
modifică regulile de formare. Ceea ce e transformat de practica 
politică nu sînt “obiectele” medicale (practica politică nu transformă, e 
prea evident, “speciile morbide” în “focare lezionale”), ci sistemul 
care îi oferă discursului medical un obiect posibil (o populaţie 
supravegheată şi repertorială; o evoluţie patologică totală la un individ 
căruia i se stabilesc antecedentele şi căruia i se observă zilnic 
tulburările sau remisia acestora; un spaţiu anatomic autopsiat); ceea ce 
este transformat de către practica politică nu sînt metodele de analiză. 

ci sistemul lor de formare (înregistrarea administrativă a maladiilor. ;i 
deceselor, a cauzelor acestora, a intrărilor în şi a ieşirilor din spilnl. 
constituirea arhivelor; raportul dintre personalul medical şi bolnavi in 
interiorul cîmpului spitalicesc); ceea ce a fost transformat de căiiv 
practica politică nu sînt conceptele, ci sistemul lor de formau 
(înlocuirea conceptului de “solid” cu cel de “ţesut” nu este, fireşu 
rezultatul unei schimbări politice; dar ceea ce practica politică a 
modificat este sistemul de formare a conceptelor: ea a permis 
înlocuirea notării intermitente a efectelor bolii şi atribuirii ipotetice a 
unei cauze funcţionale, cu un control anatomic strict, aproaix' 
continuu, dispus în profunzime, şi reperarea locală a anomaliilor, a 
cîmpului lor de dispersie şi a eventualelor lor căi de transmitere) 
Graba cu care conţinuturile unui discurs ştiinţific sînt raportate, de 
obicei, la o practică politică maschează, după părerea mea, nivelul la 
care articularea poate fi descrisă în termeni precişi. 

Mi se pare că, pornind de la o astfel de analiză, vom puica 
înţelege: 

- cum să descriem existenţa, între un discurs ştiinţific şi o 
practică politică, a unui ansamblu de relaţii cărora este cu putinţă a K 
urmări detaliile şi a le surprinde subordonarea. Relaţii cît se poale di 
directe, deoarece nu mai sînt nevoite să treacă prin conştiin|a 
subiecţilor vorbitori şi nici prin eficacitatea gîndirii. Relaţii indircek 
totuşi, deoarece enunţurile unui discurs ştiinţific nu mai pot li 
considerate ca fiind expresia imediată a unui raport social sau a unei 
situaţii economice; 

- cum să determinăm adevăratul rol al practicii politice faţă de im 
discurs ştiinţific. Ea nu are un rol taumaturgic de creaţie; nu provoacă 
naşterea, din nimic, a unor ştiinţe; transformă condiţiile de existenţă şi 
sistemele de funcţionare ale discursului. Aceste transformări nu sînt nu i 
arbitrare, nici “libere”: ele se produc într-un domeniu care are propria su 
configuraţie şi care, prin urmare, nu oferă posibilităţi ncsfîrşitc de 
modificare. Practica politică nu reduce la neant consistenţa cîmpulm 
discursiv în interiorul căruia operează. Ea nu are nici un rol de critică 
universală. Nu în numele unei practici politice se poate judeca cu privim 
la ştiinţificitatea unei ştiinţe (cu condiţia, totuşi, ca aceasta să im 
pretindă, într-un fel sau altul, să fie o teorie a politicii). în numele unu 
practici politice se poate, în schimb, pune sub semnul întrebării modul 
de existenţă şi de funcţionare al unei ştiinţe; 

- cum pot relaţiile dintre o practică politică şi un cîmp discuisu 
să se articuleze, la rindul lor, pe relaţii de un alt ordin. Astfel, Iu 

Începutul secolului al XlX-lca, medicina este legată atît de o practică 
politică (într-un mod pe care l-am analizat în Naşterea clinicii ), cît şi 
de un întreg ansamblu de modificări “interdiscursive” care s-au produs 
simultan în mai multe discipline (înlocuirea unei analize a ordinii şi a 
caracterelor taxinomice cu o analiză a solidarităţilor, funcţionărilor şi 
seriilor succesive, pe care am descris-o în Cuvintele şi lucrurile ); 

- felul în care anumite fenomene pe care ne-am obişnuit să le 
nşc/ăm pe primul plan (influenţă, comunicare a modelelor, transfer şi 
metaforizare a conceptelor) îşi află condiţia istorică de posibilitate în 
aceste modificări prime: importarea, de pildă, în analiza societăţii, a 
unor concepte biologice precum cele de organism, funcţie, evoluţie, 
ihiar de boală, nu a avut, în secolul al XlX-lea, rolul pe care îl 
cunoaştem (cu mult mai important, cu mult mai încărcat ideologic 
decît comparaţiile “naturaliste” din epocile precedente) decît datorită 
dlnlutului conferit discursului medical de către practica politică. 

Am recurs la acest exemplu atît de lung pentru un singur lucru, 
dur la care ţin foarte mult: pentm a vă arăta în ce fel ceea ce mă 
străduiesc să fac să apară prin analiza mea - pozitivitatea 
discursurilor, condiţiile lor de existenţă, sistemele care le guvernează 
emergenţa, funcţionarea şi transformările - poate să privească practica 
imlitică. Pentm a vă arăta ce poate face această practică cu munca 
meu Pentru a vă convinge că, schiţînd această teorie a discursului 
lînnţific, facîndu-1 pe acesta să apară ca un ansamblu de practici 
reglate ce se articulează într-un mod analizabil pe alte practici, nu mă 
amuz pur şi simplu să complic şi mai mult jocul pentru anumite minţi 
urni vivace; încerc să definesc prin ce anume, în ce măsură şi la ce 
nivel discursurile, şi în special discursurile ştiinţifice, pot face obiectul 
mici practici politice şi în ce sisteme de dependenţe se pot afla ele în 
i «port cu aceasta. 

Permiteţi-mi să vă fac, încă o dată, martorul întrebării pe care o 
luni: nu este oare prea bine cunoscută această politică ce răspunde în 
n imeni de gîndire sau de conştiinţă, în termeni de idealitate pura sau 
dr irăsături psihologice atunci cînd i se vorbeşte despre o practică, 
despre condiţiile, regulile şi transformările ei istorice? Nu ne este, 
naiv., prea bine cunoscută această politică ce, din adîncul secolului al 
KlX-lea, se încăpăţînează a nu vedea în imensul domeniu al practicii 
drvil epifania unei raţiuni triumfătoare şi a nu descifra în el decît 
iIod marea istorico-transcendentală a Occidentului? Mai precis: refuzul 
ilc a analiza, în ce au ele în acelaşi timp mai specific şi mai dependent, 
audiţiile de existenţă şi regulile de formare ale discursurilor 

ştiinţifice nu condamnă, oare, orice politică la o alegere penculoasâ: 
fie să stipuleze, intr-un mod care poate fi efectiv denumit, dacă vrem, 
“tehnocratic”, validitatea şi eficacitatea unui discurs ştiinţific oricare 
ar fi condiţiile reale ale exercitării sale şi ansamblul practicilor pe care 
el se articulează (instaurînd, astfel, discursul ştiinţific ca regulă 
universală a tuturor celorlalte practici, fără a ţine seama de faptul că 
este el însuşi o practică reglată şi condiţionată); fie să intervină direct 
în interiorul cîmpului discursiv, ca şi cum acesta nu ar avea 
consistenţă proprie, făcînd din el materialul brut al unei inchiziţii 
psihologice (judecind unul prin celălalt ceea ce se spune şi cel care 
spune) sau practicînd valorizarea simbolică a noţiunilor (distingînd, în 
cazul unei ştiinţe, conceptele “reacţionare” de cele “progresiste”)? 

* 

Aş dori să conchid supunîndu-vă atenţiei cîteva ipoteze: 

- o politică progresistă este o politică ce recunoaşte condiţiile 
istorice şi regulile specificate ale unei practici, acolo unde alte politici 
nu recunosc decît necesităţi ideale, determinaţii univoce sau jocul liber 
al iniţiativelor individuale; 

- o politică progresistă este o politică ce defineşte într-o practică 
posibilităţile de transformare şi jocul de dependenţe dintre aceste 
transformări, acolo unde alte politici se încrad în abstracţia uniformă a 
schimbării sau în prezenţa taumaturgică a geniului; 

- o politică progresistă mi face din om sau din conştiinţă sau din 
subiect în general operatorul universal al tuturor transformărilor: ea 
defineşte planurile şi funcţiile diferite pe care subiecţii pot să le ocupe 
intr-un domeniu care are propriile sale reguli de formare; 

- o politică progresistă nu consideră că discursurile sînt 
rezultatul unor procese mute sau expresia unei conştiinţe silenţioase; 
ci că - ştiinţă, literatuiă, enunţuri religioase sau discursuri politice -, 
ele formează o practică ce se articulează pe celelalte practici; 

- o politică progresistă nu se găseşte faţă de discursul ştiinţific 
într-o poziţie de “cerere continuă” sau de “critică suverană”, ci trebuie 
să cunoască felul în care diferitele discursuri ştiinţifice, în pozitivitatea 
lor (altfel spus ca practici legate de anumite condiţii, supuse anumitor 
reguli şi susceptibile de anumite transformări), se află prinse într-un 
sistem de corelaţii cu alte practici. 

Acesta e punctul în care ceea ce mă străduiesc să fac de zece ani 
încoace se întîlneşte cu întrebarea pe care mi-o adresaţi. Ar trebui, de 
fapt, să spun: acesta e punctul în care întrebarea dumneavoastră - într- 

atît este ea de legitimă şi de potrivită - atinge însuşi miezul 
întreprinderii mele. Această întreprindere, dacă aş vrea s-o reformulez 
- sub efectul interogaţiei dumneavoastră care, de două luni încoace, 
nu încetează să mă preseze iată cam ceea ce aş spune: “A 
determina, în dimensiunile sale diverse, ceea ce a trebuit să fie, în 
Europa, cu începere din secolul al XVII-lea, modul de existenţă al 
discursurilor şi în special al discursurilor ştiinţifice (regulile lor de 
formare, cu condiţiile, dependenţele şi transformările lor), pentru a se 
ajunge la constituirea cunoaşterii care este a noastră, a celor de azi, şi 
mai exact a cunoaşterii care şi-a luat ca domeniu acest curios obiect 
care e omul”. 

Ştiu aproape la fel de bine ca oricine cît de “ingrate” - în sensul 
strict al termenului - pot fi astfel de cercetări. Cît de dificil şi arid este 
să tratezi discursurile plecînd nu de la blinda, muta şi intima conştiinţă 
ce se exprimă în ele, ci de la un obscur ansamblu de reguli anonime. 
Cît de neplăcut este să faci să apară limitele şi necesităţile unei 
practici acolo unde ne-am obişnuit să vedem desfăşurindu-se, intr-o 
pură transparenţă, jocurile geniului şi ale libertăţii. Cît de provocator 
este să tratezi ca pe un mănunchi de transformări această istorie a 
discursurilor care fusese animată, pînă acum, de metamorfozele 
liniştitoare ale vieţii sau de continuitatea intenţională a trăitului. Cît de 
insuportabil e, în sfîrşit, dat fiind ceea ce fiecare vrea să pună, sau 
crede că pune din “el însuşi” în propriu-i discurs, atunci cînd se 
pregăteşte să vorbească, cît de insuportabil e, aşadar, să decupezi, să 
analizezi, să combini, să recorapui toate aceste texte reîntoarse, acum, 
la tăcere, fără ca vreun moment să se schiţeze în ele chipul transfigurat 
al autorului: cum adică! atîtea cuvinte îngrămădite, alîtea semne 
depuse pe atîta hîrtie şi oferite aritor priviri, un zel atît de mare pentru 
a le menţine dincolo de gestul ce le articulează, o pietate atît de adîncă 
pentru a le conserva şi a le înscrie în memoria oamenilor, toate acestea 
ca nimic să nu lămînă din biata nună care le-a trasat, din neliniştea 
care încerca să se liniştească prin ele şi din viaţa acum încheiată care 
nu le mai are decît pe ele pentru a supravieţui!? Discursul, în 
determinarea sa cea mai profundă, să nu fie oare “urmă”? Iar şoapta sa 
să nu fie locul nemuririlor fără substanţă? Ar trebui cumva să admitem 
că timpul discursului nu este timpul conştiinţei adus la dimensiunile 
istoriei sau timpul istoriei prezent sub forma conştiinţei? Ar trebui 
oare să presupun că în discursul meu nu este vorba de supravieţuirea 
mea? Şi că, vorbind, eu nu-mi conjur moartea, ci o stabilesc; sau, mai 
curînd, că abolesc orice interioritate în acest afară atît de indiferent la 

viaţa mea îndt nu face nici o diferenţă între viaţa şi moartea mea? 

Tuturor acestora, le înţeleg foarte bine frămîntarea. Le-a fost, 
fără îndoială, destul de greu să recunoască faptul că istoria, economia, 
practicile lor sociale, limba pe care o vorbesc, mitologia strămoşilor 
lor, chiar fabulele ce le erau povestite în copilărie ascultă de nişte 
reguli care nu sînt toate date conştiinţei lor, şi nu vor deloc să fie 
deposedaţi, în plus, şi de acest discurs în care vor să poată să spună, 
imediat, fără distanţă, ceea ce gîndesc, cred sau îşi imaginează; ei ar 
prefera mai curind să conteste că discursul este o practică complexă şi 
diferenţiată, care ascultă de nişte reguli şi de nişte transformări 
anzăVzîÎDxVe, dec.\V să fve de tandra cerivtadme., de 

consolatoare, de a putea schimba, dacă nu lumea, dacă nu viaţa, cel 
puţin “sensul” acestora doar cu ajutorul prospeţimii unui cuvînt care 
nu ar veni decît de la ei înşişi şi ar rămîne în imediata apropiere a 
sursei, pe vecie. Atîtea lucruri, din limbajul lor, le-au scăpat deja: nu 
mai vor să le scape, în plus, şi ceea ce spun, acel mărunt fragment de 
discurs - vorbit sau scris, nu are nici o importanţă - a cărui existenţă 
fragilă şi nesigură trebuie să le poarte viaţa mai departe şi penku un 
timp mai îndelungat. Ei nu pot suporta - şi sînt, întrucîtva, de înţeles - 
să audă spunîndu-se: discursul nu e viaţa; timpul discursului nu este 
timpul voslnt; în el, nu vă veţi împăca cu moartea; este foarte posibil 
să-l fi ucis pe Dumnezeu sub povara a tot ce aţi spus; dar să nu credeţi 
că veţi face, din tot ce spuneţi, un om care va trăi mai mult decît el. în 
fiecare frază pe care o rostiţi - şi mai exact în cea pe care tocmai eşti 
pe cale s-o scrii, tu, cel care te încăpăţînezi să răspunzi la o întrebare 
care simţi că te priveşte personal şi care urmează să semnezi acest text 
cu muriele tău -, în fiecare frază, aşadar, domneşte legea fără nume, 
alba indiferenţă: “Ce contează cine vorbeşte; cineva a spus: ce 
contează cine vorbeşte!” 

DESPRE ARHEOLOGIA 
ŞTIINŢELOR. RĂSPUNS DAT 
CERCULUI DE EPISTEMOLOGIE 


Scopul întrebărilor adresate aici autorului Istoriei nebuniei. 
Naşterii clinicii şi Cuvintelor şi lucrurilor nu va fi fost altul decît 
acela de a-i cere să enunţe cu privire la propria teorie şi la implicaţiile 
metodei sale unele propoziţii critice care să le întemeieze acestora 
posibilitatea. Interesul Cercului a mers în direcţia de a-1 ruga să-şi 
definească răspunsurile în raport cu statutul ştiinţei, al istoriei şi 
conceptului ei. 


Despre episteme şi despre ruptura epistemologică 

Noţiunea de ruptură epistemologică serveşte, îneepînd cu opera 
lui Bachelard, la a numi discontinuitatea pe care filosofia şi istoria 
ştiinţelor cred a le marca între naşterea oricărei ştiinţe şi “ţesătura de 
erori pozitive, tenace, solidare” recunoscute retrospectiv ca precedînd- 
o. Exemplele topice ale lui Galilei, Newton, Lavoisier, dar şi Einstein 
şi Mendeleev ilustrează perpetuarea orizontală a acestei rupturi. 

Autorul Cuvintelor şi lucrurilor marchează o discontinuitate 
verticală între configuraţia epistemică a unei epoci şi următoarea. 

Ii cerem să ne precizeze ce raporturi întreţin între ele această 
orizontalitate şi această verticalitate 1 . 


1 încercăm să reluăm în această întrebare următorul pasaj din articolul lui G. 
Canguilhem consacrat cărţii lui M. Foucault (Critique, nr. 242, pp. 612-613): 
“Fiind vorba despre o cunoaştere teoretică, este oare posibil s-o gîndim în 
specificitatea conceptului său fără nici o referinţă la o noimă? Dintre 

Periodizarea arheologică delimitează în continuum ansambluri 
sincronice care adună cunoştinţele în figura unor sisteme unitare. 

Ar accepta el să i se propună o alternativă între acest istoricism 
radical (arheologia ar putea să-şi prezică propria reînscrieie într-un 
nou discurs) şi un fel de cunoaştere absolută (pe care cîţiva autori ar fi 
putut să-l presimtă independent de constrîngerile epistemice)? 

Cercul de epistemologie 


Istoria şi discontinuitatea 

Ciudată încrucişare! De dteva zeci de ani deja, atenţia istoricilor 
s-a îndreptat cu predilecţie asupra perioadelor lungi. Ca şi cum, 
dedesubtul peripeţiilor politice şi episoadelor lor, ei se preocupau să 
scoată la lumină echilibrele stabile şi greu de distrus, procesele 
insensibile, ajustările constante, fenomenele tendenţiale care culminează 
şi-şi inversează sensul după continuităţi seculare, mişcările de 
acumulare şi saturaţiile lente, marile socluri imobile şi mute pe care 
suprapunerea naraţiunilor tradiţionale le acoperise cu un strat gros de 
evenimente. Pentru desfăşurarea acestei analize, istoricii dispun de 
instrumente, în parte, create de ei înşişi, în parte, primite:- modele ale 
creşterii economice, analiza cantitativă a fluxurilor schimburilor, 
profilurile dezvoltărilor şi ale regresiunilor demografice, studiul 
oscilaţiilor climatului. Aceste instrumente le-au permis să distingă, în 
ctmpul istoriei, straturi sedimentare diverse; succesiunilor lineare care 
făcuseră, pînă atunci, obiectul cercetărilor lor, le-a luat locul un joc de 
desprinderi în adîncime. De la mobilitatea politică la încetineala proprie 
“civilizaţiei materiale”, nivelurile de analiză s-au înmulţit; fiecare are 


discursurile teoretice ţinute în conformitate cu sistemul epistemic al secolelor 
al XVH-lea şi al XVIII-lea, unele, precum istoria naturală, au fost respinse de 
epistema secolului al XlX-lea, altele însă au fost integrate. Chiar dacă le-a 
servit drept model fiziologiştilor economiei animale din secolul al XVUI-lea, 
fizica lui Newton nu s-a scufundat o dată cu aceasta. Buffon este respins de 
către Darwin, chiar dacă nu şi de către Etienne Geoffioy Saint-Hilaire. Dar 
Newton nu este respins în mai mare măsură de Einstein decît de Maxwell. 
Darwin nu este respins de Mendel şi de Morgan. Succesiunea Galilei, Newton, 
Einstein nu prezintă rupturi asemănătoare cu cele observabile în succesiunea 
Toumefort, Linne, Engler pentru sistematica botanică”. 

rupturile sale specifice; fiecare presupune un decupaj ce nu-i aparţine 
decît lui; şi pe măsură ce coborim spre straturile cele mai adinei, 
scandările devin din ce în ce mai largi. Vechea întrebare a istoriei (ce 
legătură trebuie stabilită între evenimente discontinue?) este înlocuită 
acum de un joc de interogaţii dificile: Qe straturi trebuie izolate unele de 
altele? Ce tip şi ce criteriu de periodizare se cere adoptat pentru fiecare 
dintre ele? Ce sistem de relaţii (ierarhie., dominanţă, etajare, determinare 
univocă, cauzalitate circulară) poate fi descris de La unul la altul? 

Aproximativ în aceeaşi epocă, însă, în aceste discipline pe care 
le numim istoria ideilor, a ştiinţelor, a filosofiei, a gînrii rii a literaturii 
chiar (specificitatea lor poate fi neglijată pentru moment), în aceste 
discipline care, în pofida titulaturii lor, scapă în mare parte muncii 
istoricului şi metodelor sale, atenţia s--a îndreptat, dimpotrivă, de la 
vastele unităţi care formau “epoci” sau “secole” către fenomenele de 
ruptură. Sub marile continuităţi ale gândirii, sub manifestările masive 
şi omogene ale spiritului, sub devenirea încăpăţînată a cîte unei ştiinţe 
îndîrjindu-se să existe şi să se împlinească chiar de la început se 
încearcă acum a se detecta incidenţa rapturilor. G. Bachelard a reperat 
pragurile epistemologice care întrerup acumularea nesfîrşită de 
cunoştinţe; M Gueroult a descris sisteme izolate, arhitecturi 
conceptuale închise care scandează spaţiul discursului filosofic; G. 
Canguilhem a analizat mutaţiile, deplasările, transformările din 
interiorul cîmpului de validitate şi regulile de folosire ă conceptelor. 
Cît despre analiza literară, aceasta interoghează structura internă a 
operei - şi chiar mai puţin decît alît: pe aceea a textului. 

Această încrucişare nu trebuie să ne inducă, totuşi, în eroare. Să 
nu ne imaginăm, încrezîndu-ne în aparenţe, că unele discipline istorice 
au mers de la continuu spre discontinuu, în vreme ce altele - mai 
exact, istoria pur şi simplu - se îndreptau dinspre furnicarul de 
discontinuităţi spre mari unităţi neîntrerupte. în fapt, noţiunea însăşi 
de discontinuitate este cea care şi-a schimbat statutul. Pentru istoria în 
forma sa clasică, discontinuul era în acelaşi timp dat şi de negîndit: 
ceea ce se oferea sub formă de evenimente, de instituţii, de idei sau de 
practici diverse; sau ceea ce, prin discursul istoricului, trebuia ocolit, 
redus, şters în aşa fel îneît continuitatea înlănţuirilor să poată să apară. 
Discontinuitatea era acel stigmat al împrăştierii temporale pe care 
istoricul avea misiunea să-l suprime din istorie. Ea a devenit, acum, 
unul dintre elementele fundamentale ale analizei istorice. Aici, ea 
apare într-un triplu rol. Ea constituie, mai întîi, o operaţiune deliberată 
a istoricului (şi nu ceea ce el primeşte împotriva voinţei sale de la 

materialul de care trebuie să se ocupe): căci el trebuie, cel puţin cu 
titlu de ipoteză sistematică, să distingă nivelurile posibile ale analizei 
sale şi să fixeze acele periodizări care le convin. Ea este, totodată, şi 
rezultatul descrierii sale (şi nu ceea ce trebuie să fie eliminat sub 
efectul analizei sale): căci ceea ce urmăreşte să descopere sînt limitele 
unui proces, punctul de inversare al unei curbe, inversarea unei 
mişcări regularizatoare, bornele unei oscilaţii, pragul unei funcţionări, 
apariţia unui mecanism, momentul de dereglare al unei cauzalităţi 
circulare. Ea este, în sfirşit, un concept pe care travaliul nu încetează 
a-1 specifica: nu mai este acel vid pur şi uniform care separă cu un 
singur şi acelaşi spaţiu alb două figuri pozitive; capătă o formă şi o 
funcţie diferite în funcţie de domeniul şi de nivelul la care e 
determinată. Noţiune care nu încetează să râmînă destul de 
paradoxală: deoarece ea este deopotrivă instrument şi obiect al 
cercetării, deoarece delimitează câmpul unei analize căruia îi este 
efect; deoarece permite individualizarea domeniilor, însă nu poate fi 
stabilită decît prin compararea acestora; deoarece nu rupe unităţi decît 
pentru a stabili altele noi; deoarece scandează serii şi dedublează 
niveluri; şi deoarece, pînă la urmă, ea nu este doar un simplu concept 
prezent în discursului istoricului, ci unul pe care acesta, în secret, îl 
presupune: de unde ar putea acesta, intr-adevăr, să vorbească dacă nu 
pornind tocmai de la această ruptură care îi oferă ca obiect istoria - 
propria sa istorie? 

Am putea, schematic, să spunem că istoria şi, în general, 
disciplinele istorice au încetat să mai fie o reconstituire a înlănţuirilor 
dincolo de succesiunile aparente; acum, ele practică punerea sistematică 
în joc a discontinuului. Marea mutaţie ce le-a marcat în epoca noastră nu 
este extinderea domeniului lor spre mecanisme economice pe care le 
cunoşteau de multă vreme; şi nici integrarea fenomenelor ideologice, a 
formelor de gîndire, a tipurilor de mentalitate: pe toate acestea, secolul 
al XlX-lea le analizase deja. Ci mai curînd transformarea 
discontinuului: trecerea acestuia de la obstacol la practică; această 
interiorizare pe discurs a istoricului care i-a permis să nu mai fie 
fatalitatea exterioară ce trebuie redusă, d conceptul operatoriu care e 
folosit; această inversare de semne graţie căreia el nu mai constituie 
negativul lecturii istorice (reversul, eşecul, limita puterii sale), ci 
elementul pozitiv care-i determină obiectul şi-i validează analiza. 
Trebuie să începem să înţelegem ce anume a devenit istoria în 
activitatea reală a istoridlor o anumită utilizare reglată a disco ntinuităţi i 
pentru analiza seriilor temporale. 

Este de înţeles că mulţi au rămas orbi la acest fapt care ne e 
contemporan şi despre care cunoaşterea istorică depune, totuşi, 
mărturie de aproape o jumătate de secol. Căci dacă istoria putea, intr- 
adevăr, să rămână legătura continuităţilor neîiflrerupte, dacă ea lega 
neîncetat înlănţuiri pe care nici o analiză n-ar putea să le rupă fără 
abstracţie, dacă ea ţesea, în jurul oamenilor, în jurul vorbelor şi 
gesturilor acestora, obscure sinteze aflate tot timpul pe cale de a se 
reconstitui, atunci ea ar fi, pentru conştiinţă, un adăpost privilegiat: 
ceea ce i se retrage scoţînd la iveală determinări materiale, practici 
inerte, procese inconştiente, intenţii uitate în mutismul instituţiilor şi 
al lucrurilor, i-ar restitui sub forma unei sinteze spontane; sau, mai 
degrabă, i-ar permite să se recîştige, să se înstăpînească din nou peste 
firele care i-au scăpat, să reînvie toate aceste activităţi moarte şi să 
redevină, într-o lumină nouă sau revenită, subiectul ei suveran. Istoria 
continuă reprezintă corelatul conştiinţei: garanţia că ceea ce-i scapă îi 
va putea fi redat; promisiunea că toate lucrurile care o înconjoară şi o 
domină, va veni o zi cînd ea şi le va reînsuşi, va redeveni stăpînă peste 
ele şi-şi va regăsi în ele ceea ce trebuie să numim - lăsîndu-i 
cuvîntului întreaga sa încărcătură - adăpostul. A vrea să faci din 
analiza istorică discursul continuului şi a face din conştiinţa umană 
subiectul originar al oricărei cunoaşteri şi al oricărei practici sînt cele 
două feţe ale unui acelaşi sistem de gîndire. Timpul e conceput, aici, 
în termeni de totalizare, iar revoluţia nu este altceva decît o 
conştientizare. 

Atunci cînd, de la începutul acestui secol, cercetările 
psihanalitice, lingvistice, apoi etnologice au deposedat subiectul de 
legile dorinţei sale, de formele vorbirii sale, de regulile acţiunii sale şi 
de sistemele discursurilor sale mitice, aceia care, la noi, sînt gata 
oricînd să sară în ajutor n-au încetat să răspundă: da, dar istoria... 
Istoria care nu este structură, ci devenire; care nu este simultaneitate, 
ci succesiune; care nu este sistem, ci practică; care nu este formă, ci 
neîncetat efort al unei conştiinţe de a se înţelege pe ea însăşi, încercînd 
să-şi redevină sieşi stăpînă pînă la cea mai profundă condiţionare a sa; 
istoria care nu este discontinuitate, ci îndelungată răbdare neîntreruptă. 
Dar pentru a îndruga această litanie a tăgadei, trebuia, de-acum, să-ţi 
întorci privirile de la munca istoricilor: să refuzi să vezi ce se întîmplă 
actualmente în practica şi în discursul lor, să închizi ochii la marea 
mutaţie a disciplinei lor, să rărrni cu încăpăţânare orb la faptul că 
istoria nu este, poate, pentru suveranitatea conştiinţei, un loc mai ferit, 
mai puţin periculos d«cît miturile, limbajul sau sexualitatea; trebuia. 

pe scurt, să se reconstituie, în scopuri de mîntuire, o istorie aşa cum nu 
se mai face. Iar în cazul în care această istorie n-ar oferi suficientă 
securitate, atunci devenirii gîndirii, cunoştinţelor, cunoaşterii, 
devenirii unei conştiinţe mereu mai aproape de ea însăşi, legată la 
nesfîrşit de trecutul său şi prezentă în toate momentele sale, li se cerea 
să salveze ceea ce trebuia să fie salvat: cine ar îndiăzni să priveze 
subiectul de propria-i istorie? Se va striga, prin urmare, că istoria este 
asasinată de fiecare dată cînd, într-o analiză istorică (şi cu aXît mai 
mult dacă este vorba despre cunoaştere), utilizarea discontinuităţii 
devine prea vizibilă. Nu trebuie, însă, să ne lăsăm înşelaţi: ceea ce se 
deplînge atît de tare nu este cîtuşi de puţin dispariţia istoriei, ci 
dispariţia acelei forme de istorie care, în secret dar şi în totalitate, era 
pusă în legătură cu activitatea sintetică a subiectului. Toate comorile 
de odinioară fuseseră îngrămădite în vechea citadelă a acestei istorii: 
aceasta era considerată solidă pentru că fusese sacralizată şi pentru că 
reprezenta ultimul refugiu al gîndirii antropologice. De multă vreme, 
însă, istoricii s-au dus să lucreze în altă parte. Nu mai trebuie să se 
conteze pe ei pentru păstrarea privilegiilor şi nici să se reafirme, o dată 
în plus - cînd atîta nevoie am avea în nefericirea de azi - că istoria, ea 
cel puţin, este vie şi continuă. 


Cîmpul evenimentelor discursive 

Cine vrea să aplice în mod sistematic (adică să definească, să 
utilizeze într-un mod cît mai general cu putinţă şi să valideze) 
conceptul de discontinuitate în aceste domenii atît de nesigure de 
graniţele lor, atît de indecise în privinţa conţinutului lor pe care le 
numim istoria ideilor, sau a gîndirii, sau a ştiinţei, sau a cunoştinţelor, 
se izbeşte de un anumit număr de probleme. 

Mai iutii, nişte sarcini negative. Trebuie să ne eliberăm de un 
întreg joc de noţiuni care sînt legate de postulatul continuităţii. Ele nu 
au, desigur, o structură conceptuală foarte riguroasă; însă funcţia lor 
este foarte precisă. De exemplu, noţiunea de tradiţie, care permite în 
acelaşi timp reperarea oricărei noutăţi plecînd de la un sistem de 
coordonate permanente şi conferirea de statut unui ansamblu de 
fenomene constante. Sau noţiunea de influenţă, care furnizează un 
suport - mai mult magic decît substanţial - faptelor de transmisie şi de 
comunicare. Sau noţiunea de dezvoltare, care permite descrierea unei 
succesiuni de evenimente ca şi cum ar fi vorba de manifestarea unui 

singur şi acelaşi principiu organizator. Sau noţiunea, simetrică şi 
opusă, de teleologie sau de evoluţie spte un stadiu normativ. Sau 
noţiunile de mentalitate sau de spirit al unei epoci, care permit 
stabilirea, între fenomene simultane sau succesive, a unei comunităţi 
de sensuri, a unor legături simbolice, a unui joc de asemănări şi de 
oglinzi. Trebuie abandonate aceste sinteze gata făcute, aceste grupări 
preluate Iară examen, aceste legături a căror validitate este admisă din 
capul locului; trebuie să eliminăm formele şi forţele obscure cu 
ajutorul cărora ne-am obişnuit să legăm între ele gîndurile oamenilor 
şi discursul lor, să acceptăm a nu avea de-a face, intr-o primă instanţă, 
deci teu o populaţie de evenimente dispersate. 

Nu mai trebuie să considerăm valabile nici decupajele şi grupările 
care ne-au devenit familiare. Nu pot fi admise ca atare nici deosebirea 
dintre marile tipuri de discurs şi nici aceea dintr e forme şi genuri 
(ştiinţă, literatură, filosofte, religie, istorie, ficţiune etc ). Motivele sar în 
ochi. Noi înşine nu sîntem siguri de utilizarea acestor distincţii în lumea 
discursului care ne caracterizează. Cu atît mai mult atunci cînd este 
vorba de a analiza ansambluri de enunţuri care erau distribuite, 
repartizate şi caracterizate într-un cu totul alt mod: “literatura” şi 
“politica”, la urma urmelor, sînt nişte categorii recente care nu pot fi 
aplicate la cultura medievală şi nici măcar la cultura clasică decît printr- 
o ipoteză retrospectivă şi prirrtr-un joc de analogii noi sau de asemănări 
semantice: însă nici literatura, nici politica şi nici, prin urmare, filosofia 
şi ştiinţele nu articulau cîmpul discursului în secolele al XVD-lea şi al 
XVIII-lea aşa cum l-au articulat în secolul al XlX-lea Trebuie, oricum, 
să devenim conştienţi de faptul că aceste decupaje - indiferent că e 
vorba de cele pe care le admi tem sau de cele contemporane cu 
discursurile studiate - sînt întotdeauna, ele însele, nişte categorii 
reflexive, nişte principii de clasificare, nişte reguli normative, nişte 
tipuri instituţionalizate: ânt ele însele nişte fapte de discurs care merită 
să fie analizate alături de celelalte, care întreţin, mai mult ca sigur, cu 
acestea, raporturi complexe, dar care nu au caracterele intrinseci 
autohtone şi universal recognoscibile ale acestora. 

Dar mai cu seamă unităţile care se cer suspendate sînt cele care 
se impun în modul cel mai imediat: cele ale cărţii şi operei. Aparent, 
ele nu pot fi înlăturate fără un artificiu extrem: sînt date în modul cel 
mai cert, fie printr-o individualizare materială (o carte este un lucra 
care ocupă un spaţiu determinat, care are o valoare economică şi care 
marchează prin el însuşi, printr-un anumit număr, limitele începutului 
şi sfrrşitului său), fie printr-un raport determinabil (chiar dacă, în unele 

cazuri, destul de problematic) între discursuri şi individul care le-a 
proferat Dar, cu toate acestea, imediat ce privim ceva mai de aproape, 
dificultăţile apar. Ele nu sînt mai mici decît cele pe care le întîlneşte 
lingvistul atunci cînd vrea să definească unitatea frazei sau istoricul 
atunci cînd vrea să definească unitatea literaturii sau a ştiinţei. în 
primul rînd, unitatea cărţii nu este o unitate omogenă: raportul dintre 
diferite tratate de matematică nu este acelaşi cu raportul dintre diferite 
texte filosofice; diferenţa dintr e un roman de Stendhal şi un roman de 
Dostoievski nu se suprapune peste diferenţa care separă două romane 
din Comedia umană', iar aceasta, la rindul ei, nu este superpozabilă 
celei care desparte pe Ulise de Dedalus". în plus, marginile unei cărţi 
nu sînt niciodată nete şi nici riguros tăiate: nici o carte nu poate să 
eiăste prin ea însăşi; ea se află de fiecare dată într-un raport de sprijin 
şi de dependenţă faţă de altele; este un punct într-o reţea; comportă un 
sistem de indicaţii care trimit - explicit sau nu - la alte cărţi, la alte 
texte, la alte fraze; şi după cum avem de-a face cu o carte de fizică, cu 
o culegere de discursuri politice sau cu un roman de anticipaţie, nici 
structura trimiterii şi, prin urmare, nici sistemul complex de 
autonomie şi etcronomie nu va mai fi acelaşi. Degeaba ni se dă cartea 
ca un obiect pe care-1 putem ţine în mîini; degeaba se stringe ea în 
micul paralelipiped ce-o închide, unitatea ei este variabilă şi relativă: 
ea nu se construieşte, nu se indică şi, prin urmare, nu poate fi nici 
descrisă decît pornind de la un cîmp discursiv. 

Cît priveşte opera, problemele pe care le ridică aceasta sînt încă 
şi mai dificile. în aparenţă, este vorba desjrre suma textelor care pot fi 
denotate prin semnul unui nume propriu. Insă această denotate (chiar 
şi lăsînd deoparte probleme de atribuire) nu este o funcţie omogenă: 
un nume de autor nu denotează în acelaşi fel un text pe care l-a 
publicat el însuşi sub numele său, un altul pe care l-a prezentat sub un 
pseudonim, un altul care va fi fost găsit după moartea sa în stadiul de 
eboşă sau un altul care nu reprezintă decît o grifonare, un carnet de 
note, o “hîrtie”. Constituirea unei opere complete sau a unui opus 


* J. Joyce, UJysses, Paris, Shakespeare and Company, 1922 ( Ulysse, trad. fir. 
A. Morel, revue par S, Gilbert, V. Larbaud et l’auteur, Paris, Gallimard, coli. 
“Du monde entier”, 1937; Ulise, trad. rom. Mireea Ivănescu, Bucureşti, 
Editura Univers/Editura F undaţiei Culturale Române, 1996). 

J. Joyce, Dedalus. A Portrait of the Artist as a Young Man, New York, Ben 
W. Huebsch, 1916 ( Dedalus. Portrait de l'artiste jeunepar lui-meme, trad, fir. 
L. Savitzky, Paris, Gallimard, coli. “Du monde entier”, 1943) 

presupune un anumit număr de opţiuni teoretice care nu Sînt foarte 
uşor de justificat şi nici măcar de formulat: e de ajuns oare să 
adăugăm la textele publicate de autorul însuşi cele pe care acesta 
proiecta să le dea la tipar, şi care au rămas neterminale doar ca urmare 
a morţii? Trebuie să integrăm şi tot ce este schiţă, prim proiect, 
corecturi şi tăieturi? Trebuie adăugate şi schiţele abandonate? Şi care 
este statutul care se cuvine conferit scrisorilor, însemnărilor, 
conversaţiilor relatate, frinturilor transcrise de -auditori, pe scurt, 
imensului furnicar de urme verbale pe care un individ le lasă în jurul 
lui în clipa morţii, care vorbesc, într-o intersectare nesfirşită, atîtea 
limbaje diferite şi vor avea nevoie de secole, dacă nu chiar de milenii 
ca să dispară? în tot cazul, denotarea unui text prin numele Mallarru£ 
nu este, cu siguranţă, de acelaşi tip dacă este vorba de temele engleze, 
de traducerile din Edgar Poe, de poeme sau de răspunsurile la anchete; 
la fel, nu acelaşi raport există între numele lui Nietzsche, pe de o 
parte, şi, pe de altă parte, autobiografiile de tinereţe, disertaţiile 
şcolare, articolele filologice, Zarathustra, Ecce Homo, scrisori, 
ultimele cărţi poştale semnate “Dionysos” sau “Kaiser Nietzsche”, 
nenumăratele carnete în care se amestecă notele de plată de la 
spălătorie şi proiecte de aforisme. 

în fapt, singura unitate care îi poate fi recunoscută “operei” unui 
autor este o anumită funcţie de expresie. Se presupune că trebuie să 
existe un nivel (atît de profund cît e necesar) la care opera se 
dezvăluie, în toate fragmentele sale, chiar şi cele mai minuscule sau 
mai lipsite de importanţă, ca expresia gîndirii, sau a experienţei, sau a 
imaginaţiei, sau a inconştientului autorului, sau, în sfîrşit, a 
determinaţiilor istorice în care acesta se afla prins. Se observă însă, 
imediat, că această unitate a opus-ului, departe de a fi dată în chip 
imediat, este constituită prin intermediul unei operaţii; că această 
operaţie este una de interpretare (în sensul în care ea descifrează, în 
text, expresia sau transcrierea a ceva pe care acesta îl ascunde şi îl 
manifestă în acelaşi timp); şi, în sfîrşit, că operaţia care determină 
opus-ul în unitatea sa, şi prin urmare opera însăşi ca rezultat al acestei 
operaţii nu vor fi aceleaşi dacă este vorba despre autorul Teatrului şi 
dublului său" sau despre autorul Tractatus-u\ui". Opera nu poate fi 


A. Artaud, Le Theătre et son double , Paris, Gallimard, coli. 
“M6tamorphoses”, 1938 (reluat in CEuvres completes. Paris, Gallimard, 
“Collection blanche”, t IV, 1978). (Teatrul şi dublul său, trad. rom. Voichiţa 
Sasu şi Diana Tihu-Suciu, Cluj, Ed. Echinox, 1997; n.. /.) 

considerată nici ca o unitate imediată, nici ca o unitate certă şi nici ca 
o unitate omogenă. 

Ultima măsură, în sfîrşit, pentru a scoate din circuit continuităţile 
negmdite cu ajutorul cărora se organizează, dinainte, şi intr-un semi- 
secret, discursul pe care înţelegem să-l analizăm; renunţarea la două 
postulate care sînt legate unul de celălalt şi care stau faţă în faţă Unul 
presupune că niciodată nu este posibil să determini, în ordinea 
discursului, irupţia unui veritabil eveniment; că dincolo de orice început 
aparent există întotdeauna o origine secretă - atât de secretă şi atît de 
originară îndt nu poate fi niciodată surprinsă în ea însăşi Astfel încât 
noi am fi în mod fatal împinşi prin naivitatea cronologiilor, către un 
punct ce se retrage la nesfiişit, care nu este niciodată prezent în vreo 
istorie; el însuşi n-ar fi decît propriul său vid; şi, pornind de la el, orice 
început n-ar putea fi decît reînceput sau ocultare (la drept vorbind, într- 
imul şi acelaşi gest, şi una, şi alta). De această temă se leagă aceea că 
orice discurs manifest se întemeiază în secret pe un deja-spus; dar că 
acest deja-spus nu este pur şi simplu o frază deja rostită, un text deja 
scris, ci un “nicidnd-spus”, un discurs fără corp, un glas la fel de tăcut 
ca şi o răsuflare, o scriere care nu e dedt golul propriei sale urme. Se 
presupune, astfel, că tot ce i se întâmplă discursului să formuleze se 
găseşte deja articulat în această semi-tăcere care îi e prealabilă, care 
continuă să circule cu obstinaţie pe sub el, dar pe care el o acoperă şi o 
face să tacă. Discursul manif est n-ar fi, pînă la urmă, dedt prezenţa 
depresivă a ceea ce el nu spune; iar acest ne-spus ar fi un gol care animă 
din interior tot ce se spune. Cel dintîi motiv condamnă analiza istorică a 
discursului la a fi căutare şi repetare a unei origini ce scapă oricărei 
determinări a originii; celălalt îl condamnă să fie interpretare sau 
ascultare a unui deja-spus care ar fi, în acelaşi timp, un ne-spus. Trebuie 
să renunţăm la toate aceste teme a căror funcţie este aceea de a garanta 
infinita continuitate a discursului şi secreta sa prezenţă la sine prin jocul 
unei absenţe neîncetat reproduse. Trebuie să întâmpinăm fiecare 
moment al discursului în irupţia sa de eveniment; în punctualitatea 
apariţiei sale şi în acea împrăştiere temporală care-i permite să fie 


L Wittgenstein, Tractalus logico-philosophicus, London, Routledge & 
Kegan Paul, 1922 ( Tractalus logico-philosophicus , suivi de lnvestigalions 
philosophiques, Introduction de B. Russell, trad. fr. P. Klossowski, Paris, 
Gallimard, coli. “Tel”, nr. 109, 1990). (Tractalus logico-philosophicus , trad. 
rom., cuvînt introductiv şi note de Al. Surdu, Bucureşti, Ed. Humanitas, 1991; 
n.t.) 

repetai, ştiut, uitat, transformat, şters pînă la cele mai nrid urme, 
îngropat, departe de orice privire, în praful cărţilor. Nu trebuie să 
trimitem discursul la îndepărtata prezenţă a originii; trebuie să-l tratăm 
în jocul propriei sale instanţe. 

O dată îndepărtate aceste forme prealabile de continuitate, aceste 
sinteze prost conduse ale discursului, un întreg domeniu se vede 
eliberat. Un domeniu imens, dar care poate fi definit: el se constituie 
din ansamblul tuturor enunţurilor efective (vorbite sau scrise, 
indiferent), în împrăştierea lor de evenimente şi în instanţa proprie 
fiecăruia în parte. înainte de a avea de-a face cu o ştiinţă, cu romane, 
cu discursuri politice sau cu opera unui autor sau chiar cu o carte, 
materialul pe carc-1 avem de tratat în neutralitatea sa primă este o 
populaţie de evenimente în spaţiul discursului în general. Aşa apare 
proiectul unei descrieri pure a faptelor de discurs. Această descriere 
se deosebeşte cu uşurinţă de analiza limbii. Desigur, un sistem 
lingvistic nu poate fi stabilit (dacă nu este construit în mod artificial) 
decît utilizând un corpus de enunţuri sau o colecţie de fapte de discurs; 
însă atunci este vorba de a defini, plecînd de la acest ansamblu cu 
valoare de eşantion, nişte reguli care permit, eventual, construirea şi a 
altor enunţuri decît cele date: chiar dacă a dispărut de mult, chiar dacă 
nimeni n-o mai vorbeşte şi a fost restaurată din fragmente rare, o 
limbă constituie întotdeauna un sistem pentru enunţuri posibile: este 
un ansamblu finit de reguli care autorizează un număr infinit de 
performanţe. Discursul, în schimb, este ansamblul întotdeauna finit şi 
actualmente limitat al singurelor secvenţe lingvistice care au fost 
formulate; ele pot fi nenumărate, pot foarte bine, prin masa lor, să 
depăşească orice capacitate de înregistrare, de memorizare sau de 
lectură: ele constituie, cu toate acestea, un ansamblu finit. întrebarea 
pe care o pune analiza limbii cu privire la un fapt oarecare de discurs 
este întotdeauna aceasta: după ce reguli a fost construit cutare enunţ, şi 
prin urmare, după ce reguli ar mai putea fi construite şi alte enunţuri 
asemănătoare? Descrierea discursului pune o cu totul altă întrebare: 
cum se f ace că a apărut cutare enunţ, şi nu altul în locul lui? 

Vedem, de asemenea, că această descriere a discursului se opune 
şi analizei gîndirii. Şi aici, un sistem de gîndire nu poate fi reconstituit 
decît plecînd de la un ansamblu definit de discursuri. Insă acest 
ansamblu este tratai în aşa fel îneît se încearcă a se regăsi, dincolo de 
enunţurile ca atare, intenţia subiectului vorbitor, activitatea sa 
conştientă, ce anume a vrut el să spună sau, dimpotrivă, jocul 
inconştient care a ieşit, fără voia lui, la iveală în ce-a spus sau în 

aproape imperceptibila fisură a cuvintelor sale manifeste; este vorba, 
în tot cazul, de a reconstitui un alt discurs, de a regăsi vorbirea mută, 
murmurată, de nestăvilit care animă din interior vocea pe care o 
auzim, de a restabili textul mărunt şi invizibil care parcurge 
interstiţiile mulurilor scrise şi, uneori, le dă peste cap. Analiza gîndirii 
este întotdeauna alegorică în raport cu discursul pe care-1 utilizează. 
Infailibil, întrebarea ei este: ce se spunea, deci, în ceea ce era spus? 
Analiza discursului se orientează cu totul altfel; este vorba de a 
surprinde enunţul în îngustimea şi în singularitatea evenimentului său; 
de a determina condiţiile sale de existenţă, de a le fixa dt mai exact 
limitele, de a stabili corelaţiile lui cu alte enunţuri de care poate să fie 
legat, de a arăta ce forme de enunţare exclude. Nu se caută dtuşi de 
puţin, sub ceea ce e manifest, voibăria pe jumătate silenţioasă a unui 
alt discurs; trebuie să se arate de ce nu putea fi el altfd decît este, prin 
ce anume exclude oricare alt discurs, cum ocupă el în mijlocul tuturor 
celorlalte şi în raport cu ele un loc pe care nici un altul n-ar putea să-l 
ocupe. întrebarea proprie analizei discursului ar putea fi formulată aşa: 
ce este, aşadar, această neregulată existenţă care îşi face apariţia în 
ceea ce se spune - şi nicăieri altundeva? 

Ne putem întreba la ce poate să servească, pînă la urmă, această 
suspendare a tuturor unităţilor admise, această căutare obstinată a 
discontinuităţii, dacă este vorba, în esenţă, de a elibera o pulbere de 
evenimente discursive, de a le înrimpina şi a le păstra în pura lor 
dispersie. în fapt, ştergerea sistematică a unităţilor date de-a gata ne 
permite, în primul rind, să-i redăm enunţului singularitatea sa de 
eveniment: el nu mai este considerat doar ca punere în joc a unei 
structuri lingvistice şi nici ca manifestare episodică a unei semnificaţii 
mai profunde decît el; enunţul este tratat în irupţia sa istorică; ceea ce 
se încearcă a fi făcut vizibil este tocmai această incizie pe care-o 
constituie el, această ireductibilă - şi foarte adesea minusculă - 
emergenţă. Oricît de banal ar fi, oricît de puţin important pe cît ni l-am 
imagina în urmările sale, oricît de repede dat uitării după apariţia sa, 
oricît dc puţin înţeles sau de prost descifrat pe cît l-am presupune, 
oricît de repede devorat ar putea fi de întuneric, un enunţ este 
întotdeauna un eveniment pe care nici limba şi nici sensul nu pot să-l 
epuizeze în totalitate. Un eveniment straniu, fără îndoială: mai întîi, 
pentru că este legat, pe de o parte, de un gest de scriere sau de 
articularea unei rostiri, dar şi pentru că, pe de altă parte, el îşi deschide 
lui însuşi o existenţă remanentă în cîropul unei memorii sau în 
materialitatea manuscriselor, cărţilor şi a oricărui alt fel de 


130 



înregistrare; apoi, pentru că este unic asemeni oricărui eveniment, 
oferindu-se însă repetării, transformării, reactivării; în sfirşif, pentru că 
este legat atît de situaţiile care-1 provoacă şi de consecinţele pe care le 
incită, cît şi, într-un mod cu totul diferit, de enunţurile care-1 preced şi 
de cele care-i succed. 

Dar dacă, în raport cu limba şi cu gîndirea, se izolează instanţa 
evenimentului enunţiativ, nu este pentru a o trata în ea însăşi ca şi cum 
ar fi independentă, solitară şi suverană. Ci, dimpotrivă, pentru a 
surprinde cum pot aceste enunţuri, privite ca evenimente şi în 
specificitatea lor atît de ciudată, să se articuleze pe evenimente care nu 
sînt de natură discursivă, ci pot fi de ordin tehnic, practic, economic, 
social, politic etc. A face să apară în deplina sa puritate spaţiul în care 
se împrăştie evenimentele discursive nu înseamnă a stabili acest spaţiu 
într-o ruptură pe care nimic n-ar putea s-o sunnonteze; nu înseamnă a- 
1 închide în el însuşi şi nici, cu atît mai puţin, a-1 deschide spre o 
transcendenţă; ci, dimpotrivă, a deveni liber pentru a putea să descrii, 
între ele şi alte sisteme care îi sînt exterioare, un joc de relaţii. Relaţii 
care trebuie să fie stabilite - fără a trece prin forma generală a 
limbajului şi nici prin conştiinţa singulară a subiecţilor vorbitori - în 
cîmpul evenimentelor. 

Cel de-al treilea interes al unei astfel de descrieri a faptelor de 
discurs constă în faptul că, eliberîndu-le de grupările care se prezintă 
drept nişte unităţi naturale, imediate şi universale, ne dăm posibilitatea 
de a descrie, însă de data aceasta printr-un ansamblu de decizii pe care 
le controlăm, alte unităţi. Cu condiţia de a le defini cît se poate de clar 
condiţiile, ar putea fi legitim să constituim, pornind de la nişte relaţii 
corect descrise, ansambluri discursive care nu ar fi noi, ci ar fi rămas, 
pînă acum, invizibile. Aceste ansambluri nu ar fi deloc noi, dat fiind 
că ar fi formate din enunţuri deja formulate, între care am putea 
recunoaşte un anumit număr de relaţii bine determinate. însă aceste 
relaţii nu vor fi fost nicicînd formulate pentru ele însele în enunţurile 
respective (spre deosebire, de pildă, de relaţiile explicite care sînt 
stabilite şi enunţate de discursul însuşi, atunci cînd acesta ia forma 
unui roman sau cînd se înscrie într-o serie de teoreme matematice). 
Aceste relaţii invizibile nu ar constitui, însă, cîtuşi de puţin un fel de 
discurs secret animînd din interior discursurile manifeste; nu o 
interpretare ar fi, prin urmare, cea care le-ar face să iasă la lumină, ci 
tocmai analiza coexistenţei, succesiunii, funcţionării lor mutuale, a 
determinării lor reciproce, a t ransf ormării lor independente sau 
corelative. împreună (chiar dacă nu pot fi niciodată analizate în mod 

exhaustiv), ele formează ceea ce, oarecum printr-un joc de cuvinte, din 
moment ce conştiinţa nu este niciodată prezentă într-o astfel de 
descriere, am putea să numim inconştientul nu al subiectului vorbitor, 
ci al lucrului spus. 

în sfîrşit, la orizontul tuturor acestor cercetări se va fi schiţînd, 
poate, o temă mai generală: aceea a modului de existenţă a 
evenimentelor discursive într-o cultură. Ceea ce ar trebui să facem să 
reiasă este ansamblul condiţiilor ce guvernează, la un moment dat şi 
într-o societate determinată, apariţia enunţurilor, conservarea lor, 
legăturile ce se stabilesc între ele, modul în care ele sînt grupate în 
ansambluri statutare, rolul pe care-1 exercită, jocul de valori şi de 
sacralizări de care sînt afectate, felul în care sînt investite în practici 
sau în comportamente, principiile în funcţie de care ele circulă, sînt 
refulate, sînt uitate, distruse sau reactivate. Pe scurt, ar fi vorba despre 
discurs din punctul de vodere al instituţionalizării sale. Voi numi 
arhivă nu totalitatea textelor conservate de o civilizaţie şi nici 
ansamblul urmelor care au putut fi salvate de la dezastrul ei, ci jocul 
regulilor care determină, într-o cultură, apariţia şi dispariţia 
enunţurilor, remanenţa şi ştergerea lor, existenţa lor paradoxală de 
evenimente şi lucruri. A analiza faptele de discurs în elementul 
general al arhivei înseamnă a le considera nu ca documente (ale unei 
semnificaţii ascunse sau ale unei reguli de construcţie), ci ca 
monumente ; înseamnă - în afara oricărei metafore geologice, fără nici 
cel mai mic gest spre începutul unei arche - a face ceva ce am putea 
să numim, conform drepturilor ludice ale etimologiei, o arheologie. 

Aceasta este, cu aproximaţie, problematica din Istoria nebuniei. 
Naşterea clinicii şi Cuvintele şi lucrurile. Nici unul dintre aceste texte 
nu este autonom sau suficient prin el însuşi; ele se sprijină unele pe 
altele, în măsura în care, de fiecare dată, este vorba de explorarea 
foarte parţială a unei regiuni limitate. Ele trebuie citite ca un ansamblu 
încă abia schiţat de experimentări descriptive. Nu este, totuşi, nevoie 
ca ele să fie justificate pentm faptul că sînt atît de parţiale şi de 
lacunare, trebuie explicată opţiunea de care ascultă. Căci chiar dacă 
cîmpul general al evenimentelor discursive nu permite nici un decupaj 
a priori, este totuşi exclusă posibilitatea de a descrie în bloc toate 
relaţiile caracteristice ale arhivei. Trebuie, deci, ca o primă 
aproximare, să acceptăm un decupaj provizoriu: o regiune iniţială, pe 
care analiza o va da peste cap şi o va reorganiza în momentul cînd va 
fi reuşit să definească, înăuntrul ei, un ansamblu de relaţii. Această 
regiune, cum trebuie ea oare circumscrisă? Pe de o parte, trebuie, 

empiric, .să alegem un domeniu'în care relaţiile riscă să fie numeroase, 
dense şi relativ uşor de descris: şi în ce altă regiune evenimentele 
discursive par a fi mai legate unele de altele, şi conform unor relaţii 
mai uşor descifrabile, decît în ceea ce se desemnează, în general, cu 
termenul de ştiinţă? Dar, pe de altă parte, cum să-ţi acorzi mai multe 
şanse de a surprinde într-un enunţ nu momentul structurii sale formale 
şi al legilor sale de construcţie, d pe acela al existenţei şi al regulilor 
sale de apariţie dacă nu adresîndu-te unor grupuri.puţin for maliza te şi 
în care enunţurile nu par a se genera prin reguli de sintaxă pură? în 
sfîrşit, cum să fii sigur că nu te vei lăsa furat de toate acele unităţi sau 
sinteze negîndite ce se referă la individul vorbitor, la subiectul 
discursului, la autorul textului, pe scurt, la toate aceste categorii 
antropologice? Dacă nu, poate, considerind tocmai ansamblul 
enunţurilor prin intermediul cărora aceste categorii s-au constituit - 
ansamblul enunţurilor care şi-au ales ca “obiect” subiectul 
discursurilor (propriul lor subiect) şi care s-au preocupat să-l 
desfăşoare ca şi cîmp de cunoaştere? 

Aşa se explică privilegiul de fapt acordat acelui joc de discursuri 
despre care, foarte schematic, se poate spune că defineşte “ştiinţele 
despre om”. Acesta nu este, însă, decît un privilegiu de pornire. 
Trebuie să păstrăm vii în memorie două fapte: că analiza 
evenimentelor discursive şi descrierea arhivei nu se limitează în nici 
un caz la un atare domeniu; şi că, pe de altă parte, însuşi decupajul 
acestui domeniu nu poate fi considerat ca definitiv şi nici ca valabil în 
mod absolut; este vorba doar despre o primă aproximare care trebuie 
să permită evidenţierea unor relaţii care riscă să şteargă limitele 
acestei prime schiţe. Or, mă văd nevoit să recunosc că acest proiect de 
descriere, aşa cum încerc să-l circumscriu în momentul de faţă, se află 
el însuşi prins în regiunea pe care încerc, ca prim demers, s-o analizez. 
Şi care riscă să se disocieze sub efectul analizei. Interoghez atît de 
strania şi de problematica configuraţie a ştiinţelor umaniste de care 
discursul meu se află el însuşi legat. Analizez spaţiul în care vorbesc. 
Mă expun desfacerii şi recompunerii acelui loc care îmi indică 
reperele prime ale propriului meu discurs; mă preocup să-i disociez 
reperele vizibile şi să-i clatin imobilitatea de suprafaţă; risc, prin 
urmare, să provoc, în orice clipă, sub fiecare dintre cuvintele mele, 
întrebarea despre locul său de naştere: căci tot ceea ce spun ar putea să 
aibă ca efect deplasarea locului de unde o spun. Astfel încît la 
întrebarea: de unde pretinzi că vorbeşti, tu, care vrei să descrii - de atît 
de sus şi de atît de departe - discursul celorlalţi?, nu aş răspunde decît 

atît. am crezut că vorbesc din acelaşi loc cu aceste discursuri, şi că 
defmindu-le spaţiul, îmi voi situa propriul discurs; acum, însă, trebuie 
să requnosc: de unde am arătat că ele vorbeau fără s-o spună, eu 
însumi nu mai pot să vorbesc, d doar pornind de la această diferenţă, 
de la această infimă discontinuitate pe care deja discursul meu a lăsat- 
o în urma lui. 


Formaţiunile discursive şi pozitivităţile 

Am descris, deci, relaţii de coexistenţă între enunţuri. Am avut 
grijă să nu ţin cont de nid una dintre unităţile cu privire la ele care 
puteau fi propuse şi pe care tradiţia mi le punea la dispoziţie: opera 
unui autor, coeziunea unei epoci sau evoluţia unei ştiinţe. M-am 
menţinut la simpla prezenţă a evenimentelor vecine cu propriul meu 
discurs - fiind sigur că voi avea de-a face cu un ansamblu de-acum 
coerent dacă voi fi reuşit să descriu, între ele, un sistem de relaţii. 

Mi s-a părut, mai înlîi, că anumite enunţuri ar putea forma un 
ansamblu în măsura în care se referă la un singur şi acelaşi obiect. La 
urma urmelor, enunţurile care privesc nebunia, de pildă, nu au în nici 
un caz acelaşi nivel formal (sînt departe de a se supune, toate, 
criteriilor cerute pentru un enunţ ştiinţific); nu aparţin toate aceluiaşi 
cîmp semantic (unele ţin de semantica medicală, altele de semantica 
juridică sau administrativă, altele folosesc un lexic literar), dar se 
raportează, toate, la acel obiect ce se profilează în diferite feluri în 
experienţa individuală şi socială ce poate fi desemnată prin termenul 
de nebunie. îţi dai seama însă repede că unitatea obiectului nu permite 
individualizarea unui ansamblu de enunţuri şi stabilirea, între acestea, 
a unui relaţii în acelaşi timp descriptive şi constante. Şi aceasta din 
două motive. O dată, pentru că obiectul, departe de a fi acel ceva prin 
raportare la care se poate defini un ansamblu de enunţuri, este mai 
curînd el însuşi constituit de ansamblul acestor fonnulări; am greşi 
dacă am căuta pe latura “maladiei mentale” unitatea discursului 
psihopatologic sau psihiatric; ne-am înşela sigur dacă i-am cere fiinţei 
înseşi a acestei boli, conţinutului său secret, adevărului său mut şi 
închis în sine ce s-a spus la un moment dat cu privire la ea; maladia 
mentală a fost constituită de ansamblul a ceea ce a putut să se spună în 
grupul tuturor enunţurilor care o numeau, o decupau, o descriau, o 
explicau, îi povesteau dezvoltările, îi indicau diferitele corelaţii, o 
judecau şi, eventual, îi dădeau cuvîntul articulînd, în numele ei, nişte 

discursuri care trebuiau să treacă drept fiind ale ei. Mai mult, însă, 
decît atît: ansamblul de enunţuri care privesc nebunia, şi care la drept 
vorbind o constituie, este departe de se referi la un singur obiect, de a- 
1 fi format o dată pentru totdeauna şi de a-1 menţine, la nesfirşit, ca 
propriul său orizont de idealitate inepuizabilă; obiectul impus ca şi 
corelat al lor de către enunţurile medicale din secolele al XVII-lea şi al 
XVIII-lea nu este identic cu obiectul care se conturează prin 
intermediul sentinţelor juridice sau al măsurilor poliţieneşti; la fel, 
toate obiectele discursului psihopatologic au fost modificate de la 
Pinel şi pînă la Esquirol sau Bleuler: nu despre aceleaşi maladii este 
vorba aid şi dincolo - şi asta în acelaşi timp deoarece codul perceptiv 
şi tehnicile de descriere s-au schimbat, pentru că desemnarea nebuniei 
şi decupajul ei general nu mai ascultă de aceleaşi criterii, pentru că 
funcţia discursului medical, rolul său, practicile în care el este investit 
şi care îl sancţionează, distanţa la care el se menţine faţă de bolnav s- 
au modificat profund. 

Din această multiplicitate de obiecte am putea, ar trebui, poate, 
să conchidem că nu este posibil să admitem, ca o unitate valabilă 
pentru constituirea unui ansamblu de enunţuri, “discursul referitor la 
nebunie”. Ar trebui, poate, să ne rezumăm doar la acele grupuri de 
enunţuri care au un singur şi acelaşi obiect: discursurile despre 
melancolie sau cele despre nevroză. Ne-am da, însă, repede seama că, 
la rîndul lor, fiecare dintre aceste discursuri şi-a constituit propriul 
obiect şi l-a lucrat pînă la a-1 transforma în totalitate. Ceea ce face ca 
problema care se pune să fie aceea dacă unitatea unui discurs nu este 
cumva făcută, mai degrabă decît de permanenţa şi de singularitatea 
unui obiect, de spaţiul comun în care diverse obiecte se profilează şi 
se transformă neîncetat. Relaţia caracteristică ce permite 
individualizarea unui ansam blu de enunţuri referitoare la nebunie ar fi 
atunci: regula apariţiei simultane sau succesive a diferitelor obiecte 
numite, descrise, analizate, apreciate sau judecate în cuprinsul 
acestuia; legea excluderii saoa implicării lor reciproce; sistemul care 
le guvernează transformarea. Unitatea discursurilor cu privire la 
nebunie nu se întemeiază pe existenţa obiectului “nebunie” sau pe 
constituirea unui orizont unic de obiectivitate; jocul regulilor este cel 
care face posibile, intr-o epocă dată, apariţia de descrieri medicale (cu 
obiectul lor), apariţia unei serii de măsurii discriminatorii şi represive 
(cu propriul lor obiect), apariţia unui ansamblu de practici codificate 
sub formă de reţete şi de medicaţii (cu obiectul lor specific); 
ansamblul regulilor este, prin urmare, ceh care dă seama nu atît de 

obiectul însuşi în identitatea sa, cît de ne-coincidenţa sa cu sine însuşi, 
de peipetua sa diferenţă, de abaterea şi de împrăştierea sa. în plus, 
unitatea discursurilor cu privire la nebunie o constituie jocul regulilor 
care definesc transformările acestor diferite obiecte, non-identitatea 
lor pe parcursul timpului, ruptura ce se produce în ele, discontinuitatea 
internă ce le suspendă permanenţa. în mod paradoxal, a defini un 
ansamblu de enunţuri în ce are el mai individual nu constă în a-i 
individualiza obiectul, a-i fixa identitatea, a-i descrie acele caractere 
pe care el le păstrează permanent; ci, din contră, în a descrie 
împrăştierea acestor obiecte, a surprinde toate interstiţiile ce le 
despart, a măsura distanţele ce domnesc între ele - cu alte cuvinte, în a 
le formula legea de repartiţie. Acest sistem eu nu-1 voi numi 
“domeniu” de obiecte (căci cuvîntul acesta implică mai curând 
unitatea, închiderea, vecinătatea apropiată decît răspîndirea şi 
dispersia); îi voi da, oarecum arbitrar, denumirea de referenţial, şi voi 
spune, de pildă, că “nebunia” nu este obiectul (sau referentul) comun 
unui grup de propoziţii, ci referenţialul sau legea de împrăştiere a 
diferitelor obiecte sau referenţi puşi în joc de un ansamblu de enunţuri, 
a căror unitate se găseşte definită tocmai de această lege. 

Al doilea criteriu care ar putea fi folosit pentru constituirea de 
ansambluri discursive ar fi tipul de enunţare utilizat. Mi s-a părut, de 
exemplu, că ştiinţa medicală, cu începere din secolul al XlX-lea, se 
caracteriza mai puţin prin obiectele sau conceptele sale (dintre care 
unele au rămas identice, iar altele s-au transformat pe de-a-ntregul) cît 
printr-un anumit stil, prinlr-o anumită formă constantă a enunţării: am 
asista, astfel, la instaurarea unei ştiinţe descriptive. Pentru prima dată, 
medicina nu mai este constituită de un ansamblu de tradiţii, observaţii 
şi reţete eterogene, ci de un corpus de cunoştinţe ce presupune o 
aceeaşi privire asupra obiectelor, un acelaşi cadrilaj al cîmpului 
perceptiv, o aceeaşi analiză a faptului patologic în funcţie de spaţiul 
vizibil al corpului, un acelaşi sistem de transcriere a ceea ce e perceput 
în ceea ce se spune (acelaşi vocabular, acelaşi joc de metafore); mi s-a 
părut, pe scurt, că medicina se for mali»! dacă se poate spune astfel, 
ca o serie de enunţuri descriptive. Şi aici, însă, această ipoteză de 
pornire a trebuit abandonată. A trebuit să recunosc că medicina clinică 
era în egală măsură un ansamblu de decizii politice, de decizii 
economice, de reglementări instituţionale, de modele de învăţare şi un 
ansamblu de descrieri; că, în tot cazul, acesta din urmă nu putea fi 
abstras faţă de celălalt, şi că enunţarea descriptivă nu era decît una 
dintre formulările prezente în marele discurs clinic. Să recunosc că 

această descriere n-a încetat să se deplaseze: fie pentru că, de la Bichat 
şi pînă la patologia celulară, n-au mai fost descrise aceleaşi lucruri; fie 
pentru că, de la inspecţia vizuală, anscultare şi palpare pînă la 
folosirea microscopului şi a testelor biologice, sistemul informaţiei s-a 
modificat; fie pentru că, de la corelaţia analomo-clinică simplă şi pînă 
la analiza fină a proceselor fîziopatologice, lexicul semnelor şi 
descifrarea lor au fost în totalitate reconsiderate; fie, în sfîrşit, pentru 
că medicul a încetat, puţin cîte puţin, să mai fie el însuşi locul de 
înregistrare şi de interpretare a informaţiei, şi pentru că alături de el, în 
afara lui, s-au constituit mase documentare, instrumente de corelare şi 
tehnici de analiză care îi stau, desigur, la dispoziţie, dar care-i 
modifică, faţă de bolnav, poziţia sa de subiect privitor. 

Toate aceste alterări care ne fac, poate, să ieşim astăzi din 
medicina clinică s-au depus lent, de-a lungul secolului al XLX-lea, în 
interiorul discursului clinic şi în spaţiul desenat de acesta. Dacă am 
vrea să definim acest discurs cu ajutorul unei forme codificate de 
enunţare (de exemplu, descrierea unui anumit număr de elemente 
determinate pe suprafaţa corpului, care sînt inspectate de ochiul, 
urechea şi degetele medicului; identificarea unităţilor signaletice şi a 
semnelor complexe; estimarea semnificaţiei lor probabile; prescrierea 
terapeuticii corespunzătoare), ar fi nevoiţi să recunoaştem că medicina 
clinică s-a descompus imediat ce a apărut şi că n-a avut parte de 
formulare decît la Bichat şi Laennec. în fapt, unitatea discursului 
clinic nu este dată de o formă determinată de enunţuri, ci de ansamblul 
regulilor care au făcut simultan sau succesiv posibile nişte descrieri 
pur perceptive, dar şi nişte observaţii mediate de instrumente, 
protocoale de experienţe de laborator, calcule statistice, constatări 
epidemiologice sau demografice, regulamente instituţionale, decizii 
politice. Tot acest ansamblu nu poate să se supună unui model unic de 
înlănţuire lineara: este voiba de un grup de enunţări diverse, care sînt 
departe de a asculta de aceleaşi reguli formale, departe de a avea 
aceleaşi exigenţe de validare, departe de a avea aceeaşi funcţie 
operatorie. Ceea ce se cuvine să caracterizăm ca medicină clinică este 
tocmai coexistenţa acestor enunţuri risipite şi eterogene; este sistemul 
care le guvernează repartiţia, sprijinul pe care ele îl găsesc unele pe 
altele, modul în care se presupun sau se exclud, transformarea pe care 
o suportă, jocul înlocuirilor, dispunerii şi substituirii lor. Se poate face 
foarte bine să coincidă în timp apariţia discursului cu introducerea în 
medicină a unui tip privilegiat de enunţare. însă acesta nu are un rol 
constituant sau normativ. Dincoace de acest eveniment şi de jur 

împrejurul său se desfăşoară un ansamblu de forme enunţiative 
diverse: şi toîcmai regula generală a acestei desfăşurări este cea care 
constituie, în individualitatea sa, discursul clinic. Regula de formare a 
acestor enunţuri în eterogenitatea lor, în imposibilitatea lor chiar de a 
se integra intr-un singur lanţ sintactic, este ceea ce voi numi abaterea 
enunţiativă. Şi voi spune că medicina clinică se caracterizează, ca 
ansamblu discursiv individualizat, prin abaterea sau legea de dispersie 
care guvernează diversitatea enunţurilor sale. 

Cel de-al treilea criteriu în funcţie de care ar putea fi stabilite 
grupuri unitare de enunţuri este existenţa unui joc de concepte 
permanente şi coerente între ele. Se poate presupune, de pildă, că 
analiza limbajului şi a faptelor gramaticale se baza, la clasici (începînd 
cu Lancelot şi pînă la sfîişitul secolului al XVIII-lea) pe un număr 
definit de concepte al căror conţinut şi utilizare erau stabilite o dată 
pentru totdeauna: conceptul de judecată, definit ca forma generală şi 
normativă a oricărei ftaze, conceptele de subiect şi de atribut, grupate 
sub categoria mai generală de nume, conceptul de veib, utilizat ca 
echivalent al conceptului de copulă logică, conceptul de cuvînt, definit 
ca semn al unei reprezentări. Am putea să reconstituim, astfel, 
arhitectura conceptuală a gramaticii clasice. Dar, şi aici, am întîlni 
repede nişte limite: cu astfel de elemente de-abia dacă am putea, 
desigur, să descriem analizele făcute de autorii de la Port-Royal. Şi 
repede am fi obligaţi să constatăm apariţia unor noi concepte; unele 
dintre ele sînt derivate, poate, din primele, dar celelalte le sînt 
eterogene şi unele chiar incompatibile. Noţiunea de ordine sintactică 
naturală sau inversată şi aceea de complement (introdusă la începutul 
secolului al XVIII-lea de Beauzăe) mai pot, fără îndoială, să se 
integreze în sistemul conceptual al gramaticii de la Port-Royal. Dar 
nici ideea unei valori originar expresive a sunetelor, nici aceea a unei 
cunoaşteri primitive ascunse în cuvinte şi transmise în mod obscur de 
acestea şi nici aceea a unei regularităţi în evoluţia istorică a 
consoanelor nu pot fi dăduse din jocul de concepte utilizate de 
gramaticienii secolului al XVIII-lea. Mai mult chiar, concepţia despre 
verb înţeles ca simplu nume desemnînd o acţiune sau o operaţie, 
definirea frazei nu ca propoziţie atributivă, ci ca o serie de elemente 
designative al căror ansamblu reproduce o reprezentare, toate acestea 
sînt strict incompatibile cu ansamblul conceptelor de care Lancelot 
sau Beauz6e puteau să se folosească. în aceste condiţii, trebuie oare să 
presupunem că gramatica nu constituie dedt în aparenţă un ansamblu 
coerent? Şi că tot acest ansamblu de enunţuri, analize, descrieri, 

principii, consecinţe şi deducţii, care s-a perpetuat sub această 
denumire mai bine de un secol, nu reprezintă decît o falsă unitate? 

în fapt, dincoace de toate conceptele mai mult sau mai puţin 
eterogene ale gramaticii clasice, este posibil să definim un sistem 
comun care să dea seama nu n umai de apariţia lor, ci şi de dispersia şi, 
eventual, de incompatibilitatea lor. Acest sistem nu este constituit din 
concepte mai generale şi mai abstracte decît cele care apar la suprafaţă 
şi sînt mînuite la vedere; ci mai degrabă dintr-un ansamblu de reguli 
de formare a conceptelor. Acest ansamblu se subîmparte la rîndul lui 
în patru grupuri subordonate. Există grupul care guvernează formarea 
conceptelor ce permit descrierea şi analizarea frazei ca o unitate în 
care elementele (cuvintele) nu sînt pur şi simplu juxtapuse, ci 
raportate unele la altele; acest ansamblu de reguli reprezintă ceea ce 
am putea să numim teoria atribuirii ; şi fără ca ea însăşi să se modifice, 
această teorie a atribuirii a putut să producă conceptele de verb- 
copulă, acela de verb-nume specific al acţiunii sau acela de verb- 
legătură a elementelor reprezentării. Există, apoi, grupul care 
guvernează formarea conceptelor ce permit descrierea raporturilor 
dintre diferitele elemente semnificante ale frazei şi diferitele elemente 
a ceea ce este reprezentat prin intermediul acestor semne; aceasta este 
teoria articulării, care poate, prin unitatea sa specifică, să dea seama 
de concepte atît de diferite precum cel de cuvînt ca rezultat al unei 
analize a gîndirii şi cel de cuvînt ca instrument cu ajutorul căruia se 
poate efectua o astfel de analiză. Teoria desemnării guvernează 
apariţia unor concepte precum cel de semn arbitrar şi convenţional 
(penniţînd, prin urmare, construirea unei limbi artificiale), dar şi cel 
de semn spontan, natural, nemijlocit şi imediat încărcat cu valoare 
expresivă (penniţînd, astfel, reintroducerea instanţei limbii în 
devenirea, reală sau ireală, a umanităţii). în sfîrşit, teoria derivării dă 
seama de formarea unui joc de noţiuni foarte dispersate şi foarte 
eterogene; ideea unei imobilităţi a limbii, care nu este supusă 
schimbării decît ca urmare a unor accidente exterioare; ideea unei 
corelaţii istorice între devenirea limbii şi capacităţile de analiză, de 
reflecţie şi de cunoaştere ale indivizilor, ideea unui raport reciproc 
între instituţiile politice şi complexitatea gramaticii; ideea unei 
determinări circulare între formele limbii, ale scrierii, ale cunoaşterii şi 
ştiinţei, ale organizării sociale şi, în sfîrşit, ale progresului istoric; 
ideea poeziei înţeleasă nu ca un anumit mod de utilizare a 
vocabularului şi gramaticii, ci ca o mişcare spontană a limbii 
deplasîndu-se prin spaţiul imaginaţiei umane, care prin natura sa este 

metaforică. Aceste patiu “teorii” - care reprezintă tot atîtea scheme de 
formare a conceptelor - întreţin relaţii descriptibile (ele se presupun 
reciproc; se opun două cîte două; derivă una din alta şi, înlănţuindu-se, 
leagă într-o singură figură discursuri care nu pot fi nici unificate şi nici 
suprapuse). Ele constituie ceea ce am putea să numim o reţea 
teoretică. Prin acest termen nu trebuie să se înţeleagă un grup de 
concepte fundamentale care le-ar regrupa pe toate celelalte şi ar 
permite reintroducerea lor în unitatea unei arhitecturi deductive: ci mai 
curînd legea generală a împrăştierii, eterogenităţii şi incompatibilităţii 
lor (simultane sau succesive): regula insurmontabilei lor pluralităţi. Iar 
dacă în gramatica generală ne este uşor să recunoaştem un ansamblu 
individualizabil de enunţuri, e în măsura în care toate conceptele ce 
figurează în cuprinsul ei, care se înlănţuie, se intersectează, 
interferează, se izgonesc unele pe altele, se maschează, se risipesc sînt 
formate plecînd de la una şi aceeaşi reţea teoretică. 

Se poate încerca, în sfîrşit, constituirea unor unităţi de discurs 
pornind de la o identitate de opinie. în “ştiinţele umane”, sortite 
polemicii, oferite jocului preferinţelor şi intereselor, atît de permeabile 
la teme filosofice şi morale, atît de prompte, uneori, pentru utilizări 
politice şi atît de învecinate de anumite dogme religioase, este legitim, 
într-o primă instanţă, să presupunem că o anumită tematică este 
capabilă să lege, şi încă foarte strîns, asemeni unui organism ce are 
nevoile, forţa internă şi capacitatea sa de supravieţuire, un ansamblu 
de discursuri. Nu s-ar putea, de exemplu, constitui ca unitate tot ceea 
ce, de la Buffon şi pînă la Darwin, a constituit discursul evoluţionist? 
Temă mai mult filosofică decît ştiinţifică, mai apropiată de 
cosmologie decît de biologie; temă care mai curînd a dirijat de la 
distanţă nişte cercetări decît a numit, acoperit şi explicat nişte 
rezultate; temă care întotdeauna presupunea mai mult d#cît se ştia, dar 
care constrîngea pornind de la opţiunea sa fundamentală de a 
transforma în cunoaştere discursivă ceea ce era schiţat ca ipoteză sau 
ca exigenţă. N-am putea, oare, să vorbim la fel şi despre ideea 
fiziocratică? Idee care postula, mai presus de orice demonstraţie şi 
înaintea oricărei analize, caracterul natural al celor trei rente funciare; 
care presupunea, prin urmare, primatul economic şi politic al 
proprietăţii agrare; care excludea orice fel de analiză a mecanismelor 
producţiei industriale; care implica, în schimb, descrierea circuitului 
banilor în interiorul unui stat, a distribuţiei lor între diferitele categorii 
sociale şi a canalelor pe care reveneau la producător, care l-a 
determinat, pînă la urmă, pe Ricardo să-şi pună întrebări despre cazul 


140 



in care această triplă rentă n-ar apărea, despre condiţiile în care ea s-ar 
putea forma şi să denunţe, în consecinţă, arbitrarul temei fiziocralice. 

Plecînd, însă, de la o atare tentativă, ajungem la două constatări 
inverse şi complementare. înlr-un caz, acelaşi fapt de opinie, aceeaşi 
tematică şi aceeaşi opţiune se articulează plecînd de la două jocuri de 
concepte, de la două tipuri de discurs, de la două câmpuri de obiecte 
perfect diferite: ideea evoluţionistă, în formularea ei cea mai generală 
este poate aceeaşi la Benoît de Maillet, Bordeu sau Diderot, şi la 
Darwin; în fapt însă ceea ce o face posibilă şi coerentă nu este deloc 
de acelaşi ordin aici şi acolo. In secolul al XVTII-lea, ideea 
evoluţionistă reprezintă o opţiune ce se efectuează pornind de la două 
posibilităţi bine determinate: fie se admite că înrudirea dintre specii 
formează o continuitate dată pe de-a-ntregul încă din start, şi că numai 
catastrofele naturii, numai istoria dramatică a Pămîntului, numai 
bulversările provocate de un timp extrinsec au întrerupt-o şi, parcă 
sfîşiat-o (şi atunci acest timp este cel care creează discontinuitatea, 
ceea ce exclude evoluţionismul); fie se admite că timpul creează 
continuitatea, că schimbările aaturii sînt cele care constrîng speciile să 
capete caractere diferite de cele care le fuseseră date la pornire: astfel 
încît tabloul aproape continuu al speciilor devine un fel de aplatizare, 
sub privirile naturalistului, a unei întregi mase de timp. în secolul al 
XlX-lea, ideea evoluţionistă reprezintă o opţiune care nu mai are în 
vedere constituirea tabloului speciilor, ci modalităţile de interacţiune 
între un organism ale cărui elemente sînt toate solidare şi un mediu 
care-i oferă condiţiile reale de viaţă. O singură “idee”, pornind, însă 
de la două sisteme de opţiune. 

în cazul fiziocraţiei, din contră, se poate spune că alegerea lui 
Quesnay se bazează exact pe acelaşi sistem de concepte ca şi 
concepţia opusă susţinută de cei pe care i-am putea numi utilitarişti, 
în acea epocă analiza bogăţiilor comporta un joc de concepte relativ 
limitat şi care era admis de toţi (se dădea aceeaşi definiţie monedei, 
care era un semn şi nu avea valoare decît graţie materialităţii necesare 
practic a acestui semn; se dădea aceeaşi explicaţie a unui preţ prin 
mecanismul trocului şi prin cantitatea de muncă necesară pentru 
obţinerea mărfii; se fixa în acelaşi fel preţul unei munci depuse: dt 
costa întreţinerea unui muncitor şi a familiei sale pe timpul muncii). 
Iar pornind de la acest joc conceptual unic, existau două modalităţi de 
a explica formarea valorii, după cum se pleca de la schimb sau de la 
retribuirea zilei de muncă.- Aceste două posibilităţi înscrise în teoria 
economică şi în regulile jocului său conceptual au dus la apariţia. 

pomindu-se de la aceleaşi elemente, a două opinii diferite. 

Am greşi cu siguranţă, aşadar, dacă am căuta în aceste fapte de 
opinie nişte principii de individualizare a unui discurs. Ceea ce 
defineşte unitatea istoriei naturale nu este permanenţa unor idei 
precum aceea de evoluţie; ceea ce defineşte unitatea discursului 
economic din secolul al XVIII-lea nu este conflictul dintre fiziocraţi şi 
utilitarişti, sau dintre partizanii proprietăţii funciare şi partizanii 
comerţului şi industriei. Ceea ce ne permite să individualizăm un 
discurs şi să-i acordăm o existenţă independentă este sistemul 
punctelor de alegere pe care el îl lasă liber pornind de la un cîmp de 
obiecte date, de la o gamă enunţiativă determinată şi de la un joc de 
concepte definite în conţinutul şi în utilizarea care li se dă. Ar fi, prin 
urmare, insuficient să căutăm într-o opţiune teoretică fundamentul 
general al unui discurs şi forma globală a identităţii sale istorice: căci 
aceeaşi opţiune poate să apară în două tipuri de discurs; şi un singur 
discurs poate să prilejuiască mai multe opţiuni diferite. Nici 
permanenţa în timp a opiniilor şi nici dialectica conflictelor lor nu sînt 
suficiente pentru a individualiza un ansamblu de enunţuri. Pentru 
aceasta, trebuie să se poată repera repartiţia punctelor de alegere şi să 
se definească, mai jos de orice opţiune, un dmp de posibilităţi 
strategice. Dacă analiza fiziocraţilor face parte din acelaşi grup de 
discursuri ca şi analiza utilitariştilor nu este pentru că trăiau cu toţii în 
aceeaşi epocă, nici pentru că se înfruntau înăuntrul aceleiaşi societăţi 
şi nici pentru că interesele lor se întreţeseau în aceeaşi economie, ci 
pentru că cele două opţiuni ale lor ţineau de una şi aceeaşi repartiţie a 
punctelor de alegere, de unul şi acelaşi cîmp strategic. Acest cîmp nu 
reprezintă totalul elementelor aflate în conflict şi nici o obscură unitate 
divizată împotriva ei înseşi şi refuzînd să se recunoască sub masca 
fiecărui adversar, ci legea de formare şi de dispersie a tuturor 
opţiunilor posibile. 

Iată-ne, pe scurt, în prezenţa a patru criterii care permit 
recunoaşterea unor unităţi discursive care nu sînt deloc unităţile 
tradiţionale (fie că e vorba de “text”, de “operă” sau de “ştiinţă”; sau 
fie că e vorba de domeniul sau de forma discursului, de conceptele pe 
care acesta le utilizează sau de opţiunile pe care le manifestă). Aceste 
patru criterii nu numai că nu sînt incompatibile, dar se solicită unele 
pe altele: primul defineşte unitatea unui discurs prin regula de formare 
a tuturor obiectelor sale; al doilea, prin regula de formare a tuturor 
tipurilor sale sintactice, al treilea, prin regula de formare a tuturor 
elementelor sale semantice; al patrulea, prin regula de formare a 


142 



tuturor eventualităţilor sale operatorii. Toaîe aspectele discursului 
sînt, în felul acesta, acoperite. Şi atunci cînd, într-un grup de enunţuri, 
pot li reperate şi descrise un referenţial, un tip de abatere enunţiativă, 
o reţea teoretică şi un cîmp de posibilităţi strategice, putem fi siguri că 
ele fac parte din ceea ce am putea numi o formaţiune discursivă. 
Această formaţiune grupează o întreagă populaţie de evenimente 
enunţiative. Ea nu coincide, fireşte, nici în criteriile, nici în limitele şi 
nici în relaţiile sale interne cu unităţile imediate şi vizibile sub care ne¬ 
am obişnuit să grupăm enunţurile. Ea evidenţiază, printre fenomenele 
enunţării, raporturi rămase pînă acum în umbră şi care nu erau 
transcrise imediat la suprafaţa discursurilor. Ceea ce ele scot la lumină 
nu este, însă, un secret, unitatea unui sens ascuns sau o formă generală 
şi unică; ci un sistem reglat de diferenţe şi împrăştieri. Acest sistem cu 
patru niveluri, care guvernează o formaţiune discursivă şi trebuie să 
dea seama nu de elementele sale comune, ci de jocul abaterilor, 
interstiţiilor şi distanţelor sale - de spaţiile sale albe, întmcîtva, mai 
curînd decît de suprafeţele sale pline -, este ceea ce îmi propun să 
numesc pozitivitatea sa. 


Cunoaşterea 

în punctul de pornire, problema era aceea de a defini, sub formele 
pripit admise de sinteză, nişte unităţi pe care ar fi legitim să le instaurăm 
în cîmpul adt de vast al evenimentelor enunţiative. La această întrebare, 
m-am străduit să dau un răspuns care să fie empiric (şi articulat pe nişte 
anchete precise) şi critic (deoarece el privea locul de unde eu puneam 
întrebarea, regiunea care o situa, unitatea spontană în interiorul căreia eu 
puteam să cred că vorbesc). De aici, toate acele investigaţii în domeniul 
discursurilor care instaurau, sau pretindeau a instaura o cunoaştere 
“ştiinţifică” cu privire la omul viu, vorbitor şi muncitor. Aceste 
investigaţii au scos la iveală ansambluri de enunţuri pe care le-am 
denumit “formaţiuni discursive”, şi sisteme care, sub de numire a de 
“pozitivităţi”, trebuie să dea seamă de aceste ansambluri. în total, însă, nu 
am făcut oare pur şi simplu o istorie a “ştiinţelor” despre om - sau, dacă 
vreţi, a acelor cunoştinţe inexacte a căror acumulare n-a reuşit încă să 
constituie o ştiinţă? N-am rămas oare prins în decupajul lor aparent şi în 
sistemul pe care ele pretind a şi-l da lor însele? N-am făcut oare un fd de 
epistemologie critică a acestor figuri care nu este sigur că merită cu 
adevărat denumirea de ştiinţe? 

în realitate, formaţiunile discursive care au fost decupate şi 
descrise nu coincid exact cu delimitarea acestor ştiinţe (sau a acestor 
pseudo-ştiinţe). Fără îndoială că pornind tocmai de la existenţa, la ora 
actuală, a unui discurs care îşi spune psihopatologic (şi care poate 
avea, în opinia unora, "pretenţia de a fi ştiinţific) am iniţiat ancheta 
asupra istoriei nebuniei; fără îndoială, de asemenea, că pornind tocmai 
de la existenţa unei economii politice şi a unei lingvistici (cărora unii 
pot foarte bine să le conteste criteriile de rigurozitate ştiinţifică) m-am 
apucat să analizez ceea ce, în secolele al XVH-lea şi al XVM-lea, s-a 
putut spune cu privire la bogăţii, monedă, schimburi, cu privire la 
semnele lingvistice şi la funcţionarea cuvintelor. Dar pozitivităţile 
obţinute la capătul acestei analize şi formaţiunile discursive pe care 
acestea le grupează nu acoperă acelaşi spaţiu ca aceste discipline şi nu 
se articulează la fel ca ele; mai mult chiar, ele nu se suprapun peste 
ceea ce putea fi considerat ca ştiinţă, sau ca formă autonomă a 
discursului, în epoca studiată. Astfel, sistemul de pozitivitate analizat 
în Istoria nebuniei nu dă seama în exclusivitate, şi nici măcar într-un 
mod privilegiat, de ceea ce medicii au putut să afirme, în acea epocă, 
despre maladia mentală; el defineşte mai degrabă referenţialul, gama 
enunţiativă, reţeaua teoretică, punctele de alegere care au făcut 
posibile în chiar dispersia lor enunţurile medicale, regulamentele 
instituţionale, măsurile administrative, textele juridice, - expresiile 
literare, formulările filosofice. Formaţiunea discursivă constituită şi 
descrisă de analiză depăşeşte cu mult ceea ce ar putea fi povestit ca 
fiind preistoria psihopatologiei sau geneza conceptelor sale. 

în Cuvintele şi lucrurile, situaţia e inversă. Pozitivităţile obţinute 
prin descriere izolează nişte formaţiuni discursive care sânt mai restrinse 
dscît domeniile ştiinţifice recunoscute într -0 primă instanţă. Sistemul 
istoriei naturale ne permite să dăm seama de un anumit număr de 
enunţuri despre asemănarea şi diferenţa dintre fiinţe, despre constituirea 
caracterelor specifice sau generice, despre repartizarea înrudirilor în 
spaţiul general al tabloului; dar nu acoperă nici analizele mişcării 
involuntare, nici teoria genurilor şi nici explicaţiile chimice ale creşterii. 
Existenţa, autonomia, consistenţa internă şi limitarea acestei formaţiuni 
discursive sînt tocmai cîteva dintre motivele pentru care o ştiinţă 
generală a vieţii nu s-a constituit în epoca clasică. La fel, pozitivitatea 
care, în aceeaşi epocă, a guvernat analiza bogăţiilor nu determina toate 
enunţurile privitoare la schimburi, la circuitele comerciale şi la preţuri, 
ea lăsa pe dinafară “aritmeticile politice”, care nu au pătruns în câmpul 
teoriei economice decît mult mai tîrziu, atunci cînd un nou sistem de 

pozitivitate a făcut posibilă şi necesara introducerea acestui tip de 
discurs în analiza economică. Nici gramatica generală nu dă seama de 
tot ce s-a putut afirma cu privire la limbaj în epoca clasică (fie de către 
exegeţii textelor religioase, de către filosofi sau de către teoreticienii 
operei literare). în nici unul dintre aceste trei cazuri nu era vorba de a 
regăsi ceea ce oamenii au putut să gândească despre limbaj, despre 
bogăţii sau despre viată într-o epocă în care, lent şi fără prea mult 
zgomot, se constituiau o biologie, o economie şi o> filologie; nu era 
vorba nici de a descoperi ce mai era încă eroare, prejudecată, confuzie, 
fantasmă poate în nişte concepte pe cale de a se forma: nu era vorba de a 
şti cu preţul căror tăieturi sau al căror refulări o ştiinţă sau cel puţin o 
disciplină cu pretenţii ştiinţifice urma în sfârşit să se constituie pe un sol 
atît de impur. Era vorba de a face să apară sistemul acestei “impurităţi” 
- sau mai curind, căci cuvântul acesta nu poate să aibă semnificaţie în 
această analiză, de a da seama de apariţia simultană a unui anumit 
număr de enunţuri al căror nivel de şturrţificitate, a căror formă, al căror 
grad de elaborare pot să ne pară, retrospectiv, eterogene. 

Formaţiunea discurâvă analizată în Naşterea clinicii reprezintă un 
al treilea caz. Ea este mult mai largă decît discursul medical în înţeles 
strict (teoria ştiinţifică a bolii, a formelor şi a determinărilor sale, a 
instrumentelor sale terapeutice); ea înglobează o serie întreagă de 
reflecţii politice, programe de reformă, măsuri legislative, regulamente 
administrative, consideraţii morale, dar, pe de altă parte, ea nu 
integrează tot ceea ce, în epoca studiată, se putea cunoaşte despre corpul 
uman, despre funcţionarea sa, despre corelaţiile sale anatomopatologice 
şi despre perturbările pe care putea să le conţină. Unitatea discursului 
clinic nu este câtuşi de puţin unitatea unei ştiinţe sau a unui ansamblu de 
cunoştinţe încetând să-şi confere un statut ştiinţific. Este o unitate 
complexă: e cu neputinţă să-i aplicăm criteriile cu ajutorul cărora noi 
putem - sau cel puţin credem că putem - să deosebim o ştiinţă de alta 
(fiziologia de patologie, de pildă), o ştiinţă mai elaborată de una mai 
puţin elaborată (biochimia de neurologie, de pildă), un discurs cu 
adevărat ştiinţific (precum hormonologia) de o simplă codificare a 
experienţei (precum semiologia), o adevărată ştiinţă (precum 
microbiologia) de o falsă ştiinţă (precum frenologia). Clinica nu 
reprezintă nici o adevărată ştiinţă, nici o falsă ştiinţă, chiar dacă, în 
numele criteriilor noastre contemporane, noi ne-am putea lua dreptul de 
a recunoaşte ca adevărate unele dintre enunţurile sale şi ca false, altele. 
Ga este un ansamblu enunţiativ în acelaşi timp teoretic şi practic, 
descriptiv şi instituţional, analitic şi reglementar, alcătuit atît din 


145 



inf erenţe cît şi din decizii, din afirmaţii şi din decrete. 

Formaţiunile discursive nu sînt, prin urmare, nici ştiinţe actuale 
în curs de gestaţie şi nici ştiinţe recunoscute odinioară ca atare şi 
căzute apoi în desuetudine şi abandonate în funcţie de noile exigenţe 
ale criteriilor noastre. Sînt unităţi de o natură şi de un nivel diferite de 
ceea ce se numeşte astăzi (sau de ceea ce s-a putut, odată, numi) o 
ştiinţă. Pentru a le caracteriza, distincţia ştiinţific/non-ştiinţific nu e 
pertinentă: ele sînt, din punct de vadere epistemologic, neutre. Cît 
despre sistemele de pozitivitate ce le asigură gruparea unitară, ele nu 
sînt structuri raţionale, nu sînt nici jocuri, echilibre, opoziţii sau 
dialectici între formele de raţionalitate şi anumite constringeri 
iraţionale; distincţia dintre raţional şi opusul său nu este pertinentă 
pentru a le descrie: căci ele nu sînt legi de inteligibilitate, ci legi de 
formare ale unui întreg ansamblu de obiecte, de tipuri de formulare, de 
concepte, de opţiuni teoretice care sînt investite în instituţii, în tehnici, 
în comportamente individuale sau colective, în operaţiuni politice, în 
activităţi ştiinţifice, în ficţiuni literare, în speculaţii teoretice. 
Ansamblul astfel format pornind de la sistemul de pozitivitate şi 
manifestat în unitatea unei formaţiuni discursive este ceea ce am putea 
să numim o cunoaştere (un savoir). Cunoaşterea nu este o sumă de 
cunoştinţe - căci despre acestea trebuie să putem spune întotdeauna că 
sînt adevărate sau false, exacte sau nu, aproximate sau definite, 
contradictorii sau coerente; nici una dintre aceste distincţii nu e 
pertinentă pentru a descrie cunoaşterea, care reprezintă ansamblul 
elementelor (obiecte, tipuri de formulare, concepte şi opţiuni teoretice) 
formate, plednd de la una şi aceeaşi pozitivitate, în cîmpul unei 
formaţiuni discursive unitare. 

Iată-ne, acum, în prezenţa unei figuri complexe. Ea poate şi 
trebuie să fie analizată în acelaşi timp ca o formaţiune de enunţuri 
(cînd luăm în considerare populaţia de evenimente discursive care fac 
parte din ea), ca o pozitivitate (cînd luăm în considerare sistemul ce 
guvernează, în dispersia lor, obiectele, tipurile de formulare, 
conceptele şi opiniile care sînt puse în joc în aceste enunţuri), ca o 
cunoaştere (cînd considerăm aceste obiecte, tipuri de formulare, 
concepte şi opinii aşa cum sînt ele investite într-o ştiinţă, într-o reţetă 
tehnică, într-o instituţie, într-o naraţiune romanescă, într-o practică 
juridică sau politică etc.). Cunoaşterea /savoir nu se' analizează în 
termeni de cunoştinţe; nici pozitivitatea în termeni de raţionalitate; şi 
nici formaţiunea discursivă în termeni de ştiinţă. Iar descrierii lor nu i 
se poate cere să fie echivalentă cu o istorie a cunoştinţelor, cu o 

geneză a raţionalităţii sau cu epistemologia unei ştiinţe. 

Nu este, însă, mai puţin adevărat că între ştiinţe (cu structurile 
lor de raţionalitate şi s uma cunoştinţelor lor) şi formaţiunile discursive 
(cu sistemul lor de pozitivitate şi câmpul lor de cunoaştere) pot fi 
descrise un anumit număr de raporturi Căci este cît se poate de 
adevărat că numai nişte criterii formale pot să decidă cu privire la 
ştiinţificitalea unei ştiinţe, adică să definească condiţiile care o fac 
posibilă ca ştiinţă; ele nu pot da niciodată seama de existenţa ei de 
fapt, adică de apariţia ei istorică, de evenimentele, episoadele, 
obstacolele, disensiunile, aşteptările, întîrzierile şi facilităţile care au 
putut să marcheze destinul său efectiv. Dacă, de exemplu, a trebuit să 
aşteptăm sfârşitul secolului al XVIII-lea pentru ca un concept precum 
cel de viaţă să devină fundamental în analiza fiinţelor vii, sau dacă 
reperarea asemănărilor dintre latină şi sanscrită n-a dat naştere mai 
înainte de Bopp unei gramatici istorice şi comparate, sau dacă 
constatarea leziunilor intestinale în afecţiunile “febrile” n-a ocazionat, 
înainte de începutul secolului al XlX-lea, unei medicini 
anatomopatologice, motivul nu este de căutat nici în structura 
epistemologică a ştiinţei biologice în general, sau al ştiinţei 
gramaticale, sau al ştiinţei medicale; şi nici în eroarea în care s-ar fi 
încăpăţînat vreme îndelungată orbirea oamenilor, ea rezidă în 
morfologia cunoaşterii, în sistemul pozitivităţilor, în alcătuirea internă 
a formaţiunilor discursive. Mai mult, tocmai în elementul cunoaşterii 
(savoir) se determină condiţiile de apariţie ale unei ştiinţe, sau cel 
puţin ale unui ansamblu de discursuri care acceptă sau revendică 
modelele de ştiinţificitate: dacă vedem formîndu-se, către începutul 
secolului al XlX-lea, sub denumirea de economie politică, un 
ansamblu de discursuri care îşi dau ele însele semne de ştiinţificitate şi 
îşi impun un anumit n umăr de reguli formale; dacă, aproximativ în 
aceeaşi epocă, anumite discursuri se organizează după modelul 
discursurilor medicale, clinice şi semiologice, pentru a se constitui ca 
psihopatologie, motivul nu trebuie să-l căutăm, retrospectiv, în aceste 
“ştiinţe” însele - fie în echilibrul lor actual sau în forma ideală către 
care se presupune că ele se îndreaptă; motivul nu poate fi căutat nici 
într-un pur şi simplu proiect de raţionalizare care s-ar fi format atunci 
în mintea oamenilor, dar care n-ar putea să-şi asume ceea ce aceste 
discursuri au mai specific. Analiza acestor condiţii de apariţie, în 
cîmpul cunoaşterii ( savoir ) se cere desfăşurată la nivelul 
ansamblurilor discursive şi al jocului pozitivităţilor. 

Sub termenul general de “condiţii de posibilitate” ale unei ştiinţe 


147 



trebuie, prin urmare, să distingem două sisteme heteromoife. Unul 
defineşte condiţiile ştiinţei ca ştiinţă: se referă la domeniul de obiecte al 
acesteia, la tipul de limbaj pe care-1 utilizează, la conceptele de care 
dispune sau pe care încearcă să le definească; defineşte regulile formale 
şi semantice care sînt cerute pentru ca un enunţ să poată să aparţină 
acestei ştiinţe; este impus fie de către ştiinţa în chestiune, în măsura în 
care aceasta îşi impune sieşi propriile norme, fie de către o altă ştiinţă, în 
măsura în care aceasta se impune în faţa celei dinţii ca model de 
formalizare: oricum însă, aceste condiţii de şriintifidtate sînt interioare 
discursului ştiinţific în general şi nu pot fi definite derît de el. Celălalt 
sistem priveşte posibilitatea unei ştiinţe în existenţa ei istorică. îi este 
exterior şi nesuperpozabil. El se constituie dintr-un câmp de ansambluri 
discursive care nu au nici acelaşi statut, nici acelaşi dscupaj, nici aceeaşi 
organizare şi nici aceeaşi funcţionare ca ştiinţele pe care le ocazionează. 
Nu trebuie să vedem în aceste ansambluri discursive o rapsodie de false 
cunoştinţe, de teme arhaice, de figuri iraţionale, pe care ştiinţele, în 
suveranitatea lor, le-ar împinge definitiv în noaptea unei preistorii. Nu 
trebuie nici să ni le imaginăm ca schiţa unor viitoare ştiinţe care ar fi 
încă repliate, în mod confuz, asupra propriului lor viitor şi care ar 
vegeta, o vreme, în amorţeala germinaţiilor tăcute. Nu trebuie, în sfîrşit, 
să le concepem ca singurul sistem epistemologic de care ar fi capabile 
aceste false, sau cvasi-, sau pseudo-ştiinţe care sînt ştiinţele umaniste. 
Este vorba, în realitate, de nişte figuri care au propria lor consistenţă, 
propriile lor legi de formare şi alcătuirea lor autonomă. A analiza aceste 
formaţiuni discursive, pozitivităţile şi cunoaşterea ce le corespund nu 
înseamnă a atribui forme de ştiinţificitate, ci a parcurge un cîmp de 
determinare istorică ce trebuie să dea seama, în apariţia, remanenţa, 
transformarea şi, dacă e cazul, dispariţia lor de nişte discursuri dintre 
care unele mai sînt recunoscute şi azi ca ştiinţifice, altele au pierdut 
acest statut, altele mi l-au dobîndit niciodată, iar altele, în sfîrşit, nici n- 
au avut vreodată pretenţia de a-1 dobîndi. într-un cuvînt, cunoaşterea 
(, savoir ) mi este ş tiinţa în deplasarea succesivă a structurilor sale interne, 
ci cîmpul istoriei sale efective. 


Cîteva observaţii 

Analiza formaţiunilor discursive şi a sistemului lor de 
pozitivitate în elementul cunoaşterii ( savoir ) nu priveşte decît anumite 
determinări ale evenimentelor discursive. Nu se pune problema 

constituirii unei discipline unitare care s-ar substitui tuturor celorlalte 
descrieri ale discuiturilor şi le-ar invalida în bloc. Este voita, mai 
curînd, de a da locul ce li se cuvine diferitelor tipuri de analiză deja 
cunoscute, şi practicate, uneori, de vreme îndelungată; de a le 
determina nivelul de funcţionare şi de eficacitate; de a le defini 
punctele de aplicare; şi de a evita, pînă la urmă, iluziile pe care ele pot 
să le inducă. A evidenţia dimensiunea cunoaşterii ( savoir ) ca 
dimensiune specifică nu înseamnă a recuza .diferitele analize ale 
ştiinţei, ci a desfăşura, cît mai larg cu putinţă, spaţiul în care ele se pot 
adăposti. înseamnă, mai presus de orice, a elimina două forme de 
extrapolare avînd, fiecare, un rol reductiv simetric şi invers: 
extrapolarea epistemologică şi extrapolarea genetică. 

Extrapolarea epistemologică nu se confundă cu analiza 
(întotdeauna legitimă şi posibilă) a structurilor formale care pot să 
caracterizeze un discurs ştiinţific. Ea lasă, cu toate acestea, să se 
presupună că aceste structuri sînt suficiente pentru a defini, pentru o 
ştiinţă, legea istorică a apariţiei şi desfăşurării sale. Extrapolarea 
genetică nu se confundă cu descrierea (întotdeauna legitimă şi 
posibilă) a contextului - fie el discursiv, tehnic, economic sau 
instituţional - în care o ştiinţă a apărut; ea lasă, însă, să se presupună 
că organizarea internă a unei ştiinţe şi normele sale formale pot fi 
descrise pornind de la condiţiile sale externe. într-un caz, ştiinţa este 
însărcinată să dea seama de propria sa istorie; în celălalt, determinările 
istorice sînt cele însărcinate să dea seama de o ştiinţificitale. însă toate 
acestea înseamnă a ignora faptul că locul de apariţie şi de desfăşurare 
al unei ştiinţe nu este nici această ştiinţă ea însăşi repartizată conform 
unei succesiuni teleologice, nici un ansamblu de practici mute sau de 
determinări extrinseci, ci cîmpul cunoaşterii, cu ansamblul de relaţii 
care-1 străbat. Această necunoaştere se explică, în fapt, prin privilegiul 
acordat la două tipuri de ştiinţe, care servesc în general drept modele 
cînd nu sînt, desigur, decît nişte cazuri-limită. Există, într-adevăr, 
ştiinţe astfel făcute încît pot să reia fiecare dintre episoadele devenirii 
lor istorice în interiorul sistemului lor deductiv; istoria lor poate fi 
descrisă ca o mişcare de extindere laterală, apoi de reluare şi de 
generalizare la un nivel mai înalt, astfel încît fiecare moment apare fie 
ca o regiune particulară, fie ca un grad definit de formalizare; 
succesiunile sînt abolite în beneficiul unor învecinări care nu le 
reproduc; iar datările se fac nevăzute pentru a face să apară sincronii 
care ignoră calendarul. Este cazul, evident, al matematicilor, în care 
algebra carteziană defineşte o regiune particulară în interiorul unui 

cîmp care a fost generalizat de Lagrange, Abel şi Galois; şi în care 
metoda greacă a exhaustiunii pare contemporană cu calculul 
integralelor definite. Există, în schimb, ştiinţe care nu pot să îşi 
asigure unitatea de-a lungul timpului decît prin nararea sau prin 
reluarea critică a propriei lor istorii: dacă, de la Fechner încoace, 
există o psihologie şi numai una, dacă, de la Comte sau chiar de la 
Durkheim, există o singură sociologie, nu este în măsura în care, atîtor 
discursuri diverse, li se poate atribui o singură structură 
epistemologică (oricît de laxă ne-am putea-o imagina); d în măsura în 
care sociologia sau psihologia şi-au plasat, în orice moment, discursul 
în interiorul unui cîmp istoric pe care ele însele îl parcurgeau la modul 
critic al confirmării sau invalidării. Istoria matematicii se află tot 
timpul pe punctul de a depăşi limita descrierii epistemologice; 
epistemologia “ştiinţelor” de felul psihologiei sau al sociologiei se află 
tot timpul la limita unei descrieri genetice. 

Iată de ce, departe de a constitui nişte exemple privilegiate 
pentru analiza tuturor celorlalte domenii ştiinţifice, aceste două cazuri 
exkeme riscă, mai degrabă, să inducă în eroare; de a nu lăsa să se 
vadă, atît în specificitatea şi în raporturile lor, nivelul structurilor 
epistemologice şi pe acela al determinărilor cunoaşterii ( savoir)-, faptul 
că orice ştiinţă (chiar şi atît de intens formalizate precum 
matematicile) presupune un spaţiu de istoricitate care nu coincide cu 
jocul formelor sale; dar că orice ştiinţă (fie ea tot atît de plină de 
empiricitate ca psihologia, şi atît de îndepărtată de normele cerute 
pentru a constitui o ştiinţă) există în cîmpul unei cunoaşteri ( savoir ) 
care nu doar îi prescrie succesiunea episoadelor sale, ci îi determină, 
conform unui sistem care poate fi descris, legile de formare. Există, în 
schimb, ştiinţe “inteimediare” - precum biologia, fiziologia, economia 
politică, lingvistica, filologia, patologia - care trebuie să servească 
drept modele: căci, prin ele, nu este posibil să confunzi într-o falsă 
unitate instanţa cunoaşterii ( savoir ) şi forma ştiinţei şi nici să eludezi 
momentul cunoaşterii. 

Pornind de aici, devine cu putinţă să situăm în posibilitatea lor, 
dar şi să definim în limitele lor, un anumit număr de descrieri legitime 
ale discursului ştiinţific. Descrieri care nu se adresează cunoaşterii ca 
instanţă de formare, ci obiectelor, formelor de enunţare, conceptelor 
şi, în fine, opiniilor pe care ea le suscită. Descrieri care nu vor rămîne, 
cu toate acestea, legitime decît cu condiţia să nu pretindă a descoperi 
condiţiile de existenţă a ceva de felul unui discurs ştiinţific. Astfel, 
este perfect legitim să descriem jocul opiniilor sau al opţiunilor 

teoretice care apar intr-o ştiinţă sau despre o ştiinţă; trebuie să putem 
defini, pentru o epocă şi un domeniu determinate, care sînt principiile 
de alegere, în ce fel (prin ce retorică sau prin ce dialectică) sînt ele 
manifestate, ascunse sau justificate, 1 cum se organizează şi se 
institutionalizeazâ cîmpul polemicii, care sînt motivaţiile care pot să-i 
determine pe indivizi; există, într-un cuvînt, loc pentru o doxologie 
care ar fi descrierea (sociologică sau lingvistică, statistică sau 
interpretativă) a faptelor de opinie. Există, însă, iluzie doxologică ori 
de cîte ori această descriere este făcută să treacă drept analiză a 
condiţiilor de existenţă ale unei ştiinţe. Această iluzie îmbracă două 
aspecte: ea admite că faptul de opinie, în loc să fie determinat de 
posibilităţile strategice ale jocurilor conceptuale, trimite direct la 
divergenţele de interese sau de obişnuinţe mentale ale indivizilor, 
opinia ar fl erupţia non-ştiinţificului (a psihologicului, a politicului, a 
socialului, a religiosului) în domeniul specific al ştiinţei. Pe de altă 
parte însă, ea presupune faptul că opinia reprezintă nucleul central, 
focarul pornind de la care se desfăşoară întregul ansamblu al 
enunţurilor ştiinţifice; opinia ar manifesta, astfel, instanţa opţiunilor 
fundamentale (metafizice, religioase, politice) în raport cu care 
diferitele concepte ale biologiei, economiei sau lingvisticii n-ar fi decît 
versiunea superficială şi pozitivă, transcrierea într-un vocabular 
determinat, masca oarbă la ea însăşi. Iluzia doxologică reprezintă o 
modalitate de a eluda cîmpul cunoaşterii ( savoir ) ca loc şi ca lege de 
formare a opţiunilor teoretice. 

La fel de legitim este şi să descriem, pentru o ştiinţă dată, unul 
dintre conceptele sau imul dintre ansamblurile sale conceptuale; 
definiţia care i se dă, modul în care este utilizat, cîmpul înăuntrul 
căruia se încearcă validarea lui, transformările la care este supus, felul 
în care este generalizat sau în care este transferat dintr-un domeniu în 
altul. Legitim este şi să descriem, cu privire la o ştiinţă, formele de 
propoziţii pe care aceasta le recunoaşte ca valabile, tipurile de 
inferenţă la care recurge, regulile cu care se dotează pentru a lega 
enunţurile unele de altele sau pentru a le face echivalente, legile pe 
care le impune ca să le guverneze transformările sau substituţiile. Pe 
scurt, stabilirea semanticii şi a sintaxei unui discurs ştiinţific este 
întotdeauna posibilă. Trebuie doar să ne păzim de ceea ce am putea să 
numim iluzia formalizatoare ; adică să ne imaginăm că aceste legi de 
construcţie sînt în acelaşi timp şi de drept condiţii de existenţă; că 
conceptele şi propoziţiile valabile nu sînt mai mult decît punerea în 
formă a unei experienţe sălbatice sau rezultatul unui travaliu asupra 

unor propoziţii şi concepte deja instaurate: că ştiinţa începe să existe 
doar de la un anumit grad de conceptualizare şi de la o anumită formă 
în construcţia şi înlănţuirea propoziţiilor, că, pentru a-i descrie 
emergenţa în cîmpul discursurilor, este suficient să reperăm nivelul 
lingvistic care o caracterizează. Iluzia formalizatoare eludează 
cunoaşterea ( savoir ) (reţeaua teoretică şi repartiţia enunţiativă) ca loc 
şi ca lege de formare a conceptelor şi a propoziţiilor. 

în sfîrşit, este posibil şi legitim să definim, printr-o analiză 
regională, domeniul de obiecte căruia i se adresează o ştiinţă. Şi să-l 
analizăm fie în orizontul de idealitate pe care-1 constituie ştiinţa 
(printr-un cod de abstractizare, prin reguli de manipulare, printr-un 
sistem de prezentare şi de eventuală reprezentare), fie în lumea 
lucrurilor la care aceste obiecte fac referinţă: căci dacă este adevărat 
că obiectul biologiei sau acela al economiei politice se defineşte 
efectiv printr-o anumită structură de idealitate proprie acestor două 
ştiinţe, dacă ele nu sînt pur şi simplu viaţa la care participă indivizii 
umani sau industrializarea căreia i-au fost artizani, aceste obiecte se 
referă la experienţă sau la o fază determinată a evoluţiei capitaliste. 
Am greşi, însă, dacă am crede (printr-o iluzie a experienţei ) că există 
regiuni sau domenii de lucruri care se oferă în mod spontan unei 
activităţi de idealizare şi travaliului limbajului ştiinţific; că se 
desfăşoară prin ele însele în ordinea în care istoria, tehnica, 
descoperirile, instituţiile şi instrumentele umane au putut să le 
constituie sau să le pună în lumină; că întreaga elaborare ştiinţifică nu 
reprezintă decît o anumită modalitate de a citi, de a descifra, de a 
abstrage, de a descompune şi recompune ceea ce este dat fie printr-o 
experienţă naturală (şi, prin urmare, cu valoare generală), fie printr-o 
experienţă culturală (şi, prin urmare, relativă şi istorică). Există o 
iluzie care constă în a presupune că ştiinţa se înrădăcinează în 
plenitudinea unei experienţe concrete şi trăite: că geometria 
elaborează un spaţiu perceput, că biologia dă formă experienţei intime 
a vieţii sau că economia politică traduce la nivelul discursului teoretic 
procesele de industrializare; deci că referentul deţine în el însuşi legea 
obiectului ştiinţific. însă tot o iluzie e şi să ne imaginăm că ştiinţa se 
stabileşte printr-un gest de ruptură şi de decizie, că ea se eliberează 
dintr-o dată de cîmpul calitativ şi de toate şoaptele imaginarului, prin 
violenţa (senină sau polemică) a unei raţiuni ce se întemeiază pe sine 
însăşi în propriile sale aserţiuni: deci că obiectul ştiinţific începe să 
existe cu de la sine putere în propria-i identitate. 

Dacă există în acelaşi timp raport şi ruptură între analiza vieţii şi 

familiaritatea corpului, a suferinţei, a bolii şi a morţii, dacă intre 
economia politică şi o anumită formă de producţie există în acelaşi 
timp legătură şi distanţă, dacă, în general vorbind, ştiinţa se referă la 
experienţă şi totuşi se desprinde de ea, nu este din pricina unei 
determinări univoce şi nici a unei rupturi suverane, constante şi 
definitive. în fapt, aceste raporturi de referinţă şi de distanţă sînt 
specifice pentru fiecare discurs ştiinţific, şi forma lor variază de-a 
lungul istoriei. Şi aceasta pentru că ele însele, sînt determinate de 
instanţa specifică a cunoaşterii ( savoir ). Aceasta defineşte legile de 
formare a obiectelor ştiinţifice şi specifică, prin chiar acest fapt, 
legăturile şi opoziţiile dintre ştiinţă şi experienţă. Extrema lor 
proximitate, invincibila lor distanţă nu sînt date la pornire; ele îşi au 
principiul în morfologia referenţialului; acesta e cel care defineşte 
dispunerea reciprocă - faţă în faţă, opoziţia, sistemul lor de 
comunicare - a referentului şi a obiectului. Intre ştiinţă şi experienţă 
se află cunoaşterea (savoir): nu ca mediere invizibilă, a unui 
intermediar secret şi complice, între două distanţe atît de dificil în 
acelaşi timp de conciliat şi de separat; în fapt, cunoaşterea determină 
spaţiul în care pot să se separe şi să situeze una în raport cu cealaltă 
ştiinţa şi experienţa. 

Ceea ce arheologia cunoaşterii scoate din circuit nu e, aşadar, 
posibilitatea descrierilor diverse pe care le poate prilejui discursul 
ştiinţific; ci mai degrabă tema generală a “cunoaşterii” (cotmaissance). 
Cunoaşterea (cotmaissance) reprezintă continuitatea dintre ştiinţă şi 
experienţă, indisociabila lor întrcţesere, reversibilitatea lor infinită; 
este un joc de forme care anticipează cu privire la toate conţinuturile 
în măsura în care le fac deja posibile; este un cîmp de conţinuturi 
originare care schiţează tăcut formele prin intermediul cărora vor 
putea fi citite; este strania instaurare a formalului într-o ordine 
succesivă care este aceea a genezelor psihologice sau istorice; însă 
ordonarea empiricului de către o formă este cea care îi impune 
teleologia. Cunoaşterea (connaissance) încredinţează experienţei 
sarcina de a da seama de existenţa efectivă a ştiinţei; iar ştrinţificităţii, 
pe aceea de a da seama de emergenţa istorică a formelor şi de sistemul 
de care ea ascultă. Tema cunoaşterii (connaissance) echivalează cu 
negare a cunoaşterii (savoir). 

Dar de această temă majoră se leagă multe altele. Aceea a unei 
activităţi constituante care ar asigura, printr-o serie de operaţii 
fundamentale, anterioare tuturor gesturilor explicite, tuturor 
manifestărilor concrete, tuturor conţinuturilor date, unitatea dintre o 

ştiinţă definită printr-un sistem de cerinţe formale şi o lume definită ca 
orizont al tuturor experienţelor posibile. Aceea a unui subiect care 
asigură, în unitatea lui reflexivă, sinteza între diversitatea succesivă a 
datului şi idealitatea care se profilează, în identitatea sa, de-a lungul 
timpului. în sfirşit şi mai presus de orice, marea temă istorico- 
transcendentală care a străbătut secolul al XLX-lea şi îşi trăieşte 
ultimele momente de-abia azi, în repetarea dusă pînă la saturaţie a 
următoarelor două întrebări: cum trebuie să arate istoria, de care 
proiect absolut arhaic trebuie să fie ea traversată, ce telos fundamental 
a instaurat-o încă din primul său moment (sau, mai degrabă, încă de la 
ceea ce a deschis posibilitatea acestui prim moment) şi o dirijează, din 
umbră, către un scop deja deţinut pentru ca adevărul să iasă la lumină 
în ea, sau pentru ca ea să recunoască, în această limpezime 
întotdeauna retrasă, reîntoarcerea a ceea ce originea ocultase deja? Şi, 
imediat, se formulează cea de-a doua întrebare: care trebuie să fie 
acest adevăr sau, poate, această deschidere mai mult decît originară 
pentru ca istoria să se desfăşoare în ea, nu fără a o acoperi, a o 
ascunde, a o îngropa într-o uitare căreia această istorie îi poartă, totuşi, 
repetiţia, reamintirea, deci memorie nicicînd împlinită? Putem să 
facem tot ce vom vrea pentru a face aceste întrebări cît mai radicale cu 
putinţă: ele rămîn legate, în ciuda oricăror tentative de a le smulge din 
ea, de o analitică a subiectului şi de o problematică a-cunoaşterii 
( connaissance ). 

în opoziţie cu toate aceste teme, se poate spune că cunoaşterea 
( savoir ), ca şi cîmp de istoricitate în care apar ştiinţele, este liberă de 
orice activitate constituantă, dezlegată de orice referinţă la o origine 
sau la o teleologie istorico-transcendentală, desprinsă de orice 
întemeiere pe o subiectivitate fondatoare. Dintre toate formele 
prealabile de sinteză prin intermediul cărora se voia unificarea 
evenimentelor discontinue ale discursului, probabil că acestea au fost, 
vreme de peste un secol, cele mai insistente şi mai de temut; ele sînt, 
fără doar şi poate, cele care animau tema unei istorii continue, 
neîncetat legată de ea însăşi şi continuu oferită sarcinilor de reluare şi 
de totalizaie. Trebuia ca istoria să fie continuă pentru ca suveranitatea 
subiectului să fie salvată; trebuia însă, reciproc, şi ca o subiectivitate 
constituantă şi o teleologie transcendentală să traverseze istoria pentru 
ca această să poată fi gîndită în unitatea sa. în felul acesta era exclusă 
din discurs şi azvîrlită în de-negîndit discontinuitatea anonimă a 
cunoaşterii (savoir). 

ARIADNA S-A SPÎNZURAT 


Dacă ar trebui să “povestesc” cartea lui Deleuze, iată cam care ar 
fi fabula pe care aş încerca s-o inventez. 

Plictisită să mai aştepte ca Tezeu să iasă din Labirint, sătulă să 
mai pîndească pasul egal al acestuia şi să-i regăsească chipul printre 
umbrele care trec, Ariadna s-a spînzuraL La capătul firului cu atîta 
dragoste împletit al identităţii, memoriei şi recunoştinţei, trupul său 
gînditor se roteşte în jurul lui însuşi. Cu toate acestea, Tezeu, patimă 
ruptă, nu revine. Coridoare, tunele, beciuri şi caverne, răspîntii, 
prăpăstii, fulgere întunecate, tunete subterane: el înaintează, 
şchioapătă, dansează, ţopăie. 

Prin savanta geometrie a Labirintului abil centrat? Nici vorbă, ci 
de-a lungul asimetricului, întortocheatului, neregulatului, muntosului 
şi abruptului. Cel puţin către capătul încercării sale, spre victoria ce-i 
promite întoarcerea? Nici atît; el se îndreaptă cu voioşie spre monstrul 
fără identitate, spre disparatul fără specie, spre cel ce nu aparţine nici 
unui ordin animal, care este om şi fiară, care juxtapune în sine timpul 
gol, repetitiv, al judecătorului infernal şi violenţa genitală, instantanee, 
a taurului. Se îndreaptă către acesta nu pentru a şterge de pe faţa 
pămîntului această formă insuportabilă, ci pentru a se pierde împreună 
cu ea în extrema ei distorsiune. Şi tocmai aici, poate (nu la Naxos), 
pîndeşte zeul bahic: Dionysos mascat, Dionysos deghizat, infinit 
repetat. Faimosul fir a fost rupt, el, care era considerat atît de solid; 
Ariadna a fost părăsită mai devreme decît se credea: şi întreaga istorie 
a gîndirii occidentale e de rescris. 

îmi dau, însă, seama că fabula mea nu recunoaşte în întregime 
meritele cărţii lui Deleuze. Ea este cu totul altceva decît a n-a istorisire 
a începuturilor şi sfirşitului metafizicii. Este teatrul, scena, repetiţia 
unei noi filosofii: pe platoul gol al fiecărei pagini, Ariadna e 
sugrumată, Tezeu dansează. Minotaurul mugeşte şi alaiul zeului 
multiplu hohoteşte de rîs. A existat (Hegel, Sartre) filosofia-roman; a 
existat, de asemenea, filosofia-meditaţie (Descartes, Heidegger). 

Asistăm acum, după Zarathustra, la întoarcerea filosofiei-teatm; nu 
reflecţie asupra teatrului; şi nici teatru încărcat cu semnificaţii. Ci 
filosofie devenită scenă, personaje, semne, repetare a unui eveniment 
unic şi care nu se reproduce nicicînd. 

Mi-ar plăcea să deschideţi cartea lui Deleuze aşa cum sînl 
împinse porţile unui teatru atunci cînd se aprind luminile unei rampe 
şi cînd se ridică cortina. Autorii citaţi şi nenumăratele referinţe sînt 
personajele. Acestea îşi recită propriul text (textul pe care l-au 
pronunţat în altă parte, înalte căiţi, pe alte scene, dar care aici se joacă 
altfel; e tehnica, meticuloasă şi savantă, a “colajului”). Au, fiecare, 
rolul lor (merg, deseori, trei cîte trei, comicul, tragicul şi dramaticul: 
P6guy, Kierkegaard, Nietzsche; Aristotel - da, da, comicul -, Platon, 
Duns Scot; Hegel - da, încă -, Holderlin şi Nietzsche - întotdeauna). 

Apar niciodată în acelaşi loc, niciodată cu aceeaşi identitate: 
cînd îndepărtaţi, comic, de fundalul întunecat pe care îl poartă fără să 
ştie, cînd dramatic de apropiaţi (iată-1 pe Platon, cuminte, înţelept, cu 
nasul un pic cam pe sus, izgonind simulacrele grosolane, spulberînd 
imaginile nereuşite, îndepărtînd aparenţa ce oglindeşte şi invocă 
modelul unic: acea idee a Binelui bună prin ea însăşi; dar iată-1 şi pe 
celălalt Platon, aproape panicat, nemaiştiind, în întuneric, să-l 
deosebească de Socrate pe sofistul batjocoritor). 

Cît priveşte drama - cartea însăşi -, aceasta are, precum CEdip al 
lui Sofocle, trei momente. Mai întîi, insidioasa aşteptare a semnelor, 
şoapte, oracole care scrîşnesc din dinţi, prezicători orbi care vorbesc 
prea mult. Mîndra regalitate a Subiectului (eu unic, sine coerent) şi a 
Reprezentării (idei clare pe care le parcurg cu privirea) este minată. 
Sub glasul monarhic, solemn, socotitor al filosofilor occidentali care 
voiau să impună domnia unităţii, a analogiei, a asemănării, a non- 
contradicţiei şi care căutau să reducă diferenţa la negaţie (ceea ce este 
altfel decît A şi non-A, ni se spune încă de pe băncile şcolii), sub 
această voce egală se poate auzi trosnetul disparităţii. Să ascultăm 
picăturile de apă ce se preling prin marmura lui Leibniz. Să privim 
crăpătura timpului fisurînd subiectul kantian. 

Şi, brusc, chiar în mijlocul cărţii (ironie a lui Deleuze, care 
înfăţişează, în conformitate cu aparenţa unui echilibra academic, 
divina şchiopătam a diferenţei), brusc, deci, cezura. Vălul e sfâşiat 
acest văl este imaginea pe care gîndirea o crease despre ea însăşi şi 
care îi permitea să suporte propria sa duritate. Se credea, se spunea: 
gîndirea e bună (dovadă: burtul-simţ, de care ea poate şi trebuie să se 
folosească); gîndirea e una (dovadă, simţul comun); ea risipeşte 

eroarea, adunînd bob cu bob recolta propoziţiilor adevărate (frumoasa 
piramidă, în cele din urmă, a cunoaşterii...). 

Iată însă: eliberată de această imagine care o leagă de 
suveranitatea subiectului (sujet), care o “aserveşte” (assujettit), în 
înţelesul strict al cuvîntului, gîndirea apare sau, mai curind, se exercită 
aşa cum e: rea, paradoxală, ivindu-se pe neanunţate în punctul extrem 
al facultăţilor împrăştiate; obligată neîncetat să se smulgă din 
stupefianta prostie; supusă, construit, forţată de violenţa 
problemelor, brăzdată, ca de tot atîtea fulgere, de nenumărate idei 
distincte (pentru că ascuţite) şi obscure (pentru că adînci). 

Să reţinem toate aceste transformări pe care Deleuze le operează 
în interiorul vechii bune-cuviinţe filosofice: bunul-simţ în contra- 
ortodoxie; simţul comun în tensiuni şi limite extreme; conjurarea 
erorii în fascinaţia pentru prostie; clarul şi distinctul în distinct-obscur. 
Să reţinem mai cu seamă această mare răsturnare a valorilor luminii: 
gîndirea nu mai este o privire deschisă către fonne clare şi bine fixate 
în propria lor identitate; devine gest, salt, dans, abatere extremă, 
obscuritate încordată. Este sfirşitul filosofiei (aceea a reprezentării). 
Incipit philosophia (aceea a diferenţei). 

Vine, atunci, momentul rătăcirii. Nu asemeni lui CEdip, biet rege 
fără sceptru, orb iluminat lăuntric; ci prin toiul sărbătorii sumbre a 
anarhiei încoronate. Putem, de-acum, să gîndim diferenţa şi repetiţia. 
Adică - în loc să ni le reprezentăm - să le facem şi să le jucăm. 
Gîndirea ajunsă în culmea intensităţii sale va fi ea însăşi diferenţă şi 
repetiţie; va face să difere ceea ce reprezentarea căuta să reunească; va 
juca nesfîrşita repetiţie căreia încăpăţînata metafizică îi căuta originea 
Să încetăm a ne mai întreba: diferenţă între ce şi ce? Diferenţă 
delimitînd care specii şi împărţind care mare unitate iniţială? Să 
încetăm a ne mai întreba: repetare a ce, a cărui eveniment sau a cărui 
model prim? Ci să gîndim asemănarea, analogia şi identitatea ca pe 
nişte mijloace de a acoperi diferenţa şi diferenţa diferenţelor, să 
gîndim repetiţia fără originea a ceva şi fără reapariţia aceluiaşi lucru. 

Să gîndim intensităţi mai curind (şi mai înainte) decît calităţi şi 
cantităţi; profunziroi mai curind dedt lungimi şi lărgimi; mişcări de 
individuaţie mai curind decît specii şi genuri; şi mii de mici subiecţi 
larvari, mii de mici eu-ri dizolvate, mii de pasivităţi şi de forfote acolo 
unde, pînă mai ieri, domnea subiectul suveran. întotdeauna ne-am 
refuzat, în Occident, să gîndim intensitatea. Am redus-o, de cele mai 
multe ori, la măsurabil şi la jocul egalităţilor; Bergson a redus-o la 
calitativ şi continuu. Deleuze o eliberează, acum, prin şi într-o gîndire 

care va fi cea mai înaltă, cea mai ascuţită şi cea mai intensă 

Nu trebuie să ne lăsăm înşelaţi. A gîndi intensitatea - diferenţele 
ei libere şi repetiţiile ei - nu reprezintă o mică revoluţie în filosofie. 
înseamnă a recuza negativul (care este o modalitate de a reduce 
diferitul la nimic, la zero, la vid, la neant); înseamnă, prin urmare, a 
respinge, totodată, filosofiile identităţii şi pe cele ale contradicţiei, 
metafizicile şi dialecticile, pe Aristotel Şi pe Hegel. înseamnă a reduce 
prestigiul recognoscibilului (care-i permite gîndiiii să regăsească 
identitatea sub repetiţiile cele mai diverse şi să extragă din diferenţă 
miezul comun care nu încetează să apară din nou); înseamnă a 
respinge, dintr-o lovitură, filosofiile evidenţei şi ale conştiinţei, pe 
Husserl şi în egală măsură pe Descartes. înseamnă a recuza, în sfîrşit, 
marea figură a Aceluiaşi, care, de la Platon şi pînă la Heidegger, n-a 
încetai să închidă în cercul său metafizica occidentală 

înseamnă a deveni liberi pentru a putea să gîndim şi să iubim 
ceea ce, în universul nostru, bubuie surd de la Nietzsche încoace; 
diferenţe nesupuse şi repetiţii fără origine care zguduie bătrînul nostru 
vulcan stins; care au făcut să explodeze, de la Mallanne încoace, 
literatura; care au fisurat şi multiplicat spaţiul picturii (rupturile lui 
Rothko, dîrele lui Noland, repetiţiile modificate ale lui Warhol); care 
au spart definitiv, de la Webem încoace, linia solidă a muzicii; care 
prevestesc toate rupturile istorice ale lumii noastre. Posibilitate în 
sfîrşit oferită de a gîndi diferenţele zilei de azi, de a gîndi ziua de azi 
ca diferenţă a diferenţelor. 

Cartea lui Deleuze este teatrul miraculos unde se joacă, mereu 
noi, diferenţele acestea care sîntem, diferenţele acestea pe care le 
facem, diferenţele acestea între care rătăcim. Dintre toate cărţile care 
s-au scris de multă vreme încoace, cea mai singulară, cea mai diferită 
şi cea care repetă cel mai bine diferenţele ce ne străbat şi ne risipesc. 
Teatru al lui acum. 

THEATRUM PHILOSOPHICUM 


Mă simt obligat să voibesc despre două căiţi care mi se par mari 
printre cele mai mari: Diferenţă şi repetiţie şi Logica sensului. Atît de 
mari, desigur, încît este foarte greu să voibeşti despre ele şi foarte 
puţini au făcut-o. Multă vreme de-acum înainte, această operă se va 
roti, cred, deasupra capetelor noastre, într-o rezonanţă enigmatică cu 
aceea a lui Klossowski, alt semn major şi excesiv. Dar într-o zi, poate, 
veacul va fi deleuzian. 

Pe rind, mi-ar plăcea să încerc mai multe căi de acces către 
miezul acestei opere redutabile. Metafora nu valoreaaă nimic: punct al 
miezului, nu există un miez, ci o problemă, adică o distribuţie de 
puncte remarcabile; nici un centru, ci în permanenţă descentrări, serii 
cu, de la una la alta, şchiopătatul unei prezenţe şi unei absenţe - a unui 
exces şi unei lipse. Părăsiţi cercul, principiu prost al reîntoarcerii, 
abandonaţi organizarea sferică a întregului: pe dreaptă totul revine, pe 
linia dreaptă şi labirintică. Fibre şi bifurcare (s-ar cuveni să analizăm 
în mod deleuzian miraculoasele serii ale lui Leiris). 

* 

A răsturna platonismul: a existat vreo filosofie care să nu încerce 
acest lucru? Dar dacă, la limită, am defini drept filosofie orice 
întreprindere, de orice fel, care ar viza răsturnarea platonismului? 
Filosofia ar începe, atunci, de la Aristotel, nu, de la Platon, de la 
sfirşitul Sofistului , unde nu mai putem să-l deosebim pe Socrate de 
imitatorul astuţios; şi chiar de la sofiştii înşişi, care făceau mare tapaj 
în jurul platonismului în stare născîndă şi cu vorbe ticluite îşi băteau 
joc de măreţia lui viitoare. 

Toate filosofule, nişte specii ale genului “antiplatoniacee”? 
Fiecare dintre ele ar începe cu articularea marelui refuz? S-ar dispune, 
toate, în jurul acestui centru dorit - detestabil? Să spunem, mai 
degrabă, că filosofia unui discurs este diferenţialul său platonician. Un 
element absent la Platon, dar prezent în el? Nu este, încă, vorba de aşa 

ceva: de un element al cărui efect de absenţă este indus în seria 
platoniciană de existenţa acestei noi serii divergente (el jucînd, atunci, 
în discursul platonician, rolul unui semnificant în acelaşi timp în exoes 
şi lipsind de la locul său); de un element, totodată, căruia seria 
platoniciană îi produce circulaţia liberă, flotantă, excedentară prin 
acest discurs diferit. Platon, părinte excesiv şi absent. Nu vei încerca, 
aşadar, să specifici o ftlosofie prin caracterul antiplatonismului său 
(precum o plantă prin organele sale de reproducere); ci vei face 
distinctă o filosofie la fel, întrucîtva, cum se distinge o fantasmă prin 
efectul de lipsă care se distribuie în cele două serii ce o formează, cea 
“arhaică” şi cea “actuală”; şi vei visa la o istorie generală a filosofiei 
care să fie o f antasmatică platoniciană şi nu o arhitectură de sisteme. 

Iată-1, în tot cazul, pe Deleuze 1 . “Platonismul său răsturnat” constă 
în a se deplasa de-a lungul seriei platoniciene şi a face să apară în cadrul 
acesteia un punct remarcabil: diviziunea. Platon nu divizează în mod 
imperfect - aşa cum spun aristotelicii - genul “vînător”, “bucătari’ sau 
“politică”; nu vrea să ştie ce anume caracterizează la propriu specia 
“pescar” sau “pescar cu undiţa”; îl interesează să afle care este 
adevăratul vînător. Cine este?, nu: ce este? Să caute autenticul, aurul 
pur. în loc să subdivizeze, să selecteze şi să urmeze filonul cel bun; să 
aleagă dintre pretendenţi fără a-i repartiza în funcţie de proprietăţile lor 
cadastrale; să-i supună la proba arcului întins, care-i va îndepărta pe toţi, 
mai puţin unul (acesta, tocmai, cel fără de nume, nomadul). însă cum să 
deosebeşti între toţi aceşti falşi (aceşti simulatori, aceşti aşa-zişi) şi cel 
adevărat (cel fără de amestec, cel pur)? Nu descoperind o lege a 
adevăratului şi falsului (adevărul nu se opune, aici, erorii, ci 
părelnicului), ci privind, deasupra tuturor, modelul: atît de pur îneît 
puritatea purului seamănă cu el, se apropie de el şi poate să se măsoare 
cu el; şi existînd cu atîta forţă, încât zădărnicia simulatoare a falsului se 
va trezi, dintr-o dată, decăzută ca ne-ftinţă. Cînd apare Ulise, soţul etern, 
pretendenţii se risipesc. Exeunt simulacrele. 

Platon ar fi opus, se spune, esenţa şi aparenţa, lumea de sus şi lumea 
de jos, a noastră, soarele adevărului şi umbrele cavernei (nouă revemndu- 
ne misiunea de a readuce esenţele pe pămînt, de a glorifica propria noastră 
lume şi de a pune în om soarele adevărului...) Deleuze, însă, reperează 
singularitatea lui Platon în această triere măruntă, în această operaţiune 


1 Difference et Repetition, pp. 82-85 şi pp. 165-168 (trad. rom. de Toader 
Şaulea, Diferenţă fi repetiţie. Babei, Bucureşti, 1995, pp. 96-99 şi pp 189- 
192.); Logique du sens, pp. 292-300. 

fină, anterioara descoperirii esenţei tocmai datorită faptului că ea este cea 
care o cere, şi care se preocupă de separarea, din poporul aparenţei, a 
proastelor simulacre. Pentru a răsturna platonismul, inutil, deci, să 
restituim drepturile aparenţei, să-i redăm soliditate şi sens, de a o apropia 
de formele esenţiale împrumutmdu-i ca vertebră conceptul; să nu 
încurajăm timida să stea dreaptă. Să nu încercăm nici să re găsim marele 
gest solemn care a stabilit, o dată pentru totdeauna, Ideea inaccesibilă Să 
le deschidem, mai curînd, poarta tuturor acestor vicleni unşi cu toate 
alifiile cate simulează şi strigă la poartă. Iar ceea ce va pătrunde atunci, 
înecînd aparenţa şi rupînd logodna acesteia cu esenţa este evenimentul; 
izgonind greutatea materiei, incorporatul; rupînd cercul care imită 
eternitatea, insistenţa atemporală; curăţîndu-se de toate amestecurile cu 
puritatea, singularitatea impenetrabilă; salvînd falsitatea părelnicului, 
semănarea (la semblance) însăşi a simulacrului. Sofistul trupe, 
provocîndu-1 pe Socrale să demonstreze că este un pretendent uzurpator. 

A răsturna, cu Deleuze, platonismul înseamnă a te deplasa 
insidios înăuntrul lui, a cobori o fracţiune de treaptă, a merge pînă la 
acel mărunt gest - discret, dar moral - care elimină simulacrul; mai 
înseamnă şi a te decala uşor în raport cu el, a deschide poarta, la 
dreapta sau la stînga, pentru vorbăria de alături; înseamnă a instaura o 
altă serie, desprinsă şi divergentă; a constitui, prin acest mic salt 
lateral, un paraplatonism descoronat. A converti platonismul (travaliu 
al seriozităţii) înseamnă a-1 înclina către un plus de milă pentru real, 
pentru lume şi pentru timp. A submina platonismul înseamnă a-1 lua 
de sus (distanţa verticală a ironiei) şi a-1 surprinde în originea sa. A 
perverti platonismul înseamnă a-1 fila pînă la ultimul său detaliu, a 
coborî (conform gravitaţiei proprii umorului) pînă la firul de păr, pînă 
la murdăria de sub unghie care nu merită cîtuşi de puţin onoarea unei 
idei; înseamnă a descoperi, în felul acesta, descentrarea operată de el 
pentru a se recentra în jurul Modelului, al Identicului şi al Aceluiaşi; a 
te descentra în raport cu el petrim a putea să profiţi (ca în orice 
perversiune) de suprafeţele laterale. Ironia se înalţă şi subminează; 
umorul se lasă să cadă şi perverteşte 2 . A-1 perverti pe Platon înseamnă 
a te decala către răutatea sofiştilor, către gesturile prost crescute ale 
cinicilor, către argumentelor stoicilor, către himerele roitoare ale lui 
Epicur. Să-l citim pe Diogene Laertios. 


2 Despre ironia care înalţă şi despre umorul care suspendă, cf. Difference et 
Repetition,p. 12 (trad. rom., op. cit., p. 18), şi Logique du sens, pp. 159-166. 

Să ne îndreptăm atenţia, la epicureici, spre toate acele afecte de 
suprafaţă unde se joacă plăcerea lor 3 : emisii care vin din adîncul 
corpului şi care se înalţă asemeni unor dîre de ceaţă - fantome ale 
interiorului repede reabsorbite de miros, de gură, de poftă; pelicule 
absolut mărunte ce se desprind de pe suprafaţa obiectelor şi fixează în 
adîncul ochilor noştri culori şi profiluri (epiderme zburătoare, idoli ai 
privirii); fantasme ale spaimei şi ale dorinţei (zei de nori pe cer, 
frumos chip adorat, “mizerabilă dorinţă dusă de vînf’). Toată această 
viermuială a impalpabilului se cere gîndită azi: trebuie enunţată o 
filosofie a fantasmei care să nu se afle, prin intermediul percepţiei sau 
al imaginii, la ordinele unui dat originar, ci care să-l lase să se afirme 
între suprafeţele la care el se raportează, în răsturnarea care face ca 
orice interior să treacă în afară şi orice exterior înăuntru, în oscilaţia 
temporală care îl face întotdeauna să se preceadă şi să se urmeze, într- 
un cuvînt, în ceea ce Deleuze nu ne-ar îngădui, poate, să numim 
“materialitatea sa incorporală”. 

Inutil, în tot cazul, să căutăm în spatele fantasmei un adevăr mai 
adevărat decît ea şi pentru care ea ar fi un fel de semn bruiat (inutil, 
deci, s-o “simptomatologizăm”); inutil, de asemenea, s-o compunem 
conform unor figuri stabile şi să constituim nuclee solide de 
convergenţă la care să putem aduce, ca la nişte obiecte identice cu ele 
însele, toate aceste unghiuri, aşchii, pelicule şi vapori (inutil s-o 
“fenomenologizăm”). Trebuie să le lăsăm să-şi joace jocul la limita 
corpurilor: contra lor, pentru că se lipesc de ele şi se proiectează în ele, 
dar şi pentru că le ating, le decupează, le secţionează, le regionalizează 
şi le multiplică suprafeţele; dar şi în afara lor, pentru că joacă între ele, 
conform unor legi de vecinătate, de răsucire, de distanţare variabilă pe 
care acestea nu le cunosc. Fantasmele nu prelungesc organismele în 
imaginar, ele topologizează materialitatea corpului. Trebuie, prin 
urmare, să le eliberăm din dilema adevărat-fals, frinţă-nefiinţă (care nn 
este altceva decît diferenţa simulacru-copie repercutată o dată pentru 
totdeauna) şi să le lăsăm să-şi vadă de dansurile şi de mimele lor, ca 
pe nişte “extra-fiinţe”. 

Logica sensului poate fi citită ca şi cartea cea mai îndepărtată ce 
poate fi concepută de Fenomenologia spiritului: în aceasta, corpul- 
organism era legat de lume printr-o reţea de semnificaţii originare pe 
care percepţia lucrurilor însele o făcea să crească. La Deleuze, 


3 Logique du sens, pp. 307-321. 



fantasma formează incorporata şi impenetrabila suprafaţă a corpurilor; 
şi plecînd tocmai de la acest travaliu deopotrivă topologic şi crud se 
constituie ceva ce se pretinde organism centrat, repartizând în jurul său 
îndepărtarea progresivă a lucrurilor. Dar Logica sensului se cere mai 
cu seamă citită drept cel mai îndrăzneţ, cel mai insolent dintre tratatele 
de metafizică - cu această condiţie simplă că, în loc să denunţe, o dată 
în plus, metafizica înţeleasă ca uitare a fiinţei, o însărcinează, de astă 
dată, să vorbească despre extra-fiinţă. Fizică: discurs despre structura 
ideală a corpurilor, a amestecurilor, a reacţiilor, a mecanismelor 
interiorului şi exteriorului; metafizică: discurs despre materialitatea 
celor necorporale - a fantasmelor, idolilor şi simulacrelor. 

Iluzia este într-adevăr nenorocirea metafizicii: nu pentru că 
aceasta arfi sortită ea însăşi iluziei, ci pentru că, mult prea mult timp, ea 
a fost obsedată de iluzie şi pentru că teama de simulacru a determinat-o 
să vîneze iluzoriul. Nu metafizica e o iluzie, asemeni unei specii intr-un 
gen; iluzia este o metafizică, produsul unei anumite metafizici care şi-a 
marcat cezura dintre simulacru, pe de o parte, original şi copia cea bună, 
pe de altă parte. A existat o critică al cărei rol era acela de a desemna 
iluzia metafizică şi de a-i fundamenta acesteia necesitatea; în ceea ce 
priveşte metafizica lui Deleuze, aceasta întreprinde critica necesară 
deziluzionării fantasmelor. Din acest moment, calea e liberă pentru 
continuarea, în zigzagul său singular, a seriei epicuriene şi materialiste. 
Ea nu aduce, fără voia ei, o metafizică ruşinoasă cu sine; ci conduce cu 
voioşie către o metafizică; o metafizică eliberată atît de profunzimea 
originară dt şi de fiinţarea supremă, capabilă să gîndească însă fantasma 
în afara oricărui model şi în jocul suprafeţelor, o metafizică în care nu 
mai e vorba despre Unul-Cel-Bun, d despre absenţa lui Dumnezeu şi 
despre jocurile epidermice ale perversităţii. Dumnezeu mort şi sodomia, 
ca focare ale noii elipse metafizice. Dacă teologia naturală aducea cu 
sine iluzia metafizică şi dacă aceasta era întotdeauna pusă mai mult sau 
mai puţin în legătură cu teologia naturală, metafizica fantasmei 
evoluează pe orbita ateismului şi a transgresiunii. Sade şi Bataille şi, 
ceva mai departe, cu palma întoarsă, într-un gest de apărare ce se oferă, 
Roberte. 

Să mai adăugăm şi că această serie a simulacrului dezrobit se 
efectuează sau se mimează pe două scene privilegiate: psihanaliza, 
care, avînd de-a face cu fantasme, va trebui să fie înţeleasă, într-o 
bună zi, ca o practică metafizică; şi teatrul, teatrul multiplicat, 
poliscenic, simultan, rupt în scene ce se ignoră şi îşi fac semn şi în 
care, fără a reprezenta (copia, imita) ceva, dansează măşti, ţipă 

corpuri, mîini şi degete gesticulează. Şi, în fiecare dintre aceste două 
noi serii divergente (naivitate, într-un anumit sens cu totul 
remarcabilă, a celor care au crezut că pot să le “împace”, să le rabată 
una pe alta şi să fabrice derizoria “psihodramă”), Freud şi Artaud se 
ignoră şi intră în rezonanţă. Filosofia reprezentării, a originalului, a 
primei dăţi, a asemănării, a imitaţiei, a fidelităţii se risipeşte. Săgeata 
simulacmlui epicureic, ajungînd drept la noi, face să se nască, face să 
renască o “fantasmafizică”. 


* 

De cealaltă parte a platonismului, stoicii. Văzîndu-1 pe Deleuze 
cum îi pune în scenă, unul cîte unul, pe Epicur şi pe Zenon, pe 
Lucreţiu şi pe Chrysipp, nu mă pot împiedica să consider că demersul 
său este unul strict freudian. El nu se îndreaptă, cu surle şi trîmbiţe, 
spre marele Refulat al filosoflei occidentale; ci subliniază, parcă în 
trecere, neglijenţele. Semnalează întreruperile, lacunele, micile lucruri 
nu atît de importante care sînt rebuturile discursului filosofic. Atrage 
cu grijă atenţia asupra omisiunilor abia perceptibile, ştiind foarte bine 
că în ele se joacă uitarea cea fără de măsură. O neîntreruptă pedagogie 
ne obişnuise să considerăm de nefolosit şi oarecum puerile 
simulacrele epicuriene. Cît priveşte faimoasa bătălie a stoicismului, 
aceeaşi care a avut loc ieri şi care va avea loc mîine, ea a constituit un 
joc nesfîrşit pentnr şcoli. Găsesc foarte nimerit că Deleuze a reluat 
toate aceste fire subţiri, că s-a jucat la rindul său cu toată această reţea 
de discursuri, argumentaţii, replici şi paradoxuri care, vreme de 
veacuri, au circulat de-a lungul şi de-a latul Mediteranei. Decît să 
blestemăm confuzia elenistică sau să dispreţuim platitudinea romană, 
mai bine să ascultăm tot ce se spune pe întreaga suprafaţă a 
imperiului; să pîndim ce survine: în mii de puncte împrăştiate, din 
toate părţile fulgurează bătăliile, generalii asasinaţi, triremele care ard, 
reginele cu venin, victoria care zilnic face ravagii a doua zi, Actium-ul 
infinit exemplar, eveniment veşnic. 

A gîndi evenimentul pur înseamnă a-i reda, mai întîi, metafizica 
proprie 4 . Trebuie doar să ne înţelegem cu privire la ce trebuie să fie 
această metafizică: nu metafizica unei substanţe care ar putea să ofere 
temeiul tuturor accidentelor sale; nu metafizica unei coerenţe care le- 
ar situa într-un nexus confuz de cauze şi efecte. Evenimentul - rana, 
victoria-înfrîngerea, moartea - este întotdeauna efect, produs pur şi 


4 Cf. Logique du sens , pp. 13-21. 

simplu de corpuri ce se izbesc, se amestecă sau se despart; însă acest 
efect nu este niciodată, el însuşi, de ordinul corpurilor impalpabilă, 
inaccesibilă bătălie ce se învîrte şi se repetă de mii de ori în jurul lui 
Fabrice, deasupra prinţului Andre, rănit Armele care sfîşie corpurile 
formează neîncetat lupta incorporală. Fizica priveşte cauzele; însă 
evenimentele, care reprezintă efectele acestor cauze, nu-i mai aparţin. 
Să ne închipuim o cauzalitate îndoită; corpurile, izbindu-se, 
amestecîndu-se, suferind, cauzează la suprafaţa lor evenimente lipsite 
de densitate, de amestecuri, de pasiune, care nu mai pot, aşadar, să fie 
cauză; ele formează între ele o altă ţesătura, în care legăturile ţin de o 
cvasi-fizică a incorporalelor, de metafizică. 

Evenimentului îi mai trebuie şi o logică mai complexă 5 . 
Evenimentul nu este o stare de lucruri care ar putea să slujească drept 
referent pentru o propoziţie (faptul de a fi mort reprezintă o stare de 
lucruri în raport cu care o aserţiune poate să fie adevărată sau falsă; a 
muri este, însă, un eveniment pur, care nu verifică niciodată nimic). 
Logicii ternare, centrate în mod tradiţional pe referent, trebuie să i se 
substituie un joc cu patru termeni. “Marc Antoniu e mort” desemnează 
o stare de lucruri; exprimă o opinie sau o credinţă a mea; semnifică o 
afirmaţie; şi, în plus, are un sens: “a muri”. Sens impalpabil, avînd o 
faţă întoarsă spre lucruri, deoarece “a muri” survine, ca eveniment, lui 
Antoniu, şi cealaltă spre propoziţie, pentru că a muri este ceea ce se 
afirmă despre Antoniu într-un enunţ. A muri: dimensiune a 
propoziţiei, efect necorporal produs de spadă, sens şi eveniment, punct 
lipsit de consistenţă şi de corp ce reprezintă lucrul despre care se 
vorbeşte şi care circulă la suprafaţa lucrurilor. Decît să restrîngem şi 
să concentrăm sensul într-un nucleu noematic care formează, 
întrucâtva, inima obiectul cognoscibil, să-l lăsăm mai curind să 
plutească la limita dintre lucruri şi cuvinte drept ceea ce se spune 
despre lucru (nu ceea ce i se atribuie, nu lucrul însuşi) şi drept ceea ce 
survine (nu procesul, nu starea). într-un mod exemplar, moartea este 
evenimentul tuturor evenimentelor, sensul în stare pură: are locul ei în 
scurgerea anonimă a discursului; este lucrul despre care se vorbeşte, 
întotdeauna venită deja şi indefinit viitoare, şi cu toate acestea ca 
survine la extremitatea maximă a singularităţii. Sensul-eveniment este 
la fel de neutru ca şi moartea; “Nu termenul, ci interminabilul, nu 
moartea proprie, ci moartea oarecare, nu moartea adevărată, ci, cum 


5 Cf. Logique du sens , pp. 22-35. 


165 




spune Kafka, rînjetul greşelii ei capitale” 6 . 

Acestui eveniment-sens îi mai trebuie, în sfîrşit, şi o gramatică 
altfel centrată 7 ; căci el nu se localizează în propoziţie sub forma 
atributului (a fi mort, a fi viu, a fi roşu), ci este atribuit de către verb (a 
muri, a trăi, a se înroşi). însă verbul astfel conceput are două forme 
remarcabile în jurul cărora se distribuie celelalte: prezentul care spune 
evenimentul şi infinitivul care introduce sensul în limbaj şi îl face să 
circule asemeni neutrului care, în discurs, este lucrul despre care se 
vorbeşte. Nu trebuie să căutăm gramatica evenimentului pe latura 
flexiunilor temporale; şi nici gramatica sensului într-o analiză fictivă 
de tipul: “a trăi = a fi viu”, gramatica sensului-eveniment gravitează în 
jurul a doi poli asimetrici şi care şchiopătează uşor: modul infinitiv - 
timpul prezent. Sensul-eveniment este întotdeauna atît vîrful deplasat 
al prezentului, cît şi eterna repetiţie a infinitului. A muri nu se 
localizează niciodată în consistenţa vreunui moment, dar cu vîrful său 
mobil el separă în chip infinit momentul cel mai scurt; a muri e încă şi 
mai mic decît momentul de a-1 gîndi; şi, de o parte şi de cealaltă a 
acestei fante lipsite de consistenţă, a muri se repetă la nesfirşit. 
Prezent veşnic? Numai cu condiţia de a gîndi prezentul fără 
plenitudine şi veşnicul fără unitate: Eternitate (multiplă) a prezentului 
(deplasat). 

Să rezumăm: la limita corpurilor profunde, evenimentul este un 
incorporai (suprafaţă metafizică); la suprafaţa lucrurilor şi a 
cuvintelor, necorporalul eveniment este sensul propoziţiei 
(dimensiune logică); pe firul discursului, necorporalul sens-eveniment 
este atribuit de către verb (punct infinitiv al prezentului). 

Au existat, cred, mai mult sau mai puţin recent, trei mari 
tentative de a gîndi evenimentul - neopozitivismul, fenomenologia şi 
filosofia istoriei. Neopozitivismul, însă, a ratat nivelul propriu al 
evenimentului; pentru că l-a confundat, din punct de vedere logic, cu 
starea de lucruri, el s-a văzut obligat să-l înfunde în masa corpului, să- 
1 transforme într-un proces material şi să se lege, în chip mai mult sau 
mai puţin explicit, de un fizicalism (în mod “schizoid”, el rabata 
suprafaţa în profunzime); iar în ordinea gramaticii, el a deplasat 
evenimentul pe latura atributului. în ceea ce priveşte fenomenologia, 
aceasta a deplasat evenimentul în raport cu sensul: fie plasa înainte şi 


6 M. Blanchot, L'Espace litteraire, citat în Difference el Repetition, p. 149 
(trad. rom. op. cit., p. 171). Cf. şi Logique du sens, pp. 175-179. 

7 Cf. Logique du sens, pp. 212-216. 

separat evenimentul brut - stîncă a facticităţii, inerţie mută a ceea ce 
survine după care îl livra agilului travaliu al sensului care sapă şi 
elaborează; fie presupunea o semnificaţie prealabilă care, de jur 
împrejurul meu, va fi dispus, deja, lumea, trasînd căi şi locuri 
privilegiate, indicînd dinainte unde anume ar putea să se producă 
evenimentul şi ce înfăţişare ar îmbrăca. Fie motanul, care, cu bun- 
simţ, precede şoarecele; fie simţul comun al şoarecelui, care 
anticipează mişcarea motanului. Fie Sartre, fie Merleau-Ponty. Sensul, 
pentru ei, nu era niciodată la ora evenimentului. De aici, în tot cazul, o 
logică a semnificaţiei, o gramatică a persoanei întîi, o metafizică a 
conştiinţei. Cît priveşte, în sfîrşit, filosofia istoriei, aceasta închide 
evenimentul în ciclul timpului; eroarea sa este una gramaticală; ea 
face din prezent o figură încadrată de viitor şi de trecut; prezentul este 
viitorul de altădată ce se desena, deja, în chiar forma sa; este trecutul 
viitor care conservă identitatea conţinutului său El are, prin urmare, 
nevoie pe de o parte de o logică a esenţei (care s-o întemeieze în 
memorie) şi a conceptului (care s-o stabilească în chip de cunoaştere a 
viitorului) şi pe de altă parte de o metafizică a cosmosului coerent şi 
încununat, a lumii ierarhizate. 

Trei filosofii, aşadar, care ratează evenimentul. Prima, sub 
pretextul că, despre ceea ce se află “în afara lumii”, nu se poate spune 
nimic, refuză pura suprafaţă a evenimentului şi vrea să-l închidă cu 
forţa - asemeni unui referent - în plenitudinea sferică a lumii. A doua, 
sub pretextul că nu există semnificaţie decît pentru conştiinţă, plasează 
evenimentul în afară şi înainte sau înăuntru şi după, situîndu-1 de 
fiecare dată în raport cu cercul eului. A treia, sub pretextul că nu există 
eveniment decît în timp, îl desenează în identitatea sa şi îl supune unei 
ordini perfect centrate. Lumea, eul şi Dumnezeu, sfera, cercul şi 
centrul: triplă condiţie pentru a nu putea să gîndim evenimentul. O 
metafizică a evenimentului incorporai (ireductibil, prin urmare, la o 
fizică a lumii), o logică a sensului neutru (mai cutînd decît o 
fenomenologie a semnificaţiilor şi a subiectului) şi o gîndire a 
prezentului infinitiv (şi nu înlocuirea viitorului conceptual în esenţa 
trecutului), iată ce anume ne propune, după părerea mea, Deleuze 
pentru a înlătura tripla sclavie în care evenimentul mai continuă, şi azi 
încă, să fie ţinut. 


* 

Trebuie, acum, să facem să intre în rezonanţă seria 
evenimentului şi cea a fantasmei. A incorporatului şi a impalpabilului. 

A luptei, a morţii care subzistă şi insistă, şi a idolului dezirabil care 
zboară în cercuri: mai presus de şocul armelor, dar nu în adîncul 
inimii oamenilor, ci deasupra capetelor lor, soarta şi dorinţa Şi nu 
pentru că ele ar converge într-un punct care le-ar fi comun, în cine ştie 
ce eveniment fantasmalic sau în originea primă a unui simulacru. 
Evenimentul este ceea ce-i lipseşte întotdeauna seriei fantasmei - 
absenţă în care se indică repetiţia sa fără original, în afara oricărei 
imitaţii şi liberă de constrîngerile similitudinii. Deghizare, aşadar, a 
repetiţiei, măşti întotdeauna singulare care nu acoperă nimic, 
simulacre fără disimulare, podoabe aruncate peste nici o goliciune, 
diferenţă pură. 

Cît despre fantasmă, aceasta este “în plus” în singularitatea 
evenimentului; însă acest “plus” nu desemnează un supliment 
imaginar care ar veni să se agaţe de realitatea nudă a faptului; el nu 
constituie, însă, nici un soi de generalitate embrionară din care se va 
naşte, puţin cîte puţin, întreaga organizare a conceptului. Moartea sau 
lupta ca fantasmă nu reprezintă vechea imagine a morţii privind de sus 
accidentul stupid, şi nici viitorul concept al luptei administrând deja, 
pe sub mină, tot acest tumult dezordonat; e lupta fulgurind de la un 
capăt la celălalt, moartea repetînd la nesfîrşit lovitura pe care o aduce 
şi care vine o dată pentru totdeauna. Fantasma, ca joc al evenimentului 
(absent) şi al repetiţiei sale, nu trebuie să primească individualitatea ca 
formă (formă inferioară conceptului şi, deci, informală) şi nici 
realitatea ca măsură (o realitate care ar imita o imagine), el se rosteşte 
ca universala singularitate: a muri, a te bate, a învinge, a fi învins. 

Logica sensului ne spune cum să gîndim evenimentul şi 
fantasma, dubla lor afirmaţie disjunctă, disjuncţia lor afirmată. A 
determina evenimentul pornind de la concept, eliminînd orice 
pertinenţă a repetiţiei, înseamnă, poate, ceea ce se cheamă a cunoaşte; 
a măsura fantasma după realitate, căutîndu-i originea, înseamnă a 
judeca. Filosofia a vrut să facă şi una şi alta, visîndu-se ca ştiinţă şi 
produeîndu-se ca şi critică. A gîndi, în schimb, ar însemna să efectuezi 
fantasma prin mima care, de data aceasta, o produce; ar însemna să 
faci nesfîrşit evenimentul,. pentru ca el să se repete ca singular 
universal. A gîndi în mod absolut ar însemna, aşadar, să gîndeşti 
evenimentul şi fantasma Dar asta încă nu-i destul: căci dacă gîndirea 
are rolul de a produce în chip teatral fantasma şi de a repeta, la limita 
sa extremă şi singulară, universalul eveniment, ce este ea, această 
gîndire, dacă nu evenimentul care survine fantasmei şi fantasmatica 
repetiţie a evenimentului absent? Fantasma şi evenimentul afirmate în 

disjuncţie sînt gînditul şi gîndirea ; ele situează, la suprafaţa corpurilor, 
extra-fiinţa pe care numai gîndirea poate să o gîndească; şi desenează 
evenimentul topologic unde se formează gîndirea însăşi. Gîndirea are 
de gîndit ceea ce o formează şi se formează din ceea ce gîndeşte. 
Dualitatea critică-cunoaştere devine, astfel, perfect inutilă: gîndirea 
spune ceea ce e. 

Formula aceasta este, totuşi, periculoasă. Ga conotează adecvarea şi 
ne lasă să ne imaginăm, o dată în plus, obiectul identic cu subiectul. Insă 
lucrurile nu stau cîtuşi de puţin aşa. Faptul că gînditul formează gîndirea 
implică, dimpotrivă, o dublă disociere: aceea a unui subiect central şi 
întemeietor, căruia i-ar surveni, o dată pentru totdeauna, evenimente, în 
vreme ce el ar desfăşura de jur împrejurul său semnificaţii; şi aceea a unui 
obiect care ar fi nucleul şi locul de convergenţă a formelor pe care le 
recunoaştem şi a atributelor pe care le afirmăm. Trebuie să ne imaginăm 
linia nesflişită şi dreaptă care, departe de a purta evenimentele, precum un 
fir îşi poartă nodurile, taie orice clipă şi o retaie ori de cîte ori orice 
eveniment izbucneşte în acelaşi timp incorporai şi infinit multiplu: trebuie 
să concepem nu subiectul sint e riznnt -sintetizat ci această insuportabilă 
fisură; trebuie, apoi, să mai concepem şi seria, fără atribuire originară a 
simulacrelor, idolilor şi fantasmelor care, în dualitatea temporală în care 
se constituie, se află întotdeauna de o parte şi de cealaltă a fisurii, de unde 
îşi fac semn şi încep să existe ca semne. Fisura Eu-lui şi seria punctelor 
semnificările nu formează acea unitate care să-i permită gîndirii să fie in 
acelaşi timp subiect şi obiect; sînl ele însele evenimentul gîndirii şi 
incorporalul gînditului, gînditul ca problemă (multiplicitate de puncte 
dispersate) şi gîndirea ca mimă (repetiţie fără model). 

Iată de ce Logica sensului ar putea să poarte aceste sub-unităţi: 
ce înseamnă a gîndi? întrebare pe care Deleuze o scrie doar de două 
ori de-a lungul întregii sale cărţi: în textul unei logici stoice a 
incorporai ului şi în textul analizei frcudiene a fantasmei. Ce înseamnă 
a gîndi? Să-i ascultăm pe stoici, care ne spun cum poate să existe 
gîndire a gînditului', să-l citim pe Freud, care ne spune cum poate 
gîndirea să gîndească. Aici este poate pentru prima oară cînd atingem 
o teorie a gîndirii total eliberată şi de subiect şi de obiect. Gîndire- 
eveniment la fel de singulară ca şi o aruncare de zaruri; gîndire- 
fantasmă care nu caută adevărul, ci repetă gîndirea. 

înţelegem, în tot cazul, de ce, de la prima la ultima pagină a 
Logicii sensului, revine fără încetare gura. Gură despre care Zenon ştia 
foarte bine că prin ea trec atît căruţele cu hrană, cît şi carele cu sens 
(“Dacă spui ‘car’, un car îţi trece prin gură”). Gură, orificiu, canal în 

care copilul intonează simulacrele, membrele rupte în bucăţi, corpurile 
fără organ; gură în care se articulează profunzimile şi suprafeţele. 
Gură, de asemeni, de unde cade vocea celuilalt, făcînd să zboare pe 
deasupra copilului înalţii idoli şi formînd astfel supraeul. Gură unde 
strigătele se decupează în foneme, în morfeme, în seraanteme: gură în 
care profunzimea unui corp oral se desparte de sensul incorporai. Prin 
această gură deschisă, în această voce alimentară, geneza limbajului, 
formarea sensului şi fulgerai gîndirii îşi trec seriile divergente 8 . Mi-ar 
plăcea să vorbesc despre fonocentrismul riguros al lui Deleuze, dacă 
nu ar fi vorba despre o continuă fono-descentrare. Deleuze să 
primească omagiul giamalicianului fantastic, a întunecatului precursor 
care a reperat foarte bine punctele remarcabile ale acestei descentrări: 

- Ies dents, la bouche (dinţii, gura); 

- Ies dents la bouchent (dinţii o închid); 

- l’aidant la bouche (ajutînd gura); 

- laides en la bouche (urîte în gură); 

- lait dans la bouche (lapte în gură) etc. 

Logica sensului ne dă să gîndim ceea ce, de atîtea secole, filosofia 
lăsase în suferinţă: evenimentul (asimilat în concept, căruia în van se 
încerca, apoi, să-i fie sustras sub speciile faptului, verificînd o propoziţie, 
a trăitului, modalitate a subiectului, a concretului, conţinut empiric al 
istoriei) şi fantasma (redusă în numele realului şi plasata la marginea 
extremă, spre polul patologic al unei secvenţe normative: perccpţie- 
imagine-amintire-iluzie). Căci ce altceva, la urma urmelor, în acest secol 
al XX-lea, e mai important de gîndit decît evenimentul şi fantasma? 

Lăudat fie Deleuze. El n-a reluat sloganul de care ne-am săturat. 
Freud împreună cu Marx, Marx împreună cu Freud, şi amîndoi, vă 
rog, împreună cu noi. El a analizat în chip distinct ceea ce era necesar 
pentru a gjndi fantasma şi evenimentul. Nu a căutat să le împace (să 
lărgească punctul extrem al evenimentului cu întreaga densitate 
imaginară a unei fantasme; sau să încarce plutirea fantasmei cu un 
grăunte de istorie reală). El a descoperit filosofia care permite 
afirmarea atît a unuia, cît şi a celeilalte în mod disjunct. Această 
filosofie, înainte chiar de Logica sensului, Deleuze o formulase, cu o 
cutezanţă de nicăieri protejată, în Diferenţă şi repetiţie. Spre această 
carte se cuvine acum să revenim. 


8 Despre această temă, a se citi mai cu seamă Logique du sens, pp. 217-267. 
Cele spuse de mine nu sînt decît o aluzie la aceste analize splendide. 

* 

Decît să denunţe marea uitare care va fi inaugurat Occidentul, 
Deleuze, cu o răbdare de genealogist nietzschean, preferă să indice o 
mulţime întreagă de mărunte impurităţi, de meschine compromisuri 9 . 
El vînează minusculele, repetitivele laşităţi, toate acele linii de prostie, 
de vanitate, de complezenţă care nu încetează să hrănească, zi de zi, 
ciuperca filosofică. “Rădăcinuţe ridicole”, cum. ar spune Leiris. 
Sîntem, cu toţii, debun-simţ; fiecare poate să se înşele, dar nimeni nu- 
i prost (nimeni dintre noi, fireşte); fără bunăvoinţă nu există gîndire; 
orice adevărată problemă trebuie să aibă o soluţie, căci ne aflăm la 
şcoala unui maestru care nu pune întrebări decît pe baza răspunsurilor 
scrise din caietul său; lumea e clasa noastră. Credinţe infime... Dar 
cum adică? Tirania unei bunăvoinţe, obligaţia de a gîndi “în'comun” 
cu ceilalţi, dominaţia modelului pedagogic şi mai cu seamă excluderea 
prostiei, toate acestea formează o josnică morală a gîndirii, căreia ne- 
ar fi, desigur, foarte uşor să-i descifrăm jocul în cadrul societăţii 
noastre. Trebuie să ne eliberăm de ea. Or, pervertind această morală, 
deplasăm întreaga filosofie. 

Să luăm diferenţa. Ea e analizată, de obicei, ca diferenţa de ceva 
sau în ceva; în spatele ei, dincolo de ea, dar pentru a o suporta, a-i da 
un loc, a o delimita şi, deci, o a domina, se stipulează, prin concept, 
unitatea unui gen pe care diferenţa se presupune a-1 fracţiona în specii 
(dominaţia organică a conceptului aristotelic); diferenţa devine, atunci, 
ceea ce trebuie specificat înăuntrul conceptului, fără a deborda în afara 
acestuia Cu toate acestea, dedesubtul speciilor există întreaga 
viermuială a indivizilor: iar această diversitate lipsită de orice măsură 
care scapă oricărei specificări şi cade în afara conceptului ce este 
altceva decît reapariţia repetiţiei? Sub speciile ovine nu ne mai rămîne 
altceva de făcut decît să numărăm oile. Iată, aşadar, prima figură a 
aservirii: diferenţa ca specificare (în concept), repetiţia ca indiferenţă a 
indivizilor (în afara conceptului). Aservire, însă, faţă de ce? Faţă de 
simţul comun care, întordndu-şi faţa de la devenirea nebună şi de la 
anarhica diferenţă, ştie, pretutindeni şi în acelaşi fel, să recunoască ce 
este identic; simţul comun decupează generalitatea în obiect, şi aceasta 


9 Tot acest paragraf străbate, într -0 ordine diferită de aceea a textului însuşi, 
cîteva dintre temele ce se intersectează în Diferenţă şi repetiţie. Sînt conştient 
că am deplasat unele accente şi că am neglijat, mai ales, inepuizabile bogăţii. 
Am reconstruit unul dintre modelele posibile. Iată de ce nu voi indica referinţe 
precise. 

chiar în momentul în care, prinlr-un pact de bunăvoinţă, el stabileşte 
universalitatea subiectului cunoscător. Dar dacă, tocmai, am lăsa 
voinţa cea rea să se desfăşoare? Dacă gîndirea s-ar elibera de simţul 
comun şi n-ar mai vrea să gîndească decît la extremitatea maximă a 
singularităţii sale? Dacă, în loc să-şi admită cu complezenţă cetăţenia 
în doxa, ea ar începe să practice, cu răutate, oblicitatea paradoxului? 
Dacă, în loc să caute comunul sub diferenţă, s-ar apuca să gîndească în 
mod diferenţial diferenţa? Aceasta ar înceta atunci să mai fie un 
caracter relativ general lucrînd generalitatea conceptului, devenind - 
gîndire diferită şi gîndire a diferenţei - un pur eveniment; iar cît 
priveşte diferenţa, aceasta nu ar mai fî monotonă defilare a identicului, 
ci diferenţă deplasată. Scăpînd de bunăvoinţa şi de administraţia unui 
simţ comun care împarte şi caracterizează, gîndirea nu mai 
construieşte conceptul, ci produce un sens-eveniment prin repetarea 
unei fantasme. Voinţa moralmente bună de a gîndi conform simţului 
comun avea, în fond, rolul de a apăra gîndirea de singulara ei 
“genialitate”. 

Să revenim, însă, la funcţionarea conceptului. Pentru ca el să 
poată domina diferenţa, trebuie ca percepţia, în miezul a ceea ce 
numim diversitate, să surprindă asemănări globale (care vor fi, apoi, 
descompuse în diferenţe şi identităţi parţiale); trebuie ca fiecare nouă 
reprezentare să se însoţească cu reprezentări care să etaleze toate 
asemănările; şi, în acest spaţiu al reprezentării (senzaţie-imagine- 
amintire), asemănătorul va fi supus la proba egalizării cantitative şi la 
examenul cantităţilor graduale; se va constitui, astfel, marele tablou al 
diferenţelor măsurabile. Şi, în colţul din stingă jos al tabloului, acolo 
unde, pe abscise, abaterea cea mai mică se înfilneşte cu cea mai mică 
variaţie calitativă, în punctul zero, avem asemănarea perfectă, repetiţia 
exactă. Repetiţia care, în concept, nu era decît vibraţia impertinentă a 
identicului, devine în reprezentare principiul de ordonare al 
asemănătorului. Dar cine recunoaşte asemănătorul, exact 
asemănătorul, apoi mai puţin asemănătorul - mai marele şi mai micul, 
mai clarul, mai întunecatul? Bunul-simţ. El, care recunoaşte, care 
stabileşte echivalenţele, care apreciază abaterile, care măsoară 
distanţele, care asimilează şi repartizează, este lucrul cel mai bine 
împărţitor din lume. Bunul-simţ este cel care domneşte asupra 
ftlosoftei reprezentării. Să pervertim bunul-simţ, şi să facem gîndirea 
să se desfăşoare în afara tabloului ordonat al asemănărilor, ea apare, 
atunci, ca o verticalitate de intensităţi; căci intensitatea, cu mult 
înainte de a fi gradată prin reprezentare, este în ea însăşi o pură 

diferenţă: diferenţă care se deplasează şi se repetă, diferenţă care se 
contractă sau se dezvoltă, punct singular care restrînge sau relaxează, 
prin evenimentul său acut, nesfîrşite repetiţii. Trebuie să gîndim 
gîndirea ca iregularitate intensivă. Disoluţie a eului. 

Să mai lăsăm, o clipă, tabloul reprezentării să funcţioneze. La 
originea axelor, asemănarea perfectă; apoi, eşalonîndu-se, diferenţele, 
ca tot atîtea asemănări mai mici, identităţi marcate; diferenţa se 
stabileşte atunci cînd reprezentarea nu mai prezintă deloc ceea ce 
fusese prezent şi cînd proba recunoaşterii eşuează. Pentru a fi diferit 
trebuie, mai înlîi, să nu fi acelaşi, şi abia pe acest fundal negativ, 
deasupra acestei zone de umbră care-1 delimitează pe acelaşi sînt, mai 
apoi, articulate predicatele opuse. în filosofia reprezentării, jocul celor 
două predicate de felul roşu/verde nu reprezintă decît nivelul cel mai 
de sus al unei construcţii complexe: la temelie domneşte contradicţia 
între roşu-neroşu (1 a modul fiinţă-nefiinţă) ; deasupra, non-identitatea 
dintre roşu şi verde (pornind de la proba negativă a recogniiiei)\ şi, în 
sfîrşit, poziţia exclusivă a roşului şi a verdelui (în tabloul în care se 
specifică genul culoare). Astfel, pentru a treia oară, dar încă şi mai 
radical, diferenţa se vede dominată într-un sistem care este acela al 
opoziţionalului, al negativului şi al contradictoriului. Pentru ca 
diferenţa să fi avut loc, a trebuit ca identicul să fie divizat de 
contradicţie; a trebuit ca identitatea sa infinită să fie limitată de ne¬ 
fiinţă; a fost nevoie ca pozitivitatea lui fără determinaţie să fie lucrată 
de negativ. La întîietatea aceluiaşi, diferenţa n-a survenit decît prin 
aceste mediaţii. Cît priveşte repetitivul, acesta se produce tocmai 
acolo unde mediaţia abia schiţată recade în ea însăşi; atunci cînd, în 
loc să spună nu, ea rosteşte de două ori acelaşi da şi cînd, în loc să 
repartizeze opoziţiile într-un sistem al finiţiunilor, ea revine neîncetat 
la aceeaşi poziţie. Repetiţia trădează slăbiciunea aceluiaşi în momentul 
cînd acesta nu mai este capabil să se nege în celălalt şi să se 
regăsească în el. Ea, care fusese pură exterioritate, pură figură a 
originii, iat-o devenind slăbiciune internă, defect al finitudinii, un soi 
de bîlbîială a negativului: nevroza dialecticii. Căci la dialectică 
conducea, într-adevăr, filosofia reprezentării. 

Şi totuşi, cum să nu recunoaştem în Hegel pe filosoful 
diferenţelor celor mai mari, în comparaţie cu Leibniz, gânditorul celor 
mai mici diferenţe? Dialectica, la drept vorbind, nu eliberează 
diferitul; ea garantează, din contră, că acesta va fi întotdeauna 
recuperat. Suveranitatea dialectică a aceluiaşi constă în a-1 lăsa pe 
acesta să fie, dar sub legea negativului, ca momentul ne-fiinţei. Ni se 

paie că asistăm la subversiunea Celuilalt, dar în secret contradicţia 
lucrează pentru salvarea identicului. Mai trebuie, oare, reamintită 
originea constant institutoare a dialecticii? Ceea ce o relansează la 
nesfîişit, determinînd infinita renaştere a aporiei fiinţei şi nefiinţei, 
este umila întrebare şcolară, dialogul fictiv al elevului: “Asta e roşu; 
asta nu e roşu. - Acum e ziuă? Nu, acum este noapte”. în amurgul 
nopţii de octombrie, pasărea Minervei nu zboară foarte sus: “Scrieţi, 
scrieţi, croncăne ea, mîine dimineaţă nu va mai Fi noapte”. 

Pentru a elibera diferenţa, avem nevoie de o gîndire fără 
contradicţie, fără dialectică, fără negaţie: o gîndire care să spună da 
divergenţei; o gîndire afirmativă al cărei instrument este disjuncţia; o 
gîndire a multiplului - a multiplicităţii dispersate şi nomade pe care n- 
o limitează şi n-o regrupează nici una dintre constrîngerile aceluiaşi; o 
gîndire care să nu se supună modelului şcolar (care tmchează 
răspunsul gata făcut), ci să se adreseze unor probleme insolubile; 
adică unei multiplicităţi de puncte remarcabile care se deplasează pe 
măsură ce le distingem condiţiile şi care insistă, subzistă în jocul 
repetiţiilor. Departe de a fi imaginea încă incompletă şi neclară a unei 
Idei care, sus, ar deţine, dinlotdeanna, răspunsul, problema este ideea 
însăşi, sau, mai degrabă, Ideea nu cunoaşte alt mod decît pe cel 
problematic: pluralitate distinctă a cărei obscuritate insistă mereu mai 
mult şi în spaţiul căreia întrebarea nu încetează a se mişca. Care este 
răspunsul la întrebare? Problema. Cum trebuie rezolvată problema? 
Deplasînd întrebarea Problema scapă logicii terţului exclus, dat fiind 
că este o multiplicitate împrăştiată: nu se va soluţiona prin claritatea 
de distingere a ideii carteziene deoarece este o idee distinet-obscurâ; 
refuză să se supună seriozităţii negativului hegelian dat fiind că este o 
afirmaţie multiplă; nu ascultă de contradicţia fiinţă-nefiinţă, este fiinţă. 
Trebuie să gîndim problematic decît să întrebăm şi să răspundem 
dialectic. 

Condiţiile pentru a putea gîndi diferenţa şi repetiţia capătă, după 
cum se poate valea, tot mai mare amploare. A trebuit să abandonăm, 
o dată cu Aristotel, identitatea conceptului; să renunţăm la asemănarea 
în percepţie, eliberîndu-ne, prin chiar acest fapt, de orice filosofie a 
reprezentării; şi iată că acum trebuie să ne desprindem şi de Hegel, de 
opoziţia predicatelor, de contradicţie, de negaţie; de întreaga 
dialectică. Deja, însă, cea de-a patra condiţie se conturează, încă şi mai 
de temut. Aservirea cea mai tenace în care este ţinută diferenţa este, 
fără doar şi poate, aceea a categoriilor: căci, airătînd în rîte feluri 
diferite se poate spune fiinţa, specificînd dinainte formele de atribuire 

a fiinţei, impunînd într-o oarecare măsură fiinţărilor schema sa de 
distribuţie, acestea permit păstrarea, în vîrfiil cel mai înalt, a 
repausului fără diferenţă. Categoriile domină jocul afirmaţiilor şi 
negaţiilor, întemeiază în drept asemănările reprezentării, garantează 
obiectivitatea conceptului şi a travaliului său; reprimă anarhica 
diferenţă, o repartizează în regiuni, îi delimitează drepturile şi îi 
prescriu sarcina de a specifica pe care o au ele de împlinit în rindul 
fiinţelor. Categoriile pot fi citite, pe de o parte, ca formele a priori ale 
cunoaşterii; dar, pe de altă parte, ele apar ca morala arhaică, că vechiul 
decalog pe care identicul l-a impus diferenţei. Pentru dezrobirea 
acesteia, trebuie inventată o gîndire a-categorică. “A inventa” nu este, 
totuşi, cuvîntul cel mai nimerit, dat fiind că a existat deja, de cel puţin 
două ori în istoria filosoftei, formularea radicală a univocităţii fiinţei: 
Duns Scot şi Spinoza. Insă Duns Scot gîndea că fiinţa este neutră, iar 
Spinoza, substanţă; atît pentru unul cît şi pentru celălalt, eliminarea 
categoriilor, afirmaţia conform căreia fiinţa se spune la fel despre toate 
lucrurile nu avea, desigur, alt scop decît de a menţine, în fiecare 
instanţă, unitatea fiinţei. Să ne imaginăm, dimpotrivă, o ontologie în 
care fiinţa s-ar spune, în acelaşi fel, despre toate diferenţele, dar nu s- 
ar spune decît despre diferenţe; lucrurile nu ar mai fi, atunci, 
acoperite, toate, ca la Duns Scot, de marea abstracţiune monocoloră a 
fiinţei, iar modurile spinoziste nu ar mai gravita în jurul unităţii 
substanţiale; diferenţele ar gravita cu de la sine putere, fiinţa 
spunîndu-se, în acelaşi fel, despre toate, fiinţa nefiind unitatea care le 
călăuzeşte şi le distribuie, ci repetarea lor ca diferenţe. La Deleuze, 
univocitatea non-categorială a fiinţei nu leagă nemijlocit multiplul de 
unitatea însăşi (neutralitate universală a fiinţei sau forţă expresivă a 
substanţei); ea face fiinţa să funcţioneze drept ceea ce se spune în mod 
repetitiv despre diferenţă; fiinţa este revenirea diferenţei, fără ca să 
existe diferenţă în modul de a spune fiinţa. Aceasta nu se împarte în 
regiuni: realul nu se subordonează posibilului; contingentul nu se 
opune necesarului. Oricum, însă, indiferent că bătălia de la Actium şi 
moartea lui Antoniu vor fi fost sau nu necesare, despre aceste 
evenimente pure - a te bate, a muri - fiinţa se spune în acelaşi fel; la 
fel cum se spune şi despre castrarea fantasmatică ce a avut şi n-a avut 
loc. Suprimarea categoriilor, afirmarea univocităţii fiinţei, revoluţia 
repetitivă a fiinţei în jurul diferenţei, aceasta era, pînă la urniă, 
condiţia pentru a gîndi fantasma şi evenimentul. 



Pînă la urmă? Nu tocmai. Va trebui să revenim asupra acestei 
“reveniri”. Pînă atunci, însă, o clipă de odihnă. 

Despre Bouvard şi Pecuchet se poate, oare, afuma că se înşeală? 
Că fac erori cum li se iveşte cea mai mică ocazie? Dacă s-ar înşela ar 
însemna că există o lege a eşecului lor şi că, în anumite condiţii 
definibile, ei ar fi putut să reuşească. Dar eşecul li se întîmplă oricum, 
orice-ar face, că ştiu sau nu, că aplică sau nu regulile, că au consultat o 
carte bună sau una rea. întreprinderii lor i se întîmplă orice, eroarea 
fireşte, dar şi incendiul, îngheţul, prostia şi răutatea oamenilor, furia 
unui cîine. Nu era fals, era ratat. A fi în fals înseamnă a lua o cauză 
drept alta; înseamnă a nu prevedea accidentele; a nu cunoaşte cum 
trebuie substanţele, a confunda eventualul cu necesarul; ne înşelăm 
atunci cînd, distraţi în utilizarea categoriilor, le aplicăm în contratimp. 
A rata, însă, a raia totul este altceva; înseamnă a lăsa să-ţi scape 
întreaga armătură a categoriilor (şi nu doar punctul lor de aplicare). 
Dacă Bouvard şi P6cuchet iau drept cert ceea ce este puţin probabil nu 
e pentru că ei se înşeală în utilizarea distinctivă a posibilului, ci pentru 
că confundă întregul real cu întregul posibil (din acest motiv ceea ce e 
mai improbabil survine chiar şi celei mai fireşti dintre aşteptările lor); 
ei amestecă, sau mai degrabă prin ei se amestecă necesarul cunoaşterii 
lor cu contingenţa anotimpurilor, existenţa lucrurilor şi toate acele 
umbre ce populează cărţile: la ei, accidentul are obstinaţia unei 
substanţe, iar substanţele le sar direct la gjt în accidente de alambic. 
Aceasta este marea lor prostie patetică, incomparabilă cu mărunta 
prostie a celor ce-i înconjoară, care se înşeală şi pe care ei au toate 
motivele să-i dispreţuiască. în categorii, rătăceşti; în afara lor, 
deasupra lor, dincoace de ele, eşti dobitoc. Bouvard şi Pecuchet sînt 
nişte fiinţe a-categorice. 

Toate acestea permit reperarea unei utilizări mai puţin evidente a 
categoriilor, determinînd naşterea unui spaţiu al adevăratului şi al 
falsului, dînd loc liberului surplus al erorii, ele resping, pe tăcute, 
prostia. Cu glas răsunător, categoriile ne spun cum să cunoaştem şi ne 
alertează solemn asupra posibilităţilor de a ne înşela; cu voce joasă 
însă, ele ne garantează că sîntem inteligenţi; formează aprioricul 
prostiei excluse. E, prin urmare, periculos să vrei să te eliberezi de 
categorii; abia ce le scapi, că te şi izbeşti de magma prostiei şi rişti, o 
dată abolite aceste piincipii de distribuţie, să vezi crescînd de jur 
împrejurai tău nu minunata multiplicitate a diferenţelor, ci 
echivalentul, confuzul, “totul revine la identic”, nivelarea uniformă şi 
termodinamismul tuturor eforturilor ratate. A gîndi în forma 

categoriilor înseamnă a cunoaşte adevărul pentru a-1 deosebi de fals; a 
gîndi cu o gîndire “a-categorică” înseamnă a te confrunta cu prostia 
cea mai neagră şi, în răstimpul unui fulger, a te distinge de ea. Prostia 
se contemplă: îţi cufunzi privirea în ea, te laşi fascinat de ea, ea te 
tratează cu blîndeţe, o mimezi abandonîndu-i-te; pe fluiditatea fără 
formă, te sprijini; pîndeşti cel dinţii salt al imperceptibilei diferenţe şi, 
cu privirea goală, aştepţi, cu calm, întoarcerea strălucirii. Erorii îi spui 
nu, şi o ştergi cu o linie; prostiei, însă, îi spui da‘ o vezi, o repeţi şi, 
încetişor, invoci totala scufundare. 

Măreţia lui Warhol, cu cutiile sale de conserve, accidentele sale 
stupide şi seriile sale de zîmbete publicitare: echivalenţa orală şi 
nutritivă a acestor buze întredeschise, a acestor dinţi, a acestor sosuri 
de tomate, a acestei igiene de detergent; echivalenţa unei morţi în 
burta unei maşini spintecate, la capătul unui ftr telefonic în vîrful unui 
stîlp, între braţele strălucitoare şi albăstrii ale scaunului electric. “E 
acelaşi lucru”, spune prostia, prăbuşindu-se în ea însăşi şi prelungind 
!a infinit ceea ce e prin ceea ce spune despre sine: “Aici sau altundeva, 
mereu acelaşi lucru; ce contează cîteva culori diferite şi luminozităţi 
mai mari sau mai mici; ce idioată e viaţa, femeia, moartea! Ce idioată 
este prostia!” Contemplînd, însă, bine în faţă această monotonie fără 
limite, ceea ce brusc se iluminează este multiplicitatea însăşi - fără 
nimic în centru, nici în vîrf, nici dincolo de ea -, rafală de lumină 
alergînd mai iute încă decît privirea şi luminînd pe rînd aceste etichete 
mobile, aceste instantanee captive care, de-acum înainte, pentru vecie, 
fără să formuleze ceva îşi fac semn: brusc, pe fondul vechii inerţii 
echivalente, dîra evenimentului sfîşie obscuritatea şi fantasma eternă 
se spune despre această cutie, despre acest chip singular, lipsit de 
consistenţă. 

Inteligenţa nu răspunde prostiei: ea este prostia deja învinsă, arta 
categorială de a evita eroarea. Savantul este inteligent. Gîndirea, însă, 
faoe faţă prostiei, şi filosoful e cel care-o priveşte. Vreme îndelungată, 
ei stau faţă în faţă, şi privirea filosofului se cufundă în acest craniu 
fără luminare. E capul lui de mort, ispita sa, dorinţa lui poate, teatrul 
său catatonic. La limită, a gîndi ar însemna să contempli foarte intens, 
de foarte aproape şi pînă la a te lăsa înghiţit, prostia; iar saturaţia, 
plictisul, împietrirea, o mare oboseală, un anumit mutism încăpăţînat, 
inerţia formează cealaltă faţă a gîndirii - sau mai degrabă tovărăşia ei, 
exerciţiul zilnic şi ingrat care o pregăteşte şi pe care ea, brusc, îl 
risipeşte. Filosoful trebuie să aibă suficient de multă rea-voinţă pentru 
a nu juca corect jocul adevărului şi al erorii: această rea vrere a lui, 

care se efectuează prin paradox, îi permite să scape categoriilor. Dar el 
trebuie să fie, în plus, suficient de “prost dispus” pentru a rămîne în 
faţa prostiei, pentru a o contempla fără gest, pînă la stupefacţie, pentru 
a se apropia cum se cuvine de ea şi a o mima, pentru a o lăsa să urce, 
încet, în el însuşi (poate tocmai aceasta e ceea ce, politicos, se traduce 
prin: a fi absorbit în propriile gînduri) şi a aştepta, la capătul niciodată 
fixat al acestei pregătiri minuţioase, şocul diferenţei: catatonia joacă 
teatrul gîndirii, o dată ce paradoxul a bulversat tabloul reprezentării. 

Observăm cu uşurinţă felul în care LSD-ul răstoarnă raporturile 
dintre proasta dispoziţie, prostie şi gîndire: el nu scoate atît din circuit 
suzeranitatea categoriilor, cît smulge orice temei indiferenţei acesteia şi 
reduce la nimic mohorîta mimică a prostiei; şi toată această masă univocă 
şi a-categorică, el nu doar o oferă spre a fi văzută ca bălţată, mobilă, 
asimetrică, descentrată, spiraloidă, rezonantă, ci o face să mişune clipă de 
clipă de evenimente-fantasme; lunecînd pe această suprafaţă în acelaşi 
timp punctuală şi imens vibratorie, gândirea, eliberată din crisalida sa 
catatonică, contemplă dintotdeauna nesfârşita echivalenţă devenită 
eveniment acut şi repetiţie somptuos împodobită Opiul induce alte efecte: 
graţie lui, ea strînge în punctul său unica diferenţă, împingând fundalul cît 
mai departe şi retrăgînd imobilităţii sarcina de a contempla şi de a chema 
la ea prostia, immînd-o; opiul asigură o imobilitate lipsită de greutate, o 
stupoare de fluture în afara rigidităţii calalonice; şi, foarte departe sub ea, 
el desfăşoară fundalul, un fundal care nu mai absoarbe, prosteşte, toate 
diferenţele, ci le lasă să apară şi să scînteieze ca tot atîtea evenimente 
infime, distanţate, surâzătoare şi eterne. Drogul - dacă acest cuvânt poate fi 
folosit cu îndreptăţire la singular - nu priveşte în nici un fel adevăratul şi 
falsul; el nu le deschide decît practicanţilor de caitomanţie o lume “mai 
adevărată decît cea reală”. în fapt, ea deplasează, una în raport cu cealaltă, 
prostia şi gândirea, înlăturând vechea necesitate a teatrului nemişcării. 
Poate, însă, dacă ţpndirea trebuie să privească prostia în faţă, drogul care o 
mobilizează pe aceasta o colorează, o agită, o brăzdează, o risipeşte, o 
populează cu diferenţe şi înlocuieşte fulgerul rar cu fosforescenţa 
contimiă, poate că drogul nu face posibilă dedt o cvasi-gîndire. Poate 10 . In 
stare de sevraj, cel puţin, gândirea are două coame: una numită rea-voinţă 
(pentru dejucarea categoriilor), iar cealaltă proastă dispoziţie (pentru a 
indica în direcţia prostiei şi a se ascuide în ea). Sîntem departe de bătrânul 
înţelept care pune alîta bunăvoinţă ca să ajungă pînă la adevăr, încât 
întâmpină cu o umoare egală diversitatea indiferentă a hazardurilor şi 


10 “Ce se va crede despre noi?” (notă a lui Gilles Deleuze). 

lucrurilor, departe de irdispoziţia lui Schopenhauer, iritat de lucrurile care 
nu intră singure în proprialor indiferenţă; departe, însă, şi de “melancolia” 
care devine indiferentă la lume, şi a cărei împietrire semnalează, alături de 
căiţi şi de sferă, adinei mea glodurilor şi diversitatea cunoaşterii. Jucîndu- 
se cu propria-i rea-voinţă şi jucîndu-se de-a proasta dispoziţie, cu acest 
exerciţiu pervers şi de-a acest teatru, gîndirea aşteaptă ieşirea; brusca 
diferenţă a caleidoscopului, semnele care se lumin^rză o clipă, faţa 
zarurilor aruncate, soarta unui alt joc. A gmdi nu consolează şi nici nu 
aduce fericirea Gîndirea se târăşte bolnăvicios ca o perversiune; a gîndi se 
repetă cu aplicaţie pe scena unui teatru; gîndirea se aruncă dintr-o dată în 
afara cornetului cu zaruri. Şi atunci cînd hazardul, teatrul şi perversiunea 
intră în rezonanţă, atunci cînd hazardul vrea ca între ele trei să existe o 
astfel de rezonanţă, gîndirea devine o transă; şi merită să gândeşti. 

* 

Ca fiinţa să fie univocă, să nu se poată spune decît într-un singur 
şi acelaşi fel reprezintă, paradoxal, condiţia majoră -pentru ca 
identitatea să nu domine diferenţa şi ca legea Aceluiaşi să n-o fixeze 
ca pe o simplă opoziţie în elementul conceptului; fiinţa poate să se 
spună în acelaşi fel deoarece diferenţele nu sînt reduse dinainte de 
către categorii, deoarece nu se repartizează într-un divers întotdeauna 
recognoscibil prin percepţie şi pentru că ele nu se organizează 
conform ierarhiei conceptuale a speciilor şi genurilor. Fiinţa este ceea 
ce se spune întotdeauna despre diferenţă, este Revenirea diferenţei 11 . 

Acest cuvînt evită atît Devenirea cît şi Reîntoarcerea. Căci 
diferenţele nu sînt elementele, fie şi fragmentare, fie şi amestecate, fie 
şi monstruos confundate ale unei mari Deveniri care le-ar duce cu sine 
în cursa ei, făcîndu-le uneori să reapară, mascate sau nude. Degeaba 
este sinteza Devenirii una laxă, unitatea se menţine totuşi; şi nu doar, 
nu atît aceea a unui conţinător infinit, cît aceea a fragmentului, a clipei 
ce trece şi trece iar, şi aceea a conştiinţei flotante care o recunoaşte. 
Neîncredere, aşadar, faţă de Dionysos şi bacantele lui, chiar şi atunci 
cînd sînt beţi. Cît priveşte Reîntoarcerea, trebuie aceasta să fie cercul 
perfect, roata bine unsă rotindu-se pe axul său şi readucînd la oră fixă 
lucrurile, figurile şi oamenii? Trebuie să existe un centra şi 
evenimentele să se reproducă la periferie? Nici măcar Zarathustra nu 
putea să suporte această idee; ‘"Oricare dreaptă minte’, a murmurat 


11 Despre aceste teme, cf. Difference et Repetition, pp 52-61 şi 376-384 (trad. 
rom, op. cit., pp. 63-71 şi 448-458); Logique du sens , pp. 190-197 şi 208-211. 

piticul cu dispreţ. ‘Oricare adevăr e cuib, iar timpul însuşi e un cerc.’ 
‘Tu, spirit al împovărării!’ i-am zis eu mînios, ‘să nu iei lucru-acesta 
prea uşor!” a ; şi, convalescent, el va geme: “Vai! omul va reveni 
mereu! Omul mărunt revine veşnic!” b Poate că ceea ce anunţă 
Zarathustra nu este cercul; sau poate că imaginea insuportabilă a 
cercului este ultimul semn al unei gîndiri mai înalte; poate că această 
viclenie circulaiă trebuie ruptă asemeni tînărului păstor, asemeni lui 
Zarathustra însuşi tăind, pentru a-1 scuipa imediat, capul şarpelui. 

Chronos este timpul devenirii şi al reînceperii. Chronos înfulecă 
bucală cu bucată ceea ce el a tăcut să se nască şi-l face să renască în 
timpul său. Devenirea monstruoasă şi fără de lege, marea devorare de 
fiece clipă, înghiţirea întregii vieţi, împiăştierea membrelor ei ânt legate 
de exactitatea reînceperii: Devenirea ne face să intrăm în acest mare 
labirint interior care nu este deloc diferit, prin natura sa, de monstrul care 
îl locuieşte; dar din chiar adînoil acestei arhitecturi care se ocoleşte pe 
sine şi se întoarce la sine, un fir solid permite regăsirea urmei paşilor 
anteriori şi revederea aceleiaşi zile. Dionysos şi Ariadna: eşti labirintul 
meu. Dar Aîon e revenirea însăşi, linia dreaptă a timpului, acea fisură mai 
rapidă decît glndirea, mai mică dedt orice clipă, care, de o parte şi de 
cealaltă a săgeţii sale infinit despărţitoare, determină apariţia acestui 
prezent ca deja de nenumărate ori prezent şi ca stând de nenumărate ori să 
revină. Este important să ne dăm seama că nu avem de-a face cu o 
succesiune de prezenturi, oferite de un flux co ntinu u şi care, în 
plenitudinea lor, ar lăsa să transpară densitatea unui trecut şi să se 
deseneze orizontul viitorului căruia ele îi vor fi, la rîndu-le, trecutul. Este 
vorba despre dreapta linie a viitorului care taie neîncetat cea mai măruntă 
consistenţă de prezent, tăind-o la nesfîişit pornind de la ea însăşi: oiicît de 
departe am merge pentru a găsi această cezură, nu vom întîlni niciodată 
atomul indivizibil pe care am putea să-l considerăm, în sfîişit, drept 
unitatea minuscul prezentă a timpului (timpul este mereu mai dezlegat 
dedt gîndirea); aflăm întotdeauna, pe cele două margini ale rănii, că s-a 
întîmplat deja (şi că se înfimplase deja, şi că s-a înfimplat deja să se fi 
întîmplat deja) şi că se va mai întâmpla (şi că se va mai întâmpla încă să se 
întâmple încă): mai puţin tăietură, dt nesfîişită fibrilaţie; timpul e ceea ce 
se repetă; iar prezentul - fisurat de această săgeată a viitorului care îl 


1 F. Nietzsche, Aşa grăit-a Zarathustra , trad. rom. Ştefan Aug. Doinaş, 
Bucureşti, Ed. Humanitas, 1994, Partea a treia, “Despre viziune şi enigmă”, § 
2, p. 219. 

b Ibid., trad. rom., op, cit.. Partea a treia, “Convalescentul”, § 2, p. 285. 

poartă deportîndu-1 mereu de-o parte şi de alta prezentul nu încetează să 
revină Să revină, însă, ca singulară diferenţă; ceea ce nu revine e 
analogul, asemănătorul, identicul. Diferenţa revine; iar fiinţa, care se 
spune la fel despre diferenţă, nu este fluxul universal al Devenirii şi nici 
ciclul bine central al Identicului; fiinţa este Reîntoarcerea eliberată de 
cuibura cercului, e Revenirea. Trei morţi: a Devenirii, Tată devorator - 
mamă gala să nască; a cercului, prin care darul vieţii, în fiecare primăvară, 
a trecut în flori; şi a revenirii: fibrilaţie repetitivă a prezentului, eternă şi 
întîrnplătoare fisură a timpului oferită, în întregime, o singură dată, şi 
dinîr-una afirmată o dată pentru to tdeauna 

în fractura sa, în repetiţia sa, prezentul este o aruncare de zaruri. 
Nu pentru că ar forma partea unui joc înăuntrul căruia el ar strecura un 
pic de contingenţă un grăunte de incertitudine. El este în acelaşi timp 
hazardul din joc şi jocul însuşi ca hazard; prin aceeaşi lovitură sînt 
amneate şi zarurile, şi regulile. Astfel îneît hazardul nu este cîtuşi de 
puţin fragmentat şi repartizat ici şi colo; el e afirmat pe de-a-ntregul 
dintr-o singură lovitură. Prezentul ca revenire a diferenţei, ca repetiţie 
rostindu-se despre diferenţă afirmă într-o singură dată integralitatea 
hazardului. Univocitatea fiinţei la Duns Scot trimitea la imobilitatea 
anei abstracţiuni; la Spinoza, la necesitatea substanţei şi la eternitatea 
ei; aici, o singură lovitură a hazardului în fisura prezentului. Dacă 
fiinţa se spune mereu în acelaşi fel nu este pentru că fiinţa e una, ci 
pentru că prin singura aruncare de zaruri a prezentului integralitatea 
hazardului e afirmată. 

Se poate, atunci, afirma că în istorie, univocitatea fiinţei a fost 
gîndită, pe rind, de trei ori: de Duns Scot, de Spinoza şi, în sfîrşit, de 
Nietzsche, prunul care o va fi instituit nu ca abstracţiune, nu ca 
substanţă, ci ca reîntoarcere? Să spunem mai degrabă că Nietzsche a 
mers pînă la a gjndi Eterna Reîntoarcere; mai precis, el a indicat-o ca 
fiind insuportabilul de gîndit. Insuportabilă pentru că, abia întrevăzută 
prin intermediul primelor ei semne, ea se fixează în această imagine a 
cercului care aduce cu ea ameninţarea fatală a întoarcerii tuturor 
lucrurilor - reiteraţia păianjenului; însă acest insuportabil trebuie 
gîndit, căci nu este încă decît un semn gol, o uşă secretă care trebuie 
deschisă, acea voce fără formă a abisului a cărei apropiere, 
indisociabil, este fericire şi dezgust Zarathustra, faţă de Reîntoarcere, 
este un Fursprecher, cel care vorbeşte pentru..., în locul..., mareînd 
locul din care lipseşte. Zarathustra nu este imaginea, ci semnul lui 
Nietzsche. Semnul (care se cere deosebit aşa cum se cuvine de 
simptom) rupturii: semnul cel mai apropiat al insuportabilităţii gîndirii 

reîntoarcerii; Nietzsche ne-a lăsat spre gîndire reîntoarcerea veşnică. 
De aproape un secol, cea mai înaltă întreprindere a fîlosofiei a fost, 
într-adevăr, aceea de a gîndi această reîntoarcere. Cine, însă, ar fi fost 
alît de neruşinat ca să spună că el a gîndit-o? Reîntoarcerea ar trebui 
oare să fie, asemeni sfîrşitului Istoriei în secolul al XDC-lea, ceea ce nu 
putea să bîntuie în jurul nostru decît ca o fantasmagorie a ultimei zile? 
Trebuia ca acestui semn gol, impus de către Nietzsche parcă în plus , 
să-i atribuim cumva, rînd pe rînd, conţinuturi mitice care să-l 
dezarmeze şi să-l reducă? Sau, dimpotrivă, trebuia să încercăm a-1 
ajusta pentru ca el să poată lua loc şi figura fără ruşine pe firul unui 
discurs? Sau, în sfîrşit, trebuia să acceptăm acest semn excedentar, 
mereu deplasat, lipsind la nesfîrşit de la locul său şi, în loc să-i aflăm 
semnificatul arbitrar care îi corespunde, în loc să-i construim un 
cuvînt, să-l facem mai degrabă să intre în rezonanţă cu marele 
semnificat pe care gîndirea de azi îl aduce asemeni unei linii de plutire 
incerte şi nesupuse; să facem să rezoneze revenirea cu diferenţa? Nu 
trebuie să înţelegem că reîntoarcerea este forma unui conţinut care ar 
fi diferenţa; ci că, printr-o diferenţă întotdeauna nomadă, întotdeauna 
anarhică, cu semnul mereu în exces, întotdeauna deplasată din 
revenire, s-a produs o fulguraţie care va purta numele de Deleuze: o 
nouă gîndire este posibilă; gîndirea, din nou, e posibilă. 

Ea nu aparţine viitorului, promisă de reînceputul cel mai 
îndepărtat. Se află aici, în textele lui Deleuze, sărind, dansînd în faţa 
noastră, printre noi; gîndire genitală, gîndire intensivă, gîndire 
afirmativă, gîndire a-categorică - toate, chipuri pe care nu le 
cunoaştem, măşti pe care nu le-am mai văzut niciodată; diferenţă pe 
care nimic n-o putea prevedea şi care, cu toate acestea, determină 
revenirea - ca măşti ale propriilor măşti - a lui Platon, Duns Scot, 
Spinoza, Leibniz, Kant, a tuturor filosofilor. Filosofia nu ca gîndire, ci 
ca teatru: teatru de mimi cu scene multiple, fugitive şi instantanee, în 
care gesturile, fără a se vedea, îşi fac semn; teatru în care, sub masca 
lui Socrate, izbucneşte brusc hohotul de rîs al sofistului; în care 
modurile lui Spinoza joacă o horă descentrată, în vreme ce substanţa 
se roteşte în jurul lor ca o planetă nebună; în care Fichte, şchiopătînd, 
anunţă: “Eu fisurat * sine dizolvat”; în care Leibniz, ajuns în vîrful 
piramidei, distinge în întuneric că muzica celestă este Pierrot lunaire. 
In ghereta din Luxemburg, Duns Scot îşi trece capul prin luneta 
circulară; poartă nişte mustăţi considerabile; sînt cele ale lui 
Nietzsche, deghizat în Klossowski. 

NIETZSCHE, GENEALOGIA, 
ISTORIA 


1) Genealogia e cenuşie; meticulos şi răbdător documentară. Ea 
lucrează pe pergamente încîlcite, şterse, rescrisede mai multe ori. 

Ca toţi englezii, Paul Ree greşeşte descriind geneze lineare - 
subordonînd, de pildă, întreaga istorie a moralei preocupării pentru 
utilitate: ca şi cum cuvintele şi-ar fi păstrat nealterate sensurile, 
direcţiile, ideile, logica; ca şi cum lumea lucrurilor spuse şi voite n-ar 
fi cunoscut invazii, lupte, jafuri, deghizări şi şiretlicuri. De unde, 
pentru genealogie, o indispensabilă reţinere: a repera singularitatea 
evenimentelor în afara oricărei finalităţi monotone; a le pîndi acolo 
unde le aşteptăm mai puţin şi în ceea ce trece ca fiind total lipsit de 
istorie - în sentimente, amor, conştiinţă, instincte; a le surprinde 
revenirea, dar nu pentru a desena curba lentă a unei evoluţii, ci pentru 
a regăsi diferitele scene pe care ele au jucat roluri diferite; a defini, 
chiar, punctul în care ele devin lacunare, momentul în care ele n-au 
avut loc (Platon la Syracusa n-a devenit Mahomed...). 

Genealogia cere, prin urmare, minuţie a cunoaşterii, foarte multe 
materiale adunate, răbdare. “Construcţiile ei ciclopice” 1 , ea nu trebuie 
să şi le ridice prin “mari erori binefăcătoare”, ci din “mici adevăruri 
insesizabile, stabilite cu ajutorul unei metode severe” 2 . Pe scurt, o 
anumită îndîrjire în erudiţie. Genealogia nu se opune istoriei precum 
vederea semeaţă şi profundă a filosofului, privirii de cîrtiţă a 
savantului; ci, dimpotrivă, desfăşurării metaistorice a unor semnificaţii 
ideale şi a teleologiilor nesfirşite. Ea se opune căutării “originii”. 


1 Ştiinţa voioasă , § 7 [trad. rom. Liana Micescu, in F. Nietzsche, Ştiinţa 
voioasă, Genealogia moralei. Amurgul idolilor. Bucureşti, ed. Humanitas, 
1994, p. 41]. 

2 Omenesc, prea omenesc, § 3. 

2) întâlnim la Nietzsche două utilizări ale cuvîntului Ursprung'. 
Una dintre ele nu este marcată: apare în alternanţă cu termeni precum 
Entstehung", Herkunft ”, Abkunft ”* , Geburt *** * ***** ”. Genealogia 
moralei, de pildă, vorbeşte, referitor la datorie şi la sentimentul 
greşelii, atât de Entstehung, cît şi de Ursprung J ; în Ştiinţa voioasă, cu 
privire la logică şi cunoaştere, este vorba fie de o Ursprung, fie de o 
Entstehung, fie de o Herkunft 4 . 

Cea de-a doua utilizare a cuvîntului este marcată. Nietzsche 
ajunge chiar să-l opună unui alt termen: primul paragraf din Omenesc, 
prea omenesc pune faţă în faţă originea miraculoasă 
( Wunderursprung) pe care o caută metafizica şi analizele unei filosofii 
istorice, care formulează întrebări "iiber Herkunft und Anfang". Se 
întâmplă chiar ca Ursprung să fie utilizat într-un mod ironic şi deceptiv. 
în ce constă, de pildă, temeiul originar ( Ursprung ) al moralei, atât de 
căutat de la Platon încoace? “în nişte oribile concluzii mărunte. 
Pudenda origo” 5 . Sau: unde se cuvine să căutăm acea origine a religiei 
(Ursprung ) pe care Schopenhauer o plasa într-un anumit sentiment 
metafizic al transcendentului? Pur şi simplu întx-o invenţie ( Erfindung ), 
într-o scamatorie, într-un artificiu ( Kunststiick ), într-un secret de 
fabricaţie, într-un procedeu de magie neagră, în lucrarea unor 
Schwarzkiinstlef. 

Pentru utilizarea tuturor acestor cuvinte, şi pentru jocurile proprii 
termenului Ursprung, unul dintre textele cele mai semnificative este 
prefaţa la Genealogia moralei. La începutul acestui text, obiectul 
cercetării e definit ca fiind originea prejudecăţilor morale; termenul 
folosit este Herkunft. După care Nietzsche se întoarce şi face istoricul 
acestei investigaţii în propria sa existenţă; aminteşte vremea cînd 
“caligrafia” filosofia şi cînd se întreba dacă originea răului se cuvenea 
atribuită lui Dumnezeu. întrebare care acum îl face să zîmbească şi 
despre care spune că reprezenta tocmai o căutare a lui Ursprung, 


* în germană, “origine”. (N. t.) 

* în germană, “naştere”, “formare”, “apariţie”, “geneză”. (N. t.) 

'** în germană, “provenienţă”. (N. t.) 

în germană, “obîrşie”. (N. t.) 

***** în germană, “naştere”. (N. t.) 

3 Genealogia moralei, II, §§ 6 şi 8. 

4 Ştiinţa voioasă, §§ 110,111,300. 

5 Aurora, § 102. 

6 Ştiinţa voioasă, §§ 151 şi 353. Ca şi în Aurora, § 62; Genealogia moralei, I, 
§ 14; Amurgul idolilor, “Cele patru mari erori”, § 7. 

acelaşi cuvînt e folosit, ceva mai departe, pentru a caracteriza metoda 
lui Paul Ree 7 * . El evocă, apoi, analizele propriu-zis nietzscheene, care 
au început o dată cu Omenesc, prea omerţesc, pentru a le caracteriza, 
vorbeşte de Herkunfthypothesen. Utilizarea, aici, a termenului 
Herkunft nu este deloc arbitrară: ea serveşte pentru a desemna mai 
multe texte din Omenesc, prea omenesc consacrate originii moralităţii, 
a ascezei, a dreptăţii şi a pedepsei. Cu toate acestea însă, cuvîntul 
utilizat în toate aceste dezvoltări fusese Ursprung* Ca şi cum, în 
perioada scrierii Genealogiei, şi în acest punct al textului, Nietzsche ar 
fi dorit să atragă atenţia asupra unei opoziţii între Herkunft şi 
Ursprung, de care nu profitase cu zece ani mai înainte. Imediat, însă, 
după utilizarea specificată a acestor doi termeni, în ultimele paragrafe 
ale prefeţei, Nietzsche revine la o utilizare neutră şi echivalentă a lor 9 . 

De ce recuză Nietzsche-genealogistul, cel puţin în anumite 
ocazii, căutarea originii (Ursprung)! în primul rînd, pentru că, în 
cazul acesteia, se încearcă recuperarea esenţei exacte a lucrului, 
posibilitatea lui cea mai pură, identitatea sa repliată atent pe ea însăşi, 
forma sa imobilă şi anterioară faţă de tot ce este exterior, accidental şi 
succesiv. A căuta o astfel de origine înseamnă a încerca să regăseşti 
“ceea ce deja exista”, “lucrul în sine” al unei imagini exact adecvate 
sieşi; înseamnă a considera drept întîmplătoare toate peripeţiile care au 
putut surveni, toate şiretlicurile şi toate deghizările; a căuta să 
îndepărtezi toate măştile, pentru a dezvălui, în sfîrşit, o identitate 
primă. Dar dacă genealogistul are grijă să dea mai curind ascultare 
istoriei decît să continue a se încrede în metafizică, ce află el? Că în 
spatele lucrurilor se află “cu totul altceva”: nu secretul lor esenţial şi 
fără dală, ci secretul care sînt ele fără nici o esenţă, sau faptul că 
esenţa lor a fost construită bucată cu bucată pornind de la nişte 
întruchipări care le erau străine. Raţiunea? S-a născut într-un mod cît 
se poate de “rezonabil” - din hazard 10 . Ataşamentul faţă de adevăr şi 
faţă de rigoarea metodelor ştiinţifice? Din pasiunea savanţilor, din ura 
lor reciprocă, din discuţiile lor fanatice şi neîncetat reluate, din nevoia 


7 Lucrarea lui P. Ree se intitula Ursprung der moralischen Empfindungen 
[Originea sentimentelor morale]. 

* în Omenesc, prea omenesc, aforismul nr. 92 se intitula Ursprung der 
Gerechtigkeit. 

9 în chiar textul Genealogiei, Ursprung şi Herkunft sînt folosite, de mai multe 
ori, cu sensuri aproape echivalente (I, § 2; II, §§ 8,11, 12, 16, 17). 

10 Aurora, § 123. 

de a triumfa - arme îndelung modelate de-a lungul luptelor 
personale 11 . Iar libertatea, să fie oare ceea ce, la rădăcina omului, l-ar 
lega pe acesta de fiinţă şi de adevăr? în realitate, ea nu este decît o 
“invenţie a claselor conducătoare” 12 . Ceea ce găsim la începutul 
istoric al lucrurilor nu este identitatea încă neatinsă a originii lor - ci 
discordia celorlalte lucruri, disparatul. 

Istoria ne mai învaţă şi să ridem de solemnităţile originii. 
Originea nobilă “este acelaşi lucru cu exaltarea metafizică ce revine în 
conceperea istoriei şi duce neapărat la ideea că la începutul tuturor 
lucrurilor se găseşte tot ce e mai de preţ, esenţial” 13 : ne place să 
credem că, la începuturile lor, lucrurile se aflau într-o stare de 
perfecţiune; că au ieşit strălucitoare din mîinile creatorului, sau în 
lumina de nimic umbrită a primei dimineţi. Originea are loc 
întotdeauna înaintea căderii, înaintea corpului, înaintea lumii şi 
timpului; e apanajul zeilor, şi a o povesti înseamnă a intona, 
întotdeauna, o teogonie. începutul istoric, în schimb, este mărunt. Nu 
în sensul de modest, sau de discret precum pasul porumbiţei, ci 
derizoriu, ironic, apt să spulbere toate infatuările: “S-a încercat 
trezirea sentimentului suveranităţii omului arătîndu-i-se originea 
divină: acum, drumul acesta e interzis; căci la uşa lui se află o 
maimuţă” 14 . Omul a început cu grimasa a ceea ce avea să devină; 
însuşi Zaralhustra va avea maimuţa sa, care va sări în urma lui şi-l va 
trage de pulpana hainei. 

Ultimul postulat, în sfîrşit, al originii, legat de primele două: 
originea ca sediu al adevărului. Punct absolut îndepărtat în timp, 
anterior oricărei cunoaşteri pozitive, ea este cea care ar face posibilă o 
cunoaştere care, cu toate acestea, o acoperă, neîncetînd, prin vorbăria 
ei, s-o ignore; s-ar afla în punctul de joncţiune inevitabil pierdut unde 
adevărul lucrurilor se împleteşte cu un adevăr al discursului care 
imediat îl întunecă şi îl pierde. Nouă cruzime a istoriei, care obligă la 
inversarea raportului şi la abandonarea căutării “adolescentine:” în 
spatele adevărului, de fiecare dată recent, avar şi măsurat, se află 
proliferarea milenară a erorilor. Să încetăm a mai crede că “adevărul 
rămîne adevărat, atunci cînd îi smulgem vălul; am trăit destul ca să ne 


11 Omenesc, prea omenesc, § 34. 

12 Călătorul şi umbra sa, § 9 [Irad. rom. Otilia-Ioana Petre, Bucureşti, ed. 
Antet, 1996, p. 19]. 

15 fbid., § 3 [trad. rom., op. cit., p. 14]. 

14 Aurora, § 49. 

convingem de acest lucru” 15 . Adevărul, un fel de eroare ce se 
caracterizează prin faptul că nu poate fi contrazisă, fără doar şi poate 
pentru că îndelungata coacere a făcut-o inalterabilă 16 . Şi, de altfel, 
însăşi problema adevărului, dreptul pe care acesta şi-l arogă de a 
spulbera eroarea şi de a se opune aparenţei, modul în care, pe rând, a 
devenit accesibil înţelepţilor, a fost, apoi, rezervat oamenilor pioşi, 
pentru a fi, ulterior, retras într-o lume de neatins, unde a jucat în 
acelaşi timp rolul consolării şi pe acela al imperativului, fiind, în 
sfirşit, respins ca o idee superfluă, pretutindeni contrazisă, nu 
constituie, oare, o istorie, istoria unei erori purtînd numele de adevăr? 
Adevărul şi domnia lui originară şi-au avut istoria în cadrul istoriei. Şi 
abia acum ieşim din această istorie, ‘In momentul celei mai scurte 
umbre”, cînd lumina nu mai pare a veni din adîncul cerului şi din 
momentele dintîi ale zilei 17 . 

A face genealogia valorilor, a moralei, a ascetismului, a 
cunoaşterii nu va însemna, aşadar, niciodată a pomi în căutarea 
“originii” lor, neglijmd ca inaccesibile toate episoadele istoriei; ci, 
dimpotrivă, a adăsta asupra meticulozităţilor şi hazardurilor 
începuturilor; a acorda o atenţie scrupuloasă derizoriei lor răutăţi; a te 
aştepta să le vezi răsărind, măşti în sfârşit căzute, sub chipul celuilalt; a 
nu te lăsa oprit de pudoare să mergi să le cauţi acolo unde se află - 
“scormonind drojdia”; a le lăsa răgazul să iasă din labirintul în care 
nici un adevăr nu le-a închis vreodată. Genealogistul are nevoie de 
istorie pentru a conjura himera originii, la fel cum adevăratul filosof 
are nevoie de medic pentru a conjura umbrele sufletului. Trebuie să 
ştii să recunoşti evenimentele istoriei, cutremurele ei, surprizele şi 
victoriile-i şovăielnice, înfrângerile nedigerate, care dau seama de 
începuturi, de atavisme şi de eredităţi; tot aşa cum trebuie să ştii să 
diagnosticheze maladiile corpului, stările de slăbiciune şi cele de 
energie, fisurile şi rezistenţele sale pentm a judeca ce este un discurs 
filosofic. Istoria, cu intensităţile, leşinurile, mîniile secrete, marile 
agitaţii febrile şi sincopele ei, este însuşi corpul devenirii. Trebuie să 


15 Nietzsche contre Wagner , p. 99. [Nietzsche contre Wagner. Dossier d'un 
psychologue, trad: fr. J.-C. Hdmery, in (Euvres philosophiques completes. 
Paris, Gallimard, 1974, t VIII, pp. 343-372 (Nota editorului francez)]. 

]6 Ştiinţă voioasă, §§ 265 şi 110. 

17 Amurgul idolilor, “Cum a ajuns în sfirşit ‘lumea adevărată’ o fabulă” [trad. 
rom., in F. Nietzsche, Ştiinţa voioasă, Genealogia moralei. Amurgul idolilor, 
op. cil., p 471], 

fii metafizician ca să-i cauţi un suflet în idealitatea îndepărtată a 
originii. 

3) Termeni precum Entstehung sau Herkunft marchează mai 
bine decît Ursprung obiectul propriu genealogiei. Sînt traduşi, de 
obicei, prin “origine”, dar se cuvine să încercăm a le reda utilizarea 
care le e proprie. 

Herkunft. este viţa, matca, provenienţa ; este vechea apartenenţă 
la un grup - cel de sînge, al tradiţiei, cel care se formează între cei de 
aceeaşi nobleţe sau de aceeaşi josnicie. Deseori, analiza lui Herkunft 
face apel la rasă 18 sau la tipul social 19 . Cu toate acestea, nu este vorba 
de a regăsi la un individ, la un sentiment ori la o idee caracterele 
generice care să ne permită să le asimilăm altora - şi să spunem: asta e 
ceva grecesc, sau englezesc; ci de a repera toate semnele subtile, 
singulare, sub-individuale care pot să se intersecteze în el şi să 
formeze o reţea greu de descurcat. Departe de a constitui o categorie a 
asemănării, o atare origine ne permite să deosebim, pentru a le separa, 
toate mărcile diferite: germanii au crezut că au atins culmea 
complexităţii atunci cînd au spus că au suflet dublu; s-au înşelat cu 
mult în privinţa cifrei, sau se străduiesc, mai curind, să controleze, cît 
pot şi ei, amestecul de rase din care sînt plămădiţi 20 . Acolo unde 
sufletul pretinde că se unifică, acolo unde Eul îşi inventează o 
identitate sau o coerenţă, genealogistul porneşte în căutarea 
începutului - a nenumăratelor începuturi care lasă această bănuială de 
culoare, această marcă aproape ştearsă care însă nu poate să înşele un 
ochi cît de cît exersat în ale istoriei; analiza provenienţei permite 
disocierea Eului şi proliferarea, în locul şi pe locurile sintezei sale 
goale, a mii de evenimente acum pierdute. 

Provenienţa mai permite, de asemenea, şi regăsirea, sub aparenţa 
unică a unui caracter sau a unui concept, proliferarea evenimentelor 
prin intermediul cărora (graţie cărora, împotriva cărora) acesta s-a 
format. Genealogia nu pretinde a urca pe firul timpului pentru a 
restabili o mare continuitate dincolo de risipirea produsă de uitare; 
sarcina ei nu este să arate că trecutul continuă să existe, viu şi 
nevătămat, în inima prezentului, animîndu-1 încă în secret, după ce va 


18 De exemplu , Ştiinţa voioasă, § 13 5; Dincolo de bine şi de rău , §§ 200, 242, 
244; Genealogia moralei, I, § 5. 

19 Ştiinţa voioasă, §§ 348-349; Dincolo de bine şi de rău, § 260. 

20 Dincolo de bine şi de rău, § 244. 

fi impas obstacolelor de pe parcurs o formă desenată încă de la 
plecare. Nimic asemănător cu evoluţia unei specii sau cu destinul unui 
popor. A urmări filiera complicată a provenienţei înseamnă, 
dimpotrivă, a păstra tot ce a survenit în dispersia care-i e proprie: a 
repera accidentele, devierile infime - sau, din contră, revenirile totale 
-, erorile, greşelile de apreciere, calculele greşite care au dus la 
naşterea a ceea ce există şi este valabil penlru noi toţi; a descoperi că 
la rădăcina a ceea ce cunoaştem şi sîntem nu se află addvărul şi fiinţa, 
ci exterioritatea accidentului 21 . Acesta este, fără îndoială, motivul 
pentru care orice origine a moralei, din moment ce nu e venerabilă - 
iar Herkunft nu e niciodată -, merită a fi criticată 22 . 

Periculoasă moştenirea care ne este transmisă printr-o astfel de 
provenienţă! De mai multe ori, Nietzsche asociază termenul Herkunft 
cu cel de Erbschaft. Să nu ne lăsăm, însă, induşi în eroare; această 
moştenire nu este cîtuşi de puţin o achiziţie, o avere care s-ar acumula 
şi s-ar solidifica; ci, mai curînd, un ansamblu de falii, de fisuri, de 
straturi eterogene care o fac instabilă şi care, dinăuntru şi pe dedesubt, 
îl ameninţă pe moştenitor: “Nedreptatea şi instabilitatea din spiritul 
unor oameni, dezordinea şi lipsa lor de măsură sînt cele din urmă 
consecinţe ale unei puzderii de inexactităţi logice, de lipse de 
profunzime, de concluzii pripite de care strămoşii lor s-au făcut 
vinovaţi” 23 . Căutarea provenienţei nu întemeiază, ci dimpotrivă: 
tulbură ceea ce înainte percepeam ca imobil, fragmentează ceea ce 
consideram a fi una; dovedeşte eterogenitatea a ceea ce ne imaginam 
că este conform cu sine. Ce convingere ar putea să-i reziste? Mai mult, 
chiar, dedt atît ce cunoaştere? Să facem, o clipă, analiza genealogică 
a savanţilor - a celui care colecţionează faptele şi le înregistrează cu 
grijă, sau a celui care demonstrează şi respinge; în cazul lor, Herkunft 
va identifica foarte repede hîrţoagele grefierului sau pledoariile 
avocatului - tatăl lor - în atenţia lor aparent dezinteresată, în 
dragostea lor “pură” pentru obiectivitate. 

Provenienţa, în sfîrşit, ţine de corp 25 . Ea se înscrie în sistemul 


11 Genealogia moralei , 111, § 17. Abkunft a sentimentului depresiv. 

22 Amurgul idolilor, ‘“Raţiunea’ în filosofie”. 

’în germană, “moştenire”. (N. t.) 

23 Aurora, § 247. 

24 Ştiinţa voioasă, §§ 348-349. 

25 Ibid .: "Der Mensch aus einem Auflosungszeitalters... der die Erbschaft 
einer vielfâltigere Herkunft im Leibe hat" (§ 200). 

nervos, în umori, în aparatul digestiv. Respiraţie dificilă, alimentaţie 
proastă, corp debil şi gîibovit al celor ai căror strămoşi au comis erori; 
este de ajuns ca părinţii să ia efectele drept cauze, să creadă în 
realitatea lumii de dincolo sau să stipuleze valoarea eternului, şi 
corpul copiilor lor va avea de suferit Laşitatea şi ipocrizia - simple 
odrasle ale erorii; dar nu în sens socratic, nu pentru că este nevoie să 
gîndeşti eronat ca să fii rău, nu pentni ţi-ai întors privirile de la 
adevărul originar, ci pentru că numai corpul e cel care poartă, în viaţa 
şi moaitea sa, în forţa şi slăbiciunea sa, sancţiunea oricărui adevăr şi a 
oricărei erori, aşa cum le poartă, totodată, dar invers, şi originea - 
provenienţa. De ce au născocit oamenii viaţa contemplativă? De ce au 
atribuit acestui gen de existenţă o valoare supremă? De ce au acordat 
adevăr absolut plăsmuirilor produse de aceasta? “în timpul epocilor 
barbare [...] dacă vigoarea individului slăbeşte, dacă el se simte obosit 
sau bolnav, melancolic sau sătul şi, prin urmare, temporar lipsit de 
dorinţe şi pofte, devine un om relativ mai bun, adică mai puţin 
periculos, şi ideile lui pesimiste nu se mai formulează decît prin vorbe 
şi reflecţii. înlr-o astfel de stare de spirit, el va deveni gînditor şi 
prevestitor, sau, din contră, imaginaţia îi va dezvolta superstiţiile” 26 . 
Corpul - şi tot ce ţine de corp: alimentaţia, clima, solul - este sediul 
acestei Herkunft : pe corp aflăm stigmatul evenimentelor trecute, şi tot 
din el se nasc dorinţele, sfîrşelile şi erorile; în el, de asemenea, ele se 
leagă şi, brusc, se exprimă, dar tot în el se dezmembrează, intră în 
luptă, se şterg unele pe altele şi îşi continuă nesfîişitul conflict. 

Corpul: suprafaţă de înscriere a evenimentelor (în vreme ce 
limbajul le marchează, iar ideile le dizolvă), loc de disociere a Eului 
(căruia încearcă să-i imprime himera unei unităţi substanţiale), volum 
în perpetuă măcinare. Genealogia, ca analiză a provenienţei, se 
plasează, prin urmare, la joncţiunea dintre corp şi istorie. Ea trebuie să 
arate corpul marcat de istorie, şi istoria ruinînd corpul. 

4) Entstehung desemnează mai curând emergenţa, punctul de 
izvorire. Este cauza şi sursa singulară a unei apariţii. Şi aşa cum mult 
prea adesea sîntem tentaţi să căutăm provenienţa într-o continuitate 
neîntreruptă, am greşi şi dacă am da seama de emergenţă cu ajutorul 
termenului final. Ca şi cum ochiul ar fi apărut, din noaptea timpurilor, 
anume pentru contemplaţie, ca şi cum pedeapsa ar fi trebuit 
dintotdeauna să constituie un exemplu. Aceste scopuri, aparent ultime, 


26 Aurora, § 42. 

nu sînt nimic mai mult decît episodul actual dintr-o serie de aserviri: 
ochiul a fost aservit mai întîi vînătorii şi războiului; iar pedeapsa, pe 
rînd, nevoii de răzbunare, de eliminare a agresorului, de eliberare faţă 
de victimă, de înspăimîntare a celorlalţi. Aşezînd prezentul la origine, 
metafizica ne face să credem în travaliul ascuns al unei destinări care 
ar căuta să iasă la lumină încă din primul moment. în ceea ce priveşte 
genealogia, aceasta restabileşte diferitele sisteme de aservire: nu 
capacitatea de anticipare a unui sens, ci jocul întîmplător al 
dominaţiilor. 

Emergenţa se produce întotdeauna într-o anumit stadiu al forţelor. 
Analiza lui Entstehung trebuie să evidenţieze jocul acestor forţe, felul în 
care ele luptă unele împotriva celorlalte, lupta pe care ele o duc cu 
împrejurările adverse sau încercarea pe care ele o fac - divizîndu-se 
împotriva lor însele - pentru a evita degenerescenţa şi a-şi recăpăta 
vigoarea pornind de la propria lor slăbiciune. Apariţia unei specii 
(animale sau umane), de pildă, şi trăinicia ei ânt asigurate “în cursul 
îndelungatei lupte împotriva condiţiilor defavorabile şi constante în 
esenţă”. într-adevăr, “trebuie să supravieţuiască specia în sine care, în 
lupta permanentă cu vecinii şi cu asupriţii răzvrătiţi sau pe cale de 
răzvrătire, se poate impune şi perpetua mulţumită durităţii, uniformităţii, 
simplităţii formei sale”. Apariţia variaţiilor individuale, în schimb, se 
produce înlr-un alt stadiu al forţelor, atunci dnd specia a triumfat, cînd 
pericolul din afară n-o mai ameninţă şi dnd izbucneşte lupta 
“egoismelor ce se opun cu violenţă, gata să explodeze în crâncena lor 
luptă pentru soare şi lumină” 27 . Se mai poate întâmpla şi ca forţa să lupte 
împotriva d înseşi: şi nu doar în beţia umri exces care-i permite să se 
dăruiască, d in momentul în care intră în declin. împotriva proprid 
oboseli, ea reacţionează, extrăgîndu-şi forţa tocmai din această oboseală 
care nu încetează, atunci, să crească, şi, întordndu-se împotriva d ca s-o 
nimicească definitiv, îi va impune limite, supliai şi macerări şi o va 
împopoţona cu o înaltă valoare morală, redobîndindu-şi, în felul acesta, 
propria vigoare. Acesta este mişcarea prin care ia naştere idealul ascetic 
“din instinctele de protejare şi vindecare ale und vieţi degenerescente 
care (...) luptă pentru existenţa sa” 28 ; la fel, şi mişcarea care a dus la 
apariţia Reformei, tocmai acolo unde Biserica era cel mai puţin 


27 Dincolo de bine fi de rău, § 262 [trad. rom. F. Griinberg, Bucureşti, ed. 
Humanitas, 1991, pp. 204-205]. 

2! Genealogia moralei, 111, § 13 [trad rom., op. cit., p. 402]. 

coruptă 29 ; în Germania secolului al XVI-lea, catolicismul dispunea încă 
de suficientă forţă pentru a se întoarce împotriva lui însuşi, a-şi pedepsi 
propriul corp şi propria istorie şi a se spiritualiza sub forma unei pure 
religii a conştiinţei. 

Emergenţa reprezintă, prin urmare, intrarea în scenă a forţelor, 
este erupţia lor, saltul prin care ele apar din culise pe scenă, fiecare cu 
vigoarea, cu juvenilitatea care-i e proprie. Ceea ce Nietzsche numeşte 
Entstehungsherd 30 a conceptului de bine nu este nici energia celor 
puternici şi nici reacţia celor slabi; ci tocmai această scenă pe care ei 
se repartizează unii în faţa celorlalţi, unii sub alţii; este spaţiul care îi 
distribuie şi care se cască între ei, golul prin care ei îşi trimit 
ameninţările şi cuvintele. în vreme ce provenienţa desemnează 
calitatea unui instinct, intensitatea sau slăbiciunea acestuia - şi pecetea 
pe care o lasă în corpuri -, emergenţa desemnează un loc al înfruntării; 
trebuie să ne ferim, cu toate acestea, să ni-1 închipuim ca pe un cîmp 
închis în care s-ar desfăşura o luptă, un plan în care adversarii s-ar afla 
la egalitate; este vorba, mai curând - exemplul cu cei buni şi cei răi o 
dovedeşte de un “ne-loc”, de o pură distanţă, de faptul că adversarii 
nu aparţin aceluiaşi spaţiu. Nimeni nu este, prin urmare, răspunzător 
de o apariţie şi nimeni nu se poate lăuda cu ea; ea se produce, de 
fiecare dată, în interstiţii. 

într-o anumită privinţă, piesa care se joacă în acest teatru fără de 
loc este mereu aceeaşi; cea pe care o repetă la nesfârşit stăpînitorii şi 
cei aserviţi. Oamenii domină alţi oameni - şi aşa se naşte diferenţierea 
valorilor 31 ; clasele domină alte clase - şi aşa se naşte ideea de 
libertate 32 ; oamenii se înstăpînesc asupra lucrurilor de care au nevoie 
ca să trăiască, le impun o durată pe care acestea n-o au sau le 
asimilează cu forţa - şi ia naştere logica 33 . Aşa cum locul în care 
dominaţia se exercită nu este un loc, nici raportul de dominaţie nu este 
un “raport”. Şi tocmai de aceea, în fiece moment al istoriei, ea se 
fixează într-un ritual; impune obligaţii şi drepturi; elaborează 
proceduri minuţioase. Stabileşte însemne, marchează amintiri în 
lucruri şi chiar şi în corpuri; contabilizează datorii. Este un univers al 


29 Ştiinţa voioasă, § 148. Tot unei anemieri a voinţei se cuvine să atribuim şi 
Entstehung a budismului şi a creştinismului, § 347. 

30 Genealogia moralei, I, § 2. 

31 Dincolo de bine şi de rău, § 260. Cf. şi Genealogia moralei, II, § 12. 

32 Călătorul şi umbra sa, § 9. 

33 Ştiinţa voioasă, §111. 


192 


regulilor, destinai cîtuşi de puţin potolirii, ci, dimpotrivă, satisfacerii 
violenţei. Am greşi dacă am crede, conform schemei tradiţionale, că 
războiul general, epuizîndu-se în propriile-i contradicţii, sfîrşeşte prin 
a renunţa la violenţă şi acceptă să se autosiiprime în legile păcii civile. 
Regula o constituie plăcerea calculată a îndîrjirii, sîngele promis. Ea 
permite neîncetata relansare a jocului dominaţiei; pune în scenă o 
violenţă repetată cu meticulozitate. Dorinţa de pace, blîndeţea 
compromisului, acceptarea tacită a legii, departe de a reprezenta marea 
conversie morală sau utilul calcul care au determinat naşterea regulii, 
nu suit decît rezultatul acesteia şi, la drept vorbind, pervertirea ei: “în 
această sferă, anume a obligaţiilor juridice, îşi are sorgintea lumea 
conceptelor morale de ‘vină’, ‘conştiinţă’, ‘datorie’, ‘sfinţenia 
datoriei’ - iar începuturile ei, ca orice început a ceea ce este măreţ pe 
lume, au fost stropite cu sînge din plin şi vreme îndelungată” 14 . 
Omenirea nu progresează încet, din bătălie în bătălie, pînă la o 
reciprocitate universală, unde regulile vor înlocui, definitiv, războiul; 
ea instalează fiecare dintre aceste violenţe în interiorul unui sistem de 
reguli, mergînd, astfel, din dominaţie în dominaţie. 

Şi tocmai regula este cea care permite ca violenţei să i se 
răspundă cu violenţă, şi ca o nouă dominaţie să-i poată subjuga tocmai 
pe cei care domină în ele însele, regulile sînt vide, violente, 
nefinalizate; sînt făcute pentru a servi unui scop sau altuia; pot fi 
adaptate după bunul plac al oricui. Marele joc al istoriei este de-a cine 
se va înstăpîni asupra regulilor, cine va lua locul celor care se folosesc 
de ele, cine se va deghiza pentru a le perverti, a le folosi în contrasens 
şi a le întoarce împotriva celor care le-au impus; şi care, insinuîndu-se 
în complicatul aparat, îl va face să funcţioneze astfel încît dominatorii 
să se trezească dominaţi de propriile reguli Diferitele emergenţe ce 
pot fi reperate nu sînt întruchipările succesive ale unei aceleiaşi 
semnificaţii; ci tot atîtea efecte ale unor substituiri, înlocuiri şi 
deplasări, ale unor cuceriri mascate, ale unor răsturnări sistematice. 
Dacă a interpreta ar însemna a scoate, treptat, la lumină o semnificaţie 
îngropată în origine, doar metafizica ar putea să interpreteze devenirea 
umanităţii. Dar dacă a interpreta înseamnă a te înstăpîni, în mod 
violent sau pe ascuns, peste un sistem de reguli care nu are, în sine, 
nici o semnificaţie esenţială, şi a-i impune o direcţie, a-1 adapta unei 
noi voinţe, a-1 face să intre într-un alt joc şi a-1 supune unor reguli 
secunde, atunci devenirea umanităţii nu este altceva decît o serie de 


M Genealogia moralei, II, § 6 [trad. rom., op. cit., p 343]. 

interpretări. Iar genealogia trebuie să fie istoria lor: istoria moralelor, a 
idealurilor, a conceptelor metafizice, istoria conceptului de libertate 
sau a vieţii ascetice, privite ca tot atîtea emergenţe ale unor interpretări 
diferite. Acestea trebuie făcute să apară ca evenimente în teatrul 
procedurilor. 

5) Care sini raporturile dintre genealogia definită ca investigare a 
Herkunft şi a Entstehung şi ceea ce ne-am obişnuit să numim istorie? 
Se cunosc celebrele apostrofe ale lui Nietzsche la adresa istoriei, şi va 
trebui să revenim la ele neîntârziat. Cu toate acestea, uneori istoria e 
desemnată ca wirkliche Historie; de mai multe ori, ea e caracterizată 
prin “spiritul” sau prin “simţul istoric” 35 . De fapt, ceea ce Nietzsche, 
începînd cu cea de-a doua Consideraţie intempestivă, n-a încetat 
niciodată să critice este acea formă de istorie care reintroduce (şi 
presupune întotdeauna) punctul de vedere supra-istoric: o istorie a 
cărei funcţie ar fi aceea de a strînge laolaltă, într-o totalitate bine 
închisă asupra ei înseşi, diversitatea în sfirşit învinsă a timpului; o 
istorie care ne-ar permite să ne recunoaştem peste tot şi să imprimăm 
tuturor deplasărilor trecute forma reconcilierii; o istorie care, asupra a 
tot ce se află în urma ei, ar arunca o privire de sfirşit de lume. Această 
istorie a istoricilor îşi stabileşte un punct de sprijin în afara timpului; 
pretinde a judeca totul prin prisma unei obiectivităţi de apocalipsă; se 
întîmplă, însă, aşa doar pentru că presupune existenţa unui adevăr 
etern, a unui suflet nemuritor şi a unei conştiinţe permanent identice 
cu sine. Dacă simţul istoric se lasă cucerit de punctul de vedere supra- 
istoric, atunci metafizica poate să şi-l anexeze şi, fixîndu-1 în formele 
unei ştiinţe obiective, să-i impună propriu-i “egipţianism”. în schimb, 
simţul istoric va reuşi să evite metafizica, devenind instrumentul 
privilegiat al genealogiei, dacă nu-şi va lua ca punct de reper nici un 
absolut. El nu trebuie să fie decît acea ascuţime a unei priviri care 
distinge, repartizează, împrăştie, permite jocul distanţelor şi al 
marjelor - un fel de privire disociatoare capabilă să se disocieze pe ea 
însăşi şi să şteargă unitatea acelei fiinţe umane despre care se 
presupune că o conduce suveran spre propriu-i trecut 

Simţul istoric - şi tocmai prin aceasta practică el acea wirkliche 
Historie - reintroduce în devenire tot ceea ce, la om, s-a considerat a fi 
nemuritor. Credem în perenitatea sentimentelor? Dar toate, şi mai cu 
seamă cele care ne par mai nobile şi mai dezinteresate, au o istorie. 


35 Genealogia moralei, “Prefaţă”, § 7; şi I, 2. Dincolo de bine şi de rău, § 224. 

Credem în surda constanţă a instinctelor, şi ne închipuim că ele se află 
mereu în acţiune, aici şi acolo, acum la fel ca odinioară. Insă 
cunoaşterii istorice nu-i este deloc greu să le demonteze, să le arate 
avatarurile, să le repereze momentele de forţă şi de slăbiciune, să le 
identifice domniile alternante, să le surprindă lenta elaborare şi 
mişcările prin care, înlorcîndu-se îrrmotriva lor însele, ele pot să se 
îndîrjească întru propria lor nimicire . Sîntem, oricum, convinşi, că, 
în ceea ce priveşte corpul, acesta nu ascultă de alte legi în afara celor 
ale propriei fiziologii, scăpînd istoriei. Din nou, eroare; el e prins într- 
o serie de regimuri care îl modelează; este făcut să se obişnuiască cu 
ritmuri de muncă, de odihnă şi de sărbătoare; este intoxicat cu otrăvuri 
- feluri de hrană sau valori, obişnuinţe alimentare şi legi morale 
deopotrivă; îşi construieşte rezistenţe 37 . Istoria' “efectivă” se 
deosebeşte de istoria istoricilor prin aceea că nu se sprijină pe nici o 
permanenţă: nimic, în om - nici măcar corpul său -, nu este destul de 
stabil pentm a-i putea înţelege pe ceilalţi oameni şi a ne recunoaşte în 
ei. Toate lucrurile pe care ne sprijinim pentru a reveni asupra istoriei 
şi a o surprinde în totalitatea ei, tot ceea ce ne permite s-o retrasăm ca 
pe o răbdătoare mişcare continuă trebuie, sistematic, distrus. Trebuie 
să facem bucăţi ceea ce ne-ar permite jocul consolator al 
recunoaşterilor. A cunoaşte, chiar şi în ordine istorică, nu înseamnă “a 
regăsi”, şi cu atît mai puţin “a ne regăsi”. Istoria va fi “efectivă” în 
măsura în care va introduce discontinuul în chiar fiinţa noastră. Ga ne 
va diviza sentimentele; ne va dramatiza instinctele; ne va multiplica 
corpul şi-l va opune lui însuşi. Nu va lăsa nimic sub ea, nimic care să 
aibă stabilitatea liniştitoare a vieţii sau a naturii; nu se va lăsa purtată 
de nici o încăpăţînate mută, către un ţel milenar. Va săpa în lucrurile 
pe care ne place s-o facem să se sprijine, şi va lupta cu îndîijire 
împotriva pretinsei ei continuităţi. Şi aceasta pentm că cunoaşterea nu 
este făcută pentm a înţelege, ci pentm a tranşa. 

Pornind de aici, putem surprinde trăsăturile specifice ale simţului 
istoric, aşa cum îl înţelege Nietasche, care opune istoriei tradiţionale, 
wirkliche Historie. Aceasta din urmă răstoarnă raportul stabilit 
îndeobşte între empţia evenimentului şi necesitatea continuă. Există o 
întreagă tradiţie a istoriei (teologice sau raţionaliste) care tinde să 
dizolve evenimentul singular într-o continuitate ideală - mişcare 
teleologică sau înlănţuire naturală. Istoria “efectivă” readuce pe scenă 


36 Ştiinţa voioasă, § 7. 
37 lbid. 

evenimentul, în tot ce acesta are unic şi acut. Eveniment: prin acest 
cuvînt trebuie să înţelegem nu o decizie, un tratat, o domnie sau o 
bătălie, ci un raport de forţe care se inversează, o putere confiscată, un 
vocabular reluat şi întors împotriva utilizatorilor lui, o dominaţie care 
slăbeşte, se relaxează, se otrăveşte singură, un altul care îşi face, 
mascat, intrarea Forţele aflate în joc în istorie nu ascultă de o 
destinare ori de o mecanică ci de hazardul luptei 38 . Ele nu se 
manifestă ca forme succesive ale unei intenţii primordiale şi nici nu 
îmbracă aparenţa unui rezultat. Ele apar, întotdeauna, din întîmplarea 
singulară a evenimentului. Invers faţă de lumea creştină universal 
ţesută de păianjenul divin, şi spre deosebire de lumea greacă împărţită 
între domnia voinţei şi domnia marii prostii cosmice, lumea istoriei 
efective nu cunoaşte dedt un singur imperiu, în care nu există nici 
providenţă nici cauză finală, ci doar “mîna de fier a necesităţii care 
scutură cornetul hazardului” 39 . Acest hazard nu trebuie însă înţeles ca 
o simplă tragere la sorţi, ci ca riscul neîncetat relansat al voinţei de 
putere, care, pentru a o putea domina, opune fiecărei soluţii oferite de 
hazard riscul unui hazard şi mai mare . Pînă acolo încît lumea aşa 
cum o cunoaştem nu este acea întruchipare, simplă pînă la urmă în 
care toate evenimentele s-au estompat pentru ca să iasă treptat, în 
relief trăsăturile esenţiale, sensul final, valoarea primă şi ultimă; ci, 
dimpotrivă, o puzderie infinită de evenimente ce se întrepătrund; ea ne 
apare, azi, “miraculos de pestriţă, profundă, plină de sens”; aceasta, 
însă, doar pentru că o “mulţime de erori şi de fantasme” i-au dat 
naştere şi continuă s-o populeze în secret 41 . Ni se pare că prezentul 
nostru se sprijină pe intenţii profunde, pe necesităţi stabile; şi le cerem 
istoricilor să ne convingă de acest lucru. însă adevăratul simţ istoric 
recunoaşte că noi trăim, fără repere şi coordonate originare, în 
mijlocul a milioane de evenimente pierdute. 

El mai are, de asemenea, şi puterea de a răsturna raportul dintre 
apropiat şi îndepărtat aşa cum îl stabileşte istoria tradiţională, în 
fidelitatea ei faţă de obedienţa metafizică. Acesteia, într-adevăr, îi 
place să privească spre depărtări, spre înălţimi: epocile cele mai 
nobile, formele cele mai elevate, ideile cele mai abstracte, 
individualităţile cele mai pure. Şi, pentru asta, încearcă să se apropie 


38 Genealogia moralei, II, § 12. 
59 Aurora, § 130. 

40 Genealogia moralei, II, § 12. 

41 Omenesc, prea omenesc, § 16. 

cît mai mult, să se plaseze la picioarele acestor culmi, chiar şi cu riscul 
de a avea asupra lor faimoasa perspectivă a broaştei. Istoria efectivă, 
în schimb, îşi îndreaptă privirea spre imediata apropiere, asupra 
cotpurilor, asupra sistemului nervos, asupra alimentelor şi digestiei, 
asupra energiilor, scormoneşte decadenţele; şi, dacă înfruntă marile 
epoci, o face cu suspiciunea, nu ranchiunoasă, ci veselă, pe care o 
provoacă o colcăială barbară şi de nemărturisit. Nu se teme să 
privească în jos. însă o face de sus, plonjînd pentru a surprinde 
perspectivele, pentru a etala împrâştierile şi diferenţele, pentru a-i lăsa 
fiecărui lucru măsura şi intensitatea sa. Mişcarea ei este inversă 
aceleia pe care o efectuează, pe furiş, istoricii: aceştia se prefac a privi 
cît mai departe de ei înşişi, dar, josnic, tîrîndu-se, se apropie de acest 
departe promiţător (fapt prin care ei se asemănă cu metafizicienii care 
nu văd, mult deasupra lumii, un dincolo decît pentru a şi-l promite lor 
înşişi cu titlu de răsplată); istoria efectivă, în schimb, priveşte în 
imediata apropiere, dar numai pentru a se smulge brusc din ea şi a o 
surprinde de la distanţă (privire asemănătoare aceleia a medicului, 
care plonjează pentru a diagnostica şi pentru a enunţa diferenţa). 
Simţul istoric este mult mai aproape de medicină decît de filosofie. 
“Istoric şi fiziologic”, spune, uneori, Nietasche 42 . Nimic surprinzător 
în aceasta din moment ce, în idiosincrazia filosofilor, întîlnim atît 
denegarea sistematică a corpului şi “lipsa lor de simţ istoric, ura 
împotriva ideii însăşi de devenire, egipţianismul lor”, cît şi 
încăpăţînarea de a “confunda lucrurile ultime cu cele dintâi” şi de a 
“aşeza la început, ca început” “ceea ce vine la urmă” 43 . Istoria are 
ceva mai bun de făcut decît să fie servitoarea filosofiei şi să 
povestească naşterea necesară a adevărului şi a valorii; ea trebuie să 
fie cunoaşterea diferenţiatoare a energiilor şi sincopelor, a înălţărilor şi 
prăbuşirilor, a otrăvurilor şi contraotrăvurilor. Trebuie să fie ştiinţa 
remediilor 44 . 

Ultima trăsătură, în sfirşit, a acestei istorii efective. Ea nu se 
sfieşte să fie o cunoaştere bazată pe perspectivă. Istoricii se străduiesc 
dt le stă în putinţă să şteargă ceea ce, în cunoaşterea lor, ar putea să 
trădeze locul de unde privesc, momentul în care se găsesc, poziţia pe 
care o adoptă, inevitabilul pasiunii lor. Simţul istoric, aşa cum îl 


42 Amurgul idolilor, “Incursiunile unui inactual”, § 44 [trad. rom. op. cit., p. 
532], 

43 Ibid., ‘"Raţiunea’ în filosofie”, §§ 1 şi 4 [trad. rom. op. cit., pp. 465 şi467], 

44 Călătorul şi umbra sa, § 188. 

înţelege Nietzsche, ştie că e perspectivă, şi nu refuză sistemul propriei 
lui nedreptăţi. Priveşte dintr-un anumit unghi, cu intenţia deliberată de 
a aprecia, de a spune “da” sau “nu”, de a urmări toate urmele otrăvii, 
de a găsi cel mai bun antidot. în loc să mimeze o discretă estompare în 
faţa a ceea ce priveşte, în loc să-şi caute legea în acesta şi să-şi supună 
toate mişcările acestei legi, el este o privire care ştie foarte bine atît de 
unde priveşte, cît şi ce anume priveşte. Simţul istoric îi oferă 
cunoaşterii posibilitatea de a-şi face, prin chiar mişcarea sa de a 
cunoaşte, propria genealogie. Wirkliche Historie efectuează, pe 
verticala locului unde se află, genealogia istoriei. 

6) în această genealogie a istoriei pe care o schiţează în mai 
multe ocazii, Nietzsche leagă simţul istoric de istoria istoricilor 
Amîndouă au acelaşi început, impur şi amestecat. Dintr-un acelaşi 
semn, în care se poate recunoaşte atît simptomul unei boli, cît şi 
sămînţa unei flori minunate 45 , ele au ieşit în acelaşi timp, şi abia 
ulterior vor trebui să se despartă. Să urmărim, deci - încă fără a le 
diferenţia -, comuna lor genealogie. 

Provenienţa ( Herkunft ) istoricului este lipsită de echivoc: este de 
joasă extracţie. Aceasta e una dintre trăsăturile istoriei care o fac să nu 
aleagă: ea îşi stabileşte ca sarcină să cunoască totul, fără o ierarhie a 
importanţei; să înţeleagă totul, fără deosebire de înălţime; să accepte 
totul, fără a face vreo diferenţă. Nimic nu trebuie să-i scape, dar nimic, 
totodată, nu trebuie exclus. Istoricii vor spune că aceasta reprezintă o 
probă de tact şi de discreţie: cu ce drept şi-ar lăsa ei gustul să 
intervină, cînd este vorba de alţii, de preferinţele lor, cînd este vorba 
de ceea ce s-a întîmplat cu adevărat? în fapt, însă, este vorba de o 
totală lipsă de gust, de o anumită grosolănie care încearcă să se poarte 
familiar cu ce este nobil, de o satisfacţie de a găsi ce e josnic. Istoricul 
e insensibil la orice dezgust: sau, mai degrabă, tocmai ceea ce ar trebui 
să-i întoarcă stomacul pe dos îi provoacă plăcere. Aparenta lui 
seninătate se încăpăţînează să nu recunoască nimic mare şi să reducă 
totul la cel mai mic numitor comun. Nimic nu trebuie să fie mai sus 
decît el. Dacă doreşte atît de mult să cunoască, să cunoască totul, e 
pentru a surprinde secretele care micşorează. “Curiozitate joasă.” De 
unde vine istoria? Din rindurile plebei. Cui se adresează? Plebei. Iar 
discursul pe care i-1 adresează seamănă foarte tare cu acela al 
demagogului: “Nimeni nu e mai mare ca voi”, spune acesta, “iar acela 


45 Ştiinţa voioasă, § 337. 

care ar avea prezumţia de a dori să aibă întîietate în faţa voastră - 
asupra voastră, care sînteţi buni - e rău”; iar istoricul, care e dublul 
demagogului, îl îngînă: “Nimic din trecut nu este mai mare ca 
prezentul vostru, şi tot ceea ce, în istorie, poate să apară sub aparenţa 
măreţiei, cunoaşterea mea meticuloasă îi va demonstra micimea, 
răutatea şi nefericirea”. Genealogia istoricului urcă pînă la Sociale. 

Această demagogie trebuie să fie, însă, ipocrită. Ea e obligată să- 
şi ascundă singulara ranchiună sub masca universalului. Şi aşa cum 
demagogul se vede nevoit să invoce adevărul, legea esenţelor şi 
necesitatea eternă, istoricul trebuie să invoce obiectivitatea, exactitatea 
faptelor, trecutul inamovibil. Demagogul este condus spre tăgăduirea 
corpului pentru a institui cît mai bine suveranitatea ideii atemporale; 
istoricul ajunge să-şi şteargă propria individualitate pentru ca alţii să 
poată intra în scenă şi lua cuvîntul. El va trebui, deci, să se îndîrjească 
împotriva lui însuşi: să-şi amuţească preferinţele şi să-şi depăşească 
aversiunile, să-şi bruieze propria perspectivă pentru a-i pune în loc o 
geometrie fictiv universală, să mimeze moartea pentru a pătrunde în 
împărăţia morţilor, să dobîndească o cvasi-existenţă fără chip şi fără 
nume. Şi în această lume în care îşi va fi înfrînt propria voinţă 
individuală, el va putea să le arate celorlalţi legea inevitabilă a unei 
voinţe superioare. Deoarece s-a preocupat cu ştergerea, din cuprinsul 
propriei cunoaşteri, o oricărei unne de voinţă, el va regăsi, în obiectul 
de cunoscut, forma unei voinţe eterne. Obiectivitatea, în cazul 
istoricului, este inversarea raporturilor dintre voinţă şi cunoaştere, şi, 
prin chiar acest fapt, credinţa necesară în Providenţă, în cauzele finale 
şi în teleologie. Istoricul face parte din familia asceţilor. “Această 
natură care i-a dat taurului coamele şi leului chasm' odonton [arătarea 
colţilor, n. f ], de ce mi-a dat mie piciorul?... Pe sfintul Anacreon, 
pentru a lovi cu el! şi nu pentru a fugi; pentru a zdrobi fotoliile 
putrede, contemplaţia laşă, pe eunucii lascivi ai istoriei, pe cei care 
cochetează cu idealurile ascetice, taituferia de justiţie a impotenţei! 
Tot respectul faţă de idealul ascetic, atîta vreme cît este sincer! atîta 
vreme cît crede în el însuşi şi nu joacă teatru! Dar nu-mi plac toate 
aceste ploşniţe cochete a căror ambiţie nesătulă este de a adulmeca 
infinitul pînă cînd însuşi infinitul începe să miroasă a ploşniţe; nu-mi 
plac mormintele vopsite care parodiază viaţa; nu-mi plac osteniţii şi 
uzaţii care se înfăşoară în înţelepciune şi privesc ‘obiectiv’” 44 ... 

Să trecem la Entstehung a istoriei; locul ei este Europa secolului 


46 Genealogia moralei, III, § 26 [trad. rom., op. cit., pp. 441-442]. 

al XlX-lea: patrie a amestecurilor şi bastandizărilor, epocă a omului- 
mixtură. Faţă de momentele de înaltă civilizaţie, iată-ne asemeni 
barbarilor: avem în faţa ochilor cetăţi în ruină şi monumente 
enigmatice; ne oprim dinaintea zidurilor sparte; ne întrebăm ce zei au 
putut să locuiască toate aceste temple pustii. Marile epoci nu aveau 
asemenea curiozităţi şi nici un astfel de mare respect; nu-şi 
recunoşteau predecesori; clasicismul îl ignora pe Shakespeare. 
Decadenţa Europei ne oferă un spectacol imens, de care momentele 
mai puternice se privează, sau se lipsesc. Caracteristica scenei pe care 
ne aflăm astăzi este aceea de a reprezenta un teatru; lipsiţi de 
monumente care să fie opera noastră şi care să ne aparţină, trăim în 
mijlocul unui morman de decoruri. Mai mult, chiar, decît atît: 
europeanul nu ştie cine este; ignoră rasele care s-au amestecat în 
alcătuirea sa; caută rolul pe care ar putea să îl joace; este lipsit de 
individualitate. Devine, atunci, lesne de înţeles de ce secolul al XIX- 
lea este unul spontan istoric: anemierea forţelor sale, amestecurile care 
i-au şters toate caracterele produc acelaşi efect ca şi macerările 
ascetismului; imposibilitatea de a crea în care se găseşte, lipsa lui de 
operă, obligaţia la care este supus de a se sprijini pe ce s-a făcut 
înaintea sa şi în altă parte îl constrîng la joasa curiozitate a plebeului. 

Dar dacă aceasta este cu adevărat genealogia istoriei, cum se 
face că ea poate să devină analiză genealogică? Cum de nu rămîne ea 
o cunoaştere demagogică şi religioasă? Cum poate ea, pe aceeaşi 
scenă, să-şi schimbe rolul? Doar înstăpînindu-ne asupra ei, controlînd- 
o şi întorcînd-o împotriva propriei sale origini. Căci tocmai asta o 
caracterizează, într-adevăr, pe Entstehung: ea nu este urmarea 
necesară a ceea ce, vreme îndelungată, fusese pregătit dinainte; ci 
scena pe care forţele păşesc şi se înfruntă, unde li se poate întîmpla să 
triumfe, dar şi unde pot fi confiscate. Locul de emergenţă al 
metafizicii a fost, într-adevăr, demagogia ateniană, ranchiuna plebee a 
lui Socrate, credinţa sa în nemurire. Dar Platon ar fi putut să pună 
mîna pe această filosofîe socratică, ar fi putut s-o întoarcă împotriva ei 
însăşi - şi nu o dată a fost, fără îndoială, tentat s-o facă. Eşecul lui e că 
a reuşit s-o întemeieze. Problema, în secolul al XlX-lea, este de a nu 
face, pentru ascetismul popular al istoricilor, ceea ce Platon a făcut 
pentru acela al lui Socrate. El trebuie nu întemeiat într-o filosofîe a 
istoriei, ci rupt în bucăţi pornind de la ceea ce a produs: să devii 
stăpînul istoriei pentru a te folosi de ea în mod genealogic, adică într- 
un mod riguros antiplatonician. Numai atunci simţul istoric se va 
elibera de istoria supra-istorică. 

7) Simţul istoiic presupune trei utilizări ce se opun punct cu 
punct celor trei modalităţi platoniciene ale istoriei. Prima este 
utilizarea parodică şi distmgăloare de realitate, care se opune temei 
istoriei-reminiscenţă sau recunoaştere; a doua este utilizarea 
disociativă şi distrugătoare de identitate, care se opune istoriei- 
continuitate sau tradiţie; cea de-a treia este utilizarea sacriflcială şi 
distmgăloare de adevăr, care se opune istoriei-cunoaştere. Este, 
oricum, vorba de a utiliza istoria într-un mod care s-o elibereze pentru 
totdeauna de modelul, în acelaşi timp metafizic şi antropologic, al 
memoriei. Este vorba de a face din istorie o contra-memorie - şi de a 
desfăşura, prin urmare, în cuprinsul ei, o cu totul altă formă de timp. 

Utilizare parodică şi bufonă, mai întîi. Omului corcit şi anonim 
care este europeanul - şi care nu mai ştie cine e, ce nume trebuie să 
poarte -, istoricul îi oferă identităţi de schimb, aparent mai bine 
individualizate şi mai reale decît a sa. Omul simţului istoric nu 
trebuie, însă, să se lase tras pe sfoară cu privire la acest substitut ce i 
se oferă: nu este decît un deghizament. Rînd pe rînd, Revoluţiei i s-a 
oferit modelul roman, romantismului, armura cavalerului, epocii 
wagneriene, sabia eroului germanic; acestea nu sînt, însă, decît nişte 
false străluciri, a căror irealitate trimite la propria noastră irealitate. 
Pot unii să venereze aceste religii şi să celebreze la Bayreuth memoria 
acestui nou transcendent; sînt liberi să se facă telalii identităţilor 
vacante. Adevăratul istoric, adică genealogistul, va şti ce trebuie să 
gîndim despre toată această mascaradă. Nu înseamnă că el o respinge 
din spirit de seriozitate; vrea, dimpotrivă, s-o împingă la extrem: vrea 
să organizeze un mare carnaval al timpului, în care măştile nu vor 
înceta să revină. în locul unei identificări a palidei noastre 
individualităţi cu identităţile puternic reale ale trecutului, trebuie să ne 
irealizăm în nenumăratele identităţi reapărute; şi, reluînd toate aceste 
măşti - Frederic de Hofenstaufen, Cezar, Iisus, Dionysos, Zarathustra 
chiar -, reluînd de la capăt bufoneria istoriei, vom relua în irealitatea 
noastră identitatea şi mai ireală a Dumnezeului care a condus-o. “Se 
prea poate că tocmai aici vom descoperi domeniul hărăzit 
inventivităţii noastre, domeniu în care chiar şi noi vom mai putea da 
dovadă de originalitate, de pildă în chip de parodişti ai istoriei 
universale şi măscărici ai lui Dumnezeu 47 ...” Recunoaştem aici 
dubletul parodic a ceea ce A doua consideraţie intempestivă numea 


47 Dincolo de bine şi de rău, § 223 [trad. rom., op. cit., p. 148]. 

“istoria monumentală”: istorie care îşi stabilea ca sarcină să restituie 
marile culmi ale devenirii, să le menţină într-o prezenţă perpetuă, să 
regăsească operele, acţiunile, creaţiile conform monogramei esenţei 
lor intime. în 1874, însă, Nietzsche reproşa acestei istorii, dedicată în 
întregime venerării, că barează calea intensităţilor actuale ale vieţii şi 
creaţiilor acesteia. în ultimele sale texte, dimpotrivă, este vorba de a o 
parodia, pentru a scoate la lumină faptul că ea însăşi nu este decît o 
parodie. Genealogia este istoria privită ca un carnaval concertat. 

A doua utilizare a istoriei: disocierea sistematică a propriei 
noastre identităţi. Căci această identitate, atît de slabă totuşi, pe care 
noi încercăm să ne-o asigurăm şi s-o asamblăm sub o mască, nu este, 
ea însăşi, decît tot o parodie: pluralul o locuieşte, suflete nenumărate 
şi-o dispută; sistemele se intersectează şi se domină unele pe altele. 
Cînd ai studiat istoria, te simţi “fericit, spre deosebire de metafizicieni, 
că adăposteşti în tine nu un suflet nemuritor, ci multe suflete 
muritoare” 48 . Şi, în fiecare dintre aceste suflete, istoria nu va descoperi 
o identitate uitată, mereu gata să renască, ci un sistem complex de 
elemente la rîndul lor multiple, distincte, pe care nici o putere de 
sinteză nu le domină: “Este un semn de cultură superioară să păstrezi 
în deplină cunoştinţă de cauză anumite faze ale evoluţiei pe care 
oamenii mai mărunţi le traversează fără să-şi dea seama.. Primul 
rezultat este că ne înţelegem semenii ca pe nişte sisteme în întregime 
determinate şi ca pe reprezentanţii unor culturi diverse, ca necesari, 
adică, şi modificabili. Şi, reciproc: că, în propria noastră evoluţie, 
sîntem capabili să deosebim bucăţi şi să le privim separat” 49 . Istoria, 
dirijată genealogic, nu are scopul de a regăsi rădăcinile identităţii 
noastre, ci de a se încăpăţîna, dimpotrivă, să le risipească; nu se 
preocupă să repereze centrul unic de unde venim, acea patrie primă 
unde metafizicienii ne promit că vom reveni; ci se străduieşte să 
scoată în relief toate discontinuităţile care ne traversează. Aceasta e 
funcţia inversă celei pe care voia s-o exercite, conform Consideraţiilor 
intempestive, “istoria anticară”. Acolo, era vorba de a recunoaşte 
continuităţile în care se înrădăcinează prezentul nostru: continuităţi ale 
solului, ale limbii, ale cetăţii; pentru “omul conservator şi proslăvitor”, 
era vorba, “cultivînd cu băgare de seamă ceea ce durează din vechime 
(...) să conserve, pentru cei ce se vor naşte după el, condiţiile în care s- 


48 Călătorul şi umbra sa (Opinii şi Aforisme diverse), § 17. 

49 Omenesc, prea omenesc, § 274. 

a născut...” 50 . Acestei istorii, Consideraţiile intempestive îi obiectau 
faptul că riscă să prevină orice creaţie în numele legii fidelităţii. Ceva 
mai tîiziu - şi deja în Omenesc, prea omenesc Nietzsche reia 
sarcina anticari, dar în dirocţia perfect opusă. Dacă genealogia pune, 
şi ea, problema solului pe care ne-am născut, a limbii pe care o voibim 
şi a legilor care ne conduc, nu o face decît pentru a evidenţia sistemele 
eterogene care, sub masca eului, ne interzic orice identitate. 

A treia utilizare a istoriei: sacrificarea subiectului cunoaşterii. în 
aparenţă, sau mai curind conform măştii pe care o poartă, conştiinţa 
istorică este neutră, golită de orice pasiune, căutătoare în exclusivitate 
a adevărului. Dar dacă se interoghează pe ea însăşi şi dacă, mai 
general voibind, interoghează orice conştiinţă ştiinţifică din 
perspectiva istoriei ei, descoperă formele şi transformările voinţei de 
cunoaştere care este instinct, pasiune, îndîrjire inchizitorială, 
rafinament crud, răutate; descoperă violenţa luărilor de poziţie: 
împotriva fericirii ignorante, împotriva iluziilor viguroase prin care 
omenirea se apără pe sine, în favoarea a tot ce e periculos în cercetare 
şi neliniştitor în descoperire 51 . Analiza istorică a acestei mari voinţe de 
a cunoaşte care traversează umanitatea face, aşadar, să apară în acelaşi 
timp faptul că nu există cunoaştere care să nu se sprijine pe nedreptate 
(că nu există, prin urmare, în cunoaşterea însăşi, un drept la adevăr sau 
o temelie a adevărului) şi că instinctul de a cunoaşte este rău (că 
există în el, ceva criminal, şi că el nu poate şi nu vrea nimic pentru 
fericirea oamenilor). Ajungînd, aşa cum se întîmplă azi, la 
dimensiunile ei cele mai ample, voinţa de cunoaştere nu se apropie de 
vreun adevăr universal; nu-i oferă omului o exactă şi senină stăpînire a 
naturii; ci, dimpotrivă, nu încetează să înmulţească riscurile; face, 
peste tot, să crească pericolele; doboară protecţiile iluzorii; rupe 
unitatea subiectului; eliberează, în acesta, tot ce doreşte să-l disocieze 
şi să-l distrugă. Cunoaşterea, departe de a se desprinde, puţin cîte 
puţin, de rădăcinile ei empirice ori de primele nevoi care i-au 
determinat apariţia pentru a deveni pură speculaţie supusă exclusiv 
imperativelor raţiunii, departe de a fi legată, în dezvoltarea ei, de 
constituirea şi de afirmarea unui subiect liber, duce cu sine o îndîrjire 
mereu mai mare; violenţa instictivă se accelerează în ea şi creşte; 


50 Consideraţii intempestive , II,- § 3 [trad. rom. S. Dănilă, in F. Nietzsche, 
Opere complete, voi. 2, Timişoara, ed. Hestia, p. 176], 

51 Cf. Aurora, §§ 429 şi 432; Ştiinţa voioasă, § 333; Dincolo de bine ţi de rău, 
§§229 şi 230. 

religiile, odinioară, cereau sacrificarea corpului uman; astăzi, 
cunoaşterea ne cheamă să facem experienţe pe noi înşine S2 , să 
sacrificăm subiectul cunoaşterii. “Cunoaşterea s-a transformat, în 
cazul nostru, într-o pasiune care nu se sperie de nici un sacrificiu, şi 
care nu are, în fond, altă teamă decît propria stingere... Pasiunea 
pentru cunoaştere va duce, poate, la pieirea umanităţii... Dacă 
pasiunea nu duce la pieirea umanităţii, aceasta va pieri din slăbiciune. 
Ce e de preferat? Aceasta e principala întrebare. Vrem ca omenirea să 
sfîrşească în foc şi lumină, sau în nisip?” 53 Celor două mari probleme 
care şi-au împărţit gîndirea filosofică a secolului al XlX-lea 
(întemeierea reciprocă a adevărului şi a libertăţii, posibibtatea unei 
cunoaşteri absolute), acestor două teme majore lăsate moştenire de 
Fichte şi Hegel, a venit vremea să le substituim tema conform căreia 
“nu-i exclus ca însăşi constituţia fundamentală a existenţei să imphce 
faptul că deplina cunoaştere atrage după sine pieirea” 54 . Ceea ce nu 
vrea să însemne, în sensul criticii [kantiene; n. /.], că voinţa de adevăr 
e limitată de finitudinea cunoaşterii; ci că îşi pierde orice limită şi 
orice intenţie de adevăr în sacrificiul la care trebuie să supună 
subiectul cunoaşterii. “Şi poate că nu există decît o singură ideea 
miraculoasă care, şi azi chiar, ar putea nimici orice aspiraţie, ajungînd, 
astfel, să triumfe asupra celui mai victorios - mă refer la ideea 
umanităţii ce se sacrifică. Putem paria că dacă vreodată constelaţia 
acestei idei va apărea la orizont, cunoaşterea adevărului va rămîne 
singurul scop enorm cu care un asemenea sacrificiu va fi proporţional, 
pentru că pentru cunoaştere nici un sacrificiu nu este prea mare. Pînă 
atunci, însă, problema n-a fost nicicând pusă” 55 . 

Consideraţiile intempestive vorbeau despre utilizarea critică a 
istoriei; trecutul trebuia adus în faţa justiţiei, rădăcinile lui trebuiau 
tăiate cu cuţitul, venerările tradiţionale trebuiau înlăturate, cu scopul 
de a elibera omul şi de a nu-i lăsa altă origine în afara aceleia în care 
el însuşi doreşte să se recunoască. Acestei istorii critice, Nietzsche îi 
reproşa, atunci, că ne rupe de toate sursele noastre reale şi că sacrifică 
însăşi mişcarea vieţii preocupării exclusive pentru adevăr. Observăm 
că, ceva mai tîrziu, Nietzsche preia tocmai ceea ce refuzase. îl reia, 
dar într-un cu totul alt scop; acum nu mai e vorba de a ne judeca 


52 Aurora , § 501. 

53 Ibid., § 429. 

54 Dincolo de bine şi de rău, § 39 [trad. rom., op. cit., p. 48]. 

55 Aurora, § 45. 

trecutul în numele unui adevăr pe care doar prezentul nostru l-ar 
deţine; ci de a risca distrugerea subiectului cunoaşterii prin voinţa, 
infinit desfăşurată, de a cunoaşte. 

Intr-un anumit sens, genealogia revine la cele trei modalităţi ale 
istoriei pe care Nietzsche le recunoştea în 1874. Revine la ele peste 
obiecţiile pe care le făcea, atunci, în numele vieţii, al puterii sale de a 
afirma şi de a crea. Ea revine, însă, la ele transformindu4e: venerarea 
monumentelor devine parodie; respectarea vechilor continuităţi devine 
disociere sistematică; criticarea nedreptăţilor trecutului cu ajutorul 
adevărului pe care omul îl deţine astăzi devine distrugere a subiectului 
cunoaşterii prin nedreptatea proprie voinţei de a cunoaşte. 

INTELECTUALII ŞI PUTEREA 


M. Foucault: Un maoist mi-a spus: “Pe Saitre îl înţeleg foarte 
bine de ce e cu noi, de ce face politică şi în ce sens o face; pe tine, la 
limită, te înţeleg un pic, ai pus întotdeauna problema închiderii. Dar pe 
Deleuze efectiv nu-1 înţeleg”. Această chestiune m-a mirat enorm, 
pentru că mie mi se părea cît se poate de clar. 

G. Deleuze: E poate pentru că sîntem pe cale de a trăi în alt fel 
raporturile teorie-practică. Teoria era cînd concepută ca o aplicare a 
teoriei, ca o consecinţă a acesteia, cînd, dimpotrivă, ca trebuind să 
inspire teoria, ca fiind ea însăşi creatoare pentru o formă viitoare de 
teorie. In orice caz, raporturile dintre ele erau concepute sub forma 
unui proces de totalizate, într-un sens sau în celălalt. Poate că, pentru 
noi, problema se pune altfel. Raporturile teorie-practică sînt mult mai 
parţiale şi mai fragmentare. Pe de o parte, o teorie este întotdeauna 
locală, relativă la un mic domeniu, şi poate să îşi aibă aplicarea într-un 
alt domeniu, mai mult sau mai puţin îndepărtat. Raportul de aplicare 
nu este niciodată unul de asemănare. Pe de altă parte, atunci cînd 
teoria se înfundă în propriul său domeniu, ea întîlneşte obstacole, 
ziduri, şocuri care fac necesară continuarea ei printr-un alt tip de 
discurs (şi tocmai acest alt tip este cel care determină, eventual, 
trecerea la un domeniu diferit). Practica este un ansamblu de relee de 
la un pună teoretic la altul, iar teoria, un releu de la o practică la alta. 
Nici o teorie nu poate să se dezvolte fără să întîlnească un soi de zid, 
şi este nevoie de practică pentru străpungerea zidului. De exemplu, 
dumneavoastră aţi început prin a analiza teoretic un mediu de 
închidere precum azilul psihiatric din secolul al XDC-lea în societatea 
capitalistă. După care nimeriţi peste necesitatea că tocmai nişte 
oameni internaţi încep să vorbească despre ei înşişi, că operează o 
legătură (sau, dimpotrivă, dumneavoastră eraţi deja un releu în raport 
cu ei), şi aceşti oameni se află în închisori, sînt în închisori. Cînd aţi 
organizai Grupul de Informare asupra închisorilor, pe această bază aţi 
făcut-o: să instauraţi condiţiile în care prizonierii să poată ei înşişi să 
vorbească. Ar ft total fals să spunem, aşa cum părea a spune maoistul 
respectiv, că aţi trecut la practică aplicîndu-vă teoriile. Nu era vorba 

nici de aplicare, nici de proiect de reformă, nici de anchetă în sens 
tradiţional. Ci de cu totul altceva: de un sistem de relee într-un 
ansamblu, într-o mulţime de piese şi de bucăţi deopotrivă teoretice şi 
practice. Pentru noi, intelectualul teoretician a încetat a mai fi un 
subiect, o conştiinţă reprezentantă sau reprezentativă. Cei care 
acţionează sau care luptă au încetat să mai fie reprezentaţi, de un 
partid sau de un sindicat care şi ele, la rîndul lor, şi-ar aroga dreptul de 
a fi conştiinţa acestora. Cine vorbeşte şi cine acţionează? întotdeauna 
o multiplicitate, chiar şi în persoana care vorbeşte sau acţionează. 
Sîntem cu toţii nişte giupuscule. Nu mai există reprezentare, nu mai 
există decît acţiune, acţiune a teoriei, acţiune a practicii, în raporturi 
de releu sau de reţea. 

M. Foucault: Am impresia că politizarea unui intelectual se 
făcea, tradiţional, plerînd de la două lucruri: poziţia sa de intelectual 
în cadrul societăţii burgheze, în sistemul producţiei capitaliste, în 
ideologia pe care ea o produce şi o impune (a fi exploatat, redus la 
mizerie, respins, “damnat”, acuzat de subversiune, de imoralitate etc.); 
propriul său discurs în măsura în care revela un anumit adevăr, în care 
descoperea raporturi politice acolo unde nimeni nu le vedea. Aceste 
două forme de politizare nu erau străine una de alta, dar nici nu 
coincideau obligatoriu. Exista tipul “damnatului” şi tipul 
“socialistului”. Aceste două politizări s-au confundat cu uşurinţă în 
anumite momente de reacţie violentă din partea puterii, după 1848, 
după Comună, după 1940: intelectualul era respins, era persecutat în 
chiar momentul cînd “lucrurile” apăreau în deplinul lor “adevăr”, în 
momentul cînd rut trebuia să spui că regele era gol. Intelectualul 
spunea adevărul celor care încă nu-1 vedeau şi în numele celor care nu 
puteau să îl spună: conştiinţă şi elocvenţă. 

însă ceea ce au descoperit intelectualii o dată cu recentele 
mişcări este că masele nu au nevoie de ei pentru a şti; ele ştiu perfect, 
clar, mult mai bine decît ei; şi o şi spun foarte bine. Dar există un 
sistem de putere care barează, interzice, invalidează acest discurs şi 
această cunoaştere. Putere care nu se află doar în instanţele superioare 
ale cenzurii, ci coboară foarte adine, foarte subtil în întreaga reţea a 
societăţii. Intelectualii înşişi fac parte din acest sistem de putere, ideea 
că ei sînt agenţii “conştiinţei” şi ai discursului face şi ea parte din 
acest sistem. Rolul intelectualului nu mai este acela de a se plasa 
“puţin înainte şi puţin alături” pentru a rosti adevărul mut al tuturor; ci 
mai degrabă acela de a lupta împotriva formelor de putere acolo unde 
el este în acelaşi timp obiectul şi instrumentul acesteia: în ordinea 
“cunoaşterii”, a “adevărului”, a “conştiinţei”, a “discursului”. 

Din această pricină, teoria nu va exprima, nu va traduce, nu va 
aplica o practică, ea este o practică. Una, însă, locală şi regională, aşa 
cum spuneţi: netotalizatoare. Luptă împotriva puterii, luptă pentru a o 
face să apară şi a o ştirbi tocmai acolo unde este mai invizibilă şi mai 
insidioasă. Luptă nu pentru o “conştientizare” (de multă vreme 
conştiinţa ca ştiinţă a fost dobîndită de către mase şi conştiinţa ca 
subiect e prinsă, ocupată de către burghezie), ci pentru subminarea şi 
preluarea puterii, alături, împreună cu toţi cei care luptă pentru ea, nu 
în retragere pentru a-i lumina. O “teorie” este sistemul regional al 
acestei lupte. 

G. Deleuze: Asta este o teorie, este exact ca o cutie cu scule 
Nimic de-a face cu semnificantul... Trebuie ca să servească, trebuie să 
funcţioneze. Şi nu pentru ea însăşi. Dacă nu există oameni care să se 
folosească de ea, începînd cu teoreticianul însuşi care încetează atunci 
să mai fie teoretician, înseamnă că nu valorează nimic sau că nu i-a 
venit încă momentul. Asupra unei teorii nu se revine, faci altele, există 
altele de făcut. Curios e că tocmai un autor care trece drept un 
intelectual pur, Proust, a spus foarte clar acest lucru: trataţi cartea mea 
ca pe o pereche de ochelari îndreptată spre exterior, iar dacă nu vi se 
potriveşte, ei bine, atunci luaţi altele, găsiţi voi înşivă propriul aparat 
care este, obligatoriu, un aparat de luptă. Teoria nu se totalizează, se 
multiplică şi multiplică ea însăşi. Puterea, prin însăşi natura ei, este 
cea care operează totalizări, şi dumneavoastră spuneţi cît se poate de 
exact: prin natura ei, teoria este împotriva puterii. Atunci cînd o teorie 
se înfundă înlr-un punct sau altul, ea se izbeşte de imposibilitatea de a 
avea vreo consecinţă practică fără să se producă o explozie, la nevoie 
înlr-un cu totul alt punct. Iată de ce noţiunea de reformă este atît de 
idioată şi de ipocrită. Căci reforma fie este elaborată de nişte oameni 
care se pretind reprezentativi şi care şi-au făcut o meserie din a vorbi 
pentru alţii, în numele altora, şi atunci este votba de o amenajare a 
puterii, de o distribuţie a puterii ce se dublează cu o represiune sporită. 
Fie este o reformă reclamată, cerată de cei pe care ea îi priveşte, şi 
atunci ea încetează a fi o reformă, este o acţiune revoluţionară care, 
din adîncul caracterului ei parţial, e hotărită să pună la îndoială 
totalitatea puterii şi a ierarhiei acesteia Lucrul acesta este evident în 
închisori: cea mai măruntă, cea mai modestă revendicare a deţinuţilor 
e suficientă pentru a dezumfla pseudo-reforma Pleven. Dacă copiii ar 
reuşi să-şi facă auzite protestele înlr-o şcoală primară, sau doar 
întrebările, ar fi de-ajuns pentru a provoca o explozie în ansamblul 
sistemului de învăţămînt. în fapt, sistemul acesta în care trăim nu 
poate să suporte nimic: de unde radicala sa fragilitate în fiece punct, 

în acelaşi timp cu forţa sa de reprimare globală. După părerea mea, aţi 
fost primul care ne-aţi învăţat ceva fundamental, atît prin cărţile 
dumneavoastră cît şi într-un domeniu practic: ruşinea de a vorbi 
pentru alţii. Vreau să spun: ne băteam joc de reprezentare, spuneam că 
s-a sfîrşit cu ea, dar nimeni nu trăgea consecinţa acestei transformări 
“teoretice”, şi anume că teoria cerea ca oamenii afectaţi să vorbească 
în sfîrşit, practic, pentru ei înşişi. 

M. Foucault: Şi atunci cînd deţinuţii au început să vorbească, 
aveau propria lor teorie cu privire la închisoare, la penalitate, la 
justiţie. Tocmai acest soi de discurs împotriva puterii, acest contra- 
discurs ţinut de deţinuţi şi de cei numiţi delincvenţi este ceea ce 
contează, şi nu o teorie despre delincvenţă. Problema aceasta a 
închisorii este o problemă locală şi marginală, pentru că nu există mai 
mult de 100 000 de persoane care trec anual prin închisori; în total, 
astăzi, în Franţa, există poate 300 000 sau 400 000 de persoane care au 
trecut prin închisoare. Numai că problema aceasta marginală zguduie 
oamenii. Am fost surprins să constat cîte persoane care nu se află în 
închisoare puteau fi interesate de problema închisorilor, cîţi oameni ce 
nu erau predestinaţi să asculte acest discurs al deţinuţilor şi felul, pînă 
la urmă, în care ei înţelegeau acest discurs. Cum să explici asta? Nu 
este, oare, pentru că, în general, sistemul penal constituie forma prin 
care puterea ca putere se arată în chipul cel mai manifest? A băga pe 
cineva la închisoare, a-1 ţine în închisoare, a-1 priva de hrană, de 
căldură, a-1 împiedica să iasă ori să facă dragoste etc. este efectiv 
manifestarea cea mai delirantă a puterii ce se poate imagina. Stăteam, 
recent, de vorbă cu o femeie care a fost în închisoare, şi aceasta îmi 
spunea: “Cînd te gîndeşti că eu, care am patruzeci de ani, am fost 
pedepsită într-o zi, în închisoare, să nu primesc decît pîine goală!” 
Ceea ce frapează în această poveste este nu numai puerilitatea 
exerciţiului puterii, ci şi cinismul cu care puterea se exercită ca putere, 
în forma ei cea mai arhaică, cea mai puerilă, cea mai infantilă. A 
pedepsi pe cineva la pîine şi apă, ei bine, aflăm de asta cînd sîntem 
copii. închisoarea este singurul loc unde puterea poate să se manifeste 
în stare nudă, în dimensiunile ei cele mai excesive, şi să justifice ca 
putere morală. “Am tot dreptul să pedepsesc, căci ştiţi că este o 
ticăloşie să furi, să ucizi...” Tocmai asta e fascinant în închisori, faptul 
că, de această dată, puterea nu se ascunde, nu se maschează, că se 
arată ca tiranie împinsă pînă la cele mai mărunte detalii, că este cu 
cinism ea însăşi, fiind în acelaşi timp pură, pe de-a-ntregul 
“justificată”, din moment ce poate să se formuleze, integral, înăuntrul 
unei morale care-i încadrează exerciţiul: tirania ei brută apare atunci 

ca o dominaţie senină a Binelui asupra Răului, a ordinii asupra 
dezordinii. 

G. Deleuze: Dintr-o dală, şi inversul devine la fel de adevărat. 
Nu doar deţinuţii sînt trataţi ca nişte copii, ci şi copiii sînt trataţi ca 
nişte deţinuţi. Copiii îndură o infantilizare care nu le e proprie. Din 
acest punct de vedere, este adevărat că şcolile sînt puţin închisori, în 
vreme ce uzinele sînt mult închisori. E de ajuns să vezi intrarea de la 
Renault Sau în altă parte: trei bonuri pentru a face pipi pe zi. Aţi găsit 
un text al lui Jeremy Bentham, din secolul al XVUI-îea, care propune 
tocmai o reformă a închisorilor: în numele acestei înalte reforme, el 
stabileşte un sistem circular în care în acelaşi timp închisoarea 
renovată slujeşte drept model şi unde se trece pe nesimţite de la şcoală 
la manufactură, de la manufactură la închisoare, şi invers. Aceasta este 
esenţa reformismului, a reprezentării reformate. Din contră, atunci 
dnd oamenii încep să vorbească şi să acţioneze în propriul lor nume, 
ei nu opun o reprezentare, fie şi răsturnată, unei alte reprezentări, nu 
opun o altă reprezentativitate falsei reprezentativităţi a puterii. îmi 
amintesc, de pildă, că spuneaţi că nu există o justiţie populară 
împotriva justiţiei, că acest lucru se petrece la un alt nivel. 

M. Foucault: După părerea mea, sub ura poporului faţă de 
justiţie, tribunale, închisori nu trebuie să vedem numai ideea unei alte 
justiţii mai bune şi mai drepte, ci în primul rind şi mai cu seamă 
perceperea unui punct singular, în care puterea se exercită pe 
cheltuiala poporului. Lupta anrijudiciară este o luptă împotriva puterii, 
şi nu cred că ea este o luptă contra nedreptăţilor, contra injustiţiilor 
justiţiei şi pentru o mai bună funcţionare a instituţiei judiciare. Este, 
oricum, frapant că ori de cîte ori au avut loc răzmeriţe, revolte şi 
sediţiuni, ţinta a constituit-o aparatul judiciar, în acelaşi timp şi din 
aceleaşi motive cu aparatul fiscal, armata şi celelalte forme ale puterii. 
Ipoteza mea, dar nu este vorba dedt de o ipoteză, e că tribunalele 
populare, de pildă în momentul Revoluţiei, au constituit o modalitate, 
pentru mica burghezie aliată cu masele, de a recupera, de a-şi reînsuşi 
mişcarea de luptă împotriva justiţiei. Şi, pentru a o recupera, a propus 
acest sistem al tribunalului ce se referă la o justiţie care ar putea fi 
dreaptă, la un judecător care ar putea să dea o sentinţă dreaptă. însăşi 
forma tribunalului aparţine unei ideologii a justiţiei care este aceea a 
burgheziei. 

G. Deleuze: Dacă ne uităm la situaţia actuală, puterea are în mod 
obligatoriu o viziune totală sau globală. Vreau să spun că toate 
formele actuale de represiune, care sînt multiple, se totalizează cu 
uşurinţă din punctul de vedere al puterii: represiunea rasistă împotriva 

imigranţilor, represiunea din uzine, represiunea din învăţămîni, 
represiunea împotriva tinerilor în general. Unitatea tuturor acestor 
fonne nu trebuie căutată numai într-o reacţie faţă de Mai ’68, ci mult 
mai mult într-o pregătire şi într-o organizare concertată a viitorului 
nostru apropiat. Capitalismul francez are mare nevoie de o “rezervă” 
de şomaj şi abandonează masca liberală şi paternă a slujbei integrale. 
Din acest punct de vedere îşi găsesc unitatea: limitarea imigrării, o 
dată ce s-a spus că emigranţilor li se încredinţau muncile cele mai dure 
şi mai ingrate, represiunea din uzine, din moment ce se pune problema 
de a le reda francezilor “gustul” unei munci din ce în ce mai dure, 
lupta împotriva tinerilor şi represiunea din învăţămînt, dat fiind că 
represiunea poliţienească este cu alît mai vie cu cît avem mai puţină 
nevoie de tineri pe piaţa forţei de muncă Nenumărate categorii 
profesionale vor fi invitate să exercite funcţii poliţieneşti din ce în ce 
mai precise: profesorii, psihiatrii, educatorii de toate felurile etc. Se 
întîraplă ceva pe care dumneavoastră îl anunţaţi de multă vreme şi 
despre care am crezut că nu se poate produce: întărirea tuturor 
structurilor de închidere. Şi atunci, faţă de această politică globală a 
puterii, se recurge la riposte locale, la contra-focuri, la moduri de 
apărare activă şi uneori preventivă. Nu trebuie să totalizăm ceea ce nu 
se lasă totalizat decît pe partea puterii şi care nu ar putea fi totalizat pe 
partea noastră decît restaurând forme reprezentative de centralism şi de 
ierarhie. Ceea ce ne revine, în schimb, de făcut este să izbutim să 
instaurăm legături laterale, un întreg sistem de reţele, de baze 
populare. Şi asta e greu. în tot cazul, pentru noi, realitatea nu trece 
cîtuşi de puţin prin politica în sensul tradiţional de competiţie şi de 
împărţire a puterii, a instanţelor aşa-zis reprezentative din P.C. sau 
C.G.T. Realitatea este ceea ce se petrece efectiv, astăzi, într-o uzină, 
într-o şcoală, într-o cazarmă, într-o închisoare, înlr-un comisariat de 
poliţie. Ceea ce face ca acţiunea să presupună un tip de informaţie de 
o cu totul altă natură decît informaţia din ziare (tipul de informaţie 
vehiculat de Agenţia de presă Liberation ). 

M. Foucault: Această dificultate, greutatea noastră de a găsi 
formele adecvate de luptă nu vine, oare, din faptul că noi nu ştim încă 
ce este cu adevărat puterea? A trebuit, la urma urmelor, să aşteptăm 
secolul al XlX-lea pentru a afla ce este exploatarea, dar continuăm, 
poate, să nu ştim nici acum ce este puterea. Iar Marx şi Freud nu sînt, 
poate, de-ajuns pentru a ne ajuta să cunoaştem acest lucra atît de 
misterios, în acelaşi timp vizibil şi invizibil, prezent şi ascuns, investit 
pretutindeni care este puterea. Teoria statului, analiza tradiţională a 
aparatelor statului nu epuizează, desigur, cîmpul de exercitare şi de 

funcţionare al puterii. E marea necunoscută de azi: cine exercită 
puterea? Şi unde anume o exercită? Ştim, actualmente, mai mult sau 
mai puţin, cine exploatează, unde se duce profitul, în mina cui ajunge 
şi unde este reinvestit, în vreme ce puterea... Ştim foarte bine că nu 
guvernele sînt cele care deţin puterea. însă noţiunea de “clasă 
conducătoare” nu este nici foarte clară şi nici foarte elaborată. “A 
domina”, “a conduce”, “a guverna”, “grup aflat la putere”, “aparat de 
stat” etc., iată un întreg joc de noţiuni care se cer analizate. Ar trebui, 
la fel, să ştim pînă unde se exercită puterea, prin ce relee şi pînă la ce 
instanţe deseori infime, de ierarhie, de control, de supraveghere, de 
interdicţie, de constringere. Peste tot unde există putere, puterea se 
exercită. Nimeni nu-i este, la drept vorbind, titularul; şi, totuşi, ea se 
exercită întotdeauna într-o anumită direcţie, cu unii de-o parte şi cu 
ceilalţi de cealaltă; nu se ştie cine o are de fapt; se ştie, însă, cine n-o 
are. Dacă lectura cărţilor dumnevoastră (începînd cu Nietzsche şi 
terminînd cu ceea ce presimt din Capitalism şi schizofrenie) a fost atît 
de importantă pentru mine e pentru că ele îmi par a merge foarte 
departe în punerea acestei probleme: sub vechea temă a sensului, a 
semnificatului, a semnificantului etc., în sfirşit problema puterii, a 
inegalităţii puterilor, a luptelor dintre ele. Fiecare luptă se dezvoltă în 
jurul unui focar particular de putere (unul dintre nenumăratele mici 
focare de putere care pot fi un mic şef, un paznic de bloc, un director 
de închisoare, un judecător, un responsabil sindical, un redactor şef de 
ziar). Şi dacă a desemna aceste focare, a le denunţa, a vorbi public 
despre ele este o luptă, aceasta nu e pentru că nimeni n-ar fi fost 
conştient, încă, de ele, ci pentru că a lua cuvîntul despre acest subiect, 
a forţa reţeaua informaţiei instituţionale, a numi, a spune cine ce a 
făcut, a arăta ţinta cu degetul constituie o primă răsturnare a puterii, un 
prim pas pentru alte lupte împotriva puterii. Dacă discursuri precum 
acelea ale deţinuţilor sau ale medicilor de închisori sînt nişte lupte e 
pentru că ei confiscă, fie şi doar pentru o clipă, puterea de a vorbi 
despre închisoare, ocupată, actualmente, doar de administraţie şi de 
tovarăşii săi reformatori. Discursul de luptă ru se opune 
inconştientului: se opune secretului. Pare mult mai puţin. Dar dacă 
este mult mai mult? Există o serie întreagă de echivocuri cu privire la 
“ascuns”, la “refulat”, la “ne-spus”, care permit “psihanalizarea” la 
preţ scăzut a ceea ce trebuie să constituie obiectul unei lupte. Secretul 
este poate mult mai greu de înlăturat decît inconştientul. Cele două 
teme pe care nu încetam a le întîlni pînă mai ieri, “Scriitura e 
refulatul” şi “Scriitura este de drept subversivă” îmi par a traduce un 
anumit număr de operaţiuni ce se cer denunţate cu asprime. 

G. Deleuze: Referitor la problema aceasta pusă de 
dumneavoastră: vedem bine cine exploatează, cine profită, cine 
guvernează, însă puterea continuă să fie ceva cît se poate de difuz, aş 
avansa următoarea ipoteză: chiar şi marxismul, în primul rînd el, a 
determinat problema în termeni de interes (puterea e deţinută de o 
clasă dominantă definită prin interesele sale). Imediat, ne izbim de 
întrebarea: cum se face că oameni care nu au efectiv un interes în acest 
sens urmează, îmbrăţişează strins puterea şi solicită o parcelă din ea? 
Poate pentru că în termeni de investiţii, atît economice cît şi 
inconştiente, interesul nu reprezintă ultimul cuvînt, există investiţii de 
dorinţă care explică faptul că noi putem, la nevoie, să dorim nu 
împotriva propriului interes, dat fiind că interesul urmează 
îndeaproape şi se află acolo unde-1 aşează dorinţa, ci să dorim intr-un 
mod mai profund şi mai difuz decît propriul interes. Trebuie să 
acceptăm să auzim strigătul Jte/cA-ului: nu, masele nu au fost înşelate, 
au dorit fascismul intr-un anumit moment! Există investiţii de dorinţă 
care modelează puterea şi o transmit, şi care fac ca puterea să se 
găsească atît la nivelul poliţistului cît şi la acela al primului-ministni şi 
să nu existe absolut nici o diferenţă de natură între puterea exercitată 
de un mărunt poliţai şi puterea exercitată de un ministru. Natura 
investiţiilor de dorinţă asupra corpului social este cea care explică de 
ce anumite partide sau sindicate, care ar fi trebuit să aibă investiţii 
revoluţionare în numele intereselor de clasă, pot avea investiţii 
reformiste sau perfect reacţionare la nivelul dorinţei, 

M Foucault: Aşa cum spuneţi, raporturile între dorinţă, putere şi 
interes sînt mai complicate decît se crede de obicei, şi nu neapărat cei 
care exercită puterea au obligatoriu interesul de a o exercita; cei care 
au interesul s-o exercite n-o exercită, şi dorinţa de putere joacă între 
putere şi interes un joc cu totul aparte, încă necunoscut. Sc îruîiriplă ca 
masele să dorească, în timpul fascismului, ca unii să exercite puterea, 
unii care totuşi nu se confundă cu ele, pentru că puterea se va exercita 
asupra lor şi pe cheltuiala lor, pînă la moartea, sacrificiul, masacrarea 
lor, dar ele doresc totuşi această putere, doresc ca această putere să fie 
exercitată. Jocul acesta dintre dorinţă, putere şi interes este încă puţin 
cunoscut. A fost nevoie de mult timp pentru a şti ce era exploatarea. 
Iar dorinţa a fost şi este încă o chestiune anevoioasă. Este posibil ca, 
acum, luptele care se poartă şi, apoi, teoriile locale, regionale, 
discontinue care sînt pe cale a se elabora în aceste lupte şi care fac în 
mod absolut corp comun cu ele să constituie începutul unei 
descoperiri a modului în care se exercită puterea. 

G. Deleuze: Revin, atunci, la problema: mişcarea revoluţionară 

actuală are multiple focare, şi aceasta nu din slăbiciune sau 
insuficienţă, deoarece o anume totalizare aparţine mai degrabă puterii 
şi reacţiunii. De exemplu în Vietnam, există o formidabilă ripostă 
locală. Dar cum trebuie concepute reţelele, legăturile transversale între 
aceste puncte active discontinue, de la o ţară la alta şi în interiorul 
aceleiaşi ţări? 

M. Foucault: Discontinuitatea geografică despre care vorbiţi 
înseamnă, poate, următorul lucru: din moment ce lupta se poartă 
împotriva exploatăm, proletariatul este acela care nu doar poartă 
această luptă, dar defineşte şi ţintele, metodele, locurile şi 
instrumentele de luptă; iar a te alia cu proletariatul înseamnă a i te 
alătura în poziţiile şi în ideologia sa, înseamnă a-ţi asuma motivele 
luptei sale. A te topi în el. Dar dacă lupta se poartă împotriva puterii, 
atunci toţi cei asupra cărora se exercită puterea ca abuz, toţi cei care o 
recunosc ca intolerabilă pot să angajeze lupta acolo unde se află şi 
pornind de la propria lor activitate (sau pasivitate). Angajînd această 
luptă care este a lor, căreia ei îi cunosc perfect ţinta şi căreia pot să-i 
determine metoda, ei intră în procesul revoluţionar. Ca aliaţi, fireşte, 
ai proletariatului, deoarece, dacă puterea se exercită aşa cum se 
exercită, este tocmai pentru a menţine exploatarea capitalistă. Ei 
slujesc în mod real cauza revoluţiei proletare luptînd exact acolo unde 
opresiunea se exercită asupra lor. Femeile, deţinuţii, soldaţii, bolnavii 
din spitale, homosexualii au declanşat în momentul de faţă o luptă 
specifică împotriva formei particulare de putere, de constrângere, de 
control ce se exercită asupra lor. Aceste lupte fac parte, actualmente, 
din mişcarea revoluţionară, cu condiţia să fie radicale, fără compromis 
şi fără reformism, fără încercări de amenajare a aceleiaşi puteri cu, cel 
mult, o schimbare a titularului. Iar aceste mişcări sînt legate de 
mişcarea revoluţionară a proletariatului însuşi în măsura în care acesta 
trebuie să lupte cu toate controalele şi cu toate constringerile ce 
reproduc, pretutindeni, aceeaşi putere. 

Ceea ce înseamnă că generalitatea luptei nu se face cu siguranţă 
în forma totalizării despre care vorbeaţi adineauri, acea totalizare 
teoretică, sub forma “adevărului” Ceea ce face generalitatea luptei 
este însuşi sistemul de putere, toate formele de exercitare şi de 
aplicare a puterii. 

G. Deleuze: Şi că nu se poale atinge un punct oarecare de aplicare 
fără să te trezeşti confruntat cu tot acest ansamblu difuz, pe care din acel 
moment ajungi obligatoriu să vrei să-l arunci în aer, pornind de la cea mai 
măruntă revendicare cu putinţă. Orice apărare şi orice atac revoluţionar 
parţial întîlneşte, în felul acesta, lupta muncitorească. 

VIAŢA OAMENILOR INFAMI 


Aceasta nu este o carte de istorie. Selecţia pe care o veţi găsi în 
interiorul ei n-a avut altă regulă mai importantă decît propriul meu 
gust, propria mea plăcere, o emoţie, rîsul, surpriza, o oarecare spaimă 
sau oricare alt sentiment, căruia mi-ar fi, poate, greu să-i justific 
intensitatea acum, cînd primul moment al descoperirii a trecut 

Este o antologie de existenţe. Vieţi de cîteva rinduri sau de 
cîteva pagini, necazuri şi aventuri fără număr strînse într-o mină de 
cuvinte. Vieţi scurte, întîlnite în voia căiţilor şi a documentelor. 
Exempla, dar - spre deosebire de cele pe care le înţelepţii le culegeau 
de-a lungul lecturilor lor - nişte exemple care conţin nu atît lecţii pe 
marginea cărora să medităm, cît scurte efecte a căror forţă se stinge 
aproape imediat. Termenul de “ştire” ( nouvelle ) este suficient de 
potrivit pentru a le desemna, prin dubla referinţă pe care o indică: la 
rapiditatea poveştii şi la realitatea evenimentelor relatate; căci atît de 
mare e, în aceste texte, concentrarea lucrurilor spuse încît nu ştii dacă 
intensitatea ce le străbate ţine mai mult de strălucirea cuvintelor sau de 
violenţa faptelor ce se înghesuie în ele. Vieţi singulare, devenite, prin 
nu ştiu ce întîmplare, stranii poeme, iată ce anume am vrut să adun în 
acest soi de ierbar. 

Ideea mi-a venit, sînt aproape sigur, într-o zi cînd parcurgeam, la 
Biblioteca Naţională, un registru de internare redactat la începutul 
secolului al XVM-lea. Am impresia că ea mi-a venit chiar la lectura 
celor două însemnări care urmează: 

Mathurin Milan, adus la spitalul din Charenton pe 31 august 
1707: “Nebunia sa a constat întotdeauna în a se ascunde de 
familia sa, în a duce, la ţară, o viaţă obscură, îm a avea 
procese, în a împrumuta cu camătă şi în totală pierdere, în a- 
şi plimba sărmana sa minte pe drumuri necunoscute şi în a se 
crede capabil de cele mai mari fapte. ’’ 

Jean Antoine Touzard, adus la castelul din Bicetre pe 21 
aprilie 1701: “Călugăr franciscan apostat, răzvrătit, capabil 
de crimele cele mai mari, sodomit, ateu dacă cineva poate să 
fie astfel; este un adevărat monstru de nelegiuire, pe care ar 
fi mult mai puţin inconvenabil să fie înăbuşit decît să fie lăsat 
liber. ” 

Mi-ar fi greu să spun ce-am simţit cu adevărat la lectura acestor 
fragmente şi a multor altora asemănătoare. Fără îndoială, una din acele 
senzaţii despre care se spune că sînt “fizice”, ca şi cum ar mai putea să 
existe şi altele. Şi trebuie să mărturisesc că aceste “ştiri”, făcîndu-şi 
brusc apariţia de sub două secole şi jumătate de tăcere, au clătinat în 
mine mai multe fibre decît ceea ce numim de obicei literatură, fără ca 
eu să pot spune astăzi dacă ceea ce m-a emoţionat fc fost mai mult 
fmmuseţea acestui stil clasic, drapat în cîteva fraze în jurul unor 
personaje fără doar şi poate mizerabile, sau excesele, amestecul de 
încăpăţînate sumbră şi de scelerate al acestor vieţi cărora le simţim, 
sub nişte cuvinte netede precum piatra, deruta şi îndîrjirea. 

Cu multă vreme în urmă, am folosit, pentru o carte, astfel de 
documente. Dacă ăm facut-o atunci e, fără îndoială, graţie acestei 
vibraţii pe care o mai simt încă şi azi atunci cînd mi se întîmplă să 
întîlnesc aceste vieţi infime transformate în scrum în cele cîteva fraze 
care le-au răpus. Visul ar fi fost acela de a le restitui intensitatea 
printr-o analiză. în lipsa talentului necesar, nu am făcut, prin urmare, 
decît să rumeg vreme îndelungată această posibilă analiză; să iau 
textele în ariditatea lor, să caut care fusese raţiunea lor de a fi, la ce 
instituţii şi la ce practică politică făceau referinţă; să aflu de ce 
devenise, dintr-o dată, atît de important, intr-o societate ca a noastră, 
să fie “înăbuşiţi” (aşa cum se înăbuşeşte un ţipăt, un foc sau un 
animal) un călugăr scandalos sau un cămătar ciudat şi inconsecvent; 
am căutat raţiunea pentm care s-a dorit împiedicarea, cu atîta zel, a 
spiritelor rătăcite să se plimbe pe drumurile necunoscute. Dar 
intensităţile prime care mă motivaseră iămîneau pe dinafară. Şi pentru 
că exista riscul ca ele să nu intre deloc în ordinea raţiunilor, dat ftind 
că discursul meu era incapabil să le susţină aşa cum ar fi trebuit, nu 
era mai bine să le las în chiar forma care mă făcuse să le resimt? 

De unde şi ideea acestei culegeri, alcătuite oarecum la voia 
întîmplării. Culegere care s-a compus fără grabă şi fără un scop clar 
definit. Mult timp, m-am gîndit s-o prezint într-o ordine sistematică, 
cu cîteva rudimente de explicaţie şi în aşa fel încît să poată să 

manifeste un minimum de semnificaţie istorică. Am renunţat insă, din 
motive asupra cărora voi reveni imediat; m-am mărginit să adun, pur 
şi simplu, un anum it număr de texte, pentru intensitatea pe care îmi 
părea că o au; le-am însoţit cu cîteva preliminarii; şi le-am repartizat 
astfel încît să păstrez - cît mai puţin rău cu putinţă, după mine - 
efectul fiecăruia. Insuficienţa mea m-a condamnat la lirismul frugal al 
citării. 

Cartea aceasta nu-i va incinta, aşadar, pe istorici, mai puţin chiar 
decît celelalte. Cartea umorală şi pur subiectivă? Aş spune mai curînd 
- dar poate că înseamnă acelaşi lucru - că este o carte a unei convenţii 
şi a unui joc, cartea unei mici manii care şi-a elaborat propriul sistem. 
Sînt convins că poemul cămătarului bizar şi cel al călugărului sodomit 
mi-au servit, de la un capăt la celălalt, drept model. Pentru a regăsi 
ceva din aceste existenţe-fulger, din aceste poeme-viaţă, mi-am impus 
o serie de reguli simple: 

- să fie vorba despre personaje care au existat cu adevărat; 

- aceste existenţe să fi fost în acelaşi timp obscure şi urmărite de 
nenoroc; 

- să fie povestite în cîteva pagini sau, şi mai bine, în cîteva fraze, 
cît mai scurt cu putinţă; 

- aceste povestiri să nu fie doar nişte anecdote ciudate sau 
patetice, ci, într-un fel sau altul (dat fiind că era vorba de plîngeri, de 
denunţuri, de ordine şi de rapoarte), ele să fi făcut parte în mod real 
din istoria minusculă a acestor existenţe, din nefericirea lor, din furia 
şi din incerta lor nebunie; 

- iar din şocul provocat de aceste cuvinte şi de aceste vieţi să 
mai apară, şi pentru noi, astăzi, un anumit efect de frumuseţe 
amestecată cu groază. 

Asupra acestor reguli care pot să pară abstracte se cuvine să mă 
explic însă ceva mai mult. 

* 

Am vrut să fie de fiecare dată vorba de existenţe reale; cărora să 
li se poată atribui un loc şi o dată; ca în spatele acestor cuvinte care nu 
ne mai spun nimic, în spatele acestor cuvinte rapide şi care, în 
majoritatea timpului, pot să fi fost false, mincinoase, nedrepte, 
exagerate, să fi existat oameni care au trăit şi au murit, suferinţe, 
răutăţi, invidii, vociferări. Am eliminat, prin urmare, tot ce putea fi 
imaginaţie sau literatură: nici unul dintre eroii negri pe care acestea au 
putut să le inventeze nu mi s-a părut la fel de intens ca aceşti cizmari, 

soldafi dezertori, negustori de nimicuri, notari, călugări vagabonzi, toţi 
furioşi, scandaloşi, jalnici; şi aceasta, desigur, prin simplul fapt că se 
ştie că au existat. Am eliminat, de asemenea, toate textele care puteau 
fi memorii, amintiri, tablouri, toate cele care povesteau, intr-adevăr, 
realitatea, dar păstrând faţă de ea distanţa privirii, a memoriei, a 
curiozităţii sau a amuzamentului. Am ţinut ca aceste texte să se afle 
întotdeauna intr-un raport sau, mai curînd, în cit mai multe raporturi 
posibile cu realitatea: nu doar să se refere la ea, ci şi să opereze în 
cadrul ei; să constituie o piesă în dramaturgia realului, să reprezinte 
unealta unei răzbunări, arma unei uri, un episod dintr-o bătălie, 
gesticulaţia unei disperări sau a unei gelozii, o rugăminte sau un ordin. 
N-am căutat să reunesc texte care să fie, mai mult decît altele, fidele 
realităţii, care ar merita să fie reţinute pentru valoarea lor 
reprezentativă, ci texte care au jucat un rol în realul despre care 
vorbesc şi care se regăsesc, în schimb, oricare le-ar fi incertitudinea, 
emfaza sau ipocrizia, traversate de acesta: fragmente de discurs tîrînd 
după ele fragmentele unei realităţi din care fac parte. Nu o culegere de 
portrete va putea fi citită aici: sînt capcane, arme, strigăte, gesturi, 
atitudini, vicleşuguri, intrigi cărora cuvintele le-au fost instrumente. 
Vieţi reale au fost “jucate” în aceste cîteva fraze; prin asta nu vreau să 
spun că au fost figurate în ele, ci că, de fapt, libertatea, nefericirea, 
moartea chiar, soarta în orice caz în ele, cel puţin în parte, au fost 
hotărâte. Aceste discursuri au intersectat cu adevărat vieţi; aceste 
existenţe au fost efectiv riscate şi pierdute în aceste cuvinte. 

Am vrut, totodată, ca aceste personaje să fie ele însele obscure; 
ca nimic să nu le fi predispus pentru vreo strălucire, ca ele să nu fi fost 
înzestrate cu nici una dintre grandorile stabilite şi recunoscute - a 
naşterii, a averii, a sfinţeniei, a eroismului sau a geniului; să facă parte 
dintre miliardele de existenţe sorite să treacă fără urme; ca în 
necazurile şi pasiunile lor, în aceste amoruri şi în aceste uri să existe 
ceva cenuşiu şi obişnuit în comparaţie cu ceea ce se consideră de 
obicei demn de a fi povestit; ca, totuşi, ei să fi fost străbătuţi de o 
anumită ardoare, animaţi de o violenţă, o energie, un exces în răutatea, 
ticăloşia, josnicia, încăpăţînarea sau nenorocul care le conferea, în 
ochii anturajului lor, şi direct proporţional cu însăşi mediocritatea lor, 
un soi de măreţie înspăimântătoare sau mizerabilă. Plecasem în 
căutarea acelui soi de particule dotate cu o energie cu atît mai mare cu 
cît ele însele sînt mai mici şi mai dificil de distins. 

Pentru ca, totuşi, ceva din ele să ajungă pînă la noi, a trebuit ca 
un fascicol de lumină, pentru o clipă măcar, să vină să le surprindă. 

Lumină care vine de altundeva. Ceea ce le smulge din bezna în care 
de ar fi putut, şi în care, probabil, ar fi trebuit să iămînă pentru 
totdeauna e întîlnirea cu puterea: fără această izbitură, nici un cuvînt 
nu şi-ar mai face, desigur, apariţia pentru a reaminti fugitivul lor 
traiect. Puterea care a pîndit aceste vieţi, care le-a urmărit, care a dat, 
fie şi doar pentru o clipă, atenţie plîngerilor lor şi măruntului lor 
vacarm, şi care le-a însemnat cu o urmă de gheară, ea este aceea care a 
provocat cele cîteva cuvinte care ne-au rămas despre ele; fie pentru că 
cineva a vrut să i se adreseze pentru a denunţa, a se plînge, a solicita, a 
ruga, fie pentru că ea însăşi a vrut să intervină şi, în doar cîteva 
cuvinte, a judecat şi decis. Toate aceste vieţi care erau sortite a trece 
pe sub orice fel de discurs şi a dispărea fără să fi fost vreodată spuse 
n-au putut să lase urme - scurte, incisive, enigmatice deseori - decît în 
punctul contactului lor instantaneu cu puterea Astfel încît este, fără 
doar şi poate, cu neputinţă să le surprindem în ele însele, aşa cum 
puteau ele să fie “în stare liberă”; ele nu mai pot fi reperate decît aşa 
cum au fost prinse în declamaţiile, parţialităţile tactice, minciunile 
imperative pe care le presupun jocurile puterii şi raporturile cu el. 

Mi se va spune: iată-vă din nou, cu aceeaşi incapacitate de a trece 
linia, de a trece de partea cealaltă, de a asculta şi a face auzit limbajul 
care vine de altundeva sau de jos; mereu aceeaşi opţiune, de partea 
puterii, a ceea ce spune sau face să se spună ea. De ce să nu mergem să 
ascultăm aceste vieţi acolo unde ele vorbesc cu de la sine putere? Dar, 
mai îniîi, din ceea ce au fost ele în violenţa şi nefericirea lor singulară, 
ne-ar mai fi rămas ceva, oricît de puţin, dacă ele n-ar fi intersectat, la un 
moment dat, puterea şi nu i-ar fi provocat acesteia forţele? Nu este, la 
urma urmelor, una dintre trăsăturile fundamentale ale societăţii noastre 
faptul că, în ea, destinul îmbracă forma raportului cu puterea, a luptei cu 
ea sau împotriva ei? Punctul cel mai intens al vieţilor, acela în care se 
concentrează întreaga lor energie, este tocmai acolo unde ele se lovesc 
de putere, se luptă cu ea, încearcă să-i folosească forţele şi să scape din 
capcanele ei. Cuvintele scurte şi stridente care se duc şi vin între putere 
şi existenţele cele mai neesenţiale cu putinţă reprezintă, pentru acestea, 
singurul monument care, vreodată, li se va fi acordat; e ceea ce le 
conferă, pentru a străbate timpul, puţina strălucire, scurtul fulger care le 
aduce pînă la noi. 

Am vrut, pe scurt, să adun cîteva rudimente pentru o legendă a 
oamenilor obscuri, pornind de la discursurile pe care, la disperare sau 
furie, ei le schimbă cu puterea. 

“Legendă” pentru că, la fel ca în* toate legendele, şi aici se 

produce un anumit echivoc între fictiv şi real. El se produce, însă, din 
motive opuse. Legendarul, oricare i-ar fi miezul de realitate, nu este, 
pînă la urmă, altceva decît suma a ceea ce se spune despre această 
realitate. Este indiferent faţă de existenţa sau inexistenţa celui a cărui 
glorie o transmite. Dacă acesta a existat, legenda îl acoperă cu atîtea 
minuni, îl înf mmuseţează cu atîtea imposibilităţi, încît totul se petrece, 
sau aproape, ca şi cum acest a nici n-ar fi trăit vreodată. Iar dacă este 
pur imaginar, legenda povesteşte despre ele atîtea istorisiri insistente, 
încît el capătă consistenţa istorică a cuiva care va fi existat cu 
adevărat. în textele pe care urmează să le citiţi, existenţa acestor 
bărbaţi şi a acestor femei se reduce exact la ceea ce s-a spus despre ei; 
din ceea ce ei au fost şi din ceea ce ei au făcut nu se păstrează nimic, 
sau cel mult în cîteva fraze. Raritatea, şi nu prolixitatea este cea care 
face ca realul şi ficţiunea să se echivaleze. Dat fiind că n-au fost nimic 
în istorie, că nu au jucat nici un rol în evenimente şi nici un rol 
apreciabil în rîndul oamenilor importanţi, dat fiind că nu au lăsat 
despre ei nici o urmă la care să se poată face trimitere, ei nu au şi nu 
vor avea niciodată existenţă decît la adăpostul precar al acestor 
cuvinte. Şi, graţie textelor care vorbesc despre ei, ei ajung pînă la noi 
nepurtînd mai multe indicii de realitate decît dacă ar veni din Legenda 
de aur sau dintr-un roman de aventuri. Această pură existenţă 
verbală, care face din aceşti nefericiţi şi din aceşti sceleraţi nişte fiinţe 
cvasi-fictive, ei o datorează dispariţiei lor aproape exhaustive şi şansei 
sau nenorocului care determinat supravieţuirea, la voia documentelor 
regăsite, a cîtorva rare cuvinte care vorbesc despre ei sau pe care ei 
înşişi le-au rostit. Legendă neagră, dar mai cu seamă legendă seacă, 
redusă la ce s-a spus într-o zi şi care, prin improbabile întîlniri, s-a 
păstrat pînă la noi. 

Aceasta este o altă trăsătură a acestei legende negre. Ea nu s-a 
transmis, asemeni celei aurite, printr-o necesitate profundă, urmînd 
nişte trasee continui. Prin însăşi natura sa, ea este fără tradiţie; rupturi, 
ştergeri, uitări, încrucişări, reapariţii - numai aşa poate ea să ajungă 
pînă la noi. Hazardul o poartă încă de la început. A fost nevoie, mai 
întîi, de un joc de împrejurări care au atras, contra oricărei aşteptări, 
asupra individului cel mai obscur, asupra vieţii sale mediocre, asupra 
unor defecte pînă la urmă destul de obişnuite, privirea puterii şi 


* La Legende doree, denumire dată culegerii de vieţi ale sfinţilor alcătuită la 
jumătatea secolului al XK-lea de călugărul domincan Jacques de Voragine. La 
Legende doree. Paris, Gamier-Flanunarion, nrr. 132-133, 1967,2 voi. 

explozia furiei sale: întîmplare care a făcut ca vigilenţa responsabililor 
sau a instituţiilor, destinată, fireşte, să elimine orice dezordine, l-a 
reţinut pe acesta in loc de altul, pe acest călugăr scandalos, de 
exemplu, sau pe această femeie bătută, sau pe acest beţiv inveterat şi 
furios, sau pe acest negustor certăreţ şi nu pe atîţia alţii, de lingă ei, al 
căror tapaj nu era cu nimic mai mic. Şi a fost, după aceea, nevoie ca, 
dintre atitea documente pierdute şi risipite, acesta şi nu altul să ajungă 
pînă la noi, să fie găsit şi citit. Astfel incit, între aceşti oameni fără 
importanţă şi noi, care nu avem mai multă ca ei, nu există nici un 
raport de necesitate. Nimic nu făcea probabilă apariţia lor din umbră, a 
lor mai curind decît a altora, cu vieţile şi necazurile lor. Să ne 
amuzăm, dacă vrem, văzînd în asta o revanşă: şansa ce le permite 
acestor oameni absolut fără glorie să apară din mijlocul atîtor morţi, să 
gesticuleze încă, să-şi manifeste încă furia, tristeţea sau invincibila lor 
încăpăţînare de a divaga compensează, poate, neşansa care a atras 
asupra lor, in ciuda modestiei şi a anonimatului, explozia puterii. 

Nişte vieţi care sînt ca şi cum nu ar fi existat, nişte vieţi care nu 
supravieţuiesc decît ca urmare a izbirii de o putere care n-a vrut decît 
să le nimicească sau, măcar, să le şteargă, nişte vieţi ce nu revin decît 
ca efect al nenumărate hazarduri, acestea sînt infamiile din care am 
vmt să adun, aici, cîteva resturi. Există o falsă infamie, aceea de care 
beneficiază acei indivizi ai groazei şi ai scandalului care au fost Gilles 
de Rais, Guillery sau Cartouche, Sade şi Lacenaire. Aparent infami, 
din pricina amintirilor abominabile pe care le-au lăsat, a nelegiuirilor 
care le sînt atribuite, a groazei respectuoase pe care au inspirat-o, 
aceştia sînt, de fapt, nişte oameni ai legendei glorioase, chiar dacă 
motivele acestei faime sînt opuse celor care fac sau ar trebui să facă 
măreţia oamenilor. Infamia lor nu este decît o modalitate a universalei 
fama. în vreme ce călugărul apostat sau bietele spirite rătăcite pe 
drumuri necunoscute sînt infami într-un sens cît se poate de strict; ei 
nu mai există decît prin cele câteva cuvinte teribile care erau menite a-i 
face nedemni, pe vecie, de memoria oamenilor. Şi întîmplarea a vrut 
că doar aceste cuvinte, tocmai aceste cuvinte să supravieţuiască. 
Reîntoarcerea lor, acum, în real, se face exact în forma în care ei 
fuseseră izgoniţi din lume. Inutil să le căutăm altă faţă sau să 
presupunem în ei altă măreţie; ei nu sînt mai mult decît lucrul prin 
care s-a dorit a fi copleşiţi: nici mai mult, nici mai puţin. Aceasta este 
infamia strictă, aceea care, nefiind amestecată nici cu scandal 
ambiguu, nici cu admiraţie surdă, nu cade la învoială cu nici un fel de 
glorie. 

* 

în comparaţie cu marea culegere a infamiei, care ar aduna 
urmele acesteia de peste tot şi din toate timpurile, îmi dau seama că 
alegerea de faţă este meschină, îngustă, oarecum monotonă. Este 
vorba de documente datînd, toate, cu aproximaţie, din aceeaşi sută de 
ani, 1660-1760, şi provenind din aceeaşi sursă: arhivele internării, ale 
poliţiei, ale petiţiilor adresate regelui şi ale scrisorilor de denunţ. Să 
presupunem că nu este vorba dedt despre un prim volum şi că Viaţa 
oamenilor infami va putea să se extindă şi la alte timpuri şi locuri. 

M-am oprit asupra acestei perioade şi asupra acestui tip de texte 
ca urmare a unei vechi familiarităţi Dar dacă gustul meu de ani întregi 
pentm ele nu s-a dezminţit şi dacă mai revin şi astăzi la ele e pentru că 
bănuiesc în ele un început; un eveniment, în tot cazul, important în 
care s-au încrucişat mecanisme politice şi efecte de discurs. 

Aceste texte din secolele al XVII-lea şi al XVIII-lea (mai cu 
seamă dacă le comparăm cu ceea ce va fi, ulterior, platitudinea 
administrativă şi poliţienească) au o strălucire, dezvăluie prin ocolul 
unei fraze o splendoare, o violenţă care dezmint în ochii noştri cel 
puţin, micimea afacerii sau meschinăria destul de ruşinoasă a 
intenţiilor. Vieţile cele mai jalnice sînt descrise aici cu imprecaţia sau 
emfaza ce par a conveni celor mai tragice. Efect fără îndoială, comic; 
există ceva derizoriu în a convoca întreaga putere a cuvintelor, şi, prin 
ele, atotputernicia cerului şi a pămîntului în jurul unor dezordini aht 
de insignifiante sau al unor nenorociri atît de comune: “Prăbuşit sub 
povara celei mai mari dureri, Duchesne, rindaş, îndrăzneşte cu umilă 
şi respectuoasă încredere să se arunce la picioarele Maiestăţii Voastre 
pentru a implora să i se facă dreptate împotriva celei mai rele dintre 
toate femeile... Cită speranţă trebuie să aibă nefericitul care, împins 
spre ultima extremitate, a recurs astăzi la Majestatea Voastră după ce 
va ft epuizat toate căile blîndeţii, ale dojanei şi ale menajamentului 
pentru a readuce la datoria sa o femeie lipsită de orice sentiment al 
religiei, al onoarei, al probităţii şi chiar al omeniei? Aceasta e, Sire, 
starea nefericitului care îndrăzneşte să-şi facă auzită vocea plîngăreaţă 
în urechile Majestăţii Voastre". Sau în jurul acestei doici părăsite care 
solicită arestarea soţului în numele celor patru copii ai săi “care nu au 
poate nimic altceva de aşteptat din partea tatălui lor decît un exemplu 
îngrozitor al efectelor dezordinii. Dreptatea Dumneavoastră, 
Monseniore, îi va feri de o atît de dezonorantă educaţie, pe mine şi 
familia mea de oprobiu şi infamie, şi-l va pune în imposibilitatea de a 

aduce vreun prejudiciu societăţii pe un rău cetăţean care nu poate decît 
să-i dăuneze”. Veţi rîde poate; dar nu trebuie să uităm: acestei retorici 
care nu este grandilocventă decît din pricina micimii lucrurilor la care 
se aplică, puterea îi răspunde în nişte termeni care nu ni se par cu 
nimic mai măsuraţi; cu, totuşi, diferenţa că prin cuvintele puterii trece 
fulgerul deciziilor sale; iar solemnitatea lor poate fi autorizată dacă nu 
de importanţa a ceea ce pedepsesc, cel puţin de rigoarea pedepsei pe 
care o impun. Dacă este închisă nu ştiu care vînzătoare de horoscopuri 
e pentru că “există puţine crime pe care ea să nu le fi comis şi nici una 
de care să nu fie capabilă. De aceea este pe cît de drept, pe alît de 
caritabil ca publicul să fie scăpat de urgenţă de această femeie atît de 
periculoasă, care îl fură, îl înşeală şi îl scandalizează nepedepsită de 
atîţia ani”. Sau referitor la un tînăr descreierat, fiu rău şi destrăbălat: 
“Este un monstru de libertinaj şi de impietate... Obişnuit cu toate 
viciile: escroc, recalcitrant, nestăpînit, violent, capabil să atenteze la 
viaţa propriului său tată în mod deliberat... însoţit tot timpul de 
prostituate de ultimă spiţă. Tot ce i se înfăţişează din escrocheriile şi 
dereglările sale nu produce nici o impresie asupra sufletului său; nu 
răspunde la acestea decît printr-un surîs de scelerat care ne 
încunoştinţeazâ asupra împietririi sale şi ne întăreşte convingerea că 
este incurabil”. La cea mai mică extravaganţă sîntem deja în 
abominabil sau, cel puţin, în discursul invectivei şi al execrării. Aceste 
femei de moravuri uşoare şi aceşti copii turbaţi nu pălesc alături de 
Nero sau Rodogune. Discursul puterii în epoca clasică, ca şi discursul 
care i se adresează, naşte monştri. De ce tot acest teatru atît de emfatic 
al cotidianului? 

Priza puterii asupra obişnuitului vieţii fusese organizată de către 
creştinism în bună parte în jurul confesiunii: obligaţia de a înşira în 
mod regulat pe firul limbajului lumea minusculă de zi cu zi, greşelile 
banale, slăbiciunile chiar şi cele mai imperceptibile şi pînă şi jocul 
tulbure al gîndurilor, intenţiilor şi dorinţelor, ritual de mărturisire în 
care cel care vorbeşte este în acelaşi timp cel despre care se vorbeşte; 
ştergerea lucrului spus prin chiar enunţarea sa, dar şi creştere a 
mărturisirii însăşi, care trebuie să rămînă secretă şi să nu lase altă 
unnă decît remuşcarea şi faptele de penitenţă. Occidentul creştin a 
inventat această surprinzătoare constrângere, pe care a impus-o tuturor, 
de a spune totul pentru a şterge totul, de a formula chiar şi cele mai 
mărunte greşeli într-un murmur neîntrerupt, îndîrjit, exhaustiv, căruia 
nu trebuia să-i scape nimic, dar care nu trebuia să-şi supravieţuiască 
nici măcar o secundă. Pentru sute de milioane de oameni, vreme de 

secole, răul a trebuit să fie mărturisit la persoana întîi, intr-un şuşotit 
obligatoriu şi fugitiv. 

Dar cu începere de la un moment ce poate fi situat la sfîrşitul 
secolului al XVII-lea, acest mecanism a fost încadrat şi debordat de un 
altul, a cărui funcţionare era cu totul diferită. înlănţuire administrativă 
şi nu religioasă; mecanism de înregistrare şi nu de iertare. Obiectivul 
urmărit era, cu toate acestea, identic. în parte cel puţin: punere în 
discurs a cotidianului, parcurgere a universului infim al iregularităţilor 
şi dezordinilor lipsite de importanţă. însă mărturisirea nu mai joacă, 
acum, rolul eminent pe care i-1 rezervase creştinismul. Pentru acest 
mod de control şi supraveghere sînl utilizate, în mod sistematic, nişte 
procedee vechi, pînă atunci, însă, strict localizate: denunţul, plîngerea, 
ancheta, raportul, turnătoria, interogatoriul. Şi tot ce se spune astfel se 
înregistrează în scris, se acumulează, constituie dosare şi arhive. 
Vocea unică, instantanee şi fără urmă a mărturisirii penitenţiale, care 
ştergea răul ştergîndu-se pe ea însăşi, este înlocuită de voci multiple, 
care se depun într-o enormă masă documentară şi constituie astfel, în 
timp, un fel de memorie în continuă creştere a tuturor relelor lumii. 
Răul minuscul al mizeriei şi al greşelii nu mai este trimis la cer prin 
confidenţa abia audibilă a mărturisirii; se acumulează pe pămînt sub 
formă de urme scrise. Un cu totul alt tip de raporturi se instaurează 
între putere, discurs şi cotidian, o cu totul altă manieră de a-1 
administra pe acesta din urmă şi de a-1 formula. Ia naştere, pentru 
viaţa obişnuită, o nouă punere în scenă. 

Primele sale instrumente, arhaice dar deja complicate, se cunosc: 
petiţiile, scrisorile cu sigiliu sau ordinele regale, închiderile diverse, 
rapoartele şi deciziile poliţiei. N-am să revin asupra acestor lucruri 
deja ştiute; ci doar asupra anumitor aspecte care pot să dea seamă de 
intensitatea stranie şi de un fel de frumuseţe pe care le degajă uneori 
aceste imagini grăbite în care nişte bieţi oameni au căpătat, pentru noi 
care-i privim de atît de departe, chipul infami ei. Scrisoarea cu sigiliu, 
internarea, prezenţa generalizată a poliţiei, toate acestea nu evocă, de 
obicei, decît despotismul unui monarh absolut. Dar trebuie să ne dăm 
seama că acest “arbitrariu” era un soi de serviciu public. “Ordinele 
regelui” nu cădeau la întîmplare, de sus în jos, ca nişte semne ale 
mîniei monarhului, decît în cazurile cele mai rare. în majoritatea 
cazurilor, ele erau solicitate împotriva cuiva de către anturajul 
acestuia, de către tatăl sau mama sa, de către una din rude, de către 
familia, fiii sau fiicele, vecinii săi, de către preotul locului uneori sau 
de vreun notabil; aceste ordine erau cerate cu insistenţă, ca şi cum ar fi 

fost vorba de cine ştie ce crimă care ar fi meritat furia suveranului, 
pentru cîte o obscură poveste de familie: soţi batjocoriţi sau bătuţi, 
averi delapidate, conflicte de interese, tineri rebeli, escrocherii sau 
beţii şi toate abaterile de la buna-purtâre. Scrisoarea cu sigiliu care 
trecea drept voinţa expresă şi particulară a regelui de a-1 închide pe 
unul dintre supuşii săi fără a se urma căile justiţiei normale, nu era 
decît răspunsul la această cerere venită de jos. Ea nu era, însă, 
acordată de drept oricui o solicita; o anchetă trebuia s-o preceadă, 
pentru a judeca cu privire la întemeierea cererii; ea trebuia să 
stabilească dacă dezmăţul, beţia, violenţa sau libertinajul cu pricina 
meritau într-adevăr o internare, în ce condiţii şi pentru cît timp: 
sarcină a poliţiei, care strângea, în acest scop, mărturii, delaţiuni şi 
întregul murmur suspect care creează ceaţă în jurul fiecăruia. 

Sistemul scrisoare cu sigiliu-închidere nu a constituit decît un 
episod destul de scurt: mi mai mult de un secol şi limitat numai la 
Franţa. Ceea ce nu-1 face să fie mai puţin important în istoria 
mecanismelor puterii. El nu asigură erupţia spontană a arbitrarului 
regal în elementul cel mai cotidian al vieţii. îi asigură, mai curând, 
distribuţia conform unor circuite complexe şi într-un Întreg joc de 
cereri şi răspunsuri. Abuz al despotismului? Poate; totuşi, nu; în sensul 
în care monarhul ar abuza pur şi simplu de propria-i putere, ci în 
sensul că fiecare poate să se folosească pentru sine, pentru propriile 
sale scopuri şi împotriva celorlalţi, de enormitatea puterii absolute: un 
fel de punere la dispoziţie a mecanismelor suveranităţii, o posibilitate 
oferită celor dibaci să le capteze de a-i deturna efectele în propriul său 
avantaj. De aici, un anumit număr de consecinţe: suveranitatea politică 
ajunge să se insereze la nivelul cel mai elementar al corpului social; de 
la supus la supus - şi este vorba, uneori, de cei mai umili -, între 
membrii aceleiaşi familii, în relaţii de vecinătate, de interese, de 
meserie, de rivalitate, de ură şi dragoste, se poate profita, pe lîngă 
armele tradiţionale ale autorităţii şi supunerii, de resursele unei puteri 
politice care are forma absolutismului; fiecare, dacă ştie să joace jocul, 
poate deveni pentru celălalt un monarh teribil şi fără de lege: homo 
homini rex\ un întreg lanţ politic vine să se intersecteze cu trama 
cotidianului. Această putere mai trebuie, însă, fie şi doar o clipă, 
însuşită, canalizată, captată şi îndreptată în direcţia dorită; este nevoie, 
pentru a te folosi de ea în propriul avantaj, s-o “seduci”; ea devine în 
acelaşi timp obiect al dorinţei şi obiect al seducţiei; e, aşadar, 
dezirabilă, şi aceasta exact în măsura în care ea este absolut de temut. 
Intervenţia unei puteri politice fără limite în raportul cotidian devine. 

astfel, nu doar acceptabilă şi familiară, ci şi profund dorită, nu fără a 
deveni, ca urmare tocmai a acestui fapt, tema unei frici generalizate. 
Nu trebuie să ne mire această înclinaţie care, puţin cite puţin, a deschis 
relaţiile de apartenenţă sau de dependenţă legate tradiţional de familie, 
spre controluri administrative şi politice. Şi nici faptul că puterea 
nemăsurată a regelui funcţionînd astfel în mijlocul pasiunilor, al 
furiilor, al mizeriilor şi ticăloşiilor a putut să devină, în ciuda sau mai 
degrabă tocmai din cauza utilităţii sale, obiect al detestării. Cei care se 
foloseau de scrisorile cu sigiliu şi regele care le acorda au fost prinşi 
în capcana complicităţii lor: primii au pierdut tot mai mult din forţa lor 
tradiţională în folosul unei puteri administrative; iar regele, tot 
amestecîndu-se zi de zi în alîtea uri şi intrigi, a început să fie el însuşi 
urît Cum spunea ducele de Chaulieu, cred, în Memoriile a două tinere 
căsătorite *, tăind capul regelui. Revoluţia Franceză i-a decapitat pe 
toţi taţii de familie. 

Din toate acestea n-aş vrea să reţin pentru moment decît atît: o 
dată cu acest întreg dispozitiv al petiţiilor, scrisorilor cu sigiliu, 
internării, poliţiei, o infinitate de discursuri îşi va face apariţia, 
traversînd în toate direcţiile cotidianul şi ocupîndu-se, dar într-un mod 
absolut diferit de acela al mărturisirii, de răul minuscul al vieţilor 
lipsite de importanţă. în plasele puterii, de-a lungul unor circuite 
destul de complicate, vin să se prindă disputele între vecini, certurile 
dintre părinţi şi copii, neînţelegerile casnice, excesele de vin şi de sex, 
gîlcevile publice şi nenumărate pasiuni secrete. A existat ceva de 
forma unui imens şi omniprezent apel pentru punerea în discurs a 
tuturor acestor agitaţii şi a fiecăreia dintre aceste mărunte suferinţe, 
începe să urce un murmur care nu se va opri: acela prin care variaţiile 
individuale de comportament, ruşinile şi secretele sînl oferite puterii 
de către discurs. Oarecarele încetează să mai aparţină tăcerii, rumorii 
trecătoare şi mărturisirii fugitive. Toate aceste lucruri care compun 
obişnuitul, detaliul lipsit de importanţă, obscuritatea, zilele fără glorie, 
viaţa comună pot şi trebuie să fie spuse - mai mult, scrise. Au devenit 
descriptibile şi transcriptibile, exact în măsura în care sînt străbătute 
de mecanismele unei puteri politice. Vreme îndelungată, nu meritaseră 


Aluzie la cuvintele ducelui de Chaulieu, reproduse în Scrisoarea 
Domnişoarei de Chaulieu către Doamna de L’Estorade , in H. de Balzac, 
Memoires de deux jeunes mariees, Paris, Librairie nouvelle, 1856, p. 59: 
“Tăind capul lui Ludovic al XVI-lea, Revoluţia le-a tăiat capul tuturor taţilor 
de familie”. 

a fi spuse fără bătaie de joc decît gesturile celor mari; sîngele, naşterea 
şi fapta de vitejie erau singurele care dădeau dreptul la istorie. Iar dacă 
se întâmpla, totuşi, ca, uneori, cei umili,să acceadă la un soi de glorie, 
era ca urmare a unei fapte extraordinare - strălucirea unei sfinţenii sau 
enormitatea unei nelegiuiri. Că poate să existe, în ordinea de zi cu zi, 
ceva de felul unui secret de spulberat, că neesenţialul poate fi, într-un 
anumit fel, important a rămas ceva absolut exclus pînă cînd, peste 
aceste turbulenţe minuscule, a venit să se aşeze privirea albă a puterii. 

Apariţie, aşadar, a unei imense posibilităţi de discurs. O anumită 
cunoaştere cu privire la cotidian îşi are aici o parte cel puţin a originii 
sale şi, o dată cu ea, o grilă de inteligibilitate pe care Occidentul s-a 
arătat preocupat s-o aplice gesturilor noastre, modurilor noastre de a fi 
şi de a face. Pentru aceasta a fost, însă, nevoie de omniprezenţa 
deopotrivă reală şi virtuală a monarhului; a trebuit ca el să fie imaginat 
destul de aproape de toate aceste mizerii, destul de atent la cea mai 
mică dintre aceste dezordini pentru ca el să fie tot mai solicitat; a 
trebuit ca el însuşi să apară înzestrat cu un fel de ubicuitate fizică. în 
forma sa primă, acest discurs referitor la cotidian era în întregime 
întors către rege; i se adresa lui; trebuia să se strecoare în marile 
ritualuri ceremoniale ale puterii; trebuia să adopte forma acestora şi să 
le îmbrace semnele. Banalul nu putea fi spus, descris, observat, 
supravegheat şi calificat decît în interiorul unui raport de putere bînîuil 
de figura regelui - de puterea sa reală şi de fantasma forţei sale. De 
unde şi forma cu totul singulară a acestui discurs: el necesita un limbaj 
decorativ, imprwcator sau mgător. Fiecare dintre aceste istorii de toate 
zilele trebuia spusă cu emfaza rarelor evenimente care sînt demne de a 
reţine atenţia monarhilor, marea retorică trebuia să îmbrace aceste 
afaceri de nimic. Nicicînd, mai târziu, mohorîta administraţie 
poliţienească sau dosarele medicinei sau ale psihiatriei nu vor mai 
regăsi astfel de efecte de limbaj. Uneori, un edificiu verbal somptuos 
pentru a povesti o ticăloşie obscură sau o intrigă măruntă; alteori, 
cîteva fraze scurte firlgerindu-1 pe un mizerabil şi rearuncîndu-1 
imediat în bezna sa; sau prelunga relatare a necazurilor povestite după 
modelul rugăminţii şi al umilinţei: discursul politic al banalităţii nu 
putea fi decît solemn. 

Se mai produce însă, în aceste texte, şi un alt efect de disparitate. 
Se întâmpla de multe ori ca solicitările de internare să fie făcute de 
oameni de condiţie foarte joasă, puţin sau deloc alfabetizaţi; ei înşişi, 
cu puţinele lor cunoştinţe sau, în locul lor, un scrib mai mult sau mai 
puţin priceput compuneau cum puteau şi ei formulările şi turnurile de 

frază pe care le considerau a se impune atunci cînd te adresezi regelui 
sau celor mari, şi le amestecau cu cuvinte stîngace şi violente, expresii 
nacioplite prin care ei îşi imaginau, desigur, că dau mai multă forţă şi 
mai mult adevăr solicitărilor lor, atunci, în fraze solemne şi dislocate, 
alături de cuvinte ininteligibile răsar expresii aspre, stîngace, rău 
sunătoare; în limbajul obligatoriu şi ritualic se întreţes neiăbdările, 
furiile, turbările, pasiunile, ranchiunile şi revoltele. O anumită vibraţie 
şi nişte intensităţi sălbatice dau peste cap regulile acestui discurs 
afectat şi se fac auzite cu propriile lor moduri de, a se rosti. Aşa 
vorbeşte, de pildă, nevasta lui Nicolas Bienfait: ea “îşi ia libertatea de 
a-i expune Monseniorului că numitul Nicolas Bienfait, căruţaş de 
remiză, este un om foarte destrăbălat care o omoară cu bătaia şi care 
vinde totul, făcînd deja să moară cele două neveste ale sale, dintre care 
primeia i-a ucis copilul în corp, a doua după ce i-a vîndut şi mîncat 
totul, datorită tratamentului rău, a făcut-o să moară de langoare, 
ajungînd să vrea s-o stranguleze cu o zi înainte de a muri... Celei de-a 
treia vrea să-i mănînce inima friptă, nemaisocotind alte multe omoruri 
pe care le-a comis; Monseniore, mă arunc la picioarele Majestăţii 
Voastre pentru a implora Mila Voastră. Sper că în bunătatea Voastră 
îmi veţi face dreptate, căci viaţa ftindu-mi ameninţată clipă de clipă, n- 
am să încetez să mă rog la Domnul să vă ţină sănătos...” 

Documentele adunate de mine aici sînt omogene; şr riscă să pară 
monotone. Toate funcţionează, însă, în mod disparat. Disparitate între 
lucrurile povestite şi modul de a le spune; disparitate între cei care se 
plîng şi se cerşesc şi cei care au toată puterea asupra lor, disparitate 
între ordinea minusculă a problemelor ridicate şi enormitatea puterii 
puse în operă; disparitate între limbajul ceremoniei şi al puterii şi 
limbajul furiilor şi al neputinţelor. Sînt nişte texte care trag cu ochiul 
către Racine, Bossuet sau Crebillon; dar ele poartă în sine o întreagă 
turbulenţă populară, o întreagă mizerie şi violenţă, o întreagă 
“josnicie”, cum se spunea pe atunci, pe care nici o literatură din acea 
epocă n-ar fi putut s-o adăpostească. Ele fac să apară calici, sărmani 
sau doar mediocri pe scena unui ciudat teatru în care aceştia adoptă 
posturi, turnuri ale vocii, grandilocvenţe şi se îmbracă în zdrenţe de 
postav, care le sînt necesare dacă vor să li acorde atenţie pe scena 
puterii. Ei duc, uneori, cu gîndul la o biată trupă de măscărici care s-ar 
împopoţona cît se poate cu nişte straie altădată somptuoase pentru a 
juca în faţa unui public de bogaţi care îşi va bate joc de ei. Cu mica 
diferenţă că aceştia îşi joacă propria viaţă, în faţă unor potentaţi care 
pot să decidă în privinţa ei. Nişte personaje coborîte din Celine care 


228 



doresc să se facă auzite la Versailles. 

Va veni o zi în care toată această disparitate va dispărea. Puterea 
care se va exercita la nivelul vieţii cotidiene nu va mai fi aceea a unui 
monarh apropiat şi îndepărtat, atotputernic şi capricios, sursă a tot ce-i 
justiţie şi obiect al oricărui fel de seducţie, în acelaşi timp principe 
politic şi forţă magică; ea se va constitui dintr-o reţea fină, 
diferenţiată, continuă, care va lega instituţiile diferite ale justiţiei, 
poliţiei, medicinei, psihiatriei. Iar discursul care se va forma atunci nu 
\a mai avea veche teatralitate artificială şi stîngace; se va dezvolta 
intr-un limbaj care se va pretinde acela al observaţiei şi al neutralităţii. 
Banalul va fi analizat prin grila eficace dar cenuşie a Administraţiei, a 
jurnalismului şi al ştiinţei; dacă nu cumva vom merge să-i căutăm 
splendorile ceva mai departe, în literatură. în secolele al XVII-lea şi al 
XVIII-lea ne aflăm în epoca încă aspră şi barbară în care toate aceste 
mediaţii nu există; corpul mizerabililor este pus să înfrunte direct 
corpul regelui, agitaţia lor să se confrunte cu ceremoniile sale; nu 
există nici limbaj comun, d o ciocnire între strigăte şi ritualuri, între 
dezordini ce se vor rostite şi rigoarea formelor ce trebuie respectată 
De aici, pentru noi, care privim de departe această primă apariţie a 
cotidianului în codul politicului, fulguraţii ciudate, ceva strident şi 
intens, care se va pierde ulterior, atunri cînd aceste lucruri şi aceşti 
oameni vor fi transformaţi în “afaceri”, fapte diverse sau cazuri. 

* 

Moment important acesta, al unei societăţi care a acordat 
cuvinte, turnuri şi fraze, ritualuri de limbaj masei anonime a oamenilor 
pentru ca aceştia să poată să vorbească despre ei înşişi - să vorbească 
public şi sub tripla condiţie ca acest discurs să fie adresat şi pus în 
circulaţie în interiorul unui dispozitiv de putere bine definit, ca el să 
determine apariţia fundalului pînă atunci abia perceptibil al 
existenţelor şi ca pornind de la acest război infim al pasiunilor şi 
intereselor, el să ofere puterii posibilitatea unei intervenţii suverane. 
Urechea lui Denys era o mică maşină elementară în comparaţie cu 
aceasta. Ca şi cum puterea ar fi uşoară şi facil, desigur, de distrus, 
dacă n-ar face decît să supravegheze, să spioneze, să surprindă, să 
interzică şi să pedepsească; ea, însă, incită, suscită, produce; nu este 
doar un ochi şi o ureche; îi face pe oameni să acţioneze şi să 
vorbească. 

Această maşinărie a fost fără doar şi poate importantă pentru 
constituirea unor domenii de cunoaştere. Ea nu este străină nici de un 

nou regim al literaturii. Nu vreau să spun că scrisoarea cu sigiliu s-ar 
afla la originea unor forme literare inedite, ci că la răscrucea secolelor 
al XVII-lea şi al XVIlI-lea, raporturile dintre discurs, putere, viaţa 
cotidiană şi adevăr s-au legat intr-un nou fel, în care literatura era şi ea 
implicată. 

Fabula, în funcţie de sensul cuvîntului, este ceea ce merită a fi 
spus. Vreme îndelungată, în societatea occidentală, viaţa de zi cu zi n- 
a putut să acceadă la discurs decît străbătută şi transfigurată de 
fabulos; trebuia să fie scoasă din ea însăşi prin eroism, fapta de vitejie, 
aventuri, Providenţă şi graţie, eventual nelegiuire; trebuia să fie 
marcată cu o tuşă de imposibil. Abia atunci devenea dicibilă. Ceea ce 
o făcea inaccesibilă îi permitea să funcţioneze ca lecţie şi ca exemplu. 
Cu cît o povestire era mai neobişnuită, cu atît forţa ei de a vrăji şi de a 
convinge era mai mare. în acest joc al “fabulosului exemplar”, 
indiferenţa faţă de adevărat şi de fals era, prin urmare, fundamentală. 
Iar dacă se întîmpla ca mediocritatea realului să fie povestită pentru ea 
însăşi, nu era decît pentru a provoca un efect de caraghioslîc: simplul 
fapt de a vorbi despre aşa ceva provoca rîsul. 

Incepînd cu secolul al XVII-lea, Occidentul a asistat la naşterea 
unei întregi “fabule” a vieţii obscure din care fabulosul a fost exclus 
Imposibilul sau derizoriul au încetat să mai fie condiţia sub care 
obişnuitul putea fi povestit. Ia naştere o artă a limbajului a cărei 
sarcină nu mai este aceea de a cînta improbabilul, ci de a face să apară 
ceea ce nu apare - nu poate sau nu trebuie să apară: să spună ultimele 
trepte, cele mai mărunte, ale realului. în momentul în care are loc 
instaurarea unui dispozitiv pentru a se forţa spunerea “infimului”, ceea 
ce nu se spune, ceea ce nu merită nici o glorie, “infamul” deci, se 
formează un nou imperativ, care va constitui ceea ce am putea să 
numim etica imanentă a discursului literar occidental: funcţiile sale 
ceremoniale vor dispărea treptat; sarcina lui nu va mai fi aceea de a 
manifesta în chip sensibil strălucirea mult prea vizibilă a forţei, a 
graţiei, a erotismului, a puterii; ci de a căuta ceea ce este cel mai greu 
de surprins, cel mai ascuns, cel mai dificil de spus şi de arătat, pînă la 
urmă cel mai interzis şi mai scandalos. Un soi de poruncă de a scoate 
din bîrlog latura cea mai nocturnă şi mai cotidiană a existenţei (fie şi 
cu riscul de a descoperi, uneori, în ea figurile solemne ale destinului) 
va trasa ceea ce constituie panta de evoluţie a literaturii cu începere 
din secolul al XVII-lea, de dnd ea a început să fie literatură în sensul 
modem al cuvîntului. Mai mult decît o formă specifică, decît o relaţie 
esenţială cu forma, tocmai această constrîngere, era să spun această 

morală este cea care o caracterizează şi i-a adus pînă la noi imensa 
mişcare: obligaţia de a spune cele mai comune dintre secrete. 
Literatura nu rezumă la ea însăşi această mare politică, această mare 
etică discursivă; şi nici nu se reduce în întregime la ea; dar îşi are în 
această politică şi etică locul său şi condiţia sa de existenţă. 

De unde şi dublul său raport cu adevărul şi cu puterea. în vreme 
ce fabulosul nu poate să funcţioneze decît într-o indecizie între 
adevărat şi fals, literatura se instaurează printr-o decizie de ne-adevăr: 
ea se prezintă în mod explicit pe ea însăşi ca artificiu, dar angajîndu-se 
să producă efecte de adevăr recognoScibile ca atare; importanţa 
acordată, în epoca clasică, naturalului şi imitaţiei reprezintă, 
neîndoielnic, una din primele maniere de a formula această 
funcţionare “în adevăr*’ a literaturii. Ficţiunea a înlocuit, aşadar, 
fabulosul, romanul se eliberează de romanesc şi nu se va dezvolta 
decît eliberîndu-se cît mai complet de el. Literatura face, aşadar, parte 
din marele sistem de constrîngeri prin care Occidentul a silit 
cotidianul să intre în discurs; locul său este, însă, unul special: în 
îndîrjirea ei de a căuta cotidianul sub el însuşi, de a depăşi limitele, de 
a spulbera cu brutalitate sau insidios secretele, de a deplasa regulile şi 
codurile, de a spune inavuabilul, ea va tinde, prin urmare, să se 
plaseze în afara legii sau, măcar, de a lua asupra ei însăşi povara 
scandalului, a transgresiunii şi a revoltei. Mai mult decît oricare altă 
formă de limbaj, earămîne discursul “infamiei”: ei îi revine sarcina de 
a spune indicibilul extrem - răul maxim, secretul suprem, 
intolerabilul, neruşinatul. Fascinaţia pe care le exercită, de ani şi ani 
de zile, una asupra alteia psihanaliza şi literatura este, din acest punct 
de vedere, semnificativă. Dar nu trebuie să uităm că această poziţie cu 
totul singulară a literaturii nu este decît efectul unui anumit dispozitiv 
de putere care traversează, în Occident, economia discursului şi 
strategiile adevăratului. 

Spuneam, la început, că mi-ar plăcea ca aceste texte să fie citite 
asemeni unor “nuvele”. Era, desigur, exagerat spus; nici una nu va 
egala vreodată cea mai măruntă povestire al lui Cehov, Maupassant 
sau James. Nici “cvasi-“, nici “sub-literatură”, aceste texte nu 
reprezintă nici măcar schiţa unui gen; ci, în dezordine, zgomot şi chin, 
lucrarea puterii asupra vieţilor, şi discursul care se naşte de aici. 
Manon Lescaut povesteşte una dintre istoriile care urmează. 


" A.F. Pr6vost, Les Aventures du chevalier Des Grieux et de Manon Lascaut, 
Amsterdam, 1733. 

ÎNCORPORAREA SPITALULUI ÎN 
TEHNOLOGIA MODERNĂ 


în ce moment a început spitalul să fie considerat ca un 
instrument terapeutic, altfel spus ca un instrument de intervenţie în 
maladie, ca un instrument capabil, prin el însuşi şi prin flecare dintre 
efectele sale, să îngrijească un bolnav? 

Spitalul ca instrument terapeutic este, într-adevăr, un concept 
relativ modem, dat fiind că datează de la sfârşitul secolului al XVIII- 
lea. în jurul anului 1760 şi-a făcut apariţia ideea că spitalul putea şi 
trebuia să fie un instrument menit a-1 vindeca pe bolnav. Acest lucra 
se petrece prin intermediul unei noi practici: vizita şi observarea 
sistematică şi comparată a spitalelor. 

în Europa, asistăm la începutul unei serii de călătorii de studii. 
Printre acestea, cea a englezului Howard*, care a străbătut spitalele şi 
închisorile continentului între 1775 şi 1780; ca şi cea a francezului 
Tenon**, trimis la cererea Academiei de Ştiinţe, în momentul cînd se 
punea problema reconstrucţiei stabilimentului Hotel-Dieu din Paris. 
Aceste călătorii de studii prezentau mai multe caracteristici: 

1) Finalitatea lor era aceea de a defini, pe baza unei anchete, un 
program de reformă sau de reconstrucţie al spitalelor. Atunci cînd 
Academia de Ştiinţe s-a hotărît să-l trimită pe Tenon în diferite ţări 
europene ca să ancheteze cu privire la situaţia spitalelor, acesta a scris 
următoarea frază care mi se pare foarte importantă: “Spitalele deja 
existente trebuie să permită evaluarea meritelor şi defectelor noului 
spital”. 


J. Howard, The State ofPrisons in England and Wales, London, Warrington, 
2 voi., 1777-1780 (Etat des prisons, des hăpitaux et des maisons de force, 
trad. fir. J.P. Berenger, Paris, Lagrange, 2 voL, 1788). 

** J.-R. Tenon, Memoires sur Ies hăpitaux de Paris, Paris, Royez, 1788. 

Se consideiă, atunci, că nici o teorie medicală nu este suficientă 
in ea însăşi pentru a defini un program spitalicesc. în plus, nici un plan 
arhitectural abstract nu este în măsură să ofere formula spitalului bun. 
Este vorba, într-adevăr, despre o problemă complexă, ale cărei efecte 
şi consecinţe nu sînt foarte bine cunoscute. Spitalul acţionează asupra 
bolilor, poate uneori să le agraveze, să le multiplice sau, din contră, să 
le atenueze. 

Numai o critică empirică asupra acestui Obiect nou care este 
spitalul, interogat şi izolat intr-un mod cu totul nou, va putea să ofere 
ideea unui program modem de construire a spitalelor. Spitalul 
încetează, prin urmare, să mai fie o simplă figură arhitecturală, făcând 
de-aici înainte parte dintr-un fapt medico-spitalicesc care se cere 
studiat la fel ca şi climatele, maladiile etc. 

2) Aceste anchete furnizează puţine detalii cu privire la aspectul 
exterior al spitalului şi la structura generală a edificiului. Nu era vorba 
de nişte descrieri de monumente, asemănătoare celor pe care le 
întocmeau clasicii călători din secolele al XVII-lea şi al XVIII-lea, ci 
de nişte descrieri funcţionale. Howard şi Tenon dădeau, într-adevăr, 
seamă de numărul de bolnavi per spital, de relaţia dintre număr ul 
pacienţilor şi numărul paturilor, de spaţiul util al instituţiei, de 
mărimea şi înălţimea sălilor, de cantitatea de aer de care dispunea 
fiecare bolnav şi, în sfirşit, de rata mortalităţii şi a vindecării. 

Ei căutau, de asemenea, să determine relaţiile care puteau să 
existe între fenomenele patologice şi condiţiile proprii fiecărui 
stabiliment în parte. Astfel, Tenon cerceta care erau condiţiile 
particulare în care erau cel mai bine îngrijite cazurile spitalizate pentru 
răni şi care erau, pentru răniţi, împrejurările cele mai puţin favorabile, 
în felul acesta, el stabilea o corelaţie între rata crescută a mortalităţii 
printre răniţi şi proximitatea cu bolnavii atinşi de febră malignă, cum 
se spunea pe atunci. El demonstra, totodată, că rata mortalităţii 
parturientelor creştea atunci cînd acestea erau internate într-o încăpere 
situată deasupra răniţilor. 

La fel studia Tenon şi traiectele, deplasările, mişcările din 
interiorul spitalului, în special parcursurile urmate de lenjeria curată, 
de cearşafuri, de lenjeria murdară, de prosoapele folosite de răniţi etc. 
El încerca să determine cine transporta acest material, unde-1 ducea, 
unde era el spălat, cui îi era distribuit. După părerea lui, aceste 
parcursuri explicau diferite fapte patologice caracteristice spitalelor. 

El mai analiza, totodată, şi de ce trepanaţia, una dintre operaţiile 
cel mai frecvent practicate în acea epocă, se desfăşura mult mai bine la 

spitalul englez din Bethleem decît la Hotel-Dieu din Paris. Existau 
cumva factori interni din structura spitalicească şi din modul de 
repartizare a bolnavilor care explicau această situaţie? întrebarea se 
punea în funcţie de situarea sălilor, de repartizarea lor, de transportul 
lenjeriei murdare. 

3) Autorii acestor descrieri funcţionale a organizării medico- 
spaţiale a spitalului nu erau, cu toate acestea, arhitecţi. Tenon era 
medic, şi în această calitate l-a desemnat Academia de Ştiinţe să 
viziteze spitalele. Şi chiar dacă Howard nu era medic, el a fost, totuşi, 
un precursor al filantropilor şi deţinea o competenţă aproape socio- 
nmdicală. 

Aşa a apărut un nou mod de a vedea spitalul, conceput ca un 
mecanism care trebuie să îngrijească şi, pentru aceasta, trebuind, mai 
intri, să îndrepte efectele patologice pe care el putea să le producă. 

S-ar putea afirma că acest lucru nu este nou, că de multă vreme 
spitalele se consacrau îngrijirii bolnavilor, se poate afirma că ceea ce 
se descoperă în secolul al XVIII-lea este faptul că spitalele nu vindecă 
atît cît ar trebui; că nu este vorba de altceva decît de o rafinare a 
exigenţelor clasice cu privire la instrumentul spitalicesc. 

Aş vrea să formulez o serie de obiecţii la această ipoteză. 
Spitalul care funcţiona în Europa de pe vremea Evului Mediu nu 
constituia cîluşi de puţin o modalitate de a vindeca şi nici măcar nu 
fusese conceput pentru aceasta. în istoria îngrijirilor oferite bolnavului 
în Occident au existat, în realitate, două categorii distincte care nu se 
suprapuneau, care se întîlneau deseori, dar care erau fundamental 
diferite: medicina şi spitalul. 

Spitalul ca instituţie importantă, esenţială chiar pentru viaţa 
urbană a Occidentului cu începere din Evul Mediu, nu este o instituţie 
medicală. în acea epocă, medicina nu este o profesiune spitalicească. 
Este important să reţinem această situaţie pentru a înţelege inovaţia pe 
care o reprezintă introducerea, în secolul al XVIII-lea, a unei medicini 
spitaliceşti sau a unui spital medico-terapeutic. Voi încerca să arăt 
diferenţa dintre aceste două categorii pentru a situa această inovaţie. 

înainte de secolul al XVIII-lea, spitalul era în primul rînd o 
instituţie de asistenţă pentru cei săraci. El era, totodată, şi o instituţie 
de separare şi de excludere. Săracul, ca atare, avea nevoie de asistenţă; 
ca bolnav, el era purtătorul unei maladii pe care risca s-o propage. Pe 
scurt, era periculos. De aici, existenţa necesară a spitalului, atît pentru 
a strînge bolnavii la un loc, cît şi pentru a-i feri pe ceilalţi de pericolul 
pe care ei îl reprezentau. Pînă în secolul al XVIII-lea, personajul ideal 

al spitalului nu era, aşadar, bolnavul, cel care trebuia îngrijit, ci 
săracul, care era deja muribund. Este vorba, în acest din urmă caz, de 
o persoană care necesită o asistenţă materială şi spirituală, care are 
nevoie să primească ultimul ajutor şi ultimul sacrament Aceasta era 
funcţiaesenţială a spitalului. 

Se spunea pe atunci - mi fără motiv - că spitalul era un loc unde 
veneai ca să mori. Personalul spitalicesc nu se străduia să-l îngrijească 
pe bolnav, ci să-i obţină mîntuirea. Era un personal caritativ (alcătuit 
din membri ai bisericii şi din laici) care munceau la spital pentru a 
face operă de mizericordie şi a se asigura, astfel, de mîntuirea viitoare. 
Prin urmare, instituţia servea la salvarea sufletului celui bolnav în 
clipa morţii, ca şi al personalului care-1 îngrijea. El exercita o funcţie 
de trecere de la viaţă spre moarte, de salvare spirituală, mult mai mult 
decît o funcţie materială, şi aceasta separindu-i pe indivizii periculoşi 
de restul populaţiei. 

Pentru studierea semnificaţiei generale a spitalului în Evul 
Mediu şi în timpul Renaşterii, trebuie citită Cartea vieţii active de la 
Hotel-Dieu, scrisă de un parlamentar, care a fost administrator al 
acestui stabiliment, într-o limbă plină de metafore - un soi de Roman 
de la rose al spitalizării -, dar care reflectă cît se poate de bine 
amestecul dintre funcţiile de asistenţă şi cele de conversie spirituală ce 
incumbau pe atunci spitalului. 

Acestea erau caracteristicile spitalului pînă la începutul secolului al 
XVTII-lca Spitalul general loc de internare în care se înghesuiau şi se 
amestecau bolnavi, nebuni, prostituate etc., continuă să fie, la jumătatea 
secolului al XVH-lea, un soi de instrument mixt de excludere, de asistenţă 
şi de conversie spirituală care ignoră funcţia medicală. 

în ceea ce priveşte practica medicală, nici uniri dintre elementele 
care o integrau şi îi slujeau ca justificare ştiinţifică nu o predestinau să 
fie o medicină spitalicească. Medicina medievală, şi încă cea din 
secolele al XVH-lea şi al XVIII-lea, era profund individualistă, 
individualistă pentnr medic, căruia i se recunoştea condiţia după o 
iniţiere asigurată de corporaţia medicală însăşi. Ea cuprindea o 
stăpînire a textelor şi transmiterea unor formule mai mult sau mai 
puţin secrete. Experienţa spitalicească nu făcea parte din formarea 
ritualică a medicului. 


* Maître Jehan Henri (cantor la Notre-Dame şi preşedinte al Camerei de 
anchete din Parlament), Le Livre de vie active des religieuses de Hâtel-Dieu 
de Paris , Paris, 1480. 

Intervenţia medicului în cazul bolii gravita în jurul conceptului 
de criză. Medicul trebuia să observe boala şi pe bolnav încă de la 
apariţia primelor simptome pentru a determina momentul în care urma 
să se producă criza. Criza reprezenta momentul cînd în bolnav se 
înfruntau natura sa sănătoasă şi răul care îl lovise. în această luptă 
între natură şi boală, medicul trebuia să observe semnele, să prevadă 
evoluţia şi să favorizeze, pe cît posibil, triumful sănătăţii şi al naturii 
asupra bolii. în cură, intrau în joc natura, boala şi medicul. în această 
luptă, medicul îndeplinea o funcţie de predicţie, de arbitru şi de aliat al 
naturii împotriva bolii. Acest soi de bătălie sub forma căreia se 
desfăşura cura nu putea să se deruleze decît printr-o relaţie individuală 
între medic şi bolnav. Ideea unei largi serii de observaţii, culese 
înăuntrul spitalului, care să permită reliefarea caracteristicilor generale 
ale unei maladii şi ale elementelor sale particulare etc. nu făcea parte 
din practica medicală. 

Nimic, astfel, din practica medicală a epocii nu permitea 
organizarea cunoştinţelor spitaliceşti. Şi nici organizarea spitalului nu 
permitea intervenţia medicinei. Drept urmare, pînă la jumătatea 
secolului al XVIII-lea, spitalul şi medicina vor rămîne două domenii 
separate. Dar cum s-a produs transformarea, cum, adică, s-a 
“medicalizaf ’ spitalul şi cum s-a ajuns la medicina spitalicească? 

Principalul factor al acestei transformări nu l-a constituit 
căutarea unei acţiuni pozitive a spitalului asupra bolnavului şi bolii, ci 
pur şi simplu anularea efectelor negative ale spitalului. Nu era vorba 
în prunul rînd de o medicalizare a spitalului, ci de purificarea lui de 
efectele sale nocive, de dezordinea pe care o prilejuia. Prin dezordine 
se înţelege, în acest caz, maladiile pe care această instituţie putea să le 
producă la persoanele internate şi să le propage în oraşul în care se 
afla aceasta. Spitalul constituia, astfel, un focar permanent de 
dezordine economică şi socială. 

Această ipoteză a unei “medicalizări” a spitalului prin eliminarea 
dezordinii pe care el o producea este confirmată de faptul că cea dinţii 
mare organizare spitalicească a Europei a apărut în secolul al XVII- 
lea, mai cu seamă în spitalele maritime şi militare. Punctul de plecare 
al reformei spitaliceşti nu a fost spitalul civil, ci spitalul maritim, care 
era un loc de dezordine economică. într-adevăr, plecînd de la el se 
organiza traficul de măriuri, de obiecte preţioase şi alte materii rare ce 
proveneau din colonii. Traficantul care se prefăcea că este bolnav era 
condus la spital încă de la debarcare. Aici, el ascundea obiectele pe 
care le sustrăgea, în felul acesta, controlului economic al vămii. Marile 

spitale maritime din Londra, Marsilia sau La Rochelle deveneau, 
astfel, locul unui vast trafic împotriva căruia protestau autorităţile 
fiscale. 

Astfel, deci, cel dintîi regulament spitalicesc care apare în 
secolul al XVII-lea se referă la inspectarea lăzilor pe care marinarii, 
medicii şi farmaciştii le păstrau în spitale. Începînd cu acest moment, 
cuferele puteau fi inspectate şi se putea înregistra conţinutul lor. Dacă 
se găseau mărfuri destinate contrabandei, proprietarii erau imediat 
pedepsiţi. Astfel îşi face apariţia, în acest regulament, o primă anchetă 
economică. 

în plus, o altă problemă apare în aceste spitale maritime şi 
militare: aceea a carantinei, adică a bolilor epidemice pe care puteau 
să le aducă persoanele care debarcau. Lazareturile instalate, de pildă, 
la Marsilia şi La Rochelle constituiau un soi de spital perfect. E însă 
vorba, în primul rînd, de un tip de spitalizare ce nu concepe spitalul ca 
pe un instrument de cură, ci mai degrabă ca pe un mijloc de a 
împiedica apariţia unui focar de dezordine economică şi medicală. 

Dacă spitalele maritime şi militare au devenit modele ale 
reorganizării spitaliceşti e, aşadar, pentru că, o dată cu mercantilismul, 
reglementările economice au devenit mai stricte. Dar şi pentru că 
valoarea omului creştea de fiecare dată mai mult. într-adevăr, tocmai 
aceasta e epoca în care formarea individului, capacitatea şi aptitudinile 
sale au început să aibă un preţ pentru societate. 

Să luăm exemplul armatei. Pînă în a doua jumătate a secolului al 
XVII-lea, nu exista nici o dificultate în a recruta soldaţi. Era suficient 
să deţii nişte mijloace financiare. Existau, în Europa, şomeri, 
vagabonzi, mizerabili dispuşi să se înroleze în armata indiferent cărei 
puteri, naţionale sau religioase. La sfîrşitul secolului al XVII-lea, 
introducerea puştii face ca armata să devină mult mai tehnică, mai 
subtilă şi mai costisitoare. Pentru a deprinde mînuirea unei puşti, este 
nevoie de o ucenicie, de manevre, de instrucţii. în felul acesta, preţul 
unui soldat ajunge să-l întreacă pe acela al unui simplu muncitor, iar 
costul armatei se transformă într-un capitol bugetar important pentru 
toate ţările. Iată de ce, atunci cînd un soldat este format, el nu poate fi 
lăsat să moară. Dacă moare, acest lucru trebuie să se întîmple într-o 
bătălie, ca soldat, nu din pricina unei maladii. Nu trebuie să uităm că, 
în secolul al XVII-lea, rata mortalităţii soldaţilor era foarte ridicată. 
Cu titlu de exemplu, o armată austriacă ce a plecat din Viena spre 
Italia a pierdut cinci şesimi din efectivul său înainte de a ajunge la 
locul luptei. Aceste pierderi cauzate de boli, epidemii şi dezertări 

constituiau o problemă relativ curentă. 

Plecînd de la această transformare tehnică a armatei, spitalul 
militar devine o problemă tehnică şi militară importantă: 1) oamenii 
din spitalul militar trebuiau supravegheaţi să nu dezerteze deoarece 
fuseseră formaţi la un cost ridicat; 2) ei trebuiau îngrijiţi ca să nu 
moară de boală; 3) trebuia, în sfîrşit, să nu se ajungă ca, o dată 
restabiliţi, ei să mimeze boala pentru a rămîne în camere etc. 

A apărut, în consecinţă, o reorganizare administrativă şi politică: 
un control nou al autorităţii în incinta spitalului militar. La fel s-a 
întîmplat şi cu spitalul maritim cu începere din momentul în care 
tehnica maritimă a devenit mai complexă şi cînd nici aici nu se mai 
putea accepta pierderea unei persoane formate la un cost ridicat. 

Cum s-a realizat această reorganizare a spitalului? Reamenajarea 
spitalelor maritime şi militare nu se bazează pe o tehnică medicală, ci 
în primul rind pe o tehnologie pe care am putea s-o calificăm drept 
politică, şi anume disciplina. 

Disciplina este o tehnică de exercitare a puterii care n-a fost, la 
drept vorbind, inventată, ci mai curind elaborată de-a lungul secolului 
al XVIII-lea. într-adevăr, ea existase de-a lungul istoriei, în Evul 
Mediu şi chiar în Antichitate. Din acest punct de vedere, mănăstirile 
constituie un exemplu de loc al puterii înăuntrul căruia domnea un 
sistem disciplinar. Sclavia şi marile companii sclavagiste existente în 
coloniile spaniole, engleze, franceze, olandez etc. erau şi ele nişte 
modele de m»canisme disciplinare. Dacă am merge pînă la legiunea 
romană, am găsi şi acolo un model de disciplină. 

Mecanismele disciplinare datează, astfel, din vremuri vechi, dar 
ele apar izolate şi fragmentate pînă în secolele al XVII-lea şi al XVIII- 
lea, cînd puterea disciplinară se perfecţionează, transformîndu-se într- 
o nouă tehnică de gestionare a omului. Se vorbeşte frecvent despre 
invenţiile tehnice ale secolului al XVII-lea - tehnologia chimică, 
metalurgia etc. -, dar nu se spune nimic despre invenţia tehnică 
reprezentată de acest nou mod de a guverna omul, de a-i controla 
multiplele sale aspecte, de a le utiliza la maximum şi de a ameliora 
produsul util al muncii sale, al activităţilor sale graţie unui sistem de 
putere care permite controlul lor. In marile fabrici care încep să apară, 
în armată, în şcoli, cînd în întreaga Europă se observă marile progrese 
ale alfabetizării, apar aceste noi tehnici de putere care constituie 
marile invenţii ale secolului al XVII-lea. 

Plecînd de la exemplul şcolii şi de la acela al armatei, ce anume 
vedem apărând în această epocă? 

1) O artă a repartizării spaţiale a indivizilor. în armata secolului 
al XVII-lea, indivizii sînt îngrămădiţi, formează un conglomerat, cu 
cei mai puternici şi mai capabili înainte şi cu cei care nu ştiu să lupte, 
sînt laşi şi ameninţă să fugă, pe flancuri sau în mijloc. Forţa unui coTp 
militar rezida, atunci, în efectul de densitate al acestei mase umane. 

în secolul al XVIII-lea, din contră, începînd din momentul cînd 
soldatul primeşte o puşcă, este necesară studierea distribuţiei 
indivizilor cu scopul de a-i plasa convenabil acolo unde eficacitatea 
lor va putea să fie maximă. Disciplina militară începe din momentul 
cînd un soldat este învăţat cum să se plaseze, cum să se deplaseze, 
cum să fie acolo unde trebuie să fie. 

în şcolile secolului al XVII-lea, la fel, elevii sînt înghesuiţi. 
Profesorul îl chema pe imul dintre ei, îi ţinea cîteva minute un curs, 
după care îl trimitea la loc şi-l chema pe altul, şi tot aşa. Învăţămîntul 
colectiv oferit tuturor elevilor în mod simultan presupunea o 
repartizare spaţială a clasei. 

Disciplina este, mai presus de orice, o analiză a spaţiului; 
individualizarea prin intermediul spaţiului, plasarea corpurilor într-un 
spaţiu individualizat este cea care permite clasificarea şi combinarea. 

2) Disciplina nu îşi exercită controlul asupra rezultatului unei 
acţiuni, ci asupra dezvoltării acesteia. în fabricile de tip corporativ ale 
secolului al XVII-lea, ceea ce se cerea de la muncitor şi de la maistru 
era fabricarea unui produs înzestrat cu calităţi particulare. Modul de a 
fabrica aceste produse depindea de ceea ce se transmitea de la o 
generaţie la alta Controlul nu afecta modul de producţie. în mod 
asemănător, un soldat era învăţat cum să se bată, cum să fie mai tare 
decât adversarul în lupta individuală sau pe cîmpul de luptă. 

Cu începere din secolul al XVIII-lea s-a dezvoltat o artă a 
corpului uman. Se începe prin a se observa mişcările executate, prin a 
se determina care dintre ele sînt cele mai eficace, mai rapide şi mai 
potrivite. Aşa îşi face apariţia, în fabrici, faimosul şi sinistrul personaj 
al contraroaistmlui, însărcinat să observe nu dacă se munceşte, ci cum 
s-ar putea munci mai repede şi cu mişcări mai bine adaptate. în armată 
îşi fac apariţia subofiţerul şi, o dată cu el, exerciţiile, manevrele şi 
descompunerea mişcărilor în timp. Celebra regulament al infanteriei, 
care asigură victoria lui Frederic de Prusia, cuprinde o serie de 
mecanisme de conducere a mişcărilor corpului. 

3) Disciplina este o tehnică de putere care implică o 
supraveghere constantă şi continuă a indivizilor. Nu este suficient ca 
aceştia să fie observaţi din cînd în cînd sau să se vadă dacă ceea ce fac 

corespunde regulilor. Ei trebuie supravegheaţi neîncetat pentru ca 
activitatea să se realizeze, trebuie supuşi unei piramide permanente de 
supraveghere. Aşa şi-au făcut apariţia, în armată, o serie continuă de 
grade, care merg de la general pînă la simplul soldat, şi un sistem de 
inspecţii, treceri în revistă, parade, defilări etc. care permite 
observarea în permanenţă a fiecărui individ. 

4) Disciplina presupune un registru permanent: adnotări cu 
privire la individ, relatarea evenimentelor, element disciplinar, 
comunicarea informaţiilor către eşaloanele superioare astfel încît nici 
un amănunt să nu scape vîrfului ierarhiei. 

în sistemul clasic, exerciţiul puterii era confuz, global şi 
discontinuu. Era vorba de puterea suverană asupra unor grupuri 
integrate pe familii, cetăţi, parohii, adică pe unităţi globale. Nu era 
vorba de o putere acţionînd continuu asupra individului. 

Disciplina reprezintă ansamblul de tehnici în virtutea cărora 
sistemele de putere au ca obiectiv şi ca rezultat singularizarea 
indivizilor. Ea constituie puterea de individualizare al cărei instrument 
fundamental constă în examen Examenul este supravegherea 
permanentă, clasificatoare, care permite repartizarea indivizilor, 
judecarea, evaluarea, localizarea şi, astfel, utilizarea lor la maximum. 
Prin intermediul examenului, individualitatea devine un element 
pentru exercitarea puterii. 

Introducerea unor mecanisme disciplinare în spaţiul dezordonat 
al spitalului avea să permită medicalizarea acestuia. Toate cele expuse 
pînă acum explică de ce spitalul a fost disciplinat: motivele 
economice, valoarea atribuită individului, dorinţa de a se evita 
propagarea epidemiilor explică controlul disciplinar la care sînt supuse 
spitalele. Dar dacă această disciplină îmbracă un caracter medical, 
dacă această putere disciplinară este încredinţată medicului, acest fapt 
se datorează unei transformări a cunoaşterii medicale. Formarea unei 
medicini spitaliceşti se cuvine atribuită, pe de o parte, introducerii 
disciplinei în spaţiul spitalicesc şi, pe de altă parte, transformării pe 
care o înregistrează în această epocă practicarea medicinei. 

în sistemul epistemic şi epistemologic al secolului al XVIU-lea, 
marele model de inteligibilitate al maladiilor îl reprezintă botanica, 
mai exact clasificarea lui Linne. Aceasta implică necesitatea de a ghidi 
maladiile ca pe un fenomen natural. Ca şi pentru plante, există, în 
cazul bolilor, specii diferite, caracteristici observabile, tipuri de 
evoluţie. Boala este natura, însă o natură datorată acţiunii particulare a 
mediului asupra individului. Atunci cînd persoana sănătoasă este 

supusă unor acţiuni ale mediului, ea serveşte drept punct de sprijin 
pentru boală, fenomen-limită al naturii. Aerul, apa, alimentaţia, 
regimul general de viaţă constituie bazele pe care se dezvoltă, înlr-un 
individ, diferitele tipuri de boli. 

în această perspectivă, cura este dirijată de o intervenţie 
medicală care nu vizează să atingă boala propriu-zisă, ca în medicina 
crizei, ci, aproape în marginea bolii şi a organismului, care se 
orientează spre mediul ambiant: aerul, apa, temperatura, regimul, 
alimentaţia etc. O medicină a mediului este cea care se constituie, în 
măsura în care boala este considerată un fenomen natural care ascultă 
de nişte legi naturale. 

Iată de ce tocmai în articularea acestor două procese - 
deplasarea intervenţiei medicale şi aplicarea disciplinei la spaţiul 
spitalicesc - se întîlneşte originea spitalului medical. Aceste două 
fenomene, de origine diferită, aveau să poată să se întîlnească graţie 
introducerii unei discipline spitaliceşti a cărei funcţie era aceea de a 
garanta anchetele, supravegherea, aplicarea disciplinei în lumea 
dezordonată a bolnavilor şi a bolilor şi, în sfirşit, de a transforma 
starea locului care îi cuprindea pe bolnavi. Totodată, aceştia au fost 
individualizaţi şi repartizaţi într-un spaţiu în care puteau fi 
supravegheaţi şi în care puteau fi notate evenimentele caie aveau loc; 
s-au modificat, în egală măsură, aerul pe care aceştia îl respirau, 
temperatura ambiantă, apa potabilă, regimul, astfel încît noul chip al 
spitalului, impus de introducerea disciplinei, să aibă o funcţie 
terapeutică. 

Dacă admitem ipoteza că spitalul s-a născut din tehnicile puterii 
disciplinare şi din medicina de intervenţie asupra mediului, vom putea 
să înţelegem diferitele caracteristici ale acestei instituţii. 

1) Localizarea spitalului şi repartizarea internă a spaţiului. La 
sOrşitul secolului al XVIII-lea, chestiunea spitalului este mai presus de 
orice o chestiune de spaţiu. Este vorba, mai înfii, de a şti unde anume 
va trebui situat spitalul pentru ca el să înceteze a mai fi un loc sumbru, 
întunecat şi confuz, situat în inima oraşului, în care oamenii ajung 
înainte să moară, propagînd în mod periculos miasme, aer contaminat, 
apă murdară etc. Va trebui ca locul în care va fi situat spitalul să se 
conformeze controlului sanitar al oraşului. Localizarea spitalului 
trebuia să fie determinată plecînd de la o medicină a spaţiului urban. 

Trebuia, apoi, ca şi distribuţia internă a spaţiului în spital să fie 
calculată în funcţie de anumite criterii: dacă exista convingerea că o 
acţiune asupra mediului avea darul de a-i însănătoşi pe bolnavi, în 


241 



jurul fiecărui bolnav trebuia, atunci, creai un mic spaţiu individualizat, 
specificat, modificabil în funcţie de pacient, de boală şi de evoluţia 
acesteia. Era necesar să se obţină o autonomie funcţională şi medicală 
a spaţiului de supravieţuire al bolnavului. S-a stabilit, astfel, principiul 
după care paturile nu trebuie ocupate cu mai mult de un bolnav. Astfel 
a fost suprimat patul-dormitor, în care uneori puteau să se 
îngrămădească pînă la şase persoane. 

Va trebui, de asemenea, ca în jurul bolnavului să se creeze un 
mediu modificabil care să permită mărirea temperaturii, împrospătarea 
aerului, dirijarea lui spre un singur bolnav etc. Pornind de aici se 
dezvoltă cercetări cu privire la individualizarea spaţiului de viaţă şi a 
respiraţiei bolnavilor, inclusiv în saloanele colective. Astfel, s-a ajuns, 
de exemplu, la formularea proiectului de a se izola patul fiecărui 
bolnav cu ajutoml unor cearşafuri aşezate pe laturi şi deasupra, pentru 
a se permite circulaţia aerului evitîndu-se, totodată, propagarea 
miasmelor. 

Toate acestea ne arată felul în care, într-o structură particulară, 
spitalul constituie un mijloc de intervenţie asupra bolnavului. 
Arhitectura spitalicească trebuie să reprezinte factorul şi instrumentul 
curei spitaliceşti. Spitalul în care bolnavii se duceau ca să moară 
trebuie să dispară. Arhitectura spitalicească devine un instrument 
curativ, la fel ca şi un regim alimentar, o sîngerare sau, oricare altă 
acţiune medicală. Spaţiul spitalicesc a fost medicalizat în funcţia şi 
efectele sale. Aceasta este prima caracteristică a transformării 
spitalului la sfîrşitul secolului al XVIII-lea. 

2) Transformarea sistemului de putere în interiorul spitalului. 
Pînă la jumătatea secolului al XVIII-lea, personalul religios, rareori 
laic, exercită puterea El este însărcinai cu viaţa cotidiană a spitalului, 
cu salvarea şi alimentaţia persoanelor internate. Medicul nu era 
chemat decît pentru a se ocupa de bolnavii cel mai grav atinşi. Mai 
puţin decît de o acţiune reală, era vorba, de fapt, de o garanţie, de o 
simplă justificare. Vizita medicală era un ritual foarte neregulat. în 
principiu, ea avea loc o dată pe zi şi pentru sute de bolnavi. în plus, 
medicul depindea din punct de vedere administrativ de personalul 
religios, care avea puterea de a-1 concedia. 

Începînd din momentul în care spitalul e conceput ca un 
instrument de cură şi cînd împărţirea spaţiului devine un mijloc 
terapeutic, medicul îşi asumă principala responsabilitate a organizării 
spitaliceşti. El este cel consultat pentru a se determina cum anume 
trebuie construit şi organizat un spital; de aceea a realizat Tenon 

amintita anchetă. Forma de mănăstire, proprie comunităţii religioase, 
utilizată pînă acum pentru organizarea spitalului, este interzisă. în 
plus, dacă regimul alimentar, aerisirea etc. devin instrumente ale curei, 
controlînd regimul bolnavului, medicul este însărcinat, pînă la un 
anumit punct, cu funcţionarea economică a spitalului, care, pînă 
atunci, fusese un privilegiu al ordinelor religioase. 

în acelaşi timp, prezenţa medicului în spital se reafirmă şi se 
intensifică. Numărul vizitelor creşte înir-un ritm susţinut de-a lungul 
întregului secol al XVIII-lea. în 1680, la Hotel-Dieu din Paris, 
medicul trecea o dată pe zi; în mod cu totul diferit, în secolul al 
XVIII-lea s-au stabilit diverse regulamente prin care s-a specificat, 
succesiv, că trebuiau efectuate vizite nocturne pentru bolnavii cel mai 
grav; că fiecare vizită trebuia să dureze două ore; şi, pentru a încheia, 
în 1770, că un medic trebuia să rezideze în interiorul spitalului pentru 
a fi măsură să intervină, dacă era necesar, la orice oră din zi şi din 
noapte. 

Aşa s-a ajuns la apariţia personajului medicului de spital, care nu 
existase înainte. Pînă în secolul al XVIII-lea, marii medici nu 
proveneau din spitale. Erau medici consultanţi care îşi cîştigaseră 
prestigiul graţie unui număr de vindecări spectaculoase. Medicul la 
care recurgeau comunităţile religioase pentru efectuarea de vizite în 
spital era cel mai adesea cel mai slab din breasla sa. Marele medic de 
spital, cu atît mai competent cu cît era mai mare experienţa sa în 
aceste instituţii, este o invenţie a secolului al XVIII-lea. Tenon, de 
pildă, a fost medic de spital; la fel, munca pe care Pinel a realizat-o la 
Bicetre n-a fost posibilă decît graţie experienţei dobîndite în mediul 
spitalicesc. 

Această inversare a ordinii ierarhice în interiorul spitalului prin 
execitarea puterii de către medic se reflectă în ritualul vizitei: defilarea 
aproape religioasă, condusă de medic, a întregii ierarhii a spitalului: 
asistenţi, elevi, infirmiere etc. prezenlîndu-se în faţa patului fiecărui 
bolnav în parte. Acest ritual codificat al vizitei, care desemnează locul 
pe care-1 ocupă puterea medicală, se regăseşte şi în regulamentele 
spitaliceşti din secolul al XVIII-lea. Aceste regulamente indică unde 
anume trebuie să stea fiecare persoană, precizează faptul că trecerea 
medicului trebuie anunţată de un clopoţel, că infirmiera trebuie să stea 
aproape de uşă, cu un caiet în mînă, şi să-l însoţească pe medic atunci 
când acesta pătrunde în salon etc. 

3) Organizarea unui sistem de registre permanent şi complet, în 
măsura posibilului, pentru consemnarea a tot ce se petrece. Să ne 


243 



uităm, mai întîi, la metodele de identificare a bolnavului. Acestuia i se 
prindea de încheietura braţului o etichetă pentru a putea fi deosebit atît 
viu, rît şi atunci cînd murea Pe partea de sus a patului era atîmată o 
fişă ce cuprindea numele bolnavului şi boala de care acesta suferea Se 
începe, de asemenea, utilizarea unei serii de registre care strîng şi 
transmit informaţia: registrul general al intrărilor şi ieşirilor în care se 
înscria numele bolnavului, diagnosticul medicului care-1 primea, 
salonul în care se afla şi, la sfîrşit, dacă decedase sau, din contră, 
fusese vindecat; registrul fiecărui salon în parte, pregătit de infirmiera 
şefă; registrul farmaciei, în care figurau reţetele; registrul cu 
directivele pe care medicul le formula în timpul vizitei cu privire la 
reţete, tratamentul prescris, diagnostic etc. 

într-un final, medicilor li s-a impus obligaţia de a-şi confrunta 
experienţa cu registrele - cel puţin o dată pe lună, aşa cum preciza, în 
1785, regulamentul de la Hotel-Dieu -, cu scopul de a nota diferitele 
tratamente administrate, cele care au dat rezultate satisfăcătoare, 
medicii care au înregistrat cele mai multe succese, dacă maladiile 
epidemice treceau de la un salon la altul etc. în felul acesta, în 
interiorul spitalului se formează o colecţie de documente. Şi, astfel, 
acesta constituie nu doar un loc de cură, ci şi un loc de producere a 
cunoaşterii medicale. Cunoaşterea medicală, care, pînă în secolul al 
XVIII-Iea, era localizată în cărţi, într-un soi de jurisprudenţă medicală 
concentrată în marile tratate clasice ale medicinei, începe să ocupe un 
loc care nu mai e textul, ci spitalul. Nu mai este vorba de ceea ce e 
scris şi tipărit, ci de ceea ce se adună zi de zi în tradiţia vie, activă şi 
actuală pe care o reprezintă spitalul. 

Acesta e modul în care s-a afirmat, în cursul perioadei 1780- 
1790, formarea normativă a medicului de spital. Această instituţie, pe 
lîngă un loc de cură, este şi un loc de formare medicală. Clinica apare 
ca o dimensiune esenţială a spitalului. înţeleg aici prin “clinică” 
organizarea spitalului ca loc de formare şi de transmitere a 
cunoştinţelor. în plus, o dată cu introducerea disciplinei spaţiului 
spitalicesc - care permite atît oferirea de îngrijiri, cît şi acumularea de 
cunoştinţe şi formarea -, medicina oferă, ca obiect de observaţie, un 
cîmp foarte vast, limitat, pe de o parte, de individul însuşi, şi, de 
cealaltă, de populaţia în întregul ei. 

Prin aplicarea disciplinei la spaţiul spitalicesc şi prin faptul că 
devine posibilă izolarea fiecărui individ în parte, instalarea lui într-un 
pat, prescrierea unui regim etc., sîntem conduşi spre o medicină 
individualizantâ. Căci, într-adevăr, individul va fi cel observat, 

supravegheat, cunoscut şi îngrijit. Individul erupe, aşadar, ca obiect al 
cunoaşterii şi al practicii medicale. 

în acelaşi timp, graţie sistemului spaţiului spitalicesc disciplinat, 
pot fi observaţi un număr foarte mare de indivizi. Registrele ţinute 
cotidian, atunci rînd sînt comparate cu cele ale altor spitale sau ale 
altor regiuni, permit studierea fenomenelor patologice comune întregii 
populaţii. 

Graţie tehnologiei spitaliceşti, individul şi populaţia se prezintă 
simultan ca obiecte ale cunoaşterii şi ale intervenţiei m«dicale. 
Redistribuirea acestor două medicini va constitui un fenomen propriu 
secolului al XlX-lea. Medicina care se formează în cursul secolului al 
XVIII-lea este în acelaşi timp o medicină a individului şi a populaţiei. 

FOUCAULT 


[Tradiţia filosofică în care ar fi şă se înscrie cu adevărat Foucault 
este aceea critică a lui Kant, şi am putea]’ să numim întreprinderea sa 
Istoria critică a gindirii. Prin aceasta nu trebuie să înţelegem însă o 
istorie a ideilor care ar fi, în acelaşi timp, şi o analiză a erorilor pe care 
am avea putinţa, ulterior, să le măsurăm; şi nici o descifrare a 
necunoaşterilor de care acestea sînt legate şi de care ar putea să depindă 
ceea ce gîndim azi. Dacă prin gîndire înţelegem actul care instaurează, 
în diversele lor relaţii posibile, un subiect şi un obiect, istoria critică a 
gindirii va fi o analiză a condiţiilor în care s-au format sau modificat 
anumite relaţii dintre subiect şi obiect, în măsura în care acestea am 
constitutive pentru o cunoaştere posibilă. Nu este vorba de a defini 
condiţiile formale ale unui raport cu obiectul: după cum nu e vorba nici 
de evidenţierea condiţiilor empirice care au putut, la un moment dat, să-i 
permită subiectului în general să ia act de un obiect deja dat în cadrul 
realului. Problema este de a determina ce anume trebuie să fie subiectul, 
cărei condiţionări îi este supus, ce statut trebuie să deţină, ce poziţie 
trebuie să ocupe în cadrul realului sau al imaginarului pentru a deveni 
subiect legitim al unui tip sau altul de cunoaştere; este vorba, pe scurt, 
de a-i determina modul propriu de “subiectivare”; căci acesta nu este, 
evident, acelaşi dacă cunoaşterea avută în vedere are forma exegezei 
unui text sacra, a unei observaţii de istorie naturală sau a analizei 
comportamentului unui bolnav psihic. Problema este, însă, totodată, şi 
de a determina în ce condiţii ceva poate să devină obiect pentru o 
cunoaştere posibilă, cum a putut el să fie problematizat ca obiect 
destinat cunoaşterii, cărei proceduri de decupare a putut să-i fie supus, 
ce parte din el e considerată pertinentă. Este nevoie, aşadar, să-i 
determinăm modul propriu de obiectivare, care nici el mi este acelaşi, în 
funcţie de tipul de cunoaştere avut în vedere. 

Această obiectivare şi această subiectivare nu sînt independente 


« 

una faţă de alta; tocmai din dezvoltarea lor mutuală şi din legătura lor 
reciprocă se nasc ceea ce am putea numi “jocurile de adevăr": adică 
mi descoperirea unor lucruri adevărate, ci a regulilor conform cărora, 
cu privire la anumite lucruri, ceea ce un subiect poate să afirme ţine de 
chestiunea adevărat/fals. într-un cuvînt, istoria critică a gîndirii nu este 
o istorie a achiziţiilor şi nici una a ocultărilor adevărului; este istoria 
apariţiei diferitelor jocuri de adevăr: istoria “veridicţiumlor”, înţelese 
ca formele prin care, pe un domeniu de lucruri, vin să se articuleze 
discursuri susceptibile a fi considerate adevărate sau false: care au fost 
condiţiile acestei apariţii, preţul care, într-o oarecare măsură, a trebuit 
plătit pentru ea, efectele ei asupra realului şi modul în care, legînd un 
anumit tip de obiect de anumite modalităţi ale subiectului, ea a 
constituit, pentru o perioadă, o arie şi nişte indivizi daţi, aprioricul 
istoric al unei experienţe posibile. 

Insă această întrebare - sau această serie de întrebări care sînt 
acelea ale unei “arheologii a cunoaşterii”, Michel Foucault n-a pus-o şi nu 
a vrut să o pună în legătură cu indiferent care joc de adevăr. Ci doar 
referitor la acelea în care subiectul însuşi e postulat ca obiect de 
cunoaştere posibilă: care sînt procesele de subiectivare şi de obiectivare 
care fac ca subiectul să poate deveni, în calitate de subiect, obiect de 
cunoaştere. Nu este, fireşte, vorba de a şti cum s-a constituit, de-a lungul 
istoriei, o “cunoaştere psihologică”, ci de a determina felul în care s-au 
constituit jocuri de adevăr diverse prin intermediul cărora subiectul a 
ajuns obiect de cunoaştere. Această a nalii Michel Foucault a încercat s- 
o întreprindă, mai întîi, în două feluri. în legătură cu apariţia şi cu 
inserarea, în domenii şi sub forma unei cunoaşteri cu statul ştiinţific, a 
problemei subiectului care vorbeşte, munceşte şi vieţuieşte; era vorba, în 
acel moment, despre formarea unora dintre “ştiinţele umane”, studiate 
prin raportare la practica ştiinţelor empirice şi la discursul lor din secolele 
al XVH-lea şi al XVIII-lea (Cuvintele şi lucrurile). Michel Foucault a mai 
încercat, de asemenea, să analizeze şi constituirea subiectului aşa cum 
poate acesta să apară de cealaltă parte a unei linii de separaţie normative şi 
să devină obiect de cunoaştere - cu titlu de nebun, de bolnav sau de 
delincvent: şi aceasta prin intermediul unor practici precum cele ale 
psihiatriei, medicinii clinice şi penalităţii (Istoria nebuniei, Naşterea 
clinicii, A supraveghea şi a pedepsi). 

în vremea din urmă, şi în interiorul aceluiaşi proiect general, 
Michel Foucault s-a ocupat cu studierea constituirii subiectului ca obiect 
pentru el însuşi: formarea procedurilor prin care subiectul ajunge să se 
observe pe sine, să se analizeze, să se descifreze, să se recunoască în 

calitate de domeniu al unei cunoaşteri posibile. Este vorba, pe scurt, de 
o istorie a “subiectivităţii”, dacă prin acest cuvînl înţelegem felul în care 
subiectul face experienţa de sine în interiorul unui joc de adevăr prin 
care se raportează la el însuşi. Lui Michel Foucault, problema sexului şi 
a sexualităţii i s-a părut a constitui mi singurul exemplu posibil, desigur, 
însă, oricum, un caz privilegiat: căci, într-adevăr, tocmai în legătură cu 
această problemă, de-a lungul creştinismului şi poate chiar dincolo de 
acesta, indivizii au fost chemaţi să se recunoască, toţi, ca subiecţi ai 
plăcerii, ai dorinţei, ai concupiscenţei, ai tentaţiei, fiind solicitaţi ca, prin 
mijloace diverse (examen de sine, exerciţii spirituale, mărturisire, 
confesiune), să desfăşoare, referitor la ei înşişi şi la ceea ce constituie 
partea cea mai secretă, cea mai individuală a subiectivităţii lor, jocul 
adevăratului şi al falsului. 

Pe scurt, în această istorie a sexualităţii este vorba de 
constituirea unui al treilea volet: el vine să se adauge analizelor asupra 
raporturilor dintre subiect şi adevăr sau, mai exact, studierii modurilor 
prin care subiectul a putut fi inserat ca obiect în interiorul jocurilor de 
adevăr. 

Alegerea ca fir conducător, pentru toate aceste analize, a 
problemei raporturilor dinîresubiect şi adevăr implică anumite opţiuni 
de metodă. Şi, în primul tind, un scepticism sistematic faţă de toate 
universaliile antropologice, ceea ce nu înseamnă o reşpingere din 
capul locului a lor, în bloc şi în acelaşi timp pentru toate, ci 
neadmiterea decît a acelora care se dovedesc riguros indispensabile; 
tot ceea ce, în cadrul cunoaşterii de care dispunem, ne este propus ca 
avînd validitate universală referitor la natura umană sau la categoriile 
ce se pot aplica subiectului se cuvine verificat şi analizat: a refuza 
universalul “nebuniei”, al “delincvenţei” ori al “sexualităţii” nu vrea 
să însemne că lucrurile la care se referă aceste noţiuni nu există sau că 
ele nu reprezintă decît nişte himere plăsmuite pentm nevoile unei 
cauze dubioase; dar înseamnă, totuşi, mai mult decît simpla constatare 
a faptului că conţinutul lor variază în funcţie de timp şi împrejurări; 
înseamnă a-ţi pune întrebări cu privire la condiţiile ce ne permit, în 
conformitate cu regulile enunţării adevărate sau false, să recunoaştem 
un subiect ca bolnav mintal sau ca un subiect să-şi recunoască partea 
esenţială în modalitatea dorinţei sale sexuale. Prima regulă de metodă 
pentru acest gen de cercetare este, aşadar, următoarea, a ocoli atît cît 
este posibil, pentru a le interoga din punctul de vedere al constituirii 
lor istorice, universaliile antropologice (şi, fireşte, pe cele ale unui 
umanism care ar sublinia drepturile, privilegiile şi natura unei fiinţe 

umane ca adevăr imediat şi atemporal al subiectului). Mai trebuie, 
apoi, răsturnat şi demersul filosofic de urcare spre subiectul 
constituant, căruia i se cere să dea seamă de tot ce poate să însemne 
obiect de cunoaştere în general; se cuvine, dimpotrivă, să coborîm 
spre studiul practicilor concrete prin intermediul cărora subiectul este 
constituit în imanenţa unui domeniu de cunoaştere. Şi aici, însă, se 
cuvine să fim cu băgare de seamă: a refuza recursul filosofic la un 
subiect constituant nu înseamnă a proceda ca şi cum subiectul n-ar 
exista şi a face abstracţie de el în beneficiul unei obiectivităţi pure; 
acest refuz urmăreşte evidenţierea proceselor caracteristice unei 
experienţe prin care subiectul şi obiectul “se formează şi se 
transformă” prin raportare unul la celălalt şi în funcţie unul de celălalt. 
Discursul bolii mentale, al delincvenţei ori al sexualităţii nu spune ce 
este subiectul decît în interiorul unui anumit joc foarte particular de 
adevăr; însă aceste jocuri nu-i sînt impuse subiectului din afară, 
conform unei cauzalităţi necesare ori unor determinări structurale; ele 
deschid un cîmp de experienţă în care subiectul şi obiectul nu sînt, 
ambele, constituite decît în anumite condiţii simultane, dar în care ele 
nu încetează să se transforme unul prin raportare la celălalt, şi d*ci să 
modifice însuşi cîmpul de experienţă ca atare. 

De unde un al treilea principiu de metodă: a te adresa, ca domeniu 
de analiză, “practicilor”, a aborda cercetarea prin intermediul a ce “se 
face”. Ce anume se făcea, aşadar, cu nebunii, cu delincvenţii sau cu 
bolnavii? Putem, desigur, să încercăm a deduce din reprezentarea cu 
privire la ei sau din cunoştinţele pe care ni se părea că le deţinem despre 
ei instituţiile în care erau plasaţi şi tratamentele la care erau supuşi; mai 
putem, de asemenea, să căutăm care era forma “adevăratelor” boli 
mentale şi modalităţile delincvenţei reale intr-o epocă dată pentru a 
explica ce anume se gîndea, atunci, despre ele. Michel Foucault 
abordează lucrurile într-un cu totul alt fel: el studiază mai întii 
ansamblul modurilor de a face mai mult sau mai puţin reglate, mai mult 
sau mai puţin calculate, mai mult sau mai puţin finalizat e prin 
intermediul cărora se contura în acelaşi timp ceea ce era constituit ca 
real pentru cei care încercau să-l gîndească şi să-l administreze, şi modul 
în care respectivii se constituiau ca subiecţi capabili să cunoască, să 
analizeze şi, eventual, să modifice realul. Doar “practicile” înţelese ca 
mod deopotrivă de a acţiona şi de a gîndi oferă cheia de inteligibilitate 
pentru constituirea corelativă a subiectului şi obiectului. 

Dar din moment ce, prin intermediul acestor practici, este vorba 
de a studia diferitele moduri de obiectivare a subiectului, este uşor de 

înţeles importanţa acordată analizei relaţiilor de putere. Mai trebuie, să 
definim insă cu atenţie ce poate şi ce îşi propune să fie o astfel de 
analiză. Nu este, evident, vorba de a interoga “puterea” în legătură cu 
originea, principiile şi limitele ei legitime, d de a studia procedeele şi 
tehniale care sini utilizate în anumite contexte instituţionale pentru a se 
acţiona asupra comportamentului indivizilor luaţi individual sau în grup; 
pentru a le modela, dirija şi modifica conduita, pentru a impune scopuri 
inactivităţii lor sau a o înscrie în strategii de ansamblu, multiple ded, 
din punctul de vedere al formei şi al locului de exerdtare; diverse, 
totodată, şi din punctul de vedere al procedurilor şi tehnicilor pe care le 
aplică: aceste relaţii de putere caracterizează modul prin care oamenii se 
“guvernează” unii pe alţii; iar analiza lor demonstrează felul în care, 
prin intermediul anumitor forme de “guvernare” (a alienaţilor, 
bolnavilor, delincvenţilor etc.), este obiectivat subiectul nebun, bolnav, 
delincvent. Această analiză nu vrea, prin urmare, să spună că abuzul 
unei puteri sau al alteia a creat nebuni, bolnavi sau criminali acolo unde 
nu exista nimic, ci că formele diverse şi particulare de “guvernare” a 
indivizilor s-au dovedit determinante pentru diferitele moduri de 
obiectivare a subiectului. 

Se observă, aşadar, felul în care tema unei “istorii a sexualităţii” 
poate fi înscrisă în interiorul proiectului general al lui Michel 
Foucault: este vorba de a analiza “sexualitatea” ca modalitate de 
experienţă singulară din punct de vedere istoric, în care subiectul este 
obiectivat pentru el însuşi şi pentru ceilalţi, prin intermediul unor 
proceduri precise de “guvernare”. 


Maurice Florence 

ALTFEL DE SPATII 

* 


Marea obsesie care a bîntuit, cum se ştie, secolul al XlX-lea a 
fost istoria: teme ale dezvoltării şi opririi, teme ale crizei şi ale 
ciclului, teme ale acumulării trecutului, enormă supraîncărcare cu 
morţi, răcire ameninţătoare a lumii. în al doilea principiu al 
termodinamicii şi-a aflat secolul al XlX-lea partea covîrşitoare a 
resurselor sale mitologice. Epoca actuală ar fi, poate, mai curind epoca 
spaţiului. Sîntem în epoca simultanului, a juxtapunerii, a aproapelui şi 
departelui, a alăturatului, a dispersatului. Ne aflăm într-un moment în 
care lumea se percepe pe sine mai puţin, cred, ca o mare viaţă care s- 
ar dezvolta în timpi, cît ca o reţea ce leagă puncte şi îşi urzeşte 
labirintul. S-ar putea, poate, afirma că unele dintre conflictele care 
animă polemicile de astăzi au loc între pioşii descendenţi ai timpului 
şi locuitorii îndîrpţi ai spaţiului. Structuralismul, sau cel puţin ceea ce 
se grupează sub acest nume puţin cam general, reprezintă strădania de 
a stabili, între elemente care au putut fi repartizate în timp, un 
ansamblu de relaţii care le face să apară ca juxtapuse, opuse, implicate 
unele de către altele, pe scurt, ca un fel de configuraţie; şi, la drept 
vorbind, aici nu este vorba de o negare a timpului; ci de o anumită 
modalitate de a trata ceea ce numim timp şi ceea ce numim istorie. 

Se cuvine, cu toate acestea, să remarcăm că spaţiul care apare, 
astăzi, la orizontul grijilor, teoriei şi sistemelor noastre mi reprezintă o 
inovaţie; spaţiul însuşi, în experienţa occidentală, are o istorie, şi nu este 
permisă ignorarea acestei încrucişări fatale a timpului cu spaţiul. Am 
putea spune, pentru a retrasa foarte grosier această istorie a spaţiului, că 
în Evul Mediu el era un ansamblu ierarhizat de locuri: locuri sacre şi 
locuri profane, locuri protejate şi locuri, dimpotrivă, deschise şi lipsite 
de apărare, locuri urbane şi locuri rurale (aceasta în ceea ce priveşte 
viaţa reală a oamenilor); pentru teoria cosmologică, existau locurile 
supraceleste opuse locului celest; iar la rindul său, locul celest se opunea 
locului terestra; existau locurile în care lucrurile se aflau aşezate pentru 

că fuseseră deplasate cu violenţă şi, apoi, locurile în care lucrurile îşi 
aflau amplasarea şi repausul fireşti. Toată această ierarhie, opoziţie, 
intersectare de locuri constituia ceea ce, foarte grosier, am putea numi 
spaţiul medieval: un spaţiu de localizare. 

Acest spaţiu al localizării s-a deschis o dată cu Galilei, căci 
adevăratul scandal al operei lui Galilei nu îl constituie atît faptul de a fi 
descoperit, de a fi redescoperit, mai curînd, că Pămîntul se învîrte în 
jurul Soarelui, dt acela de a fi constituit un spaţiu infinit şi infinit 
deschis; astfel îndt locul Evului Mediu se găsea întrudtva dizolvat, 
locul unui lucru nu mai era dedt un punct în mişcarea sa, aşa cum 
repausul urmi lucru nu mai era dedt mişcarea sa infinit încetinită. Altfel 
spus, o dată cu Galild, începînd din secolul al XVTI-lea, întinderea ia 
locul localizării. 

în zilele noastre, amplasarea se substituie întinderii care ea însăşi 
se substituise localizării. Amplasarea e definită de relaţiile de 
vecinătate între punde sau elemente; formal, acestea pot fi descrise ca 
nişte serii, arbori, împletituri. 

Se cunoaşte, pe de altă parte, importanţa problemelor de 
amplasare în tehnica contemporană: stocarea informaţiei sau a 
rezultatelor parţiale ale unui calcul în memoria unei maşini, circulaţia 
elementelor discrete, cu soluţie aleatorie (precum, pur şi simplu, 
automobilele sau, la urma urmelor, sunetele pe o linie telefonică), 
reperarea elementelor, marcate sau codificate, în interiorul unui 
ansamblu care este fie repartizat la întîmplare, fie clasificat într-o 
clasificare univocă, fie clasificat conform unei clasificări plurivoce 
etc. 

în mod încă şi mai concret, problema locului sau a 
amplasamentului se pune, pentru oameni, în termeni de demografie; 
iar această din urmă problemă a amplasării umane nu este doar 
problema de a şti dacă va exista suficient loc pentru om în lume - 
problemă oricum deosebit de importantă -, ci şi problema de a şti ce 
relaţii de vecinătate, ce tip de stocare, de circulaţie, de reperaj, de 
clasificare a elementelor umane trebuie să fie reţinute de preferinţă 
într-o situaţie sau alta pentru atingerea unui scop sau altul. Ne aflăm 
într-o epocă în care spaţiul ni se oferă sub forma unor relaţii de 
amplasare. 

Cred, în tot cazul, că neliniştea de azi priveşte fundamental spaţiul, 
în mult mai mare măsură dedt timpul; timpul nu apare, probabil, dedt ca 
urmi dintre jocurile de distribuţie posibile între elementele ce se 
repartizează în spaţiu. 

Or, în ciuda tuturor tehnicilor care îl invadează, în ciuda întregii 
reţele de cunoaştere care permit determinarea şi formalizarea sa, 
spaţiul contemporan nu este, poate, în întregime desacralizat - spre 
deosebire, desigur, de timp, care a fofct desacralizat în secolul al XIX- 
lea A existat, fireşte, o anumită desacralizare teoretică a spaţiului (cea 
căreia opera lui Galilei i-a dat semnalul), dar noi încă nu am ajuns, 
poate, pînă la o desacralizare practică a spaţiului. Şi poate că viaţa 
noastră ascultă încă de un anumit număr de opoziţii de care nu ne 
putem atinge, cărora instituţia şi practica n-au îndrăznit să le aducă 
încă atingere: nişte opoziţii pe care le admitem ca date: acelea, de 
pildă, între spaţiul privat şi spaţiul public, între spaţiul familiei şi 
spaţiul social, între spaţiul cultural şi spaţiul util, între spaţiul de 
distracţie şi spaţiul de muncă; toate continuă încă să fie animate de o 
surdă sacralizare. 

Opera - imensă - a lui Bachelard, descrierile fenomenologilor 
ne-au învăţat că noi nu trăim într-un spaţiu omogen şi vid, ci, din 
contră, într-un spaţiu încărcat în totalitate de calităţi, un spaţiu, poate, 
bîntuit totodată de fantasme; spaţiul percepţiei noastre primare, acela 
al reveriilor noastre, acela al pasiunilor noastre deţin în ele însele 
calităţi care sînt ca intrinseci; este un spaţiu uşor, eterat, transparent, 
sau, dimpotrivă, un spaţiu obscur, pietros, îngrămădit: un spaţiu de 
sus, al culmilor, sau, din contră, un spaţiu de jos, al noroiului, un 
spaţiu care poate fi curgător ca apa vie, un spaţiu care poate fi fixat, 
îngheţat precum piatra sau precum cristalul. 

Totuşi, aceste analize, deşi fundamentale pentru reflecţia 
contemporană, privesc mai cu seamă spaţiul lăuntric. Despre spaţiul 
exterior aş dori să vorbesc acum. 

Spaţiul în care trăim, de care sîntem atraşi în afara nouă înşine, 
în care se desfăşoară tocmai erodarea vieţii, timpului şi istoriei 
noastre, acest spaţiu care ne roade şi ne brăzdează este şi în el însuşi 
un spaţiu eterogen. Altfel spus, noi nu trăim într-un soi de vid, în 
interiorul căruia s-ar putea situa indivizi şi lucruri. Nu trăim în 
interiorul unui vid care s-ar colora cu diferite umbre şi lumini, trăim 
înăunkul unui ansamblu de relaţii care definesc amplasamente 
ireductibile unele la altele şi absolut nesuperpozabile. 

S-ar putea, desigur, întreprinde descrierea acestor diferite 
amplasări, căutîndu-se ansamblul de relaţii prin care acest 
amplasament poate fi definit. Descrierea, de exemplu, a ansamblului 
de relaţii ce definesc amplasamentele de trecere, străzile, trenurile (un 
tren este un extraordinar fascicol de relaţii, dat fiind că este ceva prin 

care se trece, dar şi ceva cu ajutorul căruia se poate trece de la un 
punct la altul şi, nu în ultimul rînd, ceva care trece). Prin intermediul 
fascicolelor de relaţii care ne permit să le delînim, am putea să 
descriem acele amplasări de oprire provizorie care sînt cafenelele, 
cinematografele sau plajele. Prin intermediul propriei reţele de relaţii, 
am putea, de asemenea, defini şi amplasarea adăpostului, închis sau 
semi-închis, pe care îl constituie casa, camera, patul etc. Ceea ce mă 
interesează însă, dintre toate aceste amplasamente, sînt acelea dintre 
ele care prezintă curioasa proprietate de a se alia în relaţie cu toate 
celelalte amplasamente, dar în aşa fel încît suspendă, neutralizează sau 
răstoarnă ansamblul raporturilor care sînt desemnate, reflectate sau 
gîndite prin intermediul lor. Aceste spaţii, întrucîtva, care sînt în 
relaţie cu toate celelalte, contrazicînd, totuşi, celelalte amplasamente, 
sînt de două mari tipuri. 

Mai întîi, utopiile. Utopiile sînt amplasamentele fără un loc real. 
Sînt amplasamentele care întreţin cu spaţiul real al societăţii un raport 
general de analogie directă sau răsturnată. Sînt societatea însăşi, 
perfecţionată, sau reversul societăţii, dar, oricum, aceste utopii sînt nişte 
spaţii fundamental ireale. 

Există apoi, şi aceasta probabil în orice cultură, în orice 
civilizaţie, locuri reale, locuri efective, locuri desenate în chiar 
procesul de instituire a societăţii, şi care sînt un fel de contra- 
amplasamente, un soi de utopii efectiv realizate în care 
amplasamentele reale, toate celelalte amplasamente reale care se pot 
găsi în interiorul culturii sînt în acelaşi timp reprezentate, contestate şi 
inversate, nişte specii de locuri aflate în afara oricărui loc, chiar dacă 
sînt localizabile în mod efectiv. Aceste locuri, dat fiind că sînt absolut 
altfel decît toate celelalte amplasamente pe care le reflectă şi despre 
care vorbesc, le voi numi, prin opoziţie faţă de utopii, heteiotopii; şi 
cred că între utopii şi aceste amplasamente absolut altfel, aceste 
heterotopii, există, fără doar şi poate, un soi de experienţă mixtă, de 
mijloc, care va fi fiind oglinda. La urma urmelor, oglinda este o 
utopie, dat fiind că este un loc fără loc. în oglindă, eu mă văd acolo 
unde nu sînt, într-un spaţiu ireal ce se deschide în chip virtual în 
spatele suprafeţei, sînt, acolo unde nu sînt, un fel de umbră care-mi 
oferă propria-mi vizibilitate, care-mi permite să mă privesc acolo unde 
sînt absent: utopia oglinzii. Dar este, în acelaşi timp, şi o heterotopie, 
în măsura în care oglinda există cu adevărat şi are, asupra locului pe 
care-1 ocup, un fel de efect retroactiv; pornind de la oglindă, mă 
descopăr eu absent din locul în care sînt din moment ce mă văd în ea. 

Pornind de la această privire care, într-un fel, mă vizează, din adîncul 
acestui spaţiu viitual aflat de partea cealaltă a oglinzii, eu revin către 
mine, reîncep să-mi îndrept privirea spre mine însumi şi să mă 
reconstitui acolo unde sînt; oglinda funcţionează ca heterotopie în 
sensul că face ca locul pe care eu îl ocup în momentul cînd mă privesc 
în ea să fie în acelaşi timp absolut real, legat de întregul spaţiu ce-1 
înconjoară, şi absolut ireal, dat fiind că e obligat, pentru a fi perceput, 
să treacă prin acel punct virtual aflat în faţa lui.„ 

Cît priveşte heterotopiile propriu-zise, cum ar putea fi ele 
descrise, ce sens au? Am putea să ne imaginăm, nu o ştiinţă, deoarece 
conceptul de o ştiinţă este uzat în momentul de faţă, ci un fel de 
descriere sistematică ce ar avea ca obiect, într-o societate dată, studiul, 
analiza, descrierea, “lectura”, cum ne place să spunem acum, a acestor 
spaţii diferite, a acestor locuri cu totul altfel, un soi de contestare 
deopotrivă mitică şi reală a spaţiului în care trăim; această descriere s- 
ar putea numi heterotopologie. Primul principiu e că nu există, 
probabil, cultură în lume care să nu-şi constituie heterotopii. Aceasta 
este o constantă a întregului grup uman. însă heterotopiile îmbracă, 
fireşte, forme dintre cele mai variate şi este posibil să nu putem găsi 
nici o formă de heterotopie care să fie absolut universală. Ele pot fi, 
totuşi, clasificate în două mari tipuri. 

In societăţile aşa-zis “primitive”, există o formă de heterotopie 
pe care aş nurai-o heterotopie de criză, în sensul că există anumite 
locuri privilegiate, sau sacre, sau interzise rezervate în exclusivitate 
indivizilor care se află, în raport cu societatea şi în mijlocul grupului 
uman în care-şi duc viaţa, în stare de criză Adolescenţii, femeile pe 
perioada menstruaţiei, femeile care stau să nască, bătrinii etc. 

în societatea noastră, aceste heterotopii de criză nu încetează să 
dispară, chiar dacă mai putem găsi unele resturi ale lor. De exemplu, 
colegiul, în forma sa din secolul al XlX-lea, sau, pentru băieţi, 
serviciul militar au jucat cu siguranţă un astfel de rol, primele 
manifestări ale sexualităţii virile trebuind, tocmai, să aibă loc 
“altundeva” decît în cadrul familiei. Pentru fetele tinere, mai exista, 
pînă la jumătatea secolului XX, o tradiţie care se numea “voiajul de 
nuntă”; era o temă ancestrală. Deflorarea tinerei fete nu putea să aibă 
loc “nicăieri” şi, atunci, trenul sau hotelul reprezentau tocmai acest loc 
de nicăieri, această heterotopie lipsită de repere geografice. 

însă aceste heterotopii de criză dispar astăzi, fiind înlocuite, după 
părerea mea, cu heterotopii pe care le-am putea numi de deviaţie: cele în 
care sînt plasaţi indivizii al căror comportament este deviant în raport cu 

media sau cu norma impusă. Acestea sînt casele de odihnă, dinicile 
psihiatrice; sînt, desigur, şi închisorile, cărora ar trebui, desigur, să le 
adăugăm şi căminele de pensionari, care se află, întrucâtva, la limita 
dintre heterotopia de criză şi heterotopia de deviaţie, dat fiind că, la 
urma urmelor, bătrineţea este o criză dar şi o deviaţie, din moment ce, în 
societatea noastră în care umplerea cu distracţii a timpului liber 
constituie regula, inactivitatea formează un fel de deviaţie. 

Al doilea principiu al acestei descrieri a heterotopiilor este acela 
că, de-a lungul istoriei sale, o societate poate face să funcţioneze în 
moduri foarte diferite o heterotopie care există şi care n-a încetat 
vreodată să existe; într-adevăr, fiecare heterotopie are o funcţionare 
precisă şi determinată înăuntrul societăţii, şi aceeaşi heterotopie poate, 
în funcţie de sincronia culturii în care se găseşte, să aibă o funcţionare 
sau alta. 

Voi lua ca exemplu ciudata heterotopie a cimitirului. Cimitirul 
este fără doar şi poate un spaţiu altfel în comparaţie cu spaţiile 
culturale obişnuite, un spaţiu, cu toate acestea, aflat în legătură cu 
totalitatea amplasamentelor cetăţii, sau societăţii, sau satului, dat fiind 
că fiecare individ, fiecare familie se înlîmplă să aibă rude în cimitir. în 
cultura occidentală, cimitirul a existat practic dintotdeauna. A suferit, 
însă, mutaţii importante. Pînă la sfîrşitul secolului al XVIII-lea, 
cimitirul era aşezat în inima cetăţii, alături de-biserică. Există acolo o 
întreagă ierarhie de morminte posibile. Exista groapa comună, în care 
cadavrele îşi pierdeau pînă şi ultima urmă de individualitate, mai existau 
cîteva morminte individuale şi, în sfîrşit, mormintele din interiorul 
bisericii. Aceste morminte erau la rîndul lor de două feluri. Fie nişte 
simple dale cu cîte o inscripţie, fie mausolee cu statui. Acest cimitir care 
era adăpostit în spaţiul sacru al bisericii a dobîndit în civilizaţiile 
modeme o cu totul altă înfăţişare, şi, curios, tocmai în epoca în care 
civilizaţia a devenit, cum atît de grosier se spune, “atee”, cultura 
occidentală a inaugurat ceea ce se numeşte cultul morţilor. 

Era, în fond, cît se poate de firesc ca în epoca în care se credea 
efectiv în reînvierea corpurilor şi în nemurirea sufletului, rămăşiţelor 
pământeşti să nu li se acorde o importanţă capitală. Dimpotrivă, în 
momentul în care nu mai sîntem atît de siguri că avem un suflet, că 
trupul va reînvia, trebuie să arătăm, poate, mult mai multă atenţie 
acestor rămăşiţe pămînteşti, care constituie pînă la urmă singura urmă 
a existenţei noastre în lume şi printre cuvinte. 

în tot cazul, începînd abia cu secolul al XlX-lea fiecare a avut 
dreptul la mica sa cutie pentru propria-i descompunere personală; dar, 

pe de altă parte, tot abia cu începere din secolul al XlX-lea au început 
cimitirele să fîe situate la Urnita exterioară a oraşelor. Corelativ cu 
această individualizare a morţu şi cu această apropriere burgheză a 
cimitirului, a apărui şi obsesia morţii ca “boală”. Morţii sînt cei care, 
se presupune, le aduc celor vii bolile, şi tocmai prezenţa şi 
proximitatea morţilor în preajma caselor, a bisericii, aproape în 
mijlocul străzii e cea care propagă moartea. Această mare temă a 
maladiei răspîndite prin contagiunea cimitirelor a persistat pînă la 
sfîrşitul secolului al XVIII-lea; şi de-abia pe parcursul secolului al 
XlX-lea a început a se purcede la deplasarea cimitirelor spre periferii. 
Cimitirele mi mai constituie atunci vîntul sacra şi nemuritor al 
oraşului, ci “oraşul celălalt”, în care fiecare familie îşi are locuinţa sa 
neagră. 

Al treilea principiu. Heterotopia are puterea de a juxtapune într- 
un singur loc mai multe spaţii, mai multe amplasamente care, în ele 
însele, sînt incompatibile. Astfel, teatral face să se succeadă pe 
dreptunghiul scenei o întreagă serie de locuri străine unele de altele; la 
fd, cinematograful este un o foarte curioasă sală dreptunghiulară în 
fundul căreia, pe un ecran cu două dimensiuni, vedem proiectîndu-se 
un spaţiu cu trei dimensiuni; dar poate că exemplul cel mai vechi al 
acestor heterotopii în formă de amplasamente contradictorii îl 
constituie grădina Nu trebuie să uităm că grădina, surprinzătoare 
creaţie milenară de-acum, avea în Orient semnificaţii foarte profunde 
şi întrucîtva suprapuse. Grădina tradiţională a persanilor era un spaţiu 
sacra care trebuia să reunească în interiorul dreptunghiului său patra 
părţi reprezentînd cele patra părţi ale lumii, cu un spaţiu încă şi mai 
sacru decît celelalte care era un fel de ombilic, buricul lumii aşezat în 
mijlocul acesteia (aici se afla vasul decorativ şi jetul de apă); şi 
întreaga vegetaţie a grădinii trebuia să se repartizeze în acest spaţiu, în 
acest soi de microcosmos. Cît priveşte covoarele, la originea acestea 
erau reproduceri de grădini. Grădina este un covor pe care întreaga 
lume vine să-şi împlinească perfecţiunea simbolică, iar covorul, un fel 
de grădină mobilă prin spaţiu. Grădina este cea mai mică parcelă a 
lumii şi, apoi, totalitatea lumii. încă din străfundurile Antichităţii, 
grădina este un soi de heterotopie fericită şi universalizantă (de aici, 
grădinile noastre zoologice). 

Al patrulea principiu. Cel mai adesea, heterotopiile sînt legate de 
anumite decupări ale timpului, ceea ce înseamnă că ele deschid spre 
ceea ce am putea numi, din pură simetrie, heterocronii; heterotopia 
începe să funcţioneze din plin atunci cînd oamenii se află într-un soi 

de ruptură absolută cu timpul lor tradiţional; se vede, prin acest fapt, 
că cimitirul este intr-adevăr un loc intens heterotopic, dat fiind că 
cimitirul începe cu acea stranie heterocronie care e, pentru un individ, 
pierderea vieţii, şi cu această cvasi-etemitale în care el nu încetează să 
se dizolve şi să dispară. 

în general privind lucrurile, într-o societate precum a noastră, 
heterotopia şi heterocronia se organizează şi se aranjează intr-un mod 
relativ complicat. Există, mai întîi, heterotopiile timpului ce se 
acumulează la infinit, de pildă muzeele şi bibliotecile; muzeele şi 
bibliotecile sînt nişte heterotopii în care timpul nu încetează să se adune 
şi să se caţere în vîrful lui însuşi, în vreme ce în secolul al XVII-lea şi 
chiar pînă la sluţitul celui de-al XVM-lea, muzeele şi bibliotecile erau 
expresia unei alegeri individuale. Ideea, în schimb, de a acumula totul, 
ideea de a constitui un fel de arhivă generală, voinţa de a închide într-un 
singur loc toate timpurile, toate epocile, toate formele, toate gusturile, 
ideea de a constitui un loc al tuturor timpurilor care să fie, el însuşi, în 
afara timpului, inaccesibil muşcăturii sale, proiectul de a organiza, în 
felul acesta, un soi de acumulare continuă şi nesfîrşită a timpului într-un 
loc inamovibil, ei bine, toate acestea aparţin modernităţii noastre. 
Muzeul şi biblioteca sânt nişte heterotopii proprii culturii occidentale din 
secolul al XlX-lea. 

Opuse acestor heterotopii legate de acumularea timpului, există 
heterotopii legate, dimpotrivă, de timp în ce are acesta mai futil, mai 
pasager, mai precar, şi aceasta la modul sărbătorii. Nişte utopii care nu 
mai sînt etemitare, ci absolut cronice. Aşa sînt tîrgurile şi 
iarmaroacele, acele minu nate amplasamente vide de la marginea 
oraşelor care se umplu, o dată sau de două ori pe an, cu barăci, rafturi, 
obiecte heteroclite, luptători, femei-şarpe, cîntăreţe de doi bani. Foarte 
recent însă, s-a inventat o nouă heterotopie; satele de vacanţă; aceste 
sate polineziene care oferă trei scurte săptămîni de nuditate primitivă 
şi eternă locuitorilor din oraşe; şi vedeţi că, prin cele două forme de 
heterotopie, se întîlnesc aceea a sărbătorii şi aceea a eternităţii 
timpului ce se acumulează, bordeiele din stuf de la Djerba se înrudesc, 
într-un anumit sens, cu bibliotecile şi cu muzeele, căci, regăsind traiul 
polinezian, noi abolim timpul, dar la fel de bine timpul este regăsit, 
întreaga istorie a omenirii revine la sursă ca într-un soi de mare 
cunoaştere nemijlocită. 

Al cincilea principiu. Heterotopiile presupun întotdeauna un sistem 
de deschidere şi închidere care în acelaşi timp le izolează şi le face 
penetrabile. în general, într-un amplasament heterotopic nu se intră 

ca într-o moară. Eşti fie constrîns, ca în cazul cazărmii şi al închisorii, 
fie trebuie să te supui unor rituri şi unor purificări. într-o heterotopie nu 
poţi să pătrunzi dacît cu o anumită permisiune şi numai o dată ce-ai 
săvîrşit un anumit număr de gesturi. Există, de altfel, heterotopii 
consacrate în întregime acestor activităţi de purificare, purificare 
jumătate religioasă, jumătate igienică, ca în hammam-urile 
musulmanilor, sau purificare aparent pur igienică, ca în saunele 
scandinave. 

Există altele, dimpotrivă, care au pur şi simplu aerai unor 
deschideri, dar care, în general, ascund ciudate excluderi; toată lumea 
poate să intre în aceste amplasamente heterotopice, însă aceasta nu 
»ste, la drept vorbind, decît o iluzie: crezi că intri şi eşti, prin chiar 
faptul că ai intrat, exclus. Mă gîndesc, de exemplu, la celebrele camere 
existente în marile ferme din Brazilia şi, în general, din America de 
Sud. Uşa de intrare în aceste încăperi nu dădea în camera centrală, în 
care trăieşte familia, şi orice individ care-i trecea pragul, orice călător 
avea dreptul să împingă această uşă, să intre în cameră şi să doarmă o 
noapte. Or, aceste camere erau astfel concepute, încît individul care 
intra în ele nu ajungea niciodată în inima familiei, era absolut 
musafirul aflat în trecere, nu era cu adevărat un invitat. Acest tip de 
heterotopie, care a dispărut practic, acum, din civilizaţiile noastre, ar 
mai putea fi, poate, regăsite în faimoasele camere americane de motel, 
în care intri cu maşina şi cu amanta şi unde sexualitatea ilegală este în 
acelaşi timp absolut ferită şi absolut ascunsă, ţinută la distanţă fără a 
fi, totuşi, lăsată în aer liber. 

în fine, ultima trăsătură caracteristică a heterotopiilor este aceea 
că ele au, în raport cu spaţiul restant, o funcţie. Aceasta se desfăşoară 
între doi poli extremi. Ele au fte rolul de a crea un spaţiu de iluzie care 
denunţă ca încă şi mai iluzoriu întregul spaţiu real, toate 
amplasamentele în interiorul cărora viaţa umană este închisă. Poate că 
tocmai acesta a fost rolul pe care atîta vreme l-au jucat faimoasele 
case închise (maison closes : bordeluri) de care acum sîntem privaţi. 
Fie, din contră, creînd un alt spaţiu, un alt spaţiu real, la fel de perfect, 
de meticulos, de bine aranjat pe cît de dezordonat, de prost alcătuit şi 
de rămas în stadiul de schiţă este al nostru. Aceasta ar fi o heterotopie 
nu de iluzie, ci de compensaţie, şi stau şi mă întreb dacă nu aşa au 
funcţionat, mai mult sau mai puţin, anumite colonii. 

în unele cazuri, acestea au jucat, la nivelul organizării generale a 
spaţiului terestra, rolul de heterotopie. Mă gândesc, de pildă, la 
momentul primului val de colonizare, din secolul al XVII-lea, la acele 

societăţi puritane pe care englezii le-au întemeiat în America şi care 
erau nişte locuri altfel cu totul perfecte. 

Mă gîndesc, de asemenea, şi la extraordinarele colonii ale 
iezuiţilor întemeiate în America de Sud: colonii miraculoase, absolut 
reglate, în care perfecţiunea umană era efectiv atinsă. Iezuiţii din 
Paraguay înfiinţaseră colonii în care existenţa era reglată în fiecare 
dintre punctele sale. Satul era dispus conform unei repartizări 
riguroase în jurul unei pieţe dreptunghiulare în fundul căreia se afla 
biserica; pe o latură, colegiul, pe cealaltă, cimitirul, iar în faţa bisericii 
se deschidea o stradă pe care o alta venea s-o intersecteze în unghi 
drept; familiile aveau, fiecare, mica lor cabană de-a lungul acestor 
două axe, şi astfel era reprodus cu exactitate semnul lui Christos. 
Creştinătatea marca, în felul acesta, cu semnul său fundamental spaţiul 
şi geografia lumii americane. 

Viaţa cotidiană a indivizilor era reglementată nu cu ţignalul, ci 
cu clopotul. Trezirea era fixată pentru toată lumea la aceeaşi oră, 
munca începea pentru toată lumea la aceeaşi oră; mesele erau la prinz 
şi la cinci după-amiaza; după care toată lumea se culca, iar la miezul 
nopţii avea loc ceea ce se numea trezirea conjugală, ceea ce înseamnă 
că, la dangătul clopotului, fiecare îşi făcea datoria. 

Bordelurile şi coloniile sînt două tipuri extreme ale heterotopiei, 
şi dacă ne gîndim că, pînă la urmă, vaporul este o bucată plutitoare de 
spaţiu, un loc fără de loc, care trăieşte prin el însuşi, este închis în sine 
fiind, totodată, lăsat în voia infinitului mării şi, din port în port, din 
cart în cart, din bordel în bordel, merge pînă în colonii pentru a căuta 
tot ce au acestea mai preţios în grădinile lor, veţi înţelege de ce, pentru 
civiliaiţia noastră, începînd din secolul al XVI-lea şi pînă în zilele 
noastre, vaporul a fost, în acelaşi timp nu doar, fireşte, cel mai mare 
instrument de dezvoltare economică (nu despre asta vorbesc acum), ci 
cea mai importantă rezervă de imaginaţie. Nava este heterotopia prin 
excelenţă In civilizaţiile fără vapoare, visurile seacă spionatul ia 
locul aventurii, iar poliţia pe acela al corsarilor. 

PARTEA A II-A 



FILOSOFIE 



METODOLOGIE PENTRU 
CUNOAŞTEREA LUMII: CUM SĂ NE 
DEBARASĂM DE MARXISM 


R. Yoshimoto: Pentru că, astăzi, s-a ivit ocazia să vă întîlnesc, 
mi-ar face plăcere să vă întreb despre ceea ce, printre centrele mele de 
interes, e susceptibil să vă reţină atenţia, şi care ar putea constitui 
astfel un punct de contact. Vreau să spun că mă voi limita la atîta. în 
ceea ce priveşte temele particulare, cred, în ciuda tuturor, că e greu de 
găsit un teren de întîlnire: mi-ar plăcea, aşadar, să vă întreb despre ce 
ne-ar putea reuni cel mai bine. 

M. Foucault : Am auzit deja voibindu-se despre dumneavoastră 
şi numele dumneavoastră mi-a fost deseori evocat. Sînt deci foarte 
fericit şi onorat să vă văd astăzi. Din nefericire, cum lucrările 
dumneavoastră n-au fost traduse nici în franceză, nici în engleză, nu 
am avut ocazia să vă citesc nemijlocit opera, dar mi-am spus că, 
neîndoielnic, aş avea puncte comune cu dumneavoastră. Căci domnul 
Hasumi mi-a făcut un fel de rezumat al muncii dumneavoastră şi mi-a 
oferit cîteva explicaţii: sînt lucruri asupra cărora mi-ar plăcea să 
primesc lămuriri şi mi s-a părut că împărtăşim două sau trei centre de 
interes. Bineînţeles, nu vreau să par vanitos, dar e limpede că abordăm 
teme similare. Şi eu am intenţia să vă pun cîteva întrebări. Mă tem 
totuşi că sînt cam sumare şi vă rog să fiţi îngăduitor cu mine. 

R. Yoshimoto : Citindu-vă lucrările, în special Cuvintele şi 
lucrurile, am căutat să găsesc un punct de contact, ceva care mă 
interesează în acest moment şi care ar îngloba un întreg. M-ain gîndit 
la următoarea temă, chiar dacă poate fi formulată în diferite feluri: 
cum să ne debarasăm de marxism? Sau cum să nu ne debarasăm de el? 
E o chestiune la care mă gândesc şi pe care cu greu o lămuresc, în 
chiar acest moment. Aţi evocat marxismul într-un pasaj al cărţii 

dumneavoastră Cuvintele şi lucrurile. Spuneţi cam asta: marxismul a 
propus, în cadrul gîndirii secolului al XlX-lea, o problematică ce se 
opune economiei burgheze sau clasice; dar această problematică se 
inserează în întregime în modelul intelectual totalizant al secolului al 
XlX-lea; marxismul este în gîndirea secolului al XlX-lea ca un peşte 
în apă, în altă parte încetează să mai respire; marxismul îşi face o 
profesiune din a schimba lumea, dar nu are disponibilităţile necesare; 
pe scurt, marxismul e perfect integrat în gîndirea secolului al XlX-lea. 
Tocmai acest pasaj mi-a stîmit un viu interes. In mod paralel, 
menţionaţi cele mai importante aporturi ale gîndirii secolului al XlX- 
lea, inclusiv marxismul. Mai întîi, ea a reliefat istoricitatea economiei. 
Pe urmă - nu sînt sigur că am prins foarte bine -,a pus problema 
limitelor valorii muncii umane. în sfrrşit, a înscris scadenţa unui sfîrşit 
al istoriei. Iar dumneavoastră afirmaţi că sînt probleme pe care le-a 
pus secolul al XlX-lea şi care preocupă în continuare posteritatea. 

Şi eu, în acest moment, îmi pun următoarea întrebare: ne putem 
sau nu debarasa de marxism? Am înţeles cum aţi procedat. La mine e 
puţin diferit. Şi, astfel, mi-ar plăcea să schimbăm cîteva idei. 

Un alt lucru care m-a interesat: marxismul e perfect inserat, în 
termenii dumneavoastră, în dispunerea arheologică a unei gîndiri 
totalizante şi nu iese nicidecum din ea. Acest punct de vedere e foarte 
stimulant şi sînt întru totul de acord. Dar, după mine, acest fapt nu 
constituie un defect al marxismului sau al gîndirii lui Marx, ci o 
calitate. Că marxismul sau gîndirea lui Marx se găseşte în 
continuitatea economiei clasice, fără a se fi debarasat de ea, nu e mai 
degrabă ceva pozitiv? în alţi termeni, mi se pare că, dacă, şi astăzi, 
gîndirea lui Marx oferă posibilităţi, e pentru că nu s-a debarasat de 
economia clasică. 

Cred că există anumite nuanţe care diferenţiază gîndirea lui 
Marx de cea a colegului său Engels. Pentru a o rezuma schematic pe 
prima, există, la bază, o filosofie a naturii, apoi, peste ea, o analiză 
istorică (în termenii istoriei naturii) a structurii economice şi sociale, 
şi, în sfîrşit, în vîrf domneşte un întreg domeniu al teoriei hegeliene a 
voinţei. Hegel înţelegea prin asta un întreg ansamblu, că e vorba de 
drept, de stat, de religie, de societatea civilă, şi bineînţeles de morală, 
de persoană şi de conştiinţa de sine. Mi se pare însă că Marx a 
considerat tot acest domeniu al teoriei hegeliene a voinţei ca 
întemeindu-se pe o analiză a societăţii purtată în termeni de istorie a 
naturii. Acest tratament înseamnă că Marx nu s-a debarasat de Hegel: 
nici nu l-a lichidat, nici nu l-a exclus, ci l-a păstrat în întregime ca 

obiect de analiză. După mine, cu Engels lucrurile stau puţin mai altfel. 
Găsim, la el, la bază, conceptul naturii şi, deasupra, istoria societăţii. 
Cred că Engels considera că ansamblul domeniilor pe care le acoperă 
teoria hegeliană a voinţei putea ajunge deasupra. Procedînd astfel, 
Engels s-a debarasat cu abilitate de Hegel. Altfel spus,, a considerat că 
toate aceste probleme - voinţă individuală, conştiinţă de sine, etică sau 
morală individuală - erau neglijabile ca motoare ale istoriei. Pentru 
Engels, istoria era mişcată de un popor întreg sau de voinţele claselor 
care-1 compun. Trebuie că şi-a zis că voinţele individuale nu merită 
atenţie şi că putea foarte bine să se lipsească de ele. 

Astfel, spre deosebire de Marx, Engels a reorganizat cu 
îndemînare Fenomenologia spiritului, fărînd deosebirea între ceea ce 
îi priveşte pe indivizi şi ceea ce priveşte comunitatea. Iar în ceea ce 
priveşte factorul determinant al istoriei, a estimat că se poate neglija 
voinţa sau morala individuală, adică morala personală, sub pretext că 
era un factor complet aleatoriu. Pentru mine, faptul că Marx nu s-a 
debarasat de Hegel şi că a păstrat ca atare sistemul teoriei voinţei pe 
care-1 încercase Hegel mi s-a pămt întotdeauna a constitui o problemă 
importantă. 

Nu am încetat să mă întreb: nu cumva modul în care Engels a 
făcut tabula rasa din Hegel comportă undeva un defect? Şi cum poate 
fi depăşită această deficienţă, cum poate fi ea aplicată epocii noastre? 
Mi s-a părut important de separat acest domeniu al teoriei voinţei pe 
trei niveluri: mai întîi, ceea ce voi numi domeniul fantasmei 
individuale, apoi domeniul - sociologic şi etnologic - al familiei, al 
înrudirii şi al sexului, adică fantasma duală, şi m sfîrşit, cel care 
acoperă fantasma colectivă. în ideea că separîndu-1 astfel, putem 
profita de pe urma a ceea ce, din Hegel, Marx nu a vrut să lichideze, 
am încercat să aprofundez problema. 

Tocmai despre acest fapt aş vrea să vă întreb. Cînd e vorba să 
ştim care problemă rămîne o dată ce ne-am debarasat de Marx, cred că 
înţeleg că aţi exclus în totalitate întregul teritoriu pe care-1 acoperă 
teoria hegeliană a voinţei, a evaluării generale, altfel spus, a 
metodologiei pentru cunoaşterea lumii. Şi, o dată ce l-aţi eliminat din 
concepţia generală, aţi considerat că erau probleme particulare, 
orientîndu-vă cercetările înspre Istoria pedepsirii sau înspre Istoria 
nebuniei. Mi se pare că aţi exclus astfel din concepţia dumneavoastră 
generală teoria hegeliană a voinţei, transformînd integral acest 
domeniu, care constituia pentru Hegel o mare interogaţie, în teme 
individuale. 

Pe de altă parte, e ceva ce găsesc caracteristic citind Cuvintele şi 
lucrurile : m-am întrebat dacă n-aţi negat în totalitate metoda care ar 
consta în a căuta în spatele unei expresii de lucruri sau de cuvinte 
nucleul unui sens şi dacă n-aţi pus ca problemă această atitudine 
negatoare. Presupun că această problematică provine de la Nietzsche. 

Asupra problemei de a şti dacă istoria are o cauză şi un efect şi 
dacă voinţa umană este realizabilă, el explică faptul că noţiunea 
conform căreia o cauză produce un efect nu e posibilă decît la un nivel 
semiologic, că istoria însăşi nu are nici cauză, nici efect şi că nu există 
legătură de la cauză la efect. Cred că Nietzsche propune astfel ideea că 
istoria nu se datorează decît hazardului, că e o înlănţuire de 
evenimente care se produc la întîmplare şi că nu există nici un concept 
de progres ori de regularitate. Mi se pare că demersul dumneavoastră e 
asemănător. în ceea ce mă priveşte, eu caut să păstrez domeniul teoriei 
hegeliene a voinţei şi, prin asta, să-l abordez mai îndeaproape pe 
Marx, adică legile istorice ale societăţii, în vreme ce dumneavoastră v- 
aţi debarasat complet de acesta. După care, din nenumăratele serii de 
probleme care se produc la întîmplare, fără cauză, nici efect, nici 
legătură, distingeţi una dintre acestea care v-ar putea oferi o abordare 
a istoriei. Presupun că aceasta e ideea dumneavoastră. Aş fi foarte 
fericit să aud o analiză mai aprofundată a acestui subiect şi cred că va 
fi foarte instructiv pentru mine. 

M. Foucault: Mai degrabă decît să vă răspund de o manieră 
globală, cum aţi abordat mai multe probleme, mi se pare preferabil să 
le înfăţişăm una după alta Mai întîi, sînt extrem de fericit şi 
recunoscător să constat că, iată, cărţile mele au fost citite şi înţelese 
atît de profund Ceea ce aţi spus demonstrează perfect profunzimea 
acestei lecturi. De altfel, e sigur că, atunci cînd revin la această carte, 
simt un fel de regret. Dacă aş scrie acum Cuvintele şi lucrurile , cartea 
ar căpăta o altă formă. Am acum o altă manieră de a ghidi. E un eseu 
mai degrabă abstract şi limitat la consideraţiuni logice. Fiind puternic 
atras de probleme concrete, ca, de pildă, psihiatria sau închisoarea, 
consider acum că plecînd tocmai de la aceste probleme concrete se 
poate în sfîrşit suscita ceva. Ei bine, ce trebuie pus în lumină plecînd 
de la aceste probleme concrete? E ceva ce ar trebui numit un “nou 
imaginar politic”. Mă interesează să suscit această nouă imaginaţie 
politică. Ceea ce e caracteristic generaţiei noastre - probabil că 
lucrurile stau la fel pentru cea care ne precede şi pentru cea care ne 
urmează - e, fără îndoială, lipsa de imaginaţie politică. Ce îoseamnă 
asta? De exemplu, oamenii secolului al XVIII-lea şi cei ai secolului al 

XlX-lea posedau cel puţin facultatea de a visa viitorul societăţii 
umane. Imaginaţia lor nu rămînea în urma acestui tip de întrebări: ce 
înseamnă a trăi ca membru al acestei comunităţi? Sau: care sînt 
raporturile sociale şi umane? într-adevăr, de la Rousseau la Locke sau 
la cei pe care-i numim socialiştii utopici, se poate spune că 
umanitatea, sau mai degrabă societatea occidentală, fremăta de 
produse fertile al imaginaţiei socio-politice. 

Or, astăzi, la noi, ce ariditate de imaginaţie politică! Nu putem 
decît să ne mirăm de această sărăcie. E, totuşi, cu putinţă de înţeles 
trecutul analizînd prezentul. Dar, în materie de imaginaţie politică, 
trebuie recunoscut că trăim într-o lume foarte săracă. Cînd cercetăm 
de unde vine această sărăcie de imaginaţie pe planul socio-politic al 
secolului al XX-lea, mi se pare că marxismul joacă totuşi un rol 
important. De aceea tratez despre marxism. înţelegeţi aşadar că tema: 
“Cum să terminăm cu marxismul?”, care servea, într-un fel, de fir 
călăuzitor problemei pe care aţi pus-o, este în egală măsură 
fundamentală pentru reflecţia mea. Un lucru e determinant că 
marxismul a contribuit şi contribuie în continuare la sărăcirea 
imaginaţiei politice, acesta e punctul nostru de plecare. 

Raţionamentul dumneavoastră pleacă de la ideea că trebuie 
distins Marx, pe de o parte, şi marxismul, pe de altă parte, ca obiect de 
care trebuie să ne debarasăm. Sînt întru totul de acord cu 
dumneavoastră. Nu găsesc foarte pertinent să terminăm cu Marx 
însuşi. Marx e o fiinţă indubitabilă, un personaj care a exprimat fără 
greşeală anumite lucruri, adică o fiinţă de netăgăduit ca eveniment 
istoric: prin definiţie, nu se poate suprima un atare eveniment istoric. 
Tot aşa cum, de pildă, bătălia navală din marea Japoniei, în largul 
insulelor Tsushima, e un eveniment care s-a produs în realitate, tot aşa 
Marx e un fapt pe care nu-1 putem suprima: a-1 transcende ar fi la fel 
de lipsit de sens ca a nega bătălia navală din marea Japoniei. 

Dar situaţia e cu totul diferită în ceea ce priveşte marxismul. în 
aceea că marxismul există ca şi cauză a sărăcirii, a uscăciunii 
imaginaţiei politice despre care v-am vorbit mai adineauri; pentru a 
reflecta asupra acestui fapt, trebuie avut în minte că marxismul nu e 
nimic altceva decît o modalitate de putere într-un sens elementar. în 
alţi termeni, marxismul este o sumă de raporturi de putere sau o sumă 
de mecanisme şi de dinamici de putere. Asupra acestui punct, trebuie 
să analizăm felul în care funcţionează marxismul în societatea 
modernă. E necesar să o facem, tot aşa cum, în societăţile trecute, 
putem analiza ce roluri jucaseră filosofia scolastică sau 


269 



confucianismul. Totuşi, în acest caz, diferenţa fiind că marxismul nu 
s-a născut dintr-o morală sau dintr-un principiu moral precum filosofia 
scolastică sau confucianismul. Cazul marxismului e foarte complex. 
Căci, e ceva ce s-a născut, în sînul unei gîndiri raţionale, ca ştiinţă. Cît 
despre a şti ce tipuri de raporturi de putere atribuie ştiinţei o societate 
zisă '‘raţională” precum societatea occidentală, asta nu se reduce la 
simpla idee că ştiinţa nu funcţionează decît ca o sumă de propoziţii 
luate ca adevăr. în acelaşi timp, e ceva intim legat de orice serie de 
propoziţii coercitive. Altfel spus,, marxismul ca ştiinţă - în măsura în 
care e vorba de o ştiinţă a istoriei, a istoriei umanităţii - e o dinamică 
cu efecte coercitive, cu privire la un anumit adevăr. Discursul său e o 
ştiinţă profetică ce răspîndeşte o forţă coercitivă asupra unui anumit 
adevăr, nu numai în direcţia trecutului, ci şi înspre viitorul umanităţii. 
In alţi termeni, ceea ce e important e că istoricitatea şi caracterul 
profetic funcţionează ca forţe coercitive privind adevărul. 

Şi apoi o altă caracteristică: marxismul n-a putut exista fără 
mişcarea politică, fie în Europa, fie în altă parte. Spun mişcare 
politică, dar mai precis marasmul n-a putut funcţiona fără existenţa 
unui partid politic. Faptul că marxismul n-a putut funcţiona fără 
existenţa unui stat care avea nevoie de el ca filosofie e un fenomen rar, 
care nu se manifestase niciodată înainte în lumea sau în societatea 
occidentală. Astăzi, anumite ţări nu funcţionează ca state decît 
prevalîndu-se de această filosofre, dar nu existaseră precedente în 
Occident. Statele de dinaintea Revoluţiei franceze erau întotdeauna 
fondate pe religie. Dar cele de după Revoluţia franceză s-au fondat pe 
caca ce se numeşte filosofre, ceea ce e o formă radical nouă, 
surprinzătoare, care nu existase niciodată înainte, cel puţin în 
Occident. Fireşte, înainte de secolul al XVIII-lea, nu existase niciodată 
un stat ateu Statul se fonda în mod necesar pe religie. în consecinţă, 
nu putea exista un stat filosofic. Apoi, începînd cu Revoluţia franceză, 
diferite sisteme politice au început explicit sau implicit să caute o 
filosofie. Cred că e un fenomen cu adevărat important. E de la sine 
înţeles că o atare filosofie se dedublează şi că raporturile sale de 
putere se lasă antrenate în dinamica mecanismelor de stat Rezumând, 
cele trei aspecte ale marxismului, adică marxismul ca discurs ştiinţific, 
marxismul ca profeţie şi marxismul ca filosofie de stat sau ideologie 
de clasă, sînt inevitabil şi intrinsec legate de ansamblul raporturilor de 
putere. Dacă problema care se pune e de a şti dacă trebuie să o sfîrşim 
cu marxismul sau nu, nu se pune ea oare pe planul dinamicii puterii pe 
care-1 formează aceste aspecte ale marxismului? Marxismul, văzut sub 

acest unghi, va fi astăzi repus în discuţie. Problema e mai puţin de a şti 
dacă e necesar să ne eliberăm de acest tip de marxism, cît de a ne 
elibera de dinamica raporturilor de putere legate de un marxism care 
exercită aceste funcţii. 

Dacă îmi permiteţi, voi adăuga două sau trei lucruri în chip de 
concluzie la aceste probleme. Dacă adevărata problemă e aceea pe 
care tocmai am enunţat-o, chestiunea metodei care îi corespunde e tot 
pe atît de importantă. Pentru a delimita problema, esenţială pentru 
mine, de a şti cum să depăşim marxismul, am încercat să nu cad în 
capcana soluţiilor tradiţionale. Există două moduri tradiţionale de a 
soluţiona această problemă. Una academică şi cealaltă politică. Dar, 
fie că e dinlr-un punct de vedere academic fie politic, în Franţa, 
problema e dezvoltată în general în felul următor. 

Ori sînt criticate propoziţiile lui Marx însuşi, spunîndu-se: 
“Marx a formulat cutare propoziţie. Este ea exactă sau nu? 
Contradictorie sau nu? Premonitorie sau nu?” Ori critica se dezvoltă în 
forma următoare: “în ce fel a trădat astăzi marxismul ceea ce a fost 
realitatea pentru Marx?” Eu cred că aceste critici tradiţionale sînt 
inoperante. în cele din urmă, sînt puncte de vedere captive a ceea ce 
putem numi forţa adevărului şi a efectelor sale: ce e exact şi ce nu e 
exact? în alţi termeni, întrebarea: “Care e adevăratul şi autenticul 
Marx?”, acest tip de punct de vedere constînd în a te întreba care era 
legătura între efectele de adevăr şi fîlosofia etatică reprezentată de 
marxism, ne sărăceşte gîndirea. 

în raport cu aceste puncte de vedere tradiţionale, poziţia pe care 
mi-ar plăcea s-o adopt e cu totul alta. în acest scop, aş vrea să spun 
foarte succint trei lucruri. 

Mai întîi, cum v-am spus mai adineauri, Marx e o existenţă 
istorică şi, din acest punct de vedere, nu e decît un chip purtător al 
aceleiaşi istoricităţi ca şi celelalte existenţe istorice. Iar acest chip al 
lui Marx aparţine clar secolului al XlX-lea. în secolul al XlX-lea, 
Marx a jucat un rol special, aproape determinant. Dar acest rol e clar 
tipic secolului al XlX-lea şi nu funcţionează decît aici. Punînd în 
evidenţă acest fapt, vor trebui atenuate raporturile de putere legate de 
caracterul profetic al lui Marx. în acelaşi timp, Marx a enunţat desigur 
un anumit tip de adevăr, ne întrebăm astfel dacă aceste cuvinte ale sale 
sînt universal întemeiate sau nu, ce tip de adevăr deţinea el şi dacă ; 
făcînd din acest adevăr unul absolut, a pus sau nu bazele unei 
istoriologii deterministe: va trebui să dejucăm acest tip de dezbatere 
Demonstrînd că Marx nu trebuie considerat ca un deţinător de adevăr 

pare necesar să fie atenuat sau redus efectul pe care marxismul îl 
exercită ca modalitate de putere. 

O a doua problemă pe care aş vrea s-o ridic e dacă vor trebui în 
egală măsură atenuate şi reduse raporturile de putere pe care 
marxismul le manifestă în legătură cu un partid, altfel spus, ca 
expresie a unui parti pris politic. Acest punct implică următoarea 
exigenţă. Deoarece marxismul nu a funcţionat dedt ca expresie a unui 
partid politic, rezultă că diferite probleme importante care se produc în 
societatea reală sînl izgonite din orizonturile politice. Se face simţită 
necesitatea de a scoate la suprafaţă toate aceste probleme excluse. 
Partidelor marxiste ca şi discursurilor marxiste tradiţionale le lipsea 
facultatea de a lua în considerare toate aceste probleme care sînt, de 
pildă, cele ale medicinii, ale sexualităţii, ale raţiunii şi ale nebuniei. 

De altfel, pentru a reduce modalităţile de putere legate de 
marxism ca expresie a unui partid politic, vor trebui puse în legătura 
toate aceste noi probleme pe care tocmai le-am ridicat, adică 
medicina, sexualitatea, raţiunea, nebunia cu diverse mişcări sociale - 
că e vorba de contestări sau de revolte. Partidele politice au tendinţa 
de a ignora aceste mişcări sociale şi chiar să le slăbească forţa. Din 
acest punct de vedere, importanţa tuturor acestor momente e clară 
pentru mine. Toate aceste mişcări se manifestă la intelectuali, la 
studenţi, la deţinuţi, în ceea ce se numeşte Lumpenproletariat. Nu că 
aş recunoaşte o valoare absolută mişcării lor, dar cred totuşi că e 
posibil, pe plan deopotrivă logic şi politic, să se recupereze ceea ce a 
fost monopolizat de marxism şi de partidele marxiste. Mai mult, cînd 
ne gîndim la activităţile critice care se derulează absolut zilnic în ţările 
Europei de Est, necesitatea de a o sfirşi cu marxismul mi se pare 
evidentă, că e în Uniunea sovietică sau altundeva. în alţi termeni, 
vedem aici elementul care permite depăşirea marxismului ca filosofie 
de stat. 

Iată, cred că am schiţat orizontul meu. Acum, mi-ar plăcea să vă 
întreb în ce direcţie vă îndreptaţi dumneavoastră, independent de orice 
direcţie tradiţională, academică, politică, în raport cu întrebarea: cum 
să o sfârşim cu marxismul, cum să-l depăşim? 

Dar poate că încă nu am răspuns îndeajuns întrebării 
dumneavoastră. Problemele pe care le-aţi ridicat comportau puncte 
importante precum, de pildă, Nietzsche, nucleul sensului, apoi 
problema de a şti dacă totul se produce fără cauză sau nu, şi în egală 
măsură, problema fantasmei individuale şi a voinţei individuale în 
cadrul secolului al XlX-lea - bănuiesc că e un aspect esenţial al 

propriei dumneavoastră problematici. Aţi vorbit de voinţă individuală, 
referindu-vă la diferenţa între Marx şi Engels în raport cu Hegel. 
Puneţi o problemă importantă: nu cumva tămîne o posibilitate în 
faptul că, pe planul voinţei individuale, Marx nu l-a răsturnat pe Hegel 
la fel de radical cum a facut-o Engels? Nu sînt sigur că sînl în măsură 
să vă răspund pe deplin. Dar voi încerca. E o problemă de mare 
dificultate pentru occidentalii care sîntem. Căci, în trecut, filosofia 
occidentală nu a vorbit deloc de voinţă. Desigur, filosofia occidentală 
a vorbit despre conştiinţă, despre dorinţă, pasiuni, dar voinţa pe care o 
evocaţi trebuia să fie, cred, cea mai mare slăbiciune a filosofiei 
occidentale. 

După părerea mea, dacă filosofia occidentală a tratat, pînă acum, 
despre voinţă, nu a făcut-o decît în două feluri. Pe de o parte, după 
modelul filosofiei naturale şi, pe de altă parte, după modelul filosofiei 
dreptului. Altfel spus,, voinţa este forţa, după modelul filosofiei 
naturale. Ceea ce poate fi reprezentat prin tipul leibnizian. Dacă 
urmăm modelul filosofiei dreptului, voinţa nu e decît o chestiune 
morală, în speţă conştiinţa individuală a binelui şi a răului, ceea ce e 
reprezentat de Kant. Sau gîndim în termeni de voinţă-natură-forţă, sau 
gîndim în termeni de voinţă-lege-bine şi rău. Oricum am face-o, 
reflecţia filosofiei occidentale asupra problemei voinţei se reducea la 
aceste două scheme. 

Numai că această schemă de gîndire privind voinţa, adică 
schema tradiţională asupra naturii şi a dreptului, a cunoscut o ruptură. 
Cred că putem situa această ruptură la începutul secolului al XlX-lea. 
Cu mult înainte de Marx, s-a produs evident o ruptură cu tradiţia. 
Acest eveniment a căzut astăzi puţin în uitare în Occident, dar nu 
încetăm să ne temem de el şi, cu cît mă gîndesc mai mult la el, cu atît 
mai multă importanţă îi acord: e vorba de Schopenhauer. Fireşte, 
Marx nu-1 putea citi pe Schopenhauer. Dar tocmai Schopenhauer e cel 
care a putut introduce această problemă a voinţei în filosofia 
occidentală, prin diverse comparaţii cu filosofia orientală. Pentru ca 
filosofia occidentală să regîndească problema voinţei independent de 
punctele de vedere ale naturii şi dreptului, a fost nevoie de un şoc 
intelectual între Occident şi Orient. Dar nu se poate spune, departe de 
asta, că problema a fost aprofundată în această direcţie. Nu mai încape 
discuţie, punctul de vedere al lui Schopenhauer a fost reluat de 
Nietzsche, de care a venit vorba mai înainte. în această privinţă 
pentru Nietzsche, voinţa era, oarecum, un principiu de descifrare 
intelectuală, un principiu de comprehensiune - chiar dacă nu ere 

absolut - pentru a discerne realitatea. Vedeţi, el credea că plecînd de 
la voinţă pot fi surprinse cuplurile voinţă-pasiuni, voinţă-fantasmă. 
Voinţă de cunoaştere, voinţă de putere. Toate acestea au răsturnat 
complet conceptul tradiţional de voinţă în Occident. El nu s-a 
mulţumit să răstoarne conceptul de voinţă: putem spune că a răsturnat 
raporturile între cunoaştere, pasiuni şi voinţă. 

Dar, sincer, situaţia nu e complet răsturnată. E posibil să fi rămas 
ca înainte. După Nietzscbe, filosofia husserliană, filosofiile 
existenţialiste, Heidegger, toţi aceştia, în special Heidegger, au vrut să 
clarifice problema voinţei, dar nu au reuşit să definească în mod clar 
metoda care ar fi permis să se analizeze fenomenul din punctul de 
vedere al voinţei. Pe scurt, filosofia occidentală a fost întotdeauna 
incapabilă să gîndească problema voinţei într-o manieră pertinentă. 

Trebuie acum să ne întrebăm sub ce formă putem gîndi 
problema voinţei. V-am spus înainte că Occidentul, pentru a aborda 
raporturile între acţiunile umane şi voinţă, nu poseda decît două 
metode. Pe scurt, în alţi termeni, atît dintr-un punct de vedere 
metodologic dt şi conceptual, problema nu a fost pusă decît sub forme 
tradiţionale: nalură-forţă sau lege-bine şi rău. Dar, curios, pentru a 
gîndi voinţa, nu a fost împrumutată o metodă din strategia militară. Mi 
se pare că problema voinţei poate fi pusă ca luptă, adică dintr-un punct 
de vedere strategic pentru a analiza un conflict atund cînd se dezvoltă 
diverse antagonisme. 

De exemplu, nu că totul se produce fără motiv, nici că totul se 
produce urmînd o cauzalitate, atunci cînd advine ceva în domeniul 
naturii. Ci putem riposta punctului de vedere raţional de un tip pe care 
încă nu l-am definit, declarfnd că ceea ce face descifrabile 
evenimentele istorice ale umanităţii sau acţiunile umane e un punct de 
vedere strategic, ca principiu al conflictului şi al luptei. Cînd vom 
putea consolida acest punct de vedere, conceptele fundamentale pe 
care se va cuveni să le folosim vor fi: strategie, conflict, luptă, 
incidente. Ceea ce poate clarifica întrebuinţarea acestor concepte e 
antagonismul care există atunci cînd se prezintă o situaţie în care 
adversarii se înfruntă, o situaţie în care unul dştigă şi celălalt pierde, 
în speţă incidentul. Cînd ne facem însă o idee despre filosofia 
occidentală, vom vedea că nici conceptul de incident, nici metoda de 
analiză împrumutată din strategie, nici noţiunile de antagonism, de 
luptă, de conflict nu au fost îndeajuns clarificate. în consecinţă, noua 
şansă de descifrare intelectuală pe care trebuie să o ofere filosofia de 
astăzi, e ansamblul conceptelor şi metodelor punctului de vedere 

strategic. Am spus “trebuie” dar asta înseamnă atîta doar că trebuie 
încercat să mergem în acest sens, dar se poate să eşuăm. în orice caz, 
trebuie încercat. 

' V- 

Am putea spune că această încercare ţine de genealogia 
nietzscheană. Dar trebuie găsit un conţinut remaniat şi aprofundat din 
punct de vedere teoretic în conceptul solemn şi misterios de “voinţă de 
putere” şi va trebui în acelaşi timp să găsim un conţinut care să 
corespundă mai bine realităţii decît pentru Nietzsche. 

Aş vrea să adaug o simplă notă la ceea ce tocmai am spus. Există 
un termen pe care Marx l-a folosit cu siguranţă, dar care trece astăzi 
drept cvasi-desuet. Acela de “luptă de clasă”. Cînd ne situăm în 
punctul de vedere pe care tocmai l-am indicat, nu e de-acum posibil să 
regîndim acest termen? De exemplu, Marx spune, efectiv, că motorul 
istoriei rezidă în lupta de clasă. Şi, după el, mulţi au repetat această 
teză. într-adevăr, e un fapt de netăgăduit Sociologii reînsufleţesc 
dezbaterea la nesfîrşit, pentru a şti ce e o clasă, şi cine îi aparţine. Dar, 
pînă acum, nimeni nu a examinat, nici nu a aprofundat ce este lupta 
Ce înseamnă lupta, cînd se spune luptă de clasă? Pentru că se spune 
luptă de clasă, e vorba de conflict şi de război. Dar cum se dezvoltă 
acest război? Care e obiectivul său? Care îi sînt mijloacele? Pe ce 
calităţi raţionale se întemeiază? Ceea ce mi-ar plăcea să discut, plecînd 
de la Marx, nu e problema sociologiei claselor, ci metoda strategică 
privind lupta Aici se ancorează interesul meu pentm Marx şi plecînd 
de aici mi-ar plăcea să pun problemele. 

înjurai meu, luptele se produc şi se dezvoltă ca mişcări multiple. 
De pildă, problema de la Narita’, apoi lupta pe care aţi dus-o în piaţa 
din faţa Parlamentului cu privire la tratatul de securitate nipono- 
american, în 1960. Lupte există şi în Franţa, şi în Italia. Aceste lupte, 
în măsura în care sînt bătălii, intră în perspectiva mea de analiză De 
exemplu, pentru a reflecta la problemele pe care le pun aceste lupte, 
Partidul comunist nu tratează despre lupta însăşi. Tot ce se întreabă e: 
“Cărei clase îi aparţineţi? Duceţi cumva această luptă ca reprezentant 
al clasei proletare?” Nu e nicidecum vorba de aspectul strategic, 
respectiv: ce este lupta? Interesul meu se îndreaptă spre incidenţa 
antagonismelor însele, cine intră în luptă? Cu ce şi cum? De ce există 
această luptă? Pe ce se întemeiază? Nu am avut şansa să vă citesc 


' Aluzie la luptele împotriva construirii noului aeroport la Tokyo pe domeniul 
agricol de la Narita. 

cărţile, dar am auzit adeseori vorbindu-se despre activităţile 
dumneavoastră practice şi despre opera dumneavoastră. Aş fi deci 
foarte bucuros să vă aud opinia asupra a ceea ce tocmai am spus. 

R. Yoshimoto: în cele ce aţi spus, sînt cîteva puncte în care mă 
simt în măsură să aprofundez problema. înţeleg prin asta că voi putea 
propune alte interpretări. Pe de altă parte, aţi evocat problema voinţei 
cu privire la Nietzsche şi la Marx, apoi aţi definit-o în raport cu luptele 
în sensul în care se spune “luptă de clasă”, şi în sfirşit aţi propus o 
serie de probleme care sînt de actualitate. Mi-ar plăcea să aprofundez 
toate aceste puncte. Aş putea înfăţişa alte puncte de vedere, după care 
mi-ar plăcea să vă pun din nou cîteva întrebări. 

Pentru început, aţi spus că trebuie distinsă gîndirea lui Marx 
însuşi de marxism, în măsura în care Marx e o fiinţă care a existat înti- 
un trecut istoric şi clasic. Şi eu am spus întotdeauna că omul Marx e 
diferit de marxism. Sîntern, aşadar, întru totul de acord în acest punct, 
înţeleg foarte bine această poziţie. 

In ceea ce priveşte tonul profetic al lui Marx, profeţia sa ar putea 
fi rezumată în felul următor: clasele vor dispărea, la fel şi^ statul. în 
această privinţă, există state care au ca filosofie marxismul. în Europa, 
ca şi în China şi în Rusia sovietică. Aceste ţări nu caută cîtuşi de puţin 
să desfiinţeze statul filosofic şi, de fapt, tocmai prin aceea că nu-1 
desfiinţează îşi exercită puterea Asta duce, pentru a împrumuta 
expresia pe care aţi folosit-o, la sărăcirea considerabilă a imaginaţiei 
politice actuale. De aceea, dacă în loc să spunem: “Tocmai de aceea 
putem lichida marxismul !”, căutăm să-i luăm apărarea, iată ce putem 
spune: statul va dispărea într-o bună zi, la fel şi clasele. Dar, astăzi, 
există sub o formă temporară, înainte să dispară. în fond, e o problemă 
temporară şi putem admite toate acestea ca o formă temporară. Atîta 
doar că ceea ce nu e admisibil e tipul de putere care constă în a 
substanţia statul care nu e decît o formă provizorie, în a întîrzia asupra 
lui, în a face din el un mod de dominare. Statele socialiste par efectiv 
să intre în această categorie şi să încremenească în acest sens mai mult 
decît oricînd. Totuşi, mi se pare că filosofia de stat - sau statul 
filosofic - care există în fapte sub o formă temporară şi negarea 
principiului însuşi al acestei filosofii nu sînt de aceeaşi natură. 

M-am gîndit întotdeauna că se poate distinge între faptul că o 
filosofie se realizează într-un stat provizoriu şi faptul de a nega o 
filosofie care domină efectiv statul, care nu mai e decît o modalitate de 
putere şi care se autojustifică. De altfel, ceea ce aţi enunţat în mod 
global asupra acestui punct mi se pare că revine la asta: faptul însuşi 

de a-şi pune problema modului potrivit de a-1 înţelege pe Marx 
participă deja la sărăcirea imaginaţiei politice actuale şi e o problemă 
în întregime rezolvată de multă vreme. Aici am rezerve şi nu vă pot 
urma. Cred că trebuie neapărat distins între ceea ce există de principiu 
şi modalităţile de putere care există cu adevărat în statele marxiste; mi 
se pare că aceste două lucruri sînt diferite. Problema nu e faptul că 
marxismul şi-a construit puterea pe o filosofre de stat sau pe un stat 
filosofic, ci e înainte de toate o problemă de idei." în istorie, suma 
voinţelor individuale şi a realizărilor practice nu apare în mod necesar 
ca motor al societăţii. De ce pare istoria întotdeauna fondată pe hazard 
şi apare ca un eşec al ideilor? Mi se pare că trebuie aprofundată, 
dincolo de marxism, problema conform căreia istoria pare să nu aibă 
mei un raport cu voinţele individuale. Numai că suma voinţelor 
individuale include, pentru a vorbi ca Hegel, morala şi etica practică. 
Eliminarea completă a acestei probleme, redueînd-o la voinţa generală 
sau la voinţa claselor, nu a creat oare o inadeveare filosofică? Oare nu 
apare problema din faptul că suma voinţelor individuale instalate la 
putere şi voinţa care se manifestă ca o putere totală par ca fiind total 
diferite? N-am putea aprofunda acest punct, ca principiu? Pentru a 
merge puţin mai departe în ideile mele, mi se pare că ideea după care 
dezvoltarea istoriei nu e dominată decît de hazard e discutabilă. 

Să mă explic. Asta ar însemna că o înlănţuire infinită de 
întîmplări creează o necesitate. Şi, dacă admitem că întîmplarea 
comportă întotdeauna necesitatea, problema de a şti dacă istoria e 
dominată de hazard sau de necesitate revine la a defini o limită de la 
care plecînd o înlănţuire de întîmplări se transformă în necesitate. Mi 
se pare atunci că, în loc să o lichidăm cum faceţi dumneavoastră, 
pentm că sărăceşte politica, profeţia filosofică şi istorică a lui Marx 
rămîne valabilă. 

Astfel, nu-mi vine să accept cu prea mare uşurinţă ideea lui 
Nietzsche după care istoria nu e dominată decît de hazard şi nu există 
mei necesitate, nici cauzalitate. După părerea mea, Niet*che avea o 
viziune sumară asupra raporturilor între hazard şi necesitate. Se lăsa 
călăuzit de intuiţie sau mai degrabă de chestiuni de sensibilitate. Va 
trebui aprofundată această chestiune, în speţă cea a raportului dintre 
hazard şi necesitate. Şi, în acest sens, gîndirea lui Marx poate rămîne un 
model politic viu şi real. Opera dumneavoastră mă face să cred că ar 
trebui aprofundată mai mult această problemă a hazardului şi necesităţii, 
aceea a limitei plecînd de la care o înlănţuire de întîmplări se transformă 

în necesitate, precum şi problema întinderii şi teritoriului acestei 
transformări. Despre asta aş vrea să vă întreb. 

în ceea ce priveşte teoria voinţei, mă tem că, dacă nu vă rezum 
istoricul marxismului în Japonia de la al doilea război mondial 
încoace, vă va fi greu să înţelegeţi cum poate include teoria voinţei 
probleme care merg de la filosofia statului pînă la religie, etică şi 
conştiinţa de sine. Marxismul japonez de după război a căutat să 
reînvie osatura idealistă a lui Hegel, pe care Marx nu o înlăturase - 
asta se numeşte materialismul subiectiv -, modelînd-o în 
materialismul marxist care se dezvoltase în Rusia. Cred că e diametral 
opus demersului marxismului francez. Marxismul subiectiv japonez a 
încercat să reînvie un întreg teritoriu hegelian - filosofia statului, 
teoria religiei, morala individuală şi chiar conştiinţa de sine - 
incluzîndu-1 integral în marxism. în această mişcare s-a încercat să se 
sintetizeze întregul sistem hegelian sub forma teoriei voinţei. 

Dacă aş dezvolta această chestiune în direcţia pe care aţi indicat- 
o înainte, am risca să ne rătăcim. Prefer aşadar să mă explic ceva mai 
precis. în evoluţia marxismului în Japonia după război, sau mai 
degrabă dincolo de această evoluţie, am vmt să consider domeniul 
teoriei voinţei ca determinarea interioară a conştiinţei practice în 
maniera lui Hegel. Şi am căutat să scap de tema etică, aceea care apare 
ca fiind suspendată, împărţind totalitatea acestui teritoriu în trei: cel al 
voinţei comune, cel al voinţei duale şi cel al voinţei individuale. 

Aţi spus mai înainte că, atunci cînd e evocată lupta de clasă la 
Marx, nu ar trebui pus accentul pe clase, ci ar trebui rezolvată 
problema luptei din punctul de vedere al voinţei. V-aţi întrebat: cine 
cu cine se bate? Cum? Sau: cu cine se cuvine să ne batem? Şi aţi 
adăugat că aceste întrebări se impun în zilele noastre. Cred că aş putea 
să dezvolt toate acestea în felul meu, dar îmi spun că, înainte de a 
ajunge la asta, ar trebui ca marxismul să rezolve în primul rînd 
problema de a şti cum s-a debarasat de problemele voinţei duale şi ale 
voinţei individuale, deplasînd semnificaţia luptei de clasă înspre 
voinţa comună ca motor al istoriei. De altfel, în marxismul japonez şi 
în procesul dezvoltării sale şi al tratării sale, definiţia conceptului de 
clasă nu e aceeaşi ca, de pildă, la Althusser în Franţa sau la Lukacs în 
Germania. Cînd spunem clasă, sîntem convinşi că ea trebuie definită 
pe o bază socio-economică şi că trebuie să fie astfel definită ca idee. 
întotdeauna am gîndit că o clasă comportă o dublă problemă: cea a 
ideii şi cea reală şi socială. 

Am estimat aşadar că trebuia mai întîi examinat conceptul de 
clasă. Presupun că acest fapt s-a dezvoltat diferit în marxismul 
european. în ceea ce priveşte problemele concrete, mi-ar plăcea să mă 
refer la ele în cei zece ani care preced al doilea război mondial, la 
războiul însuşi şi la cei zece ani care i-au urmat, adică la întreaga 
istorie de după război. Mă întreb atunci dacă determinarea naturii prin 
voinţa de putere la Nietzsche şi determinarea stării naturale, în sensul 
vulgarizat al lui Engels, sînt atît de îndepărtate una de cealaltă. 
Nietzsche a considerat istoria ca un proces în cursul căruia oamenii 
sînt mişcaţi de o voinţă de putere care îi depăşeşte. Oamenii suferă în 
starea naturală războiul, violenţa, dezordinea, moartea etc., iar 
Nietzsche consideră că toate acestea se găsesc în natura umană. El 
apreciază că morala şi conştiinţa apar atunci cînd e reprimată toată 
această natură. în care el vede natura umană sub unghiul unei Leben 
biologice. Engels situa starea ideală puţin mai sus decît determinarea 
naturii, şi anume în viaţa gregară pe care o constituie comunismul 
primitiv. Cred că o asemenea stare n-a existat. După părerea mea, 
Engels considera pă acest ideal constituie deopotrivă originea şi 
sfîrşitul. Aceste două moduri de a gîndi sînt reprezentate, dacă mă 
refer la experienţa mea intelectuală în juml celui de-al doilea război 
mondial, în militarismul imperial în Japonia şi în manifestările 
intelectuale care nu sînt fundamental diferite între ele, ale fascismului 
şi stalinismului. Problematica noastră se situează în constatarea că 
aceste două gîndiri nu erau cu adevărat diferite şi că trebuiau respinse 
şi una, şi cealaltă. 

Dacă situăm în fapte obiectivul luptei de clasă de care vorbiţi, în 
sensul în care se spune “luptă de clasă”, mă tem că această luptă, 
inevitabil, se regăseşte complet izolată. Cred că aşa e în Japonia şi 
probabil pretutindeni în lume. Dacă ne întrebăm împotriva a ce 
luptăm, vom spune că nu numai împotriva capitalismului, d în egală 
măsură împotriva socialismului. Astfel, problema urmează 
pretutindeni realitatea şi, cu necesitate, sfîrşeşte prin a fi o luptă 
izolată în lume. Nu putem conta pe nimic şi sîntem ineluctabil 
încolţiţi. Dar dacă încercăm să dezvoltăm acest fapt ca o problemă 
intelectuală sau filosofică, şi în acest caz ne regăsim complet tăiaţi de 
lume. Pe scurt, mă întreb dacă nu cumva e soarta noastră să fim astfel 
încolţiţi. Eu îmi dezvolt ideile asupra acestui subiect cu un mare 
pesimism. 

Tocmai asupra acestui punct aş vrea să vă întreb. Nietzsche a 
respins întregul domeniu pe care-1 acoperea teoria hegeliană a voinţei 

calificîndu-1 drept un concept josnic care reprimă natura umană, şi am 
impresia că in acelaşi fel vă dezvoltaţi metoda după ce cu îndemînare 
veţi fi făcut tabula rasa din izolarea, din solitudinea, din pasiunile sau 
din posomoreala pe care le combătea Nietzsche, sau din tot ce vreţi: de 
exemplu, din rigiditate. Dimpotrivă, păreţi că trataţi cu îndemînare 
raporturile între lucruri la un nivel apropiat de conceptele structural 
similare algebrei, adică lucrurile, faptele virtuale. Şi, făcînd asta, am 
impresia că înlăturaţi acest fel de sentiment de izolare în lume, pe care 
eu personal îl resimt. Mi-ar plăcea să vă întreb despre asta. 

M. Foucault : Cred că înţeleg că aţi pus o nouă problemă cu 
cîteva rezerve la ceea ce am enunţat. Dar sînt, fundamental, de acord 
cu dumneavoastră. Mai degrabă decît cu ideile dumneavoastră, 
rezonez pe deplin cu rezervele dumneavoastră. Printre chestiuni, 
prima suna cam aşa: o putem sfîrşi cu marxismul pentru simplul motiv 
că a fost intim legat de raporturile de putere statală? Nu putem 
aprofunda puţin mai mult problema? Aş vrea să vă răspund următorul 
lucru: este, pînă la urmă, mai puţin un răspuns cît o propunere, şi aş 
vrea s-o prezint de o manieră oarecum brutală. 

Din moment ce considerăm marxismul ca ansamblul modurilor 
de manifestare a puterii legate, într-un fel sau altul, de discursul lui 
Marx, cred că datoria minimă a unui om care trăieşte în a doua 
jumătate a secolului al XX-lea este să examineze sistematic frecare 
dintre aceste moduri de manifestare. Suportăm astăzi această putere 
fie cu pasivitate, fie în derîdere, fie cu teamă, fie din interes, dar 
trebuie să ne eliberăm întni totul de asta Trebuie sistematic examinate 
toate acestea, cu sentimentul real de a fi cu totul liberi în raport cu 
Marx. 

Bineînţeles, a fi liber faţă de marxism nu înseamnă să ne 
întoarcem pînă la surse pentru a şti ce a spus efectiv Marx, să 
surprindem discursul său în stare pură şi să-l considerăm ca unica 
lege. Asta nu înseamnă nici să revelăm, de pildă, cu metoda 
althusseriană, felul în care adevărata rostire a profetului Marx a fost 
greşit interpretată. Importanţa nu stă în acest tip de problemă de 
formă. Ci, aşa cum v-am spus, a verifica din nou una după alta 
ansamblul funcţiilor modurilor de manifestare a puterii care sînt legate 
de rostirea lui Marx însuşi îmi pare a constitui o încercare valabilă. 
Bineînţeles se pune atunci problema să ştim cum să considerăm 
profeţia 

Personal, ceea ce mă atrage în opera lui Marx sînt lucrările 
istorice, precum eseurile asupra loviturii de stat a lui Ludovic- 

Napoleon Bonaparte, asupra luptei de clasă în Franţa sau asupra 
Comunei*. Lectura acestor lucrări istorice atrage puternic atenţia 
asupra a două lucruri: analizele efectuate aici de Marx, chiar dacă nu 
le putem considera pe toate pe deplin exacte, că sînt asupra situaţiei, 
asupra raporturilor de antagonism, asupra strategiei, asupra legăturilor 
de interes, le depăşesc de departe, e de netăgăduit, pe cele ale 
contemporanilor săi prin perspicacitate, eficienţă, calităţi analitice şi, 
în orice caz, în mod radical, depăşesc cercetările posterioare. 

Insă aceste analize, în lucrările istorice, se termină întotdeauna 
prin cuvinte profetice. Erau profeţii asupra unui viitor foarte apropiat, 
profeţii pe termen scurt: asupra următorului an sau chiar a 
următoarelor luni. Dar putem spune că profeţiile lui Marx erau 
aproape toate false. Analizînd situaţia din 1851-1852, îndată după 
lovitura de stat, el spune că prăbuşirea imperiului este apropiată; 
vorbeşte despre sfirşitul sistemului capitalist şi se înşală asupra 
sorocului dictaturii burgheze. Ce înseamnă toate astea? Analize de o 
rară inteligenţă, iar faptele pe care le anunţă sînt imadiat dezminţite de 
realitate. De ce? 

Iată ce cred eu. Mi se pare că ceea ce se produce în opera lui 
Marx e, într-un fel, un joc între alcătuirea unei profeţii şi definirea 
unei ţinte. Discursul socialist al epocii era compus din două concepte, 
dar el nu reuşea să le disocieze îndeajuns. Pe de o parte, o conştiinţă 
istorică sau conştiinţa unei necesităţi istorice, în orice caz ideea că, în 
viitor, cutare lucra ar trebui să advină în mod profetic. Pe de altă parte, 
un discurs de luptă - un discurs, am putea spune, care ţine de teoria 
voinţei -, care are ca obiectiv determinarea unei ţinte de atacat. în 
realitate, căderea lui Napoleon III constituia mai puţin o profeţie cît un 
obiectiv de atins prin lupta proletariatului. Dar cele două discursuri - 
această conştiinţă a unei necesităţi istorice, în speţă aspectul profetic, 
şi obiectivul luptei - nu şi-au putut duce la bun sfirşit jocul. Asta se 
poate aplica profeţiilor pe termen lung. De exemplu, noţiunea de 
dispariţie a statului este o profeţie eronată. în ceea ce mă priveşte, nu 
cred că ceea ce se petrece în mod concret în ţările socialiste permite să 


* Marx (K.), Der Achtzehnte Brumaire des Louis Bonaparte, 1852 (Le 18 
Brumaire de Louis Bonaparte, Paris, Editions sociales, 1968); Die 
Klassenkămpfe in Frankreich, 1849-1850 (Les Luttes de classes en France, 
Paris, Editions sociales, 1984); Pariser Kommune. Der Biirgerbrieg in 
Frankreich, 1871 (La commune de Paris, la guerre civile en France, Paris, 
1976). 

fie prevestită realizarea acestei profeţii. Dar, din momentul în care 
definim dispariţia statului ca un obiectiv, cuvîntul lui Marx ia o 
realitate neatinsă vreodată. Se observă ca un fapt de netăgăduit o 
hipertrofie a puterii sau un exces de putere atît în ţările socialiste cit şi 
în ţările capitaliste. Şi cred că realitatea acestor mecanisme de putere, 
de o complexitate uriaşă, justifică, din punctul de vedere strategic al 
unei lupte de rezistenţă, dispariţia statului ca obiectiv. 

Ei bine, să revenim acum la cele două întrebări al 
dumneavoastră. Ele vizează pe de o parte raportul între necesitate şi 
hazard în istorie şi, pe de altă parte, teoria voinţei. Cu privire la 
necesitatea istorică, m-am exprimat deja în grabă, dar, ceea ce mă 
interesează în primul rind e ceea ce aţi evocat, despre evoluţia 
marxismului japonez după război, despre specificitatea sa şi despre 
poziţia pe care o ocupă în acest cadru teoria voinţei. 

Cred că e o problemă fundamentală. Mi-ar plăcea să merg în 
acelaşi sens ca dumneavoastră, cel puţin în măsura în care v-am 
înţeles. Această manieră de a gîndi, care constă în a aborda voinţa în 
această optică, este esenţială: ea nu exista deloc în mintea unui francez 
mediu aşa cum sînt eu Oricum ar fi, e înlr-adevăr clar că tradiţia 
marxismului francez a ignorat analiza diferitelor niveluri ale voinţei şi 
punctul de vedere asupra specificităţilor celor trei fundamente ale sale. 
Fapt e că acest domeniu rămîne total necercetat în Occident în acest 
punct, mi se pare necesar să punem în evidenţă motivul pentru care 
importanţa problemei voinţei n-a fost nici înţeleasă, nici analizată. 

Pentru asta, ar trebui să ne gîndi m la existenţa unei organizaţii 
care poartă numele de Partid comunist. E un fapt care a fost 
determinant în istoria marxismului occidental. Dar nu a fost niciodată 
analizat în profunzime. E o organizaţie fără precedent ea nu poate fi 
comparată cu nimic, ea nu funcţionează în societatea modernă pe 
modelul Partidului radical sau al Partidului creştin-democrat. Nu e 
numai un grup de indivizi care împărtăşesc aceeaşi opinie şi participă 
la o aceeaşi luptă pentru un acelaşi obiectiv. Ci o organizaţie mai 
complexă. E o metaforă folosită, şi nu vreau să dau dovadă de o 
răutate anume dnd spun că organizarea sa te face negreşit să te 
gîndeşti la un ordin monastic. S-a discutat fără încetare despre natura 
acestui partid: în raport cu lupta de clasă, cu revoluţia, care e 
obiectivul său, care trebuie să fie rolul său, funcţia sa? Oricine ştie că 
toate acestea erau în centrul dezbaterilor sale. Polemica se fondează pe 
ceea ce o distinge pe Roşa Luxemburg de Lenin, direcţia social- 
democrată germană de Lenin în rest. Critica programului de la 

Gotha punea deja problema funcţionării Partidului. Eu cred însă că, 
atunci cînd existenţa Partidului şi diferitele sale probleme au fost 
aduse în faţă, problema voinţei a fost cu totul abandonată. Căci, se 
zice, urmăm conceptul partidului leninist - nu Lenin a fost totuşi cel 
care l-a imaginat primul, dar i se dă acest nume pentru că a fost 
conceput în jurul lui -, iată ce trebuie să fie Partidul. 

In primul rind, e o organizaţie datorită existenţei căreia 
proletariatul accede la o conştiinţă de clasă. Aftfel spus,, prin Partid, 
voinţele individuale şi subiective devin un fel de voinţă colectivă Dar 
aceasta din urmă trebuie să fie, negreşit, monolitică, ca şi cum ar fi o 
voinţă individuală. Partidul transformă multiplicitatea voinţelor 
individuale într-o voinţă colectivă. Şi, prin această transformare, el 
constituie o clasă ca subiect. în alţi termeni, face din ea un fel de 
subiect individual. Tocmai astfel e făcută posibilă ideea însăşi de 
proletar. “Proletariatul există pentru că Partidul există.” Proletariatul 
poate exista prin existenţa Partidului şi cu ajutorul acestei existenţe. 
Partidul e, în consecinţă, conştiinţa proletariatului şi, în acelaşi timp, 
condiţia de existenţă a proletariatului ca unic subiect individual. Nu 
acesta e primul motiv pentru care n-au putut fi analizate la justele lor 
valori diferitele niveluri ale voinţei? 

Un alt motiv vine din faptul că Partidul este o organizaţie 
prevăzută cu o ierarhie stratificată. Şi a funcţionat bine în sînul acestei 
ordini solid organizate - cu mult înaintea teoriei leniniste, social- 
democraţia germană funcţiona deja astfel -, excluzînd, interzicînd 
cutare sau cutare lucru. Nu era nimic altceva decît o organizaţie care 
excludea elementele eretice şi care, procedînd astfel, căuta să 
concentreze voinţele individuale ale militanţilor într-un fel de voinţă 
monolitică. Această voinţă monolitică era tocmai voinţa birocratică a 
conducătorilor. Cum lucrurile s-au desfăşurat într-o asemenea 
manieră, acest al doilea motiv a făcut ca problema atît de importantă a 
voinţei să nu fi fost abordată cu adevărat în alţi termeni, Partidul se 
putea întotdeauna autojustifica într-un fel sau altul, în ceea ce priveşte 
activităţile sale, deciziile şi rolul său. Oricare ar fi situaţia, Partidul 
putea invoca teoria lui Marx ca fiind unicul adevăr. Marx era unica 
autoritate şi, datorită acestui fapt, se considera că activităţile Partidului 
găseau în el fundamentul lor raţional. Multiplele voinţe individuale 


* Marx (K.), Kritikdes Programens, 1875 (trad. Rubel şi Evraid, în CEuvres , 
Paris, Gallimard, col. “Bibliotheque de la Pleiade”, 1965, voi. 1, 1406-1434). 

erau, în consecinţă, aspirate de către Partid şi, la lîndul său, voinţa 
Partidului dispărea sub masca unui calcul raţional conform teoriei în 
chip de adevăr. Astfel diferitele niveluri ale voinţei nu puteau decît să 
scape analizei. Problema de a şti cum se articulează, în revoluţie şi în 
lupte, voinţele individuale cu alte niveluri de voinţă mi se pare şi mie 
o temă esenţială care ne priveşte. Şi tocmai aceste multiple voinţe 
încep astăzi să ţîşnească în breşa hegemoniei deţinute de către stînga 
tradiţională. Sincer vorbind, această problemă nu e suficient pusă în 
evidenţă în lucrările mele şi abia am evocat-o în Voinţa de cunoaştere, 
sub forma strategiei din punctul de vedere al puterii de stat. Se poate 
ca această teorie a voinţei sau analiza acestor niveluri eterogene să 
funcţioneze mai eficient în Japonia decît oriunde altundeva. Există 
poate o specificitate a Partidului comunist japonez sau un raport cu 
filosofia orientală. Ei bine, în această privinţă, mi-ar plăcea să vorbesc 
despre cealaltă problemă pe care aţi abordat-o: şi anume, tonalitatea 
foarte sumbră şi solitară pe care luptele le îmbracă în mod necesar. 

Acest aspect al luptei nu a fost deloc luat în considerare în 
Europa sau în Franţa Putem spune, în orice caz, că a fost prea puţin 
considerat. De ce? Am atins în treacăt unul din motive răspunzînd la 
întrebarea precedentă. Primul e faptul că obiectivul în lupte e 
întotdeauna ocultat de profeţie. Astfel, aspectele solitare s-au estompat 
şi ele sub masca profeţiei. Al doilea e următorul. Cum se considera că 
numai Partidul comunist era autenticul deţinător al luptei şi că acest 
Partid era o organizaţie ierarhizată capabilă de o decizie raţională, 
zonele marcate de o sumbră nebunie, în speţă partea de umbră a 
activităţilor umane sau încă zonele de o obscură dezolare - deşi asta a 
fost partea de neevitat a tuturor luptelor -, ieşeau cu mare greu la 
lumină. Probabil doar operele nu teoretice, ci literare, dacă nu cumva 
cele ale lui Nietzsche au vorbit despre asta. Nu mi se pare aici 
pertinent să insist asupra diferenţei dintre literatură şi fîlosofie, dar e 
sigur că, pe planul teoriei, nu am ajuns să facem dreptate acestui 
aspect sumbru şi solitar al luptelor. 

Tocmai de aceea trebuie să aducem la lumină acest aspect 
insuficient al teoriei. Va trebui să distrugem ideea că filosofia e 
singura gîndire normativă. Trebuie ca vocile unui număr incalculabil 
de subiecţi vorbitori să răsune şi trebuie făcută să vorbească o 
experienţă nenumărată. Nu trebuie ca subiectul vorbitor să fie 
întotdeauna acelaşi. Nu trebuie să răsune doar cuvintele normative ale 
filosofiei. Trebuie făcute să vorbească toate felurile de experienţe, să 
plecăm urechea la afazici, la excluşi, la muribunzi. Căci noi ne găsim 

în afară, în vreme ce ei sînt cei care fac efectiv faţă aspectului sumbru 
şi solitar al luptelor. Cred că sarcina unui practician al filosofiei trăind 
în Occident este să plece urechea la toate aceste voci. 

R. Yoshimoto: Ascultîndu-vă, ara luat cunoştinţă, în numeroase 
puncte, de idei pe care, pînă acum, nu le-am putut citi în cărţile 
dumneavoastră. Multe lucruri s-au elucidat şi a fost foarte instructiv 
pentru mine, iar pentru asta vă sînt foarte recunoscător. 

Mai e un punct asupra căruia mi-ar plăcea să-nu exprim opinia: e 
atunci cînd aţi evocat metoda lui Lenin. Ce a făcut? Cum s-au 
transformat, pe urmă, partidul leninist şi Uniunea sovietică? Cum stau 
astăzi lucrurile? Mai degrabă decît să abordăm aceste probleme, prefer 
să mă limitez la ideile lui Lenin şi să spun cîteva cuvinte asupra 
divergenţelor mele cu dumneavoastră. 

Asta e o critică ce apare în mod firesc din moment ce am 
încercat să resuscităm teoria voinţei: îi reproşez lui Lenin că a 
identificat voinţa statului cu organul statului. 

La întrebarea: “Ce este statul?”, Lenin a răspuns că e organul 
represiunii de clasă. Rezultă de aici că problema de a şti cum se rezistă 
represiunii acoperă toată problema statului. Istoric vorbind însă, statul 
a pus mîna pe religie, filosofîe, drept, moravuri, dar toată această 
problematică se vede eliminată. Singura problemă pusă e de a şti cum 
se duce lupta de eliberare a claselor împotriva organului de represiune 
a claselor. Prin urmare, toate problemele istorice şi actuale pe care le 
antrenează statul au rămas necercetate. 

în schimb, ca răspuns la întrebarea: “Ce este statul?’, ne-am gîndit 
la acest lucra: din moment ce se recunoaşte puterea statului, avem de-a 
face cu o manifestare a unei voinţe. înţeleg prin asta că statul nu e 
sinonim cu guvernul ca organ al represiunii claselor. Guvernul e într-un 
fel, corpul voinţei statului, dar nu e voinţa însăşi a statului. Cred că 
trebuie mai întîi să distingem între voinţa statului şi organul statului. Am 
putea vorbi de cultul luptei de clasă: scopul justificînd mijloacele, ei 
făceau complet abstracţie de problemele moralei, ale binelui şi răului, şi 
ale religiei; fără a merge pînă la a le nesocoti, nu le acordau decât un 
sens subsidiar sau secundar. Toate acestea deoarece, probabil, de la bun 
început, identificau voinţa stalului cu organul statului, referindu-se 
nemijlocit la represiunea claselor. 

E o critică pe care am formulat-o, cu privire la concepţia statului 
la Lenin, pe planul ideilor. Ascultîndu-vă vorbind, mi-am zis că, 
asupra acestui punct cel puţin, ar trebui să-mi exprim părerea. în ceea 
ce priveşte problemele specifice pe care le dezvoltaţi, sînt multe 

asupra cărora aş dori să vă întreb. în mai multe locuri, de altfel, am 
avut impresia că împărtăşim un anumit număr de teme asupra cărora 
mi-ar plăcea ,de asemenea, să vă pun cîteva întrebări. Cît despre 
problemele esenţiale, însă, asupra cărora reflectez în acest moment şi 
pe care mi-a fost oarecum greu să le elucidez, cred că aproape mi-aţi 
răspuns. 

Scuzaţi-mă că v-am plictisit cu întrebări spinoase. Vă sînt 
recunoscător pentru răbdarea dumneavoastră. Eu m-am exprimat 
îndeajuns şi aş fi fericit dacă aţi putea concluziona convorbirea noastră 

M. Foucault: Sînt foarte fericit că v-am auzit şi vă mulţumesc 
din toată inima Tot ce mi-aţi spus îmi va fi foarte folositor. Căci, pe 
de o parte, graţie modului dumneavoastră de a pune problemele, mi-aţi 
indicat perfect limitele muncii pe care am dus-o pînă aici şi părţile 
care încă îi mai lipsesc, în absenţa unor idei clare. Şi, în special, 
problema pe care aţi pus-o, în termeni de teorie a voinţei, m-a interesat 
în mod deosebit, şi am convingerea că asta poate servi de punct de 
plecare pertinent pentru o întreagă serie de problematici. 

Cînd văd simplul rezumat al muncii dumneavoastră şi lista 
lucrărilor pe care le-aţi scris, constat că e vorba de fantasma 
individuală şi de problema statului. De altfel, cum aţi amintit, aţi 
consacrat un eseu voinţei colective ca matrice a formării unui stat 
Pentru mine e o problemă pasionantă. Anul acesta ţin un curs asupra 
formării statului şi analizez, să spunem, bazele mijloacelor de realizare 
statală pe o perioadă care merge din secolul al XVI-lea pînă în secolul 
al XVII-lea în Occident, sau mai degrabă procesul în cursul căruia se 
formează ceea ce se numeşte raţiune de stat. Dar m-am împiedicat de 
o parte enigmatică ce nu mai poate fi rezolvată prin simpla analiză a 
raporturilor economice, instituţionale sau culturale. E aici un fel de 
sete gigantică şi irepresibilă care forţează la o întoarcere către stat. Am 
putea vorbi de dorinţa statului. Sau, pentru a folosi termenii de care 
ne-am servit pînă aici, am putea-o reformula ca voinţă a statului. în 
orice caz, e evident că nu mai putem scăpa acestui tip de lucru. 

Cînd e vorba de formarea unui stat, nu mai discutăm despre 
personaje precum despotul sau despre manipularea sa prin oameni 
aparţinînd castei superioare. Dar nu putem decît să spunem că exista 
aici un soi de mare iubire, de voinţă insesizabilă. Cum eram deja pe 
deplin conştient de asta, am avut mult de învăţat din ce mi-aţi povestit 
astăzi şi sînt foarte curios să vă cunosc alte lucrări în care discutaţi 
despre stat din punctul de vedere al teoriei voinţei. 

Doresc din toată inima ca lucrările dumneavoastră să fie traduse 
în franceză sau în engleză. Dacă nu, aş fi fericit să putem, fie la 
îokyo, fie la Paris, fie într-o altă corespondenţă, schimba idei, 
deoarece păreţi a trata aceleaşi teme. Căci a putea auzi un asemenea 
discurs e, pentru noi occidentalii, o experienţă foarte preţioasă şi 
indispensabilă. 

îndeosebi, a discuta despre o problemă precum aceea a 
experienţei politice, în vremea noastră, nu numai că prelungeşte viaţa, 
a va fi, de asemenea,, cred, o încurajare extrem de fertilă pentru 
diverse reflecţii viitoare. 



MICHEL FOUCAULT: UN PARCURS 
FILOSOFIC 


- Interesul purtat, mai ales în ultimii ani, rezultatelor gîndirii 
dumneavoastră s-ar putea, cred, explica în maniera următoare: puţini 
sînt aceia care, dincolo de diferitele limbaje sau puncte de vedere 
ideologice, n-ar fi înclinaţi să recunoască progresiva şi deconcertanta 
disociere între cuvinte şi lucruri în lumea contemporană. Acest fapt 
justifică, de altfel, şi sensul dezbaterii noastre; pentru a înţelege mai 
bine drumul pe care l-ap urmat pe parcursul reflecţiilor şi 
cercetărilor dumneavoastră, deplasările de cîmp în analize, precum şi 
achizipa de noi garanţii teoretice. De la explorările efectuate în 
Istoria nebuniei asupra experienţei originare, pînă. la tezele cele mai 
recente expuse în Voinţa de cunoaştere, se pare că ap procedat prin 
salturi, prin deplasări ale nivelurilor de cercetare. Dacă aş dori si 
fac un bilanţ care să evidenpeze esenpalul şi caracterul de 
continuitate al gîndirii dumneavoastră, aş putea începe prin a vi 
întreba ce„ găsip depăşit în scrierile dumneavoastră precedente în 
lumina ultimelor cercetări asupra puterii şi asupra voinţei de a 
cunoaşte. 

- Există, cu siguranţă, multe lucruri depăşite. Sînt întru totul 
conştient că mă deplasez întotdeauna în raport cu lucrurile de care mă 
interesez şi, în acelaşi timp, în raport cu ceea ce am gîndit deja Nu 
gîndesc niciodată acelaşi lucru pentru simplul motiv că pentru mine 
cărţile mele sînt experienţe, într-un sens pe care l-aş dori cît mai 
deplin cu putinţă. O experienţă este ceva din care ieşi tu însuţi 
transformat. Dacă ar trebui să scriu o carte pentru a comunica ceea ce 
gîndesc deja, înainte de a începe să scriu, n-aş avea niciodată curajul 
să întreprind acest lucru. Nu scriu o carte decît pentru că nu ştiu încă 
exact ce să gîndesc despre acel lucru la care aş vrea atît de mult să 
meditez. Astfel încît cartea mă transformă şi transformă şi ceea ce 

gjndesc. Fiecare carte schimbă ceea ce gîndeam atunci cînd terminam 
de scris cartea precedentă. Sînt un experimentator şi nu un teoretician. 
Numesc teoretician pe cel care construieşte un sistem general, fie de 
deducţie, fie de analiză, pe care-1 aplică într-un mod uniform unor 
cîmpuri diferite. Ceea ce nu e deloc cazul meu. Sînt un experimentator 
în sensul că scriu pentru a mă schimba pe mine însumi şi pentru a nu 
mai gîndi acelaşi lucra ca înainte. 

- Ide ea unui travaliu ca experienţă ar trebui oricum să 
sugereze un punct de referinţă metodologică sau cel puţin să ofere 
posibilitatea de a obţine indicaţii de metodă din raportul dintre 
mijloacele folosite şi rezultatele obţinute în urma cercetării. 

- Cînd încep o carte, nu numai că nu ştiu ce voi gândi în final, dar 
nu ştiu nici ce metodă voi folosi cu exactitate. Fiecare dintre cărţile mele 
este o modalitate de a decupa un obiect şi de a inventa o metodă de 
analiză. Odată terminat travaliul, pot, apoi, prinlr-un fel de privire 
retrospectivă, să extrag din experienţă pe care tocmai ce am făcut-o, o 
reflecţie metodologică, care să propună metoda pe care cartea ar fi 
trebuit s-o urmeze Astfel îneît scriu, alternativ oarecum, cărţi pe care le- 
aş numi de explorare şi cărţi de metodă. Căiţi de explorare: Istoria 
nebuniei , Naşterea clinicii etc. Cărţi de metodă: Arheologia cunoaşterii. 
Apoi am mai scris căiţi de genul: A supraveghea şi a pedepsi. Voinţa de 
cunoaştere. 

Propun, de asemenea, reflecţii metodologice în articole şi 
interviuri. Sînt mai degrabă reflecţii despre o carte terminată, 
susceptibile să mă ajute să definesc un alt travaliu posibil. Sînt un fel 
de schelării care îmi servesc de releu între un travaliu pe cale să se 
încheie şi un altul care se pregăteşte. Nu este o metodă generală, 
definitiv valabilă pentru ceilalţi şi pentru mine. Ceea ce am scris n-a 
fost niciodată prescriptiv nici pentru mine şi nici pentru ceilalţi. Este, 
cel mult, instrumental şi visător. 

- Ceea ce spuneţi confirmă aspectul excentrat al poziţiei 
dumneavoastră şi explică, într-un anumit sens, dificultăţile întîlnite de 
critici, comentatori şi de exegeţi în tentativa lor de a sistematiza sau 
de a vă atribui o poziţie precisă în cadrul gîndirii filosofice 
contemporane. 

- Nu mă consider un filosof. Ceea ce fac nu este nici o manieră 
de a filosofa, dar nici de a-i îndemna pe alţii să nu facă. Autorii cei 
mai importanţi, care nu spun că m-au format, dar mi-au permis să mă 
detaşez în raport cu formaţia mea universitară, au fost oameni precum 
Bataille, Nietzsche, Blanchot, Klossowski, care nu erau filosofi în 

sensul instituţional al termenului, iar, pe lingă aceştia, bineînţeles, 51 
un anumit număr de experienţe personale. Ceea ce m-a frapat şi m-a 
fascinat cel mai mult la ei şi le-a dat această importanţă capitală pentru 
mine, a fost că problema lor nu era a construirii unui sistem, ci a unei 
experienţe personale. La universitate, în schimb, fusesem antrenai, 
format, împins către învăţarea acestor mari maşinării filosofice care se 
numeau hegelianism, fenomenologie... 

- Vorbiţi despre fenomenologie, dar toată gîndirea 
fenomenologică se bazează pe problema experienţei şi se sprijină pe 
ea pentru a-şi trasa propriul său orizont teoretic. în ce sens vi 
distingeţi atunci de ea? 

- Experienţa fenomenologului este, în fond, o anumită 
modalitate de a arunca o privire reflexivă asupra unui obiect oarecare 
din trăit, asupra cotidianului în forma sa tranzitorie, pentru ai 
surprinde semnificaţiile. Dimpotrivă, pentru Nietzsche, Bataille, 
Blanchot, experienţa înseamnă a încerca să ajungi la un anumit punct 
al vieţii care să fie cît mai insuportabil cu putinţă. Ceea ce se cere e 
maximumul de intensitate şi, în acelaşi timp, de imposibilitate. 
Travaliul fenomenologic, din contră, constă în a desfăşura întreg 
cîmpul de posibilităţi legate de experienţa cotidiană. 

în plus, fenomenologia caută să regăsească semnificaţia 
experienţei cotidiene pentru a regăsi prin ce anume subiectul care sînt 
este în mod efectiv fondator, în funcţiile sale transcendentale, al 
acestei experienţe şi al acestor semnificaţii. în schimb, experienţa la 
Nietzsche, Blanchot, Bataille are ca funcţie să-l smulgă pe subiect lui 
însuşi, să facă astfel încît să nu mai fie el însuşi sau să fie purtat înspre 
aneantizarea lui ori spre propria sa disoluţie. Este o întreprindere de 
de-subiectivare. 

Ideea unei experienţe limită, care smulge subiectul lui însuşi, 
iată ce a fost important pentru mine în lectura lui Nietzsche, a lui 
Bataille, a lui Blanchot, şi de aceea, oricît de plictisitoare, de erudite ar 
fi cărţile mele, le-am conceput întotdeauna ca experienţe directe 
vizând să mă smulgă mie însumi, să mă împiedice să fiu acelaşi. 

- Travaliu ca experienţă în dezvoltare permanentă, relativitate 
extremă a metodei, tensiune a subiectivării: cred că am înţeles că 
acestea sînt cele trei aspecte esenţiale ale atitudinii dumneavoastră de 
gîndire. Pornind de la acest ansamblu, ne putem totuşi întreba care ar 
putea fi credibilitatea rezultatelor unei cercetări şi care ar fi, in 
definitiv, criteriul de adevăr consecvent anumitor premise ale modului 
dumneavoastră de a gîndi. 

- Problema adevărului spuselor mele e, pentru mine, o problemă 
foarte dificilă, ba chiar problema centrală. Este întrebarea la care n-am 
răspuns încă pînă în prezent. Folosesc în acelaşi timp metodele cele 
mai clasice: demonstraţia sau, în orice caz, dovada în materie de 
istorie, trimiterea la texte, la referinţe, la autorităţi, precum şi punerea 
în raport a ideilor şi a faptelor, o propunere de scheme de 
inteligibilitate, de tipuri de explicaţie. Nu e nţmic original aici. Din 
acest punct de vedere, ceea ce spun în cărţile mele poate fi verificat 
sau infirmat precum în orice altă carte de istorie. 

în ciuda acestui fapt, persoanele care mă citesc, îndeosebi cele 
care apreciază ceea ce fac, îmi spun adesea rîzînd: “în fond, ştii bine 
că ceea ce spui nu este decît ficţiune”. Iar eu răspund 
întotdeauna: “Bineînţeles, nici nu este vorba să fie altceva decît 
ficţiuni”. 

Dacă aş fi dorit, de exemplu, să fac istoria instituţiilor psihiatrice 
în Europa, între secolele al XVII-lea şi al XlX-lea, evident că n-aş fi 
scris o carte precum. Istoria nebuniei. Dar problema mea nu este să 
satisfac istoricii profesionişti. Problema mea e de a face eu însumi, şi 
de a-i invita şi pe ceilalţi să facă o dată cu mine, de-a lungul unui 
conţinut istoric determinat, o experienţă a ceea ce sîntem, a ceea ce 
este nu numai trecutul nostru, dar şi prezentul nostru, o experienţă a 
modernităţii noastre, astfel încît în final să ieşim transformaţi din ea. 
Ceea ce înseamnă ca la sfîrşitul cărţii să putem stabili noi raporturi cu 
ceea ce este în discuţie: ca eu, care am scris cartea, şi cei care au citit- 
o să aibă, faţă de nebunie, faţă de statutul său contemporan şi faţă de 
istoria sa în lumea modernă, un cu totul alt raport. 

- Eficacitatea discursului dumneavoastră se joacă în echilibrul 
dintre forţa demonstrapei şi capacitatea de a trimite la o experienţă 
care conduce la o mutape a orizonturilor culturale între care ne 
judecăm şi ne trăim prezentul. încă nu reuşesc să înţeleg felul în care, 
după dumneavoastră, acest proces e un raport cu ceea ce am numit 
mai înainte “criteriu al adevărului”. Adică în ce măsură sînt 
transformările de care vorbiţi în raport cu adevărul sau produc efecte 
de adevăr? 

- Există un raport specific între lucrurile pe care le-am-scris şi 
efectele pe care le-au produs. Priviţi destinul Istoriei nebuniei: a fost 
foarte bine primită de oameni ca Maurice Blanchot, Roland Barthes 
etc.; a fost primită, într-un prim moment, cu oarecare curiozitate şi cu 
o anumită simpatie de către psihiatri, total ignorată de istorici, pentru 
care nu era deloc interesantă. Apoi, destul de repede, gradul de 

ostilitate al psihiatrilor a crescut într-atît incit cartea a fost considerată 
atac dirijat împotriva psihiatriei de azi şi manifest al antipsihiatriei. 
Or, asta nu era deloc în intenţia mea, pentru cel puţin două motive: 
cînd am scris cartea in Polonia, în 1958, antipsihiatria nu exista în 
Europa; şi, oricum, nu era vorba de un atac dirijat împotriva 
psihiatriei, pentru excelentul motiv că lucrarea mea se opreşte la fapte 
care se situează la începutul secolului al XlX-lea - şi nici măcar nu 
duc la capăt analiza completă a lui Esquirol. însă această carte n-a 
încetat să funcţioneze, în spiritul public, ca un atac dirijat împotriva 
psihiatriei contemporane. De ce? Intrucît cartea a constituit pentru 
mine - şi pentru cei care au citit-o sau utilizat-o - o transformare a 
raportului (istoric şi teoretic, dar şi a raportului moral, etic) pe care-1 
avem cu nebunia, cu nebunii, cu instituţia psihiatrică şi cu adevărul 
însuşi al discursului psihiatric. Este, deci, o carte care funcţionează ca 
experienţă pentru cel care o scrie şi pentru cel care o citeşte, mult mai 
mult decît constatarea unui adevăr istoric. Pentru a putea face o 
asemenea experienţă prin această carte, trebuie ca ceea ce spune să fie 
adevărat în termeni de adevăr academic, verificabil istoric. Nu poate fi 
chiar un roman. Totuşi, esenţialul nu se găseşte în seria acestor 
constatări adevărate sau verificabile istoric, ci mai degrabă în 
experienţa pe care cartea o permite. Or, această experienţă nu este nici 
adevărată, nici falsă. O experienţă este întotdeauna o ficţiune; e ceva 
pe care ţi-1 fabrici ţie însuţi, care nu există înainte şi care îşi va găsi 
apoi o existenţă. Acesta este dificilul raport cu adevărul, felul în care 
acesta din urmă se vede angajat într-o experienţă care nu este legată de 
el şi care, pînă la un anumit punct, îl distruge. 

- Acest raport dificil cu adevărul este cumva o constantă care 
însoţeşte cercetarea dumneavoastră şi am putea s-o recunoaştem şi în 
seria operelor posterioare Istoriei nebuniei? 

- Am putea spune acelaşi lucru despre A supraveghea şi a 
pedepsi. Cercetarea se opreşte în jurul anilor 1830. Totuşi, şi în acest 
caz, cititorii, critici sau nu, au perceput cartea ca pe o descriere a 
societăţii actuale ca societate a închiderii. Dar eu n-am scris niciodată 
asta, chiar dacă e adevărat că scriitura a fost legată de o anumită 
experienţă a modernităţii noastre. Cartea face uz de documente 
adevărate, dar astfel încît prin ele să fie posibilă efectuarea nu doar a 
unei constatări de adevăr, dar şi o experienţă care autorizează o 
alterare, o transformare a raportului pe care-1 avem cu noi înşine şi cu 
lumea în care, pînă atunci, ne recunoşteam fără probleme (într-un 
cuvînt, cu cunoaşterea noastră). 

Astfel, acest joc al adevărului şi al ficţiunii - sau, dacă doriţi, al 
constatării şi al fabricării - va permite să înfăţişăm clar ce ne leagă - 
de o manieră uneori cu totul inconştientă - de modernitatea noastră şi, 
în acelaşi timp, ne-o va înfăţişa ca alterată. Experienţa prin care 
reuşim să surprindem, de o manieră inteligibilă, anumite mecanisme 
(de exemplu, întemniţarea, penalizarea etc) şi modul în care parvenim 
să ne detaşăm de ele percepîndu-le altfel mi trebuie să fie decît unul şi 
acelaşi lucru. Este exact miezul a ceea ce* fac. Ce consecinţe, mai 
curînd, ce implicaţii are acest lucru? Prima este că nu mă sprijin pe un 
background teoretic continuu şi sistematic; a doua, că nu există carte 
pe care s-o fi scris, cel puţin în parte, fără o experienţă directă, 
personală. Am avut un raport personal, complex cu nebunia şi cu 
instituţia psihiatrică. Am avut, de asemenea, un anumit raport cu 
maladia şi cu moartea. Am scris despre Naşterea clinicii şi 
introducerea morţii în cunoaşterea medicală într-un moment în care 
aceste lucruri aveau o anumită importanţă pentru mine. Acelaşi lucru, 
din motive diferite, pentm închisoare şi sexualitate. 

A treia implicaţie: nu e nicidecum vorba de a transpune în 
cunoaştere experienţe personale. Raportul cu experienţa trebuie, în 
carte, să permită o transformare, o metamorfozare, care să nu fie doar 
a mea, ci să poată avea o anumită valoare, un anumit caracter accesibil 
şi pentm ceilalţi, astfel încît această experienţă să poată fi făcută şi de 
ceilalţi. 

în al patrulea rînd, în fine, această experienţă trebuie să poată fi 
legată, pînă la un anumit punct, de o practică colectivă, de un mod de 
a gîndi. Este ceea ce s-a înlîmplat, de exemplu, cu o mişcare precum 
cea a antipsihiatriei sau mişcarea deţinuţilor din Franţa. 

- Cînd indicaţi sau, aşa cum spuneţi, cînd deschideţi calea unei 
“transformări” susceptibile a se adăuga unei “practici colective", 
întrevăd aici deja urma unei metodologii sau a unui tip special de 
învăţătură. Nu credeţi că e aşa? Şi dacă da, nu vi se pare că intraţi în 
contradicţie cu o altă exigenţă pe care ap indicat-o, şi anume aceea 
de a evita discursul care prescrie? 

- Refuz cuvîntul “învăţătură”. O carte sistematică ce ar adopta o 
metodă generalizabilă sau ar oferi demonstraţia unei teorii ar oferi 
într-adevăr învăţături. Cărţile mele nu au această valoare. Sînt mai 
degrabă invitaţi, gesturi făcute în public. 

- Dar o practică colectivă nu va trebui să fie raportată la valori, 
la criterii, la comportamente care ar depăşi experienţa individuală? 

- O experienţă o faci întotdeauna absolut singur, şi n-o poţi face 

plenar decît în măsura în care va ieşi din sfera purei subiectivităţi şi 
ceilalţi vor putea apoi, nu spun s-o reia întocmai, dar măcar s-o 
intersecteze şi s-o străbată. Să revenim pentru o clipă la cartea despre 
închisori. Este, într-un anume sens, o carte de pură istorie. Dar dacă 
oamenii au îndrăgit-o sau au detestat-o e pentru că aveau impresia că 
era vorba despre ei înşişi, sau despre lumea contemporană, sau despre 
raporturile lor cu lumea contemporană, în formele în care aceasta este 
acceptată de toţi. Se simţea că ceva extrem de actual era aici repus în 
discuţie. Şi, într-adevăr, n-am început să scriu această carte decît după 
ce am luat parte, vreme de cîţiva ani, la grupuri de lucru, de reflecţie 
despre şi de luptă împotriva instituţiilor penale. Un travaliu complex, 
dificil, dus alături de deţinuţi, de familii, de personalul supraveghetor, 
de magistraţi etc. 

Cînd a apărut cartea, diferiţi cititori - îndeosebi agenţi 
supraveghetori, asistente sociale etc. - au judecat în acest fel: “Este 
paralizant; e imposibil să nu existe şi observaţii juste, dar are, oricum, 
cu siguranţă limite, întrucât, iată, ne blochează, ne împiedică să ne 
continuăm activitatea”. Răspund că tocmai această reacţie dovedeşte 
reuşita travaliului, faptul că a funcţionat aşa cum voiam eu. Cartea e 
citită, deci, ca o experienţă care schimbă, care ne împiedică să fim 
mereu aceiaşi sau să avem cu lucrurile, cu ceilalţi, acelâşi tip de raport 
pe care-1 aveam înainte de lectură. Asta dovedeşte că în carte este 
exprimată o experienţă mult mai largă decît a mea. Ea n-a făcut 
altceva d#cît să se înscrie în ceva care era efectiv în desfăşurare, am 
putea spune în transformarea omului contemporan în raport cu ideea 
pe care o are despre el însuşi. Pe de altă parte, cartea a lucrat tocmai la 
această transformare. Ea a fost, intr-o mică măsură, un agent al ei; iată 
ce înseamnă pentru mine o carte-experienţă, în opoziţie cu o carte- 
adevăr şi cu o carte-demonstraţie. 

-Aş dori, în acest punct al analizei, să fac o observape. Vorbiţi 
despre dumneavoastră şi despre cercetarea dumneavoastră ca şi cum 
aceasta s-ar fi realizat aproape independent de contextul istoric - şi 
cultural, înainte de toate, - în care s-a format. I-ati citat pe Nietzsche, 
Bataille, Blanchot: cum ap ajuns la ei? Ce însemna atunci un 
intelectual în Franţa şi care era dezbaterea teoretică dominantă în 
epoca formării dumneavoastră? Cum ap ajuns la maturitatea 
alegerilor dumneavoastră şi a principalelor orientări ale gîndirii 
dumneavoastră? 

- Nietzsche, Blanchot şi Bataille sînt autorii care mi-au permis 
să mă eliberez de cei care mi-au dominat formaţia universitară, la 

începutul anilor 1950: Hegel şi fenomenologia. A face atunci filosofte, 
ca şi astăzi de altfel, însemna să faci, în principal, istoria filosofiei; iar 
aceasta proceda, delimitată pe de o parte de teoria sistemelor a lui 
Hegel şi de cealaltă parte de filosofia subiectului, sub forma 
fenomenologiei şi a existenţialismului. în substanţă, Hegel era cel care 
prevala Era vorba, într-o oarecare măsură, despre o descoperire 
recentă pentru Franţa, după lucrările lui Jean Wahl şi lecţia lui 
Hyppolite. Era un hegelianism puternic pătruns de fenomenologie şi 
de existenţialism, centrat pe tema conştiinţei nefericite. Şi era, în fond, 
tot ceea ce putea să ofere mai bun atunci Universitatea franceză ca 
formă de comprehensiune, cea mai vastă cu putinţă, a lumii 
contemporane, abia ieşită din tragedia celui de-al doilea război 
mondial şi a marilor bulversări care-1 precedaseră: revoluţia rasă, 
nazismul etc. Dacă hegelianismul se prezenta ca maniera de a gîndi în 
mod raţional tragicul, trăit de generaţia care tocmai ne precedase, în 
afara Universităţii ameninţător era Sartre, care era la modă cu filosofia 
sa a subiectului..: Punct de întîlnire între tradiţia filosofică 
universitară şi fenomenologie, Merleau-Ponty dezvolta discursul 
existenţial într-un domeniu specific precum cel al inteligibilităţii 
lumii, a realului. în această panoramă intelectuală s-au maturizat 
opţiunile mele: pe de o parte, să nu fiu un istoric al filosofiei ca 
profesorii mei, iar pe de altă parte, să caut ceva total diferit de 
existenţialism: asta a fost lectura lui Bataille şi Blanchot şi, prin ei, a 
lui Nietzsche. Ce au reprezentat ei pentru min e? 

Mai întâi invitaţia de a repune în discuţie categoria subiectului, 
supremaţia sa, funcţia sa fondatoare. Apoi, convingerea că o asemenea 
operaţie n-ar fi avut nici un sens dacă s-ar fi limitat la speculaţii; a 
pune în discuţie subiectul însemna să experimentezi ceva care ar 
conduce la destracţia sa reală, la disocierea sa, la explozia şi la 
transformarea sa în cu totul altceva. 

- O asemenea orientare era condiponată doar de critica 
climatului filosofic dominant în care se năştea sau, în egală măsură, 
de o anumită refleepe asupra dimensiunilor realităpi franceze, aşa 
cum se înjăpşa ea la sfîrşitul războiului? Mă gîndesc la raporturile 
dintre politică şi cultură şi la modalitatea însăşi în care noile 
generapi intelectuale trăiau şi interpretau politica. 

- Pentru mine, politica a fost o ocazie de a face o experienţă de 
tip Nietzsche sau Bataille. Pentru cineva care avea douăzaci de ani la 
sfîrşitul celui de-al doilea război mondial, care nu fusese dominat de 
morala războiului, ce putea să fie politica atunci cînd era vorba de a 

alege între America lui Tniman şi U.R.S.S.-ul lui Stalin? între fosta 
S.F.I.O.* şi democraţia creştină? Să devin un intelectual burghez, 
profesor, ziarist, scriitor sau altceva într-o asemenea lume era 
intolerabil. Experienţa războiului ne demonstrase necesitatea şi 
urgenţa unei societăţi radical diferite de cea în care trăiam. Această 
societate care permisese nazismul, care îngenunchiase în faţa lui şi 
care trecuse apoi în bloc de partea lui De Gaulle. în faţa tuturor 
acestora, o mare parte a tineretului francez a avut o reacţie de dezgust 
total. Doream o lume şi o societate nu doar diferite, ci şi care să fi fost 
un alt noi înşine; voiam să fim cu totul alţii într-o lume cu totul alta 
De aceea hegelianismul care ne era propus la universitate, cu modelul 
său de inteligibilitate continuă a istoriei, nu era în măsură să ne 
satisfacă. După cum nici fenomenologia şi existenţialismul, care 
menţineau primatul subiectului şi valoarea sa fundamentală. în 
schimb, tema nietzscheană a discontinuităţii, a unui supraom care arfi 
cu totul altul în raport cu omul, apoi, la Bataille, tema experienţelor 
limită prin care subiectul iese din sine, se descompune ca subiect, la 
limitele propriei sale imposibilităţi, aveau o valoare esenţială. A fost 
pentru mine ca o portiţă de ieşire între hegelianism şi identitatea 
filosofică a subiectului. 

— Aţi vorbit despre “trăirea tragică” a celui de-al doilea război 
mondial şi despre imposibilitatea esenţială de a o înţelege prin 
schemele speculative ale tradiţiei filosofice. De ce doriţi, totuşi, să 
situaţi reflecţia lui Jean-Paul Sartre în limitele acestei incapacităţi? 
Nu reprezentase el existenţialismul şi nu încarnase el, cu precădere în 
Franţa, o reacţie împotriva tradiţiei teoretice, o tentativă de a repune 
în discuţie statutul intelectualului faţă de timpul său? 

- într-o fîlosofie ca cea a lui Sartre, subiectul dă sens lumii. 
Acest aspect nu era repus în discuţie. Subiectul atribuie semnificaţiile, 
întrebarea era: se poate spune că subiectul este singura formă de 
existenţă posibilă? Nu pot exista şi experienţe în cursul cărora 
subiectul să nu mai fie dat, în raporturile sale constitutive, în ceea ce 
are el identic cu sine însuşi? N-ar exista, deci, şi experienţe în care 
subiectul să se poată disocia, să spargă raportul cu el însuşi, să-şi 
piardă propria identitate? Nu asta a fost experienţa lui Nietzsche cu 
eterna reîntoarcere ? 


’ Section Franţaise de l’Intemationale Ouvriere, fostul Partid Socialist 
Francez (NT). 


296 



- Cine, în afară de autorii deja citaţi, comenta sau reflecta, în 
epocă, asupra operelor lui Nietzsche? 

- Descoperirea lui Nietzsche s-a produs în afara universităţii. 
Datorită utilizării sale de către nazişti, Nietzsche era complet exclus 
din învăţănunt. în schimb, era foarte la modă o lectură continuistă a 
gîndirii filosofice, o atitudine faţă de filosofia istoriei care asocia, 
oarecum, hegelianismul şi existenţialismul.» Şi, la drept vorbind, 
cultura marxistă împărtăşea şi ea această fllosofie a istoriei. 

- Doar acum faceţi aluzie la marxism şi la cultura marxistă ca şi 
cum ar fi fost marea absentă. Mi se pare, însă, că nu putem spune 
acest lucru. 

- Despre cultura marxistă aş vrea să vorbesc ceva mai tîrziu. 
Pentru moment, aş dori să semnalez un fapt mai degrabă curios. 
Interesul penlru Nietzsche şi Bataille nu era o modalitate de a ne 
îndepărta de marxism sau de comunism. Era singura cale de acces 
către ceea ce aşteptam de la comunism. Respingerea lumii în care 
trăiam nu era în nici un fel satisfăcută de filosofia hegeliană. Ne 
găseam în căutarea unor alte căi care să ne conducă spre acest altfel pe 
care-1 credeam incarnat de comunism; de aceea am putut să ader la 
Partidul Comunist Francez în 1950, fără să-l cunosc prea bine pe 
Marx, refuzînd hegelianismul şi nesimţîndu-mă în largul meu în 
existenţialism. A fi “comunist nietzschean” era cu adevărat 
insuportabil şi, dacă vreţi, chiar penibil. Ştiam bine acest lucru. 

- Aţi fost înscris în P.C.F.; aţi ajuns în Partidul comunist după 
un parcurs intelectual singular. în ce măsură această experienţă a 
avut o influenţă asupra dumneavoastră şi asupra dezvoltărilor 
cercetării teoretice? Care a fost experienţa dumneavoastră de militant 
comunist? Cum aţi ajuns la decizia de a părăsi Partidul? 

- în Franţa, trecerea, rotaţia tinerilor în Partidul comunist se 
realizează foarte rapid. Mulţi dintre ei au intrat, mulţi au ieşit, fără ca 
asta să fi comportat momente de ruptură definitivă. Am părăsit 
Partidul după faimosul complot al medicilor împotriva lui Stalin, în 
iama lui 1952, iar acest fapt s-a produs datorită unei persistente stări 
de disconfort. Cu puţin timp înainte de moartea lui Stalin, se 
răspîndise vestea că un grup de medici evrei atentase la viaţa sa. 
Andre Wurmser a ţinut o reuniune în celula noastră de studenţi penlru 
a ne explica felul în care s-ar fi derulat complotul. Deşi nu eram 
convinşi, ne străduirăm totuşi să-i dăm crezare. 

Aceasta făcea ,de asemenea, parte din acea modă dezastruoasă, 
din acel fel de a fi în Partid: faptul de a fi obligat să susţii ceva care 

este exact opusul a ceea ce se poate crede - asta tăcea parte într- 
adevăr din exerciţiul de distrugere a eului şi de căutare a cu totul 
altceva. Moare Stalia Aflăm după trei luni că n-a existat nici un 
complot al medicilor. îi scriem lui Wurmser cerîndu-i să vină să ne 
explice cum stăteau lucrurile. Nu primim nici un răspuns. îmi veţi 
spune: practică oarecum curentă, mic incident pe parcurs... fapt este 
că din acel moment am părăsit P.C.F. 

- Văd episodul pe care mi-l povestiţi ca reprezentaţie a unui 
scenariu din trecut, a unui tragic care avea şi el condiţiile sale de 
apariţie: războiul rece, exasperarea stalinismului, un raport specific 
între ideologie şi politică, între Partid şi militanţi. In situapi analoage 
sau chiar mai rele, alţii n-au ales totuşi calea despărţirii de Partid, d 
cea a luptei şi a criticii. Nu cred că soluţia dumneavoastră a fost cea 
mai bună. 

- Ştiu bine că furnizez argumente tuturor comuniştilor pentru a- 
mi reproşa că am fost un comunist de cea mai joasă speţă, pentru cele 
mai proaste motive eronate, ca un mic-burghez ordinar. Dar spun 
aceste lucruri pentru că sînt adevărate şi pentru că sînt sigur că n-am 
fost absolut singur în această situaţie, intrând în Partid pentru motive 
nepotrivite, această latură puţin ridicolă a convertirii, a ascetismului, a 
autoflagelării, care este unul dintre elementele cele mai .importante ale 
modului în care mulţi studenţi - încă şi astăzi, în Franţa - participă la 
activitatea Partidului comunist. Am văzut intelectuali care, în perioada 
afacerii Tito, au abandonai Partidul. Dar cunosc şi alţii care au intrat 
chiar în acel moment în Partid şi pentru acelaşi motiv, pentru felul în 
care toată această afacere s-a derulat. Şi, mai mult, pentru a răspunde 
întrucîtva celor care, dezamăgiţi, îşi depuseseră carnetele de partid. 

- Odată terminată această scurtă experienţă în Partidul 
comunist, n-aţi mai participat la alte activităţii politice? 

- Nu, mi-am terminat studiile. îl frecventam mult, în acea 
perioadă, pe Louis Althusser, care milita în P.C.F. Am intrat, de altfel, 
în partid, oarecum sub influenţa lui. Şi, cînd l-am părăsit, n-a existat 
din partea lui nici o anatemă; n-a vrut să rupă relaţiile cu mine doar 
pentru atît 

- Legăturile dumneavoastră sau, cel puţin, o oarecare înrudire 
intelectuală cu Althusser au o origine mult mai îndepărtată decît cea 
pe care o cunoaştem în general. Vreau să vorbesc, în mod special, de 
faptul că numele dumneavoastră a fost de mai multe ori asociat cu cel 
al lui Althusser în polemicile în jurul structuralismului, care au 
dominat în Franţa scena dezbaterii teoretice în anii şaizeci. Althusser, 

marxist, dumneavoastră nu; Levi-Strauss şi alţii nici atit; critica v-a 
regrupat mai mult sau mai puţin sub termenul de “structuralism”. 
Cum explicaţi acest lucru? Şi care era fondul comun al cercetărilor 
voastre, în cazul în care exista unul? 

- Există un punct comun între toţi cei care, în aceşti ultimi 
cincisprezece ani, au fost numiţi “structuralişti” şi care totuşi nu erau, 
cu excepţia lui Levi-Strauss, bineînţeles: Althusser, Lacan şi eu. Care 
era, în realitate, acest punct de convergenţă? O anumită urgenţă de a 
repune altfel problema subiectului, de a se elibera de postulatul 
fundamental pe care filosofia franceză nu-1 abandonase niciodată, de 
laDescartes încoace, şi care era consolidat de fenomenologie. Pornind 
de la psihanaliză, Lacan a pus în evidenţă faptul că teoria 
inconştientului nu e compatibilă cu o teorie a subiectului (în sensul 
cartezian, dar şi fenomenologic al termenului). Sartre şi Politzer 
refuzaseră psihanaliza criticînd tocmai teoria inconştientului, 
considerînd-o incompatibilă cu filosofia subiectului. Lacan a 
concluzionat că trebuia într-adevăr abandonată frlosofa subiectului şi 
că trebuie plecat de la o analiză a mecanismelor inconştientului. 
Lingvistica, analizele care se puteau face ale limbajului, Levi-Strauss 
ofereau un punct de sprijin raţional la această repunere în chestiune; 
iar asta se producea plecînd de la altceva decît de la o experienţă, să-i 
spunem literara sau spirituală, precum cea a'lui Blanchot sau Bataille. 
Althusser a repus în discuţie filosofia subiectului, pentru că marxismul 
francez era impregnat cu puţină fenomenologie şi cu puţin umanism şi 
pentru că teoria alienării făcea din subiectul uman baza teoretică în stare 
să traducă în termeni filosofici analizele polilico-economice ale lui 
Marx. Travaliul lui Althusser a constat în a relua analizele lui Marx, în a 
se întreba dacă se manifesta în ele această concepţie a naturii umane, a 
subiectului, a omului alienat pe care se întemeiau poziţiile teoretice ale 
anumitor marxişti ca, de exemplu, Roger Garaudy. Se ştie că răspunsul 
său a fost total negativ. 

Toate acestea au fost numite “structuralism”. Or, structuralismul 
sau metoda structurală, în sens strict, n-au servit decît cel mult ca 
punct de sprijin sau de confirmare pentru ceva mult mai radical: 
repunerea în discuţie a teoriei subiectului. 

- Refuzaţi definiţia de structuralist ca pe o etichetă nepotrivită. 
Preferaţi să vă referiţi la tema “decentrării subiectului" făcînd 
trimitere mai ales la ideea experienţelor limită, după o ascendenţă 
care, de la Nietzsche încoace, ajunge pînă la Georges Bataille. Şi, 
totuşi, e de netăgăduit că o mare parte din reflecţia dumneavoastră şi 

maturizarea discursului dumneavoastră teoretic s-au datorat unei 
treceri critice prin problemele epistemologiei şi ale filosofiei 
ştiinţelor. 

- E adevărat, această istorie a ştiinţelor de care am început să mă 
ocup e foarte îndepărtată de ceea ce am întîlnit la Bataille, Blanchot, 
Nietzsche. Dar pînă la ce punct? Cînd eram student, istoria ştiinţelor, 
cu dezbaterile sale teoretice, s-a aflat într-o poziţie strategică. 

O bună parte din fenomenologie apărea foarte bine ca o punere 
în discuţie a ştiinţei, în fundamentul său, în raţionalitatea şi în istoria 
sa Marile texte ale lui Husserl sau Koyre formau cealaltă parte a 
fenomenologiei, opusă fenomenologiei, mai existenţiale, a trăitului... 
Opera lui Merleau-Ponty încerca să recuprindă cele două aspecte ale 
fenomenologiei. 

Dar un discurs analog venea şi din tabăra marxistă, în măsura în 
care marxismul, în anii care au urmat Eliberării, căpătase un rol 
important, nu numai în domeniul teoretic, ci şi în cel al vieţii cotidiene 
a tinerilor studenţi şi intelectuali. într-adevăr, marxismul se propunea 
ca o ştiinţă sau, cel puţin, ca o teorie generală a caracterului ştiinţific 
al ştiinţelor, ca un fel de tribunal al raţiunii care ar permite să se 
distingă între ce e ştiinţă şi ce e ideologie. Pe scurt, un criteriu general 
de raţionalitate al oricărei forme de cunoaştere. Tot acest amalgam de 
probleme şi acest cîmp de investigaţii îndemnau la o interogaţie 
asupra ştiinţei şi a istoriei sale. în ce măsură putea această istorie să-şi 
conteste sau să-şi manifeste fundamentul său absolut în raţionalitate? 
Aceasta era întrebarea pe care istoria ştiinţelor o punea 
fenomenologiei. Iar, pe de altă parte, marxismul îşi punea următoarea 
întrebare: pînă la ce punct poale marxismul, reconstruind o istorie a 
societăţii cu schemele sale, să dea seama de istoria ştiinţelor, de 
naşterea şi de dezvoltarea matematicii, a fizicii teoretice etc. Acest 
ansamblu dens de probleme pe care le-am descris sumar - şi în care se 
regăseau istoria ştiinţelor, fenomenologia, marxismul - era, în acea 
epocă, absolut central; era un fel de mică lentilă în care se refractau 
diferitele probleme ale epocii. In acest context oameni precum Louis 
Althusser, cu puţin mai în vîrstă decît mine, sau Desanti, care au fost 
profesorii meu, au fost importanţi pentru mine. 

- In ce fel a intervenit problematica din jurul istoriei ştiinţelor 
în formarea dumneavoastră? 

- Paradoxal, dar aproape în acelaşi sens ca Nietzsche, Blanchot, 
Bataille. Mă întrebam: în ce măsură se poate îndoi istoria unei ştiinţe 
de propria sa raţionalitate, poate s-o limiteze, să introducă în ea 

elemente exterioare? Care sînt efectele contingente care pătrund într-o 
ştiinţă din momentul în care ea are deja o istorie şi se dezvoltă într-o 
societate istoric determinată? Şi alte întrebări le urmau pe acestea: se 
poate face o istorie a ştiinţei care să fie raţională? Se poate găsi un 
principiu de inteligibilitate care să explice diversele peripeţii şi, dacă e 
cazul, elementele iraţionale care se insinuează în istoria ştiinţelor? 

Acestea erau schematic problemele puse aţît în marxism, cît şi în 
fenomenologie. Pentru mine, dimpotrivă, întrebările se puneau de o 
manieră uşor diferită. în acest punct, lectura lui Nietzsche a fost pentru 
mine de o importanţă extremă: nu e suficient să faci o istorie a 
raţionalităţii, ci chiar istoria adevărului însuşi. Adică, în loc de a 
interoga o ştiinţă în ce măsură istoria sa a apropial-o de adevăr (sau i-a 
interzis accesul la el), n-ar trebui mai degrabă să se spună că adevărul 
constă într-un anumit raport pe care discursul, cunoaşterea îl întreţin 
cu sine şi să te întrebi dacă acest raport nu este sau nu are el însuşi o 
istorie? , 

Ceea ce mi s-a părut frapant la Nietzsche este că, pentru el, o 
raţionalitate - cea a unei ştiinţe, a unei practici, a unui discurs - nu se 
măsoară prin adevărul pe care această ştiinţă, acest discurs, această 
practică, îl pot produce. Adevărul face parte el însuşi din discurs şi 
este ca un efect inerent unui discurs sau unei practici. 

- Discursul lui Nietzsche despre istoria adevărului şi despre 
limitele omului teoretic reprezintă jără nici o îndoială o schimbare de 
plan şi de perspectivă în raport cu orizontul epistemologic clasic, dat 
fiind că-i anulează premisele, proclamînd fundamentalul "non-adevăr 
al cunoaşterii’’. Dar mi-ar plăcea să ştiu cum aţi ajuns să asociaţi 
analiza originii ştiinţei cu cea a experienţelor limită sau cu cea a 
experienţei ca transformare? 

- In fond, de ce n-am putea analiza sau concepe o ştiinţă ca o 
experienţă, adică mai precis ca un raport astfel încît subiectul să fie 
modificat de această experienţă? Astfel spus, practică ştiinţifică ar fi 
cea care ar constitui subiectul ideal al ştiinţei şi în acelaşi timp 
obiectul cunoaşterii. Iar rădăcina istorică a unei ştiinţe nu s-ar afla ea 
oare într-o geneză reciprocă a subiectului şi obiectului? Ce efect de 
adevăr se produce astfel? Ar decurge de aici că nu există un adevăr. 
Ceea ce nu înseamnă nici că această istorie e iraţională şi nici că această 
ştiinţă este iluzorie, ci confirmă, dimpotrivă, prezenţa unei istorii reale şi 
inteligibile, a unei serii de experienţe colective raţionale care răspund 
unui ansamblu de reguli foarte precise, identificabile, în cursul cărora se 
construieşte arit subiectul cunoscător, cît şi obiectul cunoscut. 

Mi s-a părut că pentru a înţelege acest proces, cel mai bine era 
să studiez ştiinţele noi, non-formalizate, a căror constituire era, relativ, 
mai recentă şi care erau mai apropiate de originile lor şi de urgenţa lor 
imediată - acel tip de ştiinţe al căror caracter ştiinţific apărea cu 
maximum de incertitudine şi care căutau să înţeleagă ceea ce era cel 
mai puţin susceptibil de a intra într-un cîmp de raţionalitate. Era cazul 
nebuniei. Era vorba de a înţelege felul în care, în lumea occidentală, 
nebunia nu putuse deveni un obiect precis de analiză şi de investigaţie 
ştiinţifică decît începînd cu secolul al XVUI-lea, deşi existaseră şi 
înainte tratate medicale care discutau, în scurte capitole, despre 
“maladiile spiritului”. Se putea verifica astfel faptul că, tocmai în 
momentul în care lua naştere acest obiect, nebunia, se constituia şi 
subiectul apt să înţeleagă nebunia Construcţiei obiectului nebunie îi 
corespundea un subiect raţional care avea cunoştinţă de nebunie şi o 
înţelegea. în Istoria nebuniei, am căutat să înţeleg acest gen de 
experienţă colectivă, plurală, definită între secolele al XVI-lea şi al 
XlX-lea, marcată de interacţiunea dintre naşterea omului raţional, care 
ştie să recunoască nebunia, şi cea a nebuniei însăşi ca obiect 
susceptibil de a fi înţeles şi determinat. 

- Acest gest originar, care ar marca separaţia şi confruntarea 
între raţiune şi lipsă de raţiune (deraison), cu consecinţele pe care 
dumneavoastră înşivă le-aţi analizat asupra destinului culturii 
occidentale, ar apărea mai degrabă ca o condiţie preliminară, 
esenţială, a dezvoltării istorice sau a dezvoltării istoriei raţiunii 
moderne. Această experienţă limită care deschide către posibilitatea 
istoriei nu se constituie cumva într-o dimensiune atemporală, în 
exteriorul istoriei însăşi? 

- Travaliul meu nu consta într-un fel de apologie a nebuniei - asta 
se subînţelege; nu era vorba nici de o istorie iraţionalistă. Am vrut, 
dimpotrivă, să indic felul în care această experienţă - care a constituit 
nebunia ca obiect în aceiaşi timp cu subiectul care o cunoaşte - nu putea 
fi pe deplin înţeleasă dedt dacă am apropia-o în mod riguros de anumite 
procese istorice bine cunoscute: naşterea unei anumite societăţi 
normalizatoare, legală de practici ale închiderii, în relaţie cu o situaţie 
economică şi socială precisă care corespunde fazei urbanizării, naşterii 
capitalismului, cu existenţa unei populaţii flotante, împrăştiate, pe care 
noile exigenţe ale economiei şi ale statului nu le puteau suporta. 

Am încercai deci să fac o istorie, cît mai raţională cu putinţă, a 
constituirii unei cunoaşteri, a unui nou raport de obiectivitate, a ceva 
care s-ar putea numi “adevărul nebuniei”. 

Asta nu înseamnă, desigur, că prin intermediul acestui tip de 
cunoaştere am ajuns să realizez în mod efectiv criterii capabile să 
descopere nebunia în adevărul ei; nu, am pregătit mai degrabă o 
experienţă, cea a adevărului nebuniei, cu posibilitatea unei cunoaşteri 
efective şi a unei elaborări reciproce a unui subiect 

-Să ne întoarcem pentru un moment în urmă. In reconstituirea 
formării dumneavoastră intelectuale, şi asta î/i special în raport cu 
problemele epistemologice, n-aţi citat niciodată numele lui Gaston 
Bachelard. Şi, totuşi, s-a remarcat, pe bună dreptate, cred, că 
materialismul raţional al lui Bachelard, întemeiat pe supremaţia unui 
praxis ştiinpfic susceptibil să-şi construiască propriile sale obiecte de 
analiză, reprezintă într-un anume sens fundalul liniilor de cercetare 
pe care le-aţi dezvoltat. Nu credeţi că este aşa? 

- N-am fost în mod direct elevul lui Bachelard, dar i-am citit 
cărţile; în reflecţiile sale asupra discontinuităţii în istoria ştiinţelor şi în 
ideea unui travaliu al raţiunii asupra ei înseşi în momentul în care îşi 
constituie obiecte de analiză, existau o serie întreagă de elemente de 
care am profitat şi pe care le-am reluat. 

Dar cel care a exercitat, poate, asupra mea cea mai puternică 
influenţă în domeniul filosofiei ştiinţei a fost Georges Canguilhem, 
chiar dacă a venit mult mai tîrziu. El a aprofundat cu precădere 
problemele ştiinţelor vieţii, căutînd să arate în ce fel omul ca fiinţă vie 
se punea în discuţie în această experienţă. 

Pe parcursul constituirii ştiinţelor vieţii, în vreme ce se constituia o 
anumită cunoaştere, omul se modifica şi el ca fiinţă vie, pentru că 
devenea subiect raţional şi pentru că putea să acţioneze asupra lui însuşi, 
să-şi schimbe condiţiile de viaţă şi propria sa viaţă; omul construia o 
biologie care nu era altceva decât reciproca unei incluziuni a ştiinţelor 
vieţii în istoria generală a speciei umane. Este o consideraţie extrem de 
importantă la Canguilhem, care îşi recunoaşte, cred, o înrudire cu 
Nietzsche. Şi iată cum, în ciuda paradoxului, şi esenţialmente în jurul lui 
Nietzsche, regăsim un fel de înrudire, un fel de punct de întîlnire între 
discursul asupra experienţelor limită, în care era vorba pentru subiect de 
a se transforma pe sine, şi discursul asupra transformării subiectului 
însuşi prin constituirea unei cunoaşteri. 

- Cum se stabileşte, după dumneavoastră, o relatie între 
experienţele limită, care preced oarecum construcţia ratiunii, şi 
cunoaştere, care ar defini, dimpotrivă, limita istorică a unui orizont 
cultural? 

- Folosesc cuvîntul “cunoaştere” ( savoir ) stabilind o distincţie 

faţă de “cunoştinţă” ( connaissance ). în “cunoaştere”, vizez un proces 
prin care subiectul suferă o modificare prin faptul însuşi de a cunoaşte 
sau mai degrabă în timpul travaliului pe care-1 efectuează pentru a 
cunoaşte. Este ceea ce permite deopotrivă modificarea subiectului şi 
construirea obiectului. Este cunoştinţă ( connaissance ) travaliul care 
permite multiplicarea obiectelor cognoscibile, dezvoltarea 
inieiigibilităţii lor, înţelegerea raţionalităţii lor, dar menţinînd totuşi 
fixitatea subiectului care investighează. 

Cu ideea de arheologie, e vorba tocmai de a surprinde 
constituirea unei cunoştinţe, adică a unui raport între un subiect fix şi 
un domeniu de obiecte, în rădăcinile sale istorice, în această mişcare a 
cunoaşterii care o face posibilă. Tot ceea ce m-a preocupat pînă astăzi 
priveşte, în fond, modalitatea în care oamenii din societăţile 
occidentale au realizat aceste experienţe, fără îndoială fundamentale, 
care constau în a se angaja înlr-un proces al cunoaşterii 
(i connaissance ) unui domeniu de obiecte, în acelaşi timp în care se 
constituie pe ei înşişi ca subiecţi avînd un statut fix şi determinat De 
exemplu, a cunoaşte nebunia constituindu-te ca subiect raţional; a 
cunoaşte maladia constituindu-te ca subiect viu; sau economia 
constituindu-te ca subiect muncitor; sau individul cunoscîndu-te înlr- 
un anumit raport cu legea... Astfel, există întotdeauna acest 
angajament de sine înăuntrul propriei sale cunoaşteri. M-am străduit, 
îndeosebi, să înţeleg felul în care omul transformase în obiecte de 
cunoaştere anumite experienţe limită ale sale: nebunia, moartea, 
crima. Aici regăsim teme ale lui Georges Bataille, însă reluate într-o 
istorie colectivă a Occidentului şi a cunoaşterii sale. E vorba 
întotdeauna de experienţă-limită şi de istorie a adevărului. 

M-am întemniţat, m-am închis în acest ghem de probleme. Ceea 
ce spun n-are valoare obiectivă, dar poate servi, eventual, pentru 
clarificarea problemelor pe care am încercat să le pun şi a succesiunii 
lucrurilor. 

- O ultimă observaţie asupra componentelor culturale în 
formarea dumneavoastră: pot să vorbesc despre antropologia 
fenomenologică şi despre tentativa de a asocia fenomenologia şi 
psihanaliza. Una dintre primele dumneavoastră scrieri, din 1954, este 
o introducere la Traum und Existenz a lui Binswanger, în care reluaţi 
o idee a visului sau a imaginarului ca spaţiu originar constitutiv al 
omului... 

- Lectura a ceea ce s-a numit “analiză existenţială” sau 
“psihiatrie fenomenologică” a fost importantă pentm mine în epoca în 

care lucram în spitale psihiatrice şi căutam ceva diferit faţă de grilele 
tradiţionale ale perspectivei psihiatrice, o contrapondere. Cu siguranţă, 
toate aceste superbe descrieri ale nebuniei ca experienţe fundamentale 
unice, incomparabile, au fost importante. Cred, de altfel, că Laing a 
fost şi el impresionat de ele: şi el a luat pentru multă vreme analiza 
existenţială ca referinţă (el de o manieră mai sartriană, eu mai 
heideggeriană). Dar nici unul dintre noi nu a rămas aici. Laing a 
dezvoltat un travaliu colosal legat de funcţia sa de medic: a fost, 
împreună cu Cooper, adevăratul fondator al antipsihiatriei, în timp ce 
eu nu am făcut decît o analiză istorică critică. Dar analiza existenţială 
ne-a servit să delimităm şi să cînlărim mai bine ceea ce putea să fie 
apăsător şi opresiv în perspectiva şi în cunoaşterea psihiatrică 
academică. c 

- In ce măsură aţi acceptat şi aţi asimilat, în schimb, învăţătura 
lui Lacan? 

- E neîndoielnic că ceea ce am putut înţelege din operele sale a 
jucat un rol important pentru mine. Dar nu l-am urmat destul de 
aproape pentru a fi realmente impregnat de învăţătura sa. Am citit 
cîteva dintre cărţile sale, dar se ştie că pentru a-1 înţelege bine pe 
Lacan nu trebuie doar să-l citeşti, ci trebuie să-l asculţi predînd, să 
participi la seminariile lui şi, eventual, chiar să urinezi o analiză. Eu n- 
am făcut nimic din toate acestea. Începînd din 1955, cînd Lacan îşi 
elabora partea esenţială a învăţăturii sale, eu eram deja în străinătate... 

Aţi trăit multă vreme în afara Franţei? 

- Da, mai mulţi ani. Am lucrat în străinătate, ca asistent, lector la 
universităţile din Uppsala, Varşovia, Hamburg. Era exact în timpul 
războiului din Algeria L-am trăit puţin ca un străin. Şi pentru că 
observam evenimentele ca un străin, mi-a fost mai uşor să sesizez 
absurditatea lui şi să văd care ar fi ieşirea necesară din acest război. 
Eram, evident, împotriva conflictului. Dar fiind în străinătate şi 
netrăind în mod direct ceea ce se întîmpla în ţara mea, deşi nu mi-era 
greu să observ lucrurile cu claritate, n-am dat totuşi dovadă de prea 
mult curaj şi n-am participat personal la nici una dintre experienţele 
decisive ale Franţei modeme. 

Cînd m-am întors, tocmai încheiasem redactarea Istoriei 
nebuniei, care se făcea, înlr-un anume fel, ecoul experienţei directe pe 
care o trăisem în acei ani. Vreau. să vorbesc despre experienţa 
societăţii suedeze, societate supramcdicalizată, protejată, unde toate 
pericolele sociale erau oarecum reduse prin mecanisme subtile şi 
savante; şi despre cea a societăţii poloneze, unde mecanismele de 

închidere erau de un cu totul alt tip... Aceste două tipuri de societate 
vor deveni în anii care vor urma o experienţă obsesivă a societăţii 
occidentale. Dar ele erau abstracte într-o ţară precum Franţa, complet 
cuprinsă de climatul războiului şi de problemele pe care le punea 
sfîrşitul unei epoci, cea a colonizării. Rod, şi ea, al acestei singulare 
detaşări în raport cu realitatea franceză, Istoria nebuniei a fost primită 
favorabil şi numaidecît de către Blanchot, Klossowski, Barthes. 
Printre medici şi psihiatri, reacţii diverse: un anumit interes din partea 
unora, de orientare liberală sau marxistă, precum Bonnafd, o 
respingere totală, dimpotrivă, din partea altora, mai conservatori. Dar, 
în ansamblu, aşa cum v-am spus deja, travaliul meu n-a fost luat în 
seamă: indiferenţă, tăcere din partea intelectualilor. 

- Care au fost reacţiile dumneavoastră faţă de această 
atitudine? Puţină vreme după aceea, Istoria nebuniei a fost 
recunoscută totuşi chiar şi de cei care nu-i împărtăşeau tezele ca o 
operă de prim plan. Cum explicaţi atunci această cvasi-indiferenţă 
iniţială? 

- Vă mărturisesc că am fost puţin surprins; dar mă înşelasem. 
Mediul intelectual francez tocmai traversase experienţe de altă ordine. 
Dominau dezbateri asupra marxismului, a ştiinţei şi a ideologiei. Cred 
că indisponibilitatea de a recepta Istoria nebuniei se explică în felul 
următor: în primul rînd, era o lucrare de cercetare istorică şi, în acea 
vreme, atenţia se îndrepta înainte de toate către teorie, către dezbaterea 
teoretică; în al doilea rînd, un domeniu precum cel al medicinii 
mentale, psihiatrice era considerat ca marginal în raport cu 
complexitatea dezbaterilor în curs; şi apoi, nebunia şi nebunii nu 
reprezentau, la urma urmelor, ceva care se situa la limitele societăţii, 
un fel de margine? Acestea au fost, cred, mai mult sau mai puţin 
motivele dezinteresului celor care pretindeau că se ţin la distanţă de o 
preocupare politică. Am fost surprins: mă gîndcam că existau în 
această carte lucruri care ar fi trebuit să intereseze, deoarece încercam 
să văd cum se forma un discurs cu pretenţii ştiinţifice, psihiatria, 
pornind de la situaţii istorice. încercasem totuşi să fac o istorie a 
psihiatriei plecînd de la mutaţiile care interveniseră în modurile de 
producţie şi afectaseră populaţia îu aşa fel încît se puseseră probleme 
de pauperizare, dar se şi instauraseră diferenţe între diversele categorii 
de săraci, de bolnavi şi de nebuni. Eram convins că toate acestea 
puteau interesa marxiştii. Dar a fost tăcere totală. 

- Ce credeţi că a stîmit valul de interes pentru textul 
dumneavoastră, dezlănţuind, aşa cum ştim, chiar puternice polemici? 

- Am putea, probabil, retrasa o istorie retrospectivă a acestor 
lucruri. Reacţiile şi atitudinile s-au modificat sau radicalizat, atunci 
cînd evenimentele din 1968 au început să se prefigureze, apoi să se 
producă. Aceste probleme de nebunie, de includere, de procese de 
normalizare într-o societate au devenit subiectul privilegiat (LA 
TARTE Â LA CREME), cu deosebire în mediile de extremă stînga. Cei 
care considerau că trebuie să se distanţeze faţă de ceea ce se pregătea 
au luat cartea mea drept ţintă, arătînd cît era ea de idealistă şi cum nu 
surprinde ea esenţialul problemelor în acest fel vreme de opt ani după 
apariţia sa. Evoluţia psihiatrică - un grup de psihiatri foarte important 
în Franţa - de hotărî să-i consacre un întreg congres la Toulouse, 
pentru a “excomunica” Istoria nebuniei. Chiar Bonnafe, psihiatru 
marxist, care era unul din cei care primiseră cu interes această carte la 
publicarea ei, o condamnă în 1968 ca şi carte ideologică. în această 
convergenţă de polemici şi în această creştere de interes pentru 
anumite subiecte Istoria nebuniei a căpătat un fel de actualitate. 

- Ce efecte a produs în mediile psihiatrice reactualizarea 
discursului dumneavoastră? In acei ani, o adevărată mişcare de 
contestare a psihiatriei tradiţionale începu să se amplifice, punînd în 
dificultate un întreg sistem de echilibre culturale solide. 

- Existase cu puţin înainte de război şi, mai ales, după război o 
puternică mişcare de repunere în discuţie a practicii psihiatrice, 
mişcare născută cliiar între psiliiatri. Aceşti tineri psihiatri se 
lansaseră, după 1945, în analize, reflecţii, proiecte, astfel încît ceea ce 
fusese numit “antipsihiatrie” s-ar fi putut probabil naşte în Franţa la 
începutul anilor cincizeci. Dacă asta nu s-a întîmplat e din multe 
cauze, cred eu: pe de o parte, mulţi dintre aceşti psihiatri erau foarte 
apropiaţi de marxism cînd nu erau marxişti şi, pentru acest motiv, au 
ajuns să-şi concentreze atenţia asupra a ceea ce se petrecea în U.R.S.S. 
şi de aici la reflexologie, la o psihiatrie materialistă şi la un întreg 
ansamblu de probleme teoretice şi ştiinţifice care nu putea evident să-i 
conducă prea departe. Unul dintre ei, cel puţin, a efectuat o călătorie 
de studii în U.R.S.S. în anii 1954-1955. Dar n-am cunoştinţă că ar fi 
vorbit, pe urmă, despre această experienţă sau că ar fi scris despre ea. 
Mai cred, şi o spun fără agresivitate, că ambianţa marxistă i-a împins 
intr-un impas. Pe de altă parte, cred că foarte devreme mulţi au fost 
nevoiţi, din cauza statutului psihiatrilor, care sînt funcţionari 
majoritatea dintre ei, să pună în discuţie psihiatria în termeni de 
apărare sindicală. Astfel, aceste persoane care, prin capacităţile lor, 
prin interesele şi prin deschiderea lor către atîtea lucruri, ar fi putut 

pune problemele psihiatriei au ajuns în impas. în faţa exploziei 
antipsihiatriei din anii şaizeci, a existat, din partea lor, o atitudine de 
respingere din ce în ce mai evidentă, care a căpătat chiar o turnură 
agresivă. în acel moment a fost pusă cartea mea la index ca şi cum ar 
fi fost evanghelia diavolului. Ştiu că, în anumite medii, se vorbeşte 
încă de Istoria nebuniei cu un dezgust incredibil. 

- Gîndindu-mă la polemicile stîrnite de scrierile dumneavoastră, 
aş dori să le reamintesc pe cele care au urmat, în anii şaizeci, 
dezbaterii aprinse în jurul structuralismului. A existat în epocă o 
discuţie tensionată în cursul căreia nu s-a făcut economie de afirmaţii 
dure, bunăoară din partea lui Sartre. Dar aş vrea să citez alte 
judecăţi asupra gîndirii dumneavoastră: Garaudy vorbea de 

“structuralism abstractJean Piaget de ",structuralism fără 
structuri”; Michel Dufrenne de "neopozitivism”; Henri Lefebvre de 
“neoeleatism Sylvie Le Bon de "pozitivism disperat Michel Amiot 
de ",relativism cultural” sau de ",scepticism istoricizant" etc. O serie 
de observaţii şi o întrepătrundere de limbaje diferite, chiar opuse, 
care convergeau în critica tezelor dumneavoastră, aproximativ după 
publicarea lucrării Cuvintele şi lucrurile. Dar climatul astfel 
supraîncălzit al culturii franceze depindea foarte probabil de 
polemica, mai vastă, declanşată de structuralism.- Cum apreciaţi 
astăzi aceste judecăţi şi, de o manieră mai generală, sensul acestei 
polemici? 

- Această istorie a structuralismului e greu de dezlegat, dar ar fi 
tare interesant dacă s-ar reuşi asta. Să lăsăm pentru moment de-o parte 
o serie întreagă de exasperări polemice cu tot aspectul lor teatral şi 
uneori chiar grotesc în formulările lor. Printre ele, voi aşeza, în vîrf, 
fraza cea mai cunoscută a lui Sartre despre mine, cea care mă desemna 
drept “ultimul bastion ideologic al burgheziei”. Săraca burghezie, dacă 
nu m ar fi avut decîtpe mine de bastion, de mult ar fi pierdut puterea! 

Trebuie totuşi să ne întrebăm ce anume din istoria 
structuralismului a putut să exaspereze pasiunile. Eu consider oamenii 
ca relativ rezonabili, iar atunci cînd pierd controlul a ceea ce spun 
înseamnă că trebuie să fie ceva important. Am reuşit să formulez o 
serie de ipoteze. Să plecăm mai înlîi de la o observaţie. La mijlocul 
anilor şaizeci, au fost numiţi “structuralişti” oameni care efectuaseră 
cercetări complet diferite unele de altele, dar care prezentau un punct 
comun: încercau să pună capăt, să ocolească o formă de filosofie, de 
reflecţie şi de analiză centrate în mod esenţial pe afirmarea primatului 
subiectului. Aceasta mergea de la marxism, obsedat atunci de noţiunea 

de alienare, pînă la existenţialismul fenomenologic, centrat pe 
experienţa trăită, pînă la acele tendinţe ale psihologiei care, în numele 
experienţei adecvării sale la om - să spunem experienţă de sine - 
.refuzau inconştientul. E adevărat că exista acest punct comun. 
Aceasta a putut da naştere la exasperări. 

Dar cred că, în spatele acestei dispute, exista totuşi ceva mai 
profund, o istorie asupra căreia, pe atunci, se reflecta prea puţin. E 
vorba despre faptul că structuralismul ca atare nu fusese evident 
descoperit de către structuraliştii anilor şaizeci şi se înfăţişa cu atît mai 
puţin ca o invenţie franceză. Veritabila sa origine se află într-o serie 
întreagă de cercetări dezvoltate în U.R.S.S. şi în Europa centrală în 
jurul anilor douăzeci. Această mare expansiune culturală, în domeniile 
lingvisticii, ale mitologiei, ale folclorului etc., ce precedase revoluţia 
nisă de la 1917 şi coincisese, oarecum, cu ea, se văzuse deviată şi 
chiar suprimată de tăvălugul stalinist. După aceea, cultura 
structuralistă sfîrşise prin a circula în Franţa, prin intermediul unor 
reţele mai mult sau mai puţin subterane şi în orice caz puţin 
cunoscute: gîndiţi-vă la fonologia lui Trubeţkoi, la influenţa lui Propp 
asupra'lui Dumezil şi Levi-Strauss etc. Mi se pare deci că, în 
agresivitatea cu care, de exemplu, anumiţi marxişti francezi se 
opuneau structuraliştilor anilor şaizeci era prezentă un fel de 
cunoaştere istorică pe care noi nu o cunoşteam: structuralismul fusese 
marea victimă culturală a stalinismului, o posibilitate în faţa căreia 
marxismul nu ştiuse ce să facă. 

-Aş spune că privilegiaţi un anumit curent cultural, calificîndu- 
l drept victimă. “Tăvălugul stalinist”, cum îl numiţi, n-a deviat numai 
structuralismul, ci în egală măsură o serie întreagă de tendinţe şi de 
expresii culturale şi ideologice, cărora revoluţia din Octombrie le 
dăduse un anumit impuls. Nu cred că putem stabili distincţii nete. 
Chiar şi marxismul, de pildă, a fost redus la un corp doctrinar în 
detrimentul flexibilităţii sale critice, al deschiderilor sale... 

- Trebuie totuşi să explicăm acest fapt curios: cum a putut un 
fenomen, în fond, atît de specific, precum structuralismul, să excite 
atît de tare pasiunile în anii şaizeci? Şi de ce s-a ţinut la definirea ca 
structuralişti a unui grup de intelectuali care nu erau astfel sau care, 
cel puţin, refuzau această etichetă? Rămîn convins că, pentru a găsi un 
răspuns satisfăcător, trebuie să deplasăm centrul de gravitate al 
analizei. în fond, problema structuralismului în Europa n-a fost decît 
replica unor probleme mult mai importante care se puneau în ţările din 
Est Trebuie ţinut cont înainte de toate de eforturile realizate în epoca 

destabilizării de numeroşi intelectuali - sovietici, cehoslovaci etc. - 
pentru a dobîndi o autonomie în raport cu puterea politică şi pentru a 
se elibera de ideologiile oficiale. în această optică, ei aveau la 
dispozifie tocmai acest soi de tradiţie ocultă, cea din anii douăzeci, 
despre care v-am vorbit şi care avea o dublă valoare: pe de o parte, era 
vorba de una dintre marile forme de inovaţie pe care Estul era în 
măsură să le propună culturii occidentale (formalism, structuralism 
etc.); pe de altă parte, această cultură era legată, direct sau indirect, de 
revoluţia din Octombrie, iar principalii ei reprezentanţi se 
recunoscuseră în ea. Cadrul devine mai clar: în momentul 
destalinizării, intelectualii încercaseră să-şi recupereze autonomia 
reînnodînd firul acestei tradiţii, prestigioase din punct de vedere 
cultural, şi care, dintr-un punct de vedere politic, nu putea fi tratată de 
reacţionară şi de occidentală. Ea era revoluţionară şi orientală. De 
unde intenţia de a reactiva, de a repune în circulaţie aceste tendinţe în 
gîndire şi în artă. Cred că autorităţile sovietice au simţit perfect 
pericolul şi n-au vrut să rişte o confruntare directă, pe care, în schimb, 
numeroase foiţe intelectuale mizau. 

Mi se pare că ceea ce s-a produs în Franţa a fost într-un fel 
replica oarbă şi involuntară a acestor evenimente. Mediile mai mult 
sau mai puţin marxiste, fie comuniste, fie influenţate de marxism, 
trebuie să fi avut presentimentul că, în structuralism, aşa cum era 
practicat în Franţa, era ceva care semăna puţin cu glasul culturii 
marxiste tradiţionale. O cultură de stînga, nemarxistă, era pe cale să se 
nască. De unde originea anumitor reacţii care au căutat imediat să 
acuze aceste cercetări, taxate de îndată de tehnocratice, idealiste. 
Judecăţile din Les Temps modernes semănau foarte bine cu cele 
despre formalism şi structuralism făcute de ultimii stalinişti sau de cei 
avansaţi în vremea lui Hruşciov 

- Cred că şi aici mergeţi puţin prea departe în măsura în care o 
analogie de judecată nu înseamnă încă o convergenţă de poziţie 
culturală şi cu atît mai puţin politică... 

- Vreau să vă povestesc două anecdote. Nu sînt absolut sigur de 
autenticitatea primeia, care mi-a fost povestită în 1974-1975 de un 
emigrant cehoslovac. Unul dintre cei mai mari filosofi occidentali fii 
invitat laPraga la sfîrşitul anului 1966 sau la începutul lui 1967 pentru 
a susţine o conferinţă. Cehii îl aşteptau ca pe Mesia: era vorba de 
primul mare intelectual necomunist invitat de-a lungul acelei perioade 
de intensă efervescenţă culturală şi socială care preceda izbucnirea 
primăverii cehoslovace. Se aştepta de la el să vorbească despre ceea 

ce, în Europa occidentală, era în dezacord cu cultura marxistă 
tradiţională. Numai că acest filosof s-a luat, chiar de la începutul 
conferinţei, de acele grupuri de 'intelectuali, structuraliştii, care 
trebuiau să fie în slujba marelui capital şi care încercau să se opună 
marii tradiţii ideologice marxiste. Vorbind astfel, credea probabil că 
va face plăcere cehilor, propunîndu-le un soi de manism ecumenic. în 
realitate, el submina ceea ce intelectualii din „această ţară încercau să 
facă. în acelaşi timp, furniza o armă excepţională autorităţilor 
cehoslovace, permiţîndu-le să lanseze un atac împotriva 
structuralismului, considerat ideologie reacţionară şi burgheză chiar de 
către un filosof care nu era comunist. După cum vedeţi, o mare 
decepţie. 

Ajung acum la a doua anecdotă. Am fost eu însumi actorul ei în 
1967, cînd am fost invitat să ţin o serie de conferinţe în Ungaria. 
Propusesem să tratez temele dezbaterii din jurul structuralismului în 
curs în Occident. Toate subiectele au fost acceptate. Toate conferinţele 
au avut loc la teatrul universităţii. Cu toate acestea, cînd veni 
momentul în care ar fi trebuit să vorbesc despre structuralism, mi s-a 
atras atenţia că de data asta conferinţa s-ar ţine în biroul rectorului: era 
un subiect atît de specializat încît, mi s-a spus, nu trezea prea mult 
interes. Ştiam că e o minciună. Am vorbit despre asta cu tînărui meu 
translator, care mi-a răspuns: “Există trei lucruri despre care nu putem 
vorbi la Universitate: nazismul, regimul Hoithy şi structuralismul”. 
Am fost descumpănit Asta m-a făcut să înţeleg că problema 
structuralismului era o problemă a Eştului şi că discuţiile încinse şi 
confuze care au avut loc în Franţa pe această temă nu erau decît 
replica, desigur greşit înţeleasă de către toţi, a unei lupte cu mult mai 
serioase şi mai dure ce se ducea în ţările din Est. 

-In ce sens vorbiţi de replică? Dezbaterea teoretică ce avea loc 
în Franţa nu avusese propria sa originalitate, care depăşea 
chestiunea structuralismului? 

- Toate acestea permit să se înţeleagă mai bine intensitatea şi 
natura dezbaterii care se derula în Occident în jurul structuralismului. 
Mai multe chestiuni importante erau agitate: o anumită manieră de a 
pune problemele teoretice, care nu mai erau centrate pe subiect; 
analize care, deşi întru totul raţionale, nu erau manăste. Era naşterea 
unui tip de reflecţie teoretică ce se detaşa de marea obedienţă 
marxistă. Valorile şi lupta care aveau loc în Est erau transpuse la ceea 
ce se producea în Vest. 

- Nu sesizez prea bine sensul acestei transpuneri. Sporul de 
interes pentru metoda structurală şi pentru tradiţia sa în ţările din Est 
avea prea puţin de-a face cu linia antiumanismului francez a cărui 
expresie erau structuraliştii francezi... 

- Ceea ce se petrecea în Est şi în Vest era de acelaşi Mp. Miza 
era următoarea: în ce măsură se pot constitui forme de reflecţie şi de 
analiză care să nu fie iraţionaliste, care să nu fie de dreapta şi care să 
nu fie totuşi inserate în dogma marxistă? Această problematică a fost 
denunţată de cei care se temeau de ea sub termenul global, asimilator 
şi confuzionist de “structuralism”. Şi de ce a apărut acest cuvînt? 
Pentru că dezbaterea din jurul structuralismului era centrală în 
U.R.S.S. şi în ţările din Est. Aici, ca şi acolo, era vorba de a şti în ce 
măsură era posibil să se constituie o cercetare teoretică raţională, 
ştiinţifică, în afara legilor şi a dogmatismului materialismului 
dialectic. 

Asta se petrecea în Est, ca şi în Vest. Cu această diferenţă totuşi, 
că în Vest nu era vorba de structuralism în sensul strict, în vreme ce, 
în ţările din Est, tocmai structuralismul era ascuns şi continuă să fie 
ascuns. Iată ce explică mai bine anumite anateme... 

- Dar, în mod curios, Louis Althusser a fost şi el obiectul 
acestor anateme, pe cînd cercetarea lui se identifica pe deplin cu 
marxismul şi se dorea chiar cea mai fidelă interpretare a sa. Astfel, 
Althusser a fost aşezat şi el printre structuralişti. Cum explicaţi atunci 
că o operă marxistă precum Lire le Capital (Citindu-1 pe MarxJ şi 
cartea dumneavoastră Cuvintele şi lucrurile, publicată la mijlocul 
anilor şaizeci şi de orientare atît de diferită, au devenit ţintele unei 
aceleiaşi polemici antistructuraliste? 

- N-aş putea să v-o spun cu exactitate în cazul lui Althusser. în 
ceea ce mă priveşte, cred că, în fond, intenţia era de a mă face să 
plătesc pentru Istoria nebuniei atacînd în locul ei cealaltă carte, 
Cuvintele şi lucrurile. Istoria nebuniei introdusese un anumit 
disconfort: această carte deplasa atenţia de la domenii nobile către 
domeniile minore: în loc să vorbească despre Marx, ea analiza acele 
lucruri mărunte care sînt practicile azilare. Scandalul care ar fi trebuit 
să izbucnească înainte s-a produs la ieşirea Cuvintelor şi lucrurilor, în 
1966: se vorbea despre ea ca despre un text pur formal, abstract. 
Lucruri ce nu putuseră fi spuse despre prima mea lucrare asupra 
nebuniei. Dacă s-ar fi acordat cu adevărat atenţie Istoriei nebuniei şi 
Naşterii clinicii, care a urmat-o, s-ar fi putut observa că Cuvintele şi 
lucrurile nu reprezenta nicidecum, pentru mine, o carte totală. Cartea 

se situa înlr-o anumită dimensiune pentru a răspunde unui anumit 
număr de întrebări. Nu angajasem în ea nici întreaga mea metodă, nici 
toate preocupările mele. De altfel, la sfîrşitul cărţii, nu încetez să 
reafirm că e vorba de o analiză desfăşurată la nivelul transformărilor 
ştiinţei şi ale cunoaşterii şi că, de-acum începînd, un întreg travaliu de 
cauzalitate şi de explicare în profunzime va trebui dezvoltat. Dacă 
criticii mei ar fi citit precedentele mele lucrări sau dacă n-ar fi vrut să 
le uite, ar fi trebuit să recunoască faptul că avansam acolo deja unde 
din aceste explicaţii. E o obişnuinţă bine înrădăcinată, cel puţin în 
Franţa; se citeşte o carte ca şi cum ar fi un fel de absolut; fiecare carte 
trebuie să reziste singură, în timp ce eu îmi scriam cărţile în serie: 
prima lasă deschise probleme asupra cărora a doua se sprijină şi 
reclamă prin asta o a treia, fără să existe între ele o continuitate liniară. 
Ele se încrucişează, se întretaie. <. 

- Alăturaţi, aşadar, o carte de metodă precum Cuvintele şi 
lucrurile mor cărţi de explorare precum cele asupra nebuniei şi a 
clinicii? Ce probleme v-au împins să efectuaţi trecerea către o 
recunoaştere mai sistematică, din care aţi extras pe urmă noţiunea de 
epistemă sau de ansamblu de reguli care guvernează practicile 
discursive într-o cultură dată sau într-o epocă istorică? 

- Prin Cuvintele şi lucrurile, am dezvoltat o analiză a 
procedurilor de clasificare, de întabelare, de coordonare în ordinea 
cunoaşterii experimentale. O problemă pe care o semnalasem, într- 
adevăr, atunti dnd am înlîlnit-o, lucrind la Naşterea clinicii şi care se 
raporta la problemele biologiei, ale medicinii şi ale ştiinţelor naturale. 
Dar problema medicinii clasificatorii o întîlnisem deja lucrind la 
Istoria nebuniei, întrucît o metodologie analoagă începuse să fie 
aplicată în domeniul maladiilor mentale. Toate acestea se deplasau 
oarecum ca un pion pe o tablă de şah, pe care-1 împingi din căsuţă în 
căsuţă, uneori în zigzag, uneori sărind, dar întotdeauna pe aceeaşi 
tablă; de aceea m-ara hotărât să sistematizez într-un text cadrul 
complex ce apăruse în timpul cercetărilor mele. Aşa a luat naştere 
Cuvintele şi lucrurile-, o carte foarte tehnică, ce se adresa îndeosebi 
tehnicienilor istoriei ştiinţelor. O scrisesem după discuţii cu Georges 
Canguilhem şi înţelegeam să mă adresez prin ea în mod esenţial 
cercetătorilor. Dar, la drept vorbind, nu era una dintre problemele care 
mă pasionau cel mai mult. V-am vorbit deja despre experienţele 
limită: iată tema care mă fascina cu adevărat. Nebunie, moarte, 
sexualitate, crimă sînt pentru mine lucruri mai intense. în schimb, 
Cuvintele şi lucrurile era pentru mine un soi de exerciţiu formal. 



- Nn veţi vrea totuşi să mă faceţi să cred că Cuvintele şi 
lucrurile n-a avut nici o importanţă pentru dumneavoastră: în acest 
text, aţi făcut un pas considerabil în ordinea gîndirii dumneavoastră. 
Cîmpul de anchetă nu mai era experienţa originară a nebuniei, ci 
criteriile şi organizarea culturii şi a istoriei... 

- Nu spun asta pentm a mă distanţa de rezultatele la care am 
ajuns în această lucrare. Dar Cuvintele şi lucrurile nu este adevărata 
mea carte: e o carte marginală în raport cu acea pasiune care le 
străbate, care le subîntinde pe celelalte. Dar, în mod foarte curios, 
Cuvintele şi lucrurile este cartea care a cunoscut cel mai mare succes 
de public. Critica a fost, cu rare excepţii, de o violenţă incredibilă, iar 
oamenii au cumpărat-o mai mult decît oricare dintre celelalte cărţi ale 
mele, în timp ce era şi cea mai dificilă. Spun asta pentm a nota acest 
jos nesănătos între consumul de carte teoretică şi critica acestor cărţi 
în revistele intelectuale franceze, joc caracteristic pentm anii şaizeci. 
Găsisem destul de singular faptul că trei domenii distincte, fără raport 
practic unele cu altele - istorie naturală, gramatică şi economie 
politică - se constituiră, în privinţa regulilor lor, mai mult sau mai 
puţin în aceeaşi perioadă, la mijlocul secolului al XVU-lea şi suferiră, 
la sfirşitul secolului al XVIII-lea, acelaşi tip de transformare. Era o 
cercetare de pură comparaţie între practici eterogene. N-avea aşadar 
de ce să intervină, bunăoară, caracterizarea raportului ce putea să 
existe între naşterea analizei bogăţiei şi dezvoltarea capitalismului. 
Problema nu era de a şti cum se născuse economia politică, ci de a 
găsi puncte comune între diverse practici discursive: o analiză 
comparativă a procedurilor inerente discursului ştiinţific. Era o 
problemă de care se interesau puţini în acea epocă, în afara cîtorva 
istorici ai ştiinţelor. Problema care era şi care lămîne încă dominantă 
era în mare aceasta: în ce fel un tip de cunoaştere cu pretenţii 
ştiinţifice se poate naşte dintr-o practică reală? E încă o problemă 
actuală, celelalte par doar accesorii. 

- Această problemă dominantă a constituirii unei cunoaşteri 
pornind de la o practică socială este cea care a rămas totuşi în umbră 
în Cuvintele şi lucrurile. Printre acuzele cele mai caustice ale criticii 
la adresa acestei cărţi a fost, mi se pare, şi aceea de formalism 
structural sau de reducere a problemei istoriei şi societăţii la o serie 
de discontinuităţi şi de rupturi inerente unei structuri a cunoaşterii. 

- Celor care-mi vor reproşa că n-am tratat această problemă sau 
că n-am înfruntat-o, le răspund că am scris Istoria nebuniei ca să se 
ştie că n-o ignor. Dacă n-am mai vorbit de ea în Cuvintele şi lucrurile 

e pentru că am ales să tratez despre altceva. Se poate discuta despre 
legitimitatea comparaţiilor pe care le-am făcut între diferitele practici 
discursive, dar păstrind în minte că ceea ce-am făcut viza să scoată în 
evidenţă un anumit număr de probleme. 

- In Cuvintele şi lucrurile, reduceţi marxismul la un episod în 
definitiv aparpnînd epistemei secolului al XlX-lea. La ĂIane n-ar fi 
existat ruptură epistemologică în raport cu un întreg orizont cultural. 
Această subevaluare a gîndirii lui Ălarx şi a importanţei sale 
revoluţionare a provocat virulente reacţii critice... 

- în jurul acestui punct a existat, într-adevăr, o violentă dispută: 
a fost ca o rănire. Intr-o vreme în care a devenit atît de la modă de a-1 
împinge pe Marx printre cei mai groaznici responsabili al gulagului, 
aş putea revendica faptul că am fost unul dintre primii s-o spun Dar 
nu e adevărat: mi-am limitat analiza la economia politică a lui Marx. 
N-am vorbit niciodată de marxism şi, dacă am folosit termenul, a fost 
doar pentru a desemna teoria economiei politice. La drept vorbind, nu 
consider că am spus o mare prostie susţinînd că economia marxistă - 
prin conceptele sale fundamentale şi prin regulile generale ale 
discursului lor - aparţine unui tip de formaţiune discursivă care s-a 
definit cam în epoca lui Ricardo. în orice caz, Marx însuşi a spus că 
economia sa politică era debitoare, în principiile sale fundamentale, 
lui Ricardo. 

- Care era finalitatea acestei referinţe, chiar marginale, la 
marxism? Nu vi se pare că aceasta e o manieră puţin prea expeditivă 
de a defini judecata asupra marxismului în limitele unei refieepi 
colaterale în cel mult zece pagini? 

- Voiam să reacţionez împotriva unei anumite exaltări 
hagiografice a economiei politice marxiste datorate soartei istorice a 
marxismului ca ideolog politic, născut în secolul al XlX-lea, şi care a 
avut efectele sale în secolul al XX-lea. Dar discursul economic al lui 
Marx relevă de regulile de formare a discursurilor ştiinţifice proprii 
secolului al XlX-lea. Nu e monstruos să spunem asta. E curios că 
oamenii n-au tolerat aşa ceva. Exista refuzul absolut din partea 
marxiştilor tradiţionali de a accepta să se spune orice ar putea să nu 
acorde lui Marx locul fundamental. Dar nu ei au fost, în acea vreme, 
cei mai agresivi; mai mult, cred că marxiştii care erau cei mai 
interesaţi de problemele teoriei economice n-au fost atît de 
scandalizaţi de ceea ce afirmam. Cei care au fost cu adevărat şocaţi 
erau acei neomarxişti în curs de formare şi o făceau în general 
împotriva intelectualilor tradiţionali ai Partidului comunist francez. Să 

spunem cei care vor deveni marxist-leniniştii sau chiar maoiştii din 
anii post-68. Pentru ei, Marx era obiectul unei bătălii teoretice foarte 
importante, dirijate bineînţeles împotriva ideologiei burgheze, dar şi 
împotriva Partidului comunist, căruia i se reproşa inerţia sa teoretică şi 
faptul că nu ştie să transmită altceva decît dogme. 

A existat o întreagă generaţie de marxişti anti-P.C.F., la care 
prevala exaltarea şi evaluarea lui Marx ca prag de ştiinţificitate 
absolută începînd cu care istoria lumii se schimbase. Aceştia nu mi-o 
iertară şi-mi trimiteau scrisori injurioase ... 

- Cînd vorbiţi de marxişti-leninişti sau de maoişti, la cine vă 
gîndiţi în particular? 

- Cei care, după Mai 1968, au ţinut discursuri hiper-maixiste, 
care au făcut ca în Franţa mişcarea din Mai să difuzeze un vocabular 
împrumutat de la Marx, cum nu mai fusese auzit înainte şi care aveau 
să abandoneze totul după cîţiva ani. Altfel spus, evenimentele din Mai 
68 au fost precedate de o exaltare nemăsurată a lui Marx, de o 
hipermarxizare generalizată, pentru care ceea ce fusese scris nu era 
tolerabil, deşi era limitat la o constatare circumscrisă: e o economie 
politică de tip ricaidian. 

- Totuşi, această atitudine de respingere mi se pare a fi ultima 
în ordinea de apariţie în raport cu cele care au fost enumerate: tema 
structuralismului, rezistenţele unei anumite tradiţii marxiste, 
descentrarea în privinţa filosofiei subiectului... 

- Dar, dacă vreţi, şi faptul că nu putea fi luat prea în serios pînă 
la urmă cineva care se ocupa, pe de o parte, de nebunie şi reconstruia, 
pe de altă parte, o istorie a ştiinţelor de o manieră atît de bizară, atît de 
singulară în raport cu problemele recunoscute ca valabile şi 
importante. Convergenţa acestui ansamblu de raţiuni a provocat 
anatema, marea excomunicare a Cuvintelor şi lucrurilor din partea 
tuturor: Les Temps modemes, Esprit, Le Nouvel Observateur, de la 
dreapta, de la stînga, din centm. Asta s-a lăsat din toate părţile cu 
păruială. Cartea n-ar fi trebuit să fie vîndută decît în două sute dc 
exemplare, ori ea a fost vîndută în zeci de mii. 

- A doua jumătate a anilor ’60 este un punct crucial în istoria 
culturii europene, datorită bulversărilor care se pregăteau. 
Comprehensiunea istorică a acestei perioade e încă îndepărtată 
astăzi. Era cu adevărat hipermarxismul semnul unei recuperări sau al 
unei reluări autentice a discursului lui Marx? Ce procese reale se 
declanşaseră? Toate acestea sînt probleme deschise pe care poate că 
nu le-am pus încă în termenii necesari. 

- Ceea ce s-a petrecut înainte şi după 1968 trebuie să fie 
aprofundat ţirând cont şi de consideraţiile pe care le-aţi făcut. 
Gîndindu-mă acum din nou la acea epocă, aş spune că, în definitiv, 
ceea ce era pe cale să se petreacă nu-şi avea propria sa teorie, propriul 
său vocabular. Mutaţiile în curs se produceau în raport cu un tip de 
filosofie, de reflecţie generală, chiar cu un tip de cultură care era în 
mare cel al primei jumătăţi a secolului nostru. Lucrurile erau pe cale 
să se disocieze şi nu exista vocabular apt să exprime acest proces. în 
Cuvintele şi lucrurile, oamenii recunoşteau poate un fel de diferenţă şi 
în acelaşi timp erau revoltaţi de faptul că nu recunoşteau vocabularul a 
ceea ce începea să se petreacă. Ce se întîmpla? Pe de o parte, se trăia, 
în Franţa, sfârşitul epocii coloniale; iar faptul că Franţa nu mai ocupa, 
în echilibrele ordinii mondiale, decît un loc provincial, nu era deloc un 
aspect neglijabil într-o ţară a cărei cultură a fost atît de puternic axată 
pe exaltarea naţională. Pe de altă parte, devenea din ce în ce mai 
manifest tot ceea ce se încercase să se ascundă despre U.R.S.S.: de la 
Tito, destalinizarea, Budapesta... s-a petrecut o bulversare progresivă 
a schemelor şi a valorilor, mai ales în mediile de stînga. în sfârşit, să 
nu uităm războiul din Algeria. La noi, cei care duseseră lupta cea mai 
radicală împotriva războiului erau, în majoritate, înscrişi în P.C.F. sau 
foarte apropiaţi de Partidul comunist. 

Dar în această acţiune, ei n-au fost susţinuţi de Partid, care a 
avut o atitudine ambiguă în momentul războiului. Şi care a avut apoi 
de plătit foarte scump: printr-o pierdere progresivă de control asupra 
tineretului, asupra studenţilor, pentru a ajunge la cele mai mari 
opoziţii în 1968-1970. De altfel, o dată cu războiul din Algeria se 
încheie în Franţa o lungă perioadă de-a lungul căreia, la stînga, se 
crezuse în mod naiv că, în Partidul comunist, luptă dreaptă şi cauză 
dreaptă înseamnă unul şi acelaşi lucru. înainte, chiar cînd se critica 
Partidul, se sfârşea întotdeauna prin a conchide că, în ciuda tuturor, el 
se afla, în mare, de partea cea bună. în mare, şi U.R.S.S.-ul. Dar, după 
războiul din Algeria, acest soi de adeziune necondiţionată începu să se 
fisureze. Evident că nu era uşor să formulezi această nouă poziţie 
critică, pentru că lipsea vocabularul adecvat, în măsura în care nu se 
dorea reluarea celui care furniza categoriile dreptei. 

încă nu s-a ieşit din această problemă. Şi acesta e unul dintre 
motivele pentru care numeroase întrebări s-au amestecat, iar 
dezbaterile teoretice au fost atît de înverşunate şi, în acelaşi timp, atît 
de confuze. Vreau să spun doar că a gîndi stalinismul, politica 
U.R.S.S., oscilaţiile P.C.F. în termeni critici, evitînd folosirea 

limbajului dreptei, nu era foarte la îndemînă. 

- Eu aş spune că era. Dar apropo de vocabular, cînd aţi scris 
Arheologia cunoaşterii, aţi operat o deplasare posterioară achiziţiilor 
conceptuale ale epistemelor şi ale formaţiunilor discursive, prin 
intermediul noţiunii de enunţ, ca şi condiţie materială sau 
instituţională a discursului ştiinţific. Nu credeţi că această schimbare 
sensibilă de orientare - care mi se pare că defineşte încă spatiul 
actual al cercetării dumneavoastră - se datorează în egală măsură şi 
într-un anumit fel climatului, bulversărilor teoretice şi practice care s- 
au declanşat în anii 1968-1970? 

- Nu. Scrisesem Arheologia cunoaşterii înainte de 1968, chiar 
dacă n-a fost publicată decît în 1969. Era o lucrare care se făcea ecoul 
unor discuţii despre structuralism, care mi se părea că produsese o 
mare tulburare şi o mare confuzie în spirite. Aţi amintit ceva mai sus 
critica lui Piaget la adresa mea Ei bine, îmi amintesc că, în acea 
vreme, un elev de-al lui Piaget mi-a trimis imul din textele sale în care 
era explicat cum lipsea, la mine, o teorie a structuralismului, deşi 
făcusem în realitate o analiză structurală. La rîndul său, Piaget publică, 
după numai cîteva luni, o carte în care se vorbea despre mine ca 
despre un teoretician al structuralismului căreia îi lipsea analiza 
structurilor. Adică exact contrariul a ceea ce gîndea elevul său. Veţi 
înţelege că, atunci cînd nici măcar un magistru şi discipolul său nu sînt 
capabili să se pună de acord asupra a ceea ce înseamnă structuralism şi 
structură, discuţia e falsificată şi devine inutilă. Nici măcar criticii 
lucrărilor mele nu ştiau prea bine despre ce vorbeau. De asemenea, am 
încercat să indic eu însumi în ce fel lucrările mele se învârteau toate în 
jurul unui ansamblu de probleme de acelaşi ordin, şi anume cum era 
posibil să analizăm acest obiect specific care sînt practicile discursive 
în regulile lor interne şi în condiţiile lor de apariţie. Astfel s-a născut 
Arheologia cunoaşteri i. 

- O dată cu 1968, un alt filon teoretic recăpătă valoare 
afirmîndu-se ca punct de referinţă de importanţă considerabilă pentru 
cultura tinerilor. Vreau să vorbesc despre şcoala de la Frankfurt: 
Adorno, Horkheimer şi mai ales Marcuse se aflau, cu lucrările lor, în 
centrul dezbaterilor ideologice studenţeşti. Lupta împotriva 
represiunii, antiautoritarismul, fuga în afara civilizaţiei, negarea 
radicală a sistemului: toate temele care, cu o mai mică sau mai mare 
confuzie intelectuală, erau agitate ca nişte cuvinte de ordine pentru 
masele de tineri. Aş vrea să ştiu cum se situează gîndirea 

dumneavoastră în raport cu acest filon teoretic şi asta întrucît mi se 
pare că n-a ti tratat în mod direct acest punct. 

- Ar trebui să înţelegem mai clar cum se face că, deşi mai mulţi 
dintre reprezentaţii săi lucraseră la Paris, după ce au fost expulzaţi din 
universităţile germane de către nazişti, şcoala de la Frankfurt a fost 
ignorată atît de multă vreme în Franţa. 

A început să se vorbească despre ea, cu o anumită intensitate, în 
relaţie cu gîndirealui Marcuse şi cu “freudo-marxismul” său. în ce mă 
priveşte, ştiam destul de puţine lucruri despre şcoala de la Frankfurt. 
Citisem cîteva texte ale lui Horkheimer, angajate într-un ansamblu de 
discuţii a căror miză o înţelegeam cu greu şi în care resimţeam o 
oarecare lejeritate, în raport cu materialele istorice analizate. M-am 
interesat de şcoala de la Frankfurt după ce am citit o carte remarcabilă 
despre mecanismele de pedepsire ce fusese scrisă în Statele Unite, de 
către Kircheimer. 

în acel moment, am înţeles că reprezentanţii şcolii încercaseră să 
afirme, mai devreme decît-mine, lucruri pe care mă străduiam şi eu să 
le susţin de mai mulţi ani. Aceasta explică şi o anumită iritare pe care 
o afişaseră unii văzînd că se făceau în Franţa, dacă nu lucruri identice, 
atunci măcar foarte asemănătoare; într-adevăr, corectitudinea şi 
fecunditatea teoretică ar fi necesitat ca studiul şi cunoaşterea şcolii de 
la Frankfurt să fie mult mai aprofundate. în ceea ce mă priveşte, cred 
că filosofii acestei şcoli au pus probleme în jurul cărora ne chinuim 
încă: în special cea a efectelor de putere în relaţie cu o raţionalitate 
care s-a definit istoric, geografic, în Occident, începînd cu secolul al 
XVI-lea. Occidentul n-ar fi putut atinge rezultatele economice, 
culturale care-i sînt proprii, fără exerciţiul acestei forme specifice de 
raţionalitate. Dar cum să disociezi această raţionalitate de 
mecanismele, de procedurile, de tehnicile, de efectele de putere care o 
însoţesc şi pe care le suportăm atît de greu desemnîndu-le ca forma de 
opresiune tipică a societăţilor capitaliste şi, probabil, şi a celor 
socialiste? Nu s-ar putea trage de aici concluzia că promisiunea 
Auflclărung-uîui de a atinge libertatea prin exerciţiul raţiunii s-a 
răsturnat, dimpotrivă, într-o dominaţie a raţiunii înseşi, care uzurpă 
din ce în ce mai mult locul libertăţii? E o problemă fundamentală în 
care ne zbatem cu toţii, care e comună multora, comunişti sau na Iar 
această problemă, cum se ştie, a fost individualizată, semnalizată de 
Horkheimer înaintea tuturor celorlalţi; şcoala de la Frankfurt a fost cea 
care a interogat, pornind de la această ipoteză, raportul cu Marx. Nu 
Horkheimer este cel care a susţinut că exista, la Marx, ideea unei 

societăţi fără clase, asemănătoare unei imense uzine? 

- Acordaţi o mare importanţă acestui curent de gîndire. Cărui 
fapt atribuiţi anticipările, obţinerea rezultatelor atinse de către şcoala 
de la Frankfurt şi pe care ni le-aţi rezumat mai sus? 

- Cred că filosofii şcolii de la Frankfurt au avut mai mari 
posibilităţi în Germania, adică foarte aproape de U.R.S.S., pentru a 
cunoaşte şi analiza ce se întîmpla în U.R.S.S. far aceasta în cadrul unei 
lupte politice intense şi dramatice, în timp ce nazismul se pregătea să 
îngroape republica de la Weirnar, înăuntrul unei lumi culturale în care 
marxismul şi reflecţia teoretică asupra lui Marx aveau o tradiţie de mai 
mult de cincizeci de ani. 

Cînd recunosc meritele filosofilor şcolii de la Frankfurt, o fac cu 
reaua conştiinţă a celui care ar fi trebuit să-i citească înainte, să-i 
înţeleagă mult mai devreme. Dacă aş fi citit aceste lucrări, aş fi putut 
evita să spun o grămadă de lucruri şi mai ales aş fi evitat anumite 
erori. Poate că, dacă aş fi cunoscut filosofii acestei şcoli cînd eram 
tînăr, aş fi fost atît de sedus de ei încît n-aş fi făcut nimic altceva decît 
să-i comentez. Nu ştii dacă trebuie să te bucuri sau să-ţi pară rău 
pentru aceste influenţe retrospective, pentru aceşti oameni pe care îi 
descoperi după vîrsta la care ai fi putut suferi influenţa lor. 

-Pentru moment, nu mi-aţi vorbit decît de ceea ce vă fascinează 
în şcoala de la Frankfurt, dar aş vrea să ştiu cum şi de ce vă deosebiţi 
de ea. Bunăoară, de la fdosofii din Frankfurt şi de la şcoala lor a 
provenit o critică netă a structuralismului francez - vă reamintesc 
numai scrierile lui Alfred Schmidt despre Levi-Strauss, despre 
Althusser şi chiar despre dumneavoastră, desemnîndu-vă, în general, 
drept "cei care neagă istoria”. 

- Există cu siguranţă diferenţieri. Schematizând, s-ar putea 
afuma, pentru moment, că teoria despre subiect adoptată de şcoala de 
la Frankfurt era destul de tradiţională, de natură filosofică; ea era 
profund impregnată de umanism marxist Se explică în acest fel 
articularea sa specifică pe anumite concepte freudiene, precum 
raportul dintre alienare şi represiune, între eliberare şi sfîrşitul alienării 
şi al exploatării. Nu cred că şcoala de la Frankfurt poate admite că 
ceea ce avem de făcut nu este să ne regăsim identitatea pierdută, să ne 
eliberăm natura noastră încătuşată, să ne degajăm adevărul nostru 
fundamental, ci să mergem către ceva care este cu totul altul. 

Ne mişcăm aici înjurai unei afirmaţii a lui Marx: omul produce 
omul. Cum s-o înţelegem? Pentru mine, ceea ce trebuie să fie produs 
nu este omul aşa cum l-ar fi proiectat natura sau aşa cum îl prescrie 

esenţa sa; avem de produs ceva care nu există încă şi despre care nu 
putem şti ce va fi. 

Cît priveşte cuvînîul “a produce”, nu sînt de acord cu cei care ar 
înţelege că această producere a omului de către om se face asemeni 
producerii unei valori, producerii bogăţiei sau unui obiect de uz 
economic; este în egală măsură distrugerea a ceea ce sîntem şi crearea 
unui lucru cu totul altul, a unei totale inovaţii. însă mi se pare că ideea 
pe care reprezentanţii acestei şcoli şi-o făceau despre această 
producere a omului de către om consta esenţialmente în necesitatea de 
a elibera tot ceea ce, în sistemul represiv legat de o raţionalitate sau în 
cel al exploatării legate de o societate de clase, ţinuse omul îndepărtat 
de esenţa sa fundamentală. 

- Diferenţa rezidă, probabil, în refuzul sau în imposibilitatea 

pentru filosofii şcolii de a gîndi originea omului într-un sens istorico- 
genealogic, mai degrabă decît în termeni metafizici. In discuţie e 
chiar tema sau metafora morţii omului. 1 

- Cînd vorbesc despre moartea omului, vreau să pun capăt la tot 
ceea ce vrea să fixeze o regulă de producere, un scop esenţial acestei 
produceri a omului de către om în Cuvintele şi lucrurile, m-am înşelat 
prezentînd această moarte ca pe ceva ce se petrecea în epoca noastră. 
Am confundat două aspecte. Primul este un fenomen la scară mică, şi 
anume constatarea că, în diferitele ştiinţe umane care s-au dezvoltat - 
o experienţă în care omul angaja, transformînd-o, propria sa 
subiectivitate -, omul nu s-ar fi găsit niciodată la capătul destinelor 
omului. 

Dacă promisiunea ştiinţelor umane a fost să ne facă să 
descoperim omul, atunci în mod sigur ele nu şi-au ţinut-o; dar, ca 
experienţă culturală generală, era vorba mai degrabă de constituirea 
unei noi subiectivităţi printr-o operaţie de reducţie a subiectului uman 
la un obiect de cunoaştere. 

Al doilea aspect pe care l-am confundat cu precedentul este că, în 
cursul istoriei lor, oamenii n-au încetat niciodată să se construiască pe ei 
înşişi, adică să-şi deplaseze neîncetat subiectivitatea, să se constituie 
într-o serie infinită şi multiplă de subiectivităţi diferite;, care nu vor avea 
niciodată un sfârşit şi care nu ne vor plasa niciodată în faţa a ceva care ar 
fr omul. Oamenii se angajează perpetuu într-un proces care, constituind 
obiecte, le deplasează în acelaşi timp, le deformează, le transformă şi le 
transfigurează ca subiect. Vorbind despre moartea omului, în mod 
confuz, simplificator, asta vroiam să spun; dar nu renunţ la ideea de 
fond. Acolo există incompatibilitate cu şcoala de la Frankfurt. 

- In ce fel diferenţa faţă de reprezentanţii şcolii, pe care putem 
s-o măsurăm în raport cu discursul antiumanismului, se reflectă în 
maniera dea concepe şi analiza istoria? 

- Raportul cu istoria este un element care m-a dezamăgit la 
reprezentanţii şcolii de la Frankfurt. Mi s-a părut că ei făceau puţină 
istorie în sensul deplin al termenului, că se refereau la cercetări 
efectuate de alţii, la o istorie deja scrisă şi autentificată de un anumit 
număr de buni istorici, mai curînd de tendinţă marxistă şi că o 
prezentau ca background teoretic. Unii dintre ei susţin că neg istoria. 
Sartre o spune şi el, cred. Despre ei însă s-ar putea mai degrabă spune 
că sînt înghiţitori de istorie aşa cum au confecţionat-o alţii. E o înghit 
gata făcută Nu înţeleg să afirm că fiecare trebuie să construiască 
istoria care-i convine, dar e un fapt că nu m-am mulţumit niciodată pe 
deplin cu lucrările istoricilor. Chiar dacă m-am raportat la numeroase 
studii istorice şi m-am servit de ele, am ţinut întotdeauna să conduc eu 
însumi analizele istorice în domeniile de care mă interesam. 

Cred că filosofii şcolii de la Frankfurt, în schimb, fac următorul 
raţionament cînd se folosesc de istorie: consideră că munca istoricului 
de meserie le furnizează un fel de fundament material susceptibil să 
explice fenomenele de un alt tip, pe care ei le-au numit fenomen 
sociologic sau psihologic, de exemplu. O asemenea atitudine implică 
două postulate: mai întîi, obiectul despre care vorbesc filosofii nu este 
de acelaşi ordin cu istoria viitoare (ceea ce se petrece în capul cuiva 
este un fenomen social care nu-i aparţine); apoi, din momentul în care 
vom fi admis că este bine făcută şi că vorbeşte de economie, o istorie 
va avea în ea însăşi valoare explicativă. 

Dar un asemenea raţionament este, în acelaşi timp, prea modest 
şi prea credul. Prea modest, pentru că, la urma urmelor, ceea ce se 
petrece în capul cuiva sau al unei alte serii de indivizi, sau în 
discursurile pe care le ţin, face parte efectiv din istorie: a spune ceva 
este un eveniment A ţine un discurs ştiinţific nu înseamnă a se situa 
deasupra sau alături de istorie; asta face parte din istorie tot atît dt o 
bătălie sau cît invenţia unei maşini cu vapori sau cît o epidemie. 
Bineînţeles, nu sînt aceleaşi tipuri de evenimente, dar sînt evenimente. 
Cutare medic care a spus cutare măgărie despre nebunie face parte din 
istorie asemeni bătăliei de la Waterloo. 

Pe de altă parte, oricare ar fi importanţa analizelor economice, 
faptul de a considera că o analiză fondată pe mutaţiile de structură 
economică are în sine o valoare explicativă mi se pare a fi o naivitate, 
tipică, de altfel, pentru cei care nu sînt istorici de meserie. Asta nu e 

absolut obligatoriu. Iau un exemplu: acum cîţiva ani, se punea 
întrebarea, cu un anumit interes, de ce interdicţiile în materie de 
sexualitate s-au multiplicat în cursul secolului al XVIII-lea, îndeosebi 
în privinţa copiilor şi a masturbării. Anumiţi istorici vrură să explice 
fenomenul evidenţiind faptul că, în acea epocă, vîrsta pentru căsătorie 
crescuse şi că tineretul fusese constrîns la celibat pentru o perioadă 
mai lungă. Numai că acest fapt demografic, legat bineînţeles de raţiuni 
economice precise, deşi important, nu explică interdicţia: de ce, pe de 
o parte, ai începe să te masturbezi în anul care precede căsătoria? Pe 
de altă parte, însă, chiar dacă se admite că reculul vîrstei pentru 
căsătorie a lăsat, vreme de mai mulţi ani, mari mase de tineri în 
celibat, nu se poate înţelege de ce răspunsul la acest fapt trebuie să fie 
o mai mare represiune în locul unei lărgiri a libertăţii sexuale. Se prea 
poate ca întinderea vîrstei căsătoriei, cu toate legăturile pe care asta le 
poate avea cu modul de producţie, să trebuiască să intre în 
inteligibilitatea fenomenului. Dar cînd e vorba de fenomene atît de 
complexe precum producerea unei cunoaşteri sau a unui discurs, cu 
mecanismele şi cu regulile sale interne, inteligibilitatea care trebuie 
produsă este mult mai complexă. E foarte posibil să nu se poată 
ajunge la o explicaţie unică, o explicaţie în termeni de necesitate. Ar fi 
deja mult dacă s-ar ajunge să se pună în evidenţă cîteva legături între 
ceea ce se încearcă a se analiza si o serie întreagă de fenomene 
conexe. 

- Consideraţi, deci, că exerciţiul unei reflecţii teoretice este 
întotdeauna legat de o elaborare specifică a materialului istoric? A 
gîndi n-ar fi nimic altceva decît o manieră de a face sau de a 
interpreta istoria? 

- Tipul de inteligibilitate pe care încerc să-l produc nu se poate 
reduce la proiecţia unei istorii, să spunem economico-sociale, asupra 
unui fenomen cultural în stare să-l facă să apară ca produsul necesar şi 
extrinsec al acestei cauze. Nu există necesitate unilaterală: produsul 
cultural face şi el parte din ţesutul istoric. E raţiunea pentru care mă 
văd obligat şi eu să elaborez propriile mele analize istorice. A mă 
cataloga drept cel care neagă istoria e cu adevărat o glumă Eu nu fac 
decît istorie. Pentru ei, a nega istoria înseamnă a nu utiliza această 
istorie intangibilă sacră şi omniexplicativă la care au recurs. E evident 
că dacă aş fi dorit, aş fi putut cita, în lucrările mele, cutare sau cutare 
pagină a unui Mathiez sau a vreunui alt istoric. N-am făcut-o pentru că 
nu practic acelaşi tip de analiză. Atîta tot Această idee cum că aş 
refuza istoria provine mai puţin de la istoricii de meserie cît din 

mediile filosofice în care nu se cunoaşte, în fond, genul de raport, în 
acelaşi timp detaşat şi respectuos, pe care-1 reclamă i asemenea analiză 
istorică. Neputînd accepta un asemenea raport cu istoria, ei trag din 
asta concluzia că eu neg istoria. 

- In vremea lui Mai 68 şi imediat după aceea, numeroşi 
intelectuali francezi au participat la luptele studenţeşti; o experienţă 
care a repus în termeni noi problema angajamentului, a raportului cu 
politica, a posibilităţilor şi a limitelor acţiunii culturale. Numele 
dumneavoastră nu figurează printre aceştia. Cel pupn pînă în 1970, 
aţi fost absent din dezbaterea care angrena atunci alte figuri ale lumii 
intelectuale franceze; cum aţi trăit acel Mai 68 şi ce a însemnat el 
pentru dumneavoastră? 

- în luna mai 1968, precum şi în toată perioada războiului din 
Algeria, nu mă aflam în Franţa. Cînd mă întorc în Franţa, o fac 
întotdeauna cu o privire uşor străină, iar ceea ce spun nu e mereu uşor 
primit. îmi amintesc că Marcuse întreba, într-o bună zi, pe un ton de 
reproş, ce făcea Foucault în momentul baricadelor din mai Ei bine, 
eram în Tunisia Şi trebuie să adaug că a fost o experienţă importantă. 

Am avut noroc în viaţă: în Suedia, am văzut o ţară social- 
democrată care mergea bine; în Polonia, o democraţie populara care 
mergea tău. Am cunoscut în mod direct Germania federală în 
momentul expansiunii sale economice, la începutul anilor şaizeci. în 
sfirşit, am trăit într-o ţară din lumea a treia, în Tunisia, vreme de doi 
ani şi jumătate. O experienţă impresionantă: cu puţin înaintea lunii 
mai din Franţa, acolo se produceau revolte studenţeşti foarte intense. 
Ne aflam în martie 1968: greve, întreruperi de cursuri, arestări şi gTevă 
generală. Poliţia intră în universitate, bătu numeroşi studenţi, răni grav 
pe mai mulţi dintre ei şi îi azvîrli în închisoare. Unii fură condamnaţi 
la opt, zece şi chiar paisprezece ani de închisoare. Unii încă se mai 
află acolo. Dată fiind poziţia mea de profesor şi faptul că eram 
francez, eram oarecum protejat în faţa autorităţilor locale, ceea ce mi-a 
permis să realizez cu uşurinţă o serie de acţiuni şi, în acelaşi timp, să 
surprind cu exactitate reacţiile guvernului francez în faţa acestor 
evenimente. Am avut o idee directă despre ceea ce se petrecea în 
universităţile din lume. 

Am fost profund impresionat de acele fete şi de acei băieţi care 
se expuneau unor riscuri formidabile redactînd un manifest, 
distribuindu-1 sau chemînd la grevă. Pentru mine, a fost o veritabilă 
experienţă politică. 

- Vreţi să spuneţi ca aţi făcut o experienţă politică directă? 

- Da. De la adeziunea mea la P.C.F., trecînd prin toate faptele 
care urmaseră în cursul anilor despre care v-am vorbit, nu păstrasem 
din experienţa politică decît un pic de scepticism foarte speculativ. Nu 
ascund asta. în momentul războiului din Algeria, nu putusem să 
particip în mod direct şi, dacă aş fi făcut-o, n-ar fi fost un pericol 
pentru securitatea mea personală. în Tunisia, în schimb, am fost nevoit 
să aduc un sprijin studenţilor, să ating direct.ceva cu totul diferit de 
sforăiala instituţiilor şi discursurilor politice din Europa. 

Mă gîndesc, de exemplu, la ceea ce era marxismul, la modul în 
care funcţiona la noi, cînd eram studenţi în 1950-1952; mă gîndesc la 
ce reprezenta el intr-o ţară precum Polonia, în care devenise obiectul 
unui total dezgust pentru majoritatea tinerilor (independent de 
condiţiile lor sociale), unde era predat ca un catehism; îmi aduc aminte 
,de asemenea, de acele discuţii reci, academice asupra marxismului la 
care participasem în Franţa la începutul anilor şaizeci. în Tunisia, 
dimpotrivă, totul se reclama de la marxism cu o violenţă şi o 
intensitate radicale şi cu un elan impresionant. Pentru acei tineri, 
marxismul nu reprezenta doar o mai bună manieră de a analiza 
realitatea, ci era, în acelaşi timp, un fel de energie morală, de act 
existenţial cu totul remarcabil. Mă simţeam cuprins de amărăciune şi 
de dezamăgire cînd mă gîndeam la distanţa care exista între modul 
studenţilor tunisieni de a fi marxişti şi ceea ce ştiam eu despre 
funcţionarea marxismului în Europa (Franţa, Polonia sau Uniunea 
Sovietică). 

Iată ce a însemnat Tunisia pentru mine: a trebuit să intru în 
dezbaterea politică. N-a fost Mai 68 în Franţa, ci Martie 68, înlr-o ţară 
din lumea a treia. 

- Acordaţi o mare importanţă caracterului de act existenţial 
legat de experienţa politică. De ce? Poate că aveţi impresia că e 
singura garanpe de autenticitate, dar nu credeti că a existat, pentru 
tinerii tunisieni, o legătură între opţiunea lor ideologică şi hotărîrea 
cu care acţionau? 

- Ce anume, în lumea actuală, poate să trezească la un individ 
dorinţa, gustul, capacitatea şi posibilitatea unui sacrificiu absolut? 
Fără să putem suspecta în asta nici cea mai vagă ambiţie sau dorinţă 
de putere şi de profit? E ceea ce am văzut în Tunisia, evidenţa 
necesităţii mitului, a unei spiritualităţi, caracterul intolerabil al 
anumitor situaţii produse de către capitalism, colonialism şi 
neocolonialism. 

într-o luptă de acest gen, problema angajamentului direct. 

existenţial, fizic aş spune, era necesară. Cît despre referinţa teoretică a 
acestor lupte la marxism, cred că nu era esenţială. Să mă explic: 
formaţia marxistă a studenţilor tunisieni nu era foarte profundă şi nici 
nu tindea să fie aprofundată. Veritabila dezbatere între ei asupra 
opţiunilor de tactică şi strategie, asupra a ceea ce trebuiau să aleagă, 
trecea prin interpretări diferite ale marxismului. Era vorba de cu totul 
altceva. Rolul ideologiei politice sau al unei percepţii politice a lumii 
era fără îndoială indispensabil pentru declanşarea luptei; dar, pe de 
altă parte, precizia teoriei şi caracterul său ştiinţific erau chestiuni 
absolut secundare care funcţionau mai mult ca o capcană decît ca 
principiu corect şi just de conduită. 

— N-aţi găsit şi în Franţa semnele acestei participări vii şi 
directe a cărei experienţă aţi jăcut-o în Tunisia? Ce raporturi aţi 
stabilit între cele două experienţe? Cum v-aţi hotărît, după mai, să 
intrap în contact cu luptele studenţeşti, dezvoltînd un dialog şi o 
comparatie care v-ar fi obligat să luap poziţie, în diverse ocazii, şi să 
vă angajap direct în mişcări precum cea a Grupului de informare 
asupra închisorilor, asupra condipei închisorilor, alături de 
intelectuali precum Sartre, Jean-Marie Domenach şi Maurice Clavel? 

- Cînd m-am întors în Franţa în noiembrie-decembrie 1968, am 
fost mai degrabă surprins, mirat şi chiar dezamăgit îmaport cu ceea ce 
văzusem în Tunisia. Luptele, oricare ar fi fost violenţa lor, pasiunea 
lor nu implicaseră în nici un caz acelaşi preţ, aceleaşi sacrificii. Nu 
există comparaţie între baricadele din Cartierul Latin şi riscul real de a 
face, ca în Tunisia, cincisprezece ani de închisoare. S-a vorbit în 
Franţa de hipermarxism, de dezlănţuire a teoriilor, de anateme, de 
grupuscularizare. E exact reversul, contrariul a ceea ce mă pasionase 
în Tunisia. Aceasta explică poate maniera în care am încercat să iau 
lucrurile îneepînd cu acel moment, în decalaj faţă de acele discuţii 
nesfirşite, cu acea hipermarxizare, cu acea discursivitate incoercibilă 
specifică vieţii universităţilor şi, îndeosebi, celei de la Vincennes, în 
1969, Am încercat să fac lucruri care implică un angajament personal, 
fizic şi real, şi care ar pune problemele în termeni concreţi, precişi, 
definiţi înăuntrul unei situaţii date. 

Numai pornind de la aşa ceva s-ar putea propune analizele care 
ar fi necesare. Am încercat, lucrînd în G.I.P ( Groupe d'information 
sur Ies prisons), pe problemele deţinuţilor, să efectuez o experienţă 
pînă la capăt Era oarecum, pentru mine, ocazia de relua, în acelaşi 
timp, ceea ce mă preocupase în lucrări precum Istoria nebuniei sau 
Naşterea clinicii şi ceea ce tocmai experimentasem în Tunisia. 

— Cînd reevocaţi Mai 68, vorbiţi întotdeauna pe un ton care pare 
sc I subevalueze amploarea acestui eveniment, parcă nu vedeţi în el 
decît latura grotescă. Deşi e corect să-i subliniem limitele şi, cu 
deosebire, pe cele ale formării de grupuscule, nu cred că putem 
subevalua fenomenul acestei mişcări de masă care s-a manifestat în 
aproape toată Europa. 

- Mai 1968 a avut o importanţă, fără nici o îndoială, 
excepţională. E sigur că, fără Mai 68, n-aş fi făcut ceea ce am făcut, în 
privinţa închisorii, a delincvenţei, a sexualităţii. N-am vrut să spun că 
Mai 68 n-ar fi avut nici o importanţă fără mine, ci că unele dintre 
aspectele cele mai vizibile şi mai superficiale la sfirşitul lui 1968 şi la 
începutul lui 1969 îmi erau complet străine. Ceea ce era realmente în 
joc, ceea ce a făcut realmente să se schimbe lucrurile era de aceeaşi 
natură şi în Franţa, şi în Tunisia. Numai că, în Franţa, ca prmtr-un soi 
de contrasens pe care Mai 68 îl făcea asupra lui însuşi, sfîrşise prin a fi 
acoperit de formarea de grupuscule, prin pulverizarea marxismului în 
mici corpuri de doctrine care îşi aruncau reciproc anatema. Dar, de 
fapt, în profunzime, lucrurile se schimbaseră în aşa fel încît m-am 
simţit mai în largul meu decît în anii precedenţi, cînd eram în Franţa în 
1962 sau în 1966. Lucrurile de care mă ocupasem începeau să fie de 
domeniul public. Probleme care, în trecut, nu-şi găsiseră un ecou, 
decît poate în antipsihiatria engleză, reveneau de actualitate. Dar, 
pentru a merge mai departe, pentru a aprofunda discursul, mi-a trebuit 
mai întîi să străpung această crustă deopotrivă rigidă şi fărimiţată a 
grupusculelor şi a discuţiilor teoretice infinite. Mi s-a părut că un nou 
tip de raporturi şi de travaliu comun, diferit de trecut, între intelectuali 
şi non-intelectuali, era de-acum posibil. 

- Dar pe ce baze, cu ce discursuri şi cu ce conţinuturi s-a 
stabilit un raport, de vreme ce limbajele nu comunicau? 

- E adevărat că nu vorbeam vocabularul cel mai în vogă. 
Urinasem alte căi. Şi totuşi, existau, într-un anumit sens, puncte 
comune: reuşeam să ne înţelegem pe planul preocupărilor concrete, al 
problemelor reale. Iată că o grămadă de oameni se pasionează de 
îndată ce se vorbeşte de aziluri, de nebunie, de închisori, de oraş, de 
medicină, de viaţă, de moarte, de toate aceste aspecte foarte concrete 
ale existenţei şi care ridică atîtea întrebări teoretice. 

- Lecţia dumneavoastră inaugurală la College de France, 
publicată mai apoi sub titlul Ordinea discursului, datează din 1970. în 
această expunere universitară, analizînd procedurile de excludere 
care controlează discursul, începeţi să stabiliţi, de manieră mai 

evidentă, raportul dintre cunoaştere şi putere. Problema dominaţiei 
exercitate de către putere asupra adevărului, deci a voinţei de adevăr, 
marchează o nouă etapă, importantă, a gîndirii dumneavoastră. Cum 
aţi ajuns să puneţi această problemă în aceşti termeni, sau, mai 
curînd, s-o localizaţi? Şi în ce fel credeţi că tematica puterii, aşa cum 
ap dezvoltat-o, s-a întîlnit cu avîntul mişcării tinerilor din 1968? 

- Despre ce a fost vorba pentru mine în toată viaţa mea de pînă 
atunci? Ce însemna profunda nelinişte pe care o resimţisem în 
societatea suedeză? Şi disconfortul pe care-1 resimţisem în Polonia? 
Mulţi polonezi recunoşteau, totuşi, că condiţiile de viaţă materială 
erau mai bune decît în alte epoci. Mă întreb ,de asemenea, ce putea să 
însemne acel elan de revoltă radicală de care dăduseră dovadă 
studenţii din Tunis. 

Despre ce era voiba peste tot? Despre modul în care se exercita 
puterea, nu numai puterea de stat, ci şi cea care se exercită prin alte 
instituţii sau forme de constrângere, un soi de opresiune permanentă în 
viaţa cotidiană. Ceea ce suportam cu greu, ceea ce era fără încetare 
repus în discuţie şi producea acest gen de nelinişte, despre care nu se 
vorbise de doisprezece ani, era puterea. Şi nu numai puterea de stat, ci 
şi cea care se exercita în sînul unui corp social, prin canale, forme şi 
instituţii extrem de diferite. Nu se mai accepta guvernarea în sensul 
larg al guvernării. Nu vorbesc despre guvernarea de stat, în sensul pe 
care termenul îl are în dreptul public, ci despre acei oameni care ne 
orientează viaţa cotidiană prin ordine, influenţe directe sau indirecte, 
precum cele ale medicilor, de pildă. Scriind Istoria nebuniei, lucrînd 
la Naşterea clinicii, mă gîndeam că fac o istorie genealogică a 
cunoaşterii. Dar adevăratul fir conducător se afla în această problemă 
a puterii. 

în fond, nu făcusem nimic altceva decît să încerc să retrasez 
modul în care un anumit număr de instituţii, începînd să funcţioneze în 
numele raţiunii şi al normalităţii, îşi exercitaseră puterea asupra unor 
grupuri de indivizi, în relaţie cu comportamente, maniere de a fi, de a 
acţiona şi de a spune, constituite ca anomalie, nebunie, maladie etc. în 
fond, nu făcusem nimic altceva decît o istorie a puterii. Dar cine nu e 
de acord astăzi cu a spune că era vorba, în Mai 1968, de o rebeliune 
împotriva unei serii întregi de forme de puteri care se exercitau cu o 
intensitate deosebită asupra unor anumite straturi de vîrstă în anumite 
medii sociale? Din toate aceste experienţe, inclusiv ale mele, se ivea 
un cuvînt, asemănător celor scrise cu cerneală simpatică şi gata să 
apară pe hîrtie cînd se adăuga reactivul potrivit: cuvîntul putere. 

- De la începutul anilor şaptezeci pînă astăzi, discursul 
dumneavoastră asupra puterii şi asupra relaţiilor de putere s-a precizat 
de-a lungul unor articole, interviuri, dialoguri cu studenţi, cu tineri 
militanţi stîngişti, cu intelectuali, o serie de reflecţii pe care le-ap rezumat 
pe urmă în cîteva pagini din cartea Voinţa de cunoaştere. Vreau să vă 
întreb dacă ne aflăm în prezenţa unui nou principiu explicativ al realului, 
aşa cum au observat mulp, sau dacă e vorba de altceva. 

- Au existat enorme neînţelegeri ori rn-am explicat eu greşit N-am 
pretins niciodată că puterea era ceea ce explica totul. Problema mea nu 
era de a înlocui o explicaţie prin economic cu o explicaţie prin putere. 
Am încercat să coordonez, să sistematizez aceste diferite analize pe 
care le făcusem puterii, fără să înlătur empiricul, adică, înlr-un anumit 
fel, ceea ce era încă orb în ele. 

Puterea, pentru mine, este ceea ce trebuie explicat. Cînd mă 
gîndesc din nou la experienţele pe care le-am trăit în societăţile 
contemporane sau la cercetările istorice pe care le-am făcut, regăsesc 
mereu chestiunea puterii. O chestiune de care nici un sistem teoretic - 
că e filosofia istoriei, teoria generală a societăţii ori chiar teoria 
politică - nu este capabil să dea seama; de aceste fapte de putere, de 
aceste mecanisme de putere, de aceste relaţii de putere care sînl 
prezente în problema nebuniei, a medicinii, a închisorii etc. Cu acest 
pachet de lucruri empirice şi rău elucidate care sînt relaţiile de putere 
am încercat eu să mă bat, ca şi cu ceva care avea nevoie să fie 
explicat. Şi nicidecum ca principiu de explicaţie pentru tot restul. Dar 
nu mă aflu decît la începutul muncii mele, bineînţeles că n-am 
încheiat-o. De aceea, nu înţeleg cum s-a putut spune că, pentru mine, 
problema puterii era un fel de principiu abstract care se impunea ca 
atare şi pe care, în definitiv, nu-1 lămurisem, 

Dar nimeni nu l-a lămurit vreodată. înaintez pas cu pas, 
examinînd succesiv domenii diferite pentru a vedea cum ar putea fi 
elaborată o concepţie generală a relaţiilor dintre constituirea unei 
cunoaşteri şi exerciţiul puterii. Nu mă aflu decît la început. 

- Una dintre observaţiile pe care le-am putea face asupra 
modului în care înfruntap dumneavoastră tema puterii este 
următoarea: extrema parcelarizare sau localizare a întrebărilor 
sfîrşeşte prin a împiedica trecerea de la o dimensiune să spunem 
corporativă, în analiza puterii, la o viziune de ansamblu în care e 
inserată problema particulară. 

- E o întrebare care mi se pune adeseori: ridicaţi probleme 
localizate, dar nu luaţi niciodată poziţie în raport cu unele opţiuni de 
ansamblu. 

E adevărat că problemele pe care le pun se referă întotdeauna la 
chestiuni localizate şi particulare. Aşa se înlîmplă în cazul nebuniei şi 
al instituţiilor psihiatrice sau al închisorilor. Dacă vrem să punem 
problemele de manieră riguroasă, precisă şi aptă să dea naştere la 
interogaţii serioase, n-ar trebui oare să mergem şi să le căutăm tocmai 
în formele lor cele mai singulare şi mai concrete? Mi se pare că nici 
unul dintre marile discursuri despre societate care s-au ţinut pînă acum 
nu e atît de convingător încît să-i putem acorda încredere. Pe de altă 
parte, dacă vrem cu adevărat să construim ceva nou sau, în orice caz, 
dacă vrem ca marile sisteme să se deschidă în sfirşit către un anumit 
număr de probleme reale, trebuie să căutăm datele şi întrebările acolo 
unde sînL Şi apoi nu cred că intelectualul poate, plecînd doar de la 
cercetările sale livreşti, academice şi erudite, să pună adevăratele 
întrebări privind societatea în care trăieşte. Dimpotrivă, una dintre 
primele forme de colaborare cu non-intelectualii este tocmai aceea de 
a asculta problemele lor şi de a lucra cu ei pentru formularea acestora: 
ce spun nebunii? Care este viaţa intr-un spital psihiatric? Care este 
munca unui infirmier? Cum reacţionează ei? 

- Poate că nu m-am Jacut bine înţeles. Nu discut necesitatea de 
a pune probleme localizate, chiar de manieră radicală, dacă e nevoie. 
In plus, sînt sensibil la ceea ce spuneţi relativ la travaliul intelectual. 
Totuşi, mi se pare că o anumită manieră de a aborda problemele, 
particularizîndu-le, sjîrşeşte prin a suprima posibilitatea de a le 
coordona cu altele în viziunea generală a unei situaţii istorice şi 
politice determinate. 

- E indispensabil să localizăm problemele din raţiuni teoretice şi 
politice. Dar asta nu înseamnă că nu sînt probleme generale. La urma 
urmelor, ce e mai general într-o societate decît modul în care ea îşi 
defineşte raportul cu nebunia? în care se reflectă ca rezonabilă? Cum 
conferă ea putere raţiunii şi motivaţiei sale? Cum îşi constituie ea 
raţionalitatea şi cum şi-o dă ca raţiune în general? Cum stabileşte ea, 
în numele raţiunii, puterea oamenilor asupra lucrurilor? lată pînă la 
urmă una dintre problemele cele mai generale ce pot fi puse unei 
societăţi privind funcţionarea şi istoria sa. Sau alta: cum separăm ceea 
ce e legal de ceea ce nu este? Puterea care e conferită legii, efectele de 
separare pe care legea le va introduce într-o societate, mecanismele de 
conslringere care sprijină funcţionarea legii sînt alte întrebări printre 
cele mai generale ce pot fi puse unui societăţi. E adevărat desigur că 
pun problemele în termeni locali, dar cred că asta îmi permite să scot 
la iveală probleme cel puţin tot atît de generale precum cele pe care 

avem obiceiul să le considerăm statutar ca atare. în fond, nu este 
dominaţia raţiunii la fel de generală ca şi dominaţia burgheziei? 

- Cînd vorbeam de viziune generală, Jăceam referinţă în mod 
esenţial la o dimensiune politică a unei probleme şi la necesara sa 
articulare în interiorul unei acţiuni sau al unui program mai amplu şi 
în acelaşi timp legat de anumite contingenţe istorico-politice. 

- Generalitatea pe care încerc eu s-o pun în evidenţă nu este de 
acelaşi tip ca şi celelalte. Iar cînd mi se reproşează că nu pun decît 
probleme locale, se confundă caracterul local al analizelor mele care 
fac să apară probleme şi o anumită generalitate pe care o postulează de 
obicei istoricii, sociologii, economiştii etc. 

Problemele pe care le pun nu sînl mai puţin generale decît cele 
pe care le pun în mod obişnuit partidele politice sau marile instituţii 
teoretice care definesc marile probleme ale societăţii. Nu s-a întîmplat 
niciodată ca partidele comuniste sau socialiste să aducă, bunăoară, la 
ordinea de zi a lucrărilor lor, analiza a ceea ce este puterea raţiunii 
asupra non-raţiunii. Poate că nu e sarcina lor. Dar, dacă nu e problema 
lor, nici a lor nu e neapărat problema mea. 

Ceea ce spuneţi este complet acceptabil. Insă mi se pare că 
prin asta confirmaţi o anumită închidere sau indisponibilitate de a vă 
deschide discursul tocmai la nivelul politicii... 

- Dar cum se face că marile aparate teoretico-politice care 
definesc criteriile consensului în societatea noastră n-au reacţionat 
niciodată în faţa problemelor atît de generale pe care le pun eu? Cînd 
am ridicat problema nebuniei, care e o problemă generală în orice 
societate şi deosebit de importantă în istoria societăţii noastre, cum se 
face că s-a reacţionat mai întîi prin tăcere, apoi prin condamnare 
ideologică? Cînd am încercat, împreună cu plţii, lucrînd în mod 
concret alături de cei care ieşeau din închisoare, lucrînd cu agenţi de 
supraveghere, cu familiile deţinuţilor, să pun problema închisorii în 
Franţa, ştiţi cum a replicat Partidul Comunist Francez? Unul din 
cotidianele sale locale, din regiunea pariziană, s-a întrebat de ce nu 
fuseserăm încă aruncaţi în închisoare şi care puteau fi legăturile 
noastre cu poliţia, dat fiind că aceasta ne tolera. 

Iată de ce spun: “Cum se procedează pentru a-mi reproşa că nu 
pun probleme generale, că nu iau niciodată poziţie în raport cu marile 
întrebări puse de partidele politice?” în realitate, pun probleme 
generale şi sînt acoperit de anateme; iar apoi, cînd se realizează că 
anatema nu prinde, sau cînd se recunoaşte o anumită importanţă 
problemelor ridicate, sînt acuzat că nu sînt în măsură să dezvolt o serie 

completă de întrebări în termeni generali. Dar eu nu resping acest tip 
de generalitate care, de altfel, aşa cum e concepută, are ca efect prim 
fie să mă condamne în problemele pe care le pun, fie să mă excludă 
din munca pe care o fac. Eu sînt cel care le pune întrebarea: de ce 
refuzaţi problemele generale pe care le pun? 

- Nu cunosc episodul pe care mi-l povestiţi despre de munca 
dumneavoastră pe problemele închisorii. In orice caz, nu voiam să mă 
refer la chestiunea raporturilor dumneavoastră cu politica franceză şi 
îndeosebi cu cea a P.C.F. îmi puneam o întrebare mai generală. 
Pentru orice problemă localizată se prezintă întotdeauna necesitatea 
de a găsi soluţii, chiar provizorii şi tranzitorii, în termeni politici. De 
unde se naşte necesitatea de a deplasa viziunea unei analize 
particulare la examenul posibilităplor reale, între care se poate 
dezvolta un proces de schimbare şi de transformare. în acest echilibru 
între situaţia localizată şi cadrul general se joacă funcţia politică. 

- O altă observaţie care mi s-a făcut adesea este şi aceasta: “Nu 
spuneţi niciodată care ar putea fi soluţiile concrete la problemele pe 
care le puneţi; nu faceţi propuneri. Partidele politice, în schimb, aut 
obligate să ia poziţie in faţa cutărei sau cutărei situaţii; 
dumneavoastră, prin atitudiuea pe care o aveţi, nu le ajutaţi.” Voi 
răspunde: din raţiuni care ţin esenţialmente de opţiunea mea politică, 
în sensul larg al termenului, nu vreau nicidecum să joc rolul celui care 
prescrie soluţii. Consider că rolul intelectualului astăzi nu este de a 
face legea, de a propune soluţii, de a profetiza, căci, în această funcţie, 
el nu poate decît să contribuie la funcţionarea unei situaţii de putere 
determinate care trebuie, după părerea mea, să fie criticată. 

înţeleg de ce partidele politice preferă să aibă raporturi cu 
intelectualii care oferă soluţii. Ele pot astfel stabili cu ei raporturi de 
asemănare; intelectualul avansează o propunere, partidul o critică sau 
formulează o alta. Refuz funcţionarea intelectualului ca alter ego, 
dublură şi, în acelaşi timp, alibi al partidului politic. 

- Dar nu credeţi că avep un rol, oricare ar fi el, prin scrierile, 
articolele, eseurile dumneavoastră? Care ar fi acest rol? 

- Rolul meu este de a pune întrebări în mod efectiv, veritabil, şi 
de a le pune cu cea mai mare rigoare posibilă, cu maximum de 
complexitate şi de dificultate în aşa fel încît o soluţie să nu se nască 
dintr-odatâ, din capul vreunui intelectual reformator sau în capul 
biroului politic al unui partid. Problemele pe care încerc să le pun, 
lucrurile acestea âtît de încîlcite care sînt crima, nebunia, sexul, şi care 
ating viaţa cotidiană, nu pot fi uşor rezolvate. Vor trebui ani pentru 

asta, zeci de ani de muncă, de realizat la bază cu persoanele direct 
vizate, redîndu-le dreptul la cuvînt, şi multă imaginaţie politică. Poate 
că atunci vom reuşi să reînnoim o situaţie care, în termenii în care e 
pusă astăzi, nu duce decît la impasuri şi la blocaje. Mă feresc să 
prescriu legi. încerc mai degrabă să pun probleme, să le fac să lucreze, 
să le arăt într-o complexitate care să-i facă să tacă pe profeţi şi pe 
legislatori, pe toţi cei care vorbesc pentru alţii şi înaintea celorlalţi. 
Numai atunci va putea apărea complexitatea problemei în legătura sa 
cu viaţa oamenilor şi, în consecinţă, va putea apărea legitimitatea unei 
elaborări comune prin întrebări concrete şi cazuri dificile, prin mişcări 
de revoltă, prin reflecţii şi mărturii. E vorba de a elabora puţin cîte 
puţin, de a introduce modificări susceptibile, dacă nu să găsească 
soluţii, cel puţin să schimbe datele problemei. 

Aş dori să uşurez astfel un întreg travaliu social înăuntrul 
corpului însuşi al societăţii şi asupra ei însăşi. Aş vrea să pot participa 
eu însumi la acest travaliu fără a delega responsabilităţi vreunui 
specialist, nu mai mult mie decît altora. Să fac în aşa fel încît în sînul 
însuşi al societăţii datele problemei să fie modificate, iar impasurile să 
fie deblocate. în sfîrşit, să terminăm cu purtătorii de cuvînt 

- Vreau să vă dau un exemplu concret. Acum doi sau trei ani, 
opinia publică italiană a fost zguduită de cazul unui băiat care şi-a ucis 
tatăl, punînd capăt unei tragice istorii de violenţe şi de umilinţe pe care 
le înduraseră el şi mama lui. Cum să judeci homicidul, săvîrşit de un 
minor, care, în cazul de faţă, se producea la apogeul unei serii de 
violenţe nemaiîntîlnite aplicate de tată? încurcături a magistraturii, 
opinie publică puternic divizată, discuţii încinse. Iată un episod în care 
trebuie găsită soluţia, desigur tranzitorie, la o problemă foarte delicată. 
Şi iată funcpa decisivă a echilibrului şi a opţiunii politice. Copilul 
paricid a primit o condamnare relativ uşoară în raport cu codul penal 
în vigoare; şi bineînţeles că se mai discută şi astăzi despre acest caz. N- 
cr trebui luată o poziţie în situaţii de acest gen? 

- Italia îmi ceruse declaraţii pe marginea acestei chestiuni. Am 
răspuns că nu cunoşteam situaţia. Dar s-a produs un fapt asemănător 
în Franţa. Un tînăr de treizeci de ani, după ce şi-a ucis soţia, 
sodomizase şi ciopîrţise cu toporul un copil de doisprezece ani. însă 
ucigaşul petrecuse mai mult de cincisprezece ani în instituţii 
psihiatrice (de la virata de zece ani pînă la douăzecişicinci, aproape): 
societatea, psihiatrii, instituţiile medicale îl declaraseră iresponsabil 
punîndu-1 sub tutelă şi facîndu-1 să trăiască în condiţii groaznice. A 
ieşit de acolo şi, după doi ani, a comis această crimă oribilă. Iată pe 

cineva caie, declarai iresponsabil pînă ieri, devine dintr-odală 
responsabil. Dar cel mai uimitor în această afacere este că ucigaşul a 
declarat: “E adevărat, sînl responsabil; aţi făcut din mine un monstru 
şi, prin urmare, pentru că sînt un monstru, tăiaţi-mi capul”. A fost 
condamnat la închisoare pe viaţă. S-a întîmplat că lucrasem mai mulţi 
ani în seminarul meu de la College de France pe problema 
expertizelor psihiatrice; unul dintre avocaţii ucigaşului, care lucrase cu 
mine, mi-acerut să intervin în presă şi să iau poziţie faţă de acest caz. 
Am refuzat, nu mă simţeam în stare să fac asta. Ce sens ar fi avut să 
încep să profetizez şi să fac pe cenzorul? Am jucat rolul meu politic 
făcînd să apară problema în toată complexitatea sa, provocînd îndoieli, 
incertitudini astfel încît acum nici un reformator, nici un preşedinte de 
sindicat de psihiatri să nu fie capabil să spună: “Iată ce trebuie făcut”. 
Problema e pusă acum în aşa condiţii încît ea va lucra vreme de mulţi 
ani de-acum, creînd o nelinişte. Din asta vor ieşi schimbări mult mai 
radicale decît dacă mi s-ar cere să lucrez la redactarea unei legi care ar 
reglementa chestiunea expertizelor psihiatrice. 

Problema este mai complicată şi mai profundă Ea pare ario 
chestiune tehnică, dar e toată problema nu numai a raporturilor dintre 
medicină şi justiţie, ci şi a raporturilor dintre lege şi cunoaştere; adică a 
modului în care o cunoaştere ştiinţifică poate funcţiona în interiorul unui 
sistem care este cel al legii. Problemă uriaşă enormă. Vreau să spun: ce 
înseamnă a-i reduce importanţa asignînd cutărui sau cutărui legislator - 
fie el filosof sau om politic - grija de a redacta o nouă lege? Ceea ce 
contează este ca acest conflict ait de greu de depăşit, între lege şi 
cunoaştere, să fie pus la încercare, să fie agitat în miezul societăţii pînă 
cînd aceasta defineşte un alt raport cu legea şi cu cunoaşterea. 

- N-aş fi atit de optimist în privinţa acestor posibile 
automatisme pe care le doriţi şi care ar trebui să conducă la o 
reechilibrare între lege şi cunoaştere prin intermediul unei mişcări 
inerente societăţii civile... 

- N-am vorbit de societatea civilă. Eu consider că opoziţia 
teoretică dintre stat şi societatea civilă, asupra căreia lucrează teoria 
politică de o sută cincizeci de ani, nu este foarte fecundă Unul dintre 
motivele care mă îndeamnă să pun problema puterii sesizând-o 
oarecum în miezul său, acolo unde se exercită, fără a căuta nici 
formulările sale generale, nici fundamentele sale, este că refuz 
opoziţia între un stat care ar fi deţinător al puterii şi care şi-ar exercita 
suveranitatea asupra unei societăţii civile, care, în ea însăşi, n-ar fi 
depozitara unor asemenea procese de putere. Ipoteza mea e că opoziţia 

dintre stal şi societatea civilă nu este pertinentă. 

- Oricum ar fi, nu vi se pare că, în fond, eludînd într-un anumit 
fel dimensiunea politică, afirmaţia dumneavoastră riscă să reprezinte 
un soi de diversiune în raport cu mizele contingente şi complexe care 
se pun în societate, dar care au un efect imediat pe planul instituţiilor 
şi al partidelor? 

- Vechi reproş grapuscular: a-i acuza pe cei care nu fac acelaşi 
lucra ca şi tine că fac diversiune. Problemele de' care mă ocup sînt 
probleme generale. Trăim intr-o societate în care formarea, circulaţia 
şi consumul de cunoaştere sînt un lucru fundamental. Dacă 
acumularea capitalului a fost una dintre trăsăturile fundamentale ale 
societăţii noastre, nu altfel stau lucrurile pentru acumularea 
cunoaşterii. Dar exerciţiul, producerea, acumularea cunoaşterii nu pot 
fi disociate de mecanismele puterii cu care întreţin relaţii complexe ce 
trebuie analizate. Din secolul al XVI-lea încoace, s-a considerat 
întotdeauna că dezvoltarea formelor şi a conţinuturilor cunoaşterii era 
una dintre cele mai mari garanţii de eliberare pentru umanitate. E unul 
dintre marile postulate ale civilizaţiei noastre care s-a universalizat în 
lumea întreagă. însă e un fapt deja constatat de către şcoala de la 
Frankfurt că formarea marilor sisteme de cunoaştere a avut şi efecte şi 
funcţii de aservire şi de dominaţie. Ceea ce conduce la revizuirea 
completă a postulatului după care dezvoltarea cunoaşterii constituie o 
garanţie de eliberare. Nu e asta o problemă generală? 

Credeţi că a pune acest tip de probleme înseamnă a face 
diversiune în raport cu cele pe care le pun partidele politice? Fără 
îndoială că nu sînt direct asimilabile cu tipul de generalităţi pe care le 
formulează partidele politice, care nu acceptă în fond decît aceste 
generalităţi codate care pot intra într-un program, care să fie factori de 
agregare pentru clientelele lor, şi care se pot integra în tactica lor 
electorală. Dar nu putem accepta să fie calificate de marginale, locale 
şi diversioniste anumite probleme pur şi simplu pentru că nu intră în 
filtrul generalităţilor acceptate şi codificate de către partidele politice. 

- Cînd abordaţi problema puterii, păreţi s-o faceţi fără a vă 
raporta direct la distincţia dintre efectele prin care puterea se 
manifestă înăuntrul statului şi diferitele instituţii. In acest sens, cineva 
a susţinut că, pentru dumneavoastră, puterea n-ar avea nici un chip, 
ar fi omniprezentă. N-ar exista atunci nici o diferenţă între, să zicem, 
un regim totalitar şi un regim democratic? 

-în A supraveghea şi a pedepsi, am încercat să arăt în ce fel un 
anumit tip de putere exercitată aarpra indivizilor prin intermediul 

educaţiei, prin formarea personalităţii era corelativ, în Occident, cu 
naşterea mi numai a unei ideologii, ci şi a unui regim de tip liberal. în 
alte sisteme politice şi sodale - monarhia administrativă sau 
feudalitatea -, un asemenea exerciţiu al puterii asupra indivizilor n-ar fi 
fost posibil. Analizez doar fenomene precise şi localizate: de exemplu, 
formarea sistemelor disciplinare în Europa secolului al XVIII-lea. N-o 
fac pentru a spune că civilizaţia occidentală este o civilizaţie disciplinară 
în toate aspectele sale. Sistemele de disciplină sânt aplicate de către unii 
în raport cu alţii. Fac o diferenţă între guvernanţi şi guvernaţi. Mă 
străduiesc să explic de ce şi în ce fel aceste sisteme s-au născut în cutare 
epocă, în cutare ţară, pentru a răspunde cutăror nevoi. Nu vorbesc de 
societăţi care n-ar avea nici geografie, nici calendar. Nu văd efectiv cum 
mi s-ar putea obiecta că nu stabilesc diferenţe între regimurile totalitare, 
bunăoară, şi cele care nu sint astfel. în secolul al XVIII-lea, nu existau 
state totalitare în sensul modem. 

- Dar, dacă am dori să considerăm cercetarea dumneavoastră 
ca o experienţă a modernităţii, ce învăţăminte am putea trage din ea? 
Asta pentru că, prin faptul că sînt repuse, nerezolvate, marile 
întrebări ale raportului dintre cunoaştere şi putere, atît în societăţile 
democratice, cît şi în cele totalitare, pînă la urmă n-ar fi stabilită nici 
o diferenţă substanţială între unele şi celelalte. Altfel spus,, 
mecanismele de putere pe care le analizaţi sînt identice, sau aproape, 
în orice tip de societate din lumea modernă. 

- Cînd mi se face o obiecţie de acest gen, îmi amintesc de acei 
psihiatri care, după ce-au citit Istoria nebuniei care trata despre 
argumente relative la secolul al XVIII-lea, au spus: “Foucault ne 
atacă”. Nu era totuşi vina mea dacă se recunoşteau în ceea ce 
scrisesem. Asta dovedeşte pur şi simplu că un anumit număr de lucruri 
nu s-au schimbat. 

Cînd am redactat cartea despre închisori, nu făceam evident 
aluzie la închisorile din democraţiile populare sau din U.R.S.S.; tratam 
despre Franţa secolului al XVIII-lea, foarte precis dintre 1760 şi 1840. 
Analiza se opreşte în 1840. Dar iată că mi se spune: “Nu faceţi nici o 
diferenţă între un regim totalitar şi un regim democratic!” Ce anume 
vă face să gîndiţi asta? O asemenea reacţie dovedeşte doar că ceea ce 
spun e considerat, în fond, ca actual. Puteţi să plasaţi ce spun în 
U.R.S.S. sau într-o ţară occidentală, puţin conteaaA, e treaba 
dumneavoastră. Eu mă străduiesc, dimpotrivă, să arăt cît de mult e 
vorba de probleme istoric situate, într-o epocă determinată. 

Acestea fiind spuse, cred că tehnicile puterii pot fi transpuse, în 

cursul istoriei, de la armată la şcoală etc. Istoria lor e relativ autonomă 
în raport cu procesele economice care se dezvoltă. Gîndiţi-vă la 
tehnicile utilizate în coloniile de sclavi din America latină şi pe care le 
putem regăsi în Franţa sau în Anglia secolului al XlX-lea. Există 
aşadar o autonomie, relativă, non-absolută, a tehnicilor de putere. Dar 
n-am susţinut niciodată că un mecanism de putere e suficient pentru a 
caracteriza o societate. 

Lagărele de concentrare? Se spune că sînt o invenţie engleză; dar 
asta nu înseamnă, nici nu permite să se susţină că Anglia a fost o ţară 
totalitară. Dacă există o ţară care, în istoria Europei, n-a fost totalitară, 
aceea e Anglia, dar ea a inventat lagărele de concentrare care au fost 
unul dintre principalele instrumente ale regimurilor totalitare. Iată un 
exemplu de transpunere a unei tehnici de putere. Dar n-am spus 
niciodată şi nici nu cred că existenţa lagărelor de concentrare, în ţările 
democratice precum şi în cele totalitare, poate să însemne că nu există 
diferenţe între unele şi celelalte. 

- Am înţeles. Dar gîndifi-vă o clipă la funcţionalitatea politică, la 
implicaţiile discursului dumneavoastră în formularea simplui comun. 
Analiza riguroasă, dar astfel delimitată, a tehnologiilor de putere n-ar 
conduce la un soi de “indiferentism”. în raport cu valorile, cu marile 
opţiuni ale diferitelor sisteme politice şi sociale contemporane? 

- Există o tendinţă care constă în a absolvi un anumit regim 
politic de tot ceea ce poate face în numele principiilor din care se 
inspiră. Democraţia, sau mai degrabă un anumit liberalism care s-a 
dezvoltat în secolul al XlX-lea, este cea care a pus la punct tehnici 
extrem de coercitive, care au fost, intr-un anumit sens, contraponderea 
unei libertăţi economice şi sociale acordate pe de altă parte. Nu puteau 
fi, evident, eliberaţi indivizii fără a-i dresa Nu văd de ce ar însemna 
că ignori specificitatea unei democraţii dacă spui în ce fel şi de ce a 
avut ea nevoie de asemenea tehnici. Că aceste tehnici au putut fi 
recuperate de regimuri de tip totalitar, care le-au făcut să funcţioneze 
într-un anumit fel, e foarte posibil şi nu conduce la suprimarea 
diferenţei dintre cele două regimuri. Nu se poate vorbi de o diferenţă 
de valoare dacă aceasta nu se articulează pe o diferenţă analizabilă. Nu 
e vorba de a spune: “Acesta e mai bun decît celălalt”, dacă nu spui în 
ce constă unul şi celălalt. 

Ca intelectual, nu vreau să profetizez sau să fac pe moralistul, să 
anunţ că ţările occidentale sînt mai bune decît cele din Est etc. 
Oamenii au atins vîrsta majoratului politic şi moral. De ei depinde să 
aleagă individual şi colectiv. E important să spunem cum funcţionează 

un anumit regim, în ce constă el şi să împiedicăm o serie întreagă de 
manipulări şi de mistificări. Dar alegerea, oamenii trebuie s-o facă. 

- In urmă cu doi sau trei ani, moda noilor filosofi s-a răspîndit 
în Franţa: un curent cultural despre care putem spune, pe scurt, că se 
situa pe o linie de refuz al politicii. Care este atitudinea şi judecata 
dumneavoastră în privinţa lor? 

- Nu ştiu ce spun noii filosofi. N-am citit mare lucru din ei. Li se 
atribuie teza după care n-ar exista diferenţă: stăpînul ar fi întotdeauna 
stăpîiuil şi, orice se întimplă, am fi prinşi în capcană. Nu ştiu dacă e cu 
adevărat teza lor. în orice caz, nu e nicidecum teza mea. încerc să 
produc analizele cele mai precise şi mai diferenţiale cu putinţă pentru 
a arăta cum se schimbă lucrurile, cum se transformă şi se diferenţiază. 
Cînd studiez mecanismele de putere, încerc să studiez specificitatea 
lor; nimic nu mi-e mai străin decît ideea unui stăpîn care îţi impune 
propria sa lege. Nu admit nici noţiunea de stăpînire, nici 
universalitatea legii. Dimpotrivă, încerc să surprind mecanisme de 
exerciţiu efectiv al puterii; şi o fac pentru că cei care sînt prinşi în 
aceste relaţii de putere, care sânt implicaţi în ele pot, în acţiunile lor, în 
rezistenţa lor şi în rebeliunea lor, să le scape, să le transforme, deci să 
nu mai fie supuşi. Şi dacă nu spun ce trebuie făcut, nu e pentru că aş 
crede că nu e nimic de făcut. Dimpotrivă, cred că există o mie de 
lucruri de făcut, de inventat, de forjat de către cei care, recunoscînd 
relaţiile de putere în care sînt implicaţi, au decis să le reziste sau să le 
scape. Din acest punct de vedere, întreaga mea cercetare se întemeiază 
pe un postulat de un optimism absolut. Nu-mi efectuez analizele 
pentru a spune: iată cum stau lucrurile, aţi fost păcăliţi. Nu spun aceste 
lucruri decît în măsura în care consider că asta permite transformarea 
lor. Tot ceea ce fac, o fac pentru că serveşte. 

-Acum aş vrea să vă reamintesc conţinutul unei scrisori pe care 
aţi trimis-o la L’Unitâ pe I decembrie 1978; vă exprimaţi acolo, 
printre altele, disponibilitatea pentru o întîlnire şi pentru o discuţie cu 
intelectualii comunişti italieni, pe marginea unui întreg ansamblu de 
argumente. Vi le citez: “Funcţionarea statelor capitaliste şi a statelor 
socialiste, tipurile de societăţi proprii acestor diferite ţări, rezultatul 
mişcărilor revoluponare în lume, organizarea strategiei partidelor în 
Europa occidentală, dezvoltarea, aproape pretutindeni, a aparatelor 
de represiune, a instituţiilor de securitate, dificila legătură dintre 
luptele locale şi mizele generale... ” O asemenea discuţie n-ar trebui 
să fie polemică şi nici destinată să îndepărteze taberele şi 
interlocutorii, punînd în lumină diferenţele care îi separă şi deci 

dimensiunile cercetării. Aş dori să vă întreb care este sensul, dacă 
puteţi să-l precizaţi, a ceea ce propuneţi. 

- Era vorba de teme propuse ca bază pentru o discuţie posibilă. 
Mi se pare, intr-adevăr, că prin criza economică actuală şi prin marile 
opoziţii şi conflicte care se schiţează între naţiunile bogate şi cele 
sărace (între ţările industrializate şi cele neindustrializate), se poate 
observa naşterea unei crize de guvernare. Prin guvernare, înţeleg 
ansamblul instituţiilor şi practicilor prin care sînt ghidaţi oamenii de la 
administraţie pînă la educaţie. Acest ansamblu de proceduri, de 
tehnici, de metode ce garantează ghidarea unora de către alţii este cel 
care mi se pare a fi astăzi în criză, atît în lumea occidentală cît şi în 
cea socialistă. Şi aici, oamenii resimt din ce în ce mai multe dificultăţi 
şi intoleranţă pentru modul în care sînt conduşi. E vorba de un 
fenomen care se exprimă în forme de rezistenţă, uneori de revoltă faţă 
de chestiuni care privesc atît cotidianul cît şi marile decizii, precum 
implantarea unei industrii atomice sau faptul de a plasa oamenii în 
cutare sau cutare bloc economico-politic în care nu se recunosc. Cred 
că se poate găsi, în istoria Occidentului, o perioadă care seamănă cu a 
noastră, chiar dacă lucrurile nu se repetă, desigur, niciodată de două 
ori, nici măcar tragediile sub formă de comedie: sfîrşitul Evului 
Mediu. între secolele al XV-lea şi al XVI-lea, s-a observat o 
reorganizare completă a guvernării oamenilor, această fierbere care a 
condus la protestantism, la formarea statelor naţionale, la constituirea 
monarhiilor autoritare, la distribuirea teritoriilor sub autoritatea unor 
administraţii, la Contrareformă, la noul mod de prezenţă a Bisericii 
catolice în lume. Toate acestea au fost un fel de imensă reamenajare a 
modului în care au fost guvernaţi oamenii atît în raporturile lor 
individuale, cît şi în cele sociale, politice. Mi se pare că ne aflăm din 
nou într-o criză de guvernare. Ansamblul procedeelor prin care 
oamenii se dirijează unii pe alţii sînt repuse în discuţie, evident nu de 
către cei care dirijează, care guvernează, chiar dacă nu pot să nu ia act 
de aceste dificultăţi. Ne aflăm poate la începutul unei mari crize de 
reevaluare a problemei guvernării. 

- In acest tip de cercetare, aşa cum ap observat, “instrumentele 
de analiză sînt nesigure atunci cînd nu sînt absente Iar punctele de 
plecare de la care pot fi efectuate anumite analize şi determinate 
orientări şi judecăţi sînt cu totul diferite. Pe de altă parte, doriţi o 
confruntare care ar depăşi polemicile. 

- Am fost obiectul unor atacuri violente din partea intelectualilor 
comunişti francezi şi italieni. Cum nu vorbesc italiana şi surprind cu 

greu sensul criticilor lor, nu le-am răspuns niciodată. Dar, dat fiind că 
astăzi manifestă voinţa de a abandona anumite metode staliniste în 
discuţiile teoretice, aş dori să le propun să abandoneze acest joc în 
care unul spune ceva, iar celălalt îl va denunţa ca ideolog al 
burgheziei, duşman de clasă, pentru a începe o dezbatere serioasă. 
Dacă se recunoaşte, bunăoară, că ceea ce spun despre criza 
guvemamenîalităţii constituie o problemă importantă, de ce n-am 
pomi de aici pentru a lansa o dezbatere aprofundată? în plus, cred că 
comuniştii italieni, mai mult decît comuniştii francezi, sînt înclinaţi să 
accepte o serie întreagă de probleme legate, de exemplu, de medicină, 
de gestiunea locală a problemelor economice şi sociale, probleme 
concrete care pun problema mai generală a raportului între legislaţie şi 
normalizare, între lege şi normă, între justiţie şi medicină în societăţile 
contemporane. De ce să nu vorbim împreună despre toate astea? 

- Dar, tot despre polemică, aţi precizat în egală măsură că nu 
agreap şi nu acceptap acest tip de discuţii “care mimează războiul şi 
parodiază justipa”. Puteţi să-mi explicap mai bine ce-afi vrut să 
spunep prin asta? 

- Discuţiile în jurul subiectelor politice sînt parazitate de 
modelul războiului: e identificat cel care are idei diferite ca un duşman 
de clasă, împotriva căruia ar trebui luptat pînă la victoria finală. 
Această mare temă a luptei ideologice mă face întrucîtva să surfd, dat 
fiind că legăturile teoretice ale fiecăruia, atunci cînd le priveşti în 
istoria lor, sînt mai degrabă confuze şi fluctuante şi n-au claritatea 
unei frontiere în afara căreia ar fi vînat duşmanul. Această luptă pe 
care încercăm s-o ducem împotriva duşmanului nu este, la urma 
urmelor, o manieră de a acorda ceva seriozitate unor mici dispute fără 
prea mare importanţă? Nu speră oare intelectualii să-şi atribuie, prin 
lupta ideologică, o greutate politică superioară celei pe care o au în 
realitate? N-ar fi mai serios să facem cercetări unii alături de alţii, 
puţin în divergenţă? Spunînd: “Lupt împotriva duşmanului”, în ziua în 
care ne vom afla într-o situaţie reală de război în faţă lui, ceea ce se 
poate înlîmpla oricînd, n-o să-l tratăm atunci ca atare? A urma acest 
drum înseamnă a merge direct către opresiune: e periculos. înţeleg că 
un intelectual poate dori să fie luat în serios de către un partid sau într- 
o societate, mimînd războiul împotriva unui adversar ideologic. Dar 
asta mi se pare periculos. Ar fi mult mai potrivit să considerăm că cei 
cu care sîntem în dezacord s-au înşelat sau că n-am înţeles noi înşine 
ce voiau să facă. 

FILOSOFUL MASCAT 


în ianuarie 1980, Christian Delacampagne se hotăra să-i ceară 
lui Foucault un mare interviu pentru Le Monde, al cănii supliment 
duminical era pe atunci consacrat unor vaste dezbateri ideatice. M. 
Foucault acceptă imediat, dar puse o condiţie de principiu: această 
convorbire trebuia să iămînâ anonimă, numele său să nu apară, iar 
toate indiciile care ar fi permis ghicirea lui să fie şterse. M. Foucault 
îşi justifică astfel poziţia: scena intelectuală fiind prada mass-media, 
starurile devansînd ideile, iar gîndirea ca atare nemaLfiind recunoscută, 
ceea ce este spus contează mai puţin decît personalitatea celui care 
vorbeşte. Şi chiar şi acest tip de critică la adresa mediatizării riscă să 
fie devalorizat - chiar să alimenteze ceea ce caută să denunţe, dacă 
este proferat de cineva care, fără să vrea, ocupă deja un loc în sistemul 
mediatic, cazul lui M. Foucault. Trebuie, deci, pentru a înlătura aceste 
efecte perverse şi pentru a încerca să faci auzită o rostire care să nu 
poată fi redusă la numele celui care o pronunţă, să te decizi să intri în 
anonimat. Ideea i-a plăcut lui C. Delacampagne. S-a convenit ca 
discuţia să aibă loc cu un “fdosof mascat”, lipsit de identitate precisă. 
Rămînea să convingă Le Monde - care dorea o convorbire cu M. 
Foucault - să accepte un text de la “nimeni”. A fost dificil, dar M. 
Foucault s-a arătat inflexibil. 

Secretul a fost bine păstrat pînă la moartea lui M. Foucault. 
Foarte puţini, se pare, au fost cei care au reuşit să-l pătrundă Mai 
tîrziu, Le Monde şi La decouverte au republicat îhtr-un volum această 
convorbire şi altele care făceau parte din aceeaşi serie. Cum se 
întîmplă în astfel de cazuri. Le Monde a decis atunci, în mod 
unilateral, să dezvăluie adevăratul nume al “filosofului mascat”. 
Textul acestei convorbi revine în mod integral lui M. Foucault, care a 
elaborat şi întrebările cu C. Delacampagne şi a rescris cu grijă extremă 
fiecare dintre răspunsurile sale. 

- Permiteţi-mi mai intîi să vă întreb de ce aţi ales 
anonimatul? 

- Cunoaşteţi povestea acelor psihologi veniţi să prezinte un mic 
film-test într-un sat din fundul Africii. După vizionare, le cer 
spectatorilor să le povestească istorioara aşa cum au înţeles-o ei. Ei 
bine, în această anecdotă cu trei personaje, un singur lucru îi 
interesase: trecerea umbrelor şi a luminilor printre copaci. 

La noi, personajele fac legea percepţiei. Ochii au ca obiect 
privilegiat figurile care merg şi vin, care apar şi dispar. 

De ce v-am sugerat să utilizăm anonimatul? Din nostalgie 
pentru vremea în care, fiind cu totul necunoscut, ceea ce spuneam 
avea ceva şanse să fie ascultat. Cu eventualul cititor, suprafaţa de 
contact era fără riduri. Efectele cărţii se răsfrîngeau astfel în locuri 
neprevăzute şi desenau forme la care nu mă gîndisem. Numele este o 
facilitate. 

Voi propune un joc: cel al “anului fără nume”. Timp de un an 
de zile, s-ar edita cărţi fără nume de autor . Criticii ar trebui să se 
descurce cu o producţie complet anonimă. Dar, mă gîndesc eu, poate 
că n-ar avea nimic de spus: toţi autorii ar aştepta anul următor pentru 
a-şi publica operele... 

- Credeţi că astăzi intelectualii vorbesc prea mult? Că ne 
încurcă prin discursurile lor despre orice şi, cel mai adesea, în afara 
subiectului? 

- Cuvîntul intelectual mi se pare ciudat. Intelectuali? N-am 
întîlnit niciodată. Am întîlnit oameni care scriu romane şi alţii care 
îngrijesc bolnavi. Oameni care fac studii economice şi alţii care 
compun muzică electronică. Am întîlnit oameni care predau, care 
pictează şi oameni despre care n-am înţeles prea bine dacă făceau 
ceva. Dar intelectuali, niciodată. 

în schimb, am întîlnit mulţi oameni care vorbesc despre 
intelectual. Şi, ascultîndu-i, mi-am făcut o idee despre ce-ar putea fi 
acest animal. Nu e greu, e cel vinovat. Vinovat cam de toate: că 
vorbeşte, că tace, că se amestecă peste tot... Pe scurt, intelectualul este 
materia primă a verdictului, a sentinţei, a condamnării, a excluderii... 
Nu mi se pare că intelectualii vorbesc prea mult, din moment ce 
pentru mine nu există. Dar găsesc, dimpotrivă, că discursul despre 
intelectuali este de-a dreptul copleşitor şi nu prea liniştitor. 

Am o manie supărătoare. Cînd oamenii vorbesc aşa, în vînt, încerc să- 
mi imaginez ce ar putea da asta transcris în realitate. Cînd “critică” pe 
cineva, cînd îi “denunţă” ideile, când “condamnă” ceea ce scrie, eu mi- 

i imaginez în situaţia ideală în care ar avea întreaga putere asupra lui. 
Las să se întoarcă la sensul lor prim cuvintele pe care le folosesc: “a 
demola”, “a doborî”, “a reduce la tăcere”, “a îngropa”. Şi văd astfel 
cum se întredeschide cetatea radioasă şi luminoasă în care 
intelectualul ar fi în închisoare şi, pe deasupra chiar spînzurat, dacă ar 
fi, în plus, şi teoretician. E adevărat, nu sîntem într-un regim în care 
intelectualii sînt trimişi la orezărie: dar, de fapt, spuneţi-mi, aţi auzit 
vorbindu-se de un anume Toni Negri? Oare nu este el în închisoare ca 
intelectual ? 

- Atunci ce v-a determinat să vă camuflaţi în anonimat? Un 
anumit uzaj publicitar pe care filosofii, astăzi, îl fac sau lasă să fie 
făcut cu numele lor? 

- Asta nu mă şochează absolut deloc. Am văzut pe culoarele 
liceului meu oameni mari din ipsos. Iar acum văd în subsolul primei 
pagini a ziarelor fotografia gînditorului. Nu ştiu dacă estetica s-a 
ameliorat. în schimb raţionalitatea economică, cu siguranţă. 

De fapt mă înduioşează enorm o scrisoare pe care Kant o scrisese 
cînd era deja foarte bătrîn: se grăbea, povesteşte el, împotriva vîrstei şi 
a privirii care scădea, şi a ideilor care începeau să se amestece, să 
teraiine una din cărţile sale pentru tîrgul de la Leipzig. Povestesc asta 
pentru a arăta că nu are nici o importanţă. Publicitate sau nu, tîrg sau 
nu, cartea este altceva. Nimeni nu mă va face să cred vreodată că o 
carte e proastă pentru că i-am văzut autorul la televizor. Dar nici că e 
bună numai din acest motiv. 

Dacă am ales anonimatul, nu este deci pentru a-1 critica pe cutare 
sau cutare, ceea ce nu fac niciodată. Este doar o modalitate de ă mă 
adresa mai direct eventualului cititor, singurul personaj care mă 
interesează aici: “Pentru că nu ştii cine sînt, nu vei fi tentat să cauţi 
motivele pentru care spun ceea ce tu citeşti; lasă-te purtat în voie 
pentru a spune doar: este adevărat, este fals. Asta îmi place, asta nu-mi 
place. Atîta tot”. 


. , 0 ; 

Filosof italian, profesor la universitatea din Padova, rrtaestru ideatic al 

mişcării de extremă stingă Autonomia muncitorească. A făcut 4 ani şi 3 luni 
de detenţie preventivă pentru insurecţie armată împotriva statului, asociere 
subversivă şi constituire de bande armate. A fost eliberat pe 8 iulie 1983, după 
te a fost ales deputat radical în timpul încarcerării sale. Cum imunitatea sa 
parlamentară îi fusese ridicată de către Camera Deputaţilor, noi mandate de 
arestare au fost eliberate pe numele lui, motiv pentru care s-a refugiat în 
Franţa. 

- Dar nu aşteaptă publicul de la critică să-i furnizeze aprecieri 
exacte cu privire la valoarea unor opere? 

- Nu ştiu dacă publicul aşteaptă sau nu ca criticul să judece 
operele sau autorii. Judecătorii erau deja prezenţi, cred, înainte ca el să 
poată spune ceea ce avea chef să spună. 

Se pare că Coibet avea un prieten care se trezea noapte ţipînd: 
“Să judec, vreau să judec”. E ciudat cît de mult le place oamenilor să 
judece. Se judecă pretutindeni, tot timpul. Fără îndoială că este unul 
dintre lucrurile cele mai simple care i-au fost date umanităţii să le 
facă. Şi ştiţi prea bine că ultimul om, atunci cînd, în sfîrşil, ultima 
radiaţie îl va fi făcut cenuşă pe ultimul său adversar, va improviza o 
masă şchioapă, se va aşeza la ea şi va începe procesul responsabilului. 

Nu mă pot împiedica să mă gîndesc la o critică ce-ar căuta nu să 
judece, ci să facă să existe o operă, o carte, frază, o idee; ar aprinde 
focuri, ar privi cum creşte iarba, ar asculta vîntul şi ar atinge spuma 
norilor din zbor pentru a o risipi. Ar multiplica nu judecăţile, ci 
semnele existenţei; le-ar chema, le-ar trezi din soma Le-ar inventa din 
cînd în cînd? Cu atît mai bine, cu atît mai bine. Critica prin sentinţă 
mă adoarme; mi-ar plăcea o critică prin scînteieri imaginative. N-ar fi 
suverană şi nici înveşmîntată în roşu. Ar fi doar fulgerul unor furtuni 
posibile. 

- Dar sînt atîtea lucruri care trebuie făcute cunoscute, atîtea 
lucrări interesante incit mas s-med ia ar trebui să vorbească tot timpul 
despre fllosofie... 

- Este clar că există o tensiune tradiţională între “critică” şi cei 
care scriu cărţi. Unii se simt greşit înţeleşi, iar alţii cred că sînt luaţi 
peste picior. Dar ăsta este jocul. 

Mi se pare că azi situaţia e oarecum deosebită. Avem 
instituţii de penurie, în timp ce noi ne aflăm într-o situaţie de 
supraabundenţă. 

Toată lumea a observat exaltarea care însoţeşte de obicei 
publicarea (sau reeditarea) unor opere, uneori chiar interesante, de 
altfel. Ele nu sînt niciodată altceva decît “subversiunea tuturor 
codurilor”, “contratimpul culturii contemporane”, “punerea în 
chestiune radicală a tuturor modalităţilor de a gîndi”. Autorul ei 
trebuie neapărat să fie un marginal ignorat. 

în schimb, trebuie desigur ca ceilalţi să ‘fie trimişi la obscuritatea 
din care n-ar fi trebuit să iasă niciodată; oricum nu erau decît clăbudi 
unei “mode derizorii”, un simplu produs al instituţiei etc. 

Fenomen parizian, se spune, şi superficial. In fapt, eu percep aici, 

mai degrabă, efectele unei nelinişti profunde. Sentimentul “lipsei de 
loc”, al lui “ori eu ori el”, “fiecare pe rînd”. Sîntem aşezaţi în şir 
indian din cauza extremei îngustimi a locurilqr de unde se poate auzi 
şi de unde te poţi face ascultat. 

De aici un soi de angoasă care izbucneşte în mii de 
simptome, plăcute sau mai puţin nostime. De aici, la cei care scriu, 
sentimentul neputinţei lor în faţa mass-media, cărora le reproşează că 
domină universul cărţilor şi că-i fac să existe sau să dispâră pe cei care 
le plac sau le displac. De aici, de asemenea, sentimentul la critici că nu 
se vor face auziţi dacă nu ridică tonul şi dacă nu scot din pălăria 
fermecată, în fiecare săptămînă, cîte un iepure. Tot de aici o 
pseudopolitizare, care maschează, sub necesitatea de a purta o “luptă 
ideologică” sau de a combate “gîndirile periculoase”, profunda 
anxietate de a nu fi nici citit, nici înţeles. De aici şi fobia fantastică a 
puterii: orice persoană care scrie exercită o putere tulburătoare căreia 
trebuie să-i fie impuse, dacă nu un capăt, atunci cel puţin limite. De 
aici, iarăşi, afirmaţia puţin incantatorie că totul, actualmente, este vid, 
pustiit, fără interes şi fără importanţă: afirmaţie care vine în mod 
evident din partea acelora care, nefăcînd nimic ei înşişi, găsesc că 
ceilalţi sînt în plus. 

- Totuşi, nu credeţi că epocii noastre îi lipsesc realmente 
spirite care să fie pe măsura problemelor sale şi mari scriitori? 

- Nu, nu cred în ritumela decadenţei, a absenţei de scriitori, a 
sterilităţii gîndirii, a orizontului înfundat şi întunecat. 

Dimpotrivă, cred că există abundenţă. Şi că noi nu suferim de 
vid, ci de prea puţinul de mijloace pentru a gîndi tot ceea ce se 
întîmplă. Pentru că există o abundenţă a lucrurilor de cunoscut: 
esenţiale sau teribile, miraculoase sau nostime, minuscule şi capitale 
îu acelaşi timp. Şi apoi există o curiozitate imensă, o nevoie de 
cunoaştere. Ne plîngem tot timpul că mass-media îmbuibă minţile 
oamenilor. E ceva mizantropie în această idee. Cred dimpotrivă, că 
oamenii reacţionează; cu cît se vrea mai mult convingerea lor, cu atît 
îşi pun mai multe întrebări. Spiritul nu este o ceară moale. E o 
substanţă reactivă. Iar dorinţa de a şti mai mult, şi mai bine, şi altceva, 
creşte pe măsură ce se doreşte îmbuibarea creierelor. 

Dacă admiteţi asta şi dacă adăugaţi că la universitate şi în alte 
locuri se formează o mulţime de oameni care pot servi de intermediari 
între această masă de lucruri şi această aviditate de cunoaştere, veţi 
putea deduce repede că şomajul studenţilor este lucrul cel mai absurd 
cu putinţă. Problema este de a multiplica pasarelele, canalele, 

mijloacele de informare, reţelele de televiziune şi radio, ziarele. 

Curiozitatea este un viciu care a fost stigmatizat rînd pe rînd 
de creştinism, de filosofie şi chiar de o anumită concepţie a ştiinţei. 
Curiozitate, futilitate. Cuvîntul îmi place, totuşi, el îmi sugerează cu 
totul altceva: evocă “grija”; evocă preocuparea pe care o ai faţă de 
ceea ce există şi de ceea ce ar putea exista; un sens ascuţit al realului 
dar care nu se imobilizează niciodată în faţa lui; o promptitudine în a 
găsi straniu şi singular ceea ce ne înconjoară; o anumită îndîijire în a 
te debarasa de familiarităţi şi de a privi altfel acelaşi lucru; o ardoare 
de a înţelege ceea ce se petrece şi ceea ce trece; o dezinvoltură faţă de 
ierarhiile tradiţionale între important şi esenţial. 

Visez la o epocă nouă a curiozităţii. Avem mijloacele tehnice 
pentru asta; dorinţa există; lucrurile de cunoscut sînt infinite; oamenii 
care se pot angaja la acest travaliu există şi ei. De ce suferim? De prea 
puţin: de canale înguste, gîtuite, cvasi-monopolistice, insuficiente. Nu 
trebuie adoptată o atitudine protecţionistă, pentru a împiedica “reaua” 
informaţie s-o invadeze şi s-o sufoce pe cea “bună”. Trebuie, mai 
degrabă, să multiplicăm căile şi posibilităţile de circulaţie. Fără 
colbertinism în acest domeniu! Ceea ce nu înseamnă, cum există 
adeseori teama, uniformizare şi nivelare prin mediocra. Ci, 
dimpotrivă, diferenţiere şi multiplicare a reţelelor diferite. 

- Cred că, la acest nivel, mass-media şi Universitatea, în loc 
să continue să se opună, ar putea începe să joace roluri 
complementare. 

- Vă amintiţi de vorba admirabilă a lui Sylvain Levi: 
învăţămînt e atunci cînd ai un singur auditor, cînd ai doi, e deja 
vulgarizare. Cărţile, Universitatea, revistele savante sînt şi ele media. 
Ar trebui să ne ferim de a numi media orice canal de informaţie la care 
nu putem sau nu vrem să avem acces. Problema este de a şti cum să 
facem să joace diferenţele; şi rămîne de aflat dacă trebuie instaurată o 
zonă rezervată, un “parc cultural” pentru speciile fragile de savanţi 
ameninţaţi de marile răpitoare ale informaticii, în timp ce restul 
spaţiului ar fi o mare piaţă pentru produse de proastă calitate. 0 
asemenea împărţire nu mi se pare a corespunde realităţii. Mai rău. nici 
nu este de dorit. Ca să joace diferenţierile utile, nu trebuie să existe 
partaj. 

Să riscăm să facem cîteva propuneri concrete. Dacă totul 
merge rău, de unde să începem? 

- Dar nu, nu totul merge rău. în orice caz, cred că nu trebuie 
confundată critica utilă împotriva lucrurilor cu văicărelile repetitive 

împotriva oamenilor. Cît despre propunerile concrete, ele nu pot 
apărea derît ca gadgeturi, dacă nu sînt admise mai întîi cîteva principii 
generale. Şi, înaintea tuturor, acesta: că dreptul la cunoaştere nu 
trebuie rezervat unei vîrste anume şi' unei anumite categorii de 
indivizi, ci că trebuie să poată fi exercitat fără oprire şi sub multiple 
forare. 

- Nu e cumva ambiguă această poftă de cunoaştere? în fond, 
ce vor face oamenii cu toată această cunoaştere pe, care o vor însuşi? 
La ce le va putea servi? 

- Una dintre funcţiile principale ale învăţământului era ca 
formarea individului să fie însoţită de determinarea locului său în 
societate. Ar trebui să-l concepem astăzi astfel încît să-i permită 
individului să se modifice după placul său, ceea ce nu e posibil decît 
cu condiţia ca învăţămîntul să fie o posibilitate oferită în permanenţă. 

-In fond, sînteţi pentru o societate savantă? 

- Spun doar că branşamentul oamenilor la cultură trebuie să 
fie necontenit şi cît mai polimorf cu putinţă. N-ar trebui să existe, pe 
de o parte, această formare pe care o suportăm, iar, pe de altă parte, 
această informare la care sîntem supuşi. 

- Ce devine, în această societate savantă, fdosofia eternă?... 
Mai avem nevoie de ea, de întrebările sale fără răspuns şi de tăcerile 
ei în faţa a ceea ce nu poate fi cunoscut? 

- Dar ce este filosofia dacă nu o modalitate de a reflecta, nu 
atât asupra a ceea ce este adevărat şi fals, cît asupra raportului nostru 
cu adevărul? Ne plîngem uneori că nu există filosofie dominantă în 
Franţa. Cu atît mai bine. Nu există filosofie suverană, e adevărat, dar 
există o filosofie, sau mai degrabă filosofie în activitate. Filosofie e 
mişcarea prin care, nu fără eforturi şi tatonări, vise şi iluzii, ne 
detaşăm de ceea ce este luat drept adevărat şi căutăm alte reguli ale 
jocului. Filosofie e deplasarea şi transformarea cadrelor gândirii, 
modificarea valorilor date şi tot travaliul care se face pentru a gîndi 
altfel, pentru a face altceva, pentru a deveni altul decît ceea ce eşti. 
Din acest punct de vedere, ultimii treizeci de ani sînt o perioadă de 
activitate filosofică extrem de intensă Interferenţa dintre analiză 
cercetare, critică “savantă” sau “teoretică” şi schimburile în 
comportament, conduita reală a oamenilor, felul lor de a fi, raportul 
lor cu ei înşişi şi cu ceilalţi a fost constantă şi considerabilă. 

Spuneam mai devreme că filosofia era o manieră de a reflecta 
asupra relaţiei noastre cu adevărul. Trebuie să completăm: ea este şi o 
manieră de a ne întreba: dacă acesta este raportul pe care-1 avem cu 

adevărul, cum trebuie atunci să ne purtăm? Cred că s-a făcut şi că se 
mai face actualmente un travaliu considerabil şi multiplu, care 
modifică în acelaşi timp legătura noastră cu adevărul şi felul nostru de 
a ne purta. Şi asta într-o conjuncţie complexă dintre o serie întreagă de 
cercetări şi un ansamblu de mişcări sociale. E viaţa însăşi a filosofiei. 

Putem înţelege că unii deplîng vidul actual şi doresc, în 
ordinea ideilor, puţină monarhie. Dar cei care, măcar o dată în viaţa 
lor, au găsit un ton nou, o nouă manieră de a privi, un alt fel de a face, 
aceia, cred, nu vor simţi niciodată nevoia de a se lamenta că lumea 
este eroare, că istoria e plină de inexistenţe. Şi e vremea ca ceilalţi să 
tacă pentru ca, în sfîrşit, să nu mai auzim trăncăneala reprobării lor... 



STRUCTURALISM ŞI 
POST STRUCTURALISM 


- Cum să începem? Mă gîndeam la două probleme: mai întîi, la 
această denumire foarte globală de poststructuralism, care e originea ei? 

- Voi remarca mai întîi faptul că, în fond, privitor la ceea ce a 
fost structuralismul, nici actorii acestei mişcări - ceea ce e firesc -, dar 
nici cei care, vrînd-nevrînd, au primit eticheta de structuralist, nu ştiau 
foarte precis despre ce era vorba. E sigur că cei care practicau metoda 
structurală în domenii foarte precise, precum lingvistica sau 
metodologia comparată, ştiau ce înseamnă structuralismul, dar, de 
îndată ce se ieşea din aceste domenii foarte precise, nimeni nu ştia cu 
adevărat ce însemna. Nu sînt foarte sigur că ar fi interesant să 
încercăm o redefinire a c«ea ce s-a numit la acea vreme structuralism. 
Ceea ce în schimb mi s-ar părea interesant - şi, dacă aş avea timp 
liber, mi-ar plăcea s-o fac - ar fi de studiat ce a însemnat gîndirea 
formală, ce au însemnat diferitele tipuri de formalism care au străbătut 
cultura occidentală de-a lungul întregului secol al XX-lea Cînd ne 
gîndim la extraordinarul destin al formalismului în pictură, al 
cercetărilor formale în muzică, cînd ne gîndim la importanţa pe care a 
avut-o formalismul în analiza folclorului, a legendelor, în arhitectură, 
la aplicarea sa, la unele dintre formele sale în gîndirea teoretică, e 
sigur că formalismul în general a fost pesemne unul din curentele cele 
mai puternice şi, în acelaşi timp, mai variate pe care le-a cunoscut 
Europa în secolul al XX-lea Şi, referitor la acest fonnalism, cred ,de 
asemenea, că trebuie remarcat că a fost foarte des asociat unor situaţii 
şi chiar unor mişcări politice deopotrivă precise şi de flecare dată 
interesante. Raporturile dintre formalismul rus şi Revoluţia rusă ar fi 
cu siguranţă de reexaminat foarte îndeaproape. Rolul pe care l-au avut 
gîndirea şi arta formale la începutul secolului al XX-lea, valoarea lor 

ideologică, legăturile lor cu diferite mişcări politice, toate acestea ar fi 
de analizat. 

Ceea ce mă uimeşte în ceea ce s-a numit mişcarea structuralistă 
în Franţa şi în Europa de Vest către anii şaizeci e faptul că, în 
definitiv, era un fel de ecou al efortului făcut în anumite ţări din Est, şi 
în special în Cehoslovacia, pentru eliberarea de dogmatismul marxist. 
Iar către anii ‘55 sau către anii ‘60, în vreme ce într-o ţară precum 
Cehoslovacia vechea tradiţie a formalismului european de dinainte de 
război era pe cale să renască, vedem apărind cam în acelaşi moment în 
Europa de Vest ceea ce s-a numit structuralism, adică o nouă formă, 
cred, o nouă modalitate a acestei gîndiri, a acestei cercetări formaliste. 
Iată cum aş situa eu fenomenul structuralist, reaşezîndu-1 în acest vast 
curent al gîndirii formale. 

- In Europa de Vest, Germania dispunea, pentru a gîndi 
mişcarea studenţească, care a început mai devreme decît la noi (din 
1964-1965 exista o agitaţie universitară evidentă), de teoria critică. 

-Aşae... 

- E limpede că nu există raporturi necesare nici între teoria 
critică şi mişcarea studenţească. Poate că mai degrabă mişcarea 
studenţească e cea care a dat teoriei critice o întrebuinţare 
instrumentală, cea care a recurs la ea. Tot aşa, nu există poate o 
cauzalitate nemijlocită nici între structuralism şi 1968... 

- întocmai. 

- Voiaţi să spuneţi, însă, într-un anumit fel, că structuralismul 
arfi fost un fel de prealabil necesar? 

- Nu, nu există nimic necesar în această ordine de idei. Dar, 
pentru a prezenta lucrurile de o manieră foarte, foarte grosieră, cultura, 
gândirea şi arta formalistă din prima treime a secolului al XX-lea au 
fost în general asociate unor mişcări politice, să spunem critice, de 
stingă şi chiar, în anumite cazuri, revoluţionare, iar marxismul a 
acoperit toate acestea; marxismul a făcut o critică violentă a 
formalismului în artă şi în teorie, care apare cu claritate începînd cu 
anii 1930. Treizeci de ani mai tîrziu, în anumite ţări din Est şi într-o 
ţară precum Franţa, vedeţi oameni începînd să scuture dogmatismul 
marxist plecînd de la forme de analiză, de la tipuri de analiză, evident 
inspirate de formalism. Ceea ce s-a petrecut în 1968 în Franţa, dar 
cred că şi în alte ţări, e deopotrivă foarte interesant şi foarte ambiguu; 
şi ambiguu pentru că interesant: e vorba, pe de o parte, de mişcări care 
şi-au atribuit foarte adesea o solidă referinţă la marxism şi care în 
acelaşi timp exercitau în raport cu marxismul dogmatic al partidelor şi 

al instituţiilor o violentă critică. Iar jocul care a putut exista intr- 
adevăr între o anumită formă de gîndire nemarxistă şi aceste referinţe 
marxiste a fost spaţiul în care s-au dezvoltat mişcările studenţeşti, care 
au dus uneori discursul marxist pe culmile exagerării şi care, în acelaşi 
timp, erau adeseori animate de o voinţă antidogmatică contrazicînd 
acest tip de discurs. 

- Violenţă antidogmatică ce-şi căuta referinţe... 

- ... ce le căuta uneori într-un dogmatism exacerbat. 

- De partea lui Freud sau de partea structuralismului. 

- Aşa e. Atunci, încă o dată, mi-ar plăcea mult să refac în alt fel 
această istorie a formalismului şi să resituez acest mic episod al 
structuralismului în Franţa - care a fost relativ scurt, cu forme difuze - 
în interiorul acestui mare fenomen al formalismului în secolul al XX- 
lea, după părerea mea la fel de important în felul său ca romantismul 
sau ca pozitivismul în secolul al XlX-lea. 

-Vom reveni poate puţin mai tirziu asupra acestui termen pe 
care tocmai l-aţi introdus, termenul de pozitivism. Aş vrea să urmăm 
înainte firul acestei panorame a evoluţiei franceze pe care sînteţi pe 
cale s-o retrasati; cea a referinţelor, deopotrivă foarte dogmatice şi 
animate de o voinţă antidogmatică, la Marx, la Freud, la 
structuralism, cu speranţa, uneori, de a găsi, în oameni precum 
Lacan, pe acela care ar pune capăt sincretismului şi care ar reuşi să 
lege toate acestea; ceea ce a adus, de altfel, studenţilor de la 
Vincennes acest răspuns magistral al lui Lacan, în esenţă: “Vreţi să-i 
combinaţi pe Marx şi pe Freud. Ceea ce vă poate învăţa psihanaliza e 
că Sînteţi în căutarea unui maestru. Iar acest maestru îl veţi avea” , 
un fel de dezangajare foarte violentă faţă de această încercare de 
combinare, despre care am citit în cartea lui Vincent Descombes, pe 
care o cunoaşteţi fără îndoială, Le Meme et f Autre ... 

- Nu. Ştiu că există, dar n-am cilit-o. 

- ... că în fond trebuia aşteptat 1972 pentru a ieşi din această 
tentativă zadarnică de combinare a marxismului şi a freudismului şi 
că această ieşire ar fi fost împlinită de Deleuze şi Guattari, care 
veneau din şcoala lacaniană. Mi-am permis undeva să scriu că. 


* Lacan, “ Analyticon. Impromptu sur Ia psychanalyse”, Centre universitaire 
de Vincennes, 3 decembrie 1969. Reluat in Le Magazine litt£raire, n° 121, 
februarie 1977, pp. 21-25. 

** Descombes (V.), Le Meme et 1'Autre: quarante-cinq ans de phitosophie 
franqaise. Paris, Ed. du Minuit, 1979. 

desigur, se ieşise din această zadarnică tentativă de combinare, dar 
printr-un mijloc pe care Hegel l-ar fi respins, adică se plecase in 
căutarea celui de-al treilea om, Nietzsche, pentru a-l aşeza în locul 
acestei sinteze imposibile; se făcea deci referire la Nietzsche în locul 
acestei combinaţii imposibile a freudo-marxismului . S-ar părea 
însă, cel puţin după cartea lui Descombes, că trebuie datat cam în 
1972 acest curent de recurs la Nietzsche. Ce credeţi despre asta? 

- Nu, nu cred că este întru totul exact. Mai întîi, mă ştiţi cum 
sînt: mereu puţin neîncrezător în ceea ce priveşte aceste forme de 
sinteză în care e prezentată o cultură franceză care ar fi fost freudo- 
marxistă la un moment dat, iar apoi, intr-un alt moment, l-ar fi 
descoperit pe Nietzsche. De fapt, de îndată ce privim mai îndeaproape, 
ne găsim într-o lume plurală, în care fenomenele apar decalate şi 
produc întîlniri destul de neaşteptate. Să luăm freudo-marxismul. Din 
1945, e adevărat că, dintr-o serie întreagă de raţiuni politice şi 
culturale, marxismul constituia în Franţa un fel de orizont pe care 
Sartre l-a considerat pentru un timp ca de nedepăşit; în acea vreme, era 
un orizont într-adevăr foarte închis, în orice caz foarte dominant. Nu 
trebuie uitat nici că, de-a lungul întregii perioade din 1945 pînă în 
1955, în Franţa, întreaga Universitate franceză - aş spune tînăra 
Universitate franceză, pentru a o distinge de ceea ce a fost tradiţia 
Universităţii - a fost foarte preocupată, foarte ocupată chiar, să 
construiască ceva care nu era Freud-Marx, ci Husserl-Marx, raportul 
fenomenologie-marxism. A fost miza discuţiei şi a eforturilor unei 
serii întregi de oameni: Merleau-Ponty, Sartre, de la fenomenologie la 
marxism, toţi se găseau cu siguranţă în acest orizont, Desanli de 
asemenea... 

-Dufresne, Lyotard însuşi... 

- Ricceur, care nu era marxist, desigur, dar care era un 
fenomenolog şi era departe de a ignora marxismul. Aşadar, s-a 
încercat unirea marxismului şi fenomenologiei, şi apoi, tocmai atunci 
cînd o întreagă formă de gîndire structurală, de metodă structurală a 
început să se dezvolte, vedem structuralismul substituindu-se 
fenomenologiei pentru a face cuplu cu marxismul. Trecerea s-a făcut 
de la fenomenologie la structuralism, şi în mod esenţial în jurul 
problemei limbajului; ar fi aici, cred, un moment destul de important, 


*** Râuleţ (G.), Materialien zur Kritischen Theorie, Frankfiirt, Suhrkamp 
Verlag, 1982. 

momentul în care Merleau-Ponty a întîlnit problema limbajului. Şi ştiţi 
că ultimele eforturi ale lui Merleau-Ponty s-au îndreptat spre asta; îmi 
amintesc foarte bine de cursurile în care Merleau-Ponty a început să 
voibească despre Saussure, care, deşi murise de aproape cincizeci de 
ani, era cu totul necunoscut, nu pentru filologii şi lingviştii francezi, ci 
pentru publicul cultivat. Atunci, problema limbajului a ieşit la lumină 
şi a devenit evident că fenomenologia nu era capabilă să dea seama, la 
fel de bine ca o analiză structurală, de efectele de sens care puteau fi 
produse printr-o structură de tip lingvistic, structura în care subiectul 
în sensul fenomenologiei nu intervenea ca donator de sens. Şi, cu totul 
firesc, consoarta fenomenologică văzîndu-se descalificată prin 
incapacitatea sa de a vorbi despre limbaj, structuralismul a devenit 
noua consoartă. Iată cum aş povesti eu lucrurile. Acestea fiind zise, 
psihanaliza, şi în mare parte sub influenţa lui Lacan, făcea astfel să se 
iţească o problemă care, fiind cu totul diferită, nu era totuşi lipsită de 
analogie cu problema limbajului. Problema era tocmai inconştientul, 
inconştientul care nu putea intra într-o analiză de tip fenomenologic. 
Cea mai bună dovadă că nu putea intra în fenomenologie, cel puţin aşa 
cum o concepeau francezii, e că Sartre, sau Merleau-Ponty - nu 
vorbesc de alţii - n-au încetat să încerce să reducă ceea ce pentru ei 
era pozitivismul, sau marxismul, sau “şozismur lui Freud, în numele 
afirmării unui subiect constituant. Iar atunci cînd Lacan, cam pe 
vremea cînd problemele limbajului începeau să se pună, a spus: “In 
zadar vă străduiţi, inconştientul, aşa cum funcţionează el, nu poate fi 
redus la efectele de donare de sens de care e susceptibil subiectul 
fenomenologic”, el punea o problemă absolut simetrică aceleia pe care 
o puneau lingviştii. Subiectul fenomenologic era pentru a doua oară 
descalificat, de data asta de către psihanaliză, aşa cum fusese deja de 
către teoria lingvistică. Şi se înţelege de ce Lacan a putut spune în acel 
moment că inconştientul e structurat la fel ca limbajul: era şi pentru 
unii şi pentru ceilalţi acelaşi tip de problemă Aşadar, am avut un 
freudo-structuralo-marxism: acolo unde fenomenologia se vede 
descalificată din motivele pe care tocmai le-am amintit, nu mai există 
decît logodnice, care iau fiecare mina lui Marx, iar asta dă loc unei 
vesele hore. Numai că lucrurile mi merg foarte bine. Bineînţeles, eu 
descriu toate astea ca şi cum ar fi vorba de o mişcare cu totul generală; 
ceea ce descriu aici s-a produs cu siguranţă şi a implicat un anumit 
număr de oameni, dar a existat totuşi o serie întreagă de indivizi care 
nu au urmat mişcarea. Mă gîndcsc la cei care se interesau de istoria 
ştiinţei, care, în Franţa, a constituit o tradiţie considerabilă, fără 



îndoială pe urmele lui Comte. în special în jurul lui Canguilhem, care 
a fost în Universitatea franceză, în tînăra Universitate franceză, extrem 
de influent. Iar mulţi dintre elevii săi nu erau nici marxişti, nici 
freudieni, nici structuralişti. Şi aici vorbesc de mine, dacă vreţi. 

-Aşadar, aţi fi unul dintre aceşti oameni. 

- Nu am fost niciodată freudian, nu am fost niciodată marxist şi 
nu am fost niciodată structuralist. 

- De altfel, şi aici, de dragul formei şi pentru ca nu cumva 
cititorul german să se înşele, e îndeajuns să privim datele. Ati 
început... 

- Prima mea carte era o carte pe care o scrisesem încheindu-mi 
viaţa de student, către anii 1956 sau 1957; era Istoria nebuniei, pe care 
am scris-o în anii 1955-1960; iar această carte nu e nici freudiană, nici 
structuralistă, nici marxistă. Dar s-a întîmplat să-l citesc pe Nietzsche 
în 1953 şi, oricît de ciudat ar părea, am făcut-o exact în această 
perspectivă de interogaţie asupra istoriei cunoaşterii, asupra istoriei 
raţiunii: cum se poate face istoria unei raţionalităţi - ceea ce constituia 
problema secolului al XlX-lea. 

- Cunoaştere, raţiune, raţionalitate. 

- Cunoaştere, raţiune, raţionalitate, posibilitatea de a face o 
istorie a raţionalităţii, şi aş spune că regăsim şi aici fenomenologia, cu 
cineva precum Koyrd, istoric al ştiinţei, de formaţie germană, care se 
instalează în Franţa, cred, către anii 1930-1935, unde dezvoltă o 
analiză istorică a formelor de raţionalitate şi de cunoaştere într-utt 
orizont fenomenologic. Pentru mine, problema s-a pus aproape în 
termeni analogi celor pe care i-am indicat mai înainte: este un subiect 
fenomenologic, transistoric, în stare să dea seama de istoricitatea 
raţiunii? Tocmai aici lectura lui Nietzsche a însemnat pentru mine 
ruptura: există o istorie a subiectului, tot aşa cum există o istorie a 
raţiunii, iar desfăşurarea acesteia, a istoriei raţiunii, nu trebuie căutată 
pornind de la un act fondator şi prim al subiectului raţionalist. L-am 
citit pe Nietzsche oarecum din întîmplare, şi am fost mirat să văd că 
G. Canguilhem, care era istoricul ştiinţei cel mai influent în Franţa la 
acea vreme, era foarte interesat ,de asemenea, de Nietzsche şi a primit 
foarte bine ceea ce încercam să fac. 

- Dar, în schimb, nu se găsesc la el urme notabile ale lui 
Nietzsche. 

- Ba da. Foarte clare. Există chiar referinţe explicite, mai 
explicite în ultimele sale texte decît în primele. Raportarea la 
Nietzsche în Franţa, chiar raportarea la Nietzsche a întregii gîndiri a 


354 



secolului al XX-lea, era îngreunată, din motive lesne de înţeles. Dar 
sîot pe cale să vorbesc despre mine, ar trebui să vorbim şi despre 
Deleuze. Deleuze şi-a scris cartea despre Nietzsche în anii şaizeci’. 
Slot aproape sigur că a trebuit, el, care era interesat de empirism, de 
Hume şi, de asemenea, de aceeaşi problemă: este satisfăcătoare teoria 
subiectului de care dispunem o dată cu fenomenologia? - problemă pe 
care o evită prin mijlocirea empirismului lui Hume -, sînt încredinţat 
că l-a întîlnit pe Nietzsche în aceleaşi condiţii. Aş spune, aşadar, că tot 
ce s-a petrecut în jurul anilor şaizeci venea chfar din această 
insatisfacţie în faţa teoriei fenomenologice a subiectului, cu diferite 
portiţe de scăpare, diferite găselniţe, diferite străpungeri, după cum 
luăm un termen negativ sau pozitiv, înspre lingvistică, înspre 
psihanaliză, înspre Nietzsche. 

- In orice caz, Nietzsche a reprezentat o experienţă 
determinantă pentru a pune capăt actului fondator al subiectului. 

- într-adevăr. Şi tocmai aici scriitori francezi precum Blanchot şi 
Bataille, pentru noi, au fost importanţi. Spuneam adineauri că mă 
întrebam de ce-1 citisem pe Nietzsche. Ştiu foarte bine de ce l-am citit 
pe Nietzsche: l-am citit pe Nietzsche datorită lui Bataille şi l-am citit 
pe Bataille datorită lui Blanchot. Aşadar, nu e nicidecum adevărat că 
Nietzsche apare în 1972; apare în 1972 în discursul oamenilor care erau 
marxişti în anii şaizeci şi care au ieşit din marxism prin Nietzsche; dar 
primii care au recurs la Nietzsche nu căutau să iasă din marxism: ei nu 
mu marxişti. Căutau să iasă din fenomenologie. 

- Aţi vorbit, rînd pe rînd, de istorici ai ştiinţei, apoi despre 
japtul de a scrie o istorie a cunoaşterii, o istorie a raţionalităpi, o 
istorie a rad unii. Am putea, foarte sumar, înainte de a reveni la 
Nietzsche, care îi va interesa, cred, pe cititorii germani, să precizăm 
aceşti patru termeni despre care am putea crede, din cele ce tocmai 
ap spus, că sînt cvasi sinonimi. 

- Nu, eu descriam o mişcare care comportă multe componente şi 
multe probleme diferite. Eu nu identific problemele. Vorbesc despre 
înrudirea cercetărilor şi despre proximitatea celor care le făceau. 

-Am putea încerca totuşi să precizăm raporturile dintre ele? E 
adevărat că acest fapt se găseşte în mod expres în lucrările 
dumneavoastră. în special în Arheologia cunoaşterii, dar am putea 


' Deleuze (G.), Nietzsche et la philosophie, Paris, P.U.F., 1962. 

• Deleuze (G.), Empirisme et subjectivite. Essai sur la nature humaine selon 
Hume, Paris, P.U.F., col. “Epim6th6e”, 1953. 

totuşi încerca să precizăm aceste raporturi între ştiinţă, cunoaştere, 
raţiune? 

- Nu e comod într-un interviu. Aş spune că istoria ştiinţelor a 
jucat în Franţa un rol considerabil în filosofie. Aş spune că, poate, 
dacă filosofia modernă, cea a secolelor al XEX-lea şi al XX-lea, derivă 
în mare parte din întrebarea kantiană “Was ist Aufklărung? ", adică 
dacă admitem că filosofia modernă a avut printre funcţiunile sale 
principale să se întrebe asupra a ceea ce a fost acest moment istoric în 
care raţiunea a putut apărea în forma sa “majoră” şi “fără tutelă”, 
funcţiunea filosofiei secolului al XLX-lea constă atunci în a se întreba 
ce înseamnă acest moment în care raţiunea accede la autonomie, ce 
înseamnă istoria raţiunii şi ce valoare trebuie acordată dominaţiei 
raţiunii în lumea modernă prin cele trei mari forme ale gândirii 
ştiinţifice, ale aparaturii tehnice şi ale organizării politice*. Cred că era 
aici una din marile funcţiuni ale filosofiei, şi anume de a se întreba 
asupra acestor trei domenii, adică, într-un fel, de a face bilanţul sau de 
a insera o întrebare neliniştită în domnia raţiunii. De a continua, de a 
urmări întrebarea kantiană: "Was ist Aufklărung? ". Această reluare, 
această repetare a întrebării kantiene în Franţa a căpătat o fonnâ 
precisă şi poate insuficientă, de altfel: “Ce este istoria ştiinţei? Ce s-a 
petrecut de la matematicile greceşti pînă la fizica modernă, cînd s-a 
construit acest univers al ştiinţei?”. De la Comte pînă în anii 1960, 
cred că istoria ştiinţei a avut ca funcţiune filosofică să reia această 
întrebare. Or, cred că, în Germania, această întrebare despre ce a fost 
istoria raţiunii sau istoria formelor de raţionalitate în Europa nu s-a 
manifestat atît în istoria ştiinţei, cît mai degrabă în curentul de gîndire 
care merge de la Max Weber pînă la teoria critică. 

- Da. Reflecţia asupra normelor, asupra valorilor. 

- De la Max Weber pînă la Habermas. Mi se pare că se pune aici 
aceeaşi întrebare: cum stau lucrurile cu istoria raţiunii, cum stau 
lucrurile cu dominaţia raţiunii, cum stau lucrurile cu diferitele forme 
prin care se exercită această dominaţie a raţiunii? Ceea ce este frapant, 
însă, e că Franţa n-a cunoscut deloc, sau foarte puţin, foarte indirect, 
curentul gîndirii webenene, că a cunoscut foarte puţin teoria critică şi 
a ignorat, practic, în întregime şcoala de la Frankfiirt. Acest fapt pune 


* Kant (I.), “Beantwortung der Frage: Was ist Aufklârung?” (septembrie 
1784), Berlinische Monatsschrifl, IV, n° 6, decembrie 1784, pp. 491494 
(Reponse â la question: Qu’est-ce que Ies Lumirires?, trad. S. Piobetta, in Kant 
E., La Philosophie de l’histoire [Opuscules], Paris, Aubier, 1947, pp. 81-92). 

de altfel o mică problemă istorică, problemă care mă pasionează şi pe 
care n-am reuşit nicicum s-o rezolv: toată lumea ştie că mulţi 
reprezentanţi ai şcolii de la Frankfurt au venit la Paris în 1935 pentru a 
găsi aici refugiu şi că au plecat foarte repede, indignaţi pe cît se pare - 
unii chiar au spus acest lucru în orice caz trişti, abătuţi că nu au mai 
găsit ecou. Iar apoi, a venit 1940, dar ei plecaseră deja în Marea 
Britanie şi în America, unde au fost efectiv mult mai bine primiţi, 
între şcoala de la Frankfurt şi o gîndire filosofică franceză care, prin 
istoria ştiinţei, şi deci prin problema istoriei raţionalităţii, s-ar fi putut 
înţelege, înţelegerea nu s-a făcut Iar cînd mi-am făcut eu studiile, pot 
să vă asigur că nu am auzit niciodată pronunţîndu-se de către nici unul 
dintre profesori numele şcolii de la Frankfurt. 

- E într-adevăr destul de surprinzător. 

- însă e sigur că dacă aş fi putut cunoaşte şcoala de la Frankfurt, 
dacă aş fi cunoscut-o la timp, aş fi fost scutit de multă muncă, sînt 
multe prostii pe care nu le-aş fi spus şi multe ocoluri pe care nu le-aş 
fi făcut încercînd să-mi văd liniştit de drumul meu în condiţiile în 
care fuseseră deschise unele căi de către şcoala de la Frankfurt. E aici 
o problemă curioasă de nepătmndere între două forme de gîndire care 
erau foarte apropiate şi poate tocmai această proximitate explică 
nepătiunderea. Nimic nu ascunde mai mult o comunitate de problemă 
decît două moduri destul de învecinate de a o aborda. 

- Ceea ce tocmai ap spus referitor la şcoala de la Frankfurt, să 
zicem despre teoria critică, care v-ar fi ferit, dacă ar fi fost cazul, de 
anumite tatonări, mă interesează cu atît mai mult cu cît găsim in mai 
multe rînduri, fie la Habermas, fie la Negt, omagieri ale demersului 
dumneavoastră. Intr-o convorbire pe care am avut-o cu Habermas , 
acesta vă lăuda “descrierea magistrală a bifurcării rapunii": 
raţiunea s-ar fi bifurcat la un moment dat. M-am întrebat totuşi dacă 
aţi fi de acord cu această bifurcare a rapunii aşa cum o concepe 
teoria critică, altfel spus, cu “dialectica rapunii", conform căreia 
raţiunea se perverteşte sub efectul propriei sale forţe, se transformă şi 
se reduce la un tip de cunoaştere care este cunoaşterea tehnică. Ideea 
care domină în teoria critică este aceea a unei continuităp dialectice 
a rapunii, cu o pervertire care la un moment dat a modificat-o 
complet şi pe care ar trebui astăzi s-o corectăm; aceasta ar fi miza 


* Pentru VExpress, în care convorbirea nu a apărut niciodată. A fost reluată în 
Allemagnes d’aujourd’hui, nr. 73,1980. 

luptei pentru emancipare. In fond, după cele scrise de dumneavoastră, 
voinţa de cunoaştere nu a încetat să se bifurce în felul său, ea s-a 
bifurcat de nenumărate ori în istorie. Raţiunea a decupat în mai multe 
rînduri cunoaşterea... 

- Da, da. Cred că şantajul care s-a exercitat foarte adesea cu 
privire la orice critică a raţiunii sau la orice interogaţie critică asupra 
istoriei raţionalităţii (sau acceptaţi raţiunea, sau cădeţi în iraţionalism) 
lasă să se creadă că n-ar fi posibil să fad o critică raţională a 
raţionalităţii, că n-ar fi posibil să fad o istorie raţională a tuturor 
ramificaţiilor şi a tuturor bifiucaţiilor, o istorie contingenţă a 
raţionalităţii. Cred însă că, de la Max Weber, în şcoala de la Fiankfuit 
şi în orice caz la mulţi istorici ai ştiinţei precum Canguilhem, era 
vorba de a degaja forma de raţionalitate care e prezentată ca 
dominantă şi căreia i se conferă statutul raţiunii pentru a o face să 
apară ca una dintre formele posibile ale travaliului raţionalităţii. în 
această istorie franceză a ştiinţelor, care e, cred, destul de importantă, 
rolul lui Bachelard, de care nu am vorbit pînă acum, a fost ,de 
asemenea, capital. 

- Aceste laude sînt totuşi puţin înveninate. După Habermas, aţi 
fi descris magistral “momentul în care raţiunea s-a bifurcat”. Această 
bifurcare ar fi unică, ea ar fi avut loc o dată, într-un moment în care 
raţiunea ar fi făcut un viraj care ar fi condus-o înspre o raţionalitate 
tehnică, înspre o autoreducere, o autolimitare. Această bifurcare, 
dacă e şi o separare, nu ar fi avut loc decît o singură şi unică dată în 
istorie, separînd cele două domenii pe care le cunoaştem de la Kant. 
Această analiză a bifurcării e kantiană: există cunoaşterea 
intelectului, există cunoaşterea raţiunii, există cunoaşterea tehnică şi 
există cunoaşterea morală. Pentru a judeca această bifurcare, ne 
plasăm evident în punctul de vedere al raţiunii practice, al raţiunii 
moral-politice. Deci, o bifurcare unică, o despărţire între tehnică şi 
practică, despărţire care continuă să domine întreaga istorie germană 
a ideilor; şi, aţi spus-o puţin înainte, această tradiţie vine de la "Was 
ist Aufklăiung?” Această laudă mi se pare că reduce descrierea pe 
care o faceţi dumneavoastră istoriei ideilor. 

- E drept că, în ce mă priveşte, n-aş vorbi de o bifurcare a 
istoriei, ci într-adevăr mai degrabă de o bifurcare multiplă, neîncetată, 
un fel de ramificare abundentă. Nu vorbesc de momentul în care 
raţiunea a devenit tehnică. în prezent, pentru a da un exemplu, sînt în 
curs de a studia problema tehnicilor de sine în antichitatea elenistică şi 
romană, altfel spus, cum omul, viaţa umană, şinele au devenit obiecte 

ale unui anumit număr de tekhnai care, în raţionalitatea lor exigentă, 
erau perfect comparabile cu o tehnică de producere. 

-Darfără a îngloba întreaga societate. 

- Iar ceea ce a făcut să se dezvolte o tekhne a sinelui, tot ceea ce 
a permis dezvoltarea unei tehnologii a sinelui este un fenomen istoric 
perfect analizabil, cred, şi perfect situabil, care nu constituie 
bifurcarea raţiunii. în această abundenţă de ramuri^ de ramificări, de 
tăieturi, de cezuri, a fost un eveniment, un episod important, care a 
avut consecinţe considerabile, dar care nu este un fenomen unic. 

-Dar, de vreme ce se consideră că fenomenul de auto pervertire 
a raţiunii nu a fost unic, nu a avut loc o dată în istorie, într-un 
moment în care raţiunea ar fi pierdut ceva esenţial, substanţial, cum 
ar trebui spus o dată cu Weber, aţi spune că travaliul dumneavoastră 
vizează să reabiliteze o raţiune mai bogată, ar exista de exemplu, 
implicit, în demersul dumneavoastră, o altă idee a raţiunii, un alt 
proiect de raţionalitate decît raţionalitatea la care am ajuns astăzi? 

- Da, dar - şi poate că tocmai aici, încă o dată, voi încerca să mă 
detaşez de fenomenologie care era orizontul meu de plecare - nu cred 
să existe un fel de act fondator prin care raţiunea în esenţa sa ar fi fost 
descoperită sau instaurată şi de la care cutare sau cutare eveniment ar 
fi putut-o deturna; cred de fapt că există o autocreare a raţiunii şi de 
aceea ceea ce am încercat să analizez sînt forme de raţionalitate: 
diferite instaurări, diferite creaţii, diferite modificări prin care 
raţionalităţile se generează unele pe altele, se opun unele altora, se 
îndepărtează unele pe altele, fără a putea totuşi stabili un moment în 
care raţiunea şi-ar fi pierdut proiectul fundamental, nici măcar a stabili 
un moment în care am fi trecut de la raţionalitate la naţionalitate. Sau, 
încă, pentru a vorbi foarte, foarte schematic, ceea ce am vrut să fac în 
anii şaizeci era să plec atît de la tema fenomenologică conform căreia 
au existat o fondare şi un proiect esenţial al raţiunii - de care ne-am fi 
îndepărtat prinlr-o uitare asupra căreia trebuie acum revenit - dt şi de 
la tema marxistă sau lukâcsiană: exista o raţionalitate care era forma 
prin excelenţă a raţiunii înseşi, dar un anumit număr de condiţii 
sociale (capitalismul sau mai degrabă trecerea de la o formă de 
capitalism la o altă formă de capitalism) au introdus o criză în această 
raţionalitate, adică o uitare a raţiunii şi o cădere în iraţionalism. 
Acestea sînt cele două mari modele, prezentate într-un mod foarte 
schematic şi profund nepotrivit, în raport cu care am încercat să mă 
demarchez. 

- Conform acestor modele, există fie o bifurcare unică, fie o 
uitare la un anumit moment dat, după confiscarea raţiunii de către o 
clasă. Aşadar, mişcarea de emancipare prin istorie ar consta nu 
numai în a lua înapoi ceea ce a fost confiscat pentru a-l confisca din 
nou, ci, dimpotrivă, în a restitui raţiunii adevărul său în întregime, în 
a-i da un statut de ştiinţă absolut universală. E limpede că nu există la 
dumneavoastră. - aţi scris foarte clar acest lucru - proiectul unei 
ştiinţe noi sau al unei ştiinţe mai vaste. 

- în nici un ca z. 

- Dar arătaţi că de fiecare dată cînd un tip de raţionalitate se 
afirmă o face prin decupare, adică excluzînd sau demarcîndu-se, 
marcînd o frontieră între sine şi un altul. Există, în proiectul 
dumneavoastră, voinţa de a-l reabilita pe acest altul? Credeţi, de 
pildă, că, ascultînd tăcerea nebunului, ar exista aici un limbaj care *r 
spune multe despre condiţiile creării operelor? 

- Da. Ceea ce m-a interesat plecînd, aşadar, de la acest cadru 
general pe care l-am evocat mai înainte, erau chiar formele de 
raţionalitate pe care subiectul uman şi le aplica lui însuşi. în timp ce 
istoricii ştiinţei, în Franţa, se preocupau esenţialmente de problema 
constituirii unui obiect ştiinţific, întrebarea pe care mi-am pus-o era 
aceasta: cum se face că subiectul uman se dă sieşi ca un posibil obiect 
de cunoaştere, prin ce forme de raţionalitate, în ce condiţii istorice şi, 
în cele din urmă, cu ce preţ? întrebarea mea e asta: cu ce preţ poate 
spune subiectul adevărul despre sine însuşi? cu ce preţ poate spune 
subiectul adevărul despre sine însuşi, nebun fund? Cu preţul 
constituirii nebunului drept celălalt absolut, şi plătind nu numai acest 
preţ teoretic, ci şi un preţ instituţional, şi chiar un preţ economic aşa 
cum organizarea psihiatriei ne permite să-l determinăm. Ansamblu de 
lucruri complexe, etajate, în care aveţi un joc instituţional, raporturi de 
clasă, conflicte profesionale, modalităţi de cunoaştere şi, în cele din 
urmă, o întreagă istorie şi a subiectului, şi a raţiunii care se găsesc aici 
angajate. Tocmai asta încerc să restitui. E un proiect de-a dreptul 
nebun poate, foarte complex, din care nu am putut face să e întrevadă 
decît cîteva momente, cîteva puncte particulare, cum ar fi problema a 
ceea ce este subiectul nebun: cum poate fi spus adevărul despre 
subiectul bolnav? Cum poate fi spus adevărul despre subiectul nebun? 
Erau primele mele două cărţi. Cuvintele şi lucrurile se întreba: cu ce 
preţ se poate problematiza şi analiza ceea ce este subiectul vorbitor, 
subiectul muncitor, subiectul viu? Pentru asta am încercat să analizez 
naşterea gramaticii, a gramaticii generale, a istoriei naturale şi a 

economiei. Şi apoi am pus acelaşi gen de probleme referitor la 
criminal şi la sistemul punitiv: cum să fie spus adevărul despre sine 
însuşi putînd fi un subiect criminal? Şi e ceea ce voi face referitor la 
sexualitate mergînd mult mai departe: cum poate spune subiectul 
adevărul despre sine însuşi fiind subiectul plăcerii sexuale, şi cu ce 
preţ? 

- Conform raportului dintre subiect şi ceea ce este el, de fiecare 
dată, prin constituirea unui limbaj sau constituirea unei cunoaşteri. 

- E analiza raporturilor între formele de reflexivitate - raport de 
sine cu sine aşadar, relaţiile între aceste forme de reflexivitate şi 
discursul adevărului, formele de raţionalitate, efectele de cunoaştere. 

- Dar nu e vorba în nici un caz - veţi vedea de ce pun această 
întrebare care priveşte foarte direct anumite lecturi ale curentului zis 
“nietzschean ” francez, lecturi făcute în Germania de a exhuma 
printr-o arheologie un arhaic care ar fi înaintea istoriei. 

- Nu, nicidecum, nicidecum. Dacă foloseam acest cuvînt de 
arheologie, pe care acum nu-1 mai folosesc, era pentru a spune că tipul 
de analiză pe care-1 făceam era decalat, nu în timp, ci prin nivelul pe 
care se situa. Problema mea nu este să studiez istoria ideilor în 
evoluţia lor, ci mai degrabă să văd sub idei cum au putut apărea cutare 
sau cutare obiecte ca posibile obiecte de cunoaştere. De ce, de pildă, a 
devenit nebunia, la un moment dat, un obiect de cunoaştere 
corespunzător unui anumit tip de cunoaştere. Tocmai acest decalaj 
între ideile despre nebunie şi constituirea nebuniei ca obiect am vrut 
să-l marchez utilizând cuvîntul “arheologie” mai degrabă decît 
“istorie”. 

- Am pus această întrebare pentru că, în prezent, există 
tendinţa, sub pretext că există recursuri la Nietzsche şi de partea noii 
drepte germane, să se amestece lucrurile şi să se considere că 
nietzscheismul francez, dacă există nietzscheism - mi se pare că aţi 
confirmat mai adineaori că Nietzsche jucase un rol determinant -, e 
de acelaşi sînge. Se asociază toate acestea pentru a recrea, în fond, 
fronturile unei teoretice lupte de clasă pe care cu greu o mai găsim 
astăzi. 

- Cred, intr-adevăr, că nu există un nietzscheism, că nu e nevoie 
să spunem că există un nietzscheism adevărat sau că al nostru e mai 
adevărat decît celelalte; dar cei care au găsit în Nietzsche, acum mai 
bine de douăzecişicinci de ani, un mijloc de a se deplasa în raport cu 
un orizont filosofic dominat de fenomenologie şi de marxism, aceia, 
mi se pare, nu au nimic de a face cu cei care se folosesc de 

nietzscheism. în orice caz, dacă Deleuze a scris o carte supeibă despre 
Nietzsche, în restul operei sale, prezenţa lui Nietzsche este desigur 
sensibilă, dar fără a exista nici o referinţă zgomotoasă şi nici o voinţă 
de a ridica foarte sus stindardul nietzschean pentru anumite efecte de 
retorică sau anumite efecte politice. Ceea ce e uimitor e că, iată, 
cineva de talia lui Deleuze l-a luat pur şi simplu în serios pe Nietzsche 
şi l-a luat cu adevărat în serios. E tocmai ce am vrut să fac şi eu. cum 
ne putem în mod serios folosi de Nietzsche? Am făcut cursuri despre 
Nietzsche dar am scris foarte puţin despre Nietzsche. Singurul omagiu 
puţin mai zgomotos pe care i l-am adus a fost să intitulez primul 
volum din Istoria sexualităţii Voinţa de cunoaştere. 

- Referitor la această voinţă de cunoaştere, cred că s-a văzut 
bine, în ceea ce aţi spus, că era întotdeauna un raport sau o relaţie. 
Presupun că veţi detesta aceste două cuvinte, raport şi relaţie, purtînd 
marca hegelianismului; ar trebui spus poate “e\>aluare”, aşa cum 
spune Nietzsche, o manieră de a evalua adevărul şi, în orice caz, o 
manieră pe care o are forţa, care nu există ca arhaic sau ca un fond 
original sau originar, de a se actualiza, aşadar un raport de forţe şi 
poate, deja, un raport de putere în actul de constituire a oricărei 
cunoaşteri? 

- Nu, nu aş putea spune asta, e prea complicat. Problema mea e 
raportul sinelui cu sine însuşi şi a rostirii adevărului. Raportul meu cu 
Nietzsche, ceea ce îi datorez lui Nietzsche, datorez mai mult textelor 
sale din perioada lui 1880, cînd problema adevărului şi a voinţei de 
adevăr erau centrale pentru el. Nu ştiu dacă ştiţi că primul text scris de 
Sartre, pe cînd era un tînăr student, era un text nietzschean: Legenda 
adevărului, un mic text care a fost publicat pentru prima oară înlr-o 
revistă de liceeni către anii treizeci*. Şi el plecase de la aceeaşi 
problemă. Şi e curios că demersul său a mers de la istoria adevărului 
la fenomenologie, în vreme ce demersul acestei generaţii următoare 
căreia îi aparţinem a fost să plece de la fenomenologie pentru a reveni 
la această problemă a istoriei adevărului. 

- Cred că sîntem pe cale să limpezim ceea ce înţelegeţi prin 
voinţă de cunoaştere, această referinţă la Nietzsche. Mi se pare că 
admiteţi de-a dreptul o anumită înrudire cu Deleuze, pînă la un 


* Sartre (J.-P.), La Legende de la v6ritd. Text scris în 1929, din care a apărut 
un fragment în ultimul număr al revistei Bifur, n° 8, iunie 1931, pp. 77-96. 
Reluat in Contat (M.) şi Rybalka (M.), Les Ecrits de Sartre, Paris, Gallimard, 
1970, apendice II, pp. 531-545. 

anumit punct. Ar merge oare această înrudire pînă la concepţia 
dorinţei deleuziene? 

- Nu, tocmai că nu. 

- O să spun de ce pun această întrebare şi poate anticipez deja 
răspunsul. Mi se pare că dorinţa deleuziană, care este o dorinţă 
productivă, devine exact acest tip de fond originar care începe să 
producă forme. 

- Nu vreau să iau nici o poziţie, nici să spun ce a vrutDeleuze să 
spună. Oamenii spun ce vor să spună sau ce pot să spună. Din clipa în 
care o gîndire s-a constituit, s-a fixat şi s-a identificat în interiorul unei 
tradiţii culturale, e cu totul normal ca această tradiţie culturală să o 
reia, să facă din ea ce vrea şi să o facă să spună ceea ce nu a spus 
spunînd că nu e decît o altă formă a ceea ce a vrut ea să spună Asta 
face parte din jocul cultural, dar raportul meu cu Deleuze nu poate fi, 
evident, acesta; nu voi spune aşadar ce a vrut el să spună. Totuşi, mi 
se pare că problema sa a fost, într-adevăr, cel puţin pentru vreme 
îndelungată, să pună această problemă a dorinţei; şi, pe cît se pare, în 
teoria dorinţei se văd la el efectele relaţiei sale cu Nietzsche, în vreme 
ce problema mea nu a încetat niciodată să fie adevărul, rostirea întru 
adevăr, wahr-sagen - ce înseamnă “a rosti adevărul” - şi raportul între 
faptul de a rosti adevărul şi formele de reflexivitate, reflexivitate a 
sinelui asupra sinelui. 

- Da. Dar mi se pare că Nietzsche nu distinge fundamental 
voinţa de cunoaştere de voinţa de putere. 

- Cred că există o deplasare destul de sensibilă în textele lui 
Nietzsche, între cele care sînt în mare dominate de problema voinţei 
de cunoaştere şi cele care sînt dominate de voinţa de putere. Dar nu 
vreau să intru în această dezbatere pentru un motiv foarte simplu. 
Pentru că sînt ceva ani de cînd nu l-am recitit pe Nietzsche. 

- Mi se părea destul de important să încercăm să clarificăm 
acest punct, tocmai din cauza acestui amestec ce caracterizează 
receptarea sa în străinătate, ca de altfel şi în Franţa. 

f Aş spune că, în orice caz, raportul meu cu Nietzsche nu a fost 
un raport istoric; nu e atît istoria însăşi a gîndirii lui Nietzsche cea care 
mă interesează, cît acest gen de sfidare pe care am simţit-o în ziua, 
foarte îndepărtată, în care l-am citit pentru prima oară pe Nietzsche; 
cînd deschizi Ştiinţa voioasă sau Aurora atunci cînd eşti format în 
vechea şi matea tradiţie universitară, Descartes, Kant, Hegel, Husserl, 
şi dai peste aceste texte puţin amuzante, ciudate şi dezinvolte, îţi spui: 
ei bine, nu voi face precum tovarăşii mei, colegii sau profesorii mei, 

să tratez asta peste picior. Care e maximumul de intensitate filosofică 
şi care sînt efectele filosofice actuale pe care le poţi trage din aceste 
texte? Iată care era pentru mine sfidarea lui Nietzsche. 

- In receptarea actuală, mi se pare că există un al doilea 
amestec, postmodernitatea, de la care nu puţini se reclamă şi care 
joacă şi in Germania un anumit rol, de and Habermas a reluat acest 
termen pentru a-l critica, pentru a critica acest curent sub toate 
aspectele sale... 

- Ce se numeşte postmodemitate? Nu sînt la curent. 

- ...atit sociologia nord-americană (D. Bell) cit şi ceea ce se 
numeşte postmodernitatea in artă şi care ar cere o altă definipe (o 
reîntoarcere, poate, la un anumit formalism); în fine, Habermas 
atribuie acest termen de postmodemitate curentului francez, tradiţiei, 
zice el în textul său despre postmodemitate, “care merge de la 
Bataille la Derrida trecînd prin Foucault”. Subiect important în 
Germania, deoarece reflecţia asupra modernităţii există demult, de la 
Max Weber. Ce ar însemna postmodernitatea pentru aspectul care ne 
preocupă aici în acest fenomen înglobînd cel puţin trei lucruri? Ar fi 
tocmai ideea, pe care o găsim la Lyotard, conform căreia 
modernitatea, raţiunea, ar fi fost o "mare povestire” de care ne-am fi 
eliberat în sfirşit printr-un fel de trezire salvatoare; postmodernitatea 
ar fi o explozie a raţiunii, schizofrenia deleuziană; postmodernitatea, 
în orice caz, ar revela că raţiunea nu a fost în istorie decît o povestire 
printre altele, o mare povestire, desigur, însă o povestire printre 
altele, căreia am putea face să-i urmeze astăzi alte povestiri. Raţiunea 
ar fi fost o formă a voinţei de cunoaştere, în vocabularul 
dumneavoastră. Admiteţi că e vorba aici de un curent, vă situaţi în 
acest curent şi cum? 

- Trebuie să spun că sînt foarte încurcat în a răspunde. Mai întîi, 
pentru că nu am înţeles niciodată prea bine care era sensul care se 
dădea în Franţa cuvînîului modernitate; la Baudelaire, da; dar mai 
apoi, mi se pare că sensul se pierde puţin. Nu ştiu care e sensul pe 
care-1 dau germanii modernităţii. Ştiu că americanii au proiectat un fel 
de seminar în care ar fi Habermas şi în care aş fi şi eu. Şi ştiu că 
Habermas a propus ca temă modernitatea. Mă simt puţin încurcat, 
pentru că nu prea îmi e limpede ce vrea să spună asta, nici măcar - 
puţin contează cuvîntul, întotdeauna se poate găsi o etichetă arbitrară - 
care e tipul de probleme vizat prin acest cuvînt sau ce ar fi comun 
oamenilor numiţi postmodemi. Tot aşa cum înţeleg că în spatele a 
ceea ce s-a numit structuralism se găsea o anumită problemă care era 

în mare aceea a subiectului şi a prefacerii subiectului, tot aşa nu 
înţeleg, la cei care sînt numiţi postmodemi sau poststmcturalişti, care 
e tipul de probleme care le-ar fi comun. 

— Evident, referirea sau opunerea la modernitate nu numai că e 
ambiguă, dar, în plus, îngustează modernitatea. Şi ea are cel puţin 
trei definiţii: o definipe de istoric, definipa lui Weber, definipa lui 
Adomo şi cea a lui Baudelaire al lui Benjamin la care făceap aluzie . 
Există, aşadar, cel pupn trei referinţe. In aceea pe care Habermas 
pare să o privilegieze, împotriva lui Adomo însuşi, se găseşte încă 
tradipa rapunii, adică definipa weberiană a modemităpi. In raport cu 
aceasta, el vede în postmodemitate prăbuşirea raţiunii, explozia sa, şi 
se vede îndreptăpt să spună că una dintre formele postmodernităţii, 
cea care ar fi în relaţie cu definipa weberiană a modernităţii, ar fi 
acest curent care consideră că rapunea este în fond o formă a voinţei 
de cunoaştere, una printre altele, că rapunea e o mare povestire, dar 
o povestire printre altele... 

- Asta nu poate fi problema mea, în măsura în care eu nu admit 
nicidecum identificarea raţiunii cu ansamblul formelor de raţionalitate 
care au putut fi la un moment dat, în epoca noastră şi foarte recent 

ale gîndirii modeme, în orice caz ale gîndirii post-hegeliene: analiza 
momentului prezent ca fiind, în istorie, tocmai cel al rupturii, sau cel 
al culturii, sau cel al desăvîişirii sau cel al aurorei care revine. 
Solemnitatea cu care orice persoană care ţine un discurs filosofic 
reflectă propriul său moment îmi pare un stigmat. O spun cu alît mai 
mult cu cît mi s-a înlîmplat să fac asta; o spun cu atît mai mult cu cît, 
la cineva precum Nietzsche, se găseşte asta, fără încetare, sau cel puţin 
într-un mod destul de insistent. Cred că trebuie să avem modestia de a 
ne spune că, pe de o parte, momentul în care trăim nu este acest 
moment unic, fundamental sau iruptiv al istoriei plecînd de la care 
totul se împlineşte şi totul reîncepe; trebuie să avem modestia să ne 
spunem în acelaşi timp că - fără această solemnitate chiar, momentul 
în care trăim e foarte interesant, şi cere să fie analizat, şi cere să fie 
descompus, şi că într-adevăr trebuie să ne punem întrebarea: ce 
înseamnă astăzi? Mă întreb dacă nu am putea caracteriza unul din 
marile roluri ale gîndiri filosofice, pornind tocmai de la întrebarea 
kantiană "Was ist Aufklărung? ”, zicînd că sarcina filosofiei e să spună 
ce înseamnă astăzi şi ce înseamnă “noi astăzi”. Dar fără a ne da 
uşurinţa puţin dramatică şi teatrală de a afuma că acest moment în 
care ne aflăm este, în puterea nopţii, acela al pierderii celei mai mari, 
sau, în zori, acela în care triumfă soarele etc. Nu, e o zi ca toate 
celelalte sau mai degrabă e o zi care nu e niciodată în întregime ca şi 
celelalte. 

- Acest fapt pune o mulţime de probleme, in orice caz cele pe 
care le-ap pus dumneavoastră. înşivă: ce înseamnă astăzi? Se lasă 
oare această epocă, totuşi şi în ciuda a toate, caracterizată printr-o 
fărîmiţare mai mare decît în alte epoci, printr-o “deteritorializare ”, o 
schizofrenie? Fără a fi nevoie ca dumneavoastră să luap pozipe 
asupra acestor termeni. 

- Ceea ce aş vrea să spun referitor la această funcţiune a 
diagnosticului asupra a ceea ce înseamnă astăzi e că ea nu constă în a 
caracteriza pur şi simplu ce sîntem noi ci, urmînd liniile de fragilitate 
de astăzi, în a ajunge să sesizăm prin ce căi ceea ce este şi cum este ar 
putea să nu mai fie ceea ce este. Şi tocmai în acest sens descrierea 
trebuie întotdeauna făcută conform acestui gen de fractură virtuală, 
care deschide un spaţiu de libertate, înţeles ca spaţiu de libertate 
concretă, adică de transformare posibilă. 

- Aici, pe locul acestei fisuri, să se situeze oare munca 
intelectualului, o muncă evident practică? 

- Cred că da. Şi aş spune că munca intelectualului constă într-un 
sens în a spune ce este făcînd să apară ca puţind să nu fie, sau putînd 
să nu fie aşa cum este. Şi de aceea această desemnare şi această 
descriere a realului nu au niciodată valoare de prescripţie sub forma 
“pentru că asta e, asta va fi”; tot de aceea mi se pare că recursul la 
istorie - unul dintre marile fapte în gîndirea filosofică în Franţa cel 
puţin de vreo douăzeci de ani - îşi capătă sensul în măsura în care 
istoria are ca funcţiune să arate că, iată, ceea ce este nu a fost 
dintotdeauna, altfel spus, că lucrurile care ne dau impresia că sînt cele 
mai evidente s-au formal întotdeauna la confluenţa întîlnirilor, a 
întîmplărilor, de-a lungul unei istorii fragile, precare. Se poate foarte 
bine face istoria a ceea ce raţiunea resimte ca propria sa necesitate, sau 
mai degiabă a ceea ce diferitele forme de raţionalitate consacră ca 
fiindu-le necesar, şi pot fi găsite reţelele de contingenţe de unde s-au 
născut toate acestea; ceea ce nu vrea să spună totuşi că aceste forme de 
raţionalitate erau iraţionale; asta vrea să spună că ele să întemeiază pe 
un soclu de practică umană şi de istorie umană, şi deoarece aceste 
lucruri au fost făcute, ele pot fi, cu condiţia să ştim cum au fost făcute, 
desfăcute. 

- Această muncă asupra fracturilor, deopotrivă descriptivă şi 
practică, e o muncă pe teren. 

- Poate o muncă pe teren şi o muncă, poate, care plecînd de la 
probleme puse pe teren, se poate întoarce departe în analiza istorică. 

- Munca pe locul fracturilor, munca pe teren, asta e ceea ce 
numiţi microfizica puterii sau analitica puterii? 

- Cam asta. Mi s-a părut că aceste forme de raţionalitate, acelea 
care sînt puse în practică în procesul de dominare, ar merita să fie 
analizate pentru ele însele, o dată ce s-a înţeles că aceste forme de 
raţionalitate nu sînt străine de alte forme de putere puse în practică, de 
exemplu, în cunoaştere sau în tehnică. Există, dimpotrivă, un schimb, 
transmiteri, transferuri, interferenţe, dar aş vrea să subliniez că nu mi 
se pare or putinţă să desemnăm o singură şi unică formă de 
raţionalitate în aceste trei domenii, să găsim aceleaşi tipuri, ci tipuri 
deplasate, şi că există în acelaşi timp o interconexiune strinsă şi 
multiplă, dar nu izomorfism. 

-In orice epocă sau într-una anume? 

- Nu există o lege generală care să spună care sînt tipurile de 
raporturi între raţionalităţi şi procedurile de dominare care sînt puse în 
practică. 

-Ampus această întrebare pentru că tot revine o schemă într- 
un anumit număr de critici care vă sînt aduse, în speţă că ap vorbi 
într-un moment precis, şi că ap reflecta (e de exemplu critica lui 
Baudrillard) într-un moment în care puterea a devenit “ireperabilă 
prin diseminare" ; în fond, abordarea microfizică ar reflecta tocmai 
această diseminare de nereperat, această multiplicitate necesară. In 
acelaşi mod, un german pe nume Alexander Schubert, dintr-un alt 
punct de vedere, spune că dumneavoastră vorbiţi într-un moment în 
care capitalismul a dizolvat în aşa fel subiectul încît e posibil să se 
admită că subiectul nu a fost niciodată decît o multiplicitate de 
pozipi'. 

- Aş prefera să revin în cîteva momente la această chestiune, 
deoarece începusem să spun două-trei lucruri. Primul e că, studiind 
raţionalitatea dominaţiilor, încerc să stabilesc interconexiuni care nu 
sînt izomorfisme. în al doilea rind, cînd vorbesc de aceste relaţii de 
putere, de formele de raţionalitate care le pot regla sau impune, nu o 
fac referindu-mă la o Putere (cu P mare) care ar domina ansamblul 
corpului social şi care i-ar impune raţionalitatea sa De fapt, sînt relaţii 
de putere care sînt multiple şi care au diferite forme, care pot 
funcţiona în relaţiile de familie, în interiorul unei instituţii, într-o 
administraţie, între o clasă dominantă şi o clasă dominată, relaţii de 
putere care au forme specifice de raţionalitate, forme care le sînt 
comune. E un cîmp de analiză, nu e nicidecum referinţa la o instanţă 
unică. în al treilea rind, dacă studiez aceste relaţii de putere, nu fac 
cîtuşi de puţin teoria puterii, ci, în măsura în care problema mea e de a 
şti cum sînt legate între ele reflexivitatea subiectului şi discursul 
adevărului, dacă întrebarea mea e; “Cum poate spune subiectul 
adevărul despre el însuşi?”, nu mi se pare că relaţiile de putere sînt 
unul dintre elementele determinante ale acestui raport pe care încerc 
să-l analizez. E evident, de pildă, pentru primul caz pe care l-am 
studiat, acela al nebuniei. Subiectul a putut întreprinde să spună 
adevărul asupra nebuniei sale prezentate sub speciile celuilalt tocmai 
printr-un anumit mod de dominare exersată de urni asupra anumitor 
altora. Eu nu sînt aşadar nicidecum un teoretician al puterii. La limită, 
aş spune că puterea nu mă interesează ca problemă autonomă, şi dacă 
m-am găsit îndemnat să vorbesc în mai multe rind uri despre această 


* Baudrillard (J.), Oublier Foucault, Paris, Galilee, 1977. 

** Schubert (A.), Die Decodierung des Menschen, Frankfurt, Focus Verlag 
1981. 

problemă a puterii, e în măsura în care analiza politică, făcută asupra 
fenomenelor puterii, nu mi se părea că poate da seama de aceste 
fenomene mai fine şi mai detaliate pe care vreau să le evoc cînd pun 
problema spunerii adevărului despre sine însuşi. Dacă spun adevăml 
despre mine însumi aşa cum o fac, e pentru că, în parte, eu mă 
constitui ca subiect printr-un anumit număr de relaţii de putere care 
sînt exercitate asupra mea şi pe care le exercit asupra altora. Asta 
pentru a situa ce e pentru mine problema puterii. Pentru a reveni la 
problema pe care o evocaţi mai adineaori, mărturisesc că nu prea văd 
unde e obiecţia. Eu nu fac o teorie a puterii. Eu fac istoria, la un 
moment dat, a modului în care s-au stabilit reflexivitatea de sine 
asupra sieşi şi rostirea întru adevăr care e legată de ea. Cînd vorbesc 
de instituţiile de întemniţare în secolul al XVIII-lea, vorbesc de 
relaţiile de putere aşa cum există ele în acel moment. Nu sesizez, 
aşadar, chiar deloc obiecţia, doar dacă nu mi se conferă un proiect care 
e în întregime diferit de al meu şi care ar fi ori de a face o teorie 
generală a puterii, ori, încă, de a face analiza puterii aşa cum este ea 
acum. Nici vorbă ! Iau psihiatria, într-adevăr, aşa cum e acum. Văd 
apârind în ea un anumit număr de probleme, în însăşi funcţionarea 
instituţiei, care mi se par că trimit la o istorie, la o istorie relativ 
îndepărtată; ea datează deja de mai multe secole. Eu încerc să fac 
istorie sau arheologie; dacă vreţi, a modului în care s-a întreprins să se 
spună adevărul despre nebunie în secolele al XVII-lea şi al XVIII-lea, 
şi mi-ar plăcea să o fac aşa cum exista ea la acea vreme. Referitor la 
criminali, de exemplu, şi la sistemul de pedepse care caracterizează 
sistemul nostru penal şi care a fost stabilit în secolul al XVIII-lea, am 
descris nu toate puterile care se exercitau în secolul al XVIII-lea, ci 
am căutat într-un anumit număr de instituţii care existau în secolul al 
XVIII-lea şi care au putut servi de model care erau formele de putere 
care se exersau şi cum au putut funcţiona. Atunci nu găsesc nici o 
pertinenţă în faptul de a spune că puterea nu mai e la fel acum. 

- încă două întrebări puţin cam descusute, dar care mi se par 
totuşi importante. Putem începe, poate, cu statutul intelectualului. Am 
definit în mare cum vă concepefi travaliul, chiar practica sa, dacă 
trebuie să aibă una. Aţi fi dispus să vorbim aici de situaţia filosofică 
in Franţa, foarte global, de exemplu plecînd de la următoarea temă: 
intelectualul nu mai are ca funcţiune nici să opună statului o raţiune 
universală, nici să-i furnizeze legitimarea. Ar exista oare un raport cu 
situapa destul de ciudată şi neliniştitoare, la care asistăm astăzi: un 
fel de consens, dar foarte tacit, al intelectualilor faţă de stingă, şi în 

acelaşi timp o tăcere completă a gîndirii de stingă, despre care am fi 
ispitiţi să spunem că, iată, constrînge o putere de stingă să recurgă la 
teme de legitimare foarte arhaice: să ne gîndim numai la congresul de 
la Valence al Partidului Socialist cu revărsările sale verbale, lupta 
de clasă... 

- ...cuvîntul preşedintelui Adunării naţionale, data trecută, 
spunînd că trebuie înlocuit modelul cultural buighez, egoist şi 
individualist, cu un nou model cultural de solidaritate şi de sacrificiu. 
Nu eram prea mare la vremea cînd mareşalul Petain a luat puterea în 
Franţa, dar am recunoscut anul ăsta în gura acestui socialist ceea ce 
mi-a legănat copilăria. 

- Da. Asistăm in fond la acest spectacol destul de surprinzător 
al unei puteri care, lipsită de logistica sa intelectuală, recurge la teme 
de legitimare destul de desuete. Cit despre această logistică 
intelectuală, in momentul în care stingă ajunge la putere, se pare că 
nu mai e nimic de spus stîngii. 

- E o întrebare foarte bună. în primul rînd aş aminti că: dacă 
stingă există în Franţa - şi zic “stingă” într-un sens foarte general, 
adică dacă există oameni care se simt de stingă, dacă există oameni 
care votează cu stingă, dacă aşadar poate exista un mare partid de 
stingă - ceea ce a devenit Partidul Socialist - cred că e în mare parte 
datorită existenţei unei gîndiri de stingă, a unei reflecţii de stingă, a 
unei analize, a unei multiplicităţi de analize care au fost făcute la 
stingă, opţiuni politice care au fost făcute pentru stînga din 1960 
încoace cel puţin, şi care au fost făcute în afara partidelor. Totuşi nu 
graţie Partidului Comunist, graţie vechii SFIO - care nu s-a stins 
înainte de 1972, i-a trebuit mult să se stingă - există o stînga vie în 
Franţa; e pentru că de-a lungul războiului din Algeria, de pildă, într-un 
întreg sector al vieţii intelectuale, de asemenea,, în sectoare care 
acoperă problemele vieţii cotidiene, în sectoare precum cele ale 
analizei economice şi sociale a existat o gîndire de stingă extraordinar 
de vie şi care nu s-a stins, dimpotrivă, chiar în momentul în care 
partidele de stînga se descalificau din diferite motive. 

- Nu, în acel moment, nu. 

- Şi putem spune că dacă, timp de cincisprezece ani - primii 
cincisprezece ani ai gaullismului şi ai regimului pe care l-am cunoscut 
pe urmă -, stînga a subzistat, era datorită întreg acestui travaliu. în al 

doilea rînd, trebuie notat că Partidul socialist a întîlnit ecoul pe care 1- 
a avut în mare parte pentm că a fost îndeajuns de permeabil la aceste 
noi atitudini, la aceste noi probleme, la aceste noi întrebări. A fost 
permeabil la probleme puse privitor la viaţa cotidiană, la viaţa sexuală, 
la viaţa cuplurilor, la viaţa femeilor, a fost sensibil la probleme privind 
autogestionarea, de exemplu, toate teme ale gîndirii de stînga, ale unei 
gîncliri de stînga non încrustate în partide şi non tradiţionale în raport 
cu marxismul. Noi probleme, o nouă gîndire, ăsta a fost capitalul. 
Cred că într-o zi, dnd vom privi acest episod din istoria Franţei, vom 
vedea în el ţîşnireaunei noi gândiri de stînga, care, sub forme multiple 
şi fără unitate - poate unul din aspectele sale pozitive a schimbat 
complet orizontul în care se situează mişcările de stînga actuale. Am 
putea crede că această formă de cultură de stînga ar fi întru totul 
alergică la organizarea unui partid şi nu şi-ar putea găsi veritabila 
expresie decît în grupuscule sau în individualităţi. Şi s-a dovedit că nu 
e aşa; în cele din urmă a existai - o spuneam mai adineaori - un fel de 
simbioză care a făcut ca noul Partid socialist să fie destul de impregnat 
de aceste idei. A existat, în orice caz - lucru îndeajuns de interesant şi 
de atrăgător pentru a-1 nota -, un anumit număr de intelectuali, nu prea 
numeros, ce-i drept, care s-au învecinat cu Partidul socialist. De bună 
seamă,_Partidul socialist a fost adus la putere datorită tacticilor 
politice, strategiilor politice foarte abile - şi nu o spun peiorativ; dar, 
încă o dată,, a cucerit puterea tocmai absorbind un anumit număr de 
forme din această cultură de stînga, şi e sigur că, de la congresul de la 
Metz* deja, apoi a fortiori la congresul de la Valence - în care au 
putut fi auzite lucruri precum cele pe care le-am amintit mai înainte -, 
e sigur că această gîndire de stînga e puţin pe gînduri. 

-Mai este ea însăşi? 

- Nu ştiu. Trebuie ţinut seama de lucruri foarte complexe. 
Trebuie să vedem, bunăoară, că în Partidul socialist, una dintre vetrele 
în care această nouă gîndire de stînga a fost cel mai activă, era în jurul 
unuia ca Rocard. Punerea sub obroc a lui Rocard, a grupului său şi a 
curentului său în Partidul socialist a făcut mult. Situaţia e foarte 
complexă. Dar cred că discursurile puţin cam de lemn ţinute în prezent 
de mulţi dintre leaderii Partidului socialist trădează ceea ce a fost 
speranţa unei mari părţi a acestei gmdiri de stînga, şi fac să tacă, într- 
un fel destul de, autoritar, curente care există chiar în interiorul 


* în 1979. 

Partidului socialist. E sigur că, în faţa acestui fenomen, intelectualii 
tac puţin. Spun puţin, deoarece e o greşeală de jurnalist să spui că 
intelectualii tac. Eu ştiu nu unul care a reacţionat, şi-a dat părerea cu 
privire la cutare sau cutare măsură, la cutare sau cutare hotărîre, la 
cutare sau cutare problemă. Şi cred că, dacă am face bilanţul exact al 
intervenţiilor intelectualilor în decursul acestor ultime luni, ele nu ar fi 
neîndoielnic mai puţin numeroase decît altădată. în orice caz, eu, 
personal, nu scrisesem niciodată atîtea articole în jurnale ca de cînd se 
zice că tac. în sfârşit, puţin contează persoana mea. E adevărat că 
aceste reacţii sînt reacţii care nu sînt de or dinul alegerii fundamental 
afirmate; sînt intervenţii nuanţate, ezitante, puţin pe gînduri, 
şovăitoare, puţin încurajatoare, dar care corespund stării actuale a 
situaţiei, şi, mai degrabă decît să ne plângem de tăcerea intelectualilor, 
trebuie mai mult recunoscută rezerva lor reflectată în faţa unui 
eveniment recent şi un proces despre care încă nu ştiu prea bine cum 
se va răsfrânge. 

- Aşadar, nici vorbă de raport necesar între această situaţie 
politică, acest tip de discurs care e ţinut şi teza care s-a răspîndit care 
s-a răspîndit mult totuşi: raţiunea înseamnă putere, deci, să nu mai 
împuternicim nici raţiunea şi nici puterea? 

- Nu, mr. înţelegeţi că asta face parte din destinul tuturor 
problemelor puse, să se degradeze în slogan. Nimeni nu a zis.-'“Raţiunea 
înseamnă putere”; cred că nimeni mr a spus: cunoaşterea e o putere. 

- Asta s-a spus. 

1 - S-a spus, dar, mă înţelegeţi, cînd citesc - şi ştiu bine că mi se 

atribuie - teza: “cunoaşterea înseamnă putere” sau “puterea înseamnă 
cunoaştere”, puţin contează, izbucnesc în râs, deoarece problema mea e 
exact de a le studia raporturile; dacă ar fi două lucruri identice, mr ar mai 
fi trebuit să le studiez raporturile şi m-aş fi obosit mult mai puţin. Chiar şi 
numai faptul că pun problema raporturilor lor dovedeşte că mr le identific. 

- Ultima întrebare. Marxismul s-ar purta destul de rău astăzi, 
pentru că s-ar fi sprijinit pe izvoarele Luminilor; e totuşi o temă care 
a dominat gîndirea, că vrem sau nu, în anii 70, fie şi numai pentru că 
un anumit număr de indivizi, intelectuali, care şi-au zis noii filosofi au 
vulgarizat această temă. Aşadar, marxismul s-ar purta destul de rău. 

- Nu ştiu dacă se poartă rău sau bine. Mă opresc, dacă vreţi, la 
formula: e o idee care a dominat gîndirea sau filosofia. Cred că aveţi 
întru totul dreptate să puneţi problema, să o puneţi astfel. Eu aş spune, 
aş fi tentat să spun - şi era să vă opresc în acel moment - că asta nu a 
dominat gîndirea, ci periferiile gîndirii. Dar ar fi facil, inutil polemic, 

şi nu înlr-adevăr exact. Cred că trebuie ţinut cont, în Franţa, de o 
situaţie care e cam asta: existau în Franţa, pînă spre anii ‘50, două 
circuite de gmdire, care erau practic, dacă nu străine unul de celălalt, 
cel puţin independente unul de celălalt: pe de o parte, ceea ce aş numi 
un circuit universitar sau un circuit academic, un circuit al gîndirii 
savante, şi apoi, pe de altă parte, circuitul unei gîndiri deschise sau al 
gîndirii curente; cînd spun “curentă” nu vreau deloc să spun neapărat 
de joasă calitate. Dar o carte universitară, o teză, un curs erau lucruri 
care rămîneau în casele de editură universitare, la dispoziţia cititorilor 
universitari şi neavînd nici un fel de influenţă decît asupra 
universităţilor. A existat cazul particular al lui Bergson, o excepţie. 
Începînd de după război - şi aici, fără îndoială, existenţialismul a jucat 
un rol -, s-au văzut gîndiri care erau de origine, de înrădăcinare 
profund universitară - căci, la urma urmei, înrădăcinarea lui Sartre e 
Husserl şi Heidegger, care nu erau dansatoare publice - adresîndu-se 
unui public mult mai larg decît publicul universitar. Or, acest 
fenomen, chiar dacă nu se mai găseşte în Franţa cineva de mărimea lui 
Sartre pentru a-1 purta, acest fenomen s-a democratizat. Doar Sartre şi 
Merleau-Ponty puteau să o facă, şi apoi a ajuns oarecum la îndemîna 
oricui, dinlr-un anumit număr de motive, printre care a fost în primul 
rind dislocarea Universităţii, înmulţirea numărului studenţilor, al 
profesorilor, care constituiau în cele din urmă un fel de masă socială, 
dislocarea structurilor interne şi o lărgire a publicului universitar, 
difuzarea astfel - care e departe de a fi un fenomen negativ - a 
culturii. Nivelul cultural aş populaţiei s-a ridicat considerabil totuşi şi, 
orice s-ar spune, televiziunea joacă un mare rol: oamenii învaţă că 
există o nouă istorie, etc. Să adăugăm la asta toate fenomenele 
politice, ale grupurilor, ale mişcărilor care erau în derulare, în 
interiorul şi în exteriorul universităţii. Toate acestea au dat muncii 
universitare un ecou care depăşea de departe instituţia universitară sau 
chiar grupul de intelectuali specializaţi, profesionişti. Se constată în 
prezent un fenomen caracteristic în Franţa: aproape că nu mai avem 
reviste specializate în filosofie sau ele sînt cam egale cu zero. Cînd 
vrei să scrii ceva, unde să scrii, poţi să scrii? în cele din urmă, nu poţi 
reuşi să strecori ceva decît în săptămînalele de mare difuzare sau 
revistele de interes general. E un fenomen foarte important. Atunci se 
întîmplă, ceea ce e fatal în situaţii similare, că un discurs puţin mai 
elaborat, în loc să fie continuat printr-o lucrare suplimentară, care 
reluîndu-1 şi criticîndu-1, să-l perfecţioneze, să-l facă mai dificil, să-l 
rafineze, dimpotrivă, îşi vede receptarea scăzând; şi treptat-treptat, din 

carte articol, din articol hîrtie pentru jurnale, din jurnale la televiziune 
se ajunge la a rezuma o carte, o lucrare, o problemă printr-un slogan. 
Responsabilitatea acestei treceri a problemei filosofice în slogan, a 
acestei transformări a problemei manâsmului devenind “marxismul e 
terminat”, nu trebuie atribuită cutăruia sau cutăiuia, ci percepem 
toboganul pe care gîndirea filosofică, sau problema filosofică, se 
transformă astfel în materie de consum curent, pe cînd, altădată, 
existau două curente, şi cînd circuitul instituţional, care avea 
neajunsurile sale — închiderea, dogmatismul, academismul —, dacă nu 
evita toate pierderile, suferea totuşi o distragere mai puţin gravă; 
tendinţa către entropie era mai mică, în vreme ce, acum, entropia se 
desăvîrşeşte cu o uimitoare rapiditate. Am văzut, din proprie 
experienţă, accelerarea acestui fenomen de entropie, într-un sens 
detestabil pentru gîndirea filosofică, dar trebuie ,de asemenea, să ne 
spunem că asta îi responsabilizează încă şi mai mult pe cei care scriu. 

— Eram tentat pentru o clipă să spun, pentru a conchide, dar sub 
formă de întrebare şi fără a voi să înlocuiesc un slogan cu un altul; 
marxismul nu ar fi terminat, atunci? în sensul în care spuneţi, în 
Arheologia cunoaşterii, că un “Marx nefalsificat ar ajuta la 
formularea unei teorii generale a discontinuităţii, a seriilor, a 
limitelor, a unităţilor, a ordinilor specifice, a autonomiilor şi a 
dependenţelor diferenţiate , 

- Da Nu vreau să anticipez care va fi forma de cultură care va 
veni. Vedeţi că totul e prezent cel puţin ca obiect virtual în interiorul 
unei culturi date; cel puţin, tot ceea ce a figurat deja o dată. Problema 
obiectelor care nu au figurat niciodată în cultură este o altă problemă 
Dar face parte din funcţionarea memoriei şi a culturii să poată 
reactualiza oricare dintre obiectele care au figurat o dată; repetarea e 
întotdeauna posibilă repetarea cu aplicare, transformare. Dumnezeu 
ştie dacă Nietzsche putea în 1945 să apară ca definitiv descalificat... E 
sigur că Marx, chiar dacă admitem că Marx va dispărea acum, va 
reapărea într-o zi. Ceea ce doresc eu - şi tocmai în asta mi-am 
schimbat formularea în raport cu cea pe care o citaţi —, nu e atît 
defalsificarea, restituirea unui adevărat Marx, ci cu siguranţă 
uşurarea, eliberarea lui Marx în raport cu dogmatica partid care 
deopotrivă l-a închis, vehiculat şi fluturat în vînt atît de îndelung 
Frazei “Marx a murit”, îi putem da un sens conjunctural, putem spune 
că e relativ, dar să spunem că Marx va dispărea aşa... -h 

— Dar voia această referinţă în Arheologia cunoaşterii să spună 
că, într-un anumit fel, Marx opera în metodologia dumneavoastră? m 

- Da, absolut. Ştiţi, dat fiind că la dala la care scriam aceste cărţi 
era de bon ton, pentru a fi bine văzut în stînga instituţională să-l citezi 
pe Marx în josul paginii, dar m-am ferit să o fac. Aş putea regăsi - 
ceea ce nu are nici un fel de interes — multe pasaje pe care le-am scris 
referindu-mă la Marx, şi dacă Marx nu ar fi fost acest autor, 
funcţionînd astfel în cultura franceză şi cu o astfel de supraîncărcătură 
politică, l-aş fi citat în josul paginii. Nu am facut-o, pentru a mă 
amuza şi pentru a-i prinde în capcană pe cei care, printre marxişti, m- 
au ţintuit exact de aceste fraze. Asta făcea parte din joc. 


375 



POLITICĂ 



CRIME ŞI PEDEPSE ÎN U.R.S.S. ŞI ÎN 
ALTE PĂRŢI 

9 


- Foişoare, sîrmă ghimpată, cîini poliţişti, depnup transportap 
în camioane ca nişte animale; telespectatorii francezi au regăsit acum 
o lună aceste imagini, vai, clasice, ale universului concentraponar, în 
primul document filmat ajuns în Occident despre un lagăr de detenpe 
în U.R.S.S. 

Sovieticii au contestat la început autenticitatea 
documentului. Apoi au recunoscut existenţa acestui lagăr, dar au 
afirmat, pentru a o justifica, că doar depnupi de drept comun erau 
închişi acolo. Şi trebuie spus că s-au găsit mulţi în Franţa ce şi-au zis: 
“A, da! Dacă nu e vorba decît de 'cei de drept comun '... ” Ce-ap 
gîndit despre aceste imagini şi despre aceste reacţii? 

- Sovieticii au spus mai înlîi aşa, ceea ce m-a uimit foarte tare: 
“Nimic scandalos în acest lagăr: dovadă că se găseşte în mijlocul unui 
oraş oricine îl poate vedea”. Ca şi cum faptul că un lagăr de 
concentrare e aşezat într-un mare oraş - în ocurenţă, Riga fără a fi 
nevoie să fie ascuns, cum făceau uneori germanii, ar fi o scuză! Ca şi 
cum această impudoare de a nu ascunde ce se face acolo unde se face 
ar autoriza să se pretindă peste tot tăcerea şi să fie impusă celorlalţi: 
cinismul funcţionînd drept cenzură; e raţionamentul lui Cyrano: pentru 
că am un nas enorm împlîntat în mijlocul obrazului, nu aveţi dreptul 
să vorbiţi despre el. Ca şi cum n-ar trebui recunoscut, în această 
prezenţă a unui lagăr într-un oraş, blazonul unei puteri care se exercită 
acolo fără ruşine, la fel ca la noi primăriile, palatele de justiţie sau 
puşcăriile. înainte să se ştie dacă deţinuţii de acolo sînt “politici”, 
instalarea lagărului în acest loc atît de vizibil şi teroarea pe care o 
degajă sînt, în ele însele, politice. Sîrma ghimpată care prelungeşte 
zidurile caselor, fasciculele de lumină care se încrucişează şi pasul 

santinelelor în noapte, acestea sînt un fapt politic. Şi e o politică. 

Al doilea lucru care m-a uimit, argumentul pe care-1 citaţi: 
“Oricum, oamenii aceia sînt condamnaţi de drept comun”. Or, 
adjunctul ministrului sovietic al justiţiei a precizat că în U.R.S.S. 
noţiunea de deţinut politic nici măcar nu există. Nu sînt condamnabili 
decît aceia care urmăresc să slăbească regimul social şi statul prin 
înaltă trădare, spionaj, terorism, dezinformare, propagandă 
calomniatoare. în mare, el dădea pentru delictul de drept comun 
definiţia dată pretutindeni altundeva pentru delictul politic. 

E, deopotrivă, logic şi straniu. într-adevăr, în regimul sovietic - că e 
vorba de o “dictatură a proletariatului” sau de “statul întregului popor”, 
întrebaţi-1 pe Marchais* -, distincţia între “politic” şi “drept comun” 
trebuie ştearsă, e adevărat Dar asta în favoarea politicului, mi se pare. 
Orice atingere adusă legalităţii, un furt, cea mai mică escrocherie e o 
atingere adusă nu intereselor private, ci întregii societăţi, proprietăţii 
poporului, producţiei socialiste, corpului politic. I-aş înţelege pe sovietici 
dacă ar spune: “Nu se mai găseşte la noi nici un deţinut de drept comun, 
deoarece nu mai există nid un delict care să nu fie politic. Dreptul, din 
comun cum era, a devenit în întregime politic”. Minis trului sovietic 
trebuie mai întîi să i se răspundă: “Sînleţi un mincinos; ştiţi bine că aveţi 
deţinuţi politici”. Şi să se adauge de îndată: “Iar, pe de altă parte, cum de 
aveţi încă, după şaizeci de ani de socialism, o penalitate de drept comun?” 

Numai că a elabora politic penalitatea ar implica să ne lipsim de 
desconsiderarea faţă de “cei de drept comun”, unul din factorii de 
adeziune generală la sistemul penal. 

Şi, mai ales, asta ar presupune ca reacţia la delict să fte tot atît de 
politică precum calificarea care îi este dată. Dar, de fapt, foişoarele, 
cîinii, lungile barăci gri nu sînt “politice” decît pentru că se găsesc pe 
vecie pe stemele lui Hitler şi Stalin, şi pentru că le serveau acestora în 
a scăpa de duşmanii lor. Totuşi, ca tehnici de pedepsire (închisoare, 
privaţiuni, muncă silnică, violenţe, umilinţe), ele sînt apropiate de 
vechiul aparat penitenciar inventat în secolul al XVIII-lea. Uniunea 
Sovietică pedepseşte după metoda ordinii “burgheze”, vreau să spun a 
ordinii de acum două secole. Şi, departe de a le transforma, le-a urmat 
cea mai puternică linie de forţă, le-a agravat şi le-a adus la răul 
maxim. Ceea ce a frapat telespectatorii, în seara aceea, e că au crezut 


* Al XXU-lea Congres al P.C.F., din 4 pînă în 8 februarie 1977, va abandona 
noţiunea de dictatură a proletariatului, pe vremea cînd Geoiges Marchais era 
secretar general. 

că văd trecînd pe sub bîte, între clini şi mitraliere, printre sărmanele 
fantome reînviate de la Dachau, lanţul imemorial de ocnaşi: 
spectacolul fără loc şi fără dată prin care, de două secole încoace, 
puterile fabrică neîncetat groaza. 

- Dar nu rezidă oare explicaţia acestor paradoxuri în faptul că 
U.R.S.S.-ul pretinde a fi socialist fără a fi cîtuşi de puţin în realitate? 
De aici decurge, în mod necesar, ipocrizia conducătorilor sovietici şi 
incoerenţa justificărilor oficiale. De la o vreme, a devenit evident, mi 
se pare, că dacă această societate nu găseşte mijloacele de 
“autocorecţie”, pe care am crezut că le întrevedem în momentul 
Congresului al XX-lea al Partidului Comunist al U.IIS.S., e pentru că 
tarele sale sînt structurale, rezidă în modul de producţie şi nu numai 
la nivelul unei conduceri politice mai mult sau mai puţin 
birocratizate. 

- E, fără îndoială, adevărat că sovieticii, dacă au modificat 
regimul proprietăţii şi rolul statului în controlul producţiei, au 
transferat la ei pur şi simplu tehnicile de gestiune şi de putere puse la 
punct în Europa capitalistă a secolului al XlX-lea. Tipurile de 
moralitate, formele de estetică, metodele disciplinare, tot ceea ce 
funcţiona efectiv în societatea burgheză deja înspre 1850 a trecut în 
bloc în regimul sovietic. Cred că sistemul de întemniţare a fost 
inventat ca sistem penal generalizat în decursul secolului al XVm-lea 
şi pus în funcţiune în secolul al XlX-lea în legătură cu dezvoltarea 
societăţilor capitaliste şi cu statul corespunzător acestor societăţi, 
închisoarea nu e, de altfel, decît una dintre tehnicile de putere care au 
fost necesare pentru a asigura dezvoltarea şi controlul forţelor 
productive. Disciplina de atelier, disciplina militară, disciplina şcolară, 
toate disciplinele de existenţă în general au fost invenţii tehnice ale 
acestei epoci. însă orice tehnică poate fi transferată. Sovieticii au 
întrebuinţat taylorismul şi alte metode de gestiune experimentate în 
Occident. Tot aşa au adoptat şi tehnicile noastre disciplinare adăugind 
arsenalului pe care-1 puseserăm la punct o nouă armă, disciplina de 
partid. 

-Mi se pare că cetăţenii sovietici au şi mai mari dificultăţi decît 
occidentalii în a înţelege semnificaţia politică a tuturor acestor 
mecanisme. Văd dovada acestui lucru îndeosebi în faptul că găsim, 
din păcate, la oponenţii regimului, o mare reţinere, multe prejudecăţi 
faţă de deţinuţii de drept comun. Descrierea pe care o face Soljenifîn 
deţinuţilor de drept comun îţi dă fiori. Ii înjăţişează ca pe nişte 
suboameni care nu ştiu nici măcar să se exprime într-o limbă 

oarecare. In cel mai bun caz, putem spune că nu le arată nici un fel de 
compasiune. 

- E cert că ostilitatea manifestată faţă de deţinuţii de drept 
comun de către cei care se consideră, în U.R.S.S., deţinuţi politici, 
poate părea şocantă pentru cei care cred că la baza delincvenţei se află 
mizeria, revolta, refuzul exploatărilor şi aservirilor. Dar lucrurile 
trebuie văzute în relativitatea lor tactică. Trebuie ţinut cont de faptul 
că populaţia celor de drept comun, în Uniunea sovietică, la fel ca în 
Franţa şi în alte părţi, e foarte puternic controlată, infiltrată, 
manipulată de puterea însăşi. “Revoltaţii” sînt tot atît de minoritari şi 
“supuşii” tot atît de majoritari printre delincvenţi ca şi printre non- 
delincvenţi. Credeţi că s-ar fi menţinut atît de mult timp, conservînd 
închisorile, un sistem de pedepsire care are ca efect principal recidiva, 
dacă delincvenţa nu ar “servi” într-un fel sau altul? Ne-am dat seama 
foarte devreme, din secolul al XlX-lea, că închisoarea, de cele mai 
multe ori, face din condamnat un delincvent pe viaţă. Credeţi că nu s- 
ar fi găsit alte mijloace de pedepsire, dacă această profesionalizare a 
delincventului n-ar fi permis să se constituie o “armată de rezervă a 
puterii” (pentru a asigura diverse traficuri, precum prostituţia; pentru a 
procura informatori, ucigaşi plătiţi, spărgători de greve şi de sindicate, 
mai recent gărzi de corp pentru candidaţii în alegeri, chiar 
prezidenţiale)? 

Pe scurt, există un adevărat litigiu istoric între cei de drept 
comun şi oponenţii politici. Cu atît mai mult cu cît tactica tuturor 
puterilor a fost întotdeauna să vrea să-i confunde într-o aceeaşi 
criminalitate “egoistă”, interesată şi sălbatică. 

Nu spun că cei de drept comun din U.R.S.S. ar fi credincioşii 
servitori ai puterii. Dar mă întreb dacă nu cumva e necesar pentru 
deţinuţii politici, în condiţiile foarte dificile în care trebuie să lupte, să 
se demarcheze de această masă, să arate că lupta lor nu e cea a “hoţilor 
şi asasinilor” cu care s-ar dori să fie asimilaţi. Dar poate că nu e decît 
o poziţie tactică. 

In orice caz, mi se pare dificil să blamăm atitudinea dizidenţilor 
sovietici care se îngrijesc să nu fie confundaţi cu cei de drept comun. 
Cred că mulţi dintre cei din Rezistenţă, cînd erau arestaţi sub 
Ocupaţie, ţineau - din motive politice - să nu fie asimilaţi cu 
traficanţii de pe piaţa neagră, a căror soartă era, de altfel, mai puţin 
groaznică. 

Dacă ar fi să-mi puneţi aceeaşi întrebare pentru astăzi şi într-o 
ţară precum Franţa, răspunsul meu ar fi diferit. Mi se pare că ar trebui 

pusă în evidenţă marea gamă de ilegalităţi - de la aceea, onorată 
uneori, tolerată mereu, a deputatului U.D.R.-Immobilier, a marelui 
traficant de arme sau de droguri, care se servesc de legi, piuă la aceea, 
urmărită şi pedepsită, a micului hoţ care refuză legile, nu le cunoaşte 
sau care, adesea, cade în capcana lor; ar trebui arătat ce separaţie 
introduce între ele maşina penală. Diferenţa, importantă aici, nu e între 
cei de drept comun şi deţinuţii politic, ci între utilizatorii legii care 
practică ilegalităţi profitabile şi tolerate şi ilegalităţile rudimentare pe 
care aparatul penal le utilizează pentru a fabrica permanenţi ai 
delincvenţei. 

- Dar există, pe de altă parte, în U.R.S.S. ca şi la noi, o ruptură 
adîncă între mediile populare şi condamnaţii de drept comun. Am 
văzut recent, la televiziunea italiană, o emisiune a cărei secvenţă 
finală arăta un cimitir în curtea unei puşcării. Acolo sînt înmormîntaţi 
Jără mormînt demn de acest nume cei care au murit în timpul 
pedepsei. Familiile nu vin să-şi caute răposatul, fără îndoială pentru 
că transportul costă mult, dar mai ales pentru că le e ruşine cu el. 
Aceste imagini mi s-au părut încărcate de un profund simbolism 
social. 

- Ruptura dintre opinia publică şi delincvenţi are aceeaşi origine 
istorică cu sistemul carceral. Sau, mai degrabă, e unul dintre 
profiturile importante pe care puterea le-a tras din acest sistem. Pînă în 
secolul al XVIII-lea, e adevărat, - iar, în anumite regiuni din Europa, 
pînă în secolul al XLX-lea şi chiar începutul secolului al XX-lea -, nu 
exista între delicvenţi şi straturile profunde ale populaţiei raportul de 
ostilitate care există astăzi. Distanţa dintre bogaţi şi săraci era alît de 
adîncă, ostilitatea dintre ei alît de mare, încît hoţul - acest detumător 
de bogăţii - era, în clasele cele mai sărace, un personaj destul de bine 
văzut. 

Pînă în secolul al XVII-lea, se putea cu uşurinţă face din bandit, 
din hoţ, un personaj eroic. Mandrin, Guillety etc. au lăsat în mitologia 
populară o imagine care, dincolo de multele umbre, era foarte 
pozitivă. La fel s-a întîmplat şi cu bandiţii corsicani şi sicilieni, cu 
hoţii napolitani... însă această ilegalitate tolerată de popor a sfirşit 
prin a apărea ca un pericol serios cînd furtul cotidian, şteipeleala, mica 
escrocherie au devenit prea costisitoare în munca industrială sau în 
viaţa urbană. Atunci, o nouă disciplină economică a fost impusă 
tuturor claselor societăţii (cinste, exactitate, cumpătare, respect absolut 
al proprietăţii). 

Pe de o parte, a trebuit, aşadar, ca bogăţia să fie mai eficient 

protejată; pe de altă parte, trebuia făcut în aşa fel încît poporul să 
dobîndească, cu privire la ilegalitate, o atitudine făţiş negativă. Astfel 
a făcut puterea să se nască - iar închisoarea a contribuit din plin la asta 
- un nucleu de delincvenţi fără comunicare reală cu straturile profunde 
ale populaţiei, prost tolerat de aceasta; chiar din cauza acestei izolări, 
era cu uşurinţă penetrabilă pentru poliţie şi putea dezvolta acea 
ideologie a “mediului” pe care am văzut-o formîndu-se în secolul al 
XlX-lea. Nu trebuie să ne mirăm, aşadar, dacă găsim astăzi la 
populaţie neîncredere, dispreţ, ură pentru delincvent: e rezultatul a o 
sută cincizeci de ani de travaliu politic, poliţist, ideologic. Nu trebuie 
nici să ne mirăm că acelaşi fenomen se manifestă în U.R.S.S. astăzi. 

- La o lună după difuzarea la televiziune a documentului despre 
lagărul din Riga, eliberarea matematicianului Pliucici a plasat în 
prim-planul actualităţii un alt aspect al represiunii în U.R.S.S, 
cunoscut de multă vreme, din păcate,.: internarea oponenţilor în 
stabilimente psihiatrice. 

- Internarea unui oponent politic într-un azil e cu totul 
paradoxală într-o ţară care-şi spune socialistă. Dacă e vorba de un 
asasin sau de un violator de fetiţe, a căuta motivele delictului în 
patologia autorului şi a încerca să-l vindeci printr-un tratament potrivit 
s-ar putea eventual justifica - nu e ilogic, în orice caz. în schimb, 
oponentul politic (vreau să spun cel care nu admite sistemul, nu îl 
înţelege, îl refuză) este, dintre toţi cetăţenii Uniunii sovietice, cel care 
n-ar trebui în nici un caz considerat bolnav: ar trebui să fie obiectul 
unei intervenţii cu caracter exclusiv politic, destinat a-i deschide ochii, 
a-i ridica nivelul de conştiinţă, a-1 face să înţeleagă în ce anume 
realitatea sovietică e inteligibilă şi necesară, dezirabilă şi apreciabilă. 
Numai că tocmai oponenţii politici sînt, mai mult decît alţii, obiectul 
unei intervenţii terapeutice. Nu înseamnă asta a recunoaşte de la bun 
început că nu e cu putinţă, în termeni raţionali, să convingi pe cineva 
că opoziţia sa e prost fondată? 

Nu înseamnă, oare, a admite că singurul mijloc de a face 
acceptabilă realitatea pentru cei care n-o îndrăgesc e de a interveni 
autoritar, prin tehnici farmaceutice, asupra hormonilor şi neuronilor 
lor? E un paradox foarte revelator aici: realitatea sovietică nu poate 
deveni plăcută decît sub efectul largactilului. E oare atît de 
“neliniştitoare” încît să fie nevoie de “tranchilizante” pentru a o face 
acceptată? Să fi renunţat oare conducătorii regimului la raţionalitatea 
“revoluţiei" lor, nemaisinchisindu-se decît să întreţină mecanisme de 
docilizare? Tehnicile punitive utilizate în U.R.S.S. ţin, în cele din 

urmă, tocmai de această renunţare fundamentală la tot ce 
caracterizează proiectul socialist. 

- A existat, totuşi, acolo, o evoluţie. Caracterul represiv al 
sistemului s-a atenuat mult. In vremea lui Stalin, toată lumea tremura: 
astăzi erai director de uzină; mîine puteai să te trezeşti intr-un lagăr. 
Acum, există un anumit număr de indivizi de neatins. Dacă eşti 
academician, nu mai mergi la închisoare. Nu numai că Saharov e încă 
în libertate, dar, din cei şase sute de academicieni sovietici, numai 
şaptezeci au semnat textul denunfîndu-l pe Saharov. Asta înseamnă că 
ceilalţi îşi pot permite să spună: “Nu, nu semnez”. Acum douăzeci de 
ani, aşa ceva ar fi fost de neconceput. 

- Spuneţi că teroarea a scăzut. E sigur. Dar teroarea, în fond, nu 
este culmea disciplinei, e eşecul său: în regimul stalinist, însuşi şeful 
poliţiei putea fi executat înlr-o bună zi ieşind de la Consiliul de 
miniştri. Nici un şef al NKVD-ului n-a murit în patul său. Era un 
sistem din care nu puteau fi excluse zguduirea şi schimbarea; la limită, 
oricînd se putea întîmpla ceva Să spunem că teroarea e întotdeauna 
reversibilă; ea se întoarce fatalmente înspre cei care o exercită. Teama 
este circulară. Dar, începînd cu momentul în care miniştrii, comisarii 
de poliţie, academicienii, toţi responsabilii partidului devin 
inamovibili şi nu se mai tem de nimic pentru ei înşişi, disciplina, 
dedesubt, va funcţiona din plin, fără să existe posibilitatea, poate puţin 
himerică, dar mereu prezentă, a unei reîntoarceri. Disciplina va domni, 
fără umbră şi fără risc. 

Cred că societăţile secolului al XVIII-lea au inventat disciplina 
deoarece marile mecanisme ale terorii deveniseră deopotrivă prea 
costisitoare şi prea periculoase. Ce era, din antichitate încoace, 
teroarea? Era armata căreia îi era dată pe mînă o populaţie şi care 
pîrjolea, prăda, viola, masac ra Cînd un rege voia să se răzbune pe o 
revoltă, îşi asmuţea trupele. Mijloc spectaculos, dar oneros, pe care 
nimeni nu-şi mai putea permite să-l utilizeze din clipa în care exista o 
economie calculată cu grijă în care nu puteau fi sacrificate recoltele, 
nici manufacturile sau echipamentele industriale. De unde necesitatea 
de a găsi altceva: disciplinele aplicate, continue şi tăcute. 

Lagărul de concentrare a fost o formulă mediană între marea 
teroare şi disciplină în măsura în care permitea, pe de o parte, să-i fad 
pe oameni să crape de frică; pe de altă parte, să-i supui pe cei asupra 
cărora planau îndoieli în interiorul unui cadru disciplinar acelaşi cu al 
cazarmei, al spitalului, al uzinei, dar înzecit, însutit, înmi it... 

- Regăsim aici ideea, după părerea mea cu totul falsă, dar 

comună atîtor sisteme penitenciare, conform căreia munca manuală 
ar fi un mijloc de mîntuire. 

- E un lucru deja înscris în sistemul penal european în secolul al 
XlX-lea: se credea că dacă cineva comite un delict sau o crimă e 
pentru că nu lucrează. Dacă ar fi muncit, adică dacă ar fi fost prins în 
sistemul disciplinar care fixează individul în munca sa, n-ar fi comis 
delictul. Atunci, cum să fie pedepsit? Ei bine, prin muncă. Dar ceea ce 
e paradoxal e că această muncă prezentată ca deziiabilă şi ca mijloc de 
reinserţie a delincventului în societate va servi ca instrument de 
persecuţie fizică impunînd condamnatului, de dimineaţa pînă seara, 
munca cea mai insipidă, monotonă, brutală, epuizantă şi, la limită, 
mortală. 

Stranie polivalenţă a muncii: pedeapsă, principiu de conversiune 
morală, tehnică de readaptare, criteriu de amendare şi scop final. Iar 
utilizarea sa, conform acestei scheme, e încă şi mai paradoxală în 
Uniunea sovietică. Din două una sau munca impusă deţinuţilor (de 
drept comun sau politici, puţin contează aici) e de aceeaşi natură cu 
cea a tuturor muncitorilor din Uniunea Sovietică; dar această muncă 
dezalienată, non exploatată, socialistă, să fie atît de detestabilă că nu 
poale fi făcută decît între foişoare şi cu paznici? Sau e o sub-muncă, o 
muncă-pedeapsă; şi să credem atunci că o ţară socialistă face în aşa fel 
încît reeducarea morală şi politică a cetăţenilor săi trece printr-o 
caricatură atît de devalorizantă a muncii ca pedeapsă? Mi se pare, de 
altfel, că mei China nu scapă acestei utilizări paradoxale a muncii ca 
pedeapsă. 

- Permiteţi-mi, cu titlu personal, să amintesc că aversiunea mea 
faţă de sistemul lagărelor staliniste sau de alt fel vine din practică: 
am petrecut mai mult de un an într-un lagăr sovietic şi am participat 
în Armenia la construirea unui mare pod care e acum arătat cu 
orgoliu turiştilor. Sînt, aşadar, mai puţin decît oricine dispus să scuz 
represiunea oriunde ar fi. Astfel, în China, de exemplu, am refuzat să 
vizitez o închisoare model, pînă-ntr-atît acest gen de interviu între un 
om liber şi cel care rămîne în spatele gratiilor mi se pare fals, ipocrit 
şi fără valoare. 

Acestea fiind zise, cred că, în cazul Chinei, există o diferenţă. Şi 
e mai întîi pentru că regimul chinez refuză să adopte un ‘‘model” 
industrial calchiat pe cel al Occidentului sau pe cel sovietic. El 
mizează pe o dezvoltare foarte diferită şi, de la bun început, nu 
acordă, cum se face în alte părţi, prioritate industriilor gigantice în 
detrimentul agriculturii. Asta modifică deja considerabil această 

“disciplină" care, istoric vorbind, e legată de industrializarea 
“clasică". De aceea, 80% dintre chinezi, cei care trăiesc la (ară, nu 
cunosc practic închisoarea. D se spune: “Rezolvaţi-vă singuri 
problemele şi nu ne trimiteţi oameni de întemniţat decît în cazuri 
excepţionale, cînd e vorba de crime de sînge 

Insă e adevărat că există lagăre. Dar, în aceste lagăre, în orice 
caz, regimul nu se foloseşte de delincvenţi pentru a impune disciplina, 
tot aşa cum în afară nu întreţine “mediul” pentru a supraveghea sau 
controla societatea. E o inovape incontestabilă, dacă stăm să judecăm 
după toate mărturiile, chiar cele ale anticomuniştilor, şi mi se pare 
meritorie. Cu atît mai mult cu cît, la început, în 1949, China avea 
reputaţia de a fi una dintre ţările cele mai sărace din lume - cu 
siguranţă mai subdezvoltată decît U.R.S.S.-ul anului 1917 - şi ţara 
care bătea toate recordurile în domeniul crimei orgănizate şi al 
prostituţiei. Nimeni nu pretinde că, astăzi, această societate, încă 
teribil de săracă, ar fi suprimat deja orice violenţă şi orice 
delincvenţă. Cel putin sistemul său penitenciar încearcă cu adevărat 
să reinsereze oamenii în societate reeducîndu-i, şi evită să facă din ei, 
brutalizîndu-i, nişte recidivişti, "permanenţi ai delincvenfei. " 

Cazurile pe care le putem cita sîntfără îndoială particulare, dar 
cu toate astea sînt semnificative. Nu vorbim, evident, de împăratul 
Chinei care, după ce a fost o marionetă a japonezilor, a beneficiat de 
o clemenţă de care rar au beneficiat alp suverani, sub alte ceruri. Dar 
amnistia decretată anul acesta pentru “marii criminali de război ” din 
Kuomintang dă de gîndit. Ne putem, oare, imagina că sovieticii, la 
douăzeci de ani de la victorie, i-ar fi eliberat pe cei ca Denikine, 
Koltceak ori Wrangel, zicîndu-le: “Dacă vrep să rămînep, statul vă 
va furniza toate facilităţile, iar dacă vrep să mergeţi să vă regăsip 
foştii camarazi de arme în străinătate, plecap”? Prin acest gest, 
conducătorii chinezi par să arate că nu le e frică de ceea ce pot 
povesti aceşti foşti depnup despre ce au văzut şi suportat în timpul 
detenpei. Dimpotrivă, Taiwanul (Formosa) e cel care a refuzat să le 
dea viza... 

Există, în şjîrşit, afacerea cadrelor disponibilizate în timpul 
Revoluţiei culturale care, astăzi, îşi regăsesc, aproape toate, 
posturile. Ar fi fost desigur de preferat să fie mai amplu explicate 
opiniei chineze rapunile şi mecanismele aceste reabilitări. Dar fapt e 
că o întoarcere atît de masivă a foştilor "epurap " e fără precedent în 
istoria societăplor postrevoluponare. Asta dă de gîndit. 

Bineînţeles, pentru mine, existenţa unui sistem de pedepsire şi de 

reabilitare prin “munca manuală ” nu este mai acceptabilă în China 
decît în alte părţi. După decepţia sovietică, ar fi o nebunie să 
minimalizezi pericolele pe care le reprezintă, pentru proiectul 
socialist, lagărele de muncă, chiar “ameliorate”. Ceea ce vreau să 
subliniez e că, alegînd un alt mod de dezvoltare, chinezii au totuşi 
şanse mai bune să evite dezastrele pe care industrializarea brutală, 
întreprinsă de Stalin la sfirşitul anilor douăzeci, le provocase, de o 
manieră ireversibilă, în U.R.S.S. 

- Nu am un motiv foarte precis să n-am încredere în China, dar 
cred că am destule acum să mă îndoiesc sistematic de Uniunea 
Sovietică. Insă vreau să subliniez cîteva lucruri. Se pare că, după cum 
aţi spus, chinezii nu omoară oamenii. Foarte bine. Cînd e comisă o 
greşeală politică, nu ştiu, totuşi, dacă îi reeducă, de fapt, pe vinovaţi, 
dar recunoaşteţi că-i reeducă foarte rău pe cei în faţa cărora greşeala a 
fost comisă. Să luăm afacerea Lin Piao. Nu ştiu dacă persoanele 
implicate în această “crimă politică” au fost reeducate, dar consider că 
poporul chinez merită alte explicaţii asupra acestei afaceri decît cele 
care i-au fost date. 

-Sîntîn întregime de acord şi am şi scris acest lucru în cartea 

mea . 

- Altceva: sînt întru totul încîntat că împăratul Pu-yi a murit în 
mijlocul lalelelor sale, dar e cineva care îmi dă bătaie de cap; nu-i ştiu 
numele, e acel mic coafor homosexual căruia i-au zburat ţeasta în 
public într-un lagăr de concentrare în care se găsea şi Pasqualini, care 
povesteşte scena în cartea sa**. Această carte e singurul document 
exact pe care-1 avem despre sistemul penal chinez şi mărturisesc că n- 
am citit niciodată vreo dezminţire la ceea ce spunea ea 

Un lucru apare foarte Limpede la lectura propriei dumneavoastră 
cărţi: anumite metode întrebuinţate de către gărzile roşii în timpul 
Revoluţiei culturale pentru a convinge pe cineva de greşeala sa, pentru 
a-1 reeduca a-1 descalifica sau ridiculiza corespund întocmai celor pe 
care le povesteşte Pasqualini. Totul se petrece ca şi cum procedurile 
interne ale lagărelor ar fi izbucnit în miezul zilei, era să spun ca o sută 


* Karol (K.S.), The second chinese Revolution, New York, Hill şi Wang, 1973 
(La seconde Revolution chinoise , Paris, Robert Laffont, 1973). 

Pasqualini (J.) şi Chelminski (R ), Prisoner of Mao, New York, Paul 
Reynolds, 1973 (Prisionnier de Mao! Sept ans dans un câmp de travail en 
Chine, trad. A Delahaye, Paris, Gallimard, col. “Temoins”, 1975). 

de mii de flori, în China Revoluţiei culturale. Teribil de neliniştitoare 
această asemănare între scene care au avut milioane de martori în timpul 
Revoluţiei culturale şi scenele trăite într-un lagăr, cu patru sau cinci ani 
mai înainte; mă gîndesc, de pildă, la ritualul probei. Ai impresia că 
tehnica lagărelor s-a difiizat, ca purtată de un suflu minunat, în 
Revoluţia culturală. 

- Critica acestui comportament al gărzilor roşii, făcută deMao în 
interviul său pentru Snow*, în 1970, e la fel de severă ca şi a 
dumneavoastră, chiar dacă el nu plasează originea acestui fenomen în 
modul de funcţionare a lagărelor de muncă. Şi, în ciuda anumitor 
decepţii, Mao preconizează pentru viitor recursul la noi revoluţii 
culturale şi încurajează, în imediat, formarea “şcolii cu porţile 
deschise ”, a Universităţii total refondate şi anti-elitiste, a armatei fără 
gărzi şi a uzinei cît mai puţin ierarhizate cu putinţă. Nu credeţi că 
aceste măsuri sînt cu totul incompatibile cu tehnicile disciplinare care, 
în toate aceste sectoare, au fost dezvoltate în timpul industrializării în 
Europa (şi, mai tîrziu, în U.R.S.S.J? 

- Nu pot nicidecum să spun nu şi, neavînd motiv s-o fac, voi 
spune în mod provizoriu da Dar să revenim la problema pedepsei în 
dimensiunea sa universală. 

Ne-am preocupat îndelung de ceea ce trebuia pedepsit; tot 
îndelung, de maniera în care trebuia pedepsit. Iar acum s-au ivit 
întrebările ciudate; “Trebuie oare pedepsit?”, “Ce înseamnă a 
pedepsi?”, “De ce această legătură, aparent atît de evidentă, între 
crimă şi pedeapsă?”. Că trebuie pedepsită o crimă, asta ne e foarte 
familiar, foarte aproape, foarte necesar, dar, în acelaşi timp, ceva 
obscur ne face să ne îndoim. Priviţi uşurarea laşa a tuturor - 
magistraţi, avocaţi, opinia publică, jurnalişti - cînd soseşte acest 
personaj binecuvîntat de lege şi adevăr, care spune: “Dar nu, liniştiţi- 
vă, nu vă fie ruşine să condamnaţi, nu veţi pedepsi, graţie mie care sînt 
medic (sau,psihiatru, sau psiholog), veţi readapta şi vindeca”. “Foarte 
bine, atunci, în cuşcă”, îi spun judecătorii inculpatului. Şi se ridică, 
încîntaţi, sînt dezvinovăţiţi. 

A propune o “altă soluţie” pentru a pedepsi înseamnă a evita 
întru totul problema care nu e nici cea a cadrului juridic al pedepsirii, 
nici a tehnicii sale, ci a puterii care pedepseşte. 


* Snow CE.), “Mao m’a dit” (convorbire la Pekin în 18 decembrie 1970), Le 
Nouvel Observateur , nr. 380, 21-27 februarie 1972, pp. 59-64. 

De aceea mă interesează această problemă a penalităţii în 
U.R.S.S. Ne putem, bineînţeles, amuza pe seama contradicţiilor 
teoretice care marchează practica penală a sovieticilor, dar tocmai 
teoriile ucid, şi contradicţiile de noroi şi sînge. Ne putem, de 
asemenea, mira că nu au fost capabili să elaboreze noi răspunsuri la 
crime, la opoziţii sau diverse delicte; putem, trebuie să ne indignăm că 
au reluat metodele burgheziei din perioada sa de maximă rigoare de la 
începutul secolului al XlX-lea, şi le-au împins la o enormitate şi o 
meticulozitate, în sensul infinitului mare şi al infinitului mic, 
surprinzătoare. 

Mecanica puterii, sistemele de control, de supraveghere, de 
pedepsire sînt, acolo, avînd dimensiuni necunoscute, cele de care 
burghezia (sub o formă foarte redusă şi şovăielnică) a avut nevoie într- 
o vreme pentru a-şi instaura dominaţia. Numai că asta putem s-o 
spunem la cîte socialisme visate şi reale vrem; între analiza puterii în 
statul burghez şi teza dispariţiei sale viitoare lipsesc analiza, critica, 
demolarea, bulversarea mecanismelor puterii. Socialismul, 
socialismele n-au nevoie de o altă cartă a libertăţilor sau de o nouă 
declaraţie a drepturilor omului: facil, deci inutil. Dacă vor să merite să 
fie iubiţi şi să nu mai fie respinşi, dacă vor să fie doriţi, trebuie să 
răspundă la întrebarea asupra puterii şi a exerciţiului său. Trebuie să 
inventeze un exerciţiu al puterii care să nu provoace teamă. Asta ar fi 
noutatea. 

GENEALOGIA PUTERII ŞI FUNCŢIA 
INTELECTUALULUI ÎN 
SOCIETATEA ACTUALĂ 


- Pentru publicul italian, sîntep autorul Istoriei nebuniei, al 
Cuvintelor şi lucrurilor şi acum al cărţii A supraveghea şi a p#depsi. 
Aţi putea să schiţaţi sumar traiectoria care v-a condus de la studiul 
despre nebunie în epoca clasică la cel asupra criminalităţii şi al 
delincvenfei? 

- Cînd mi-am făcut eu studiile, prin anii 1950-1955, una dintre 
marile probleme care se punea era aceea a statutului politic al ştiinţei 
şi al funcţiilor ideologice pe care ea le putea vehicula. Nu problema 
Lîssenko era cea care domina, dar cred că în jurul acestei afaceri 
murdare, atît de multă vreme îngropată şi ascunsă cu grijă, au fost 
agitate o grămadă de întrebări interesante. Două cuvinte le vor rezuma 
pe toate: putere şi cunoaştere. Cred că am scris Istoria nebuniei prins 
oarecum în orizontul acestor interogaţii. Pentru mine, era vorba de a 
mă întreba: dacă unei ştiinţe precum fizica teoretică sau chimia 
organică i se pune problema raporturilor sale cu structurile politice şi 
economice ale societăţii, oare nu se pune o problemă prea complicată? 
Nu se plasează undeva prea sus ştacheta explicaţiei posibile? Dar dacă 
se ia, în schimb, o ştiinţă precum psihiatria, oare problema nu va fi 
mai simplu de rezolvat, întrucît profilul epistemologic al psihiatriei 
este situat mult mai jos, iar practica psihiatrică este legată de o serie 
întreagă de instituţii, de exigenţe economice imediate, de urgenţe 
politice, de reglementări sociale? Oare nu s-ar putea vedea, în cazul 
unei ştiinţe atît de “îndoielnice” precum psihiatria, de o manieră mult 
mai clară, întrepătnmderea efectelor de putere şi de cunoaştere? 

Aceeaşi întrebare am vrut s-o pun medicinii în Naşterea clinicii: ea 
are cu siguranţă o structură ştiinţifică mult mai puternică decît 
psihiatria, dar şi ea este angajată foarte profund în structurile sociale. 
Ceea ce m-a derutat puţin pe atunci era faptul că întrebarea nu i-a 
interesat deloc pe cei cărora le-o puneam. Au considerat-o, din punct 
de vedere politic, o problemă fără importanţă, iar epistemologic, fără 
valoare. 

Existau pentru asta trei motive. Primul că problema 
intelectualilor marxişti în Franţa era - iar aici ei jucau rolul pe care-1 
prescria P.C.F. - de a se face recunoscuţi de către instituţia 
universitară şi de către establishment\ trebuiau, deci, să pună aceleaşi 
probleme ca ele, să trateze aceleaşi probleme şi aceleaşi domenii: “Nu 
degeaba sîntem marxişti, nu sînlem străini de ceea ce vă preocupă, ci 
sînlem singurii care pot găsi soluţii noi la vechile voastre preocupări.” 
Marxismul dorea să se facă acceptat ca reînnoire a tradiţiei liberale, 
universitare (tot aşa cum, de o manieră mai largă, în aceeaşi epocă, 
comuniştii se prezentau ca singurii susceptibili de a relua şi revigora 
tradiţia naţionalistă). De aici, în domeniul care mă interesează, faptul 
că au dorit să reia problemele cele mai academice şi mai “nobile” ale 
istoriei ştiinţelor: matematică, fizică, deci temele valorizate de Duhem, 
Husserl, Koyrd. Medicina, psihiatria nu erau nici foarte nobile, nici 
foarte serioase, în orice caz nu la înălţimea marilor forme ale 
raţionalismului clasic. 

Al doilea motiv e că stalinismul post-stalinist, excluzînd din 
discursul marxist tot ce nu era repetiţie a ceva deja spus, nu permitea 
abordarea unor domenii încă neparcurse. Nu existau concepte formate, 
nici vocabular validat pentru întrebări privitoare, de pildă, la efectele 
de putere ale psihiatriei sau la funcţionarea politică a medicinii; în 
vreme ce nenumăratele schimburi care avuseseră loc de la Marx pînă 
în epoca actuală, trecînd prin Engels şi Lenin, între universitari şi 
marxişti realimentaseră o întreagă tradiţie a discursului asupra ştiinţei 
în sensul în care o înţelegea secolul al XDC-lea. Marxiştii îşi plăteau 
fidelitatea faţă de vechiul pozitivism cu preţul unei surdităţi radicale 
faţă de toate întrebările psihiatriei pavloviene; pentru cîţiva medici 
apropiaţi P.C.F., politica psihiatrică, psihiatria ca politică mi erau chiar 
la loc de cinste. 

Ceea ce am încercat eu să fac în acest domeniu a fost întîmpinat 
cu o mare tăcere de stingă intelectuală franceză. Şi abia în jurul anului 
1968, în ciuda tradiţiei marxiste şi a P.C., au început să-şi capete 
semnificaţia politică interogaţiile mele, şi asta cu o acuitate pe care n- 

o bănuisem şi care dovedea, de fapt, cît de timide şi de stîngace 
fuseseră toate lucrările mele anterioare. Fără deschiderea politică 
realizată în aceşti ani, n-aş fi avut, cu siguranţă, curajul să reiau firul 
acestor probleme şi să-mi continuu cercetarea asupra penalităţii, a 
închisorilor, a disciplinelor. 

în fine, există poale un al treilea motiv, dar nu pot fi absolut 
sigur că a avut vreun rol. Mă întreb, totuşi, dacă nu exista un refuz la 
intelectualii P.C.F. (sau la cei apropiaţi lui) de a pune problema 
închiderii, a utilizării politice a psihiatriei, de o manieră mai generală, 
a cadrului disciplinar al societăţii. Fără îndoială că puţini cunoşteau 
între 1955 şi 1960 amploarea gulagului în realitate, dar cred că mulţi o 
presiruţeau, mulţi aveau sentimentul că despre asta era mai bine să nu 
se vorbească: zonă periculoasă, lumină roşie. Bineînţeles, e dificil să 
măsori retrospectiv gradul lor de conştienţă. Dar ştiţi bine cu cîtă 
uşurinţă putea direcţia Partidului - care nu ignora nimic, e clar - să 
facă să circule consemne, să împiedice să se vorbească despre una sau 
despre alta, să-i descalifice pe cei care totuşi vorbeau... 

- Există, deci, un anume tip de discontinuitate în propriul 
dumneavoastră proiect teoretic. De aceea, ce credeţi astăzi despre 
acest concept prin care s-a căutat prea repede şi cu prea multă 
uşurinţă să se facă din dumneavoastră un istoric structuralist? 

- Această poveste a discontinuităţii m-a surprins puţin 
întotdeauna. O ediţie din Petit Larousse tocmai a apărată spune: 
“Foucault: filosof care îşi întemeiază teoria sa despre istorie pe 
discontinuitate”. Asta mă lasă năuc. Fără îndoială, nu m-am explicat 
îndeajuns în Cuvintele şi lucrurile, deşi am vorbit mult despre acest 
lucru. Mi s-a părut că, în anumite forme empirice de cunoaştere 
precum biologia, economia politică, psihiatria, medicina etc., ritmul 
transformărilor nu ascultă de schemele line şi continuiste ale 
dezvoltării care se admit de obicei. Grandioasa imagine biologică a 
unei maturizări a ştiinţei subînţelege numeroase analize istorice; ea nu 
mi se pare pertinentă din punct de vedere istoric. înlr-o ştiinţă precum 
medicina, de exemplu, avem, pînă la sfîrşitul secolului al XVIII-lea, 
un anumit tip de discurs ale cărui transformări lente - douăzeci şi 
cinci, treizeci de ani - au pus capăt nu numai propoziţiilor adevărate 
care au putut fr formulate pînă atunci, dar, mai profund, manierelor de 
a vorbi, de a vedea, întregului ansamblu de practici care serveau drept 
suport medicinii: nu e vorba de simple descoperiri noi, ci de un nou 
regim în discurs şi în cunoaştere. Şi asta doar în cîţiva ani. Este ceva 
care nu poate fi negat dacă se cercetează cu suficientă atenţie textele. 

Problema mea n-a fost nicidecum să spun: ei, iată, trăiască 
discontinuitatea, sîntem în discontinuitate, hai să rămînem în ea, ci e 
să pun întrebarea: cum se face că există, în anumite momente şi în 
anumite ordine ale cunoaşterii, aceste bruşte decroşaje, aceste 
precipitări de evoluţie, aceste transformări care nu se pliază deloc pe 
imaginea calmă şi continuistă pe care ne-o facem de obicei? Dar 
esenţialul în astfel de schimbări nu este că ar fi rapide sau de largă 
răspîndire ci mai degrabă că această rapiditate şi această răspîndire nu 
sînt decît semnul altor lucruri: o modificare în regulile de formare a 
enunţurilor acceptate ca ştiinţific adevărate. Nu este, deci, o schimbare 
de conţinut (respingere a unor vechi erori, aducere la zi a unor noi 
adevăruri) şi nici o alterare a formei teoretice (reînnoire a paradigmei, 
modificare a ansamblurilor sistematice); ceea ce se ia în dicuţie este 
ceea ce determină, de fapt, enunţurile şi modul în care se determină 
unele pe altele pentru a constitui un ansamblu de propoziţii 
acceptabile din punct de vedere ştiinţific şi susceptibile, în consecinţă, 
de a fi verificate sau infirmate prin proceduri ştiinţifice. Problemă, 
pînă la urmă, de regim, de politică a enunţului ştiinţific. La acest nivel, 
este vorba de a şti nu care este puterea care apasă din exterior asupra 
ştiinţei, d care sînt efectele de putere care circulă între enunţurile 
ştiinţifice; care este, într-un anume fel, regimul lor interior de putere; 
cum şi de ce, în anumite momente, acesta se modifică de o manieră 
globală. 

Tocmai aceste regimuri diferite am încercat să le reperez şi să le 
descriu în Cuvintele şi lucrurile. Spunînd, însă, că nu încercam, pentru 
moment, să le explic. Şi că ar trebui să încerc s-o fac într-o carte 
viitoare. Dar ceea ce lipsea travaliului meu era această problemă a 
regimului discursiv, a efectelor de putere, proprie jocului enunţiativ. îl 
confundam mult prea mult cu sistemalicitatea, cu forma teoretică sau 
cu ceva de genul unei paradigme. La confluenţa dintre Istoria 
nebuniei şi Cuvintele şi lucrurile, exista, sub două aspecte foarte 
diferite, această problemă centrală a puterii pe care o delimitasem încă 
destul de prost. 

- Trebuie replasat, aşadar, conceptul de discontinuitate la locul 
care-i este propriu. Există poate, atunci, un concept mai dificil, 
central în gîndirea dumneavoastră, conceptul de eveniment. Numai 
că, apropo de eveniment, o întreagă generaţie s-a aflat multă vreme în 
impas întrucît, în urma cercetărilor etnologilor şi chiar ale marilor 
etnologi, s-a stabilit această dihotomie între structuri, pe de o parte 
(ceea ce poate fi gîndit), şi eveniment, pe de altă parte, care ar fi locul 

iraţionalului, a ceea ce nu poate fi gîndit, a ceea ce nu intră şi nu 
poate intra în mecanica şi în jocul analizei, cel puţin nu în forma pe 
care au căpătat-o înăuntrul structuralismului. Chiar şi de curînd, 
încă, în cadrul unei dezbateri publicate în revista L'Homme, trei 
eminenţi etnologi îşi pun din nou această întrebare şi răspund în 
legătură cu evenimentul: el este ceea ce ne scapă, locul contingenţei 
absolute. Sîntem gînditorii şi analiştii structurjjor. Istoria nu ne 
interesează, nu ştim ce să facem cu ea etc. Această opoziţie a fost 
locul şi produsul unei anumite antropologii. Cred că ea a produs 
ravagii, inclusiv la istoricii care au ajuns în cele din urmă să 
descalifice evenimentul şi istoria evenimenţială ca istorie de ordinul 
al doilea a faptelor mărunte, chiar infime, a accidentelor etc. Fapt 
este că în istorie se produc noduri în care nu e vorba nici de fapte 
minore, nici de această faimoasă structură extrem de ordonată, de 
pertinentă şi de transparentă pentru analiză. Marea închidere, de 
exemplu, pe care o descrieţi în Istoria nebuniei, constituie, poate, unul 
dintre aceste noduri care scapă opoziţiei dintre eveniment şi 
structură. Aţi putea să precizaţi, eventual, în stadiul actual al 
lucrurilor, această reluare şi reformulare a conceptului de 
eveniment? 

- Se admite, de obicei, că structuralismul a fost efortul cel mai 
sistematic de evacuare nu numai din etnologie, ci dintr-o serie întreagă 
de alte ştiinţe şi, la limită, chiar din istorie, a conceptului de 
eveniment Nu văd cine ar putea fi mai antistructuralist ca mine. Dar 
important este să nu se facă din eveniment ceea ce s-a făcut din 
structură. Nu e vorba de a pune totul pe un anumit plan, care ar fi cel 
al evenimentului, ci de a considera că există o întreagă etajare a 
tipurilor de evenimente diferite, care nu au aceeaşi importanţă, nici 
aceeaşi amploare cronologică, nici aceeaşi capacitate de a produce 
efecte. 

Problema este de a distinge evenimentele, de a diferenţia reţelele 
şi niveluri cărora le aparţin şi, în acelaşi timp, de a reconstitui firele 
care le leagă şi care fac să-şi dea naştere unele altora. De aici refuzul 
analizelor care se referă la cîmpul simbolic sau la domeniul 
structurilor semnificările şi recursul la analize în termeni de genealogie 
a raporturilor de forţe, de dezvoltări strategice, de tactici. Cred că 
trebuie să ne referim nu la marele model al limbii şi al semnelor, ci la 
acela al războiului şi al bătăliei. Istoricitatea care ne traversează şi ne 
determină este războinică, şi nicidecum de ordin lingvistic. Relaţie de 
putere, nu relaţie de sens. Istoria nu are sens, ceea ce nu înseamnă că 

este absurdă sau incoerentă. Este, dimpotrivă, inteligibilă şi trebuie să 
poată fi analizată pînă în cele mai mici detalii: însă după 
inteligibilitatea luptelor, a strategiilor şi a tacticilor. Nici dialectica 
(înţeleasă ca logică a contradicţiei), nici semiotica (înţeleasă ca 
structură a comunicării) nu pot da seama de ceea ce este 
inteligibilitatea intrinsecă a confruntărilor. Acestei inteligibilităţi, 
dialectica îi eschivează realitatea, întotdeauna hazardată şi deschisă, 
aşezînd-o pe scheletul hegelian, iar semiologia îi eschivează caracterul 
violent, sîngeros, mortal, reducînd-o la fonna domolită şi platoniciană 
a limbajului şi a dialogului. 

- In legătură cu această problemă a discursivităţii, cred că 
putem afirma liniştiţi că aţi fost primul care a pus pentru discurs 
problema puterii, în momentul în care făcea ravagii un tip de analize 
care trecea prin conceptul de text, să spunem obiectul "text" cu 
metodologia care-l însoţeşte, adică semiologia, structuralismul etc. 
Deci, a pune discursului chestiunea puterii înseamnă, în fond, să 
întrebi : “i tu cui serveşti?’’ Nu e vorba atît de a-l descompune în 
nespusul său, cît de a urmări în el un sens implicit. Discursurile, aţi 
repetat-o adeseori, sînt transparente, n-au nevoie de interpretare sau 
de cineva care să vină şi să le dea un sens. Cînd citim textele într-un 
fel anume, vedem că vorbesc clar şi n-au nevoie de un text şi de o 
interpretare ajutătoare. Această problemă a puterii pusă 
discursivităţii a comportat, în mod firesc, un anumit tip de efect şi un 
anumit număr de implicaţii în planul metodologic şi în cel al 
cercetării istorice în curs. Aţi putea situa, chiar sumar, această 
problemă pe care aţi pus-o, dacă e adevărat că ap pus-o? 

- Nu cred să fi fost primul care a pus această întrebare. 
Dimpotrivă, sînt surprins de greutatea cu care am formulat-o. Cînd mă 
gîndesc acum din nou la ea, mă întreb, de exemplu, despre ce aş li 
putut vorbi în Istoria nebuniei sau în Naşterea clinicii, dacă nu despre 
putere? Dar sînt perfect conştient că nu am folosit practic acest cuvînt 
şi că nu am avut acest cîmp de analize la dispoziţie. Ceea ce pot spune 
este că a existat cu siguranţă o incapacitate legată de situaţia politică 
în care ne găseam pe atunci. Nu văd de ce parte - la dreapta sau la 
stînga - s-ar fi putut pune această problemă a puterii. La dreapta, ea nu 
era pusă decît în termeni de Constituţie, de suveranitate etc, deci în 
termeni juridici; de partea marxistă, în termeni de aparate de stat. 
Maniera în care se exercita concret şi în detaliu, cu specificitatea sa, 
cu tehnicile şi cu tacticile sale, nu era cercetată; se rămînea doar la 
denunţarea ei la celălalt, la adversar, de o manieră în acelaşi timp 

polemică şi globală: puterea, în socialismul sovietic era numită de 
adversari totalitarism, iar în capitalismul occidental era denunţată de 
către marxişti ca dominaţie de clasă, dar mecanica puterii nu era 
niciodată analizată. Nu s-a putut demara un asemenea travaliu decît 
după 1968, adică o dată cu luptele cotidiene şi purtate la bază, cu cei 
care trebuiau să se descurce în ochiurile cele mai fine ale reţelei 
puterii. Acolo unde a apărut atît concreteţeaputerii,_cît şi fecunditatea 
verosimilă a acestor analize ale puterii pentru a ne da seama de lucruri 
care rămăseseră pînă atunci doar în afara cîmpului analizei politice. 
Pentru a spune foarte simplu lucrurilor pe nume, internarea psihiatrică, 
normalizarea mentală a indivizilor, instituţiile penale au, fără îndoială, 
o importanţă destul de limitată dacă se caută doar semnificaţia lor 
economică. în schimb, ele sînt cu siguranţă esenţiale în funcţionarea 
generală a rotiţelor puterii. Atîta vreme cît se punea problema puterii 
subordonînd-o instanţei economice şi sistemului de interes pe care-1 
asigura, eram în situaţia de a considera aceste probleme de o 
importanţă redusă 

- E adevărat că un anumit marxism şi o anumită 
fenomenologie au constituit un obstacol obiectiv în formularea acestei 
problematici? 

- Da, dacă doriţi, în măsura în care este adevărat că oamenii din 
generaţia mea s-au hrănit, pe vremea cînd erau studenţi, din aceste 
două forme de analiză: una care trimitea la subiectul constituant şi 
cealaltă care trimitea la economic în ultimă instanţă, la ideologie şi la 
Jocul suprastructurilor şi al infrastructurilor. 

- Tot în acest cadru metodologic, cum aţi situa abordarea 
genealogică? Care este necesitatea ei ca şi chestionare asupra 
condiţiilor de posibilitate, a modalităţilor şi constituirii “obiectelor” 
şi a domeniilor pe care le-aţi analizat tind pe rînd? 

- Voiam să văd cum se pot rezolva aceste probleme de 
constituire înăuntrul unei ţesături istorice în loc să le raportez la un 
subiect constituant. Dar această ţesătură istorică n-ar trebui să fie 
simpla relativizare a unui subiect fenomenologic. Nu cred că problema 
se rezolvă istoricizînd subiectul la care se refereau fenomenologii şi 
atribuindu-i, în consecinţă, o conştiinţă care se transformă pe 
parcursul istoriei Debarasîndu-ne de subiectul constituant, trebuie să 
ne debarasăm de subiectul însuşi, adică să ajungem la o analiză care să 
poată da seama de constituirea unui subiect în ţesătura istorică. Iar 
ceea ce aş numi genealogie, adică o formă istorică ce să dea seama de 
constituirea cunoştinţelor, a discursurilor, a domeniilor de obiect, fără 

să trebuiască să ne referim la un subiect, fie el transcendent în raport 
cu cîmpul de evenimente ori alergînd în identitatea sa vidă, de-a 
lungul întregii istorii. 

- Fenomenologia marxistă, un anumit marxism s-au interpus, cu 
siguranţă, ca un ecran şi ca un obstacol; există şi astăzi două 
concepte care continuă să ecraneze şi să creeze obstacole: cel de 
ideologie, pe de o parte, şi cel de represiune, pe de altă parte. In acest 
fel, cîntărit şi măsurat, se gîndeşte istoria, se dă un sens fenomenelor 
de normalizare, de sexualitate, de putere. In fond, că se face sau nu uz 
de ele, se revine totuşi mereu, pe de o parte, la ideologie, concept pe 
care-l putem atribui cu uşurinţă lui Marx, şi, pe de altă parte, la cel 
de represiune, pe care Freud l-a utilizat adesea şi cu plăcere în 
întreaga sa operă. In consecinţă, îmi voi permite să avansez 
următoarea afirmape: există un fel de nostalgie în spatele acestor 
noţiuni, mai ales la cei care le folosesc greşit; în spatele noţiunii de 
ideologie se află nostalgia unei cunoaşteri care ar fi oarecum 
transparentă sieşi şi care ar funcţiona fără iluzie, fără eroare; în 
spatele noţiunii de represiune, există nostalgia unei puteri care ar 
funcpona fără constrîngeri, fără disciplină, fără normalizare, un gen 
de putere fără ciomag, de o parte, şi o cunoaştere fără iluzia celuilalt, 
de altă parte. Aceste două nopuni, de ideologie şi de represiune, le-aţi 
definit ca negative, psihologice, insuficient explicative. Ap făcut-o mai 
ales în ultima dumneavoastră carte, Cuvintele şi lucrurile, în care, 
dacă nu găsim o mare discupe în jurul acestor concepte, întîlnim, în 
schimb, un tip de analiză care ne permite să trecem dincolo de 
formele de inteligibilitate tradiţional întemeiate de ideologie şi de 
represiune. N-ap dispune acum de locul şi ocazia de a vă preciza 
gîndirea în această privinţă? Pentru întîia oară, poate, se anunţă, în 
A supraveghea şi a pedepsi, un soi de istorie pozitivă, fără ideologie şi 
fără represiune, istorie în sfirşit eliberată de toată negativitatea şi de 
tot psihologismul implicate de aceste instrumente bune la toate. 

- No(iunea de ideologie mi se pare dificil de folosit din trei 
motive. Primul este că, vrem sau nu, ea se află mereu în opoziţie 
virtuală faţă de ceva care ar fi adevărul. Or, eu cred că problema nu e 
de a face distincţia între ceea ce, într-un discurs, ţine de ştrinţificitate 
şi de adevăr, şi apoi de ceea ce ar releva de altceva, ci de a vadea cum 
se produc în mod istoric efectele de adevăr în interioml unui discurs, 
efecte care nu sînt, în ele însele, nici adevărate, nici false. Al doilea 
inconvenient este că aceasta se referă,'cred, în mod necesar, la ceva ca 
la un subiect. Şi, în al treilea rînd, ideologia se află intr-o poziţie 

secundă în raport cu ceva care trebuie să funcţioneze pentru ea ca 
infrastructură sau ca determinant economic, material etc. Din aceste 
trei motive, cred că e o noţiune pe care n-o putem utiliza fără 
precauţii. 

Noţiunea de represiune este mult mai perfidă sau, în orice caz, 
mi-a fost mult mai greu să mă debarasez de ea, în măsura în care, într- 
adevăr, pare să se muleze foarte bine pe o serie înţreagă de fenomene 
care ţin de efectele de putere. Cînd am scris Istoria nebuniei m-am 
servit măcar implicit de noţiunea de represiune. Cred că presupuneam 
pe atunci un fel de nebunie vie, volubilă şi anxioasă pe care mecanica 
puterii şi a psihiatriei ar fi reuşit s-o reprime şi s-o reducă la tăcere. Mi 
se pare însă că noţiunea de represiune e total inadecvată pentru a da 
seama tocmai de ceea ce e productiv în putere. Cînd definim efectele 
de putere prin represiune, ne oferim o viziune pur juridică a acestei 
puteri; identificăm puterea cu o lege care spune nu; ea ar avea mai ales 
puterea interdicţiei. Or, cred că aceasta e o concepţie cu totul negativă, 
îngustă, scheletică a puterii, în mod curios împărtăşită de multă lume. 
Dacă puterea n-ar fi decît represivă, dacă n-ar face altceva decît să 
spună mereu nu, credeţi, intr-adevăr, că am ajunge să i ne supunem? 
Ceea ce face ca puterea (pouvoir) să ţină să o acceptăm este pur şi 
simplu faptul că nu contează doar ca o forţă (puissance ) care spune nu, 
ci că, de fapt, străbate, produce lucruri, induce plăcere, formează 
cunoaştere, produce discurs, trebuie s-o considerăm ca o reţea 
productivă care străbate întregul corp social, mai degrabă decît ca 
instanţă negativă, care are ca funcţie să reprime. Ceea ce am vrut să 
arăt în A supraveghea şi a pedepsi este maniera în care, începînd cu 
secolele XVII-XVIU, s-a produs o veritabilă descătuşare tehnologică a 
productivităţii puterii. Nu numai că monarhiile epocii clasice au 
dezvoltat mari aparate de stat - armată, poliţie, administraţie fiscală -, 
ci s-a putut observa mai ales felul în care, în acea epocă, s-a instaurat 
ceea ce s-ar putea numi o nouă economie a puterii, adică procedee 
care permit să circule efectele de putere deopotrivă continuu, 
neîntrerupt, adaptat, individualizat în întreg corpul social. Aceste noi 
tehnici sînt mult mai eficace şi, totodată, mult mai puţin costisitoare 
(mai ieftine din punct de vedere economic, mai puţin aleatorii în 
rezultatele lor, mai puţin susceptibile la subterfugii sau rezistenţe) 
decît tehnicile care se foloseau pînă atunci şi care se întetneiau pe un 
amestec de toleranţe, mai mult sau mai puţin forţate (de la privilegiul 
recunoscut pînă la criminalitatea endemică), şi de ostentaţie 
costisitoare (intervenţii copleşitoare şi discontinue ale puterii a căror 

formă cea mai violentă era pedeapsa exemplară, pentru că 
excepţională). 

— Represiunea este un concept utilizat cu precădere în jurul 
sexualităţii. S-a spus că societatea burgheză reprimă sexualitatea, 
înăbuşă dorinţa etc. şi dacă observăm, de exemplu, campania 
împotriva masturbării care ia naştere în secolul al XVIII-lea, sau 
discursul medical asupra homosexualităţii din a doua jumătate a 
secolului al XlX-lea, sau discursul asupra sexualităpi în general, este 
adevărat că există aparenţa unui discurs de represiune. In realitate, el 
permite o serie întreagă de operaţii în mod esenpal intim legate de 
tehnica aceasta care se prezintă, în aparenţă, sau poate fi decodată ca 
tehnică a represiunii. Cred că cruciada împotriva masturbării 
constituie un exemplu tipic. 

- Bineînţeles. Există obiceiul de a spune că societatea burgheză 
a reprimat într-atît sexualitatea infantilă, incit a refuzat chiar să şi 
vorbească despre ea şi s-o vadă acolo unde era. Ca şi cum ar fi fost 
necesar să-l aşteptăm pe Freud pentru a descoperi, în sfirşit, că şi 
copiii aveau o sexualitate. Dar citiţi toate cărţile de pedagogie, de 
medicină infantilă, de sfaturi pentru părinţi, care au fost publicate în 
secolul al XVIII-lea şi veţi vedea că se vorbeşte acolo în mod constant 
şi în toate privinţele de sexul copiilor. Se putea spune că aceste 
discursuri erau făcute tocmai pentru a împiedica să existe o 
sexualitate. Dar ele funcţionau astfel încît să-i facă pe părinţi să 
priceapă că există o problemă fundamentală în sarcina lor educativă: 
sexul copiilor lor, şi, pe de altă parte, să-i facă pe copii să priceapă că 
exista o problemă capitală pentru ei, raportul cu propriul lor corp şi cu 
propriul sex; astfel se electriza corpul copiilor, în vreme ce privirea şi 
atenţia părinţilor se fixau pe sexualitatea infantilă. S-a sexualizat 
corpul infantil, s-a sexualizat raportul dintre corpul copiilor şi cel al 
părinţilor, s-a sexualizat spaţiul familial. Puterea a produs în mod 
pozitiv sexualitatea în loc s-o reprime. Cred că acestea sînl mecanisme 
pozitive pe care trebuie să încercăm să le analizăm debarasîndu-ne de 
schematismul juridic prin care s-a încercat pînă astăzi să se confere un 
statut puterii. De aici, o problemă istorică: aceea de a şti de ce n-a vrut 
Occidentul să vadă atîta vreme decît în manieră juridic-negativă 
puterea pe care o exercita, în loc s-o vadă de manieră tehnic-pozitivă. 

— Poate şi pentru că s-a considerat întotdeauna că puterea se 
exprima prin marile teorii juridice şi filosofice şi că exista o separape 
fundamentală şi imuabilă între cei care o exercitau şi cei care i se 
supuneau. 

- Mă întreb dacă asta n-a fost legată de instituţia monarhiei. 
Aceasta s-a instaurat în Evul Mediu pe fondul unei lupte permanente 
între puterile feudale preexistente. S-a prezentat ca arbitru, ca putere 
de a face să înceteze războiul, de a pune capăt violenţelor, hoţiilor, şi 
de a spune nu luptelor şi litigiilor private. Ea s-a prezentat ca 
acceptabilă oferindu-şi un rol juridic şi negativ, pe care însă l-a 
depăşit, bineînţeles, imediat. Suveranul, legea, interdicţia, toate 
acestea au constituit un sistem de reprezentare a puterii transmis apoi 
prin teoriile dreptului: teoria politică a rămas obsedată de personajul 
suveranului. Toate aceste teorii pun încă problema suveranităţii. De ce 
avem noi nevoie este, însă, o filosofie politică ce să nu fie construită 
în jurul problemei suveranităţii, deci a legii, deci a interdicţiei; trebuie 
să tăiem capul regelui, iar acest lucru n-a fost încă împlinit în teoria 
politică. 

-Nu s-a tăiat capul regelui, dar se încearcă, în schimb, să se 
adauge unul disciplinelor, adică acestui sistem vast de supraveghere, 
de control, de normalizare şi, mai tîrziu, de pedepsire, de corecţie, de 
educaţie, care se instituie în secolele XVII-XV1II. Ne întrebăm de unde 
provine acest sistem, de ce apare el şi ce avantaje comportă. Şi astăzi 
avem oarecum tendinţa de a-i atribui un subiect, un mare subiect 
molar, totalitar, statul modem care s-a constituit în secolele XVI- 
XVII, care dispune de o armată de profesionişti şi, după teoria 
clasică, de o poliţie şi de un corp de funcţionari. 

- A pune problema în termeni de stat înseamnă a o pune încă în 
termeni de suveran şi de suveranitate şi în termeni de lege. A descrie 
toate aceste fenomene de putere în funcţie de aparatul de stat înseamnă 
ale pune, în mod esenţial, în termeni de funcţie represivă: armata ca o 
putere de moarte, poliţia şi justiţia ca instanţe ale penalităţii... Nu 
vreau să spun că statul nu e important, ci că raporturile de putere şi, 
prin urmare, analiza pe care trebuie să le-o facem, e necesar să meargă 
dincolo de cadrul statului. Şi anume, în două sensuri: mai întîi, pentru 
că statul, cu toată omniprezenţa sa şi cu toate aparatele sale, este 
departe de a acoperi întregul cîmp al raporturilor de putere; apoi, 
întrudt statul nu poate funcţiona dscît pe baza relaţiilor de putere 
preexistente. Statul e suprastructural în raport cu o întreagă serie de 
reţele de putere care traversează corpul, sexualitatea, familia, 
atitudinile, cunoştinţele, tehnicile, iar aceste raporturi întreţin o relaţie 
de condiţionant/condiţionat în raport cu un soi de metaputere 
structurată esenţialmente în jurul unui anumit număr de mari funcţii de 
interdicţie. Dar această metaputere, dispunînd de funcţiile de 

interdicţie nu poate dispune, în mod real, de prize şi nu se poate 
menţine decît în măsura în care se înrădăcinează într-o serie înfeeagă 
de raporturi de putere multiple, indefinite şi care constituie baza 
necesară a acestor mari forme de putere negative. Acesta e aspectul pe 
care am vrut să-l pun în evidenţă. 

- O dată cu un asemenea discurs, nu se deschide oare 
posibilitatea de a depăşi acest dualism, inclusiv pe planul luptelor 
care se hrănesc de prea multă vreme din opozipa dintre stat, pe de o 
parte, şi revolupe, pe de altă parte? Oare nu se conturează un teren 
de luptă mai amplu decît cel care are ca adversar statul? 

- Aş spune că statul este o codificare a relaţiilor de putere 
multiple care îi permit să funcţioneze şi că revoluţia constituie un alt 
tip de codificare a acestor relaţii. Asta implică existenţa a tot atîtea 
tipuri de revoluţii cîte codificări subversive ale relaţiilor de putere şi 
se pot, pe de altă parte, imagina în chip perfect revoluţii care lasă 
intacte, în esenţă, relaţiile de putere care-i permiseseră statului să 
funcţioneze. 

- Apropo de putere ca obiect de investigape, ap spus că ar 
trebui să inversăm formula lui Clausewitz şi să ajungem la ideea că 
politica este continuarea războiului prin alte mijloace. In baza 
analizelor dumneavoastră recente, se pare că modelul militar este cel 
care dă seama cel mai bine de putere. Este, deci, războiul'un simplu 
model metaforic sau reprezintă el funcponarea cotidiană şi regulată a 
puterii? 

- In ambele cazuri, este exact problema cu care mă confrunt 
astăzi în fond, din momentul în care se încearcă să se izoleze puterea, 
cu tehnicile şi cu procedurile sale, de forma juridică înăuntrul căreia 
teoriile o închiseseră pînă acum, trebuie să punem următoarea 
întrebare: nu este puterea cumva o dominaţie de tip războinic? Nu 
trebuie oare, aşadar, să punem toate problemple puterii în termeni de 
raporturi de forţe? Nu este ea un fel de război generalizat care ar 
căpăta, pur şi simplu, în anumite momente, forma păcii şi a statului? 
Pacea ar fi o formă de război, iar statul o manieră de a-1 conduce. Aici 
apare atunci o serie întreagă de probleme: războiul cui împotriva cui? 
Luptă între două sau mai multe clase? Luptă a tuturor împotriva 
tuturor? Rolul războiului şi al instituţiilor militare în această societate 
civilă în care se duce un război permanent; valoarea noţiunilor de 
tactică şi de strategie pentru a analiza structurile şi procesul politic; 
natura şi transformarea raporturilor de forţe: toate acestea ar trebui 
studiate. în orice caz, este surprinzător să constatăm cu cită uşurinţă. 

cu cîtă cvasi-evidervţă se vorbeşte de raporturi de forţe sau de luptă de 
clasă fără a preciza vreodată în mod clar dacă e vorba de o formă de 
război sau despre ce formă anume ar putea fi vorba 

- Am vorbit despre această putere disciplinară căreia 
dumneavoastră îi indicaţi funcţionarea, regulile şi modul de 
constituire în ultima dumneavoastră carte; ne-am putea atunci întreba 
: de ce să supraveghem? care este beneficiul supravegherii? în 
secolul al XlAlII-lea apare un fenomen care constă în a lua populaţia 
ca obiect ştiinţific; se începe studierea naşterilor, a deceselor, a 
deplasărilor de populaţii, se spune chiar că, de exemplu, un stat nu 
poate guverna dacă nu-şi cunoaşte populaţia. Moheau, bunăoară, 
unul dintre primii care organizează din punct de vedere administrativ 
acest tip de cercetări, pare să plaseze miza lor în problemele de 
control al populaţiei. Această putere disciplinară funcţionează, 
aşadar, singură? Nu este ea legată de ceva mai general şi anume de 
acea idee fixă a unei populaţii care se reproduce bine, a persoanelor 
care se căsătoresc bine, care se comportă bine în funcţie de anumite 
norme bine definite? Ar exista, aşadar, un corp molar, un mare corp, 
cel al populaţiei, şi o întreagă serie de discursuri despre el, şi, pe de 
altă parte, în aval, micile corpuri, corpurile docile, singulare, 
microcorpurile disciplinelor. Cum putem gîndi, chiar dacă astăzi, 
pentru dumneavoastră, nu e vorba decît de un început de cercetare, 
tipurile de relaţii care se stabilesc, dacă e cazul, între aceste două 
corpuri: corpul molar al populaţiei şi microcorpurile indivizilor? 

- întrebarea este foarte bine pusă. E dificil să încerc să-i 
răspund întrucît tocmai asupra acestei chestiuni lucrez în acest 
moment. Cred că trebuie să avem dar în minte că, printre invenţiile 
tehnice fundamentale ale secolelor XVH-XVTII, a apărut o nouă 
tehnologie a exerciţiului puterii, care este, probabil, mai importantă 
decît reformele constituţionale sau dedt noile forme de guvemămînt 
care au fost instituite la sfirşitul secolului al XVIH-lea Se aude, 
adeseori, spunîndu-se, dinspre stînga: “Puterea este ceea ce e abstract 
şi neagă corpul, ceea ce refulează şi reprimă”. Aş spune mai degrabă 
că ceea ce mă frapează cel mai mult în aceste noi tehnologii ale puterii 
instaurate ; începmd cu secolele XVII-XVin este caracterul lor în 
acelaşi timp concret şi precis, priza lor asupra unei realităţi multiple şi 
diferenţiate. Puterea, aşa cum era exercitată în societăţile de tip feudal, 
funcţiona, grosso modo, prin se mne şi prin prevalări. Semne de 
fidelitate faţă de senior, ritualuri, ceremonii şi prelevări de bunuri prin 
impozite, jafuri, vînătoare, război. O dată cu secolele XVU-XVUI, am 

avut de-a face cu o putere care a început să se exerseze prin producţie 
şi prin prestări. A fost vorba de a obţine de la indivizi, în viaţa lor 
concretă, prestări productive. Iar pentru asta a fost nevoie de realizarea 
unei veritabile încorporări a puterii, în sensul că a trebuit să se ajungă 
pînă la corpul indivizilor, la gesturile lor, la atitudinile lor, la 
comportamentele lor de toate zilele; de aici importanţa unor procedee 
precum disciplinele şcolare, care au reuşit să facă din corpul copiilor 
un obiect de manipulări şi de condiţionări foarte complexe. Dar, pe de 
altă parte, aceste noi tehnici de putere trebuiau să ţină cont şi de 
fenomenele populaţiei. Pe scurt, să trateze, să controleze, să dirijeze 
acumularea oamenilor (un sistem economic care favoriza acumularea 
capitalului şi un sistem de putere care comanda acumularea oamenilor 
au devenit, începînd cu secolul al XVII-lea, două fenomene corelative 
şi indisociabile); de aici apariţia problemelor de demografie, de 
sănătate publică, de igienă, de habitat, de longevitate şi de fecunditate. 
Iar importanţa politică a problemei sexului se datorează, cred, faptului 
că sexul se situează la intersecţia dintre disciplinele corpului şi cele ale 
controlului populaţiilor. 

- Pentru a încheia, o întrebare care vi s-a mai pus: aceste 
cercetări pe care le faceţi, aceste preocupări ale dumneavoastră, 
aceste rezultate la care ajungeţi, cum ne putem servi de ele, pînă la 
urmă, să spunem, în luptele cotidiene? Aţi vorbit deja de lupta 
punctuală ca loc specific de conflict cu puterea, dincolo de diversele 
instanţe, care ale partidelor, ale claselor în globalitatea şi 
generalitatea lor. Prin urmare, care este rolul intelectualilor astăzi? 
Atunci cînd nu eşti un intelectual organic (adică unul care vorbeşte ca 
purtător de cuvînt al unei organizaţii globale), atunci cînd nu eşti un 
deţinător, un maestru al adevărului, unde te poţi situa? 

- Multă vreme, intelectualul zis de “stînga” a luat cuvîntul şi şi-a 
văzut recunoscut dreptul de a voibi ca stăpîn al adevărului şi al 
dreptăţii. Era ascultat sau pretindea că se face ascultat ca reprezentant 
al universalului. A fi intelectual însemna să fii puţin conştiinţa 
tuturora. Cred că era transpusă aici o idee a marxismului, dar a unui 
marxism insipid: aşa cum proletariatul, prin necesitatea poziţiei sale 
istorice, este purtător al universalului (dar purtător imediat, nu 
reflectat, puţin conştient de sine însuşi), tot aşa intelectualul, prin 
opţiunea sa morală, teoretică şi politică, se voia purtătorul acestei 
universalităţi, dar în forma sa conştientă şi elaborată. Intelectualul ar fi 
astfel figura clară şi individuală a unei universalităţi a cărei formă 
întunecată şi colectivă ar fi proletariatul. 

De mulţi ani nu 1 se mai cere intelectualului să joace acest rol. S- 
a stabilit, între timp, un mod nou de legătură între teorie şi practică. 
Intelectualii s-au obişnuit să lucreze nu în universal, în exemplar, în 
dreptul-şi-adevăialnl-pcntru-toţi, ci în sectoare determinate, în puncte 
precise în care îi situau fie condiţiile lor de muncă, fie condiţiile lor de 
viaţă (locuinţa, spitalul, azilul, laboratorul, universitatea, raporturile 
familiale sau sexuale), şi astfel şi-au cîştigat o conştiinţă mult mai 
concretă şi mai imediată a luptelor. Au înlîlnit aici probleme care erau 
specifice, nu universale, diferite adeseori de cele ale proletariatului sau 
ale maselor. Şi, totuşi, s-au apropiat realmente de acestea, din două 
motive, cred: pentru că era vorba de lupte reale, materiale, cotidiene şi 
pentru că întîlneau adesea, dar într-o altă formă, acelaşi adversar ca 
proletariatul, ţărănimea sau masele (multinaţionalele, aparatul judiciar 
şi poliţienesc, speculaţia imobiliară); este ceea ce aş numi intelectualul 
specific în opoziţie cu intelectualul universal. 

Această nouă figură are o altă semnificaţie politică: ea a permis, 
dacă nu se să cimenteze, atunci măcar să se rearticuleze categorii 
destul de învecinate care rămăseseră separate. Intelectualul era, pînă 
atunci, scriitorul prin excelenţă: conştiinţă universală, subiect liber, el 
se opunea celor care nu erau decît competenţe în serviciul statului sau 
al capitalului (ingineri, magistraţi, profesori). De cînd politizarea se 
operează pornind de la activitatea specifică a fiecăruia, pragul 
scriiturii, ca marcă sacralizanlă a intelectualului, dispare; atunci se pot 
produce legături transversale de la cunoaştere la cunoaştere, de la un 
punct de politizare la altul: astfel, magistraţii şi psihiatrii, medicii şi 
asistenţii sociali, laboranţii şi sociologii pot, fiecare la locul său 
propriu, prin schimburi şi ajutor, să participe la o politizare globală a 
intelectualilor. Acest proces explică faptul că dacă scriitorul tinde să 
dispară ca figură de marcă, profesorul şi universitatea apar poate nu ca 
elemente principale, ci ca puncte de schimb, ca puncte de întîlnire 
privilegiate. Fără îndoială, că dacă Universitatea şi învăţămîntul au 
devenit regiuni ultra-sensibile din punct de vedere politic, cu siguranţă 
că acesta este motivul. Iar ceea ce se cheamă astăzi criza Universităţii 
nu trebuie interpretat ca o pierdere de putere (puissance ), ci, 
dimpotrivă, ca multiplicare şi consolidare a efectelor sale de putere 
( pouvoir), în mijlocul unui ansamblu multiform de intelectuali care 
toţi, practic, trec prin ea şi se referă la ea Toată teoretizarea 
exasperată a scriiturii la care am asistat în anii 1960 nu era, fără 
îndoială, decît cîntecul de lebădă: scriitorul se zbătea pentru 
menţinerea privilegiului său politic; dar faptul că a fost vorba de o 

teorie, că a avut nevoie de garanţii ştiinţifice, sprijinite pe lingvistică, 
pe semiologie, pe psihanaliză, că această teorie a avut referinţele sale 
în Saussure sau în Chomsky etc, că a dat naştere unor opere literare 
atît de mediocre, toate acestea dovedesc că activitatea scriitorului nu 
mai era de multă vreme un focar activ. 

Mi se pare că această figură a intelectualului specific s-a 
dezvoltat începînd cu cel de-al doilea război mondial. Poate că 
fizicianul atomist - să spunem într-un cuvînt sau, mai degrabă, cu un 
singur nume: Oppenheimer - este cel care a făcut joncţiunea între 
intelectualul universal şi intelectualul specific. Fizicianul atomist 
intervenea pentru că avea un raport direct şi localizat cu instituţia şi cu 
cunoaşterea ştiinţifică; dar întrucît pericolul atomic privea întreaga 
specie umană şi destinul l umii discursul său putea să fie în acelaşi 
timp şi discursul universalului Sub acoperirea acestui protest care 
privea pe toată lumea, savantul atomist şi-a afirmat poziţia sa specifică 
în ordinea cunoaşterii. Şi pentru prima dată, cred, intelectualul a fost 
urmărit de către puterea politică nu pentru discursul general pe care-1 
ţinea, ci din cauza cunoaşterii pe care o deţinea: la acest nivel 
constituia el un pericol politic. Nu vorbesc aici decît despre 
intelectualii occidentali. Ce s-a întîmplat în Uniunea Sovietică este cu 
siguranţă analog în anumite puncte, dar foarte diferit în multe altele. 
Ar trebui făcut un întreg studiu despre Dissent-ul ştiinţific în Occident 
şi în ţările socialiste după 194S. 

Putem presupune că intelectualul universal, aşa cum a funcţionat 
în secolul al XlX-lea şi la începutul secolului al XX-lea, este, de fapt, 
derivat dintr-o figură istorică foarte specifică: omul dreptăţii, omul 
legii, cel care puterii, despotismului, abuzurilor, aroganţei bogăţiei le 
opune universalitatea justiţiei şi echitatea unei legi ideale. Marile lupte 
politice din secolul al XVUI-lea au avut loc în jurul legii, al dreptului, 
al Constituţiei, a ceea ce e just în raţiune şi în natură, a ceea ce poate şi 
trebuie să aibă valoare în mod universal. Ceea ce se numeşte astăzi 
intelectual (vreau să spun intelectual în sensul politic, şi nu în cel 
sociologic sau profesional al termenului, adică cel care face uz de 
cunoaşterea sa, de competenţa sa, de raportul său cu adevărul în 
ordinea luptelor politice) s-a născut, cred, din juristul sau, în orice caz, 
din omul care se reclama din universalitatea legii juste, eventual 
împotriva profesioniştilor dreptului (Voltaire este, în Franţa, prototipul 
acestor intelectuali). Intelectualul universal derivă din juristul-notabil 
şi îşi găseşte expresia sa cea mai deplină în scriitor, purtător de 
semnificaţii şi de valori în care se pot recunoaşte toţi. Intelectualul 

specific derivă dinlr-o cu totul altă figură, nu cea a juristului-notabil, 
ci din savantul-expert. Spuneam mai devreme, el a început să apară pe 
scenă o dată cu atomicienii. De fapt, se pregătise deja în culise de 
multă vreme, era chiar prezent cel puţin într-un colţ al scenei încă de 
lasfîrşitul secolului al XiX-lea, să spunem. Fără îndoială că o dată cu 
Darwin sau, mai degrabă, cu evoluţioniştii postdarwinişti a început el 
să apară de o manieră mult mai clară. Relaţiile furtunoase între 
evoluţionişti şi socialişti, efectele foarte ambigue aie evoluţionismului 
(de exemplu, asupra sociologiei, criminologiei, psihiatriei, 
eugenismului) semnalează momentul important în care, în numele 
unui adevăr ştiinţific “local” - oricît de important ar fi acesta - are loc 
intervenţia savantului în luptele politice contemporane lui. Din punct 
de vedere istoric, Darwin reprezintă acest punct de inflexiune în istoria 
intelectualului universal (Zola e foarte semnificativ în acest context: 
este tipul intelectualului universal, purtător al legii şi militant pentru 
echitate, dar care îşi încarcă discursul cu o întreagă referinţă 
nosologică, evoluţionistă, pe care o crede ştiinţifică, pe care o 
stăpîneşte de altfel foarte rău şi ale cărei efecte politice asupra 
propriului său discurs sînt foarte echivoce). Ar trebui, dacă am studia 
asta mai îndeaproape, să vedem felul în care au intrat fizicienii, la 
graniţa dintre secole, în dezbaterea politică. Dezbaterile între 
teoreticienii socialismului şi teoreticienii relativităţii au fost capitale în 
această istorie. 

Nu e mai puţin adevărat că biologia şi fizica au fost zonele 
privilegiate de formare ale acestui nou personaj al intelectualului 
specific. Extensiunea structurilor tehnico-ştiinţifice la nivelul 
economiei şi al strategiei i-au conferit reala sa importanţă. Figura în 
care se concentrează funcţiile şi prestigiile acestui nou intelectual nu 
mai este scriitorul genial, ci savantul absolut, nu cel care poartă 
valorile tuturor, care se opune suveranului sau guvernanţilor nedrepţi 
şi îşi face auzit strigătul său pînă la nemurire, ci, dimpotrivă, cel care 
deţine, cu încă alţi cîţiva, fie în serviciul statului, fie împotriva lui, 
puteri care pot favoriza sau pot ucide în mod definitiv viaţa. Nu poet 
al eternităţii, ci strategie a vieţii sau a morţii. Trăim la ora actuală 
dispariţia marelui scriitor. 

Să revenim la lucruri mai precise. Să admitem, o dată cu 
dezvoltarea în societatea contemporană a structurilor tehnico- 
ştiinţifice, importanţa pe care intelectualul specific a căpătat-o de 
cîteva zeci de ani, precum şi accelerarea acestei mişcări după 1960. 
Intelectualul specific înlîlneşte obstacole şi se expune unor pericole. 

Pericol de a rămîne la nivelul unor lupte de conjunctură, al unor 
revendicări sectoriale. Risc de a se lăsa manipulat de către partide 
politice sau de către aparate sindicale purtînd aceste lupte locale. Risc 
mai ales de a nu putea dezvolta aceste lupte datorită lipsei de strategii 
globale şi de suport exterior. Risc, de asemenea, de a nu fi urmat sau 
de a fi urmat doar de grupuri foarte limitate. Avem, în Franţa, chiar 
sub ochii noştri, un exemplu în acest sens. Lupta în jurul închisorii, al 
sistemului penal, al aparatului poliţienesc-judiciar, întrucît s-a derulat 
doar cu asistenţi sociali şi cu foşti deţinuţi, s-a separat din ce în ce mai 
mult de ceea ce i-ar fi putut permite să se răspîndească. Ea s-a lăsat 
infiltrată de o întreagă ideologie naivă şi arhaică, ce face din 
delincvent victima inocentă şi, în acelaşi timp, purul revoltat, mielul 
marelui sacrificiu social şi lupul tînăr al revoluţiilor viitoare. Această 
întoarcere la temele anarhiste de la sCrşitul secolului al XlX-lea n-a 
fost posibilă decît prinlr-o lipsă de integrare în strategiile actuale. Iar 
rezultatul e un divorţ profund între acest cînlecel monoton şi liric, dar 
care nu e auzit decît de grupuri foarte mici, şi o masă care are motive 
întemeiate să n-o ia în seamă, dar care, din teama atent întreţinută în 
faţa criminalităţii, acceptă menţinerea şi chiar întărirea aparatului 
judiciar şi poliţienesc. 

Mi se pare că ne găsim intr-un moment în care funcţia 
intelectualului specific trebuie reelaborată. Nu abandonată, în ciuda 
nostalgiei unora pentru marii intelectuali universali (“avem nevoie, 
spun ei, de o filosofie, de o viziune asupra lumii”); e suficient să ne 
gîndim la rezultatele importante obţinute în psihiatrie: ele dovedesc că 
aceste lupte locale şi specifice n-au fost o greşeală şi n-au condus la 
un impas. Se poate chiar spune că rolul intelectualului specific trebuie 
să devină din ce în ce mai important pe măsura responsabilităţilor 
politice pe care, de voie de nevoie, este obligat să le ia ca atomist, 
genetician, informatician, fannacolog etc. Nu numai că ar fi periculos 
să-l descalificăm în raportul său specific cu o cunoaştere locală, sub 
pretextul că acolo e vorba de specialişti care nu interesează masele 
(ceea ce e de două ori fals: ele sînt conştiente de asta şi oricum sînt 
implicate în această cunoaştere) sau că serveşte intereselor capitalului 
şi ale statului (ceea ce e adevărat, dar demonstrează în acelaşi timp 
locul strategic pe care-1 ocupă), sau, mai mult, că vehiculează o 
ideologie scientistă (ceea ce nu este întotdeauna adevărat şi nu are, 
fără îndoială, decît o importanţă secundară în raport cu ceea ce este 
primordial: efecte proprii discursurilor adevărate). 

Important este, cred, că adevărul nu e în afara puterii şi lipsit de 

putere (el nu este, în ciuda unui mit căruia ar trebui să-i reluăm istoria 
şi funcţiile, o recompensă pentru spiritele libere, copilul lungilor 
singurătăţi, privilegiul celor care au ştiut să se elibereze). Adevărul 
este din această lume, el e produs aici graţie unor multiple constringeri 
şi deţine în el efecte reglate de putere. Fiecare societate îşi are regimul 
său de adevăr, politica sa generală de adevăr: adică tipurile de discurs 
pe care le găzduieşte şi le face să funcţioneze ca adevărate; 
mecanismele şi instanţele care permit să se distingă enunţurile 
adevărate de cele false; tehnicile şi procedurile valorizate în vederea 
obţinerii adevărului; statutul celor însărcinaţi să spună ceea ce 
funcţionează ca adevărat. 

în societăţi ca a noastră, economia politică a adevărului e 
caracterizată de cinci trăsături importante: adevărul este centrat pe 
forma discursului ştiinţific şi pe instituţiile care-1 produc; este supus 
unei constante incitări economice şi politice (nevoia de adevăr atît 
pentru producţia economică cît şi pentru puterea politică); este 
obiectul, sub diferite forme, al unei imense difuzări şi consumări (el 
circulă în aparatele de educaţie sau de informare, a căror întindere este 
relativ mare în corpul social, în ciuda anumitor limitări stricte); este 
produs şi transmis sub controlul neexclusiv, dar dominant al cîtorva 
mari aparate politice sau economice (universitate, armată, scriitură, 
media); în fine, este miza unei întregi dezbateri politice şi a unei mari 
înfruntări sociale (luptele ideologice). 

Mi se pare că ceea ce trebuie să luăm în seamă acum, în ce-1 
priveşte pe intelectual, nu este atît imaginea sa de purtător al valorilor 
universale; el este cineva care ocupă o poziţie specifică - dar de o 
specificitate legată de funcţiile generale ale dispozitivului de adevăr 
într-o societate ca a noastră. Altfel spus,, intelectualul ţine de o triplă 
specificitate: specificitatea poziţiei sale de clasă (mic-burghez în 
slujba capitalismului, intelectual organic al proletariatului); 
specificitatea condiţiilor sale de viaţă şi de muncă, legate de condiţia 
sa de intelectual (domeniul său de cercetare, locul său într-un 
laborator, exigenţele economice sau politice la care se supune sau 
împotriva cărora se revoltă, la universitate, la spital etc); în fine, 
specificitatea politicii adevărului în societăţile noastre. Şi aici poziţia 
sa poate căpăta o semnificaţie generală, iar lupta locală sau specifică 
pe care o poartă poate avea efecte, implicaţii, care nu sînt doar 
profesionale sau sectoriale. El funcţionează sau luptă la nivelul 
general al acestui regim de adevăr atît de esenţial pentru structurile şi 
funcţionarea societăţilor noastre Există o luptă pentru adevăr sau cel 

puţin în jurul adevărului - fiind înţeles încă o dată că prin adevăr nu 
vreau să spun ansamblul lucrurilor adevărate care trebuie descoperite 
sau acceptate, ci ansamblul regulilor după care se alege adevăratul de 
fals şi se ataşează adevăratului efecte specifice de putere; fiind, de 
asemenea, înţeles că nu este votba de o luptă în favoarea adevărului, ci 
în jurul statutului adevărului şi al rolului economico-politic pe care 
acesta îl joacă. Trebuie să gîndim problemele politice ale 
intelectualilor nu în termeni de ştiinţă/ideologie, ci în termeni de 
adevăr/putere. Doar în acest fel poate fi reconsiderată chestiunea 
profesionalizării intelectualului, a diviziunii dintre munca manuală şi 
cea intelectuală. 

Toate acestea pot părea foarte confuze şi nesigure. Da, nesigure, 
iar ceea ce spun aici e cu titlu de ipoteză. Pentru ca lucrurile să fie mai 
puţin confuze, aş dori să avansez cîteva propuneri - în sensul nu al 
lucrurilor admise, ci doar oferi te pentru eseuri sau încercări viitoare: 

- a se înţelege prin adevăr un ansamblu de proceduri reglate în 
vederea producerii, legii, repartiţiei, punerii în circulaţie şi funcţionării 
enunţurilor. 

- adevărul este legat în mod circular de sisteme de putere care-1 
produc şi îl susţin şi de efecte de putere pe care el le induce şi care-1 
determină. Regim al adevărului; 

- acest regim nu este pur şi simplu ideologic sau suprastructural; 
el a fost o condiţie de formare şi de dezvoltare a capitalismului. Tot el 
funcţionează, sub rezerva cîtorva modificări, şi în majoritatea ţărilor 
socialiste (las deschisă chestiunea Chinei pe care n-o cunosc); 

- problema politică esenţială pentru intelectual nu este să critice 
conţinuturile ideologice legate de ştiinţă sau să facă astfel îneît 
practica sa ştiinţifică să fie însoţită de o ideologie corectă, ci să ştie 
dacă e posibil să se constituie o nouă politică a adevărului. Problema 
mi este să schimbi conştiinţa oamenilor sau ceea ce au ei în cap, ci 
regimul politic, economic, instituţional al producerii adevărului. 

Nu e votba să eliberăm adevărul de orice sistem de putere - asta 
ar fi o himeră, deoarece adevărul este el însuşi putere -, ci să separi 
puterea adevărului de formele de hegemonie (sociale, economice, 
culturale) în interiorul cărora funcţionează pentru moment. 

Problema politică nu este, pînă la urmă, eroarea, iluzia, 
conştiinţa alienată sau ideologia; este adevărul însuşi. De aici 
importanţa lui Nietzsche. 1 

PUTEREA, O BESTIE MAGNIFICA 


- Prima mea carte avea ca titlu Istoria nebuniei, o lucrare 
esenţialmente consacrată nu atît istoriei nebuniei, dt celei a statutului 
care fusese conferit nebunilor în societăţile europene înlre secolul al 
XVI-lea şi începutul secolului al XlX-lea; în ce fel începuseră să fie 
percepute într-o societate, aceste personaje stranii care erau nebunii. 
Bineînţeles, personajul nebunului era un personaj tradiţional în 
cultură, în literatură încă din epoca greacă. Dar ceea ce s-a schimbat, 
cred, în decursul secolelor al XVI-lea şi al XVII-lea e faptul că a 
început să fie organizată într-un anume fel percepţia nebuniei ca 
maladie mentală. Şi în acelaşi timp, nebunii au început să fie izolaţi în 
raport cu sistemul general al societăţii, să fie puşi deoparte, să nu mai 
fie toleraţi într-un fel de familiaritate cotidiană, să nu mai fie suportaţi 
cînd circulau astfel, cînd se amestecau în viaţa de toate zilele şi a 
tuturor oamenilor... Atund, au fost izolaţi, au fost închişi într-un fel 
de mare temniţă, care i-a vizai nu numai pe nebuni, d în egală măsură 
pe vagabonzi, săraci, cerşetori. Un mecanism de segregare socială în 
care au fost prinşi nebunii; şi, încetul cu încetul, în acest regim general 
de întemniţare, li s-a definit un loc special, şi de aici s-a ivit spitalul 
psihiatric modem, cel care a funcţionat pe scară largă în întreaga 
Europă a secolului al XlX-lea Iadă, dacă doriţi, punctul meu de 
plecare... 

-Şi experienţa personală? 

- Experienţa personală? S-a înlîmplal că făcusem studii de... 
cum se zice, de litere, de filosofie, puţină psihologie, aşa... şi apoi am 
fost întotdeauna ispitit, fascinat chiar de studiile medicale, şi apoi... 
lenea nevoia de a face o meserie, de a-mi cîştiga viaţa au făcut să nu 
urmez studii medicale după studiile de filosofie, dar am lucrat totuşi 
într-un spital psihiatric, la Sainte-Anne, şi am lucrat avînd un statut 
special; era către 1955, aproape. în acel moment, profesiunea de 
psiholog în spitalele psihiatrice nu exista deloc sau abia începea să se 


411 



contureze, în Franţa cel puţin. Fusesem recrutat în termeni vagi ca 
psiholog, dar de fapt nu aveam nimic de făcut şi nimeni nu ştia ce să 
facă cu mine, aşa încît am rămas timp de doi ani în stagiu, tolerat de 
medici, dar fără lucru. Aşa că am putut circula la graniţa dintre lumea 
medicilor şi lumea bolnavilor. Neavînd, bineînţeles, privilegiile 
medicilor, neavînd însă nici tristul statut al bolnavului. Raporturile 
între medici şi bolnavi, formele de instituţie, cel puţin în spitalele 
psihiatrice, m-au uimit, m-au surprins de-a dreptul şi chiar pînă la 
angoasă. în fond, problema pe care mi-am pus-o n-a fost atît de a şti 
ce se petrece în minţile bolnavilor, cît ce se petrece între medici şi 
bolnavi. Ce se petrece între aceşti oameni, dincolo de zidurile, 
regulamentele, obiceiurile, constrîngerile, coerciţiile, dar şi violenţele 
de găsit în spitalele psihiatrice? Ce înseamnă toate acestea? Acest 
raport atît de dramatic, atît de încordat. Chiar dacă e organizat, 
justificat printr-un discurs ştiinţific, nu e mai puţin adevărat că e un 
raport foarte ciudat... de luptă, de înfruntare, de agresivitate. Pe scurt, 
am vmt să fac oarecum istoria acestui raport între raţiune şi nebunie. 
Am încercat să resituez acest fapt în istoria generală. Am încercat să-l 
reaşez în istoria procedeelor prin care societatea modernă se 
diferenţiase, introdusese diferenţieri între indivizi. Că e diviziunea 
muncii, că sânt ierarhizările sociale, acea multiplicitate de niveluri pe 
care o găsim în societăţile modeme, acea atomizare a indivizilor, de 
asemenea. Toate astea, cred, erau condiţia pentru ca nebunii să 
primească statutul pe care l-au primit. 

- Vorbiţi de Occident... 

- Da, cînd spun Occident, ştiţi, e un cuvînt vag, neplăcut la 
întrebuinţare şi aproape indispensabil. Vreau să spun că multe lucruri, 
multe practici sociale, practici politice, practici economice s-au născut 
şi s-au dezvoltat cu o forţă enormă într-un fd de regiune geografică 
situată între Vistula şi Gibraltar, între coastele din nordul Scoţiei şi 
extremitatea sudică a Italiei. Nu vreau nicidecum să spun că lumea 
arabă, de pildă, nu a avut influenţă asupra tuturor acestora... sau 
Orientul Mijlociu, sau lumea persană... Nu e mai puţin adevărat că 
destinul nostm de om modem s-a articulat totuşi în această regiune şi 
de-a lungul unei anumite epoci care se situează între începutul Evului 
Mediu şi secolele al XVIII-lea sau al XK-lea. Trebuie spus că, 
începînd cu secolul al XlX-lea, schemele de gîndire, formele politice, 
mecanismele economice fundamentale ale Occidentului au devenit 
universale, prin violenţa colonizării, în sfârşit să spunem, cel mai 
adesea, au devenit universale. Eu asta înţeleg prin Occident, acest soi 

de mic fragment al lumii al cărui straniu şi violent destin a fost să-şi 
impună în cele din unnă felul de a vedea, de a gîndi, de a spune şi de a 
face întregii lumi. E adevărat că lumea a intrat în conflict cu acest 
Occident, că s-a separat de el, că încearcă acum ... că a ajuns să-l facă 
să-şi piardă poziţia preeminentă, dar asta nu împiedică faptul că 
instrumentele care au fost folosite în lumea întreagă pentru a reduce 
Occidentul şi a-i scutura jugul, aceste instrumente tot Occidentul le-a 
forjat, mai pe toate. 

- Spuneţi că în Occident nu există influenţă din partea lumii 
arabe sau a Orientului Mijlociu... 

- Ba nu, dimpotrivă, am zis că ea există. 

- Da, nu putem spune că nu există... 

- Aşa e. Nu putem spune că nu există. 

— In ce sens? 

- E foarte dificil, de pildă, de conceput dezvoltarea gîndirii, a 
filosofiei, a ştiinţei, a economiei europene în Evul Mediu, dacă nu se 
ţine seama de lumea arabă. Iată... în acest sens... Luaţi exemplul 
religiei. Religia, transformările catolicismului, în sfîrşit, multe din 
transformările catolicismului în decursul secolelor XIV şi XV s-au 
datorat unei mari influenţe a unei filosofii, a unei gîndiri, a unei 
mistici arabe Nu voi argumenta însă eu importanţa acestui fenomen în 
faţa cuiva din cultura spaniolă precum dumneavoastră. 

- Dar care erau, concret, aceste influenţe în viaţa religioasă, 
culturală şi chiar politică în Europa, Europa pe care am putea-o numi 
Europa occidentală? Cum s-a operat o asemenea fuziune a culturii 
occidentale cu acest aport al părţii orientale, arabe? Cum s-a 
petrecut asta? 

- Asta e întrebarea pe care mi-o puneţi? Ştiţi, eu sînî un istoric, 
nu sînt un filosof speculînd asupra istoriei lumii, eu nu sînt Spengler. 
Pe de altă parte, întrebarea pe care mi-o puneţi e o întrebare 
extraordinar de complicată. Cum se face? Nu, chiar nu pot spune... 
Precum preşedinţii americani, cînd îi pune în încurcătură o întrebare, 
voi răspunde: no comment... 

- De acord. Cred că există o influenţă complexă în Occident, în 
ceea ce se numeşte Occident, a culturilor orientale, că am putea 
spune că o mare parte a culturii occidentale se hrăneşte, fie direct, fie 
contradictoriu, din cultura orientală... printr-o opoziţie pe care am 
putea-o numi negativă, dar care o înglobează. Cum vedeţi acest fapt? 
Ştiu bine că sîntefi istoric mai degrabă decît filosof al istoriei, dar un 
istoricface totuşi puţinăfilosofie în istoria sa... 

- Da E aici o problemă care, cred, a fost adesea atinsă în treacăt 
dar în fond niciodată tratată. Au fost două mari religii universale în 
lumea mediteraneană, lăsăm deoparte Asia, care e încă o altă 
problemă. Au fost două... erau trei monoteisme, cel iudaic, cel creştin 
şi cel musulman, au fost două religii cu vocaţie universalistă, religia 
creştină şi religia musulmană. Cum se face că lumea musulmană, 
religia musulmană, care părea să aibă şi care efectiv a avut, pînă în 
secolele XII şi XIII, un dinamism infinit mai mare, mai puternic decît 
creştinismul, ale cărei forme religioase, militare, sociale, culturale 
păreau mult mai suple, mult mai bogate, mult mai primitoare decît 
această lume creştină a Evului Mediu tîrriu, cum se face că de la un 
anumit moment lucrurile s-au răsturnat? Lumea musulmană a rămas 
pe loc, a încremenit într-un fel şi a fost puţin cîte puţin înglobată şi 
colonizată de către o lume creştină care, ea, se desţepenise şi a fost 
pînă acum marea vatră a universalităţii. Asta e o problemă de istorie, 
dar, intr-adevăr, şi de ftlosofie în egală măsură. 

—Aş vrea să revenim la lucruri mai concrete. Cum v-aţi pregătit 
prima carte? Plecînd de la ce experienţe? 

- Din punct de vedere filosofic, eu m-am format într-un climat al 
fenomenologiei şi al existenţialismului.' Adică al formelor de reflecţie 
nemijlocit legate, alimentate, hrănite de experienţele trăite. Şi, în fond, 
tocmai elucidarea acestei experienţe trăite constituia filosofia, 
discursul filosofic. Or, fără să ştiu încă foarte bine de ce, s-a produs în 
acei ani, în anii cincizeci, şaizeci, şaptezeci, o schimbare la urma 
urinelor importantă în reflecţia teoretică, cel puţin aşa cum se 
desfăşura ea în Franţa; o importanţă din ce în ce mai puţin mare 
acordată experienţei nemijlocite, trăite, intime a indivizilor. In schimb, 
o importanţă crescîndă acordată raportului lucrurilor între ele, 
culturilor diferite de ale noastre, fenomenelor istorice, fenomenelor 
economice. Priviţi cît de important a fost Ldvi-Strauss, cel puţin în 
cultura franceză. Dar dacă e cineva departe de experienţa trăită, acela 
e Ldvi-Strauss, al cărui întreg obiect era tocmai cultura cea mai străină 
cu putinţă de a noastră. La fel, importanţa psihanalizei, şi mai ales a 
psihanalizei de tip lac ani an, în Franţa, care a început către anii aceia 
Cărui fapt se datora asta, dacă nu că, în această psihanaliză, nu la 
experienţa trăită a indivizilor se recurgea, nu cu ea avem de-a face, nu 
asta se voia elucidat, ci structurile inconştientului, nu conştiinţa, ci 
inconştientul. M-am interesat aşadar din motive personale, biografice 
de această problemă a nebuniei, şi nu am fost nici eu tentat să încerc 
să elucidez în interiorul conştiinţei mele care putea fi raportul pe care-1 

întreţineam cu nebunia sau cu nebunia mea, ci, în schimb, m-a 
pasionat problema statutului istoric, social, politic al nebuniei intr-o 
societate ca a noastră. în aşa fel încît am fost imediat îndemnat să 
folosesc materialul istoric şi, în loc să mă analizez pe mine însumi, în 
loc să fac introspecţia, analiza experienţei mele trăite, m-am aruncat 
cu capul înainte în praful arhivelor, am încercat să regăsesc 
documente, texte, mărturii privind statutul nebuniei. 

- Vorbiţi despre acest statut al nebuniei pe plan politic, social, 
istoric. Cum l-ap parcurs în traiectoria cercetării dumneavoastră? 

- Nebunia a fost din ce în ce mai medicalizată de-a lungul 
întregii istorii a Occidentului. în Evul Mediu, desigur, se considera că 
anumiţi indivizi erau bolnavi cu duhul sau cu capul sau cu creierul. 
Dar era cu totul excepţional. în esenţă, nebunul, deviatul, neregulatul, 
cel care nu se comporta sau care nu vorbea ca toată lumea nu era 
perceput ca un bolnav. Şi doar treptat a început să fie anexat la 
medicină fenomenul nebuniei, să se considere că nebunia e o formă de 
maladie şi, la limită, că orice individ, chiar normal, era poate bolnav în 
măsura în care putea fi nebun. Această medicalizare e în realitate un 
aspect al unui fenomen mai vast - medicalizarea generală a existenţei. 
Aş spune, foarte schematic, că marea problemă a societăţilor 
occidentale începînd cu Evul Mediu pînă în secolul al XVIII-lea au 
fost dreptul, legea, legitimitatea, legalitatea şi că s-a cucerit dificil o 
societate de drept, dreptul indivizilor, în decursul tuturor luptelor 
politice care au traversat, care au zguduit Europa pînă în secolul al 
XlX-lea; şi în chiar momentul în care se credea, în care revoluţionarii 
francezi credeau că au atins o societate de drept, iată că s-a întîmplal 
ceva, ceva ce încerc tocmai să analizez, ceva care a făcut să se intre în 
societatea normei, a sănătăţii, a medicinei, a normalizării - modul 
nostru esenţial de funcţionare în prezent. 

Uitaţi-vă ce se petrece azi injustiţia penală a majorităţii ţărilor 
din Europa. Cînd ai de-a face cu un criminal, problema imediată e de a 
şti dacă nu cumva e nebun, care sînt motivele psihologice pentru care 
a comis crima, tulburările pe care le-a cunoscut în copilărie, 
tulburările mediului său familial... Lucrurile sînt imediat 
psihologizate; psihologizate, adică medicalizate. 

- Vorbip despre medicalizare, nu numai despre nebunie. 

- Da, şi despre cea a indivizilor în general, a existenţei în 
general. Uitaţi-vă, de pildă, ce se întîmplă cu privire la copii. în 
secolul al XVIII-lea, au început în mod intensiv preocupările pentru 
sănătatea copiilor, şi tocmai datorită acestei griji a putut scădea 

considerabil mortalitatea lor. Mortalitatea infantilă era incă uriaşă la 
sfîrşitul secolului al XVIII-lea, dar medicalizarea nu a încetat să se 
extindă şi să se accelereze, iar acum părinţii sînt, faţă de copii, într-o 
postura aproape întotdeauna medica li/antă , psihologizantă, 
psi hiatrizantă . La cea mai mică nelinişte a copilului, cea mai mică 
nervozitate sau cea mai mică teamă: ce se întîmplă, ce s-a întîmplat, ce 
nu i-a priit, e oare pe cale să-şi rezolve complexul oedipian? Toate 
raporturile sînt astfel parazitate de gîndirca medicală, de îngrijirea 
medicală... 

- Ce este gîndirea medicală? în ce sens folosiţi acest termen? 

- Prin gîndire medicală înţeleg un mod de a percepe lucrurile 
care se organizează înjurai normei, care încearcă adică să separe ceea 
ce e normal de ceea ce e anormal, care nu e întocmai licitul şi ilicitul; 
gîndirea juridică distinge licitul şi ilicitul, gîndirea medicală distinge 
normalul şi anormalul; ea îşi da, căuta să-şi dea mijloacele de corecţie 
care nu sînt întocmai mijloace de pedepsire, ci mijloace de 
transformare a individului, o întreagă tehnologie a comportamentului 
fiinţei umane legată de asta... 

- Şi cum se operează formarea tuturor acestora in mişcarea 
istorică? 

- Toate astea sînt profund legate de dezvoltarea capitalismului; 
altfel spus,, capitalismul nu a putut funcţiona cu un sistem de putere 
politică oarecum indiferentă faţă de indivizi. Puterea politică într-o 
societate de tip feudal presupunea în esenţă ca săracii să plătească 
dijmă seniorului sau oamenilor deja bogaţi, să presteze, de asemenea, 
serviciul militar. Dar de ceea ce făceau indivizii, nu se prea îngrijora 
nimeni, puterea politică era pînă la urmă indiferentă. Ceea ce exista în 
ochii unui senior era păroîntul său, satul şi locuitorii satului său, erau, 
la limită, familiile, dar indivizii, concret vorbind, nu intrau în atenţia 
puterii. A venit o vreme cînd a trebuit ca fiecare să fie în mod efectiv 
perceput de ochiul puterii, se voia o societate de tip capitalist, altfel 
spus,, cu o producţie intensificată la maximum eficientizată la 
maximum; cînd a fost nevoie, în diviziunea muncii, de oameni 
capabili să facă nna de alţii să facă alta, ,de asemenea, cînd a apărat 
teama că mişcări populare de rezistenţă, sau de inerţie, sau de revoltă 
pot să răstoarne această ordine capitalistă pe cale să se nască, atunci a 
fost nevoie de o supraveghere precisă şi concretă a tuturor indivizilor, 
şi cred că medicalizarea de care vorbeam e legată de acest fapt. 

- Cum stabiliţi acest raport? 

- O dată cu medicalizarea, normalizarea, ajungeţi să obţineţi un 

Tel de ierarhie a indivizilor capabili sau mai puţin capabili, cel care se 
supune unei anumite norme, cel care deviază, cel care poate fi 
corectat, cel care nu poate fi corectat, cel care poate fi corectat prin 
cutare mijloc, cel pentru care trebuie folosite alt mijloace. Tocmai 
acest fapt, acest gen de luare în considerare a indivizilor în funcţie de 
normalitatea lor este, cred, unul dintre marile instrumente de putere în 
societatea contemporană. 

-în funcţie de eficienţa sa în producţie... 

— Da, eficienţa sa în producţie însensul foarte larg al termenului. 

- Da, nu de producţie pur şi simplu... 

- Nu de producţie doar manuală... 

-... de mărfuri. Producţie umană... 

- Asta e. 

-Asta poate fi arta însăşi... 

- Iată, întru totul. 

- Sînt multe lucruri în tot ce spune fi. Sînt atîtea încît nu ştiu pe 
care să-l reluăm. De pildă, spuneţi că acest raport care există între 
medicalizare şi nevoia unei anumite eficienfe sociale s-a stabilit în 
momentul capitalismului. 

- Aşa e, da. 

-Şi cum s-ar putea descrie acest moment? 

- E un fenomen care a durat vreme îndelungată, care a trecut 
printr-o mie de canale diferite. îl vedeţi, de exemplu, apărînd în ordine 
religioasă foarte devreme, înainte de Reformă, cînd încep să se 
dezvolte practici de devoţiune, practici de confesiune, de dirijare de 
conştiinţă, de e xame n de conştiinţă, arătând cît de îndeaproape se 
interesează Biserica catolică de indivizi şi nu numai de păcatele lor, nu 
numai de un fel de comportament legal sau ilegal, nu, se vrea cu 
adevărat să se ştie cum se petrec toate astea în mintea şi în inima 
oamenilor. E un fenomen pe care-1 vedeţi apărînd devreme, cam în 
secolul al XV-lca şi la începutul secolului al XVI-lea. Din acest 
moment, de asemenea, vedeţi Occidentul începând să se preocupe mult 
de educaţie, mi numai de educaţia clericilor, ci în egală măsură de 
educaţia oamenilor care vor fi meniţi să fie negustori, comercianţi, 
oameni ai legii. începe formarea copiilor destul de devreme; această 
educaţie, încă burgheză, va deveni pe urmă mai populară. Şi la fel în 
armată: vedeţi aceste fenomene de disciplinare apărînd în secolele al 
XVII-lea şi al XVIII-lea. E, aşadar, un fenomen multiplu, care poate fi 
plasat în general sub semnul dezvoltării capitalismului, dar, de fapt, 
cînd privim lucrurile în amănunt, ne dăm seama că e un proces care a 

avut origini multiple şi, în cele din urmă, puţin cîte puţin, s-a organizat 
în fascicul. 

- Care se inserează într-o traiectorie istorică... 

- Aşae. 

- Spuneaţi că această preocupare, care poate fi numită de elită 
a burgheziei, devine o preocupare populară. 

- Cred că unul dintre lucrurile importante e tocmai acesta, că 
toate aceste preocupări privind corpul, sănătatea, normalitatea etc., 
burghezia le-a avut mai întîi pentru ea însăşi, pentru descendenţa ei, 
pentru copii ei, pentru oamenii care făceau parte din acel grup, şi doar 
treptat s-au aplicat proceduri de normalizare şi altor straturi sociale, în 
special proletariatului. 

- Cărui fapt i se supune acest aspect? 

- Burghezia a fost mai întîi în mod fundamental preocupată de 
propria sa săoătate. într-un anume fel, e deopotrivă salvarea şi 
afirmarea forţei sale. La urma urmei, sănătatea muncitorilor era luată 
în batjocură. Amintiţi-vă ce povesteşte Marx despre formidabilul 
masacru al clasei muncitoare la care a asistat Europa la începutul 
secolului al XDC-lea, cînd în condiţii de locuit groaznice, subnutriţi, 
oamenii, bărbaţi, femei, copii, mai ales, erau siliţi să muncească un 
număr de ore pentru noi inimaginabil: şaisprezece ore, şaptesprezece 
ore de lucru pe zi. De unde o mortalitate formidabilă. Şi apoi, de la un 
moment dat, problemele legate de mîna de lucru punîndu-se altfel, a 
devenit necesar ca muncitorii angajaţi să fie păstraţi cît mai îndelung 
posibil şi, evident, era mai bine ca un muncitor să fie făcut să 
muncească intens opt ore, nouă, zece ore mai degrabă decît să fie ucis 
făcîndu-1 să lucreze paisprezece, cincisprezece, şaisprezece ore. 
Materialul uman, constituit de clasa muncitoare, a fost considerat 
puţin cîte puţin ca o resursă preţioasă de care nu trebuia abuzat. 

-Aproape un mijloc material... Vreţi să ne vorbiţi de modul in 
care treceţi de la o carte la alta? 

- Nu sînt un filosof şi nici un scriitor. Nu fac o operă, fac 
cercetări istorice şi politice deopotrivă; sînt antrenat adesea de 
probleme pe care le-am întîlnit într-o carte, pe care nu le-am putut 
rezolva în acea carte, încerc, aşadar, să le tratez într-o carte următoare. 
Există şi fenomene de conjunctură care fac în aşa fel încît, la un 
moment dat, cutare problemă să apară ca o problemă urgentă, din 
punct de vedere politic urgentă, de actualitate, şi, din cauza asta, mă 
interesează. Am scris Istoria nebuniei către anii 1955-1960; puţină 
lume, în definitiv, se interesa de problema asta, antipsihiatria tocmai 

pornise în Marea Britanie, dar nimeni nu ştia de existenţa ei în Franţa, 
iar eu nu ştiam că existau Laing şi Cooper. La acea vreme, intr-adevăr, 
din motive personale, am fost îndemnai să scriu cartea asta. în schimb, 
cînd am scris ceva despre sistemul penal şi despre închisori, acum trei 
ani, era ceva legat de întreaga mişcare de contestare a sistemului penal 
la care se asistase în Franţa, în Italia, în Germania, în Statele Unite. în 
acest caz, era pentru a răspunde unei cereri imediate. 

- Munca dumneavoastră e mai degrabă cercetarea istorică şi 
politică. Ce aţi putea să-mi spuneţi despre asta? 

- Analiza politică, în decursul ultimilor o sută de ani sau pe 
aproape a fost întotdeauna comandată fie de teorii economice, fie de o 
filosofîe a istoriei, să zicem de edificiile importante şi întrucîtva 
solemne, ca marxismul. Or, cred că experienţa pe care noi am avut-o 
de-a lungul acestor ultimi douăzeci, treizeci de ani, cu stalinismul, de 
exemplu, cu China, de asemenea, a făcut totuşi inutilizabile, cel puţin 
în multe din aspectele lor, analizele tradiţionale ale marxismului. In 
aceste condiţii, cred că trebuia nu să abandonăm marxismul ca pe un 
fel de vechi capriciu de care ne-am putea bate joc, ci să fim mult mai 
puţin fideli decît voiam altădată să fim literei înseşi a teoriei şi să 
încercăm să resituăm analizele politice asupra societăţii actuale nu atît 
în cadrul unei teorii coerente, ci pe fondul unei istorii reale. Cred că 
tocmai eşecul marilor sisteme teoretice în a face analiza politică 
actuală ne trimite la un fel de empirism, poate nu foarte glorios, 
empirismul istoricilor. 

- Cum se situează munca dumneavoastră de istoric in raport cu 
acest fapt? 

- E esenţialmente o muncă plecînd de la o interogaţie politică, 
politică în sens larg: care sînl relaţiile de putere care funcţionează într- 
o societate precum a noastră? Putere a raţiunii asupra nebuniei era 
această carte, putere a medicilor asupra bolnavilor, o carte pe care am 
făcut-o asupra clinicii, putere a aparatului judiciar asupra 
delincvenţilor, putere asupra sexualităţii indivizilor... Sînt cărţile pe 
care am început de curind să le public. E, în fond, analiza relaţiilor de 
putere în societatea noastră. 

- Şi ce înseamnă relaţia de putere? 

- Cred că, tradiţional, se considera că e suficient, pentru a 
analiza puterea, să fie studiate formele juridice care reglează ce e 
permis şi ce e interzis. 

- Norma... 

- Nu, tocmai, nu chiar de-a dreptul norma, dreptul, legea. Cred 

că, de fapt, dreptul care distinge între ceea ce e permis şi ceea ce e 
interzis nu-i decât un instrument de putere, în cele din urmă destul de 
inadecvat şi destul de ireal şi abstract. Că, în mod concret, relaţiile de 
putere sînt mult mai complexe, şi tocmai acest întreg extra-juridic, 
toate aceste constringeri extra-juridice apasă asupra indivizilor şi 
traversează corpul social; asta am încercat eu să analizez. 

- Ce este exlra-juridicul? 

- Luaţi un exemplu foarte simplu. Cînd un medic psihiatru 
impune unui individ o internare, un tratament, un statut, cînd îi dă un 
statut care nu mai este cel de cetăţean pe de-a-ntregul, el iese din 
drept, chiar dacă anumite acte ale sale sînt protejate de drept. Invers, 
cînd un aparat judiciar, precum un tribunal penal spune, în faţa unui 
criminal, că nu ştie ce-i de făcut cu el, cînd se adresează unui psihiatra 
pentru a-i cere o expertiză care să-i spună dacă acest individ e normal 
sau anormal, ieşim din drept. Întrebarea dreptului e: a făcut cutare 
lucru, el e cel care l-a făcut, avea circumstanţe atenuante, cum o să fie 
pedepsit? Asta e tot Cu întrebarea: e normal, anormal, avea pulsiuni 
agresive? Vedeţi, juridicul care iese din juridic, care intră în medical. 
Mă interesează toate aceste fenomene. 

- E ceea ce numiţi putere. 

- Da. Cred că mecanismele de putere sînt mult mai vaste decît 
simplul aparat juridic, legal, şi că puterea se exercită prin proceduri de 
dominare în număr foarte mare. 

- Spuneţi că există o putere juridică, că există un extra-juridic 
în care operează, de asemenea, o putere. Iar raportul tuturor acestora 
ar fi puterea? 

Da, sînt relaţiile de putere. Ştiţi, relaţiile de putere sînt cele pe 
care aparatul de stat le exercită asupra indivizilor, dar şi aceea pe care 
taiăl de familie o exercită asupra soţiei sale şi asupra copiilor săi, 
puterea pe care o exercită medicul, puterea pe care o exercită notarul, 
e puterea pe care patronul o exercită în uzină asupra muncitorilor săi. 

- Dacă am înţeles bine, mai degrabă decît o putere, există 
raporturile complexe ale puterii... 

-Aşa e. 

- Cum aţi conceput geneza acestor puteri, cum sînt ele transmise 
astăzi, plecînd de la ce? 

- Aceste relaţii de putere ajung, în ciuda complexităţii şi 
diversităţii lor, să se organizeze într-un fel de figură globală. Am 
putea spune că e dominaţia clasei burgheze sau a anumitor elemente 
ale clasei burgheze asupra corpului social. Dar nu cred să fie clasa 


420 



burgheză sau cutare elemente ale clasei burgheze cele care impun 
ansamblul acestor relaţii de putere. Să spunem că ea profită de pe 
irnnq lor, că le foloseşte, le deviază, încearcă să intensifice unele 
dintre aceste relaţii de putere sau, dimpotrivă, încearcă să le atenueze 
pe altele. Nu există aşadar un focar unic, ci o îmbinare de relaţii de 
putere care, în total, face posibilă dominaţia unei clase sociale asupra 
alteia, a unui grup asupra altuia. 

- E un fel de loc în care, în mod istoric, s-a aşezat o clasă 
precum burghezia care, la un nivel istoric, capătă un fel de putere 
dezvoltată tot la un nivel istoric. 

- Aşa e, da. 

- Ea profită conştient şi inconştient de acest fapt. 

- întru totul. 

- Aţi spus că nebunia nu era nebunie pînă în momentul în care 
apare o societate care o creează... 

- Nu vreau să spun că nebunia nu exista. Cred că, de altfel, 
categoria de maladie mentală acoperind un număr considerabil de 
indivizi şi de comportamente diferite e ceva relativ nou. încă o dată, 
grecii, romanii, arabii, oamenii Evului Mediu recunoşteau că anumiţi 
indivizi erau bolnavi cu creierul, cum se zicea, sau cu duhul sau cu 
capul, dar erau cunoscuţi doar cîţiva dintre ei. Pentru tot restul, exista 
o mare toleranţă. Priviţi, în arabă, de pildă, utilizarea cuvîntului 
meznoun: e meznoun cineva care e puţin cam aşa, care e poate puţin 
înrudit cu diavolul; în orice caz, nu e un bolnav depinzând de 
intervenţia unui medic şi a unei întreprinderi terapeutice. 

- Stahilip un raport între normă şi jurisprudenţă şi categoriile 
de nebunie... 

- Jurisprudenţă e cunoaşterea juridică acumulată plecînd de la 
practica judiciară însăşi. Lucru cert, există o jurisprudenţă a nebuniei, 
dar nu asta contează... 

- Ci mai degrabă medicalizarea. 

-Da. 

-Acum, dacă vrep, aş vrea să vorbim de ultima dumneavoastră 
carte, un vast proiect... aş vrea să-mi spunep care e concepţia 
proiectului. 

- Concepţia proiectului e deopotrivă simplă şi oarecum delicat 
de explicat. La drept vorbind, nu avem în franceză un cuvînt, nu ştiu 
dacă există în alte limbi, pentru a desemna exact ce aş vrea să fac, 
despre ce aş vrea să vorbesc. Nu vreau să vorbesc despre sexualitate 
ca organizare fiziologică în corp şi nici despre sexualitate ca şi 

comportament. Ceea ce mă interesează e să ştiu, să fac istoria felului 
în care, în discursurile religioase, ştiinţifice, morale, politice, 
economice ,de asemenea,, s-a pus problema sexualităţii, ce formă de 
interes a existat, începînd cu Evul Mediu, pentru sexualitate. Căci mi 
se pare că dacă e adevărat că sexualitatea a fost puternic încadrată de 
sisteme de interdicţii în societatea noastră, exista , totodată, un 
fenomen important asupra căruia nu s-a insistat poate prea mult, acela 
că în societăţile noastre a existat un interes din ce în ce mai mare, din 
ce în ce mai intens pentru sexualitate. Puţin cîte puţin, s-a ajuns la a se 
considera că e lucrul cel mai important pentru existenţa umană. S-a 
ajuns la a spune că dacă se înţelege sexualitatea unui individ, în mare, 
s-a înţeles esenţialul a ceea ce este el, a ceea ce e viaţa sa, existenţa sa, 
destinul său. E aşadar vorba de istoria interesului pe care societăţile 
occidentale l-au purtat sexualităţii. Nu am intenţia să retrasez această 
istorie nici în parte nici în întregime, nu vreau să fac o istorie doar 
exhaustivă, voi lua doar aceste puncte. Voi studia, în următorul volum, 
concepţia creştină asupra cărnii, din Evul Mediu pînă în secolul al 
XVII-lea, apoi voi studia maniera în care a fost problematizată 
sexualitatea copiilor, apoi sexualitatea femeilor, apoi sexualitatea 
perverşilor... 

- Şi credeţi că va lua mult timp? 

- Nu ştiu prea bine. Zece ani... 

- Să revenim la Voinţa de cunoaştere. Există aici lucruri care mi 
se par foarte interesante. Raportul pe care-l stabiliţi între ceva de 
care se vorbea la modul general, raportul între felul de a trăi 
sexualitatea în Occident cu... 

- Arta erotică... înOccident, interesul purtat sexualităţii afostîn 
mod esenţial legat de dorinţa de a constitui cu privire la ea un discurs 
ştiinţific care să permită, deopotrivă, să fie analizată, controlată, 
normalizată. în vreme ce în alte societăţi, orientale sau nu neapărat, 
societăţi non occidentale, a existat şi acolo o mare preocupare pentru 
sexualitate, dar, cel mai adesea, mi se pare, cu perspective de a cultiva 
sexualitatea, de a o face cît mai intensă cu putinţă, de a împinge 
plăcerea la maxim, de a o face să servească vieţii spirituale. Mi se pare 
că avem aici două tipuri de raportare la sexualitate. 

-Ce a putut produce acest fapt ca viaţă cotidiană? 

- Produce, pe de o parte, această valorizare generală a 
sexualităţii, această conştiinţă de care fiecare dintre noi e locuit că 
sexualitatea e problema cea mai importantă pentru el şi că, dacă vrea 
să se cunoască pe sine însuşi, trebuie să-şi cerceteze sexualitatea. Asta 

are, de asemenea, drept consecinţă faptul că sexualitatea devine un 
obiect medicalizabil cu care te prezinţi, de îndată ce ai o problemă sau 
un necaz, la psihiatru, la psihanalist, la psiholog, la sexolog, la 
terapeut. 


- Definiţi această voinţă de cunoaştere drept căutarea 
autoconştiinţei ... 

- In Occident, sexualitatea a fost în mod esenţial obiectul unei 
cunoaşteri. Această cunoaştere nu e de dată recentă,* şi nu cu Freud a 
început să se spună pur şi simplu că secretul omului era în sexualitatea 
sa, asta s-a spus înaintea lui, psihiatrii şi medicii secolului al XlX-lea 
şi, în egală măsură, gîndirea creştină, teologia creştină, pastorala 
creştină o spuseseră deja 

- Mai spuneţi în cartea dumneavoastră că acest fel de 
cunoaştere e contradictoriu. 

- Nu, în ce sens? 

- în sensul că începînd cu secolul al XLX-lea, cred, există o 
supraabundenţă de discurs asupra sexualitătii, dar acest discurs 
devine voinţă de cunoaştere doar prin contradicţie, deoarece prima sa 
voinţă era să ascundă. 

- Da, mă rog, nu sînt sigur că asta a fost de la bun început voinţă 
de a ascunde, căci, de fapt, bineînţeles, s-au interzis anumite lucruri, s- 
a interzis să se vorbească, s-a interzis să fie arătate un număr de 
lunuri, dar, în acelaşi timp, s-a căutat întotdeauna să se cunoască ce se 
întâmplă, cum se face. Priviţi ce se întâmplă în Evul Mediu, în secolele 
al XVI-lea şi al XVII-lea. Regulile de decenţă au devenit din ce în ce 
mai stricte, dar în acelaşi timp indiscreţia confesorilor devenea din ce 
în ce mai mare. Şi se interzicea oamenilor să vorbească în public de 
anumite lucruri, dar gîndiţi-vă la detaliile care erau cerute la 
spovedanie şi mai ales gîndiţi-vă la toată atenţia care se impunea 
purtată propriei sexualităţi, diferitelor mişcări ale dorinţei, pentru tot 
ce se petrecea în inima şi în corpul oamenilor. Intensificarea acestui 
raport indică în fond o foarte profundă curiozitate sub tăcerea impusă. 

- Care sînt perspectivele acestei voinţe de cunoaştere şi care vor 
fi perspectivele acestei voinţe de plăcere, dacă putem spune astfel, ale 
sexualităţii non occidentale? 

- Pentru societăţile non occidentale, n-aş putea să vă spun. Cred 
că aceasta voinţă de cunoaştere occidentală produce fenomene foarte 
curioase, căci tocmai această voinţă de cunoaştere i-a făcut pe oameni 
să-şi dea seama că sexualitatea lor nu era liberă. în consecinţă, 
mişcările de eliberare sexuală care s-au dezvoltat în Occident s-au 

născut, în parte, chiar din aceste mecanisme prin care se încerca 
aservirea. Tocmai aici ofensiva puterii provoacă o mişcare de 
rezistenţă. 

- Care sînt consecinţele acestui fapt? 

- Ne aflăm în prezent înîr-o situaţie relativ periculoasă, în sensul 
că un interes prea puternic, prea medical pentru sexualitate riscă să 
subjuge sexualitatea unei puteri normalizaloare. în schimb, cred că, în 
mişcările de eliberare care au avut loc de curînd, care mai pot încă 
avea loc, revendicarea unei sexualităţi libere... 

TORTURA E RAŢIUNEA 


- Aţi scris Istoria nebuniei, a clinicii şi a închisorii. Benjamin a 
spus odată că înţelegerea noastră asupra istoriei e cea a 
învingătorilor. Scrieţi cumva istoria celor care pierd? 

- Da, mi-ar plăcea mult să scriu istoria învinşilor. E un vis 
frumos pe care mulţi îl împărtăşesc: să se dea în sfîrşit cuvîntul celor 
care nu au putut să-l ia pînă în prezent, celor care au fost constrînşi la 
tăcere de istorie, de violenţa istoriei, de toate sistemele de dominare şi 
de exploatare. Da. Dar sînt două dificultăţi. în primul rînd, cei care au 
fost învinşi - în caz că exisţă învinşi - sînt prin definiţie cei cărora le-a 
fost retras cuvîntul! Şi dacă, totuşi, ar vorbi, nu ar vorbi propria lor 
limbă. Li s-a impus o limbă străină Nu sînt muţi. Nu că vorbesc o 
limbă pe care n-am fi auzit-o şi pe care ne-am simţi acum obligaţi s-o 
ascultăm. Prin faptul că erau dominaţi li s-a impus o limbă şi nişte 
concepte. Iar ideile care le-au fost astfel impuse sînt urma cicatricelor 
oprimării căreia îi erau supuşi. Cicatrice, urme care le-au impregnat 
giodirea. Aş spune, chiar, care le impregnează pînă şi atitudinea 
corporală. A existat vreodată limba învinşilor? E o primă întrebare. 
Dar aş vrea să pun altă întrebare: se poate oare descrie istoria ca un 
proces de război? Ca o succesiune de victorii şi de înfnngeri? E o 
problemă importantă căreia marxismul nu i-a dat niciodată de capăt. 
Cînd se vorbeşte de lupta de clasă ce se înţelege prin luptă? E vorba 
de război, de bătălie? Pot fi decodate confruntarea, oprimarea care se 
produc înăuntrul unei societăţi şi care o caracterizează poate fi 
descifrată această confruntare, această luptă ca un fel de război? Nu 
sînt procesele de dominare mai complexe, mai complicate decît 
războiul? De exemplu: voi publica în cursul lunilor care vin o întreagă 
serie de documente avînd legătură cu internarea şi cu încarcerarea în 

secolele al XVII-lea şi al XYIII-lea*. Se va vedea atunci că internarea 
şi încarcerarea nu sînl măsuri autoritare, venite de sus, nu sînt măsuri 
care ar fi lovit în oameni, precum fulgerul căzut din cer, care le-ar fi 
fost impuse. De fapt, oamenii se simţeau ei înşişi necesari, oamenii 
între ei, chiar în familiile cele mai sărace, chiar mai ales în grupurile 
cele mai defavorizate, cele mai nefericite Internarea era resimţită ca 
un fel de necesitate pentru a rezolva problemele pe care le aveau 
oamenii între ei. Conflictele grave în sinul familiilor, chiar la cei mai 
săraci, nu puteau fi rezolvate fără probleme, fără internare. De unde 
naşterea unei întregi literaturi în care oamenii explică instanţelor 
puterii cît de infidel a fost un soţ, în ce hal o soţie şi-a înşelat bărbatul, 
cît de insuportabili erau copiii. Şi cereau ei înşişi, în limba puterii 
dominante, încarcerarea vinovaţilor. 

- Pentru dumneavoastră, trecerea de la pedepsire la 
supraveghere e importantă in istoria represiunii. 

- In istoria sistemului penal a existat un moment important - şi 
asta în cursul secolului al XVIII-lea şi la începutul secolului al XIX- 
lea. în monarhiile europene, crima era nu numai dispreţ faţă de lege, 
transgresare; era în acelaşi timp un fel de ultragiu adus regelui. Orice 
crimă era, ca să zic aşa, un mic regicid. Era atacată nu numai voinţa 
regelui, ci, intr-un fel, forţa sa fizică. în aceste condiţii, pedeapsa era 
reacţia puterii regale împotriva criminalului. Dar, în cele din urmă, 
modul în care funcţiona acest sistem penal era deopotrivă prea 
costisitor şi ineficient. în măsura în care puterea centrală regală era în 
mod direct legată de crimă, acest sistem era prea departe de a pedepsi 
toate crimele. E adevărat că pedeapsa era întotdeauna violentă şi 
solemnă. Dar ochiurile sistemului penal erau foarte slabe, şi era uşor 
să te strecori printre ele. Cred că a existat, în decursul secolului al 
XVIII-lea, nu numai o raţionalizare economică - ceea ce a fost adesea 
studiat în amăn unt - ,ci, în egală măsură, o raţionalizare a tehnicilor 
politice, a tehnicilor de putere şi de dominare. Disciplina, adică 
sistemele de supraveghere continuă şi ierarhizată cu ochiuri foarte 
strinse, disciplina e o mare şi importantă descoperire a tehnologiei 
politice. 

- Victor Hugo a numit crima o lovitură de stat venită de jos. 
Pentru Nietzsche, la fel, crima era o revoltă împotriva puterii în 


Dezordinea familiilor (Le desordre des familles) (cu A. Farge), Paris, 
Juillard/Gallimard, col. “Archives”, 1982. 

vigoare. Iată întrebarea mea: sînt victimele represiunii un potential 
revoluţionar? Există o lacună în ceea ce numiţi mecanica ruşinii? 

- E o problemă importantă şi foarte interesantă: e problema 
semnificaţiei valoni politice a transgresiunii, a criminalităţii. Pînă la 
sfirşitul secolului al XVIII-lea, a putut exista o anumită incertitudine, 
o trecere permanentă de la crimă la înfruntarea politică. Furtul, 
incendierea, asasinatul constituiau o manieră de a ataca puterea în 
vigoare. Începînd cu secolul al XEX-lea, noul sistem penal a putut 
însemna, între altele, că a fost organizat un sistem care îşi dădea, în 
aparenţă, ca scop transformarea indivizilor. Dar scopul real era crearea 
unei sfere criminalizate specifice, un strat care trebuia izolat de restul 
populaţiei. Din această cauză, acest strat a pierdut o parte din 
funcţiunea sa politică critică. Iar acest strat, această minoritate izolată 
a fost folosită de putere pentru a inspira teamă restului populaţiei, 
pentru a controla mişcările revoluţionare şi pentru a le sabota De 
exemplu, sindicatele muncitorilor. Puterea recruta din acest strat 
spadasini, ucigaşi stipendiaţi, pentru a-şi impune scopurile politice. în 
plus, era rentabil, de exemplu cu prostituţia, traficul de femei şi de 
arme, iar acum cu traficul de droguri. In prezent, din secolul al XIX- 
lea încoace, criminalii au pierdut orice fel de dinamism revoluţionar. 
Sînt convins de asta Ei alcătuiesc un grup marginal Li s-a dat 
conştiinţa acestui fapt. Ei constituie o minoritate artificială, dar 
utilizabilă, în Sînul populaţiei. Ei sînt excluşi din societate. 

- închisoarea produce criminali, azilul alienaţi, nebuni, iar 
clinica, bolnavi, şi asta în interesul puterii. 

- Tocmai asta e. Dar e şi mai aiurea E greu de înţeles: sistemul 
capitalist pretinde că luptă împotriva criminalităţii, că o elimină prin 
acest sistem carceral care produce tocmai criminalitate. Ceea ce pare 
contradictoriu. Eu zic aşa criminalul produs de închisoare e un 
criminal util, util pentru sistem. Căci e manipulabil, poate fi 
întotdeauna şantajat. E încontinuu supus unei presiuni economice şi 
politice. Toată lumea Ştie, delincvenţii sînt cel mai uşor de folosit 
pentru a organiza prostituţia Devin proxeneţi. Se fac ucigaşi plătiţi 
pentru politicieni dubioşi, fascişti. 

- Programele de reinserţie socială ar avea, aşadar, o funcţie de 
alibi. Cînd reinsertia socială reuşeşte, să fie tocmai adaptarea la 
condiţii cea care produce nebunia, boala şi criminalitatea? E mereu 
repetarea aceleiaşi mizerii. 

- Nu asta e atît problema, adică demistificarea programelor de 
reinserţie socială, pentru că, aşa cum se spune, aceste programe ar 


427 



readapta delincvenţii la condiţiile sociale dominante. Problema e 
desocializarea. Aş viea să critic opinia pe care o găsim din păcate prea 
des la stîngişti, o poziţie cu adevărat simplistă: delincventul, la fel ca 
nebunul, e cineva care se revoltă şi e închis pentru că se revoltă. Aş 
spune invers: a devenit delincvent pentru că a intrat la închisoare. Sau, 
mai bine zis, raicro-delinevenţa care exista la început s-a transformat 
într-o macro-delincvenţă prin închisoare. închisoarea provoacă, 
produce, fabrică delincvenţi, delincvenţi profesionişti, iar aceşti 
delincvenţi sînt doriţi pentru că sînt utili: ei nu se revoltă. Sînt utili, 
manipulabili - ei sînt manipulaţi. 

- Sînt aşadar şi o legitimare a puterii. Szasz a descris asta în 
cartea sa Fabriquer la folie : tot aşa cum, în Evul Mediu, vrăjitoarele 
au justificat Inchiziţia, criminalii justifică poliţia, iar nebunii, 
azilurile. 

- Trebuie să existe delincvenţi şi criminali pentru ca populaţia să 
accepte poliţia, de exemplu. Teama de crimă care e aţîţată în 
permanenţă de cinema, de televiziune şi presă e condiţia pentru ca 
sistemul de supraveghere poliţienească să fie acceptat. Se spune în 
mod curent că reinserţia socială înseamnă adaptare la raporturile de 
dominare, acomodare la oprimarea ambiantă. Toate astea ar trebui să 
înceteze. Mi se pare întrucîtva îndepărtat de realitate. Nu ştiu cum se 
petrec lucrurile în Germania, dar în Franţa e aşa: nu există reinserţie. 
Toate pretinsele programe de reinserţie sînt dimpotrivă programe de 
marcaj, programe de excludere, programe care îi împing pe cei vizaţi 
mereu mai adînc în delincvenţi Nu merge altfel. Nu se poate, aşadar, 
vorbi de adaptare la raporturile burgheze capitaliste. Dimpotrivă, 
avem de-a iace cu programe de desocializare. 

- Ne-aţi putea, eventual, vorbi despre experienţele 
dumneavoastră cu Grupul de informare asupra închisorilor. 

- Ascultaţi, e foarte simplu: cînd cineva a trecut prin aceste 
programe de reinserţie, de exemplu printr-o casă de educaţie 
supravegheată, printr-un cămin destinat deţinuţilor eliberaţi sau prin 
orice instanţă care, deopotrivă, îi ajută şi îi supraveghează pe 
recidivişti, asta face ca individul să rămînă marcat ca delincvent: în 
faţa patronului său, în faţa proprietarului locuinţei sale. Delincvenţa sa 
îl defineşte pe el şi raportul pe care mediul ambiant îl întreţine cu el 
într-atît îndt se ajunge în situaţia că delincventul nu poate trăi dedt 


Szasz (T.), Fabriquer la folie, trad M. Martin şi J.-P. Cottercau, Payot, 1976. 

într-un mediu criminal. Permanenţa criminalităţii nu e nicidecum un 
eşec al sistemului carceral, e dimpotrivă justificarea obiectivă a 
existenţei sale. 

— Pentru orice fllosofie politică -de la Platon la Hegel - puterea 
era garantul dezvoltării raţionale a statului. Freud spunea că nu 
sîntem Jăcuţi să fim fericiţi deoarece procesul civilizapei impune 
refularea pulsiunilor. Utopiile lui Thomas Morus şi Campanella erau 
state poliţiste puritane. întrebare: se poate imagina o societate în care 
raţiunea şi sensibilitatea ar fi reconciliate? 

- Dumneavoastră puneţi două probleme: în primul rînd, 
problema raţionalităţii sau a iraţionalităţii statului. Se ştie că, din 
antichitate, societăţile occidentale s-au revendicat de la raţiune şi că, 
în acelaşi timp, sistemul lor de putere a fost unul de dominare 
violentă, sîngeroasă şi barbară. Asta vreţi să spuneţi? Voi răspunde: se 
poate oare spune în general că această dominare violentă a fost 
iraţională? Cred că nu. Şi cred că e important în istoria Occidentului 
că au fost inventate sisteme de do mina re de o extremă raţionalitate. A 
trecut mult timp pentru a ajunge aici, şi încă şi mai mult timp pentru a 
descoperi ce se găsea în spatele acestui fapt. Rezultă din asta un întreg 
ansamblu de finalităţi, de tehnici, de metode: disciplina domneşte în 
şcoală, în armată, în uzină. Sînt tehnici de dominare de o raţionalitate 
extremă. Fără a mai vorbi de colonizare, cu modul său de dominare 
sîngeroasă; e o tehnică gîndită cu maturitate, voită în mod absolut, 
conştientă şi raţională. Puterea raţiunii e o putere sîngeroasă. 

- Rapunea care îşi spune rezonabilă în interiorul propriului său 
sistem este fireşte raponală, dar ea generează cheltuieli infinit mai 
importante; în speţă spitalele, închisorile, azilurile de alienaţi. 

- E aici o întreagă familie. Dar aceste costuri sînt mai mici decît 
s-ar crede; în plus, ele sînt raţionale. Ele constituie chiar un cîştig. La 
o privire mai atentă, e chiar confirmarea raţionalităţii. E îndeajuns să 
ne gîndim la consumul de produse farmaceutice, la întregul sistem 
economic, politic şi moral care trăieşte de pe urma sa. Nu sînt 
contradicţii: nu există resturi, nici un fir de praf în maşinărie. Asta 
face parte din logica sistemului. 

— Nu credep că această raponalitate se răstoarnă, că există un 
salt calitativ în care sistemul nu mai funcponează, în care nu se mai 
poate reproduce? 

- în germană, Vemunft are o semnificaţie mai largă decît 
“raţiune” ( raison ) în franceză. Conceptul german de raţiune are o 
dimensiune etică. în franceză, i se dă o dimensiune instrumentală. 

tehnologică. în franceză, tortura e raţiune. Dar înţeleg foarte bine că în 
germană tortura nu poate fi raţiune. 

- Filosofii greci, Aristotel şi Plafon, de pildă, aveau o 
reprezentare foarte determinată a idealităţii. Şi, în acelaşi timp, au 
descris o practică politică ce trebuia să protejeze statul, în care 
impunerea acestei idealităţi ar conduce la o trădare a idealurilor, 
ceea ce ei ştiau foarte bine. Astfel, erau conştienţi, pe de o parte, că 
raţiunea, raţionalitatea au ceva de-a face cu idealitatea, cu morala, 
şi, pe de altă parte, că, atunci cînd raţiunea devine realitate, ea nu 
mai are nimic de-a face cu moralitatea. 

- De ce? Mi se pare că nu există nici o ruptură, nici o 
contradicţie între fundamentele ideale ale politicii platoniciene şi o 
practică a cotidianului. Aceasta din urmă este consecinţa 
fundamentelor ideale. Sistemele sale de supraveghere, de disciplină, 
de constrîngere nu vi se par a fi consecinţa directă a acestui fundament 
conceput în mod ideal? 

- Platon era un pragmatic care ştia foarte precis că trebuia, pe 
de o parte, să producă ideologiile care să poată stabili norme etice şi 
morale obligatorii pentru toţi. Şi ştia tot la fel de precis că aceste 
norme morale erau nişte norme inventate care trebuiau impuse cu 
ajutorul soldaţilor, al represiunii, al violenţei şi al torturii, al 
brutalităţii. Şi, pentru el, asta era cu siguranţă o contradicţie. 

- De fapt, există această altă chestiune, cea a reprimării 
pulsiunilor şi instinctelor. Am putea spune că această reprimare era, 
pînă la un anumit punct, scopul pe care şi-l fixase o tehnologie a 
puterii întru totul raţională, de la Platon pînă la disciplinele noastre 
actuale. E un punct de vedere. Dar, pe de o parte, această refulare, 
această reprimare nu era iraţională în sine - în sens francez. Se poate 
ca asta să nu corespundă conceptului german de raţiune, dar cu 
siguranţă celui de raţiune în sens de raţionalitate. în al doilea rind, e 
chiar atît de sigur că aceste tehnologii raţionale de putere au ca scop 
reprimarea instinctelor? N-am putea oare spune, dimpotrivă, că e 
adesea o manieră de a le stimula, de a le excita iritîndu-le, chinuindu- 
le, pentru a le duce acolo unde se vrea, fâcîndu-le să funcţioneze în 
cutare sau cutare fel? Iau un exemplu: se zice că înainte de Freud 
nimeni nu se gîndise la sexualitatea copilului. Că, în orice caz, din 
secolul al XVI-lea pînă la sfîrşitul secolului al XlX-lea, sexualitatea 
copilului ar fi fost cu totul ignorată, că ar fi fost proscrisă şi refulată în 
numele unei anumite raţionalităţi, a unei anumite morale de familie. 
Dacă priviţi cum s-au desfăşurat aceste lucruri, ce s-a scris, toate 

instituţiile care s-au dezvoltat, veţi constata că nu s-a voibit decît de 
un singur luciu, în pedagogia reală, concretă, a secolelor al XVHI-lea 
şi al XlX-lea: de sexualitatea copilului. Tocmai în Germania, la 
sfîrşitul secolului al XVIII-lea, Basedow, Salzmann şi Campe, de 
pildă, au fost complet hipnotizaţi de sexualitatea copilului, de 
mastuibaţie. Nu mai ştiu care dinei, Basedow sau Salzmann, a deschis 
o şcoală al cărei program explicit era să-i dezobişnuiască pe copii, pe 
tinerii adolescenţi de masturbaţie. Era scopul declarat. Ceea ce 
dovedeşte perfect că se ştia, că exista preocupare pentru asta, că lumea 
s-a preocupat în permanenţă de asta. Şi dacă ne întrebăm de ce părinţii 
şi educatorii s-au interesat atît de intens de ceva, în definitiv, atît de 
inofensiv şi de râspîndit, ne dăm seama că în fond nu voiau decît un 
lucru; nu să nu se mai masturbeze copiii, ci dimpotrivă: sexualitatea 
copilului trebuia să devină atît de puternică, atît de excitată încît toată 
lumea să fie constrînsă să se ocupe de asta. Mama trebuia să vegheze 
fără încetare asupra copilului, să observe ce face, care e 
comportamentul său, ce se întîmplă noaptea. Tatăl^ supraveghea 
familia Iar medicul şi pedagogul roiau înjuml familiei. în toate aceste 
instituţii, exista o piramidă de supraveghetori, de stăpîni, de directori, 
de prefecţi, toţi aceştia roind în jurul corpului copilului, în jurai 
periculoasei sale sexualităţi. Nu aş spune că sexualitatea a fost 
refulată: dimpotrivă, era aţîţată pentru a servi drept justificare unei 
întregi reţele de structuri de putere. De la sfîrşitul secolului al XVIII- 
lea, familia europeană a fost literalmente sexualizată printr-o grijă 
asupra sexualităţii care nu a încetat să fie impusă familiei. Familia nu 
e nicidecum locul refulării sexualităţii. E locul exerciţiului sexualităţii. 
Şi nu cred că se poate spune că funcţiunea sa principală era 
reprimarea, cenzura pulsiunilor. Altfel spus,, mă gîndesc că schema 
lui Reich trebuie să fie complet abandonată. E ipoteza mea de lucra. 

- Există o etică sceptică? Cînd nu mai există principii etice 
normative, cînd nu mai rămîn decît decizii pragmatice, se poate atunci 
imagina o alternativă la statul de politie, cu atît mai mult cu cît ţările 
care îşi spun socialiste nu dau deloc motive de speranţă? 

- Răspunsul la întrebarea dumneavoastră e trist, date fiind zilele 
sumbre pe care le trăim şi dat fiind că succesiunea preşedintelui Mao a 
fost rezolvată pe calea armelor. Au fost împuşcaţi sau închişi oameni, 
au fost puse în acţiune mitralierele. Astăzi, 14 octombrie, zi despre 
care putem spune, poate, că de la revoluţia rasă din octombrie 1917 
încoace, poate chiar de la marile mişcări revoluţionare europene din 
1848, adică de şaizeci de ani sau, dacă vreţi, de o sută de ani încoace, 

e prima dală cînd nu mai există pe pămint un singur punct de unde ar 
putea ţîşni lumina unei speranţe. Nu mai există orientare. Nici chiar in 
Uniunea Sovietică, asta e de la sine înţeles. Şi nici în ţările-satelit. Şi 
asta e limpede. Nici în Cuba Nici în revoluţia palestiniană, nici în 
China, evident Nici în Vietnam, nici în Cambodgia. Pentru prima 
oară, stânga, faţă de cele ce tocmai s-au întâmplat în China, toată 
această gîndire a stângii europene, această gîndire revoluţionară 
europeană care îşi avea punctele de referinţă în lumea întreagă şi le 
elabora într-un mod determinat, aşadar o gîndire care se orienta spre 
lucruri care se situau în afara ei înseşi, această gîndire a pierdut 
reperele istorice pe care le găsea înainte în alte părţi ale lumii. Ea şi-a 
pierdut punctele de sprijin concrete. Nu mai există nici măcar o 
singură mişcare revoluţionară, şi cu atât mai puţin o singură ţară 
socialistă, între ghilimele, de la care ne-am putea reclama pentru a 
spune: aşa trebuie făcut! Ăsta e modelul! Aici e linia! E o stare de 
lucruri remarcabilă! Aş spune că sîntem trimişi în anul 1830, altfel 
spus, că trebuie să reîncepem totul. Totuşi, anul 1830 avea încă în 
spate Revoluţia franceză şi întreaga tradiţie europeană a Luminilor; 
trebuie să reîncepem totul de la capăt şi să ne întrebăm de la ce, 
plecînd, se poate face critica societăţii noastre înlr-o situaţie în care 
acel ceva pe care ne sprijiniserăm implicit sau explicit pînă acum 
pentru a face această critică, într-un cuvînt, importanta tradiţie a 
socialismului trebuie să fie fundamental repusă în chestiune, căci tot 
ce a produs această tradiţie socialistă în istorie e de condamnat 

-Aşadar, dacă înţeleg bine, sînteţi foarte pesimist? 

- Voi spune că a avea conştiinţa dificultăţii condiţiilor nu 
înseamnă pesimism. Aş spune că tocmai în măsura în care sini 
optimist văd dificultăţile. Sau, dacă Vreţi, tocmai pentru că văd 
dificultăţile - şi ele sînl enorme - trebuie mult optimism pentru a 
spune: să reîncepem! Trebuie să fie posibil să reîncepem. Adică, să 
reîncepem analiza, critica - bineînţeles nu pur şi simplu analiza 
societăţii zise “capitaliste”, ci analiza sistemului social, etatist, 
puternic pe care-1 găsim în ţările socialiste şi capitaliste. Asta e critica 
de făcut. E o sarcină enormă, desigur. Trebuie început de pe acum şi 
cu mult optimism. 

PUTERI ŞI STRATEGII 


- Nu cumva există o răsturnare care face din critica 
întemniţării cuvîntul cheie al neoliberalismelor sau al 
neopopulismelor ? 

- Mă tem, într-adevăr, de o anumită întrebuinţare a 
apropierii gulag-întemniţare. O anumită întrebuinţare care constă în a 
spune: fiecare avem gulagul nostru, e aici la uşile noastre, în oraşele 
noastre, în spitale, în închisori; e aici în minţile noastre. Mă tem ca nu 
cumva sub pretextul “denunţărilor sistematice” să se instaleze un 
eclectism binevoitor. Şi ca nu cumva să vină să se adăpostească aici o 
mulţime de manevre. Sînt îmbrăţişate, intr-o vastă indignare, într-un 
mare “suspin Lamourette”, toate persecuţiile politice din lume, şi se 
permite astfel P.C.F. să participe la un miting la care trebuie să 
vorbească Pliucici. Ceea ce-1 autorizează pe numitul P.C.F. să ţină trei 
discursuri: 

- adunării: ială-ne, pe noi şi pe voi, cu toţii laolaltă, foarte 
nefericiţi; problemele U.R.S.S.-ului sînt aceleaşi ca şi cele ale tuturor 
ţărilor din lume, nici mai mici şi nici mai rele, şi reciproc. Să ne 
împărţim luptele, adică să le divizăm; 

- partenerilor electorali: vedeţi cît de liberi sîntem, şi noi ca 
şi voi, faţă de U.R.S.S.. Ca şi voi, denunţăm gulagul: lăsaţi-ne să o 
facem; 

- în interiorul P.C.: vedeţi cît de abili sîntem în a evita 
problema gulagul ui sovietic. O dizolvăm în apa tulbure a 
întemniţărilor politice în general. 

Mi se pare că trebuie distins între instituţia gulag şi 
problema gulagului. Ca toate tehnologiile politice, instituţia gulag îşi 
are istoria sa, transformările şi transferurile sale, funcţionarea şi 
efectele sale. închiderea în epoca clasică face parte, pe cît se pare, din 
arheologia sa. 

în ce priveşte problema gulagului, ea marchează o alegere 

politică. Sînt cei care pun problema gulagului şi cei care n-o pun. A 
pune problema gulagului înseamnă patru lucruri: 

a) înseamnă a refuza să examinăm gulagul pornind de la 
textele lui Marx sau ale lui Lenin, întrebîndu-ne prin ce eroare, 
deviaţie, nesocotinţă, distorsiune speculativă sau practică, a putut fi 
trădată în aşa hal teoria. 

înseamnă dimpotrivă a examina toate aceste discursuri, 
oricît de vechi ar fi, pornind de la realitatea gulagului. Mai degrabă 
decît să căutăm în texte ceea ce ar putea condamna dinainte gulagul, 
problema e mai bine să ne întrebăm ce anume din ele a permis, ce 
anume continuă să-l justifice, ce anume permite astăzi să fie în 
continuare acceptat intolerabilul său adevăr. Problema gulagului nu 
trebuie să se pună în termeni de eroare (rabat teoretic), d de realitate. 

b) înseamnă a refuza să localizăm interogaţia doar la 
nivelul cauzelor. Dacă întrebăm de îndată: care este “cauza” gulagului 
(întîrzierea dezvoltării Rusiei, transformarea Partidului în birocraţie, 
dificultăţile economice proprii U.R.S.S.-ului), facem din gulag un fel 
de boală-abces, infecţie, degenerescenţă, involuţie. Nu îl gîndim decît 
negativ; obstacol de îndepărtat, disfuncţie de corectat Gulagul, boală 
de maternitate în ţara care naşte în dureri socialismul. 

Problema gulagului trebuie să se pună în termeni pozitivi. 
Problema cauzelor nu poate fi disociată de cea a funcţionării: la ce 
serveşte el, ce funcţionare asigură, în ce strategii se integrează? 

Gulagul trebuie să fie analizat ca operator economico- 
politic într-un stat socialist. Nici un rabat istoricist. Gulagul nu este un 
rest sau o urmare. E un prezent plin. 

c) înseamnă a refuza să stabilim, pentru a face critica 
gulagului, un principiu de filtraj, o lege care ar fi interioare propriului 
nostru discurs sau propriului nostru vis. Vreau să spun prin asta: să 
renunţăm la politica ghilimelelor, să nu ne eschivăm afectînd 
socialismul sovietic cu ghilimelele infamante şi ironice care să pună la 
adăpost bunul, adevăratul socialism - fără ghilimele - singurul care va 
da punctul de vedere legitim pentru a face o critică valabilă din punct 
de vedere politic a gulagului. De fapt, singurel socialism care merită 
ghilimelele deriderii e cel care, în mintea noastră, trăieşte viaţa 
visătoare a idealităţii. Trebuie, dimpotrivă, să deschidem ochii la ceea 
ce permite, acolo, la faţa locului, să se reziste gulagului; acel ceva 
plecînd de la care el devine insuportabil şi acel ceva care poate da 
oamenilor anti-gulagului curajul să se ridice şi să moară pentru a putea 
rosti un cuvînt sau un poem. Trebuie să aflăm ce-1 face pe Mikael 

Stern să spună: ”Nu mă voi preda” ; şi, de asemenea, să aflăm cum au 
găsit aceşti bărbaţi şi aceste femei, “aproape analfabeţi”, adunaţi (sub 
ce ameninţări?) pentru a-1 acuza, forţa să-l disculpe în mod public. Pe 
ei trebdie să-i ascultăm şi nu micul nostru romanţ de dragoste seculară 
cu “socialismul”. Pe ce se sprijină ei, ce le dă energia, ce lucrează în 
rezistenţele lor, ce îi face să se ridice? Şi, mai ales, să nu-i întrebăm 
dacă sînt, totuşi şi în ciuda tuturor, “comunişti”, ca şi cum asta ar fl 
condiţia pentru ca noi ceilalţi să acceptăm să-i înţelegem 1 . Pîrghia 
împotriva gulagului nu e în mintea noastră, ci în trupurile lor, în 
energia lor, în ceea ce fac, spun şi gîndesc. 

d) înseamnă a refiiza disoluţia universalistă în “denunţarea” 
tuturor închiderilor posibile. Gulagul nu e o problemă de pus în mod 
uniform oricărei societăţi, indiferent care ar fi ea. Ea trebuie pusă în 
mod specific fiecărei societăţi socialiste, în măsura în care nici una 
dintre ele din 1917 încoace nu a ajuns de fapt să funcţioneze fără un 
sistem mai mult sau mai puţin dezvoltat de gulag. 

în fond, trebuie pusă în evidenţă, mi se pare, specificitatea 
problemei gulagului împotriva oricărui rabat teoretic (care face din el 
o greşeală lizibilă plecînd de la texte), împotriva oricărui rabat 
istoricist (care face din el un efect de conjunctură izolabil plecînd de la 
cauze), a oricărei disocieri utopice (care l-ar plasa, o dată cu pseudo- 
“socialismul”, în opoziţie cu socialismul “însuşi”), a oricărei disoluţii 
universalizările în forma generală a închiderii. Toate aceste operaţii au 
acelaşi rol - şi nu e pe măsura lor să asigure o sarcină atît de dificilă: a 
continua, în ciuda gulagului, să facem să circule printre noi un discurs 
de stînga ale cămi principii organizatorice ar rămîne aceleaşi. Mi se 
pare că analiza lui Glucksmann scapă tuturor acestor rabaturi care sînt 
practicate cu atîta drag . 

Acestea fiind zise despre specificitatea problemei gulagului, 
rămîn două probleme: 

- cum să legăm în mod concret, în analiză şi în practică, 
critica tehnologiilor de normalizare care derivă istoric vorbind din 
închisoarea clasică, de lupta împotriva gulagului sovietic, ca pericol 


1 De notat că în Franţa nu există, ca în alte ţări, o publicaţie regulată a contia- 
culturii sovietice. Asta, şi nu textele lui Maix, ar Irebui să ne fie materialul de 
reflecţie 

Glucksmann (A), La Cuisiniere et le Mangeur d'hommes. Essai sur Ies 
rapports entre L'Etat, le marxisme et Ies camps de concentration, Paris, Ed. 
du Scuil, col. “Combats”, 1975. 

ascendent din punct de vedere istoric? Unde sînl priorităţile? Ce 
legături organice putem stabili intre cele două sarcini ? 

- cealaltă problemă, care se leagă de precedenta (răspunsul 
la aceasta din urmă condiţionînd parţial răspunsul la prima), vizează 
existenţa unei “plebe”, ţintă permanentă şi mereu mută a 
dispozitivelor de putere. La prima întrebare mi se pare în prezent 
imposibil de dat un răspuns peremptoriu şi individual. Trebuie să 
încercăm să elaborăm un răspuns prin conjuncturile politice pe care le 
avem acum de traversat. La cea de-a doua, în schimb, mi se pare că 
putem da cel puţin o schiţă de răspuns. Fără îndoială, “plebea” nu 
trebuie concepută ca fondul permanent al istoriei, obiectivul final al 
tuturor aservirilor, vatra niciodată întru totul stinsă a tuturor revoltelor. 
Fără îndoială, nu există realitate sociologică a “plebei”. Ci există 
întotdeauna ceva, în corpul social, în clase, în grupuri, în indivizii 
înşişi care scapă într-un anumit fel relaţiilor de putere; ceva care nu e 
nicidecum materia primă mai mult sau mai puţin docilă sau 
îndără tnică, ci mişcarea centrifugă, energia inversă, scăparea. 

“Plebea” nu există, fără îndoială, dar există “plebe”. Există plebe 
în corpuri, în suflete, există în indivizi, în proletariat, există în 
burghezie, dar cu extensiune, forme, energii, ireductibilităţi diverse. 
Această parte de plebe nu e atît exteriorul în raport cu relaţiile de 
putere, cît limita lor, reversul lor, reacţia lor, e ceea ce răspunde 
oricărei ofensive a puterii printr-o mişcare de eliberare de aceasta; e, 
aşadar, ceea ce motivează orice nouă dezvoltare a reţelelor de putere. 
Reducerea plebei se poate efectua în trei feluri: fie prin subjugarea sa 
efectivă, fie prin folosirea sa ca plebe ( cf exemplul delincvenţei în 
secolul al XlX-lea), atunci cînd se fixează ea însăşi conform unei 
strategii de rezistenţă. A lua acest punct de vedere al plebei, care e 
acela al reversului şi al limitei în raport cu puterea, e aşadar 
indispensabil pentru a feee analiza dispozitivelor sale; de aici plecînd 
pot fi înţelese funcţionarea şi dezvoltările sale. Nu cred că asta s-ar 
putea confunda în nici un fel cu un neopopulism care ar substanţia 
plebea sau ca un neoliberalism care i-ar cînta drepturile primitive. 

- Problema exerciţiului puterii e gîndită cu mare plăcere astăzi 
în termenii iubirii (stăpînului) sau dorinţei (maselor pentru fascism). 
Poate fi făcută genealogia acestei subiectivizări? Şi pot fi specificate 
formele de consimţârrunt, “motivele supunerii ” a căror funeponare o 
travestesc ? în jurul sexului se instituie după unii ineluctabilitatea 
stăpînului, după ceilalp, subversiunea cea mai radicală. Puterea e 
atunci reprezentată ca interzicere, legea ca formă, iar sexul ca 

materie a interdicţiei. E legat acest dispozitiv- care autorizează două 
discursuri contradictorii - de “accidentul" descoperirii freudiene sau 
trimite el mai degrabă la o funcţiune specifică a sexualităţii în 
economia puterii? 

- Nu mi se pare că pot fi abordate în aceeaşi manieră aceste două 
noţiuni: iubirea stăpînului şi dorinţa de fascism a maselor. Desigur, în 
ambele cazuri, găsim o anumită “subiectivizare” a raporturilor de 
putere; dar ea nu se produce şi într-o parte, şi în cealaltă în acelaşi fel. 

Ceea ce deranjează, în afirmarea dorinţei de fascism a maselor, e 
faptul că afirmarea acoperă lipsa unei analize istorice precise. Văd în 
asta efectul unei complicităţi generale în refuzul de a descifra ceea ce 
a fost cu adevărat fascismul (refuz care se traduce fie prin 
generalizarea: fascismul e pretutindeni şi mai ales în minţile noastre, 
fie prin schematizarea marxistă). Non-analiza fascismului e unul 
dintre faptele politice importante ale acestor ultimi treizeci de ani. 
Ceea ce permite să se facă din el un semnificant flotant, a cărui funcţie 
e esenţialmente de denunţare: procedeele oricărei puteri sînt bănuite a 
fi fasciste tot aşa cum masele sînt bănuite a fi la fel în dorinţele lor. 
Sub afirmarea dorinţei maselor pentru fascism, zace o problemă 
istorică ale cărei mijloace de rezolvare nu le-am descoperit încă. 

Noţiunea de “iubire a stăpînului”* pune, cred, alte probleme. Ea 
e o anumită manieră de a nu pune problema puterii sau mai degrabă de 
a o pune în aşa fel încît să nu poată fi analizată. Şi asta prin 
inconsistenţa noţiunii de stăpîn, bîntuită doar de fantomele diverse ale 
stăpînului cu sclavul său, a maestrului ( maître ) cu discipolul său, a 
maistrului ( maître ) cu ucenicul său, a stăpînului care pronunţă legea şi 
care rosteşte adevărul, a stăpînului care cenzurează şi interzice. 

Asta pentru că de această reducere a instanţei puterii la figura 
stăpînului se leagă o alta: reducerea procedurilor de putere la legea de 
interzicere. Această reducere la lege joacă trei roluri principale: 

- permite să fie pusă în evidenţă o schemă a puterii omogenă la 
orice nivel ne-am situa şi în orice domeniu ar fi: familie sau stat, 
raport de educaţie sau de producţie; 

- permite să nu fie gîndită niciodată puterea decît în termeni 
negativi: refuz, delimitare, baraj, cenzură. Puterea e ceea ce spune nu. 
Iar înfruntarea cu puterea astfel concepută nu apare decît ca 


’ Aluzie la lucrările lui Pierre Legendre: L'Amour du censeur. Essai sur 
l'ordre dogmatique , Paris, Ed. du Seuil. 1974; Jouir du pouvoir. Trăite de la 
bureaucratie patriote. Paris, Ed. de Minuit, 1976. 

transgresiune; 

- permite să fie gîndită operaţia fundamentală a puterii ca un act 
de vorbire: enunţare a legii, discurs al interdicţiei. Manifestarea puterii 
îmbracă forma pură a lui: “nu trebuie să”. 

O atare concepţie aduce un anumit număr de beneficii 
epistemologice. Şi asta prin posibilitatea de a o lega de o etnologie 
centrală pe anal iza marilor interdicţii ale alianţei şi de o psihanaliză 
centrală pe mecanismele refulării. Una şi aceeaşi “formulă” de putere 
(interdicţia) este astfel aplicată tuturor formelor de societate şi tuturor 
nivelurilor de supunere. Or, făcînd din putere instanţa lui nu, sîntem 
conduşi spre o dublă “subiectivizare”: de partea în care se exercită, 
puterea e concepută ca un fel de mare Subiect absolut - real, imaginar 
sau pur juridic, puţin contează - care articulează interdicţia: 
suveranitate a tatălui, a monarhului, a voinţei generale. De partea în 
care puterea este suportată, se tinde în egală măsură la o 
“subiectivizare”, determinînd punctul pe care se face acceptarea 
interdicţiei, punctul în care se spune “da” sau “nu” puterii; şi exact 
astfel, pentru a da seama de exerciţiul suveranităţii, se presupune fie 
renunţarea la drepturile naturale, fie contractul social, fie iubirea 
stăpînului. De la edificiul construit de juriştii clasici pînă la 
concepţiile actuale, mi se pare că problema e mereu pusă în aceiaşi 
termeni: o putere esenţialmente negativă care presupune perie o parte 
un suveran al cărui rol e să interzică şi de cealaltă parte un subiect care 
trebuie într-un anumit fel să spună da acestei interdicţii, Analiza 
contemporană a puterii în termeni de libido e articulată tot pe această 
veche concepţie juridică. 

De unde privilegiul secular al unei astfel de analize? De ce e 
puterea în mod atît de regulat descifrată în termenii pur negativi ai 
legii de interzicere? De ce e puterea imediat gîndită ca sistem de 
drept? Se va spune fără îndoială că, în societăţile occidentale, dreptul a 
slujit întotdeauna de mască puterii. Se pare că această explicaţie nu 
este cu totul suficientă. Dreptul a fost un instrument efectiv de 
constituire a puterilor monarhice în Europa, şi timp de secole gîndirea 
politică a fost subordonată problemei suveranităţii şi a drepturilor sale. 
Pe de altă parte, dreptul a fost, mai ales în secolul al XVIII-lea, o armă 
de luptă împotriva aceleiaşi puteri monarhice care se servise de el 
pentru a se afirma. în sfîrşit, a fost modul principal de reprezentare a 
puterii (iar prin reprezentare nu trebuie înţeles ecran sau iluzie, ci mod 
de acţiune reală). 

Dreptul nu este nici adevărul nici alibiul puterii. E un instrument 

deopotrivă complex şi parţial al acesteia. Forma legii şi efectele de 
interdicţie pe care le poartă sînt de resituat printre multe alte 
mecanisme non juridice. De aceea, sistemul penal nu trebuie analizat 
pur şi simplu ca un aparat de interzicere şi de represiune a unei clase 
asupra alteia şi nici ca un alibi care adăposteşte violenţele fără de lege 
ale clasei dominante; el permite o gestiune politică şi economică prin 
diferenţa între legalitate şi ilegalităţi. La fel, pentru sexualitate; 
interdicţia nu e fără îndoială forma majoră după care o investeşte 
puterea. 

- Analiza tehnicilor de putere se opune discursurilor despre 
iubirea stăpînului sau dorinţa fascismului. Dar oare nu le face ea loc 
absolutizînd puterea, presupunînd-o ca dintotdeauna deja dată, 
perseverind în fiinţa sa în faţa unei gherile la fel de perseverente a 
maselor, şi abandonînd întrebarea: cui şi la ce serveşte? Nu ar exista 
în spatele acestui fapt un raport duplicitar al anatomiei politice cu 
marxismul: lupta de clasă refuzată ca ratio a exerciţiului puterii 
funcţionînd totuşi ca şi garanţie ultimă de inteligibilitate a dresării 
trupurilor şi spiritelor (producere a unei forţe de lucru apte pentru 
sarcinile pe care i le impune exploatarea capitalistă etc.J? 

- E adevărat, se pare, că puterea este “dintotdeauna deja dată”; 
că nu sîntem niciodată “în afară”, că nu există “margini” pentru 
(opăiala celor care sînt în opoziţie. Dar asta nu înseamnă că trebuie 
admisă o formă incontumabilă de dominare sau un privilegiu absolut 
al legii. Că nu putem ft niciodată “în afara puterii” nu înseamnă că 
sîntem oricum prinşi în capcană. 

Aş sugera mai degrabă (dar astea sînt ipoteze de explorat); 

- că puterea e coextensivă corpului social; nu există, între 
ochiurile reţelei sale, plaje de libertăţi elementare; 

- că relaţiile de putere sînt intricate în alte tipuri de relaţii (de 
producţie, de alianţă, de familie, de sexualitate) în care ele joacă un rol 
deopotrivă condiţionant şi condiţionat; 

- că ele nu se supun formei unice a interdicţiei şi a pedepsei, ci 
că sînt de multiple forme; 

- că încrucişarea lor conturează fapte generale de dominare, că 
această dominare se organizează într-o strategie mai mult sau mai 
puţin coerentă şi unitară; că procedurile disparate, heteromorfe şi 
locale de putere sînt reajustate, întărite, transformate prin aceste 
strategii globale şi toate acestea cu numeroase fenomene de inerţie, de 
decalaje, de rezistenţe; că nu trebuie aşadar presupus un fapt prim şi 
masiv de dominare (o structură binară cu “dominanţi” pe de o parte şi 

cu “dominaţi”, de cealaltă), ci mai degrabă o producere multiformă de 
raporturi de dominare care sînt parţial integrabile în strategii de 
ansamblu; 

- că relaţiile de putere “servesc” într-adevăr, dar nicidecum 
pentru că sînt “în slujba” unui interes economic dat ca primitiv, ci 
pentru că ele pot fi utilizate în strategii; 

- că nu există relaţii de putere fără rezistenţe; că acestea din 
urmă sînt cu atît mai reale şi mai eficiente cu cît se formează tocmai 
acolo unde se exercită relaţiile de putere; rezistenţa la putere nu 
trebuie să vină de altundeva pentru a fi reală; ci ea nu e prinsă în 
capcană deoarece e compatrioata puterii. Ea există cu atît mai mult cu 
cît e acolo unde e şi puterea; ea e, aşadar, asemeni acesteia, multiplă şi 
integrabilă în strategii globale. 

Lupta de clasă poate deci să nu fie acea “ratio a exerciţiului 
puterii” şi să fie totuşi “garanţia inieligibilităţii” unor mari strategii. 

- Analiza gherilei mase/putere poate scăpa oare gîndirilor 
reformiste care fac din revoltă semnalizatorul care obligă în sus la o 
nouă adaptare sau amăgirea prin care se instituie o nouă formă de 
stăpînire? Poate fi gîndit refuzul în afara dilemei între reformism şi 
angelism? Convorbirea cu Deleuze din L'Arc 1 dădea teoriei 
funcţiunea unei cutii de unelte în serviciul subiecţilor politici, pe baza 
unor experienţe precum cea a G1P. Astăzi, cînd partidele tradiţionale 
şi-au reinstalat hegemonia la stingă, cum să facem din lada de scule 
altceva decît un instrument de cercetare asupra trecutului ? 

- Trebuie distinsă critica reformismului ca practică politică de 
critica unei practici politice prin bănuiala că ea poate face loc unei 
reforme. Această a doua formă de critică e frecventă în grupurile de 
extremă stingă, iar întrebuinţarea sa tace parte din mecanismele de micro- 
terorism cu care au funcţionat adesea. Ea constă în a spune: “Atenţie! 
Oricare ar fi radicalitatea ideală a intenţiilor voastre, acţiunea voastră e atît 
de locală, obiectivele voastre atît de izolate, încât adversarul va putea să 
aranjeze situaţia în acest punct precis, să cedeze dacă e nevoie, fără a 
compromite nimic din situaţia sa de ansamblu; mai mult, va repera, 
plecând de rid, punctele de transformare necesare; şi iată-vă recuperaţi”. 
Blestemul e aruncat. Dar mi se pare că această critică “prin” reformism se 
bazează pe două erori: 


1 “Les intelectuels et le pouvoir. Entretien Michel Foucault et Gilles Deleuze”, 
L'Arc , nr. 49, 1972. 

- nesocotirea formei strategice pe care o îmbracă procesele 
luptei. Dacă se admite că forma deopotrivă generală şi concretă a 
luptei e contradicţia, e sigur că tot ce o poate localiza, tot ce permite o 
înţelegere cu ea va avea valoare de frînă sau de blocaj. Dar problema e 
de a şti dacă o logică a contradicţiei poate servi ca principiu de 
inteligibilitate şi ca regulă de acţiune în lupta politică. Atingem aici o 
considerabilă problemă istorică: cum se face că din secolul al XDC-lea 
s-a tins în mod atît de constant spre disoluţia problemelor specifice 
luptei şi strategiei sale în logica săracă a contradicţiei? Există pentru 
asta o serie întreagă de motive pe care va trebui, cu siguranţă, să 
încercăm să le analizăm într-o bună zi. Trebuie în orice caz să 
încercăm să gîndim lupta, formele sale, obiectivele, mijloacele, 
procesele sale conform unei logici care va fi trecut peste constrângerile 
sterilizările ale dialecticii. Pentru a gîndi legătura socială, gîndirea 
politică “burgheză” a secolului al XVIII-lea şi-a atribuit forma 
juridică a contractului. Pentru a gîndi lupta, gîndirea “revoluţionara” 
a secolului al XDC-lea şi-a atribuit forma logică a contradicţiei : una 
nu e cu nimic mai bună decît cealaltă. în schimb, marile state ale 
secolului al XDC-lea şi-au atribuit o gîndire strategică, în vreme ce 
luptele revoluţionare nu şi-au gîndit strategia decît într-un mod foarte 
conjunctural şi încercînd mereu s-o înscrie în orizontul contradicţiei; 

- fobia de replica reformistă la adversar e legată şi ea de o altă 
greşeală. E privilegiul acordat celei ce se numeşte, fără glumă, 
“teoria” verigii celei mai slabe; un atac local n-ar trebui să aibă sens şi 
legitimitate decît dacă e îndreptat spre elementul care, cedînd, va 
permite ruptura totală a lanţului: acţiune locală, aşadar, dar care, prin 
alegerea situării sale, va acţiona, în mod radical, asupra întregului. Şi 
aici, încă, ar trebui să ne întrebăm de ce a avut această propunere un 
asemenea succes în secolul al XX-lea şi de ce a fost erijată în teorie. 
Bineînţeles, a permis să fie gîndit ceea ce fusese pentru marxism 
imprevizibilul: revoluţia din Rusia Dar, în general, trebuie să 
recunoaştem că e vorba aici de o propunere nu dialectică, ci strategică 
- foarte elementară, de altfel. Ea a fost minimumul strategic acceptabil 
pentru o gîndire guvernată de forma dialectică şi a rămas încă foarte 
aproape de dialectică deoarece enunţa posibilitatea, pentru o situaţie 
locală, de a trece drept contradicţie a întregului. De aici solemnitatea 
cu care a fost erijată în “teorie” această propunere “leninistă” care ţine 
cu adevărat de primele învăţături ale unui sublocotenent în rezervă. Şi 
în numele acestei propuneri, orice acţiune locală e terorizată de 
următoarea dilemă: sau atacaţi local, dar trebuie să fiţi siguri că e 

veriga cea mai slabă a cărei rupere va face să sară totul în aer; sau nu a 
sărit totul în aer, veriga n-a fost cea mai slabă, adversarul n-a trebuit 
decît să-şi reorganizeze frontul, reforma v-a resorbit atacul. 

Mi se pare că toată această intimidare prin frica de reformă e 
legată de insuficienţa unei analize strategice specifice luptei politice - 
luptei în cîmpul puterii politice. Rolul teoriei astăzi mi se pare tocmai 
acesta: nu să formuleze sistematicitatea globală care repune totul la 
loc; ci să analizeze specificitatea mecanismelor de putere, să repereze 
legăturile, extensiunile, să edifice din aproape în aproape o cunoaştere 
strategică Dacă “partidele tradiţionale şi-au reinstalat hegemonia la 
stînga”, şi mai ales asupra diverselor lupte pe care nu le controlaseră 
unul dintre motive - printre multe altele - a fost că nu s-a oferit, 
pentru a le examina derularea şi efectele, decît o logică profund 
inadecvată. 

Teoria ca ladă de scule asta înseamnă: 

- că e vorba de a construi nu un nou sistem, ci un instrument: o 
logică proprie raporturilor de putere şi luptelor care se angajează în 
jurul lor; 

- că această cercetare nu se poate face decît din aproape în 
aproape, plecînd de la o reflecţie (necesar istorică în unele dintre 
dimensiunile sale) asupra situaţiilor date. 

N.B.: Aceste întrebări mi-au fost adresate în scris. Am răspuns în 
acelaşi fel, dar improvizînd şi fără a schimba nimic, practic, din prima 
redactare. Nu din încredere în virtuţile spontaneităţii, ci pentru a lăsa 
un caracter problematic, voit nesigur, afirmaţiilor avansate. Ceea ce 
am spus aici nu e “ceea ce gîndesc eu”, ci lucruri despre care mă 
întreb adesea dacă nu le-am putea gîndi. 

POLITICA ŞI ETICA 


- S-au făcut multe comparaţii, în ultima vreme, în America, între 
munca dumneavoastră şi cea a lui Jtirgen Habermas. S-a putut chiar 
spune că vă ocupaţi mai mult de etică, iar el de politică. Habermas, 
de exemplu, de la primele sale lecturi, vede în Heidegger un 
moştenitor politic dezastruos al lui Nietzsche. îl asociază pe 
Heidegger cu neoconservatorismul german. Neoconservatorii sînt, 
pentru el, moştenitorii conservatori ai lui Nietzsche, în timp ce 
dumneavoastră sînteţi moştenitorul lui anarhic. Dar dumneavoastră 
nu interpretaţi în acelaşi fel tradiţia filosofică, nu-i aşa? 

- E un fapt. Cînd Habermas era la Paris, am discutat îndelung, şi 
am fost frapat intr-adevăr să-l aud constatind cît de prezentă şi de 
importantă era pentru el problema lui Heidegger, precum şi 
implicaţiile politice ale gîndirii lui Heidegger. Din tot ce mi-a spus e 
ceva care mă lasă perplex şi asupra căruia mi-ar plăcea să mă 
reinteroghez: după ce mi-a explicat în ce fel, într-adevăr, gîndirea lui 
Heidegger constituia un dezastru politic, mi-a vorbit despre unul 
dintre profesorii săi, care era un mare kantian, foarte cunoscut între 
1930-1940, şi mi-a explicat cît de uimit şi de dezamăgit a fost cînd, 
privind în fişierele bibliotecii, a găsit prin 1934 texte ale acestui ilustru 
kantian care erau complet naziste. 

Eu am trăit în ultimele zile exact aceeaşi experienţă cu Max 
Pohlenz, care s-a făcut, de-a lungul întregii sale vieţi, heraldul 
valorilor universale ale stoicismului. Tocmai am găsit textul său din 
1934 consacrat Fuhrertum- ului în stoicism*. Recitiţi pagina de 
introducere şi ultimele remarci ale cărţii despre Fiihrersideal şi despre 
veritabilul umanism pe care-1 reprezintă Volk-ul însufleţit de 
conducerea şefului... Heidegger n-a scris nimic mai grav. Nimic din 


* Pohlenz, M., Antikes Fuhrertum. Cicero de Offficiis und das Lebensideal des 
Panaitios , Leipzig.Teubner, 1934. 

toate acestea nu condamnă stoicismul sau kantismul, desigur. 

Dar cred că trebuie să fim conştienţi de mai multe aspecte: slaba 
legătură “analitică” dintre o concepţie filosofică şi atitudinea politică 
concretă a celui care se reclamă de la ea; “cela mai bune” teorii nu 
constituie o protecţie foarte eficientă împotriva unor opţiuni politice 
dezastruoase; anumite mari teme, precum “umanismul” pot servi la 
orice, la a arăta, bunăoară, cu cîtă gratitudine l-ar fi salutai Pohlenz pe 
Hitler. 

Nu conchid de aici că se poate spune orice în ordinea teoriei; ci, 
dimpotrivă, că trebuie să avem o atitudine exigentă, prudentă 
“experimentală”; trebuie să confruntăm în fiecare clipă, pas cu pas, 
ceea ce gîndim şi ceea ce spunem cu ceea ce facem şi cu ceea ce 
sînlem. Puţin îmi pasă de cei care zic: “împrumutaţi idei de la 
Nietzsche; or, Nietzsche a fost utilizat de către nazişti, deci...”; în 
schimb, m-a interesat întotdeauna să leg, pe cît se poate de strîns, 
analiza istorică şi teoretică a relaţiilor de putere, a instituţiilor şi a 
cunoştinţelor cu mişcările, criticile şi experienţele care le pun, în 
realitate, în discuţie. Dacă am ţinut la toată această “practică”, nu a 
fost pentru a “aplica” idei, ci pentru a le proba şi a le modifica Cheia 
atitudinii politice a unui filosof nu trebuie căutată în ideile sale, ca şi 
cum ar putea fi dedusă din ele, ci în filosofia sa, ca viaţă în viaţa sa 
filosofică adică în ethos-ul său. 

Printre filosofii francezi care au făcut rezistenţă în timpul 
războiului, a fost şi Cavaillâs, un istoric al matematicilor care se 
interesa de dezvoltarea structurilor lor interne. Nici unul dintre 
filosofii angajamentului politic, nici Sartre, nici Simone de Beauvoir, 
nici Merleau-Ponty, n-a făcut nimic. 

- Este ceva aici care s-ar putea aplica şi trm>aliului 
dumneavoastră istoric? Mi se pare că cei care vă citesc văd in 
dumneavoastră, mai mult chiar decît aţi dori, un gînditor politic - sau 
mergem prea departe? A face din dumneavoastră un moştenitor 
anarhist al lui Nietzsche mi se pare complet eronat; înseamnă a vă 
aşeza munca într-un context greşit. 

- Aş fi de acord să se spună că ceea ce mă interesează într- 
adevăr este mai mult morala decît politica, sau, în orice caz, politica în 
ipostaza de etică. 

- Dar s-ar putea spune acelaşi lucru despre munca 
dumneavoastră de acum cinci sau zece ani? Altfel spus,, din vremea 
cînd făceaţi figură mai degrabă de filosof sau de istoric al puterii 
decît de istoric al sinelui sau al subiectului? Cu siguranţă că asta a 

făcut să fiţi perceput mai degrabă drept cineva care propovăduia o 
concepţie diferită despre politică, decît cineva care nu propovăduia 
nici una. Acesta este motivul pentru care marxiştii, habermasienii şi 
alţii au văzut în dumneavoastră o figură ce trebuia combătută. 

- Ceea ce m-a frapai a fost că, de la bun început, am fost 
considerat de către marxişti un duşman, de către cei de dreapta un 
duşman, de către cei de centru tot ca duşman. Cred că dacă munca 
mea ar fi un travaliu esenţialmente politic, ar “trebui, totuşi, să-şi 
găsească un loc undeva 

- Unde? 

- Nu ştiu... Dacă ar fi politic, ar trebui să-şi găsească localizarea 
în cîmpul politic. în fapt, am vrut mai ales să pun întrebări politicii şi 
să fac să apară în cîmpul politicii, precum şi în cel al interogaţiei 
istorice şi filosofice, probleme care nu-şi aveau acolo drept de cetate, 
întrebările pe care încerc să le pun nu sînt determinate de o concepţie 
politică prealabilă şi nici nu tind spre realizarea unui proiect politic 
definit. 

Este tocmai ceea ce încearcă să spună oamenii atunci cînd îmi 
reproşează că nu prezint o teorie de ansamblu. Dar eu cred, în schimb, 
că aceste forme de totalizare oferite de politică sînt întotdeauna, în 
fapt, foarte limitate. Eu încerc, dimpotrivă, dincolo de orice totalizare, 
în acelaşi timp abstractă şi limitativă , să deschid probleme cît mai 
concrete şi generale cu putinţă - probleme care întorc politica pe dos, 
care stiăbat societăţile în diagonală şi sînt în acelaşi timp constitutive 
pentru istoria noastră şi constituite de către ea; astfel, problema 
raporturilor dintre raţiune şi nebunie, ca şi problema maladiei, a crimei 
sau a sexualităţii. Şi trebuia să încerc să le pun ca probleme de 
actualitate şi de istorie, ca probleme morale, epistemologice şi 
politice. 

- Dar toate acestea sînt greu de situat înăuntrul unei lupte care e 
deja angajată, deoarece limitele sînt fixate de alţii ... 

- E dificil să proiectezi aceste întrebări care au mai multe 
dimensiuni, mai multe faţete, într-un spaţiu personal politic. Au existat 
marxişti care au afirmat că sînt un pericol pentru democraţia 
occidentală - asta s-a scris -, un socialist a scris că gînditorul care îmi 
era cel mai apropiat era Adolf Hitler din Mein Kampf. Am fost 
considerat de liberali ca un agent tehnocrat al guvernării gaulliste, am 
fost considerat de cei de dreapta, de gaullişti sau alţii, ca un anarhist 
periculos de stingă; un profesor american a întrebat de ce se invită, în 
universităţile americane, un cripto-marxist ca mine, care era în mod 

manifest un agent K.G.B. etc. Asta n-are nici o importanţă; am fost cu 
toţii expuşi la asta, şi cred că şi voi la fel. Nu e vorba de a face un caz 
particular din situaţia mea ci, dacă doriţi, cred că a pune astfel de 
întrebări etico-epistemologico-politice nu înseamnă a te situa pe un 
eşichier. 

- Denumirea de gînditor etic, cu referire la dumneavoastră, mi 
se pare corectă, foarte interesantă, dar trebuie spus că nu sîntefi pur 
contemplativ. Sînt ani buni de cînd desfăşuraţi o acţiune în sectoare 
precise ale societăţii franceze şi, ceea ce este interesant, ceea ce, 
poate, şi constituie o provocare majoră pentru partidele politice, este 
felul în care procedap, legînd analiza de un tip de acţiune care nu este 
ideologic în el însuşi sine, şi care este deci cu atît mai greu de numit... 
In plus, ajutap alp oameni să-şi ducă luptele proprii în domenii 
specifice; avem aici cu siguranţă o etică, dacă se poate spune, a 
interacţiunii dintre teorie şi practică; o etică ce constă în a le lega 
una de cealaltă. Gîndirea şi acţiunea sînt legate în manieră etică, dar 
această manieră produce rezultate pe care trebuie cu siguranţă să le 
numim politice. 

- Da, dar cred că etica este o practică, iar ethos- ul un fel de a fi. 
Să luăm un exemplu care ne priveşte pe toţi. Polonia. Dacă se pune 
problema Poloniei în termeni politici, este evident că se ajunge repede 
să se spună că nu se poate face nimic. Nu se poate face o debarcare de 
paraşutişti şi nu se pot trimite blindate pentru a elibera Varşovia. Cred 
că din punct de vedere politic trebuie să se realizeze acest fapt, dar 
cred că sîntem de acord să se spună că, din motive etice, trebuie să 
punem problema Poloniei sub forma unei non-acceptări a ceea ce se 
petrece acolo şi a pasivităţii guvernelor noastre şi cred că aceasta este 
o atitudine etică, dar şi politică; ea nu constă doar în a spune că 
protestez, ci în a face din această atitudine un fapt politic cît de 
consistent cu putinţă, şi de care cei care guvernează aid sau acolo vor 
fi pregătiţi, într-un fel sau altul, să ţină cont. 

- Exista un mod de a considera politica - în Statele Unite e 
asociat de obicei cu numele lui Hannah Arendt, şi acum cu cel al lui 
Jilrgen Habermas - care, în loc să considere puterea ca un raport de 
dominaţie, vede posibilitatea sa în acţiunea concertată, în acţiunea 
comună. Această idee că puterea poate fi un consens, o sferă de 
intersubiectivitate, o acţiune comună, este o idee pe care munca 
dumneavoastră pare să dorească s-o zdruncine. Vom găsi cu greu în 
opera dumneavoastră viziunea unei politici diferite. în acest sens, 
eventual, puteţi fi perceput ca un gînditor antipolitic. 

- Voi da cîteva exemple foarte simple, dar care nu se vor 
îndepărta, cred, de tema pe care aţi ales-o: dacă luăm sistemul penal, 
întrebările care se pun în prezent, se ştie pă în multe ţări democratice, 
se încearcă să se facă să funcţioneze justiţia penală sub o altă formă, 
sub forma a ceea ce se cheamă în Statele Unite informai justice, iar în 
Franţa, forma societală. Cu alte cuvinte, se dă în realitate unor grupuri, 
unor lideri din grupuri, o anumită formă de autoritate care supune altor 
reguli şi altor instrumente, dar care produce, de asemenea, efecte de 
putere care nu sînt neapărat valabile doar pentru că nu sînt statale, că 
nu trec prin aceeaşi reţea de autoritate. Pentru a reveni la întrebarea 
dumneavoastră, ideea unei politici consensuale poate, intr-adevăr, la 
un moment dat, să servească, fie ca principiu regulator, fie mai ales ca 
principiu critic în raport cu alte forme politice; dar nu cred că asta 
epuizează problema relaţiei de putere. 

- Aş putea, în legătură cu acest subiect, să vă pun o întrebare, 
plecînd de la Hannah Arendt? Arendt rezerva folosirea cuvîntului 
‘‘putere ” unui singur versant, dar să-l utilizăm într-un sens mai larg, 
să spunem că ea a întrevăzut cei doi versanţi posibili ai puterii. 
Există, între oameni, raporturi care le permit să facă lucruri pe care 
nu le-ar fi putut face altfel; oamenii sînt legaţi prin raporturi de 
putere în sensul în care au, împreună, o capacitate de care n-ar 
dispune singuri; iar asta presupune, printre altele, o comunitate de 
vederi, care poate să implice şi raporturi de subordonare, intrucît una 
din condipile necesare ale acestei acpuni comune poate fi aceea de a 
avea capi sau lideri - dar asta, pentru Hannah Arendt, nu poate 
constitui raporturi de dominape; apoi, există un alt aspect al puterii, 
un aspect oarecum subînţeles în chiar aceste raporturi: cel care pune 
în joc, de manieră neechivocă, raporturile de dominape ale anumitor 
indivizi asupra celorlalp. Recunoaştep aceste două aspecte ale 
puterii? Sau puterea se defineşte pentru dumneavoastră mai degrabă 
în termenii celui de-al doilea aspect? 

- Aveţi totală dreptate să puneţi această problemă a raportului de 
dominaţie pentru că, într-adevăr, mi se pare că, în multe dintre 
analizele pe care Hannah Arendt le-a făcut sau, în orice caz, în acea 
perspectivă, se disocia destul de constant relaţia de dominaţie de 
relaţia de putere; se poate admite pe bună dreptate că anumite relaţii 
de putere funcţionează de aşa natură încît induc, în mod global, un 
efect de dominaţie, dar reţeaua constitutivă de către relaţiile de putere 
nu permite nicidecum o distincţie tranşantă. Cred că, plecînd de la 
această temă generală, trebuie să fim extrem de prudenţi şi de empirici 

în acelaşi timp. Nimic nu dovedeşte, de exemplu, că în relaţia 
pedagogică - vreau să spun în relaţia de învăţare, această trecere de la 
cel care ştie mai mult la cel care ştie mai puţin, - nu autosugestia ar fi 
cea care dă cele mai bune rezultate; nimic nu dovedeşte, dimpotrivă, 
că nu ea blochează lucrurile. Deci aş spune da, în mare, cu rezerva că 
trebuie avute în vedere toate detaliile. 

- Dacă presupunem că modelul consensului nu este, poate, decît 
o posibilitate fictivă, atunci înseamnă că oamenii pot acţiona în 
funcţie de această ficţiune în aşa fel incit rezultatele obţinute să fie 
superioare acţiunii care ar rezulta din această concepţie, după 
părerea mea mai deprimantă, a politicii ca dominaţie şi represiune; 
astfel încît, dacă empiric aveţi dreptate, şi dacă utopia poate să nu se 
realizeze niciodată, atunci, pragmatic, acest fapt, într-un sens anume, 
ar putea fi mai bun, mai sănătos, mai eliberator - asociaţi la asta 
toate valorile pozitive pe care le doriţi - dacă consensul ar rămîne 
pentru noi un scop de atins, mai degrabă decît un scop pe care-l 
negăm şi pe care-l declarăm peste putinţa noastră de înţelegere. 

- Da, acesta e ceea ce consider un principiu critic... 

-Principiu regulator ? 

- N-aş spune, poate, principiu regulator întrucît ar însemna să 
mergem prea departe pentru că, din moment ce spuneţi principiu 
regulator, admiteţi deja faptul că în funcţie de asta trebuie să se 
organizeze faptul, în limite care pot fi defmite de experienţă sau de 
context. Aş spune mai degrabă că e o idee pe care trebuie s-o avem în 
permanenţă; a ne întreba care este partea de non-consensualitate care 
este implicată într-o astfel de relaţie de putere, şi dacă această parte de 
non-consensualitate este necesară sau nu, iar atunci putem chestiona 
orice relaţie de putere în această măsură. Aş spune la limită; nu trebuie 
poate să fim pentru consensualitate, ci mai degrabă împotriva non- 
consensualităţii. 

- Problema subordonării nu este aceeaşi cu cea a punerii în 
ordine. In epoca noastră vedem adeseori, în numele consensului, al 
eliberării, al exprimării personale etc., o organizare cu totul diferită a 
cîmpurilor de putere, care nu este dominaţia în sens strict, dar care 
nu este totuşi foarte atrăgătoare. în opinia mea, una dintre ideile 
avansate de analizele asupra puterii a fost de a arăta că anumite 
concepţii ale supunerii care nu era o punere în ordine în sensul strict, 
puteau fi, totuşi, foarte periculoase. 

- Puterea de tip disciplinar, precum cea exersată - cea care a fost 
exersată, cel puţin - într-un anumit număr de instituţii, precum cele pe 

care Goffman le numea instituţii totale, este absolut localizată, e o 
formulă inventată la un moment dat, care a produs un anumit număr 
de rezultate, a fost resimţită ca totalmente insuportabilă sau parţial 
insuportabilă; dar ceea ce e clar e că nu asta reprezintă în mod adecvat 
toate relaţiile de putere şi toate posibilităţile de relaţii de putere. 
Puterea nu este disciplină, disciplina este doar o procedură posibilă a 
puterii. 

- Dar nu există şi raporturi de disciplină care să nu fie în mod 
necesar raporturi de dominaţie? 

- Bineînţeles, există şi discipline consensuale. Eu am încercat să 
indic doar limitele a ceea ce voiam să fac, adică analiza unei figuri 
istorice precise, a unei tehnici precise de guvernămînt a indivizilor. în 
consecinţă, acele analize nu pot nicicum, în mintea mea, să echivaleze 
cu o analitică generală a oricărei relaţii de putere posibile. 

INTELECTUALUL ŞI PUTERILE 


- Ca actor, are intelectualul de stingă ceva defăcut ce numai el 
ar putea să facă într-o mişcare socială? 

- Intelectualul care intervine şi dă lecţii sau care îşi exprimă părerile 
cu privire la opţiunile politice, mărturisesc, nu e un rol la care să ader, nu¬ 
mi convine. Cred că oamenii sînt destul de mari pentru a alege ei înşişi 
pentru cine votează. Să spui: “Sînt un intelectual, votez pentru dL Cutare, 
deci şi voi trebuie să-l votaţi pe dl. Cutare”, asta mi se pare o atitudine 
destul de surprinzătoare, un fel de prezumţie a intelectualului. Dacă, în 
schimb, pentru un anumit număr de motive, un intelectual crede că munca 
sa, a nalize le sale, reflecţiile sale, modul său de a acţiona, de a gîndi 
lucrurile pot să clarifice o situaţie anume, un domeniu social, o 
conjunctură şi că poate să-şi aducă în mod efectiv contribuţia sa teoretică 
şi practică la ele, în acest moment se pot trage concluzii politici: luînd, de 
exemplu, problema dreptului penal, a justiţiei,... cred că intelectualul 
poate aduce, dacă doreşte, la percepţie şi la critica acestor lucruri, 
elemente importante, din care să se deducă apoi cu totul firesc, dacă 
oamenii vor acest lucru, o anumită opţiune politică. 

- Deşi nu trebuie văzut neapărat ca bardul unei opţiuni politice 
sau ca purtătorul unui drapel anume, dacă totuşi contribuţia 
intelectualului, în specificitatea sa, permite eventual oamenilor să-şi 
facă, de o manieră mai clară, o opţiune politică, atunci înseamnă că 
la un moment dat şi în anumite situaţii v-aţi angajat şi vă angajaţi în 
mod activ. Ce se întîmplă atunci cu legătura dintre funcţia 
intelectualului pe care tocmai aţi definit-o şi acest angajament mult 
mai concret, mult mai inserat în actualitate ? 

- Ceea ce m-a frapat când eram student era că ne aflam în acel 
moment într-o atmosferă foarte marxistă, în care problema legăturii dintre 
teorie şi practică era absolut în centrul tuturor discuţiilor teoretice. 

Mi se pare că exista, poate, o modalitate mai simplă, aş spune mai 
direct practică, de a pune în mod corect problema raportului între teorie şi 

practică, şi anume de a-1 evidenţia în propria sa practică. în acest sens, aş 
putea spune că am ţinut întotdeauna ca lucrările mele să fie, înri-un fel, 
fragmente de autobiografie. Cărţile mele au fost îrtotdeauna problemele 
mele personale cu nebunia, închisoarea, sexualitatea. 

în al doilea rînd, am ţinut întotdeauna să aibă loc în mine şi 
pentru mine un fel de du-te-vino, de interferenţă, de interconectare 
între activităţile practice şi travaliul teoretic sau travaliul istoric pe 
care-1 făceam. Mi se părea că eram cu atît mai 4iber să mă întorc 
departe în istorie, cu Cît, pe de altă parte, intensificam întrebările pe 
care le puneam în raportul imediat şi contemporan cu practica. Abia 
după ce am petrecut un anumit timp în spitalele psihiatrice am putut 
scrie Naşterea clinicii. în închisori, am început să fac un anumit 
număr de lucruri şi abia apoi am scris A supraveghea şi a pedepsi. 

A treia precauţie pe care am luat-o: pe vremea cînd nu făceam 
aceste analize teoretice sau istorice decît în funcţie de întrebările pe 
care mi le pusesem în raport cu ele, am vegheat mereu ca acest 
travaliu teoretic să nu facă legea în raport cu vreo practică actuală şi ca 
el să continue să pună întrebări. Luaţi, de exemplu, cartea despre 
nebunie: descrierea sa, analiza sa se opresc la anii 1814-1815. Nu era 
deloc, deci, o carte care se prezenta ca o critică a instituţiilor 
psihiatrice actuale, dar eu le cunoşteam destul de bine funcţionarea 
pentm a mă interoga asupra istoriei lor. Mi se pare că am făcut o 
istorie destul de detaliată pentru ca ea să pună întrebări oamenilor 
care, astăzi, trăiesc în instituţie. 

-Aceste întrebări sînt adesea resimţite de către cei vizaţi ca tot 
atîtea agresiuni. Ce efect util mai păstrează ele atunci? 

- Nu e vina mea (sau poate că este, la anumite niveluri, caz în 
care mă bucur că am comis-o) dacă psihiatrii au resimţit, au trăit 
efectiv această carte ca pe un atac împotriva lor. Am întîlnit adesea 
psihiatri care, vorbindu-mi de cartea mea, erau atît de încordaţi nervos, 
încît o numeau - ceea ce, înlr-un anume sens era destul de răzbunător 
pentru mine, prea răzbunător - de o manieră foarte semnificativă 
“elogiul nebuniei”. Cînd spuneau “elogiul nebuniei”, nu spun 
nicidecum că mă luau drept Erasmus, nu e nici un motiv pentru asta. 
în realitate, o considerau ca pe un soi de opţiune în favoarea nebunilor 
şi împotriva lor, ceea ce nu era absolut deloc cazul. 

La fel, cartea despre închisori se opreşte la 1840 şi mi se spune 
adesea: această carte constituie un aşa rechizitoriu împotriva sistemului 
penitenciar încît nu mai ştim ce să facem după ce am citit-o. De fapt, nu 
este deloc un rechizitoriu. întrebarea mea consta pur şi simplu în a-i 


451 



întreba pe psihiatri sau pe cei din sistemul penitenciar “Sînteţi voi 
capabili să vă suportaţi propria istorie? Dată fiind această istorie şi tot ce 
dezvăluie această istorie despre schema de raţionalitate, despre tipul de 
evidenţă, despre postulate etc., e rîndul vostru să jucaţi acum.” Şi ce mi-ar 
plăcea enorm ar fi să mi se spună: “Veniţi să lucraţi cu noi... ”, în loc să-i 
aud pe oameni spurnndu-mi, aşa cum se întâmplă adesea: “Ne împiedicaţi 
să muncim.” Dar eu nu vă împiedic să munciţi. Eu vă pun doar un anumit 
număr de întrebări. Să încercăm acum, împreună, să elaborăm noi moduri 
de critică, noi tipuri de chestionare, să încercăm altceva. Iată, deci, 
raportul meu cu teoria şi practica. 

- Există şi celălalt versant al întrebării privitoare la funcţia 
intelectualului. Cînd faceţi acest travaliu, începeţi o analiză care nu 
este făcută, adică puneţi în discuţie puterea politică în interiorul unei 
societăţi în care arătaţi că funcţionarea sa nu are toată legitimitatea 
pe care şi-o arogă. Schematizînd puţin maniera în care eu, cel puţin, 
vă percep, mi se pare că în analiza nebuniei, ca şi în cea a închisorii, 
sau a puterii în primul volum din Istoria sexualităţii, pregătiţi o 
resituare a politicului ca mijloc şi nu ca scop. Am în minte un text al 
lui Myrdal, scriitor suedez, care a spus: “Dacă un al treilea război 
mondial va izbucni, vina va fi a intelectualilor ca furnizori de falsă 
bună conştiinţă comună. ” în raport cu o astfel de frază, vă percepeţi 
opera ca o contribuţie la demistificarea puterii ? 

- Nu cunosc această frază din Myrdal, pe care o găsesc foarte 
frumoasă şi foarte neliniştitoare în acelaşi timp. Foarte frumoasă, 
întrucît cred că, într-adevăr, buna conştiinţă comună provoacă, în 
ordinea politică, precum şi în cea morală, adevărate ravagii. Subscriu 
deci la această frază. Ceea ce mă nelinişteşte în schimb este că 
intelectualii sînt făcuţi, cu oarecare uşurinţă, mi se pare, responsabili 
pentru asta. Aş spune: “Ce este intelectualul, dacă nu cel care 
munceşte pentru ca ceilalţi să nu aibă o atît de bună conştiinţă?” 
Aşadar singurul lucra care s-ar putea spune este că nu şi-au făcut 
poate destul de bine meseria. N-aş vrea să se înţeleagă fraza lui 
Myrdal în sensul următor: “Ca intelectuali şi pentru că sînt 
intelectuali, ei contribuie la o bună conştiinţă comună”. 

- Era o denunţare. 

- Dacă acesta e sensul ei, atunci sînt întru totul de acord cu ea. 
Este ceea ce, în ce mă priveşte şi în chestiuni precise, am încercat şi eu 
într-adevăr să fac. Mi-am făcut studiile între 1948 şi 1952-1955; era o 
epocă în care fenomenologia era încă foarte dominantă în cultura 
europeană. Totuşi, tema fenomenologiei era să reinterogheze 

evidenţele fundamentale. Demarcîndu-mă, pe dt posibil, de 
fenomenologie, recunosc cu plăcere - şi recunoşti asta abia dnd 
ajungi la o anumită vîistâ - că, în cele din urmă, n-am părăsit 
întrebarea fundamentală care ne fusese pusă tocmai de către ceea ne 
marcase tinereţea. Nu numai că n-am părasit-o, dar n-am încetat o 
clipă să repun această întrebare: “Ceea ce este evident trebuie neapărat 
să fie evident? Oare nu trebuie înlăturate evidenţele, chiar şi cele mai 
copleşitoare?” Asta înseamnă să te lupţi cu propriile familiarităţi, nu 
pentru a arăta că eşti un străin în propria ta ţară, ci pentru a arăta dt de 
străină îţi este ţara ta şi cît de mult ceea ce te înconjoară şi seamănă cu 
un peisaj acceptabil este, de fapt, rezultatul unei serii întregi de lupte, 
conflicte, dominaţii, postulate etc. 

- Poate că ar fi cazul să ne întoarcem la întrebările mai 
specifice despre putere şi despre relaţia subiectivitate-societate. In ce 
priveşte puterea, întrebarea mea ar fi următoarea şi ea continuă 
destul de bine ceea ce spunea Myrdal: N-ar trebui oare să distingem 
nu doar între putere şi puterea politică, ci şi în interiorul formei 
politice a puterii, adică al concentrării progresive a puterii politice în 
stat, să distingem baza de vîrf ? Nu cumva există forţe diferite care 
joacă la aceste două niveluri ? Freud spunea că statele Sînt animate de 
instinctul morţii. Cînd vedem ce se întîmplă actualmente pe scena 
internaţională, ne dăm seama efectiv că vîrful statului, chiar şi cînd e 
vorba de un stat atîtde mic precum Vaticanul, este o miză de viaţă şi 
de moarte. Oare nu e posibil aici un tip de explicaţie complementară 
în raport cu studiul germinaţiilor pe care-l faceţi? N-ar fi vorba aici, 
cumva, de fenomene diferite ? 

- Cred că întrebarea dumneavoastră este foarte bună şi foarte 
importantă. Cînd am început să mă interesez de o manieră mai 
explicită de putere, nu era nicidecum vorba să fac din putere ceva 
asemeni unei substanţe sau unui fluid mai mult sau mai puţin malefic 
care s-ar răspîndi în corpul social, cu întrebarea de rigoare de a şti 
dacă vine de sus sau de jos. Am vrut doar să deschid o întrebare 
generală, şi anume: “Ce sînt relaţiile de putere?” Puterea constă în 
mod esenţial în relaţii, adică ceea ce face ca persoanele, fiinţele umane 
să fie în relaţie unele cu altele, nu doar pur şi simplu sub forma 
comunicării unui sens, şi nici pur şi simplu sub forma dorinţei, ci, în 
egală măsură, sub o anumită formă care le permite să acţioneze unele 
asupra celorlalte şi, dacă vreţi, oferind un sens foarte larg acestui 
cuvînt, acela de a se “guverna” unele pe celelalte. Părinţii îi 
guvernează pe copii, iubita îşi guvernează iubitul, profesorul îi 

guvernează pe elevi etc. Nu guvernăm unii pe alţii într-o conversaţie, 
printr-o serie întreagă de tactici. Cred că acest cîmp de relaţii este 
foarte important şi aici am vrut să ţintesc. Cum se întîmplă acest lucru, 
cu ce instrumente şi pentru că, intr-un anume sens, sînt un istoric al 
gîndiiii şi al ştiinţelor, ce efecte au aceste relaţii de putere în ordinea 
cunoaşterii? Aceasta este problema noastră 

Am întrebuinţat cîndva formula “Puterea vine de jos”. Am explicat- 
o imediat, dar, ca întotdeauna în astfel de cazuri, explicaţia este tăiată Ar 
deveni atunci ceva de genul: “Puterea este o boală ruşinoasă; nu trebuie să 
crezi că îţi suceşte minţile, pentru că în realitate, ea urcă de la tălpile 
picioarelor”. Bineînţeles că nu e ceea ce am vrut eu să spun. De altfel, m- 
am explicat deja, dar revin asupra explicaţiei. Dacă se pune, intr-adevăr, 
problema puterii în termeni de relaţii de putere, daca se admite că există 
relaţii de “guvemamentalitate” între indivizi, o mulţime, o reţea foarte 
complexă de relaţii, atunci marile forme de putere în sensul strict al 
termenului - putere politică putere ideologică etc. - sînt necesare în acest 
tip de relaţii, adică în relaţiile de guvernare, de conducere care se pot 
stabili între oameni. Şi dacă nu există anumite tipuri de relaţii ca acestea, 
atunci nu pot exista anumite alte tipuri de mari structurări politice. 

în mare, democraţia, dacă o luăm ca formă politică nu poate 
exista decît în măsura în care există la nivelul indivizilor, al 
familiilor, al cotidianului, dacă vreţi, al relaţiilor guvernamentale, un 
anumit tip de relaţii de putere care se produc. De aceea, o democraţie 
nu poate prinde oriunde. Acelaşi lucm e valabil şi pentru fascism. 
Capii de familie germani nu erau fascişti în 1930, dar, pentru ca 
fascismul să prindă, printre multe alte condiţii - nu spun că acestea 
erau singurele trebuia să se ţină cont de relaţiile dintre indivizi, de 
felul în care erau constituite familiile, de felul în care era predat 
învăţămîntul, trebuia să ft existat un anumit număr de condiţii. Cu 
toate acestea, nu neg nicidecum eterogenitatea acestor diferite instituţii 
de guvemămînt. Vreau doar să spun că nu le putem localiza în 
aparatele de stat sau că nu le putem deriva în întregime din stat, că 
întrebarea este mult mai amplă. 


înregistrarea s-a întrerupt aici. Continuarea convorbirii n-a putut fi deci 
publicată. 

SEXUALITATE 



OCCIDENTUL ŞI ADEVĂRUL 
SEXULUI 


Un englez, care nu şi-a dat numele, a scris către sfîrşitul 
secolului al XlX-lea o lucrare imensă, tipărită în zeci de exemplare; ea 
nu a fost niciodată pusă în vînzare şi a sfîrşit prin a eşua la cîţiva 
colecţionari sau în cîteva biblioteci. Una dintre cele mai necunoscute 
cărţi; ea se numeşte My Secret Life. Autorul redă aici povestea 
meticuloasă a unei vieţi pe care o consacrase în esenţă plăcerii 
sexuale. Seară după seară, zi după zi, el povesteşte pînă şi cele mai 
neînsemnate experienţe ale sale, fără fast, fără retorică, cu singurul 
scop de a spune ceea ce s-a întîmplat, cum s-a întîmplat, cu ce 
intensitate şi cu ce calitate a senzaţiei. Oare numai cu acest scop? 
Posibil. Căci vorbeşte despre sarcina de a scrie cotidianul plăcerii sale 
ca despre o simplă datorie. Ca şi cum ar fi vorba despre o obligaţie 
confuză, puţin enigmatică, căreia n-ar putea refuza să i se supună: 
trebuie să spună totul. Şi totuşi, e altceva; în acest “joc-muncă”, 
acestui englez încăpăţînat îi revine sarcina de a combina cît mai exact 
unele cu altele plăcerea, discursul adevărat despre plăcere şi plăcerea 
proprie enunţării acestui adevăr; e vorba de a utiliza acest jurnal - fie 
că-1 reciteşte cu voce tare, fie pe măsură ce-1 scrie în desfăşurarea 
noilor experienţe sexuale, după regulile anumitor plăceri ciudate în 
care “a citi şi a scrie” ar avea un rol specific. Steven Marcus* a 
consacrat cîteva pagini remarcabile acestui obscur contemporan al 
reginei Victoria. în ce mă priveşte, nu aş fi prea tentat să văd în el un 
personaj din umbră, plasat de “cealaltă parte” într-o epocă a pudorii. E 


* Marcus S., The Other Victorians. A Study of Sexuality and Pornography in 
Mid-Nineteenth Century England, New York, Basic Books, 1966 

oare o revanşă discretă şi sfidătoare la adresa ipocriziei epocii? Mi se 
pare mai ales situat în punctul de convergentă a trei linii de evoluţie 
prea puţin secrete în societatea noastră. Cea mai recentă e cea care 
îndruma medicina şi psihiatria epocii către un interes cvasi- 
enlomologic pentru practicile sexuale, pentru variantele lor şi pentru 
orice element disparat al lor: Krafft-Ebing** nu este departe de asta. A 
doua, mai veche, este cea care, începînd cu Ritif şi Sade, a determinat 
literatura erotică să-şi caute efectele nu numai în vivacitatea sau în 
raritatea scenelor pe care le născocea, ci în căutarea îndîrjită a unui 
anumit adevăr al plăcerii: o erotică a adevărului, o raportare a 
adevăratului la intens sînt caracteristicile acestui nou “libertinaj” 
inaugurat la sfîrşitul secolului al XVIII-lea. A treia linie este cea mai 
veche; ea a traversat, începînd cu Evul Mediu, întreg Occidentul 
creştin: este obligaţia strictă a fiecăruia de a căuta în adîncul inimii 
sale, prin penitenţă şi prin examenul de conştiinţă, şi urmele 
imperceptibile ale concupiscenţei. Cvasi-clandestinitatea cărţii My 
secret Life'“m trebuie să iluzioneze; raportarea discursului adevărat 
la plăcerea sexului a fost una dintre cele mai constante preocupări ale 
societăţilor occidentale. Şi asta se întîmplă de secole. 

* 

Ce nu s-a spus oare despre această societate burgheză, ipocrită, 
pudibondă, avară cu propriile plăceri, încăpăţînată în a nu voi nici să 
le recunoască, nici să le numească? Ce nu s-a spus oare despre cea mai 
grea moştenire pe care a primit-o de la creştinism - sexul-păcat? Şi 


Krafft-Ebing R. von, Psychopathia Sexualis: eine klinisch-forensische 
Studie, Stuttgart, Ferdinand Enke, 1886. A doua ediţie dezvoltă studiul 
“sensibilităţii sexuale contrare”.- Psychopathia Sexualis, mit besonderer 
Berucksichtigung der contraren Sexualempfindung. Eine klinisch-forensische 
Studie, Stuttgart, Ferdinand Enke, 1887, Lucrarea, disponibilă în franceză, 
este de fapt traducerea noii ediţii revăzută şi adăugită de către Albert Moli în 
1923 pornind de la a şaisprezecea şi a şaptesprezecea ediţie germană: 
Psychopathia Sexualis. Studiu medico-legal pentru uzul medicilor şi juriştilor 
(trad. R. Lobstein),Paris, Payot, 1969. 

“* My Secret Z,i/e(anonim), Amsterdam, 1890, 11 vol.(reeditată de Grove 
Press în 1964). Extrase au apărut în franceză sub titlul My Secret Life. Recit de 
la vie sexuelle d’un Anglais de l'epoque victorienne (trad. C. Chamaux, N. 
Gobbi, N. Heinich, M. Lessana), cu o prefaţă de Michel Foucault (vezi infra 
nr. 188), Paris, Les Formes du secret, 1977. 

despre felul în care secolul al XlX-lea a folosit această moştenire în 
scopuri economice: munca, mai degrabă decît plăcerea, reproducerea 
forţelor, mai degrabă decît simpla cheltuirp a energiilor? 

Şi dacă esenţialul nu ar fi aici? Dacă ar exista în central “politicii 
sexului” mecanisme cu totul diferite? Nu de respingere şi de ocultare, 
ci de incitare? Dacă puterea nu ar avea ca funcţie esenţială faptul de a 
spune nu, de a interzice şi de a cenzura, ci de a lega după o spirală 
nedefinită coerciţia, plăcerea, adevărul? 

Să ne gîndim doar la zelul cu care societăţile noastre au 
multiplicat, de mai multe secole, toate instituţiile care ânt destinate să 
smulgă adevărul sexului şi care produc o plăcere spocifică. Să ne 
gîndim la enorma obligaţie a mărturisirii şi la toate plăcerile ambigue 
care o tulbură şi o fac dezirabilă, în acelaşi timp: confesiune, educaţie, 
raporturi între părinţi şi copii, medici şi bolnavi, psihiatri şi isterici, 
psihanalişti şi pacienţi. Se spune uneori că Occidentul n-a fost 
niciodată capabil să inventeze o singură plăcere nouă. Dar nu contează 
deloc voluptatea de a scotoci, de a urmări, de a interpreta, pe scurt, 
“plăcerea de analiză”, în sensul larg al termenului? 

Eu aş vedea societatea noastră consacrată mai degrabă 
“expresiei” sexului decît reprimării lui. Să-mi fie iertat acest cuvînt 
devalorizat. Aş vedea Occidentul încrâncenat să smulgă adevărul 
sexului. Tăcerile, barajele, tăinuirile nu trebuie să fie subestimate; dar 
acestea n-ău putut să se formeze şi să producă efectele lor redutabile 
decît pe fondul unei voinţe de cunoaştere care skăbate întreaga noastră 
raportare la sex. Voinţă de cunoaştere atît de imperioasă şi în care 
sîntem atît de prinşi, încît am ajuns nu numai să căutăm adevărul 
sexului, ci să-i pretindem propriul nostru adevăr. El trebuie să ne 
spună ce se întîmplă cu noi. De la Gerson la Freud, s-a constituit o 
întreagă logică a sexului, logică organizând ştiinţa subiectului. 

Noi ne imaginăm cu plăcere că aparţinem unui regim 
“victorian”. Mi se pare că regatul nostru e mai degrabă cel imaginat de 
către Diderot în Bijuteriile indiscrete, un anumit mecanism, abia 
vizibil, face să vorbească sexul într-o vorbărie aproape inepuizabilă. 
Noi sîntem într-o societate a sexului care vorbeşte. 

* 

De asemenea, ar trebui poate să interogăm o societate asupra 
manierei în care, în interiorul acesteia, se organizează raporturile 
puterii, ale adevărului şi ale plăcerii. Mi se pare că putem distinge 

două regimuri principale. Unul este acela al artei erotice. Aici 
adevărul este extras din plăcerea însăşi, resimţită ca experienţă, 
analizată după calitatea sa, urmărită de-a lungul reverberaţiilor sale în 
corp şi în suflet, şi această cunoaştere foarte subtilă este, în mare taină, 
transmisă prin iniţiere magistrală celor care s-au arătat demni de ea şi 
care vor şti s-o folosească chiar la nivelul propriei lor plăceri, pentru a 
o intensifica şi a o face mai rafinată şi mai împlinită. 

Civilizaţia occidentală n-a cunoscut arta erotică,de secole în 
orice caz, ea a înnodat raporturile puterii, plăcerii şi adevărului într-un 
cu totul alt mod: acela al unei “ştiinţe a sexului”. Tip de cunoaştere în 
care ceea ce este analizat e nu atît plăcerea cît dorinţa; în care maestrul 
nu are menirea de a iniţia, ci de a întreba, de a asculta, de a descifra; în 
care acest lung proces nu are ca scop o sporire a plăcerii, ci o 
modificare a subiectului (care se regăseşte astfel iertat sau împăcat, 
vindecat sau eliberat). 

De la această artă la această ştiinţă, raporturile sînt prea 
numeroase pentru a putea stabili o linie de departajare între două tipuri 
de societate. Că e vorba despre direcţia de conştiinţă sau despre cura 
psihanalitică, ştiinţa sexului aduce cu sine imperative de secret, o 
anumită raportare la maestru şi un întreg joc de promisiuni care o 
leagă încă de arta erotică. Fără aceste legături confuze, ar cumpăra 
unii atît de scump dreptul bi-săptămînal de a formula laborios 
adevărul dorinţei lor şi de a aştepta cu răbdare beneficiul interpretării? 

Proiectul meu ar fi de a face genealogia acestei “ştiinţe a 
sexului”. întreprindere care nu constituie o noutate nici măcar pentru 
ea însăşi, o ştiu prea bine; mulţi se străduiesc să facă asta, arătînd cîte 
refuzuri, ocultări, temeri, necunoaşteri sistematice au eclipsat mult 
timp o eventuală ştiinţă a sexului. Dar aş vrea să întreprind această 
genealogie în termeni pozitivi, plecînd de la incitaţii, focare, tehnici şi 
proceduri care au permis formarea acestei cunoaşteri; aş vrea să 
urmăresc, de la problema creştină a cărnii, toate mecanismele care au 
indus un discurs de adevăr despre sex şi care au organizat în jurul lui 
un regim amestecat de plăcere şi putere. Aflat în imposibilitatea de a 
urmări global această geneză, voi încerca, în studii distincte, să 
reperez cîteva dintre cele mai importante strategii ale sale, referitoare 
la copii, femei, perversiuni şi organizarea naşterilor. 

întrebarea care se pune în mod tradiţional este aceasta: de ce 
oare a culpabilizat Occidentul atîta timp sexul şi cum s-a ajuns, pe 
fondul acestui refuz sau al acestei temeri, să i se pună, în ciuda 
numeroaselor ei reticenţe, problema adevărului? De ce şi cum, de la 

sfîrşitul secolului al XlX-lea, s-a încercat îndepărtarea unei părţi a 
marelui secret şi aceasta cu o dificultate pentru care curajul lui Freud 
stă încă mărturie? 

Eu aş vrea să pun o cu totul altă întrebare: de ce oare Occidentul 
s-a întrebat continuu asupra adevărului sexului şi a pretins ca fiecare 
să-l formuleze pentru sine? De ce s-a dorit cu atîta obstinaţie ca 
raportarea la noi înşine să treacă prin acest adevăr? Trebuie atunci să 
ne mire faptul că, la începutul secolului al XX-lea,-noi am fost atinşi 
de o mare şi nouă vină, că am început să resimţim un fel de remuşcare 
istorică ce ne-a făcut să credem că, de secole, noi ne-am înşelat în 
privinţa sexului. 

Mi se pare că în această nouă culpabilizare, faţă de care părem 
atît de avizi, ceea ce este sistematic ignorat e tocmai această mare 
configuraţie de cunoaştere pe care Occidentul n-a încetat s-o 
organizeze în jurul sexului, prin tehnici religioase, medicale sau 
sociale. 

Presupun că sîntem, de acord în acest punct. Dar mi se va spune 
de îndată: “Acest mare tapaj în jurul sexului, această grijă constantă n- 
a avut totuşi, pînă în secolul al XlX-lea cel puţin, decît un singur 
obiectiv: să interzică liberul uz al sexului. Fără îndoială, rolul 
intermediar a fost important însă sexul e oare, mai întîi şi înainte de 
toate, interzis? Sau nu cumva interdictele sînt numai capcane în 
interiorul unor strategii complexe şi pozitive? 

Atingem aici o problemă mai generală pe care va trebui s-o 
contrapunem acestei istorii a sexualităţii: problema puterii. în mod 
spontan, cînd vorbim despre putere, o concepem ca lege, ca interdict, 
ca prohibiţie şi represiune; şi sîntem dezarmaţi cînd e vorba s-o 
urmărim în mecanismele şi efectele sale pozitive. Un anumit model 
juridic apasă asupra analizelor puterii, dînd un privilegiu absolut 
formei legii. Ar trebui să scriem o istorie a sexualităţii care să nu fie 
subordonată ideii unei puteri-represiune, unei puteri-cenzură, ci ideii 
unei puteri-incitare, unei puteri-cunoaştere; ar trebui să încercăm să 
deprindem regimul de coerciţie, de plăcere şi de discurs care nu este 
inhibitor, ci constitutiv acestui domeniu complex care e sexualitatea. 

Aş dori ca această istorie fragmentară a “ştiinţei sexului” să 
poată valora la fel de mult ca schiţa unei analitici a puterii. 

RAPORTURILE DE PUTERE TREC 


ÎN INTERIORUL CORPULUI 


- Michel Foucault, Voinţa de a cunoaşte, primul volum al 
Istoriei sexualităţii, îmi pare un text tulburător din toate punctele de 
vedere. Teza pe care o apăraţi acolo, neprevăzută şi simplă la prima 
vedere, se arată a fi în mod progresiv foarte complexă. Să spunem, 
pentru a o rezuma, că, de la putere la sex, raportul nu ar fi de 
reprimare, ci dimpotrivă. Insă, înainte de a merge mai departe, să ne 
gîndim la cursul dumneavoastră inaugural la College de France, din 
decembrie 1970. Acolo analizaţi procedurile care controlează 
producerea discursului. Printre acestea: interdictul, apoi vechea 
delimitare raţiune/nebunie, în sfirşit, voinţa de adevăr. Aţi dori să ne 
precizaţi care sînt legăturile Voinţei de cunoaştere cu Ordinea 
discursului şi să ne spuneţi dacă, de-a lungul demonstraţiei 
dumneavoastră, voinţa de cunoaştere şi voinţa de adevăr se 
suprapun? 

- Cred că în Ordinea discursului am amestecat două concepţii 
sau, mai degrabă, unei probleme pe care o socotesc legitimă 
(articularea faptelqr de discurs după mecanismele puterii) i-am propus 
un răspuns inadecvat. Este un text pe care l-am scris într-un moment 
de tranziţie Pînă atunci, mi se pare că acceptam concepţia tradiţională 
asupra puterii, puterea ca mecanism esenţialmente juridic, ceea ce 
spune legea, ceea ce interzice, ceea ce spune nu, cu o serie nesfîrşită 
de efecte negative: excludere, respingere, barare, negări, ocultări. 
Consider, însă, această concepţie inadecvată. Ea mi-a fost suficientă, 
totuşi, în Istoria nebuniei (nu că această carte ar fi ea însăşi 
satisfăcătoare sau suficientă), căci nebunia este un caz privilegiat: în 
epoca clasică, puterea s-a exercitat asupra nebuniei fără îndoială, cel 
puţin sub forma majoră a excluderii; asistăm atunci la o mare reacţie 

de respingere în care nebunia s-a găsit implicată. Aşa încît, analmnd 
acest fapt, am putut utiliza fără prea multe probleme o concepţie pur 
negativă a puterii. Mi s-a părut insuficient, la un moment dat, şi asta în 
cursul unei experienţe concrete pe care am putut s-o fac, începînd cu 
anii 1971-1972, în privinţa închisorilor. Cazul penalităţii m-a convins 
că problema nu se pune atît în termeni de drept, ci în termeni de 
tehnologie, în termeni de tactică şi strategie, şi tocmai această 
substituire a unei unei grile juridice şi negative ou o grilă tehnică şi 
strategică am încercat s-o propun în zi supraveghea şi a pedepsi, apoi 
s-o folosesc în Istoria Sexualităţii. Astfel încît aş abandona destul de 
bucuros tot ceea ce în ordinea discursului poate prezenta raportările 
puterii la discurs ca mecanisme negative de rarefiere. 

- Cititorul care îşi aminteşte de Istoria nebuniei în epoca clasică 
păstrează imaginea marii nebunii baroce, închisă şi redusă la tăcere. 
In întreaga Europă, la jumătatea secolului al XVII-lea, s-a instituit în 
pripă azilul. Asta înseamnă că epoca modernă a dezlegat limba de 
sex, impunînd tăcerea nebuniei? Sau o asemenea obsesie - grija 
pentru nebunie, grija pentru sex - ar fi ajuns, pe dublul plan al 
discursului şi al faptelor, la rezultate opuse pentru amîndouă şi de ce? 

- Cred, într-adevăr, că între nebunie şi sexualitate există o serie 
de relaţii istorice care sînt importante şi pe care, cu siguranţă, nu le-am 
perceput cînd scriam Istoria nebuniei. în acel moment, aveam de gînd 
să fac două istorii paralele: pe de o parte, istoria excluderii nebuniei şi 
a delimitărilor operate plecînd de aici; pe de altă parte, o istorie a 
delimitărilor care s-au operat în cîmpul sexualităţii (sexualitate 
permisă şi apărată, normală şi anormală, cea a femeilor şi cea a 
bărbaţilor, cea a adulţilor şi cea a copiilor); mă gîndeam la o serie de 
delimitări binare care ar fi manipulat în felul lor marele partaj 
raţiune/lipsă de raţiune ( raison/deraison ), pe care încercasem să-l 
reconstitui în legătură cu nebunia (folie). Dar cred că nu e de ajuns. 
Dacă, cel puţin un secol, nebunia a constituit în mod esenţial obiectul 
unor operaţii negative, sexualitatea, începînd cu acea epocă, a relevat 
investiţii altfel precise şi pozitive. însă, începînd cu secolul al X3X- 
lea, s-a petrecut un fenomen absolut fundamental, angrenajul, 
întrepătrunderea celor două mari tehnologii de putere: cea care urzea 
sexualitatea şi cea care comanda nebunia Tehnologia privind nebunia 
a devenit din negativă pozitivă, din binară a devenit complexă şi 
multiformă. Se naşte atunci o mare tehnologie a sufletului (psyche ), 
care e una dintre trăsăturile fundamentale ale secolului al XDC-lea şi 
ale secolului al XX-lea: a face din sex în acelaşi timp adevărul ascuns 


463 



al conştiinţei raţionale şi sensul descifrabil al nebuniei: sensul lor 
comun şi deci ceea ce permite controlul asupra uneia şi asupra 
celeilalte după aceleaşi modalităţi. 

- Poate trebuie să îndepărtăm trei neînţelegeri posibile. 
Respingerea de către dumneavoastră a ipotezei represive nu constă 
nici într-o simplă deplasare de accent, nici într-un proces de negare 
sau de ignorare din partea puterii? Inchiziţia, de exemplu. In loc să se 
pună în evidenţă reprimarea ereticului, s-ar putea deplasa accentul pe 
voinţa de a şti cine comandă tortura! Nu mergeţi cumva în acest sens? 
Nu mai susţineţi că puterea îşi ascunde sieşi interesul pentru sex, nici 
că sexul vorbeştefără ştirea unei puteri pe care ar depăşi-o în secret? 

- Cred că, într-adevăr, cartea mea nu corespunde nici uneia 
dintre aceste teme sau obiective despre care vorbiţi ca despre tot atîtea 
neînţelegeri. Neînţeles ar fi un cuvînt cam sever, de altfel, pentru a 
desemna aceste interpretări sau, mai degrabă, aceste delimitări de 
cartea mea. Prima, de exemplu: am vrut, într-adevăr, să deplasez 
accentele şi să fac să apară mecanisme pozitive acolo unde, de obicei, 
se accentuează mai degrabă mecanismele negative. Astfel, în privinţa 
pedepsei, se subliniază întotdeauna ideea conform căreia creştinismul 
sancţionează prin ea sexualitatea, nu-i autorizează decît anumite forme 
şi le pedepseşte pe toate celelalte. Dar trebuie de asemenea să 
remarcăm, cred, că în inima pedepsei creştine stă confesiunea, deci 
mărturisirea, examenul de conştiinţă, şi prin aceasta o întreagă ţesătură 
de cunoaştere şi de discurs despre sex, care a indus o serie de efecte 
teoretice (de exemplu, marea analiză a concupiscenţei în secolul al 
XVII-lea) şi practice (o pedagogie a sexualităţii, care a fost apoi 
laicizată şi medicalizată). La fel cum am vorbit despre maniera în care 
diferitele instanţe sau diferitele nuclee de putere au fost cuprinse, într- 
o oarecare măsură, de plăcerea însăşi a exerciţiului lor. Există în 
supraveghere, mai precis în privirea supraveghetorilor, ceva care nu 
este străin plăcerii de a supraveghea şi plăcerii de a supraveghea 
plăcerea. Asta am vrut să spun, însă nu reprezintă întreg punctul meu 
de vedere. Am insistat în egală măsură asupra acestor mecanisme de 
reacţie despre care vorbeaţi. De exemplu, e sigur că exploziile de 
isterie care s-au manifestat în spitalele psihiatrice în a doua jumătate a 
secolului al XlX-lea au fost un mecanism în revenire (en retour), o 
urmare a exerciţiului însuşi al puterii psihiatrice: psihiatrii au 
recepţionat corpul isteric al bolnavilor lor în plină figură (vreau să 
spun, în deplină cunoaştere şi ignoranţă), fără s-o fi vrut sau chiar fără 
să ştie cum se petrecea asta. Acele elemente există în cartea mea, dar 

nu constituie paitea ei esenţială. Trebuie, mi se pare, să le înţelegem 
plecînd de la o instituire a unei puteri care se exercită asupra corpului 
însuşi. Ceea ce caut e încercarea de arăta, în ce fel raporturile de putere 
pot să treacă material în carnea însăşi a corpului, fără a fi nevoie să 
treacă prin reprezentarea subiecţilor. Dacă puterea ajunge pînă la corp, 
nu este pentru că a fost mai întii interiorizată în conştiinţa oamenilor. 
Există o reţea de bio-putere, de somato-putere, care e ea însăşi o reţea, 
pornind de la care se naşte sexualitatea ca fenomen istoric şi cultural 
în interiorul căruia ne recunoaştem şi m acelaşi timp să ne pierdem. 

- La pagina 121 a Voinţei de a cunoaşte, răspunzind, se pare, 
aşteptării cititorului, distingeaţi puterea - ca ansamblu de instituţii şi 
aparate - de puterea ca multiplicitate a raporturilor de forţă imanente 
domeniului în care ele se înscriu. Dumneavoastră reprezentaţi acea 
putere, acea putere-joc producîndu-se în fiecare clipă în fiecare 
punct, în fiecare legătură a unui punct cu un altul. Şi, tocmai acea 
putere, dacă s-a înţeles bine, n-ar fi exterioară sexului, ci dimpotrivă? 

- Pentru mine esenţialul lucrării este o reelaborare a teoriei 
puterii şi nu sînt sigur că, singură, plăcerea de a scrie despre 
sexualitate m-ar fi motivat suficient pentru a începe această serie de 
şase volume (cel puţin), dacă nu m-aş fi simţit împins de necesitatea 
de a relua puţin această problemă a puterii. Mi se pare că prea des şi 
conform modelului care a fost prescris de către gîndirea juridico- 
filosofică a secolelor al XVl-lea şi al XVU-lea se reduce problema 
puterii la problema suveranităţii. Ce este suveranul? Cum se poate 
constitui suveranul? Ce-i leagă pe indivizi de suveran? Această 
problemă, pusă de juriştii monarhişti sau antimonarhişti din secolul al 
XlII-lea pînă în secolul al XlX-lea, e cea care continuă să ne obsedeze 
şi, mi se pare, să descalifice o serie întreagă de domenii de analiză; 
ştiu că pot părea foarte empirice şi secundare, dar, în definitiv, ele 
privesc corpurile noastre, existenţele noastre, viaţa noastră cotidiană, 
împotriva acestui privilegiu al puterii suverane, am vmt să încerc să 
valorific o analiză care ar merge într-o altă direcţie. între fiecare punct 
al unui corp social, între un bărbat şi o femeie, într-o familie, între un 
maestru şi discipolul său, între cel ce ştie şi cel ce nu ştie, au loc relaţii 
de putere care nu sînt proiecţia pură şi simplă a marii puteri suverane 
asupra indivizilor, ci mai degrabă solul mobil şi concret pe care se 
consolidează, condiţiile de posibilitate pentru ca ea să poată funcţiona. 
Chiar pînă în zilele noastre, familia nu este simpla reflectare, 
prelungire a puterii de Stat; ea nu e reprezentantul Statului în faţa 
copiilor, tot aşa cum bărbatul nu e reprezentantul Statului în faţa 

femeii. Pentru ca Statul să funcţioneze cum funcţionează, trebuie să 
existe, de la bărbat la femeie, de la adult la copil, raporturi de 
dominaţie specifice, care au propria lor configuraţie şi relativa lor 
autonomie. Cred că trebuie să nu avem încredere într-o tematică a 
reprezentării care încurcă analizele puterii. A existat multă vreme 
problema de a şti în ce fel voinţele individuale puteau fi reprezentate 
în sau prin voinţa generală. Astăzi, există afirmaţia atît de des repetată 
că tatăl, soţul, şeful, adultul, profesorul reprezintă o putere de Stat 
care, ea însăşi, reprezintă interesele unei clase. Aceasta nu dă 
socoteală nici de complexitatea mecanismelor, nici de specificul lor, 
nici de ajutoare, complementarităţi şi uneori blocaje, pe care această 
diversitate le explică. La modul general, eu cred că puterea nu se 
construieşte pornind de la voinţe (individuale sau colective), nici că ea 
nu derivă din interese. Puterea se construieşte şi funcţionează plecînd 
de la puteri, de la multitudini de probleme şi de efecte de putere. Acest 
domeniu complex trebuie studiat. Asta nu înseamnă că el e 
independent şi că l-am putea descifra în afara procesului economic şi a 
relaţiilor de producţie. 

- Citind ceea ce se poate considera în textul dumneavoastră ca o 
tentativă de a elabora o nouă concepţie a puterii, sîntem împărţiţi 
între imaginea calculatorului şi cea a individului, izolat sau pretins 
astfel, el însuşi deţinător al unei puteri specifice. 

- Ideea că, sursa sau punctul de cumul al puterii fiind statul, lui 
trebuie să-i cerem socoteală de toate dispozitivele puterii mi se pare 
fără mare fecunditate istorică sau acum a epuizat-o. Demersul invers 
pare actualmente mai bogat: mă gîndesc la studii ca acela al lui 
Jacques Donzelot despre familie (el arată în ce fel formele absolut 
specifice ale puterii care se exercită în interiorul familiilor au fost 
pătrunse de mecanisme mai generale de tip etatic, graţie şcolarizării, şi 
în ce fel puterile de tip etatic şi puterile de tip familial şi-au păstrat 
specifitatea şi n-au putut să se armonizeze cu adevărat decît în măsura 
în care frecare dintre mecanismele lor era respectat). în mod similar, 
Franţois Ewald face un studiu despre mine, instituirea sistemelor de 
control patronal şi modul în care acest control patronal a fost 
schimbat, însă fără a-şi pierde eficacitatea în marile gestiuni etatice. 

- E oare cu putinţă, pornind de la această repunere în joc a 
ceea ce se numeşte putere, să adoptăm faţă de ea un punct de vedere 
politic? Dumneavoastră vorbiţi despre sexualitate ca despre un 
dispozitiv politic. Aţi vrea să definiţi accepţiunea pe care o daţi 
termenului "politic”? 

- Dacă e adevărat că ansamblul raporturilor de forţă intr-o 
societate dată constituie domeniul politicii şi că o politică este o 
strategie mai mult sau mai puţin globală, care încearcă să coordoneze 
şi să finalizeze aceste raporturi de forţă, eu cred că se poate răspunde 
întrebărilor dumneavoastră în felul următor politica nu e cea care 
determină în ultimă instanţă (sau cea care supradetermină) relaţii 
elementare şi, prin natură, neutre. Orice raport de forţe implică în 
fiecare clipă o relaţie de putere (care este într-b oarecare măsură 
încheierea ei instantanee) şi fiecare relaţie de putere trimite ca efect, 
dar şi ca la condiţia sa de posibilitate, la un cîmp politic din care face 
parte. A spune că “totul este politic” înseamnă a afirma omniprezenţa 
raporturilor de forţă şi imanenţa lor la un cîmp politic; dar înseamnă a- 
şi da sarcina, încă abia schiţată, de a descurca această nedesluşită 
încurcătură. Nu trebuie să nimicim o asemenea analiză într-o 
culpabilizare individuală (ca aceea practicată cu precădere acum cîţiva 
zeci de ani, în existenţialismul autoflagelării; ştiţi: fiecare e 
responsabil de tot, nu există nedreptate pe lume căreia să nu-i fim în 
forai complici; nu trebuie nici s-o evităm prin una din acele deplasări 
practicate cu plăcere astăzi; toate acestea derivă dintr-o economie de 
piaţă, sau din exploatarea capitalistă, sau pur şi simplu din această 
societate degradată (deci problemele sexului, sau ale delicvenţei, sau 
ale nebuniei trebuie imputate unei alte societăţi). Analiza şi critica 
politică rămîn, în mare măsură, a fi inventate - dar trebuie inventate şi 
strategiile care vor permite în acelaşi timp modificarea acestor 
raporturi de forţă şi coordonarea lor, aşa încît transformarea să fie 
posibilă şi să se înscrie în realitate. înseamnă a spune că problema nu 
e atît de a defini o poziţie politică (ceea ce ne reduce la o alegere pe o 
tablă de şah deja constituită), ci de a imagina şi de a face să existe noi 
scheme de politizare. Dacă a politiza înseamnă a reduce la alegeri, la 
organizări gala făcute toate aceste raporturi de forţă şi mecanisme de 
putere pe care analiza le desprinde, atunci nu merită osteneala Marilor 
tehnici noi de putere (care corespund economiilor multinaţionale sau 
statelor birocratice) trebuie să li se opună o politizare care va avea 
forme noi. 

- Una dintre etapele şi consecinţele studiului dumneavoastră 
constă în a distinge într-un mod foarte perplex sexul şi sexualitatea. 
Puteţi să precizaţi această distincţie şi să ne spunep cum trebuie citit, 
de acum înainte, titlul lucrării dumneavoastră Istoria sexualităţii? 

- Această problemă a fost dificultatea centrală a cărţii mele; 
începusem s-o scriu ca pe o istorie a modului în care sexul fusese 

mascat şi travestit prin această specie de faună, prin această vegetaţie 
ciudată care ar fi sexualitatea. Insă cred că opoziţia sex / sexualitate 
trimitea la o poziţie a puterii ca lege şi interdicţie: puterea ar li instituit 
un dispozitiv de sexualitate pentru a spune nu sexului. Analiza mea 
răminea încă prizonieră concepţiei juridice asupra puterii. A trebuit să 
operez o răsturnare; am presupus că ideea de sex era inerentă 
dispozitivului sexualităţii şi că, prin urmare, ceea ce trebuie să regăsim 
la originea sa nu este sexul refuzat, ci o economie pozitivă a corpurilor 
şi a plăcerii. 

Există, însă, o trăsătură fundamentală în economia plăcerilor, aşa 
cum funcţionează în Occident: faptul că sexul îi serveşte drepr 
principiu de inteligibilitate şi de măsură. De mii de ani, se tinde spre a 
ne face să credem că legea oricărei plăceri este, cel puţin în taină, 
sexul şi că tocmai asta justifică necesitatea moderării sale şi dă 
posibilitatea controlului său. Aceste două teme, faptul că la baza 
oricărei plăceri stă sexul şi faptul că natura sexului vrea ca el să se 
consacre şi să se limiteze la procreare, nu sînt teme iniţial creştine, d 
stoice; şi creştinismul a fost obligat să le reia atunci dnd a vrut să se 
integreze în structurile statale ale imperiului roman, a cărui filosoiie 
cvasi-universală era stoicismul. Sexul a devenit atunci codul plăcerii, 
în Occident (pe cînd în societăţile înzestrate cu o artă erotică, 
intensificarea plăcerii tinde spre a desexualiza corpul)-, această 
codificare a plăcerii prin legile sexului a dat prilejul în cele din urmă 
întregului dispozitiv al sexualităţii. Şi acesta ne face să credem că ne 
eliberăm dnd decodăm orice plăcere în termeni de sex în sfîrşit 
descoperit. Cînd trebuie să se tindă mai degrabă către o desexualizare, 
către o economie generală a plăcerii care să nu fie normală sexual. 

- Analiza dumneavoastră face ca psihanaliza să apară într-o 
arheologie oarecum suspectă şi blamabilă. Psihanaliza îşi dezvăluie 
dubla apartenenţă, cel puţin primordială, pe de o parte la 
mărturisirea inchizitorială, pe de altă parte la medicalizarea 
psihiatrică. Acesta este punctul dumneavoastră de vedere? 

- Desigur, se poate spune că psihanaliza relevă de această 
formidabilă dezvoltare şi instituţionalizare a procedurilor de 
mărturisire atît de caracteristice civilizaţiei noastre. Ea face parte mai 
degrabă din acestă medicalizare rapidă a sexualităţii, ea însăşi un 
fenomen tiudat: în timp ce în arta erotică ceea ce e medicalizat sînt 
mai degrabă mijloacele (farmaceutice şi somatice) care servesc la 
intensificarea plăcerii, avem, în Ocddent, o medicalizare a sexualităţii 
însăşi, ca şi cum ea ar fi o zonă de fragilitate patologică particulară, în 

existenţa umană. Orice sexualitate riscă în acelaşi timp să fie bolnavă 
şi să ducă la boli infinite numeric. Nu se poate nega că psihanaliza se 
găseşte în punctul de intersectare a acestor două procese. Cum a reuşit 
psi hanaliza să se formeze la data apariţiei sale voi încerca să văd în 
volumele ulterioare. Mă tem doar ca, în privinţa psihanalizei, să nu se 
întîmple ceea ce s-a întîmplat cu psihiatria cînd am încercat să fac 
Istoria nebuniei', am încercat să povestesc ceea ce s-a întîmplat pînă la 
începutul secolului al XlX-lea; însă psihiatrii au îrîţeles analiza mea ca 
un atac împotriva psihiatriei. Nu ştiu ce se va întîmpla cu psihanaliştii, 
dar tare mi-e teamă ca ei să nu înţeleagă drept anti-psihanaliză ceva 
care nu va fi decît o genealogie. 

De ce o arheologie a psihiatriei funcţionează ca antipsihiatrie, în 
timp ce o arheologie a biologiei nu funcţionează ca antibiologie? Din 
cauza caracterului parţial al analizei? Sau, mai degrabă, din cauza unei 
anumite raportări nefaste a psihiatriei la propria-i istorie, unei anumite 
incapacităţi în care se găseşte psihiatria, fiind ceea ce este, de a-şi 
accepta propria istorie? Se va vedea foarte bine în ce fel a receptat 
psihanaliza problema istorie sale. 

- Aveţi cumva impresia că Istoria sexualităţii va face ca 
problema feminină să progreseze? Mă gîndesc la ce spuneţi despre 
isterizarea şi psihiatrizarea corpului femeii. 

- Cîteva idei, ezitante însă, nefixate. Discuţia şi dificile care vor 
urma fiecărui volum ne vor permite poate să le desprindem. însă nu eu 
trebuie să stabilesc reguli de utilizare. 

- In Voinţa de a cunoaşte este vorba despre fapte şi despre 
discurs, fapte şi discurs care se regăsesc ele însele în propriul 
dumneavoastră discurs, în această ordine a discursului 
dumneavoastră care se prezintă mai degrabă ca o dezordine, cu 
condiţia de a-i detaşa prefixul. Săriţi de la un punct la alt punct al 
demonstraţiei dumneavoastră, vă provocaţi adversarii ca şi cum locul 
analizei dumneavoastră v-ar devansa şi v-ar constrînge. Scriitura 
dumneavoastră, pe de altă parte, caută să înfăţişeze ochilor cititorului 
raporturi ample şi abstracte. Sîntep de acord cu dramatizarea 
analizei dumneavoastră şi cu caracterul ei de fie pune? 

- Această carte nu are funcţie demonstrativă. Ea este ca 
preludiu, pentru a explora claviatura şi pentru a schiţa puţin temele şi 
a vedea în ce fel vor reacţiona oamenii, unde vor fi criticile, unde vor 
fi neînţelegerile, unde vor fi furiile: am scris acest prim volum pentru 
a le face pe celelalte într-o oarecare măsură permeabile la toate aceste 
reacţii. în ce priveşte problema ficţiunii, ea e pentru mine o problemă 

foarte importantă; îmi dau foarte bine seama că n-am scris niciodată 
decît ficţiuni. Nu vreau să spun totuşi că asta este în afara adevărului. 
Mi se pare că există posibilitatea de a face ficţiunea să lucreze în 
interiorul adevărului, de a determina efecte de adevăr cu un discurs 
ficţiune şi de a face în aşa fel încît discursul de adevăr să suscite, 
fabrice ceva care încă nu există, deci să “Acţioneze” (fictiormer ). Se 
“ficţionează” istoria pornind de la o realitate politică ce o face 
adevărată, se “ficţionează” o politică ce nu există încă, pornind de la 
un adevăr istoric. 

NU SEXULUI REGE 


- Aţi inaugurat cu “Voinţa de a cunoaşte” o istorie a 
sexualităţii care se anunţă monumentală. Ce înseamnă astăzi pentru 
dumneavoastră, Michel Foucault, o întreprindere de o asemenea 
amploare? 

- De o asemenea amploare? Nu, nu, de o asemenea modicitate 
mai degrabă. Eu nu vreau să fac cronica comportamentelor sexuale de- 
a lungul epocilor şi civilizaţiilor. Vreau să urmez un fir cu mult mai 
subtil: cel care, pe parcursul atîtor secole, a legat, în societăţile 
noastre, sexul şi cercetarea adevărului. 

- In ce sens anume? 

- Problema este în fond aceasta: cum se face că într-o societate 
ca a noastră, sexualitatea să nu fie doar cea care permite reproducerea 
speciei, familiei, indiviziilor? Nu numai ceva care produce plăcere şi 
bucurie? Cum se face ca ea să fi fost considerată loc privilegiat în care 
se descifrează, în care se spune adevărul nostru profund? Căci acesta 
este esenţialul: din creştinism, Occidentul nu a încetat să spună: “ 
Pentru a şti cine eşti, trebuie să şti ce e cu sexul tău”. Sexul a fost 
întotdeauna nucleul în care se leagă, în acelaşi timp cu devenirea 
speciei, adevărul nostru de subiect uman. 

Confesiunea, examenul de conştiinţă, o veritabilă insistenţă 
asupra secretelor şi a importanţei cărnii nu au fost numai un mijloc de 
a interzice sexul sau de a-1 alunga cît mai departe de conştiinţă, era o 
manieră de a plasa sexualitatea în centrul existenţei şi de a lega 
salvarea de stăpînirea mişcărilor ei obscure. în societăţile creştine, 
sexul a fost ceea ce a trebuit să fie examinat, supravegheat, mărturisit, 
transformat în discurs. 

- De unde teza paradoxală care susţine acest prim volum: 
departe de a face din ea tabu-ul lor, interdictul lor major, societăţile 
noastre n-au încetat să vorbească despre sexualitate, să o facă să 
vorbească... 

- S-ar putea voibi despre sexualitate foarte bine şi mult, însă 
numai pentru a o interzice. 

Dar am vrut să subliniez două lucruri importante. Mai întîi că 
punerea în lumină, expunerea sexualităţii nu s-a făcut numai în 
discursuri, ci în realitatea instituţiilor şi practicilor. 

Apoi că interdicţiile sînt numeroase şi puternice. Numai că ele 
fac parte dintr-o economie complexă în care se învecinează cu 
incitaţiile, manifestările, valorizările. întotdeauna se subliniază 
prohibiţiile. Aş vrea să schimb puţin decorul; să surprind în orice caz 
ansamblul dispozitivelor. 

Şi apoi, ştiţi prea bine că am fost considerat istoricul melancolic 
al interdicţiilor şi al puterii represive, unul care spune întotdeauna 
povestiri în doi termeni: nebunia şi izolarea ei, anomalia şi excluderea 
ei, delicvenţa şi întemniţarea ei. Or, problema mea a fost întotdeauna 
de partea altui termen: adevărul. în ce fel puterea care se exercită 
asupra nebuniei a produs discursul adevărat al psihiatriei? Acelaşi 
lucru pentru sexualitate: a redobîndi voinţa de cunoaştere în care 
puterea s-a exercitai asupra sexului. Nu vreau să fac sociologia istorică 
a unei interdicţii, ci istoria politică a unei produceri de adevăr. 

- O nouă revoluţie în conceptul de istorie? Zorii unei alte "noi 
istorii”? 

- Cu ani în urmă, istoricii erau foarte mîndri să descopere că 
puteau face nu numai istoria bătăliilor, a regilor şi a instituţiilor, ci şi 
aceea a economiei. Ială-i complet uluiţi, pentru că cei mai abili dintre 
ei i-au învăţat că se putea face şi istoria sentimentelor, a 
comportamentelor, a corpurilor. Ei vor înţelege de îndată că istoria 
Occidentului e indisociabilă de modul în care adevărul este produs şi 
îşi înscrie efectele. Acest mod de a gîndi se potriveşte bine fetelor. 

Trăim într-o societate care merge în mare parte “către adevăr”- 
vreau să spun care produce şi face să circule discursul avînd funcţie de 
adevăr, trecînd ca atare şi deţinind prin aceasta puteri specifice. 
Situarea discursurilor adevărate ( care, de altfel, se schimbă 
necontenit) este una dintre problemele fundamenatale ale 
Occidentului. Istoria “adevărului” - a puterii proprii discursurilor 
acceptate ca adevărate - rămîne în întregime de făcut 

Care sînt mecanismele pozitive care, producînd sexualitatea într- 
un fel sau altul, antrenează efecte de mizerie? 

în orice caz, ceea ce aş vrea să studiez, în ce mă priveşte, sînt 
toate aceste mecanisme care, în societatea noastră, invită, incită, 
constrâng să se vorbească despre sex. 

- Unii v-ar răspunde că, în ciuda acestei puneri în discurs, 
există de asemenea reprimarea, mizeria sexuală... 

- Da, obiecţia mi-a fost făcută. Aveţi dreptate: trăim cu toţii mai 
mult sau mai puţin într-o stare de mizerie sexuală. Cu toate acestea, e 
adevărat că nu se pune niciodată problema acestei stări de fapt în 
cartea mea... 

- De ce? Este o alegere deliberată? 

- Cînd voi aborda, în volumele următoare, stridiile concrete - în 
privinţa femeilor, copiilor, perverşilor - voi încerca să analizez 
formulele şi condiţiile acestei mizerii. Dar, pentru moment, e vorba de 
a stabili metoda Problema e dacă această mizerie trebuie să fie 
explicată negativ, printr-o interdicţie fundamentală, sau printr-o 
prohibiţie relativă la o situaţie economică (“Munciţi, nu faceţi 
dragoste”); sau dacă ea nu este efectul unor proceduri mult mai 
complexe şi mult mai pozitive. 

- Ce ar put ea însemna în acest caz o explicaţie "pozitivă"? 

- Voi face o comparaţie îndrăzneaţă. Ce a făcut Marx atunci 
cînd, în analiza capitalului, a întîhîit problema mizeriei muncitoreşti? 
A refuzat explicaţia obişnuită, care făcea din această mizerie efectul 
unei rarităţi naturale sau al unui furt pus la cale. Şi el a spus în esenţă: 
dat fiind ceea ce este, în legile sale fundamentale, producţia capitalistă 
nu putea să nu producă mizerie. Capitalismul nu a avut drept raţiune 
de a fi să înfometeze muncitorii, dar nu putea să se dezvolte fără să-i 
înfometeze. Marx a substituit analiza producţiei denunţării furtului. 

Mutatis mutandis, cam asta am vrut să fac. Nu e vorba de a nega 
mizeria sexuală, dar nici de a o explica negativ printr-o reprimare, 
întreaga problemă e de a sesiza care ânt mecanismele pozitive care, 
producînd sexualitatea într-un fel sau altul, antrenează efecte de 
mizerie. 

Un exemplu pe care îl voi trata într-un vitor volum: la începutul 
secolului al XVTH-lea, se acordă brusc o importanţă enormă 
masturbării infantile, persecutată peste tot ca o epidemie bruscă, 
teribilă, susceptibilă să compromită întreaga specie umană. 

Trebuie oare să admitem că masturbarea copiilor devenise brusc 
inacceptabilă pentru o societate capitalistă în curs de dezvoltare? E 
ipoteza anumitor discipoli recenţi ai lui Reich. Nu mi se pare deloc 
satisfăcătoare. 

în schimb, ceea ce era important în acea vreme era reorganizarea 
raporturilor între copii şi adulţi, părinţi, educatori, era o intensificare a 
raporturilor intra-familiale, copilăria devenită o miză comună pentru 

părinţi, instituţii educative, instanţe de igienă publică, era copilăria ca 
pepinieră pentru populaţiile ce urmau să vină. La intersecţia corpului 
şi a sufletului, a sănătăţii şi a moralei, a educaţiei şi instruirii, sexul 
copiilor a devenit o ţintă şi un instrument de putere în acelaşi timp. S-a 
constituit o sexualitate a copiilor specifică, precară, periculoasă, de 
supravegheat constant. 

De aici o mizerie sexuală a copilăriei şi a adolescenţei de care 
generaţiile noastre nu au fost încă eliberate, dar scopul urmărit nu era 
această mizerie; obiectivul nu era de a o interzice. Era de a constitui, 
prin intermediul sexualităţii infantile, devenită brusc importantă şi 
misterioasă, o reţea de putere asupra copilăriei. 

-Această idee că mizeria sexuală vine din reprimare, că, pentru 
a fi fericifi, trebuie să ne eliberăm sexualităfile este în fond a 
sexologilor, a doctorilor şi a poliţiştilor sexului... 

- Da, şi este motivul pentru care ei ne întind o capcană 
redutabilă. Aproape că ne spun: “Aveţi o sexualitate, această 
sexualitate e în acelaşi timp frustrată şi mută, interdicţii ipocrite o 
reprimă. Atunci, veniţi la noi, spuneţi-ne, arătaţi-ne toate acestea, 
încredinţaţi-ne secretele voastre nefericite...” 

Acest tip de discurs este, în definitiv, un formidabil instrument 
de control şi de putere. El se serveşte, ca întotdeauna, de ceea ce spun 
oamenii, de ceea ce resimt ei, de ceea ce speră. El exploatează tentaţia 
lor de a crede că e suficient, pentru a fi fericit, să depăşeşti pragul 
discursului şi să ridici cîteva interdicţii. Şi, în fond, ajunge să reducă şi 
să cadrileze mişcările de revoltă şi eliberare... 

- De unde, presupun, neînţelegerea anumitor comentatori: 
“După Foucault, reprimarea e totuna cu eliberarea sexului .. ” Sau şi 
mai mult: "Mişcarea pentru libertatea avortului şi a contracepfiei şi 
Lăsa ţi ă să trăiască reprezintă în fond acelaşi discurs .. " 

- Da! Asupra acestui punct trebuie să clarificăm de îndată 
lucrurile. M-au făcut să spun efectiv că între limbajul cenzurii şi cel al 
contra-cenzurii, între discursul părinţilor - pudoare şi cel al eliberării 
sexului nu există diferenţă reală. S-a pretins că le punem în acelaşi sac 
pentru a le îneca asemeni unor pisicuţe. Radical fals: nu asta am vrut 
să spun. De altfel, important este că nu am spus asta deloc. 

-Recunoaşteţi totuşi că există elemente, enunţuri comune... 

- însă un lucru este enunţul, un altul discursul. Există elemente 
tactice comune şi strategii adverse. 

-De exemplu? 

- Cred că mişcările zise de “eliberare sexuală” trebuie înţelese 

ca mişcări de afirmare, plecînd de la sexualitate. Asta înseamnă două 
lucruri: există mişcări care pornesc de la sexualitate, de la dispozitivul 
de sexualitate în care sîntem prinşi, care îl fac să funcţioneze pînă la 
limită; dar, în acelaşi timp, ele se deplasează prin raportare la el, se 
eliberează de el şi îl depăşesc. 

-Cuceseamănă aceste depăşiri? 

- Luaţi cazul homosexualităţii. Către anii 1870 psihiatrii au 
început să-i facă o analiză medicală: punct de plecare, cu siguranţă, 
pentru o serie întreagă de noi intervenţii şi controale. 

începem fie să internăm homosexualii în azile, fie să încercăm 
să-i îngrijim. Ei erau percepuţi altădată ca libertini şi cîteodată ca 
delicvenţi (de aici condamnări care puteau fi foarte severe - arderea 
cîteodată, chiar şi în secolul al XVIII-lea - dar care erau, prin forţa 
împrejurărilor, rare). De acum înainte, ei vor fi percepuţi într-o 
înrudire globală cu nebunii, ca bolnavi de instinct sexual. însă, 
considerind literalmente astfel de discursuri şi, prin aceasta, ocolindu- 
le, vedem apărînd răspunsuri sub formă de sfidare: fie, sîntem ceea ce 
spuneţi, prin natură, boală sau perversiune, cum doriţi. Ei bine, dacă 
sîntem, să fim şi dacă vreţi să ştiţi ce sîntem o să vă spunem noi înşine 
mai bine decît voi. O întreagă literatură a homosexualităţii, foarte 
diferită de povestirile libertine apărute la sfîrşitul secolului al XlX-lea: 
gîndiţi-vă la Wilde sau la Gide. Este întoarcerea strategică a aceleiaşi 
voinţe de adevăr. 

- E ceea ce se întîmplă de fapt cu toate minorităţile, femeile, 
tinerii, negrii americani... 

- Da, bineînţeles. S-a încercat multă vreme identificarea 
femeilor cu sexualitatea lor, “Nu sînteţi altceva decît sexul vostru,” li 
se spunea de secole. Şi acest sex, adăugau doctorii, este fragil, aproape 
întotdeauna bolnav şi întotdeauna aducător de boală “Sînteţi boala 
bărbatului”. Şi această mişcare foarte veche s-a acutizat către secolul 
al XVIII-lea, ajungînd la o patologizare a femeii: corpul femeii devine 
obiect medical prin excelenţă Voi încerca mai tîrziu să fac istoria 
acestei imense “ginecologii” în sensul larg al termenului. 

însă mişcările feministe au acceptat provocarea. Sîntem noi sex 
prin natură? Ei bine, om fi, dar în singularitatea şi specificitatea sa 
ireductibilă Să tragem de aici consecinţele şi să reinventăm propriul 
nostru mod de existenţă, politic, economic, cultural... întotdeauna 
aceeaşi mişcare: a pleca de la această sexualitate în care se doreşte 
colonizarea lor şi a o traversa pentru a merge spre alte afirmaţii. 

- Această strategie pe care o descriep, această strategie cu 

dublă bătaie, este încă în sens clasic o strategie de eliberare? Sau nu 
ar trebui să spunem, mai degrabă, că a elibera sexul înseamnă de 
acum înainte a-l urî şi a-l depăşi? 

- Astăzi se conturează o mişcare care îmi pare să urce din nou 
panta acelui slogan: “mereu mai mult sex”, “mereu mai mult adevăr în 
sex”, căreia i-am fost sortiţi de secole: e vorba, eu nu spun de a 
redescoperi, ci pur şi simplu de a fabrica alte forme de plăcere, de 
relaţii, de coexistenţe, de legături, de iubiri, de intensităţi. Am 
impresia că percep în prezent un murmur “anti-sexo” (nu sînt un 
profet, cel mult un diagnostician), ca şi cum s-ar face un efort de 
profunzime pentru a zdruncina această mare “sexografie” care ne face 
să descifrăm sexul ca pe un secret universal. 

- Semne pentru acest diagnostic? 

- Doar o anecdotă. Un tînăr scriitor, Hervă Guibert, a scris 
poveşti pentru copii: nici un editor nu a avut nevoie de ele. El scrie un 
alt text, de altfel foarte remarcabil şi cu o înfăţişare foarte “sexo”. Era 
condiţia pentru a se face ascultat şi publicat. Iată-1 deci publicat (e 
vorba de La Mort propagande *). Citiţi-o; mi se pare că e contrariul 
acestei scriituri sexografice care a făcut legea pornografiei şi câteodată 
a literaturii bune: a merge progresiv pînă la a rosti ceea ce este cel mai 
dezgustător în sex. Herve Guibert surprinde din capul locului lucrul 
cel mai rău şi extrem - “Vreţi să vorbim despre asta, ei bine,' să-i dăm 
drumul şi veţi auzi mai mult decît aţi auzit vreodată” - şi cu materialul 
infam, el constuieşte corpuri, iluzii, castele, fuziuni, mîngîieri, rase, 
beţii; toată greutatea sexului s-a volatilizat. Dar nu e aici decît un 
exemplu al provocării “anti-sexo”, căreia i s-ar putea găsi multe alte 
semne. E poate sfîrşitul acestui deşert sumbru al sexualităţii, sfârşitul 
monarhiei sexului. 

- Cu condiţia ca noi să nu fim sortiţi sexului ca unei fatalităţi. Şi 
asta din copilărie, cum se spune ... 

- întocmai, priviţi ce se întîmplă cu copiii. Se spune: viaţa copiilor 
înseamnă viaţa lor sexuală. De la biberon la pubertate nu e vorba decât de 
asta. Dincolo de dorinţa de a învăţa să citeşti sau de gustul pentru benzile 
desenate se află încă şi întotdeauna sexualitatea. Ei bine, sînteţi sigur că 
acest tip de discurs'este efectiv eliberator? Sînteţi sigur că nu izolează 
copiii într-un fel de insularitate sexuală? Şi dacă i-ar durea în cot, după 
toate acestea? Dacă libertatea de a nu fi adult ar consta numai în a nu fi 


* H. Guibert, La Mort propagande , Paris, Regine Deforges, 1977 

supus legii, principiului, locului comun, aiît de agasant pînă la urmă, al 
sexualităţii? Dacă ar putea exista raporturi polimorfe cu lucrurile, cu 
oamenii, cu corpurile, nu ar fi oare aceasta copilăria? Pentru a se linişti, 
adulţii numesc acest po limorfism perversitate, colorîndu-1 astfel cu nuanţa 
monotonă a propriului lor sex. 

— E oare copilul oprimat chiar de către cei care pretind că îl 
vindecă? 

- Citiţi cartea lui Scherer şi Hocquenghem**: conform acesteia, 
copilul are un regim de plăcere pentru care grila “sexo” constituie o 
adevărată închisoare. 

- Este un paradox? 

- Asta decurge din ideea că sexualitatea nu e în mod 
fundamental cea de care se teme puterea; dar că ea e fără îndoială 
chiar mai mult, aceea prin care se exercită puterea. 

- Vedeţi totuşi statele autoritare: se poate spune că aici puterea 
se exercită nu împotriva, ci prin intermediul sexualităţii? 

-Două fapte recente, aparent contradictorii. Acum vreo 18 luni. 
China a început o campanie împotriva masturbării copiilor, exact în 
stilul celei pe care o cunoscuse secolul al XVIII-lea european (asta te 
împiedică să munceşti, asta te face surd, asta face ca specia să se 
degenereze...). în schimb, înainte de sfirşitul anului, U.R.S.S. va 
găzdui pentru prima dată un congres al psihanaliştilor (trebuie să-i 
primească cîtă vreme ea nu are). Liberalizare? Dezgheţ al 
inconştientului? Primăvară a libidoului sovietic împotriva 
îmburghezirii morale a chinezilor? 

In stupidităţile bătrinicioase ale Pekin-ului şi noile curiozităţi ale 
sovieticilor eu văd în special dubla recunoaştere a faptului că, 
formulată sau prohibită, spusă sau interzisă, sexualitatea e un centru 
peste care nici un sistem modem de putere nu poate să treacă. Să ne 
temem, să ne temem de socialismul cu faţă sexuală. 

—Altfel spus, puterea nu mai e neapărat cea care cenzurează şi 
izolează? 

- De o manieră generală, aş spune că interdicţia, refuzul, 
prohibiţia, departe de a fi formele esenţiale ale puterii, nu sînt decît 
limitele acesteia, formele fruste sau extreme. înainte de toate, relaţiile 
de putere sînt productive. 


**R. Scherer şi G. Hocquenghem, “Co-ire. Album systâmatique de renfance”, 
Recherches (revistă a C.E.R.F.I.), nr. 22, mai 1976. 

- Este o idee nouă faţă de cărţile dumneavoastră anterioare. 

- Dacă aş vrea să pozez şi să fac paradă într-o coerenţă puţin 
fictivă, v-aş spune că asta a fost întotdeauna problema mea: efecte de 
putere şi producere de adevăr. Nu m-am simţit niciodată în largul meu 
în faţa acestei noţiuni de ideologie care a fost atît de folosită în ultimii 
ani. S-au servit de ea pentru a explica greşelile, iluziile, reprezentările- 
ecran, pe scurt, tot ceea ce împiedică formarea discursurilor adevărate. 
S-au servit de asemenea de ea pentru a arăta legătura dintre ceea ce se 
întîmplă în mintea oamenilor şi locul lor în raporturile de producţie. în 
mare, economia non-adevărului. Problema mea e politica adevărului. 
Mi-a trebuit mult timp să-mi dau seama de asta. 

- De ce? 

- Din mai multe motive. Mai întîi, pentru că puterea în Occident 
e cea care se arată cel mai mult, deci cea care se ascunde cel mai bine: 
ceea ce se numeşte “viaţă politică”, începînd cu secolul al XLX-lea, 
este (oarecum ca şi Curtea în epoca monarhică) modul în care puterea 
se afişează. Ea nu funcţionează nici aici, nici în acest mod. Relaţiile de 
putere se află probabil printre lucrurile cele mai ascunse în corpul 
social. 

Pe de altă parte, începînd cu secolul al XlX-lea, critica societăţii 
s-a făcut, în esenţă, plecînd de la caracterul efectiv determinant al 
economiei. Sfîntă reducere a “politicului”, cu siguranţă, dar de 
asemenea tendinţă de a neglija relaţiile de putere elementare care pot 
fi constitutive pentru raporturile economice. 

Al treilea motiv: o tendinţă care este comună instituţiilor, 
partidelor, unui întreg curent al gîndirii şi acţiunii revoluţionare şi care 
constă în a nu vedea puterea decît în forma şi aparatele statului. 

Fapt ce conduce, cînd te întorci către indivizi, la a nu mai găsi 
puterea decît în capetele lor (sub formă de reprezentare, de acceptare 
şi interiormre). 

-Şi ce aţi vrut să faceţi în faţa acestui fapt? 

-Paku lucruri: să caut ceea ce poate fi cel mai ascuns în relaţiile 
de putere; să surprind aceste relaţii pînă în infrastructurile economice; 
să le urmăresc în formele lor nu numai statale ci şi infra-statale şi 
para-statale; să le regăsesc în jocul lor material. 

-Cînd ap început să faceţi acest gen de analiză? 

- Dacă doriţi o referinţă livrescă, este în A supraveghea şi a 
pedepsi. Mi-ar fi plăcut mai mult să spun că pornind de la o serie de 
evenimente şi experienţe, care s-au putut face din 1968 în privinţa 
psihiatriei, a delincvenţei, a şcolarităţii. Dar eu cred că înseşi aceste 

evenimente nu ar fi putut niciodată să-şi dobîndească sensul şi 
intensitatea, dacă nu ar fi avut în spatele lor aceste două umbre 
gigantice care au fost fascismul şi, stalinismul. Dacă mizeria 
muncitorească - această sub-existenţă - a făcut ca gîndirea politică a 
secolului al XlX-lea să graviteze în juml economiei, fascismul şi 
stalinismul - aceste supra-puteri - induc neliniştea politică a 
societăţilor noastre actuale. 

De aici, două probleme: cum funcţionează puterea? Ajunge oare 
ca ea să interzică viguros pentru a funcţiona cu adevărat? Şi apoi: ea 
se prăbuşeşte întotdeauna de sus în jos şi din centru către periferie? 

- De fapt, am văzut în Voinţa de a cunoaşte această deplasare, 
această alunecare esenţială: că de această dată rupeţi în mod clar cu 
un naturalism difuz care obseda cărţile dumneavoastră precedente... 

- Ceea ce dumneavoastră numiţi “naturalism” cred că 
desemnează două lucruri. O anumită teorie, ideea că dincolo de putere, 
de violenţele şi artificiile sale, trebuie să regăsim lucrurile însele în 
vivacitatea lor primitivă: în spatele zidurilor azilului, spontaneitatea 
nebuniei; prin sistemul penal, febra generoasă a delicvenţei; sub 
interdicţia sexuală, prospeţimea dorinţei Şi, de asemenea, o anumită 
opţiune estetico-morală: puterea înseamnă răutate, diformitate, sărăcie, 
sterilitate, monotonie, moarte; şi cel asupra căruia se exercită puterea 
este bun şi bogat. 

- Da. Tema comună, în cele din urmă, vulgatei marxiste şi 
neostîngismului: "Subpavaj,plaja". 

- Dacă vreţi. Există momente în care aceste simplificări sînt 
necesare. Pentru a schimba din cînd în cînd decorul şi pentru a trece 
de la pro la contra, un asemenea dualism este provizoriu util. 

Şi apoi vine vremea deciziei, momentul cugetării şi al 
reechilibrării? 

- Dimpotrivă. Trebuie să vină momentul noii mişcări şi al noii 
deplasări. Căci aceste răsturnări de la pro la contra se blochează 
repede, neputînd face altceva decît să se repete şi formînd ceea ce 
Jacques Ranciere numeşte “doxa stîngistă”. De îndată ce se repetă la 
nesfîrşit acelaşi refren al cîntecului antirepresiv, lucrurile râmîn pe loc 
şi oricine poate cînta aceeaşi arie, fără să i se acorde atenţie. Această 
răsturnare a valorilor şi a adevărurilor, despre care vorbeam adineauri, 
a fost importantă în măsura în care nu se rezumă la simple declamaţii 
(Trăiască nebunia!. Trăiască delicvenţa!, Trăiască sexul!), ci permite 
noi strategii. Vedeţi, ceea ce mă deranjează adesea astăzi - la limită, 
ceea ce mă doare - este faptul că toată această muncă depusă de 15 ani 

încoace, deseori în dificultate şi cîteodată în singurătate, nu mai 
funcţionează pentru unii decît ca semn de apartenenţă: a fi de “partea 
cea bună”, de partea nebuniei, a copiilor, a delicvenţei, a sexului. 

- Nu există parte bună? 

- Trebuie să se treacă de partea cealaltă - de partea cea 
bună -, dar pentru a se încerca desprinderea de aceste mecanisme 
care fac să apară două părţi, pentru a dizolva falsa unitate, natura 
iluzorie a acestei alte părp pe care am ales-o. Aici începe adevărata 
muncă, aceea a istoricului prezentului. 

- De mai multe ori deja v-aţi caracterizat ca istoric. Ce 
înseamnă asta? De ce istoric şi nu filosof? 

- Sub o formă la fel de naivă ca un basm pentru copii, voi spune 
că problema filosofiei a fost mult timp asta: “în această lume în care 
totul piere, ce nu trece? Ce sîntem noi, cei care trebuie să murim, spre 
deosebire de ceea ce nu trece?” Mi se pare că, din secolul al XlX-lea, 
filosofia nu a încetat să se apropie de întrebarea: “Ce se întîmplă 
actualmente şi ce sîntem noi, cei care nu sîntem nimic altceva şi nimic 
mai mult decît ceea ce se întîmplă acum?” Problema filosofiei este 
problema acestui prezent care sîntem noi înşine. Iată de ce, astăzi, 
filosofia este în întregime politică şi istorică. E politica imanentă 
istoriei, e istoria indispensabilă politicii. 

-Nu cumva asistăm astăzi şi la o întoarcere la cea mai clasică, 
la cea mai metafizică dintre filosofii? 

- Eu nu cred în nici o formă de întoarcere. Aş spune numai atît şi 
puţin în joacă. Gîndirea primelor secole creştine avusese de răspuns la 
întrebarea: “Ce se întîmplă acum? Ce este acest timp care este al 
nostru? în ce fel şi rînd se va produce oare revenirea lui Dumnezeu, 
care ne-a fost promisă? Ce să facem cu acest timp care e cam în plus? 
Şi ce sîntem noi, cei care sîntem această trecere?” Am putea spune că 
pe acest versant al istoriei în care revoluţia trebuie să revină şi nu a 
venit încă, noi punem aceeaşi întrebare: “Cine sîntem noi, cei care 
sîntem în plus, în acest timp în care nu se întîmplă ceea ce ar trebui să 
se întîmple?” Toată gîndirea modernă şi întreaga politică au fost 
dominate de problema revoluţiei. 

-In ce vă priveşte, continuap să punep şi să meditaţi la această 
problemă a revolupei? Rămîne ea în ochii dumneavoastră problema 
prin excelenţă? 

- Dacă politica există din secolul al XlX-lea e pentru că 
Revoluţia a existat Aceasta din urmă nu e o specie, o regiune a 
politicii. întotdeauna politica e cea care se situează în funcţie de 

Revoluţie. Cînd Napoleon spunea; “Foima modernă a destinului este 
politica”, nu făcea decît să tragă consecinţele acestui adevăr, căci el 
venea după Revoluţie şi înaintea revenirii posibile a alteia. Revenirea 
revoluţiei, iată problema noastră. E sigur că fără ea problema 
stalinismului nu ar fi decît o problemă de şcoală - simplă problemă de 
organizare a societăţilor sau a validităţii schemei marxiste. însă în 
stalinism e vorba de un cu totul alt lucru. Ştiţi bine; dorinţa însăşi de 
revoluţie constituie astăzi o problemă... 

- Doriţi revoluţia? Doriţi ceva care depăşeşte simpla datorie 
etică de a lupta aici şi acum alături de unul sau altul, nebuni şi 
prizonieri, oprimaţi şi mizerabili? 

- Nu pot răspunde. Dar cred că, dacă vreţi, a face politică altfel 
decît politicistă înseamnă a încerca să ştii cu cea mai mare sinceritate 
posibilă dacă revoluţia e dezirabilă. înseamnă a explora acest muşuroi 
teribil în care politica riscă să se răstoarne. 

- Dacă revoluţia nu ar mai fi dezirabilă, politica ar rămîne oare 
ceea ce spuneţi? 

- Nu, nu cred. Ar trebui să inventăm alta şi ceva care i s-ar 
substitui. Trăim probabil sfirşitul politicii. Căci, dacă e adevărat că 
politica e un cîmp care a fost deschis prin existenţa revoluţiei şi dacă 
problema revoluţiei nu se mai poate pune în aceşti termeni, atunci 
politica riscă să dispară. 

- Să revenim la politica dumneavoastră, cea pe care ap 
consemnat-o în Voinţa de a cunoaşte. Spunep acolo: ” Unde există 
putere, există rezistenţăNu reactivap astfel această natură de care 
adineauri doreap să vă dispensati? 

- Nu cred, căci această rezistenţă de care vorbesc nu e o 
substanţă. Ea nu este anterioară puterii căreia i se opune. îi este 
coextensivă şi absolut contemporană. 

- Imaginea inversată a puterii? Asta ar însemna acelaşi lucru. 
Pavajul dedesubtul plajei, întotdeauna... 

- Nu este numai asta. Căci, dacă n-ar fi decît asta, n-ar fi 
rezistat. Pentru a rezista, trebuie ca ea să fie întocmai puterii. La fel de 
inventivă, la fel de mobilă, la fel de productivă ca şi ea Să se 
organizeze, să se coaguleze şi să se consolideze asemeni ei. Să vină de 
jos şi să se distribuie strategic ca şi ea. 

- “Unde există putere, există rezistenţă " e aproape o tautologie, 
prin urmare... 

- Absolut. Nu opun o substanţă a rezistenţei unei substanţe a 
puterii. Eu spun doar că din moment ce există un raport de putere, 

există o posibilitate de rezistentă. Niciodată puterea nu ne-a întins 
curse: îi putem întotdeauna modifica influenta, în condiţii determinate 
şi după o strategie precisă. 

- Putere şi rezistenţă... Tactică şi strategie... De ce acest fond de 
metafore războinice? Credeţi că puterea e de gîndit de acum înainte 
sub forma războiului? 

- Pentru moment, nu ştiu chiar nimic despre asta. Un lucru îmi 
pare sigur: faptul că, pentru a analiza raporturile de putere, noi nu 
dispunem în clipa de faţă decît de două modele: cel pe care ni-1 
propune dreptul (puterea ca lege, interdicţie, instituţie) şi modelul 
războinic sau strategic în termeni de raporturi de forţe. Primul a fost 
foarte folosit şi cred că şi-a demonstrat caracterul inadecvat: se ştie 
bine că dreptul nu descrie puterea. Ştiu că se vorbeşte mult şi despre 
celălalt model. Dar se rămîne la cuvinte: se folosesc noţiuni gata 
făcute sau metafore (“războiul tuturor împotriva tuturor”, “lupta 
pentru viaţă”) sau mai mult scheme formale (strategiile sînt foarte la 
modă la anumiţi sociologi sau economişti, mai ales americani). Cred 
că ar trebui să încercăm să fixăm puţin această analiză a raporturilor 
de forţe. 

- Această concepţie războinică a raporturilor de putere există 
deja la marxişti? 

- Ceea ce mă uimeşte în analizele marxiste este faptul că 
întotdeauna e vorba despre lupta de clasă, dar că, în această expresie, i 
se acordă mai puţină atenţie cuvîntului “luptă”. Aici trebuie încă să 
mai nuanţăm. Cei mai mari marxişti (începînd cu Marx) au insistat 
îndelung asupra problemelor militare (armata ca aparat de stat, revoltă 
armată, război revoluţionar). însă cînd vorbesc despre lupta de clasă 
ca resort general al istoriei, ei se preocupă mai ales de a şti ce este 
clasa, unde se situează, pe cine cuprinde, niciodată de ce este în mod 
concret lupta Cu o rezervă, de altfel: nu textele teoretice, ci acelea 
istorice ale lui Marx însuşi sînt mult mai subtile. 

- Cartea dumneavoastră poate să satisfacă această lacună? 

- Nu am această pretenţie. în general, eu cred că intelectualii - 
dacă această categorie există sau dacă ea trebuie să existe încă, ceea ce 
nu este sigur, ceea ce nu este poate de dorit - renunţă la vechea lor 
funcţie profetică. Şi prin asta nu mă gîndesc la pretenţia lor de a spune 
ce se va întîmpla, ci la funcţia de legislator la care au aspirat multă 
vreme: “Iată ce trebuie făcut, iată ce e bine, urmaţi-mă. în agitaţia în 
care vă aflaţi cu toţii, iată punctul fix unde mă aflu eu”. înţeleptul 
grec, profetul evreu şi legislatorul roman sînt întotdeauna modele care 

îi obsedează pe cei care fac astăzi carieră din a vorbi şi a scrie. Visez 
la intelectualul ce distruge evidenţele şi universalităţile, care reperează 
şi indică în inerţiile şi constringerile prezentului punctele de 
slăbiciune, deschiderile, liniile de forţă, cel care se mişcă necontenit, 
nu ştie precis unde va fi, nici ce va gîndi mîine, căci e prea atent la 
prezent; cel care contribuie, pe unde trece, la punerea problemei de a 
şti dacă revoluţia merită efortul şi căreia (vreau să spun cărei soluţii şi 
cărei osteneli), ştiut fiind că pot să vă răspundă la'această problemă 
numai cei care acceptă să-şi rişte viaţa pentru a o face. In ce priveşte 
întrebările de clasificare sau de program care ni se pun: “Sînteţi 
marxist?”, “Ce aţi face dacă aţi deţine puterea?”, “Care vă sînl aliaţii 
şi apartenenţele?”, sînt întrebări cu adevărat secundare faţă de cea pe 
care tocmai am indicat-o: căci ea este întrebarea de azi. 

DESPRE PRIETENIE CA MOD DE 


VIATĂ 

* 


- Aveţi cincizeci de ani. Sinteţi cititor al revistei, care există de 
doi ani. Ansamblul discursurilor sale înseamnă pentru dumneavoastră 
un lucru pozitiv? 

- Faptul că revista există reprezintă un lucru pozitiv şi important. 
Ceea ce aş putea pretinde revistei dumneavoastră este ca, citind-o, să 
nu fie nevoie să-mi pun problema vîrstei. însă lectura mă obligă să mi- 
o pun; şi nu am fost foarte mulţumit de maniera în care am fost 
determinat să o fac. Pur şi simplu nu mă regăseam. 

- Probabil e problema categorieide vîrstă a celor care 
colaborează la revistă şi a celor care o citesc: majoritatea între 
douăzeci şi cinci şi treizeci şi cinci de ani. 

- Bineînţeles. Cu cît este scrisă mai mult de către tineri, cu atît îi 
priveşte mai mult. Dar problema nu e aceea de a face loc unei 
categorii de vîrstă alături de o alta, ci de a şti ce putem face relativ la 
chestiunea cvasi-identificării homosexualităţii şi a iubirii între tineri. 

Alt lucru de care trebuie să ne ferim este tendinţa de a reduce 
problema homosexualităţii la întrebarea “Cine sînt eu? Care e secretul 
dorinţei mele7\ Poate ar fi mai bine să ne întrebăm ‘Ce fel de relaţii pot 
fi stabilite, inventate, multiplicate şi modulate prin intermediul 
homosexualităţii 7’ Problema nu este de a descoperi în sine adevărul 
sexului, ci mai degrabă de a te servi de propria sexualitate, pentru a stabili 
o multiplicitate de relaţii. Acesta este, fără îndoială, adevăratul motiv 
pentru care homosexualitatea nu este o formă de dorinţă, ci mai degrabă 
ceva deziiabil. Trebuie să neîndîrjim să devenim homosexuali şi să nu ne 
încăpăţînăm să recunoaştem că sîntem. Dezvoltările problemei 
homosexualităţii tind către problema prieteniei. 

- Gîndeaţi în felul acesta şi la douăzeci de ani sau l-aţi 
descoperit pe parcursul anilor? 

- Din cîte îmi amintesc, dorinţa de băieţi însemna dorinţa de 
relaţii cu băieţii. Asta a fost întotde auna pentru mine un lucru 
important. Nu neapărat sub forma cuplului, ci ca problemă de 
existenţă: cum este posibil ca bărbaţii să fie împreună, să trăiască 
împreună, să-şi împartă timpul, hrana, camera, hobbv *»rile, 
necazurile, cunoştinţele, confidenţele? în ce constă a fi, între bx baţi, 
“intimi”, dincolo de relaţiile instituţionale, familiale, profesionale, de 
tovărăşie obligată? E o dorinţă, o nelinişte, o doridţă-nelinişte pe care 
o resimt mulţi oameni. 

- Se poate spune oare că raportul cu dorinţa şi cu plăcerea, cu 
rela ţia pe care poţi să o ai, depinde de vîrstă? 

- Da, foarte mult. Intre un bărbat şi o femeie mai tînără, 
instituţia facilitează diferenţele de vîrstă. Ea le acceptă şi le face să 
funcţioneze. Oare ce limbaj ar putea adopta doi bărbaţi de vîrste 
sensibil diferite pentru a comunica? Ei se află unul în faţa celuilalt 
dezarmaţi, fără cuvinte potrivite, fără nimic care să-i clarifice asupra 
sensului mişcării care îi apropie unul de celălalt. Ei trebuie să 
inventeze de la A la Z o relaţie încă nedefinită, care este prietenia: 
adică suma tuturor lucrurilor prin care îşi pot oferi unul altuia plăcere. 

Este una dintre concesiile pe care le facem celorlalţi, de a nu 
prezenta homosexualitatea decît sub forma unei plăceri imediate a doi 
tineri băieţi întîlnindu-se pe stradă, seducîndu-se din priviri, pipăindu- 
se pe fese şi punîndu-şi-o imediat după aceea. Avem aici o imagine 
curăţică a homosexualităţii, care îşi pierde orice posibilitate de 
nelinişte din două motive: ea răspunde unui canon cuminte al 
frumuseţii şi anulează tot ceea ce poate fi neliniştitor în afecţiune, 
tandreţe, prietenie, fidelitate, amiciţie, companie, pe care o societate 
întrucîtva bănuitoare nu le poate accepta fără a pune la îndoială faptul 
că s-ar forma alianţe, că s-ar înnoda linii de forţă neaşteptate. Cred că 
tocmai acest lucm face ca homosexualitatea să fie “tulburătoare”: 
modul de viaţă homosexual, mai degrabă decît actul sexual în sine. A 
imagina un act sexual neconform legii sau firii, nu asta îi îngrijorează 
pe oameni, ci faptul că indivizii încep să se iubească, iată problema. 
Instituţia este prinsă pe picior greşit; intensităţi afective o străbat, o 
susţin şi o perturbă în acelaşi timp. Uitaţi-vă la armată: aici dragostea 
între bărbaţi e fără încetare convocată şi blamată. Codurile 
instituţionale nu pot valida aceste relaţii de intensităţi multiple, de 
culori variabile, cu mişcări imperceptibile şi în forme schimbătoare. 
Aceste relaţii care scurtcircuitează şi introduc dragostea acolo unde ar 
trebui să existe lege, regulă sau obişnuinţă. 


485 



- Spuneaţi adineauri: "Decit să deplîngem plăcerile trecute, mai 
bine să ne interesăm de ce putem face noi înşine". Puteţi fi mai 
explicit? 

- Ascetismul ca renunţare la plăcere are o reputaţie proastă. Dar 
asceza este altceva: este efortul pe care-1 faci tu însuţi asupra ta pentru 
a te transforma sau pentru a face să apară acel sine, pe care din fericire 
nu îl atingi niciodată. Oare nu aceasta ar fi problema noastră de astăzi? 
Ascetismul a fost pus pe liber. Este de datoria noastră să avansăm 
către o asceză homosexuală care ne-ar determina să lucrăm mai mult 
asupra noastră înşine şi să inventăm, nu spun să descoperim, un mod 
de a fi încă improbabil. 

Să însemne asta că un băiat homosexual ar trebui să fie foarte 
prudent cu imagistica homosexuală şi să se preocupe de altceva? 

- Ceea ce ar trebui să ne preocupe, mi se pare, nu e atît să ne 
eliberăm de dorinţele noastre, cît să devenim noi înşine infinit mai 
susceptibili de plăceri. Trebuie să ne sustragem şi să-i sustragem şi pe 
alţii de la două fomuile gata făcute, a purei întîlniri sexuale şi a 
fuziunii amoroase a identităţilor. 

- Putem oare întrevedea premisele unor construcţii relaţionale 
puternice în Statele Unite, în orice caz în oraşele în care chestiunea 
mizeriei sexuale pare rezolvată? 

- Ceea ce îmi pare sigur este că în Statele Unite, chiar dacă 
fondul de mizerie sexuală persistă, interesul pentru prietenie a devenit 
foarte important: nu intri pur şi simplu în relaţie pentru a ajunge la 
consumul sexual, lucm foarte uşor de altfel, ci oamenii se polarizează 
către prietenie. Cum să ajungi prin practicile sexuale la un sistem 
relaţional? E oare cu putinţă să creăm un mod de viaţă homosexual? 

Noţiunea aceasta de mod de viaţă mi se pare importantă Oare nu ar 
trebui să introducem o diversificare, alta decît cea datorată claselor 
sociale, diferenţelor de profesie, nivelurilor culturale, o diversificare ce ar 
fi şi o formă de relaţie şi care ar fi chiar “modul de viaţă”. Un mod de 
viaţă poate fi împărtăşit de către indivizi de vîrstă statut şi activitate 
socială diferite. El poate favoriza apariţia unor relaţii intense care nu 
seamănă cu nici una dintre cele instituţionalizaie şi, cred că un mod de 
viaţă poate da naştere unei culturi şi unei etici. Cred că a fi gay nu 
înseamnă să te identifici cu trăsăturile psihologice şi cu măştile vizibile ale 
homosexualului, ci să cauţi să defineşti şi să dezvolţi un mod de viaţă. 

— Nu cumva e o mitologie să spui: “Iată-ne probabil în pragul 
unei socializări între fiinţe, socializare între clase, între vîrste, între 
naţiuni? ” 

- Intr-adevăr, există un mare mit: nu va mai fi nici o diferenţă 
între homosexualitate şi heterosexualitate. De altfel, cred că acesta 
este unul dintre motivele pentru care homosexualitatea creează 
probleme în ziua de azi. însă afirmaţia că a fi homosexual înseamnă a 
fi un bărbat şi a iubi un bărbat, această căutare a unui mod de viaţă 
merge împotriva acelei ideologii a mişcărilor de eliberare sexuală din 
anii şaizeci. Numai în acest sens “clonele” cu mustaţă capătă o 
semnificaţie. E o manieră de a răspunde: “Nu vă temeţi de nimic, cu 
cît vom deveni mai liberi, cu atît vom iubi mai puţin femeile, cu atît 
mai puţin ne vom topi în această polisexualitate în care nu mai există 
diferenţe între unii şi alţii”. Şi nu se poate vorbi nicidecum de ideea 
unei imense fuziuni comunitare. 

Homosexualitatea este o ocazie istorică de a redeschide 
virtualităţi relaţionale şi afective, nu atît prin calităţile intrinseci ale 
homosexualului, d pentru că poziţia oarecum “oblică” a acestuia şi 
liniile diagonale pe care le poate trasa în textura socială permit apariţia 
acestor posibilităţi. 

- Femeile vor putea obiecta: “Ce ar avea de cîştigat bărbaţii 
din relaţiile între ei spre deosebire de relaţiile posibile între un bărbat 
şi o femeie sau o relaţie între două femei? ” 

Tocmai a apărut în Statele Unite o carte despre prieteniile între 
femei’. Este foarte bine documentată, plecînd de la relaţiile de 
afecţiune şi de dragoste între femei. în prefaţă, autoarea susţine că a 
plecat de la ideea de a descoperi relaţiile homosexuale şi că şi-a dat 
seama nu numai că aceste relaţii nu erau tot timpul prezente, ci că nu 
era interesant de ştiut dacă putem numi aceasta homosexualitate sau 
nu. Şi că, lăsînd relaţia să se manifeste aşa cum a apărut în cuvinte şi 
gesturi, apăreau alte lucruri foarte importante: iubiri, afecţiuni intense, 
minunate, însorite sau, dimpotrivă, foarte triste, foarte sumbre. 
Această carte arată, de asemenea, în ce măsură corpul femeii a jucat 
un rol important şi care sînt contactele între corpurile feminine: o 
femeie o coafează pe alta, o ajută să se fardeze, să se îmbrace. 
Femeilor le era permis accesul la cotpul altor femei: să se ţină de talie, 
să se îmbrăţişeze. Corpul bărbatului îi era interzis bărbatului de o 
manieră mai drastică. în timp ce convieţuirea între femei era tolerată, 
numai în anumite perioade şi începînd cu secolul al XlX-lea, 


* L. Faderman, Surpassing the Love of Men, New York, William Morrow, 
1980. 

convieţuirea între bărbaţi nu numai că a fost tolerată, ci riguros 
obligatorie, exclusiv în timpul războaielor. De asemenea, în lagărele 
de prizonieri. Acolo erau soldaţi, ofiţeri ţineri, care au trăit împreună 
luni şi chiar ani de zile. în timpul primului război mondial, trăiau tot 
timpul înghesuiţi şi asta nu însemna nimic, cîtă vreme moartea îi 
pîndea, iar în cele din urmă devotamentul unuia faţă de altul, serviciul 
făcut erau sancţionate de un joc al vieţii şi al morţii. în afara cîtorva 
remarci despre camaraderie, despre fraternitatea de suflet, şi a cîtorva 
mărturii foarte fragmentare, ce ştim noi despre aceste tornade afective, 
despre aceste furtuni ale inimii resimţite în acele momente? Şi ne 
putem întreba cum a fost cu putinţă ca, în aceste războaie absurde, 
groteşti, în aceste masacre infernale, oamenii să reziste totuşi. Printr- 
un ţesut afectiv, fără îndoială. Nu vreau să spun că ei continuau să se 
lupte tocmai datorită faptului că erau îndrăgostiţi unii de alţii. Dar 
onoarea, curajul, sacrificiul, faptul de a nu-şi pierde rangul, de a ieşi 
din tranşee împreună cu prietenul său, în faţa prietenului, asta implica 
o intrigă afectivă foarte intensă. Asta nu înseamnă: “Ah, iată 
homosexualitatea!”. Detest acest gen de raţionament. Dar avem aici, 
fără îndoială, una dintre condiţiile, nu singura, care au condus la 
această viaţă infernală în care săptămîni la rînd indivizii bîjbîiau prin 
noroi, printre cadavre, prin excremente, crăpau de foame, scîrbiţi de 
toate acestea, dimineaţa înaintea asaltului. 

în concluzie, aş vrea să spun că ceva gîndit voluntar, precum e o 
publicaţie, ar trebui să facă posibilă o cultură homosexuală, adică să 
ofere mijloace pentru relaţii polimorfe, variate, individual modulate. 
Dar ideea unui program şi a unei propuneri este periculoasă. De îndată 
ce se prezintă un program, el face legea, interzice invenţia. Ar trebui 
să dispună de o inventivitate proprie unei situaţii ca a noastră şi acelei 
dorinţe pe care americanii o numesc coming out, adică a se manifesta. 
Programul trebuie să fie goL Trebuie să căutăm să arătăm în ce fel 
lucrurile au fost istoric contingente, pentru un motiv sau altul, 
inteligibil, dar nu necesar. Trebuie să facem ca inteligibilul să apară pe 
un fond de vacuitate, să negăm o necesitate şi să ne gîndim că ceea ce 
există este departe de a umple toate spaţiile posibile. Să înfruntăm fără 
înconjur întrebarea: de-a ce ne putem juca şi în ce fel am putea inventa 
un joc? 

Mulţumesc, Michel Foucault. 

SEXUALITATE ŞI SINGURĂTATE 


într-o lucrare publicată în 1840 şi consacrată tratamentului moral 
al nebuniei, un psihiatru francez, Leuret, prezintă modul în care l-a 
tratat pe unul dintre pacienţii săi - în care l-a tratat şi, firesc, cum 
puteţi să vă închipuiţi, vindecat*. într-o dimineaţă, Leuret îl conduce 
pe domnul A. în sala de duşuri şi îl pune să povestească în detaliu 
delirul său. “Dar toate acestea nu sînt decît nebunie, declară doctorul, 
îmi veţi promite că nu veţi mai crede în ele”. Pacientul ezită, apoi 
promite. “Nu e suficient, replică doctorul, mi-aţi făcut deja acest gen 
de promisiuni şi nu le-aţi respectat”. Deschide apoi robinetul de apă 
rece deasupra capului pacientului său. “Da, da, sînt nebun!”, strigă 
pacientul. Jetul de apă se opreşte, interogatoriul se reia. “Da, recunosc 
că sînt nebun”, repetă pacientul. “Dar, adaugă el, nu recunosc acest 
lucru decît pentru că mă obligaţi”. Un nou jet de apă rece. “Bine, bine, 
spune domnul A., recunosc. Sînt nebun şi totul nu a fost decît 
nebunie”.A obţine de la cineva care suferă de o boală mintală 
consimţămîntul că e nebun este o procedură foarte veche în 
terapeutica tradiţională. în lucrările din secolele al XVII-lea şi al 
XVIII-lea se regăsesc numeroase exemple a ce se pot numi terapii de 
adevăr. însă tehnica folosită de Leuret este cu totul diferită. Leuret nu 
încearcă să-şi convingă pacientul că ideile sale sînt false sau nesăbuite. 
Ceea ce se întîmplă în capul domnului A. îi este total indiferent lui 
Leuret. Ceea ce doctorul vrea să obţină e un act precis, o afirmaţie 
explicită: “Sînt nebun”. încă de acum aproximativ douăzeci de ani, 
cînd am citit pentru prima dată acest pasaj al lui Leuret, am păstrat în 
minte proiectul de a analiza forma şi istoria acestei practici 
neobişnuite. Leuret nu e mulţumit decît atunci cînd pacientul său 
declară: “Sînt nebun” sau ‘Totul nu e decît nebunie”. El se sprijină pe 


* F. Leuret, Du traitement moral de la folie , Paris, Bailliere, 1840, pp. 197- 
198. 

ipoteza potrivit căreia nebunia, ca realitate, dispare din momentul în 
care pacientul recunoaşte adevărul şi declară că e nebun. 

De fapt, avem aici inversul actului de limbaj performativ. 
Afirmaţia îi distruge subiectului vorbitor realitatea care a făcut ca 
această afirmaţie să fie adevărată. Pe ce concepţie a adevărului 
discursului şi a subiectivităţii se fondează oare această practică stranie 
şi totuşi atît de curentă? Pentru a-mi justifica interesul faţă de ceea ce 
pare să fie un subiect extrem de specializat, permiteţi-mi să mă întorc 
puţin în timp. înaintea celui de-al doilea război mondial, şi mai mult 
după război, întreaga filosofie a fost dominată de filosofia subiectului, 
în ţările Europei continentale şi în Franţa. Prin aceasta înţeleg că 
filosofia îşi dădea ca sarcină par excellence să fondeze întreaga 
cunoaştere şi principiul oricărei semnificaţii pe subiectul semnificant. 
Problema îşi datorează importanţa impactului pe care l-a avut Husserl, 
dar caracterul central al subiectului este legat de asemenea de un 
context instituţional, în măsura în care universitatea franceză nu a 
putut progresa decît în manieră carteziană, din moment ce filosofia a 
văzut lumina zilei o dată cu Descartes. Dar trebuie să ţinem cont şi de 
conjunctura politică. în faţa absurdităţii războaielor, în faţa constatării 
masacrelor şi a despotismului s-a evidenţiat ideea potrivit căreia 
subiectului individual îi revenea neîndoielnic sarcina de a da un sens 
opţiunilor sale existenţiale. O dată cu destinderea şi regresul de după 
război, importanţa care fusese acordată filosofiei subiectului nu a mai 
părut atît de evidentă. Anumite paradoxuri teoretice, ascunse pînă 
atunci, au ieşit la iveală şi nu a mai fost posibilă ocolirea lor. în mod 
paradoxal, această filosofie a conştiinţei nu reuşise să fondeze o 
filosofie a cunoaşterii şi mai cu seamă a cunoaşterii ştiinţifice. De 
altfel, ca filosofie a sensului, ea a eşuat în a lua în considerare 
mecanismele formatoare de semnificaţie şi structura sistemelor de 
sens. 

Cu luciditatea mult prea uşoară a faptului deja împlinit - ceea ce 
americanii numesc the monday-moming quarterback - voi spune că 
două căi puteau să conducă dincolo de această filosofie a subiectului. 
Prima era ttoria cunoaşterii obiective, înţeleasă ca analiză a sistemelor 
de semnificaţie, ca semiologie. Era calea pozitivismului logic. A doua 
era calea deschisă de o anumită şcoală de lingvistică, de psihanaliză şi 
antropologie - trei discipline care se regrupau sub denumirea de 


Termen din fotbalul american (nota traducătorului fiancez). 

“structuralism”. Nu acestea sînl căile pe care le-am urmat. Să-mi fie 
permis să declar o dată pentru totdeauna că nu sînt nici structuralist, 
nici - o mărturisesc cu toată tristeţea carş se cuvine - filosof analitic. 
Nimeni nu e perfect. Am încercat să caut o altă cale. Am încercat să 
ies din filosofia subiectului, făcînd genealogia subiectului modem pe 
care îl abordez ca realitate istorică şi culturală, ca pe ceva susceptibil 
să se transforme, ceea ce bineînţeles este important din punct de 
vedere politic. Sînt posibile două moduri de abordare, pornind de la 
acest proiect general. Una din modalităţile de a aborda subiectul în 
general constă în a examina construcţiile teoretice modeme. în acest 
sens am încercat să analizez teoriile subiectului ca fiinţă voibitoare, 
vie, muncitoare, în secolele al XVII-lea şi al XVIII-lea. însă putem 
aborda, de asemenea, problema subiectului intr-un mod mai practic, 
pornind de la studiul instituţiilor care au făcut din anumiţi subiecţi 
obiecte de cunoaştere şi dominare: azilurile, închisorile...Voiam să 
studiez formele de aprehensiune pe care subiectul şi le creează în 
raport cu el însuşi. Dar deoarece începusem cu al doilea tip de 
abordare, a trebuit să mă râzgîndesc în privinţa mai multor puncte. 
Permiteţi-mi să-mi fac, întrucîtva, autocritica. Dacă urmăm anumite 
sugestii ale lui Habennas, s-ar părea că putem distinge trei tipuri 
principale de tehnici: tehnicile care permit producerea, transformarea, 
manipularea lucrurilor; tehnicile care permit utilizarea sistemelor de 
semne; şi, în fine, tehnicile care permit determinarea conduitei 
indivizilor, impunerea anumitor finalităţi sau obiective. Avem deci 
tehnicile de producere, tehnicile de semnificare şi de comunicare şi 
tehnicile de dominare. Mi-am dat seama, puţin cîte puţin, că în toate 
societăţile există un alt tip de tehnici: cele care permit unor indivizi să 
efectueze, ei înşişi, un anumit număr de operaţii asupra corpului lor, a 
sufletului lor, a gîndurilor, a conduitelor lor, aşa încît să producă în ei 
o transformare, o modificare şi să atingă o anumită stare de 
perfecţiune, de fericire, de puritate, de putere supranaturală. Să numim 
aceste tehnici, tehnicile de sine. 

Dacă vrem să analizăm genealogia subiectului în civilizaţia 
occidentală, trebuie să ţinem cont nu numai de tehnicile de dominare, 
ci şi de tehnicile de sine. Trebuie să arătăm interacţiunea care se 
produce între cele două tipuri de tehnici. Am insistat probabil prea 
mult asupra tehnicilor de dominare, cînd studiam azilurile, închisorile 
etc. E adevărat că aceea ce numim “disciplină” e ceva care are o 
importanţă reală în acest tip de instituţii. Insă acesta nu e dedt un 
aspect al artei de a guverna oamenii în societăţile noastre. Studiind 

deja cîmpul puterii, luînd ca punct de plecare tehnicile de dominare, 
mi-ar plăcea să studiez, în cursul anilor următori, raporturile de putere 
pornind de la tehnicile de sine. Mi se pare că fiecare tehnică de sine 
presupune o serie de obligaţii de adevăr trebuie să descompunem 
adevărul, să fim luminaţi de adevăr, să spunem adevărul. Tot atîtea 
constrîngeri care sînt considerate importante fie pentru constituirea, 
fie pentru transformarea de sine. Ce se întimplă acum în societăţile 
noastre creştine cu adevărul ca datorie? După cum fiecare ştie, 
creştinismul este o confesiune. De aceea el aparţine unui tip de religii 
cu totul aparte: acelea care impun obligaţii de adevăr celor care le 
practică, ut creştinism aceste obligaţii sînt numeroase. De exemplu, 
există obligaţia de a considera drept adevărate un ansamblu de 
propoziţii care constituie dogma, obligaţia de a considera anumite 
cărţi ca sursă permanentă de adevăr şi de a accepta deciziile anumitor 
autorităţi în materie de adevăr. Dar creştinismul impune şi o altă 
formă de obligaţie de adevăr. Fiecare creştin trebuie să caute să afle 
cine este el însuşi, ce se întimplă înăuntrul său, greşelile pe care le-a 
putut face, tentaţiile cărora le este expus. în plus, fiecare trebuie să 
spună aceste lucruri celorlalţi şi în acest fel să mărturisească împotriva 
lui însuşi. 

Aceste două seturi de obligaţii - cele care privesc credinţa, 
cartea, dogma, şi cele care privesc şinele, sufletul, inima - Sînt legate. 
Un creştinare nevoie de lumina credinţei dacă vrea să afle cine e el. 
Şi, invers, nu se poate concepe ca el să aibă acces la adevăr, fără ca 
sufletul să fie purificat. Şi budistul trebuie să meargă spre lumină şi să 
descopere adevărul despre el. Dar raportul dintre cele două obligaţii 
este cu totul diferit în budism şi în creştinism. în budism, acelaşi tip de 
iluminare conduce individul să descopere cine e el şi ce este adevărul. 
Graţie acestei iluminări simultane a sinelui şi a adevărului, individul 
descoperă că şinele nu e decît o iluzie. Mi-ar plăcea să subliniez faptul 
că în creştinism nu este la fel: descoperirea de sine nu revelează şinele 
ca iluzie. Ga lasă locul unei sarcini care nu poate fi decît infinită. Două 
obiective definesc această sarcină. Este mai întîi datoria de a elibera 
spiritul de toate iluziile, tentaţiile şi seducţiile susceptibile să iasă aici 
la iveală ca şi datoria de a descoperi realitatea a caea ce se petrece în 
noi. După aceea trebuie trebuie să ne eliberăm de orice detaşare faţă 
de sine, nu pentru că şinele este o iluzie, ci pentru că e prea real. Cu cît 
descoperim adevărul despre noi, cu atît mai mult trebuie să renunţăm 
la noi înşine; şi cu cît vrem să renunţăm la noi înşine, cu atît mai mult 
ne e necesară scoaterea în evidenţă a realităţii noastre. Această spirală 

a formulării adevărului şi a renunţării la realitate se află în centrul 
tehnicilor de sine practicate de creştinism. 

Recent, profesorul Peter Brown mi-a declarat că, după părerea 
lui, sarcina noastră era de a înţelege cum se face că sexualitatea a 
devenit în culturile noastre creştine seismograful subiectivităţii 
noastre. E ceva misterios că, în această infinită spirală de adevăr şi de 
realitate a sinelui, sexualitatea are din primele secole ale epocii 
creştine o importanţă considerabilă care nu a încetât să crească. De ce 
există oare o legătură atît de fundamentală între sexualitate, 
subiectivitate şi obligaţia de adevăr? Asupra acestei probleme studiul 
meu îl întîlneşte pe cel al lui Richard Sennett. Punctul de plecare al 
seminarului nostru a fost un pasaj din sfîntul Franţois de Sales: “Vă 
voi povesti ceva despre onestitatea elefantului. Un elefant nu-şi 
schimbă niciodată femela şi o iubeşte tandru pe cea pe care a ales-o, 
cu care, totuşi, nu se împerechează dedt din trei în trei ani şi asta 
numai pentru cinci zile şi într-un mod atît de secret, încît el nu este 
văzut în acest act. Dar el este văzut totuşi în a şasea zi cînd, înainte de 
toate, merge drept la rîu, în care îşi spală tot corpul, fără să vrea cîtuşi 
de puţin să se întoarcă la turmă înainte de a se fi purificat. Nu sînt oare 
aceste tendinţe naturale, fmmoase şi cinstite, ale unui animal, cele prin 
care el îi învaţă pe cei căsătoriţi să nu se consacre prea mult plăcerilor 
simţurilor sau ale cărnii*?” Toată lumea va recunoaşte aici modelul 
comportamentului sexual decent. Monogamia, fidelitatea şi procrearea 
înfăţişează principalele sau poate singurele justificări ale actului 
sexual - un act care ramîne intrinsec impur, chiar şi în aceste condiţii. 
Cred că majoritatea dintre noi sînt înclinaţi să atribuie acest model fie 
creştinismului, fie societăţii creştine modeme, aşa cum s-a dezvoltat 
ea sub influenţa moralei capitaliste sau a moralei zise burgheze. însă, 
cînd am început să-l studiez, am fost uimit să văd că acest model se 
regăsea şi în literatura latină şi elenistică. Sînt aceleaşi idei, aceleaşi 
cuvinte şi cîteodată aceeaşi referire la elefant. Datorită faptului că 
filosofii păgîni din secolele care au precedat şi au urmat morţii lui 
Iisus au propus o etică sexuală care, chiar dacă parţial nouă, era totuşi 
foarte asemănătoare celei ce trece drept etica creştină. în seminarul 
nostru, am evidenţiat, de o manieră foarte convingătoare, că acest 
model filosofic de comportament sexual, modelul elefantului, nu era 


* Franţois de Sales, Introduction ă la vie devote, 1604, Lyon, Piene Rigaud, 
1609; Dole, Bluzct-Guimier, 1888, cartea III, capitolul XXXIX, pp. 431-432 

singurul care a fost cunoscut şi pus în practică în epocă. El concura cu 
multe altele. însă devine predominant foarte repede pentru că era legat 
de o transformare socială care implica dezintegrarea statelor-cetăţi, 
dezvoltarea birocraţiei imperiale şi influenţa din ce în ce mai mare a 
clasei mijlocii provinciale. 

în cursul acestei perioade, se constată o evoluţie către slăbirea 
celulei familiale, adevărata monogamie, fidelitate între oamenii 
căsătoriţi şi o diminuare a actelor sexuale. Campania filosofică în 
favoarea modelului elefantului a fost în acelaşi timp un efect şi un 
auxiliar al acestei transformări. Dacă aceste ipoteze sînt fondate, 
trebuie să admitem că nu creştinismul a inventat acest cod de 
comportament sexual. El l-a accceptat, consolidat, i-a dat o vigoare şi 
o putere mult superioare celor pe care le-a avut înainte. Dar pretinsa 
morală creştină nu e altceva decît un fragment de etică păgînă introdus 
în creştinism. Cu alte cuvinte, să nu fi schimbat oare creştinismul 
starea lucrurilor? Primii creştini au fost instigatorii numeroaselor 
schimbări, dacă nu în codul sexual, cel puţin în raporturile pe care 
fiecare le întreţinea în ce priveşte viaţa sa sexuală. Creştinismul a 
propus un nou mod de aprehensiune de sine ca fiinţă sexuală. Pentru a 
clarifica lucrurile, voi compara două texte. Unul a fost scris de 
Artemidor, un filosof păgîn din secolul III, şi celălalt este celebra carte 
a XlV-a din Cetatea lui Dumnezeu, a sfîntului Augustin. Deşi cartea 
pe care Artemidor a consacrat-o interpretării viselor datează din 
secolul IO după Cristos, Artemidor este un autor păgîa Trei dintre 
capitolele acestei cărţi tratează despre visele sexuale. Care e oare 
sensul sau mai precis valoarea de pronostic a unui vis sexual? Fapt 
semnificativ, interpretarea pe care o dă Artemidor viselor se opune 
celei a lui Freud, iar înţelegerea viselor sexuale este permisă de 
economie, raporturi sociale, succese şi înfringeri pe care individul le 
cunoaşte în activitatea lui politică sau în viaţa lui cotidiană. De 
exemplu, a visa că ai o legătură cu mama ta e semnul că vei reuşi într- 
o carieră de magistrat pentru că, fără îndoială, mama este simbolul 
oraşului sau al ţării. Alt element semnificativ: valoarea socială a 
visului nu depinde de natura actului sexual, ci mai degrabă de statutul 
social al partenerilor. De exemplu, după Artemidor, puţin contează că 
în vis ai o legătură cu un băiat sau cu o fată. Important este să ştii dacă 
partenerul este sărac sau bogat, tînăr sau bătrin, sclav sau liber, 
căsătorit sau celibatar. Bineînţeles, Artemidor ia în considerare şi 
problema actului sexual, dar numai din punctul de vedere al 
bărbatului. Singurul act care-i este familiar ca act sexual şi pe care îl 


494 



recunoaşte ca atare este penetrarea. însă penetrarea nu este numai un 
act sexual, ea face parte din rolul social pe care îl joacă bărbatul în 
cadrul cetăţii. Aş spune că, pentru r Artemidor sexualitatea este 
relaţională şi că nu putem disocia raporturile sexuale de raporturile 
sociale. 

Să analizăm acum textul sfântului Augustin, al cărui sens 
exprimă punctul la care vrem să ajungem în analiza noastră. în 
Cetatea lui Dumnezeu şi mai apoi în Contra* Julianum , sfîntul 
Augustin face o descriere destul de îngrozitoare a actului sexual. 
Pentru el, actul sexual este un fel de spasm. Tot corpul, spune sfîntul 
Augustin, e scuturat de convulsii oribile. Omul îşi pierde toată 
stăpânirea de sine. “Dorinţa nu se mulţumeşte să pună stăpînire pe tot 
corpul, exterior şi interior, ea zgîlţîie omul întreg, unind şi amestecînd 
pasiunile sufletului şi poftele carnale pentru a produce această 
voluptate, cea mai mare din toate, printre cele ale corpului; aşa îndt, 
în momentul în care ea ajunge la culme, întreaga acuitate şi ceea ce 
am putea numi vigilenţă a gîndirii sînt aproape nimicite”**'. Merită să 
subliniem faptul că această descriere nu e o invenţie a sfîntului 
Augustin: o regăsim în scrierile medicale şi păgîne ale secolului 
precedent. Mai mult, textul sfîntului Augustin e transcrierea cvasi 
literală a unui pasaj scris de filosoful păgîn Cicero în Hortensius'”'. 
Ceea ce este surprinzător nu e faptul că Augustin face o descriere a 
actului sexual atît de clasică, ci că, manifestîndu-şi întreaga oroare, el 
recunoaşte totuşi posibilitatea existenţei unor raporturi sexuale în rai, 
înaintea Căderii. Fapt cu atît mai remarcabil cu cît sfîntul Augustin 
este unul dintre primii Părinţi ai Bisericii care a a dmis această 
posibilitate. Bineînţeles, e de neconceput faptul că în rai raporturile 
sexuale au luat această formă epileptică pe care, din păcate, o au 
astăzi. înaintea Căderii, corpul lui Adam, fiecare parte a acestui corp, 
se supunea perfect sufletului şi voinţei. Dacă Adam voia să procreeze 


Saint Augustin, La Cile de Dieu, 413-427, in (Euvres de saint Augustin, t. 
XXXV, Paris, Descl£ede Brouwer, 1959. 

Saint Augustin, Quatre Livres de saint Augustin, eveque d'Hippone, contre 
Julien, defenseur de I ’heresie pelagienne, trad. Barreau, Charpentier, Ecalle, 
P6ronne şi Vincent, in (Euvres completes de saint Augustin, t. XXXI, Paris, 
Viv<bs, 1873. 

’**în La Cile de Dieu, op. cit., cartea XIV, cap. XVI, p. 425, trad. G. Combes. 

M. T. Cicero, Hortensius. (Fragmente dintr-un dialog filosofic: publicat de 
C. F. W. Miiller, Bibliotheca Teubneriana). 

495 




în rai, putea să o facă în maniera şi cu măiestria proprii lui, de 
exemplu, atunci cînd semăna seminţe în pămînt. Nu cunoştea 
excitarea involuntară. Fiecare parte a corpului său era ca şi degetele, 
cărora le poţi controla orice mişcare. Sexul său era ca o mină 
semănînd cu calm seminţele. Dar ce s-a întîmplat oare în momentul 
Căderii? Adam s-a ridicat împotriva lui Dumnezeu, săvîrşind primul 
păcat. El a încercat să se sustragă voinţei lui Dumnezeu şi să 
dobîndească o voinţă autonomă, neglijînd faptul că existenţa propriei 
sale voinţe depinde în întregime de voinţa lui Dumnezeu. în pedeapsa 
acestei revolte şi în consecinţa acestei dorinţe a unei voinţe 
independente de cea a lui Dumnezeu, Adam şi-a pierdut stăpînirea de 
sine. El voia să dobîndească o voinţă autonomă şi a piedut suportul 
ontologic al acestei voinţe. în această voinţă au intervenit mişcări 
involuntare şi calmarea voinţei lui Adam a avut un efect dezastruos. 
Corpul său, mai precis anumite părţi ale sale, au încetat să se supună 
ordinelor sale, s-au revoltat împotriva lui, şi organele sexuale au fost 
primele care s-au constituit în semne de nesupunere. După sfîntul 
Augustin, celebrul gest al lui Adam acoperindu-şi sexul cu o frunză de 
smochin se explică nu prin simplul fapt că lui Adam îi era ruşine de 
propria-i prezenţă, ci prin faptul că organele sale se mişcau fără 
consimţămîntul său. Sexul în erecţie este imaginea omului revoltat 
împotriva lui Dumnezeu. Aroganţa sexului este pedeapsa şi consecinţa 
aroganţei omului. 

Sexul necontrolat al omului este imaginea a ceea ce a fost Adam 
faţă de Dumnezeu: un rebel. De ce am insistat atît de mult asupra a 
ceea ce nu e, poate, decît una dintre numeroasele elucubraţii exegetice 
în care literatura creştină a fost atît de darnică? După mine, acest text 
dovedeşte noul raport pe care creştinismul l-a stabilit între sexualitate 
şi subiectivitate. Modul în care sfîntul Augustin vede lucrurile este 
încă dominat de tema şi forma sexualităţii masculine. însă departe ca 
marea problemă să fie cea a penetrării, ca la Aitemidor, ea e cea a 
erecţiei. De unde reiese că problema nu e cea a raportării la ceilalţi, ci 
cea a raportării de sine la sine sau, mai precis, a raportului dintre 
voinţa şi exprimarea involuntară. Sfîntul Augustin numeşte “libido” 
principiul mişcării autonome a organelor sexuale. Astfel problema 
libidoului - a forţei originii şi a efectelor sale - devine principala 
problemă a voinţei. Libidoul nu reprezintă un obstacol exterior 
voinţei; el este o parte a acesteia, o componentă internă. Libidoul nu e 
nici manifestarea dorinţelor mediocre; el este rezultatul voinţei cînd 
aceasta depăşeşte limitele pe care Dumnezeu i le-a fixat iniţial. în 

consecinţă, a angaja o luptă spirituală împotriva libidoului nu 
înseamnă că trebuie să ne îndreptăm privirea în sus, ca la Platon, ci să 
rechemăm în memorie realitatea pe cşre odinioară am cunoscut-o şi 
apoi am uitat-o. Dimpotrivă, lupta noastră spirituală trebuie să constea 
în a ne îndrepta necontenit privirea în jos sau înspre interior pentru a 
le desluşi, printre mişcările sufletului, pe acelea care provin de la 
libido. La început, sarcina pare foarte aleatorie, de vreme ce libidoul şi 
voinţa nu pot să se separe cu adevărat unul de celălalt. Mai mult, 
această sarcină presupune nu numai măiestrie, ci şi un diagnostic de 
adevăr şi de iluzie. Ea necesită o constantă hermeneutică de sine. 

Concepută astfel, etica sexuală implică obligaţii de adevăr foarte 
stricte. Nu e vorba doar de a învăţa regulile unui comportament sexual 
conform moralei, ci şi de a se studia fără încetare pentru a chestiona 
fiinţa libidinală în sine. Trebuie să spunem că, după sfîntul Augustin, 
noi resimţim mental problema sexuală? Să spunem cel puţin că analiza 
sfântului Augustin introduce o adevărată libidinizare a sexului. 
Teologia morală a sfântului Augustin reprezintă, într-o anumită 
măsură, sistematizarea unui număr important de speculaţii anterioare, 
însă ea oferă, de asemenea, un ansamblu de tehnici spirituale. Cînd 
citim literatura ascetică şi monastică a secolelor IV şi V, sîntem uimiţi 
să constatăm că tehnicile nu urmăresc în mod direct controlul efectiv 
al comportamentului sexual. Nu se prea pune problema raporturilor 
homosexuale, şi asta în ciuda faptului că majoritatea asceţilor trăiesc 
permanent în comunităţi destul de importante numeric. Tehnicile 
privesc în primul rînd fluxul de gînduri care pătrund în conştiinţă, 
deranjând prin multiplicitatea lor unitatea necesară a contemplării şi 
comunicând subiectului imagini sau incitări ale Satanei. Sarcina 
călugărului nu este asemenea celei a filosofului, de a dobîndi 
stăpânirea de sine prin triumful definitiv al voinţei. Ea e de a-şi 
controla în permanenţă gândurile, de a le e xamina pentru a vedea dacă 
sînt pure, de a verifica să nu se ascundă sau să nu tăinuiască ceva 
periculos; şi de a verifica, de asemenea, ca ele să nu se dovedească 
altele decît au părut la început, că ele nu sînt o formă de iluzie sau 
seducţie. Trebuie să considerăm întotdeauna cu suspiciune aceste date: 
ele cer să fie cercetate şi dovedite. După Cassien, de exemplu, trebuie 
să adopţi faţă de tine însuţi atitudinea celui care schimbă bani şi care 
verifică banii pe care îi primeşte*. Nu există puritate adevărată a celui 


* J. Cassien, Premiere conference de l’abbe Moîse, in Conferences, 1.1 (trad. 

care poate să se culce lingă un băiat tînăr şi frumos, chiar dacă nu-1 
atinge, ca în cazul lui Socrate alături de Alcibiade. Un călugăr nu e 
cast cu adevărat decît atunci cînd spiritul său nu este pătruns de nici 
un gînd impur, chiar şi în timpul nopţii, chiar şi în vis. Nu capacitatea 
de a rămîne stăpîn pe sine, chiar şi în prezenţa unei fiinţe dintre cele 
mai incitante, constituie puritatea; puritatea constă în a descoperi 
adevărul în sine, în a dejuca iluziile care apar în tine, în a suprima 
ideile şi gîndurile pe care spiritul le produce în permanenţă. Aceasta e 
axa după care se defmeşte lupta spirituală împotriva impurităţii. De la 
problema raportării la ceilalţi şi a modelului penetrării, etica sexuală a 
trecut la cea a raportării la sine şi la problema erecţiei: eu înţeleg prin 
aceasta ansamblul de mişcări interne care se petrec de la acest fapt 
cvasi-imperceptibil care e primul gînd pînă la fenomenul final, dar 
încă solitar, al poluţiei. Oricît de diferite, chiar contradictorii, aceste 
fenomene nu au avut mai puţin un efect comun: acela de a uni din 
nou, prin cele mai puternice legături, subiectivitatea şi adevărul. Cred 
că acesta este fondul religios pe care problema masturbării - pe care 
grecii au neglijat-o sau de care s-au preocupat puţin, masturbarea fiind 
după ei o practică a sclavului sau a satirului, şi nu a cetăţeanului liber 
- a ajuns să constituie una dintre problemele principale ale vieţii 
sexuale. 


Dom E. Pichery), Paris, £d. du Cerf, colecţia “Sources chrâtiennes” nr. 42 
1955, § 20: ”Le discemement des pensees compari a Part de l’habik 
changeur”, pp. 101-105 

DESPRE MONOSEXUALITATE 


- Cartea lui K. J. Dover, Homosexualitatea greacă', prezintă o 
nouă clarificare a homosexualităţii în Grecia antică. 

-Cşea ce mi se pare cel mai important în această carte e că Dover 
arată că decupajul nostru asupra conduitelor sexuale între homo- şi 
hetero-sexualitate nu este deloc pertinent pentru greci sau romani. 
Asta înseamnă două lucruri: pe de-o parte, că nu aveau noţiunea, 
conceptul acestora şi, pe de altă parte, că nu aveau experienţa acestora. 
Un individ care se culca cu un altul de acelaşi sex nu se simţea 
homosexual. Asta mi se pare fundamental. Cînd un bărbat făcea 
dragoste cu un băiat, clivajul moral trecea prin întrebările: acest bărbat 
e oare activ sau pasiv şi face dragoste cu un băiat imberb - apariţia 
bărbii definind o vîretă limită - sau nu? Combinarea acestor două 
tipuri de clivaj instaurează un profil foarte complex de moralitate şi de 
imoralitate. Deci, nu are nici un sens să spui că la greci 
homosexualitatea era tolerată. Dover scoate în evidenţă complexitatea 
acestui raport între bărbaţi şi băieţi, care era foarte codificată. Era 
vorba despre comportamente de sustragere şi protejare la băieţi, de 
hărţuire şi de curtare pentru bărbaţi. Exista deci o întreagă civilizaţie a 
pederastiei, a iubirii bărbat-băiat, antrenînd, ca întotdeauna cînd există 
codificare de acest fel, valorizarea sau devalorizarea anumitor 
conduite. Iată, dacă vreţi, ce voi reţine din cartea lui Dover; mi se pare 
că asta ne permite să eliberăm de mai multe lucruri analiza istorică pe 
care o putem face în privinţa celebrelor interdicţii sexuale, a noţiunii 
însăşi de interdicţie. Cred că e vorba de a gîndi altfel lucrurile, adică 
de a face istoria unei familii de experienţe, a diferitelor moduri de 
viaţă de a face istoria diverselor tipuri de relaţii între oameni de 
acelaşi sex, după vîrste etc. Altfel spus, condamnarea Gomorei nu 


K. J. Dover, Greek Homosexuality, Londra, Duckworth, 1978 
(Homosexualite grecque, trad. S. SaVd, Grenoblc, La Pensee Sauvage, 1982). 

trebuie să servească drept model istoric. Aş vrea să adaug ceva ce nu 
se găseşte la Dover, o idee care mi-a venit anul trecut. Există un întreg 
discurs teoretic despre iubirea băieţilor în Grecia, de la Plalon la 
Plutarh, Lucian etc. Şi ceea ce m-a mirat mult în această suită de texte 
teoretice e faptul că e foarte dificil, pentru un grec sau un roman, să 
accepte ideea că un băiat care va trebui - prin chiar condiţia sa de om 
liber născut într-o familie mare - să exercite responsabilităţi familiale 
şi sociale şi o putere asupra celorlalţi - senator la Roma, om politic, 
orator în Grecia - să accepte, deci, ideea că acest băiat a fost pasiv în 
relaţia sa cu un bărbat. Este ceva de neconceput în jocul valorilor 
morale, care nu poate fi asimilat acolo nici unei interdicţii. Nu e nimic 
de obiectat în faptul că un bărbat urmăreşte un băiat şi că acest băiat 
este sclav, la Roma, mai ales, nu poate fi decît natural. Cum spunea un 
dicton: “A fi posedat e o necesitate pentru un sclav, o ruşine pentru un 
om liber şi un serviciu făcut pentru un libert...” în schimb, aşadar, e 
imoral pentru un tînăr să şi-o pună; în acest context putem înţelege 
legea care interzicea celor care se prostituaseră să exercite funcţii 
politice. Prostituat se numea nu cel ce făcea trotuarul, ci cel ce fusese 
întreţinut succesiv şi în văzul tuturor de diferite persoane. Faptul că a 
fost pasiv, obiect de plăcere, face imposibilă exercitarea unei autorităţi 
oarecare. Iată de ce se lovesc întotdeauna textele teoretice. Ele vor să 
instituie un discurs care constă în a demonstra că unica iubire 
adevărată trebuie să excludă raporturile sexuale cu un băiat şi să se 
preocupe de raporturile afective pedagogice de cvasi-patemitate. De 
fapt, aceasta e o modalitate de a face acceptabilă o practică sexuală 
între un bărbat liber şi un băiat liber, negînd şi transpunînd ceea ce se 
întîmplă în realitate Nu trebuie deci să interpretăm existenţa acestor 
discursuri ca semn al unei toleranţe faţă de homosexualitate, în 
practică şi în gîndire, ci mai degrabă ca semn al unei stînjenirv, dacă 
vorbim despre asta e pentru că pune o problemă, căci trebuie să 
reţinem principiul următor: un lucru nu e admis într-o societate doar 
pentru că se vorbeşte despre el. Dacă ne referim la un discurs, nu 
trebuie să chestionăm realitatea pe care o reflectă acest discurs, ci 
realitatea problemei care ne obligă să vorbim despre ea. Ceea ce ne 
obligă să vorbim despre aceste relaţii bărbaţi-băieţi - în timp ce se 
vorbea mult mai puţin despre relaţiile de căsătorie cu femeile - se 
datorează faptului că aceste relaţii erau mai greu de acceptat din punct 
de vedere moral. 

-Moralmente, era greu de acceptat şi, totuşi, întreaga societate 
greacă e fondată practic pe aceste relapi pederastice, să zicem 

pedagogice în sens larg. Nu e oare aici o ambiguitate? 

- Sigur, am simplificat puţia în analiza acestor fenomene 
trebuie să ţinem cont de existenţa unei societăţi monosexuale, din 
moment ce există o delimitare foarte clară între bărbaţi şi femei. Au 
existat cu siguranţă relaţii foarte frecvente între femei, dar pe care nu 
le cunoaştem pentru că nu există practic nici un text teoretic, reflexiv, 
scris de femei despre iubirea şi sexualitatea antică; las deoparte textele 
unor pitagoreici, neopitagoreici între secolele" I şi VIII înainte de 
Cristos şi poezia. în schimb, dispunem de tot felul de mărturii care 
trimit la o societate monosexuală masculină. 

- Cum aţi putea explica faptul că aceste relaţii monosexuale au 
dispărut în cele din urmă o dată cu Roma, cu mult înainte de 
creştinism? 

- De fapt, mi se pare că nu putem constata dispariţia pe scară 
largă a societăţilor monosexuale decît în secolul al XVIII-lea 
european. La Roma, aveam o societate în care femeia de rang înalt 
juca un rol important în plan familial, social şi politic. Nu atît 
creşterea rolului femeii a provocat dezmembrarea societăţilor 
monosexuale, ci mai degrabă instituirea noilor structuri politice care 
au împiedicat prietenia să continue să aibă funcţiile sociale şi politice 
pe care le deţinea pînă atunci; dacă vreţi, dezvoltarea instituţiilor vieţii 
politice a făcut ca relaţiile de prietenie, posibile într-o societate 
aristocratică, să nu mai existe. Dar asta nu e decît o ipoteză... 

- Ceea ce spuneţi mă determină să-mi pun o problemă în ce 
priveşte originea homosexualităţii, în care trebuie să o separ pe cea 
masculină de cea feminină. Cu alte cuvinte, în Grecia, 
homosexualitatea masculină nu poate exista decît într-o societate 
foarte ierarhizată, în care femeile ocupă nivelul cel mai de jos. Mi se 
pare că, reasumînd idealul grec, societatea gay masculină a secolului 
al XX-lea legitimează astfel un misoginism care respinge din nou 
femeile. 

- De fapt, cred că acest mit grec se joacă puţin, dar el nu joacă 
decît rolul pe care i-1 cerem noi să-l joace: nu avem un asemenea 
comportament pentru că ne referim la el, ci pentru că avem un 
asemenea comportament ne vom referi la el, remodelîndu-1. Mă miră 
mult, efectiv, faptul că în America societatea homosexualilor e o 
societate monosexuală, cu moduri de viaţă, o organizare la nivelul 
profesiilor, un anumit număr de plăceri care nu sînt de ordin sexual. 
Faptul că aveţi astfel de homosexuali care trăiesc în grup, în 
comunitate, într-o continuă relaţie de schimburi, trădează pe de-a 

întregul revenirea monosexualităţii. Şi femeile au trăit totuşi în grupuri 
monosexuale, dar în mod evident în multe cazuri într-un fel forţat; era 
un răspuns, adesea inovator şi creator, la un statut care le era impus. 
Mă gîndesc aici la cartea unei americance, Lilian Faderman, Să 
depăşim iubirea bărbaţilor *, foarte interesantă, , care studiază 
prieteniile feminine din secolul al XVIII-lea pînă în prima jumătate a 
secolului al XlX-lea pe următoarele baze: “Nu-mi voi pune niciodată 
problema de a şti dacă aceste femei întreţineau sau nu relaţii sexuale. 
Voi lua doar în considerare, pe de o parte, reţeaua acestor prietenii sau 
istoria însăşi a unei prietenii, să văd cum se desfăşoară, cum trăieşte 
cuplul, ce tipuri de conduită implică, în ce fel erau legate femeile 
unele de altele; şi, pe de altă parte, care e experienţa trăită, tipul de 
afecţiune, de ataşament, legate de aceasta”. Atunci apare o adevărată 
cultură a monosexualităţii feminine, a vieţii între femei, care e 
pasionantă. 

- Totuşi, ceea ce spuneaţi despre acest subiect în Gai Pied şi 
ceea ce spuneţi acum mi se pare problematic: a studia grupările 
monosexuale feminine, fără a pune problema sexualităpi, mi se pare a 
continua atitudinea de a asemăna femeile în domeniul sentimentului 
cu strereotipurile eterne: libertatea lor de contacte, libera lor 
afectivitate, prieteniile lor etc. 

- Vă voi părea laxist, dar cred că fenomenele pe care am vrea să 
le studiem sînt atît de complexe şi codate în prealabil de grile de 
analize gata făcute, încît trebuie să acceptăm metode, cu siguranţă 
parţiale, dar generatoare de noi reflecţii şi care permit apariţia unor noi 
fenomene. Asemenea metode ne permit depăşirea tehnicilor complet 
uzate care au avut trecere în anii şaptezeci: interdicţii, legi, reprimări. 
Aceşti termeni au fost foarte utili în efectele lor politice şi de 
cunoaştere, dar putem încerca să reînnoim instrumentele de analiză. 
Din acest punct de vedere, libertatea de acţiune mi se pare mult mai 
mare în America decît în Franţa Ceea ce nu înseamnă să o sacralizăm. 

- Am putea eventual discuta despre cartea lui John Boswell 
Christianity, Social Tolerance and Homosexuality . 


* L. Faderman, Surpassing the Love of Men. Romantic Friendship and Love 
between Women from the Renaissance to the Present, New York, William 
Morrow, 1981. 

J. Boswell, Christianity, Social Tolerance and Homosexuality. Gay People 
in Western Europe from the Beginning of the Christian Era to the Fourteenth 
Century, Chicago, The University of Chicago Press, 1980. ( Christianisme, 

E o carte interesantă pentru că reia lucruri cunoscute şi face să 
apară din acestea altele noi. Lucruri cunoscute şi pe care el le 
dezvoltă: ceea ce se numeşte morală creştină, chiar iudeo-creştină, este 
un mit E suficient să consultăm documentele; această moralitate 
faimoasă care localizează relaţiile sexuale în căsătorie, care condamnă 
adulterul şi orice comportament non-procreator şi non-matrimonial a 
fost edificată cu mult înaintea creştinismului. Găsiţi toate aceste 
formulări în textele stoice, pitagoreice şi acesteâ sînt atît de “creştine”, 
încît creştinii le reiau ca atare. E destul de surprinzător că această 
morală filosofică venea într-o oarecare măsură prea tîrziu după o 
mişcare reală în societatea matrimonializării, a valorizării căsătoriei şi 
a relaţiilor afective între soţi. în Egipt s-au descoperit contracte de 
căsătorie care datează din perioada elenistică, în care femeile cereau 
fidelitatea sexuală a soţului, lucru la care soţul se angaja. Aceste 
contracte nu proveneau din marile familii, ci din mediile urbane, 
oarecum populare. 

Cum documentele sînt rare, putem emite ipoteza că textele stoice 
despre această nouă moralitate matrimonială distilau în mediile 
cultivate ceea ce avea deja trecere în mediile populare. Aceasta 
răstoarnă deci în întregime peisajul care ne e familiar, al unei lumi 
greco-romane de o minunată libertate sexuală pe care creştinismul ar 
distruge-o dintr-o dată. 

Iată ideea de la care a pornit Boswell; el a fost foarte uimit să 
constate în ce măsură creştinismul tăraîne în conformitate cu ceea ce 
exista înaintea lui, în particular în ceea ce priveşte problema 
homosexualităţii. Pînă în secolul IV, creştinismul reia acelaşi tip de 
moralitate, pur şi simplu stringîndu-i din nou şuruburile. După părerea 
mea, o dată cu dezvoltarea monahismului, începînd tocmai din secolul 
IV, se vor pune noi probleme. Atunci apare exigenţa virginităţii. în 
textele ascetice creştine aveam mai întîi insistenţa asupra problemei 
postului, să nu mîncăm prea mult, să nu ne gîndim prea mult la 
mîncare, încetul cu încetul se dezvoltă obsesia de imagini de 
concupiscenţă, de imagini libidinoase. Avem în cazul acesta un 
anumit tip de experienţă, de raportare la dorinţe şi la sex care este 
destul de nou. Cît despre homosexualitate, chiar dacă găsiţi, de 


tolerance sociale et homosexualite. Les homosexuels en Europe occidentale 
des debuts de l’ere chretienne au XIV siecle. trad. A. Tachet, Paris, Gallimard, 
1985). 

exemplu la Basile de Cezareea, o condamnare a prieteniei între băieţi 
ca atare, asta nu afectează ansamblul societăţii. Condamnarea majoră a 
homosexualităţii propriu-zise datează din Evul Mediu, între secolele 
VIII şi XII Boswell spune clar secolul XII, dar asta se conturează deja 
într-un anumit număr de texte ale penitenţilor din secolele VIII şi IX. 
în orice caz, trebuie să dislocăm complet imaginea unei morale iudeo- 
creştine şi să realizăm că aceste elemente s-au instituit în epoci diferite 
în jurul anumitor practici şi instituţii, trecînd de la anumite medii la 
altele. 

- Pentru a reveni la Boswell, ceea ce mi se pare surprinzător e 
că a vorbit de o subcultură gay în secolul XII, printre susţinătorii 
căreia era călugărul A. de Rievaulx. 

- De fapt, din Antichitate exista o cultura pederastică pe care am 
văzut-o diminuîndu-se o dată cu restrîngerea relaţiei bărbat-băiat, 
începînd din Imperiul roman. Un dialog al lui Plutarh dă seama de 
această transformare, toate valorile modeme sînt situate de partea 
femeii mai în vîrstă decît băiatul, ceea ce se valorizează fiind raportul 
lor. în momentul în care doi amatori de băieţi îşi fac apariţia, ei sînt 
puţin ridiculizaţi, sînt în mod evident cei lăsaţi deoparte în această 
poveste, ei dispar de altfel din finalul dialogului. în acest fel, cultura 
homosexuală s-a depreciat. Nu trebuie însă să uităm că monahismul 
creştin s-a prezentat ca şi continuare a filosofiei; avem deci de a face 
cu o societate monosexuală. Cum exigenţele ascetice foarte elevate ale 
primului monahism s-au atenuat foarte rapid şi dacă admitem că 
începînd din Evul Mediu mănăstirile erau unicele titulare ale culturii, 
avem toate elementele care ar explica de ce putem vorbi despre 
subcultură gay. Trebuie să adăugăm la aceste elemente pe cel al 
îndrumării spirituale, deci al prieteniei, al relaţiei afective intense 
dintre călugării bătrîni şi cei tineri, considerată ca posibilitate de 
mîntuire; în Antichitate exista o formă predeterminată de tip 
platonician. Dacă admitem că pînă în secolul XII platonismul a 
constituit fundamentul culturii pentru această elită eclesiastică şi 
monahală, eu cred că fenomenul e explicat. 

-Mi s-a părut că Boswell postula existenţa unei homosexualităţi 
conştiente. 

- Boswell începe cu un lung capitol în care îşi justifică 
demersul, motivul pentru care el consideră homosexualii şi cultura gay 
ca fir conducător al poveştii sale. Şi, în acelaşi timp, este absolut 
convins că homosexualitatea nu e o constantă transistorică. Idaea lui e 
următoarea: dacă bărbaţii au raporturi sexuale între ei, fie între adult şi 

tînăr, în cadnil cetăţii sau al mănăstirii, nu e numai pentru că ceilalţi 
tolerează o formă sau alta de act sexual, asta implicînd obligatoriu o 
cultură; e vorba de modalităţi de exprimare, de valorizări etc., deci de 
recunoaşterea de către indivizii înşişi a specificului acestor raporturi, 
în fapt, putem admite această idee de îndată ce nu e vorba despre o 
categorie sexuală sau antropologică constantă, ci de un fenomen 
cultural care se transformă în timp, menţinîndu-se în formula sa 
generală: relaţie între indivizi de acelaşi sex căre implică un mod de 
viaţă în care conştiinţa de fiinţă aparte printre ceilalţi este prezentă. La 
limită, e şi un aspect al monosexualităţii. Ar trebui să vedem dacă, din 
punctul de vedere al femeilor, nu ne-am putea închipui o ipoteză 
echivalentă, care ar implica variate categorii de femei, o subcultură 
feminină, în care faptul de a fi femeie ar presupune să ai posibilităţi de 
relaţie cu alte femei, care nu s-ar da bineînţeles nici bărbaţilor, nici 
chiar altor femei. Mi se pare că în jurul lui Sapho şi a mitului ei a 
existat această formă de subcultură.. 

- Anumite studii feministe recente par să meargă realmente în 
acest sens, în direcţia femeilor trubadure, în special, ale căror texte se 
adresau unor femei, însă interpretarea e dificilă cită vreme nu ştim 
dacă ele nu au fost doar purtătoare de cuvînt ale unor nobili ca 
bărbaţii trubaduri. Dar, în orice caz, există anumite texte care 
vorbesc, ca şi Christine de Pisan, despre “sexul feminin" şi care 
dovedesc că ar exista o anumită conştiinţă a unei culturi feminine 
autonome, pusă în pericol de altfel de către societatea bărbaţilor. Cu 
toate acestea, trebuie să vorbim despre o cultură gay feminină, 
termenul gay nu îmi pare de altfel foarte potrivit pentru femei? 

- Realmente acest termen are o semnificaţie mult mai restrînsă 
în Franţa decît la americani. în orice caz, mi se pare că, postulînd o 
cultură gay cel puţin masculină, Boswell nu se contrazice în ceea ce 
priveşte teza care vrea ca homosexualitatea să nu fie o constantă 
antropologică ce ar fi cînd reprimată, cînd acceptată. 

- In Voinţa de a cunoaşte, analizaţi discursivizarea sexului, 
prolifică în epoca modernă; or, se pare că în acest discurs despre sex 
homosexualitatea e absentă, cel putin pînă în anul 1850. 

- Aş vrea să ajung să înţeleg în ce fel anumite comportamente 
sexuale devin la un moment dat probleme, lasă loc unor analize, fiind 
obiecte de cunoaştere. Interesantă nu e o istorie. Se încearcă 
descifrarea acestor comportamente, înţelegerea şi clasificarea lor. 
Interesantă nu e atît o istorie socială a comportamentelor sexuale, o 
psihologie istorică a atitudinilor faţă de sexualitate, cît o istorie a 

care nu conţine doar romanele scrise de pederaşti despre pederastie 
nu are prea mare interes, ci o cultură în sens larg, o cultură care să 
inventeze modalităţi de relaţii, moduri de existenţă, tipuri de valori, 
forme de schimb care să fie cu adevărat noi, care să nu fie omogene 
sau de suprapus peste formele culturale generale. Dacă va fi cu 
putinţă, atunci cultura gay nu va fi doar o alegere a unor homosexuali 
pentru homosexuali. Asta va crea relaţii care sînt, pînă la un punct, de 
transpus heteiosexualilor. Trebuie răsturnate puţin lucrurile şi în loc să 
spunem ceea ce s-a spus la un anumit moment: “Să încercăm să 
reintroducem homosexualitatea în normalitatea generală a relaţiilor 
sociale”, să spunem mai degrabă contrariul: “Nu! S-o lăsăm să scape 
cît se poate tipului de relaţii care ne e propus în societatea noastră şi să 
încercăm să creăm în spaţiul vid în care ne aflăm noi posibilităţi 
relaţionale”. Propunînd un drept relaţional nou, vom vedea că oameni 
care nu sînt homosexuali vor putea să-şi îmbogăţească viaţa 
modificîndu-şi propria schemă de relaţii. 

- Cuvîntul “gay” este el însuşi un catalizator care are puterea de 
a anula ceea ce era vizat în cuvîntul “homosexualitate”. 

- E important, pentru că, scăpînd de categorisirea 
“bomosexualitate-heterosexualitate”, homosexualii au făcut, cred, un 
demers important şi interesant. Ei îşi definesc altfel problemele, 
încercînd să creeze o cultură care nu are sens decît plecîrid de la o 
experienţă sexuală şi un tip de relaţii care să le fie propriu. A sustrage 
plăcerea relaţiei sexuale din cîmpul normativ al sexualităţii şi al 
categoriilor sale, a face prin asta din plăcere punctul de cristalizare al 
unei noi culturi - constituie, cred, o abordare interesantă. 

- E ceea ce-i interesează astăzi pe oameni. 

- Astăzi, problemele importante nu mai sînt legate de problema 
represiunii - ceea ce nu înseamnă nicidecum că nu există mulţi 
oameni oprimaţi, ceea ce nu înseamnă mai ales că oamenii încetează 
să fie oprimaţi; nu e cîtuşi de puţin ceea ce vreau să spun. Dar linia de 
inovaţie pe care ne aflăm nu mai e lupta împotriva represiunii. 

- Dezvoltarea a ceea ce obişnuiam să numim un ghetto, şi care 
acum e reprezentat de baruri, restaurante, băi, a fost poate un 
fenomen tot atît de radical şi inovator ca şi lupta împotriva unei 
legislapi discriminatorii. De fapt, unii ar spune că primul ar fi existat 
Jără cel de-al doilea, şi poate că au dreptate. 

- Da, dar nu cred că trebuie să avem faţă de ultimii zece sau 
cincisprezece ani o atitudine care ar consta în a călca în picioare acest 
trecut ca şi cum ar fi fost o lungă eroare din care abia acum ieşim. S-a 

făcut un efort formidabil pentru schimbarea comportamentelor, ceea 
ce a cerut mult curaj, dar noi nu mai putem avea doar un model de 
comportament şi o problematică. 

- Faptul că barurile, în mare parte, încetează să mai fie cluburi 
închise arată că s-a schimbat ceva în modul în care homosexualitatea 
e trăită. Aspectul dramatic al fenomenului - care îl făcea să existe - a 
devenit o antichitate. 

- Absolut. Dar, pe de altă parte, de asenrenea, asta mi se pare că 
se datorează faptului că am redus culpabilitatea pe care o antrena o 
distincţie tranşantă între viaţa bărbaţilor şi viaţa femeilor, relaţia 
“monosexuală”. Alături de condamnarea universală a 
homosexualităţii, exista şi o descalificare implicită a raportului 
monosexual - acesta nu era autorizat decît în locuri precum închisorile 
sau cazărmile. E foarte interesant de văzut cum nici homosexualii nu 
se prea simţeau în largul lor cînd era vorba de monosexualitate. 

- Cum aşa? 

- într-o vreme, oamenii spuneau că atunci cînd începi să ai 
relaţii homosexuale, poţi avea însfîrşit raporturi bune cu femeile. 

- Ceea ce, bineînţeles, era o fantasmă. 

- Această idee pare să traducă un fel de dificultate în a admite că 
o relaţie monosexuală era cu putinţă şi putea fi perfect satisfăcătoare şi 
compatibilă cu relaţiile cu femeile - dacă ţi-o doreai cu adevărat. 
Această condamnare a monosexualităţii mi se pare pe cale de 
dispariţie, şi vedem în prezent femei afirmîndu-şi dreptul şi dorinţa lor 
de monosexualitate. Nu trebuie să ne temem de asta, chiar dacă avem 
încă în minte imaginea dormitoarelor din liceu, a seminariilor, a 
cazărmilor sau închisorilor. Trebuie admis că monosexualitatea poate 
fi ceva bogat. 

- In anii şaizeci, caracterul mixt al sexelor, care era prezentat 
drept modul cel mai civilizat de relaţie, a creat de fapt reacţii extrem 
de ostile cu privire la grupurile monosexuale precum şcolile sau 
cluburile private. 

- Erau perfect îndreptăţiţi să condamne această monosexualitate 
instituţională şi îngustată, dar promisiunea că ne vor plăcea femeile în 
ziua în care nu vom mai fi condamnaţi pentru că sîntem gay e utopică. 
E o utopie periculoasă, nu pentru că ne-ar promite relaţii bune cu 
femeile - sînt mai degrabă pentru relaţii bune cu femeile -, ci pentru 
că se face cu preţul unei condamnări a relaţiei monosexuale. în reacţia 
adesea negativă pe care o găsim la unii francezi cu privire la anumite 
tipuri de comportament american subzistă încă această dezaprobare 

timp şi creatoare de moduri de viaţă. A fi gay înseamnă că aceste 
opţiuni se propagă de-a lungul întregii vieţi, e şi o anumită modalitate 
de a refuza modurile de viaţă propuse, înseamnă a face din opţiunea 
sexuală operatorul unei schimbări de existenţă. A nu fi gay înseamnă a 
spune: “cum voi putea limita efectele opţiunii mele sexuale, aşa încât 
viaţa mea să nu se schimbe deloc*?” Voi spune că trebuie să ne 
folosim de sexualitatea noastră pentru a descoperi, pentru a inventa 
relaţii noi. A fi gay înseamnă a fi în devenire şi, pentru a răspunde 
întrebării dumneavoastră, aş adăuga că nu trebuie să fi homosexual, ci 
să te îndîrjeşti să fii gay. 

- De aceea spuneţi că “homosexualitatea nu e o formă de 
dorinţă, ci ceva de dorit"? 

- Da, şi cred că acesta e punctul central al problemei. A pune 
problema raportării noastre la homosexualitate înseamnă mai degrabă 
a dori o lume în care aceste relaţii sînt posibile, decât pur şi simplu a 
dori o relaţie sexuală cu o persoană de acelaşi sex, chiar dacă e 
important. 


’ Vezi “Sur l’histoire de l’homosexualită”, Le Debat, nr. 10, martie 1981, pp. 
106-160. 

TRIUMFUL SOCIAL AL PLĂCERII 
SEXUALE . 


- In zilele noastre, despre eliberarea sexuală se vorbeşte din ce 
în ce mai putin în termeni vagi; se vorbeşte de drepturile femeilor, de 
drepturile homosexualilor, dar nu prea se ştie ce se înţelege prin 
"drepturi” şi prin “gay”. In ţările în care homosexualitatea ca atare 
e cu totul în afara legii, totul e mult mai simplu, fiindcă totul e încă de 
făcut, dar în ţările Europei de Nord în care homosexualitatea nu mai 
e oficial interzisă, viitorul drepturilor homosexualilor se prezintă în 
mod diferit. 

- După părerea mea, ar trebui să privim lupta homosexualilor 
pentru drepturi ca un episod care nu poate reprezenta etapa finală. 
Asta din două motive: mai întîi, fiindcă un drept, în efectele sale reale, 
e încă mult mai legat de atitudini, de scheme de comportament decît 
de formulări legale. Poate exista o discriminare faţă de homosexuali, 
chiar dacă legea interzice asemenea discriminări. E aşadar necesar să 
ne luptăm pentru a face loc unor stiluri de viaţă homosexuală, unor 
alegeri de existenţă în care relaţiile sexuale cu persoanele de acelaşi 
sex vor fi importante. Nu e suficient să fie tolerată în interiorul unui 
mod de viaţă mai general posibilitatea de a face dragoste cu cineva de 
acelaşi sex, sub formă de componentă sau de supliment. Faptul de a 
face dragoste cu cineva de acelaşi sex poate foarte firesc să antreneze 
o întreagă serie de alegeri, o întreagă serie de alte valori şi de alegeri 
pentru care nu există încă posibilităţi reale. Nu e suficient să integrăm 
în cîmpuri culturale preexistente această mică practică bizaroidă care 
constă în a face dragoste cu cineva de acelaşi sex; se pune problema să 
creăm forme culturale. 

- Dar sînt lucruri în viaţa cotidiană care se opun creării acestor 
moduri de viaţă. 

- Da, dar tocmai aici e de făcut ceva nou. Că în numele 

respectului pentru drepturile individului, îl lăsăm să facă ce vrea, 
foarte bine! Dar dacă vrem să creăm un nou mod de viaţă, atunci 
chestiunea drepturilor individului nu e pertinentă. într-adevăr, trăim 
înlr-o lume legală, socială, instituţională în care singurele relaţii 
posibile sînt foarte puţin numeroase, extrem de schematizate, extrem 
de sărace. Evident, există relaţia de căsnicie şi relaţiile de familie, dar 
oare cîte alte relaţii ar trebui să poată exista, să poată sa-şi găsească un 
cod nu în instituţii, ci în eventuale suporturi; ceea ce nu e nicidecum 
cazul. 

- Chestiunea esenţială e aceea a suporturilor, deoarece relaţiile 
există - sau, cel puţin, încearcă să existe. Problema vine din aceea că 
anumite lucruri se hotărăsc nu la nivelul corpurilor legislative, ci la 
nivelul puterii executive. în Olanda, anumite modificări legislative au 
diminuat puterea familiilor şi au permis indivizilor să se simtă mai 
puternici în relaţiile pe care vor să le lege. De pildă, drepturile de 
succesiune intre persoane de acelaşi sex care nu au legături de sînge 
sînt identice cu acelea ale unui cuplu căsătorit heterosexual. 

- E un exemplu interesant, dar nu înseamnă decît un prim pas, 
fiindcă dacă se cere oamenilor să reproducă legătura de căsnicie 
pentru ca relaţia lor personală să fie recunoscută, progresul realizat 
este mic. Trăim înlr-o lume relaţională pe care instituţiile au sărâcit-o 
în mod considerabil. Societatea şi instituţiile care constituie osatura 
acesteia au limitat posibilitatea relaţiilor, pentru că o lume relaţională 
bogată ar fi foarte greu de condus Trebuie să ne luptăm împotriva 
acestei sărăciri a ţesutului relaţional. Trebuie să obţinem recunoaşterea 
relaţiilor de coexistenţă provizorie, de adopţie... 

- A copiilor? 

- Sau - de ce nu? - aceea a unui adult de către un alt adult. De 
ce nu aş adopta un prieten mai tînăr cu zece ani decît mine? Şi chiar cu 
zece ani mai mare? Decît să valorizăm faptul că indivizii au drepturi 
fundamentale şi naturale, ar trebui mai degrabă să încercăm să 
imaginăm şi să creăm un nou drept relaţional care ar permite ca toate 
tipurile posibile de relaţii să poată exista şi să nu fie împiedicate, 
blocate sau anulate de către instituţii aducătoare de sărăcie la nivel 
relaţional. 

- Mai concret, nu ar trebui oare ca avantajele legale, financiare 
şi sociale de care beneficiază un cuplu căsătorit heterosexual să fie 
extinse la toate celelalte tipuri de relaţii? E o problemă practică 
importantă, nu-i aşa? 

- Absolut; dar, încă o dată, cred că e un demers dificil, dar 

foarte, foarte interesant. în prezent, mă pasionează lumea elenistă şi 
romană de dinainte de creştinism. Să luăm, de exemplu, relaţiile de 
prietenie. Ele jucau un rol considerabil, dar exista un fel de încadrare 
instituţională suplă - chiar dacă era uneori constrîngătoaie - cu un 
sistem de obligaţii, de sarcini, îndatoriri reciproce, o ierarhie între 
prieteni, şi aşa mai departe. Nu spun nicidecum că ar trebui să 
reproducem acest model. Dar vedem cum un sistem de relaţii 
deopotrivă suplu şi, la urma urmei, relativ codat a putut să subziste 
multă vreme şi să ofere suportul unui anumit număr de relaţii 
importante şi stabile pe care noi, acum, reuşim cu greu să le definim. 
Cînd citiţi o mărturie a doi prieteni din acea vreme, vă întrebaţi mereu 
ce înseamnă cu adevărat. Făceau dragoste împreună? Aveau o 
comunitate de interese? Pe cît se pare, nici una nici alta - sau poate 
amîndouă. 

- Problema e că, în societăţile occidentale, singura noţiune pe 
care se întemeiază legislaţia e aceea de cetăţean sau de individ. Cum 
putem împăca dorinţa de a vedea validate relapi care nu au sanepune 
legală, cu un aparat legislativ ce recunoaşte că top cetăţenii sînt egali 
între ei de drept? Există încă probleme fără răspuns - aceea a 
celibatarului, de exemplu. 

- Bineînţeles. Trebuie să recunoaştem că celibatarul are cu 
ceilalţi un tip de relaţii cu totul diferit de relaţiile unei căsnicii, de 
exemplu. Se spune adesea că celibatarul suferă de singurătate fiindcă e 
bănuit a fi un soţ pierdut sau respins. 

- Sau cineva cu o moralitate îndoielnică. 

- Asta e, cineva care nu s-a putut însura. în vreme ce, în 
realitate, viaţa în singurătate la care e condamnai celibatarul e adesea 
efectul sărăcirii posibilităţilor relaţionale în societatea noastră, în care 
instituţiile vlăguiesc şi răresc în mod necesar toate relaţiile pe care le- 
am putea avea cu un altul şi care ar putea fi intense, bogate, chiar dacă 
sînt provizorii, chiar dacă, şi mai ales dacă, nu se statornicesc în 
legături de căsnicie. 

- Dar, într-un fel, toate aceste chestiuni evidenpază faptul că 
mişcarea gay are un viitor care o depăşeşte cu totul. In Olanda, e 
surprinzător să vezi că drepturile gay-lor interesează la limită mai 
multă lume decît pe homosexualii înşişi, pentru că oamenii vor să-şi 
poată conduce propria viaţă şi relapile după cum consideră de 
cuviinţă. 

- Da, şi tocmai aici, cred, e de jucat o partidă extrem de 
interesantă şi care, pe mine, mă pasionează: problema culturii gay - 

care nu conţine doar romanele scrise de pederaşti despre pederastie 
nu are prea mare interes, ci o cultură în sens larg, o cultură care să 
inventeze modalităţi de relaţii, moduri de existenţă, tipuri de valori, 
forme de schimb care să fie cu adevărat noi, care să nu fie omogene 
sau de suprapus peste formele culturale generale. Dacă va fi cu 
putinţă, atunci cultura gay nu va fi doar o alegere a unor homosexuali 
pentru homosexuali. Asta va crea relaţii care sînt, pînă la un punct, de 
transpus heteiosexualilor. Trebuie răsturnate puţin lucrurile şi în loc să 
spunem ceea ce s-a spus la un anumit moment: “Să încercăm să 
reintroducem homosexualitatea în normalitatea generală a relaţiilor 
sociale”, să spunem mai degrabă contrariul: “Nu! S-o lăsăm să scape 
cît se poate tipului de relaţii care ne e propus în societatea noastră şi să 
încercăm să creăm în spaţiul vid în care ne aflăm noi posibilităţi 
relaţionale”. Propunînd un drept relaţional nou, vom vedea că oameni 
care nu sînt homosexuali vor putea să-şi îmbogăţească viaţa 
modificîndu-şi propria schemă de relaţii. 

- CuYÎntul “gay” este el însuşi un catalizator care are puterea de 
a anula ceea ce era vizat în cuvîhtul “homosexualitate”. 

- E important, pentru că, scăpînd de categorisirea 
“homosexualitale-heterosexualitate”, homosexualii au făcut, cred, un 
demers important şi interesant. Ei îşi definesc altfel problemele, 
încercînd să creeze o cultură care nu are sens decît plecînd de la o 
experienţă sexuală şi un tip de relaţii care să le fie propriu. A sustrage 
plăcerea relaţiei sexuale din cîmpul normativ al sexualităţii şi al 
categoriilor sale, a face prin asta din plăcere punctul de cristalizare al 
unei noi culturi - constituie, cred, o abordare interesantă. 

- E ceea ce-i interesează astăzi pe oameni. 

- Astăzi, problemele importante nu mai sînt legate de problema 
represiunii - ceea ce nu înseamnă nicidecum că nu există mulţi 
oameni oprimaţi, ceea ce nu înseamnă mai ales că oamenii încetează 
să fie oprimaţi; nu e cîtuşi de puţin ceea ce vreau să spun. Dar linia de 
inovaţie pe care ne aflăm nu mai e lupta împotriva represiunii. 

- Dezvoltarea a ceea ce obişnuiam să numim un ghetto, şi care 
acum e reprezentat de baruri, restaurante, băi, a fost poate un 
fenomen tot atît de radical şi inovator ca şi lupta împotriva unei 
legislaţii discriminatorii. De fapt, unii ar spune că primul ar fi existat 
fără cel de-al doilea, şi poate că au dreptate. 

- Da, dar nu cred că trebuie să avem faţă de ultimii zece sau 
cincisprezece ani o atitudine care ar consta în a călca în picioare acest 
trecut ca şi cum ar fi fost o lungă eroare din care abia acum ieşim. S-a 

făcut un efort formidabil pentru schimbarea comportamentelor, ceea 
ce a cerut mult curaj, dar noi nu mai putem avea doar un model de 
comportament şi o problematică. 

- Faptul că barurile, în mare parte, încetează să mai fie cluburi 
închise arată că s-a schimbat ceva în modul în care homosexualitatea 
e trăită. Aspectul dramatic al fenomenului - care îl Jacea să existe - a 
devenit o antichitate. 

- Absolut. Dar, pe de altă parte, de asemenea, asta mi se pare că 
se datorează faptului că am redus culpabilitatea pe care o antrena o 
distincjie tranşantă între viaţa bărbaţilor şi viaţa femeilor, relaţia 
“monosexuală”. Alături de condamnarea universală a 
homosexualităţii, exista şi o descalificare implicită a raportului 
monosexual - acesta nu era autorizat decît în locuri precum închisorile 
sau cazărmile. E foarte interesant de văzut cum nici homosexualii nu 
se prea simţeau în largul lor cînd era vorba de monosexualitate. 

— Cum aşa? 

- într-o vreme, oamenii spuneau că atunci cînd începi să ai 
relaţii homosexuale, poţi avea în sfîrşit raporturi bune cu femeile. 

- Ceea ce, bineînţeles, era o fantasmă. 

- Această idee pare să traducă un fel de dificultate în a admite că 
o relaţie monosexuală era cu putinţă şi putea fi perfect satisfăcătoare şi 
compatibilă cu relaţiile cu femeile - dacă ţi-o doreai cu adevărat. 
Această condamnare a monosexualităţii mi se pare pe cale de 
dispariţie, şi vedem în prezent femei afinnîndu-şi dreptul şi dorinţa lor 
de monosexualitate. Nu trebuie să ne temem de asta, chiar dacă avem 
încă în minte imaginea dormitoarelor din liceu, a seminariilor, a 
cazărmilor sau închisorilor. Trebuie admis că monosexualitatea poate 
fi ceva bogat. 

- In anii şaizeci, caracterul mixt al sexelor, care era prezentat 
drept modul cel mai civilizat de relaţie, a creat de fapt reacţii extrem 
de ostile cu privire la grupurile monosexuale precum şcolile sau 
cluburile private. 

- Erau perfect îndreptăţiţi să condamne această monosexualitate 
instituţională şi îngustată, dar promisiunea că ne vor plăcea femeile în 
ziua în care nu vom mai fi condamnaţi pentru că sîntem gay e utopică. 
E o utopie periculoasă, nu pentru că ne-ar promite relaţii bune cu 
femeile - sînt mai degrabă pentru relaţii bune cu femeile -, ci pentru 
că se face cu preţul unei condamnări a relaţiei monosexuale. în reacţia 
adesea negativă pe care o găsim la unii francezi cu privire la anumite 
tipuri de comportament american subzistă încă această dezaprobare 

faţă de monosexualitate. Aşa se face că auzim uneori: “Cum poate să 
vă placă aceste modele macho? Sînteţi între bărbaţi, aveţi mustaţă şi 
haine de piele, purtaţi cizme: ce e cu imaginea asta de bărbat?” în zece 
ani vom rîde poate de asta, dar cred că, în acest model de bărbat care 
se afirmă ca bărbat, e o mişcare de reabilitare a relaţiei monosexuale. 
Asta constă în a spune: “Păi da, ne petrecem timpul între bărbaţi, 
avem mustaţă şi ne îmbrăţişăm”, fără ca vreunul din cei doi să 
trebuiască să joace rolul efebului sau al băiatului efeminat, fragil. 

- Aşadar, această critică a machismului noilor gay e o încercare 
de culpabilizare şi e plină de vechile clişee care au hărţuit pînă acum 
homosexualitatea. 

- Trebuie spus că e un lucru foarte nou şi practic necunoscut în 
societăţile occidentale. Grecii n-au admis niciodată dragostea între doi 
bărbaţi adulţi Putem desigur găsi aluzii la ideea unei iubiri între 
bărbaţi tineri, cînd erau la vîrsta de a purta arme, dar nu şi pentru 
iubirea între doi bărbaţi. 

-Arji ceva absolut nou? 

- A permite relaţii sexuale e un lucru, dar important e ca 
indivizii înşişi să recunoască acest tip de relaţie, în sensul în care ei îi 
dau o importanţă necesară şi suficientă - pe care o recunosc şi o 
realizează - pentru a inventa noi moduri de viaţă. Da, asta e ceva nou. 

- De ce noţiunea unui drept relaţional, ivită din drepturile 
homosexualilor, a luat mai întîi naştere în ţările anglo-saxone? 

- Trebuie că acest fapt se leagă de multe lucruri, cu siguranţă de 
legile privind sexualitatea în ţările latine. Pentru prima dată, vedem un 
aspect negativ a ceea ce am putea numi moştenirea greacă: faptul că 
iubirea de la bărbat la bărbat nu e validată decît sub forma pederastiei 
clasice. Trebuie ţinut cont şi de un alt fenomen important: în aceste 
ţări, care sînt în mare parte protestante, drepturile asociative au fost 
mult mai dezvoltate din motive religioase evidente. Aş vrea lotuşi să 
adaug că drepturile relaţionale nu sînt tocmai drepturi asociative - 
acestea din urmă reprezintă un progres realizat în secolul al XlX-lea. 
Dreptul relaţional e posibilitatea de a face recunoscute într-un cîmp 
instituţional relaţii de la individ la individ care nu trec neapărat prin 
emergenţa unui grup recunoscut. E ceva cu totul diferit Aici problema 
e de a imagina cum relaţia dintre doi indivizi poate ft validată de 
societate şi cum poate benefrcia de aceleaşi avantaje ca şi relaţiile - 
perfect onorabile - care sînt singurele de recunoscut: relaţiile de 
căsnicie şi de înrudire. 

ALEGERE SEXUALA, ACT SEXUAL 


-Aş vrea să vă întreb, pentru început, ce credeţi despre recenta 
lucrare a lui John Boswell asupra istoriei homosexualităţii de la 
începuturile erei creştine pînă la sfirşitul Evului Mediu . în calitate de 
istoric, găsiţi valabilă metodologia lui? In ce măsură, după 
dumneavoastră, concluziile la care ajunge Boswell contribuie la mai 
buna înţelegere a ceea ce e homosexualitatea astăzi? 

- Avem aici, cu siguranţă, un studiu foarte important, a cărui 
originalitate e deja evidentă în maniera în care pune problema. Din 
punct de vedere metodologic, faptul că Boswell respinge opoziţia 
tranşantă dintre homosexual şi heterosexual, care joacă un rol atît de 
important în felul în care cultura noastră priveşte homosexualitatea, 
constituie un progres, nu numai pentru ştiinţă, ci şi pentru cultură. 
Introducerea conceptului de gay (în definiţia pe care o dă Boswell), ne 
oferă un preţios instrument de cercetare şi, în acelaşi timp, ne ajută să 
înţelegem mai bine imaginea pe care oamenii o au despre ei înşişi şi 
despre comportamentul lor sexual. în ceea ce priveşte rezultatele 
cercetării, această metodologie a permis să se descopere că ceea ce s-a 
numit reprimarea homosexualităţii nu datează propriu-zis din 
creştinism, ci dintr-o perioadă mai tîrzie a erei creştine. în acest tip de 
analiză, e important să sesizăm ideea pe care şi-o fac oamenii despre 
sexualitatea lor. Comportamentul sexual nu este, cum prea adesea se 
presupune, suprapunerea, pe de o parte a dorinţelor ivite din 


* Boswell (J.), Chrislianity, Social Tolerance and Homosexuality: Gay People 
in Western Europe from the Beginning of the Christian Era to the Fourtheenth 
Century, Chicago, The University of Chicago Press, 1980 ( Christianisme, 
tolerance sociale et homosexualite. Les homosexuels en Europe occidentale 
des debuts de I ‘âre chretienne au XIV siecle, tr. A. Tachet, Paris, Gallimard, 
1985). 

instinctele naturale, şi, pe de alta, a legilor permisive şi restrictive care 
dictează ce trebuie şi ce nu trebuie făcut Comportamentul sexual e 
mai mult decît atît. E, de asemenea, conştiinţa a ceea ce facem, modul 
în care trăim experienţa, valoarea pe care i-o acordăm Cred că, în 
acest sens, conceptul de gay contribuie la o apreciere pozitivă - mai 
degrabă decît pur negativă - a unei conştiinţe în care sînt valorizate 
afecţiunea, dragostea, dorinţa, raporturile sexuale. 

- Demersul dumneavoastră recent v-a îndemnat, dacă nu mă 
înşel, să studiaţi sexualitatea în Grecia antică. 

- Aşa e, şi tocmai cartea lui Boswell mi-a servit drept călăuză, în 
măsura în care mi-a indicat unde să caut ceea ce constituie valoarea pe 
care oamenii o atribuie comportamentului lor sexual. 

-Este această valorizare a contextului cultural şi a discursului 
pe care oamenii îl fin cu privire la conduitele lor sexuale reflectarea 
unei decizii metodologice de a ocoli distincţia între predispoziţia 
înnăscută către homosexualitate şi condiţionarea ei socială? Aveţi o 
vreo convingere în acest domeniu? 

- Nu am absolut nimic de spus cu privire la acest punct. No 
comment. 

- Vreţi să spuneţi că nu există răspuns la această întrebare? Sau 
că întrebarea mea este o falsă problemă? Sau, pur şi simplu, că nu vă 
interesează? 

- Nu, nimic din toate astea. Pur şi simplu, nu cred că e de vreun 
folos să vorbesc despre lucruri care depăşesc domeniul meu de 
competenţă. întrebarea pe care o puneţi nu e de competenţa mea, şi 
nu-mi place să vorbesc despre ceea ce nu constituie cu adevărat 
obiectul meu de luau Asupra acestei chestiuni am doar o părere; şi, 
întrucît nu e decît o părere, e fără interes. 

-Dar părerile pot fi totuşi interesante, nu credeţi? 

- E drept, aş putea să îmi spun părerea, dar n-ar avea rost, decît 
dacă toată lumea ar fi consultată. Nu vreau, sub pretextul că dau un 
interviu, să profit de o poziţie de autoritate pentru a face negoţ cu 
păreri. 

- Fie. Vom face aşadar o schimbare de direcţie. Credeţi că 
putem vorbi în mod legitim de o conştiinţă de clasă în privinţa 
homosexualilor? Trebuie oare să îi încurajăm pe homosexuali să se 
considere o clasă, la fel ca muncitorii necalificaţi sau ca negrii, în 
anumite ţări? Care trebuie să fie, după dumneavoastră, obiectivele 
politice ale homosexualilor ca grup? 

- Drept răspuns la prima dumneavoastră întrebare, aş spune că, 
de fapt, conştiinţa homosexualităţii trece dincolo de experienţa 
individuală şi cuprinde sentimentul de apartenenţă la un grup social 
deosebit. Acesta e un lucru incontestabil, care datează din vremuri 
străvechi. Bineînţeles, această manifestare a conştiinţei colective a 
homosexualilor e ceva care se schimbă cu vremea şi variază de la un 
loc la altul. De exemplu, în diverse ocazii, ea a luat forma apartenenţei 
la un fel de societate secretă, sau la o stirpe blestemată, sau la o 
fracţiune de umanitate, deopotrivă privilegiată şi persecutată - 
conştiinţa colectivă a homosexualilor a suferit numeroase 
transformări, la fel ca, în treacăt fie spus, conştiinţa colectivă a 
muncitorilor necalificaţi. E adevărat că, mai recent, anumiţi 
homosexuali, unnînd modelul politic, au început să modeleze o 
conştiinţă de clasă. Sentimentul meu e că acest lucm nu a fost cu 
adevărat un succes, oricare ar fi consecinţele politice ale unui 
asemenea demers, pentru că homosexualii nu constituie o clasă 
socială. Asta nu vrea să spună că nu putem imagina o societate în care 
homosexualii ar constitui o clasă socială. Dar, dat fiind modul nostru 
actual de organizare economică şi socială, nu văd nicidecum să se 
contureze un asemenea lucru. 

în ceea ce priveşte obiectivele politice ale mişcării homosexuale, 
pot fi subliniate două puncte. Trebuie analizată, în primul rind, 
problema libertăţii alegerii sexuale. Spun libertate a alegerii sexuale şi 
nu libertate a actului sexual, fiindcă anumite acte, precum violul, nu ar 
trebui permise, fie că e vorba de un bărbat şi o femeie, fie de doi 
bărbaţi. Nu cred că ar trebui să ne facem un obiectiv dinîr-un fel de 
libertate absolută, totală, de acţiune, în domeniul sexual. în schimb, 
acolo unde e vorba de libertate a alegerii sexuale, intransigenţa noastră 
trebuie să fie totală. Libertatea alegerii sexuale implică libertatea de 
expresie a acestei alegeri. E adevărat că, în ceea ce priveşte legislaţia, 
au fost realizate progrese considerabile în acest domeniu şi că s-a 
iniţiat o mişcare pentru o mai mare toleranţă, dar sînl încă multe de 
făcut. 

în al doilea rind, o mişcare homosexuală şi-ar putea propune ca 
obiectiv să pună problema locului pe care îl ocupă pentru individ, într- 
o societate dată, alegerea sexuală, comportamentul sexual şi efectele 
raporturilor sexuale între oameni. Aceste chestiuni sînt fundamental 
obscure. Priviţi, de exemplu, confuzia şi echivocul ce înconjoară 
pornografia, sau lipsa de claritate a statutului legal susceptibil a defini 
legătura între două persoane de acelaşi sex. Nu vreau să spun că 


517 



legislaţia căsătoriei între homosexuali trebuie să constituie un 
obiectiv, dar există o întreagă serie de probleme privind inserţia şi 
recunoaşterea, în interiorul cadrului legal şi social, a unui anumit 
număr de raporturi între indivizi Acestea trebuie să îşi găsească un 
răspuns. 

- Consideraţi, aşadar, dacă înţeleg bine, că mişcarea 
homosexuală nu trebuie să-şi propună ca obiectiv doar sporirea 
permisivităfii legilor, ci trebuie, de asemenea, să pună probleme mai 
vaste şi mai profunde asupra rolului strategic pe care îl joacă 
preferinţele sexuale şi asupra manierei în care sînt percepute aceste 
preferinţe. Credeţi că mişcarea homosexuală ar trebui să nu se 
limiteze doar la liberalizarea legilor privitoare la alegerea sexuală a 
individului, ci ar trebui, de asemenea, să incite ansamblul societăţii să 
îşi regîndească presupoziţiile în materie de sexualitate? în alţi 
termeni, nu homosexualii sînt nişte deviaţi ce trebuie lăsaţi în pace, ci 
întregul sistem conceptual care îi aşează printre deviaţi ar trebui 
distrus. Iată o lumină interesantă asupra chestiunii educatorilor 
homosexuali. De exemplu, în dezbaterea care a avut loc în California, 
în legătură cu dreptul homosexualilor de a preda în şcolile primare şi 
gimnaziale, cei care erau împotriva acestui drept se bazau nu numai 
pe ideea că homosexualii puteau constitui un pericol pentru inocenţă, 
în măsura în care erau susceptibili să încerce să-i seducă pe elevi, ci 
şi pe faptul că homosexualii putea propovădui homosexualitatea. 

- Vedeţi, toată problema a fost prost formulată. Alegerea sexuală 
a unui individ nu ar trebui în nici un caz să determine profesia pe care 
i se permite sau i se interzice să o exercite. Pur şi simplu, practicile 
sexuale nu sînt criterii pertinente pentru a hotărî asupra aptitudinii 
unui individ de a exercita o profesiune dată. “De acord, îmi veţi spune, 
dar dacă această profesiune e folosită de homosexuali pentru a 
încuraja pe alţi oameni să devină homosexuali?” 

Vă voi răspunde astfel: credeţi că dascălii care, timp de ani, de 
zeci de ani, de secole, le-au explicat copiilor că homosexualitatea e 
inadmisibilă, că manualele şcolare, care au curăţat literatura şi au 
falsificat istoria pentru a exclude un anumit număr de conduite 
sexuale, nu au cauzat daune cel puţin la fel de serioase precum cele pe 
care le putem imputa unui dascăl homosexual care vorbeşte despre 
homosexualitate şi a cărui singură vină e de a explica o realitate dată, 
o experienţă trăită? 

Faptul că un dascăl e homosexual nu poate avea un efect 
electrizant şi extrem asupra elevilor, d«cît dacă restul societăţii refuză 

să admită existenţa homosexualităţii. A priori, un dascăl homosexual 
nu ar trebui să pună mai multe probleme decît un dascăl chel, un 
profesor bărbat într-o şcoală de fete, un profesor femeie într-o şcoală 
de băieţi sau un profesor arab într-o şcoală din arondismentul XVI al 
Parisului. 

Cît despre problema dascălului homosexual care încearcă efectiv 
să-şi seducă elevii, tot ce pot spune e că această posibilitate e prezentă 
în toate situaţiile pedagogice; găsim cu mult mai multe exemple de 
acest tip de conduită printre dascălii heterosexuali - pentru simplul 
motiv că ei constituie majoritatea dascălilor. 

- în cercurile intelectuale americane, îndeosebi printre 
feministele cele mai convinse, se observă o tendinţă din ce în ce mai 
accentuată de a distinge între homosexualitatea masculină şi cea 
feminină. Această distincţie se bazează pe două lucruri. Mai întîi, 
dacă termenul de homosexualitate e folosit pentru a desemna nu doar 
o înclinaţie pentru relaţiile afective cu persoane de acelaşi sex, ci şi 
tendinţa de a găsi, la membrii aceluiaşi sex, seducţia şi recompensă 
erotică, atunci e important de subliniat lucrurile foarte diferite care se 
petrec, pe plan fizic, într-o întîlnire şi cealaltă. Cealaltă idee pe care 
se întemeiază distincţia e că lesbienele, în ansamblu, par să caute la o 
altă femeie ceea ce oferă o relaţie heterosexuală stabilă: susţinere, 
afecţiune, implicare pe termen lung. Dacă nu acesta e cazul pentru 
homosexualii bărbaţi, atunci putem spune că diferenţa e frapantă, 
dacă nu cumva fundamentală. Vi se pare utilă şi viabilă această 
distincţie? Ce motive putem discerne care să justifice aceste diferenţe 
pe care un mare număr de feministe radicale influente o subliniază cu 
atita insistenţă? 

- Nu pot decît să izbucnesc în ris... 

- întrebarea mea e amuzantă într-un fel care îmi scapă, sau 
stupidă, sau amîndouă? 

- Nu e cu siguranţă stupidă, dar o găsesc foarte amuzantă, fără 
îndoială pentru motive pe care chiar să vreau şi tot nu le-aş putea 
explica. Aş spune că distincţia propusă nu mi se pare foarte 
convingătoare, şi spun asta din cele ce observ în atitudinea lesbienelor. 
Dar dincolo de asta, ar trebui vorbit de presiunile diferite care se 
exercită asupra bărbaţilor şi asupra femeilor care se declară 
homosexuali sau încearcă să trăiască astfel. Nu cred că feministele 
radicale din alte ţări au, asupra acestor probleme, punctul de vedere pe 
care îl descrieţi ca fiind cel al intelectualelor americane. 

- Freud declară în “Psihogeneza unui caz de homosexualitate 

feminină” că top homosexualii sînt nişte mincinoşi*. Nu trebuie 
neapărat să luăm această afirmape în serios pentru a ne întreba dacă 
nu cumva homosexualitatea comportă o tendinţă spre disimulare care 
l-ar fi putut incita pe Freud la o asemenea părere. Dacă înlocuim 
cuvîntul “minciună ” cu cuvinte ca "metaforă" sau "expresie 
indirectă”, nu discernem mai îndeaproape ceea ce e stilul 
homosexual? Există de altfel vreun interes să vorbim de un stil sau de 
o sensibilitate homosexuale? In ceea ce îl priveşte pe Richard Sennett, 
acesta consideră că nu există mai mult un stil homosexual decît un stil 
heterosexual. E şi punctul dumneavoastră de vedere? 

- Da, nu cred că are prea mult rost să vorbim de un stil 
homosexual. Pe planul însuşi al naturii, termenul homosexualitate nu 
înseamnă mare lucru, sînt tocmai pe cale să citesc o carte interesantă, 
ieşită de curînd în Statele Unite, şi care se intitulează Proust and the 
Art of Loving (Proust şi arta de a iubi/. Autorul arată cît e de dificil 
de dat un sens propoziţiei “Proust era homosexual”. Se pare că avem 
aici, în definitiv, o categorie inadecvată. Inadecvată în sensul în care, 
pe de o parte, nu putem categorisi comportamentele, iar, pe de altă 
parte, termenul nu dă seama de tipul de experienţă de care e vorba. La 
rigoare, am putea spune că există un stil gay, sau cel puţin o tentativă 
progresivă de a recrea un anumit stil de existenţă, o formă de existenţă 
sau o artă de a trăi pe care le-am putea numi “gay”. 

Pentru a vă răspunde acum la întrebarea privind disimularea, e 
adevărat că în secolul al XlX-lea, de exemplu, era necesar, într-o 
anumită măsură, să îţi ascunzi homosexualitatea. Dar a-i trata pe 
homosexuali drept mincinoşi înseamnă a-i trata drept mincinoşi pe cei 
rezistenţi la o ocupaţie militară. Sau la a-i trata pe evrei drept 
“cămătari”, într-o epocă în care cămătăria era singura meserie care li 
se permitea să o exercite. 

- Pare totuşi evident, cel puţin pe plan sociologic, că putem 
atribui stilului gay anumite caracteristici, anumite generalizări de 
asemenea care - în ciuda rîsului dumneavoastră de adineauri - 


’ Aluzie la fraza lui Freud “I-am explicat într-o bună zi că nu aveam încredere 
în aceste vise, că erau nişte minciuni”, in “Sur la psychogenese d’un cas 
d’homosexualii fdminine”, 1920, Nevrose, Psychose el Perversion, Paris. 
P.U.F, 1973, p. 264. 

Rivers (J.C.), Proust and the Art of Loving: The Aesthetics of Sexuality in the 
Life, Times and Art of Marcel Proust, New York, Columbia University Press 
1980. 

amintesc formule stereotipe precum promiscuitatea, anonimatul între 
partenerii sexuali, existenţa raporturilor pur fizice etc. 

- Da, dar lucrurile nu sînt deloc alît de simple. într-o societate ca 
a noastră în care homosexualitatea e reprimată - şi încă server 
bărbaţii se bucură de o libertate mult mai mare decît femeile. Bărbaţii 
au posibilitatea să facă dragoste mult mai des, şi în condiţii clar mai 
puţin restrictive. Au fost create bordeluri pentru a-şi satisface nevoile 
sexuale. Ca o ironie, asta a avut ca efect o anumită permisivitate cu 
privire la practicile sexuale între bărbaţi. Se consideră că dorinţa 
sexuală e mai intensă la bărbaţi, şi că are deci mai mare nevoie de un 
de un mijloc derivat de descărcare; astfel, alături de bordeluri au 
apărut băile în care bărbaţii puteau să se întîlnească şi să aibă raporturi 
sexuale între ei. Băile romane aveau în mod foarte precis această 
funcţie, aceea de a fi un loc în care heterosexualii se întâlneau pentru 
sex. Numai în secolul al XVI-lea, cred, au fost închise aceste băi sub 
pretext că erau locurile unor desfrîuri sexuale inacceptabile. în felul 
acesta, chiar homosexualitatea a beneficiat de o anumită toleranţă cu 
privire la practicile sexuale, atîta vreme cît se limita la o simplă 
întîlnire fizică. Şi nu numai homosexualitatea a beneficiat de această 
situaţie, ci, printr-o întorsătură deosebită - obişnuită în acest gen de 
strategii -, ea a răsturnat în aşa fel criteriile încît homosexualii s-au 
putut bucura, în raporturile lor fizice, de o mai mare liberate decît 
heterosexualii. Reiese de aici că homosexualii au azi satisfacţia de a 
şti că, într-un anumit număr de ţări - Ol anda, Danemarca, Statele 
Unite, şi chiar o ţară atît de provincială precum Franţa -, posibilităţile 
de întîlniri sexuale sînt imense. Din acest punct de vedere, consumul, 
am putea spune, a crescut foarte mult. Dar acest fapt nu e neapărat o 
condiţie naturală a homosexualităţii, un dat biologic. 

- Sociologul american Philip Rieff, într-un eseu asupra lui 
Oscar Wilde intitulat The Impossible Culture (Cultura imposibilă)*, 
vede în Wilde un precursor al culturii modeme. Eseul începe cu un 
lung citat din actele procesului lui Oscar Wilde şi continuă cu o serie 
de probleme pe care autorul le ridică cu privire la viabilitatea unei 
culturi lipsite de orice interdicţie - a unei culturi, aşadar, care nu 
cunoaşte necesitatea transgresiunii. Să examinăm, dacă vreţi, ce 
spune Rieff: 


* Rieff (P.), “The Impossible Culture”, Salmagundi, nr. 58-59: Homosexualtiy: 
Sacrilege, Vision, Politics, toamna lui 1982-iama lui 1983, pp. 406-426. 

“O cultură nu rezistă ameninţării posibilităţii pure împotriva ei 
decît în măsura în care membrii ei învaţă, prin apartenenţa lor, să 
restrîngă evantaiul alegerilor oferite. ” 

“Pe măsură ce cultura e interiorizată şi devine caracter, 
individualitatea e tot constrînsă să fie acel ceva căruia Wilde îi 
atribuia cel mai mare preţ. O cultură în criză favorizează dezvoltarea 
individualităţii; o dată interiorizate, lucrurile nu mai apasă destul de 
greu pentru a înjrîna jocul la suprafaţă al experienţei . Putem lua în 
considerare ipoteza conform căreia, într-o cultură care ar atinge 
criza maximală, totul ar putea fi exprimat şi nimic nuarfi adevărat. " 

“Din punct de vedere sociologic, un adevăr e tot ceea ce 
militează contra capacităţii oamenilor de a exprime totul. Reprimarea 
e adevărul. ’’ 

Vi se plauzibil ce spune Riejf despre Wilde şi despre ideea de 
cultură încarnată de Wilde? 

- Nu suit sigur că înţeleg remarcile profesorului Rieff. Ce 
înţelege, de pildă, prin “reprimarea e adevărul”? 

-De fapt, cred că această idee e destul de apropiată de ceea ce 
explicaţi în cărţile dumneavoastră cînd spuneţi că adevărul est 
produsul unui sistem de excluderi, că e o reţea, o episteme care 
defineşte ceea ce poate şi ceea ce nu poate fi spus. 

- Problema importantă nu este, mi se pare, să ştim dacă o cultură 
lipsită de restricţii este posibilă sau chiar dezirabilă, ci dacă sistemul 
de constrîngeri în interiorul căruia funcţionează o societate lasă 
indivizilor libertatea de a transforma acest sistem. Vor exista 
întotdeauna constrîngeri care vor fi intolerabile pentru anumiţi 
membrii ai societăţii. Necrofilul găseşte intolerabil să-i fie interzis 
accesul la morminte. Dar un sistem de constrîngeri nu devine cu 
adevărat intolerabil decît atunci cînd indivizii care sînt supuşi acestui 
sistem nu au mijloacele să îl modifice. Asta se poate întâmpla atunci 
cînd sistemul devine intangibil, fie că e considerat ca un imperativ 
moral sau religios, fie că se face din el consecinţa necesară a ştiinţei 
medicale. Dacă, aşadar, ceea ce vrea să spună Rieff e că restricţiile 
trebuie să fie clare şi bine definite, atunci sînt de acord. 

- De fapt, Riejf ar spune că o adevărată cultură e o cultură în 
care adevărurile esenpale au fost atît de bine interiorizate de fiecare 
încît nu e necesar să fie exprimate verbal. E limpede că, într-o 
societate de drept, ar trebui ca evantaiul lucrurilor nepermise să fie 
explicit, dar marile convingeri de principiu ar rămîne, în mare parte, 
inaccesibile unei formulări simple. O parte din reflecpa lui Riejf e 


522 



îndreptată împotriva ideii că e de dorit să ne debarasăm de 
convingerile de principiu în numele unei libertăţi perfecte, şi de 
asemenea împotriva ideii că restricţiile sînt, prin definiţie, ceea ce noi 
top trebuie să ne străduim să facem să dispară. 

- Fără îndoială, o societate fără restricţii este de neconceput; dar 
nu pot decît să mă repet şi să spun că aceste restricţii trebuie să fie la 
îndemîna celor care le suportă aşa încît să se ofere cel puţin 
posibilitatea de a le modifica. în ceea ce priveşte convingerile de 
principiu, nu cred că Rieff şi cu mine am fi de acord nici asupra 
valorii lor, nici asupra sensului de atribuit acestora, nici asupra 
tehnicilor care permit să fie învăţate. 

- Fără nici o îndoială, aveţi dreptate asupra acestui punct. 
Oricum ar fi, putem acum părăsi sferele dreptului şi a sociologiei 
pentru a ne întoarce înspre domeniul literelor. Aş vrea să vă cer să 
comentap diferenţa între erotic, aşa cum se prezintă în literatura 
homosexuală, şi sex, în forma în care apare în literatura 
homosexuală. Discursul sexual, în marile romane heterosexuale ale 
culturii noastre - îmi dau seama cit de îndoielnică e desemnarea 
“romane heterosexuale” se caracterizează printr-o anumită 
pudoare şi o anumită discrepe care par să sporească farmecul 
operelor. Cînd scriitorii heterosexuali vorbesc despre sex în termeni 
prea expliciţi, pare că se pierde ceva din puterea misterios 
evocatoare, din această forţă pe care o găsim într-un roman precum 
Arma Karenina De fapt, e un punct pe care George Steiner îl dezvoltă 
cu multă pertinenţă în multe din eseurile sale. în contrast cu practica 
marilor romancieri heterosexuali, avem exemplul scriitorilor 
homosexuali. Mă gîndesc la Cocleau, de pildă, care, în Cartea albă , 
reuşeşte să păstreze vraja poetică la care scriitorii heterosexuali 
ajung prin aluzii învăluitoare, descriind actele sexuale în termenii cei 
mai realişti. Credep că există o atare diferenţă între aceste două 
tipuri de literatură, şi dacă da, cum o justificap? 

- E o întrebare foarte interesantă. Cum am spus-o mai înainte, 
am citit, în aceşti ultimi ani, un mare număr din textele latine şi 
greceşti care descriu practicile sexuale atît ale bărbaţilor între ei cît şi 
ale bărbaţilor cu femei; şi am fost uimit de extrema ipocrizie a acestor 
texte (există, bineînţeles, şi cîteva excepţii). Luaţi un autor precum 
Luciaa Avem aici un scriitor antic, care vorbeşte desigur despre 


* Coctcau (J.), Le livre Blanc , Paris, Sachs et Bonjean, 1928. 

homosexualitate, dar vorbeşte despre aceasta de o manieră aproape 
pudică. La sfîrşitul unuia din dialogurile sale, de pildă, evocă o scenă 
în care un bărbat se apropie de un băiat tînăr, îi pune mîna pe 
genunchi, apoi o strecoară sub tunică şi îi mîngîie pieptul; mîna 
coboară apoi spre pîntecul tînârului şi, în acest moment, textul se 
opreşte**. Am tendinţa să atribui această pudoare excesivă, care în 
general caracterizează literatura homosexuală a Antichităţii, faptului 
că bărbaţii se bucurau, în epocă, în practicile lor homosexuale, de o 
libertate mult mai mare. 

- înţeleg. în mare, cu cîtpracticile sexuale sînt mai libere şi mai pe 
faţă, cu atît mai mult ne putem permite să vorbim despre ele tntr-un mod 
reticent şi mai pe ocolite. Iată ce ar explica de ce literatura homosexuală 
e meu explicită în cultura noastră dedt literatura heterosexuală. Dar mă 
întreb în continuare dacă există, în această explicaţie, ceva care ar putea 
justifica faptul că literatura homosexuală reuşeşte să creeze, în 
imaginaţia lectorului, efectele pe care literatura heterosexuală le creează 
utilizîndîn modfoarte precis mijloace opuse. 

- Voi încerca, dacă îmi permiteţi, să vă răspund altfel la 
întrebare. Heterosexualitatea, cel puţin din Evul Mediu încoace, a fost 
percepută întotdeauna după două axe: axa curtării, în care bărbatul o 
seduce pe femeie, şi axa actului sexual însuşi. Marea literatură 
heterosexuală a Occidentului s-a preocupat în mode esenţial de axa 
curtării din dragoste, adică, înainte de toate, de ceea ce precede actul 
sexual întreaga operă de rafinare intelectuală şi culturală, întreaga 
elaborare estetică în Occident a fost întotdeauna îndreptată spre 
curtare. Ceea ce explică faptul că actul sexual însuşi este relativ puţin 
apreciat, atît din punct de vedere literar cît şi cultural şi estetic. 

Invers, nu există nimic care leagă experienţa homosexuală 
modernă de curtare. Lucrurile, de fapt, nu se petreceau astfel în Grecia 
antică. Pentru greci, curtarea între bărbaţi era mai importantă decît 
curtarea între bărbaţi şi femei (dacă e să ne gândim numai la Socrate şi 
la Alcibiade). Dar cultura creştină occidentală a proscris 
homosexualitatea, forţînd-o să îşi concentreze întreaga energie asupra 
actului însuşi. Homosexualii nu au putut elabora un sistem de curte 
pentru că le-a fost refuzată expresia culturală necesară acestei 
elaborări. Din momentul în care se conturau o cultură şi o literatură 


Lucian, Dialoguri de curtezane (tr. fra. E Talbot), Paris, Jean-Claude 
Lattes, 1979. 

homosexuale, era firesc ca ele să se concentreze asupra asp«ctului cel 
mai arzător şi cel mai pasionat al relaţiilor homosexuale. 

- Ascultîndu-vă, mă gîndesc la celebra formulă a lui Casanova: 
"Cel mai bun moment, în dragoste, e cînd urci scările Ne-ar fi greu 
astăzi să imaginăm aceste cuvinte pe buzele unui homosexual. 

- întocmai. Un homosexual ar spune mai degrabă: “în iubire, cel 
mai bun moment e acela cînd amantul se îndepărtează în taxi.” 

- Nu mă pot împiedica să nu mă gîndesc că e aici o descriere 
mai mult sau mai puţin precisă a relaţiilor între Swann fi Odette din 
primul volum din Căutarea...*. 

- Da, e adevărat, într-un sens. Dar, deşi e vorba aici de o relaţie 
între un bărbat şi o femeie, ar trebui, descriind-o, să luăm seama la 
natura imaginaţiei care a conceput-o. 

- Şi ar trebui de asemenea luată în seamă natura patologică a 
relaţiei aşa cum însuşi Proust a conceput-o. 

- Aş dori să lăsăm de-o parte, în acest context, chestiunea 
patologiei. Prefer pur şi simplu să mă limitez la remarca prin care am 
deschis această parte a discuţiei noastre, în speţă că, pentru un 
homosexual, cel mai bun moment în dragoste e probabil acela în care 
amantul se depărtează în taxi. Atunci cînd actul s-a consumat şi 
băiatul pleacă, putem începe să visăm la căldura corpului său, la 
calitatea sutîsului său, la tonul vocii sale. în relaţiile homosexuale, 
ceea ce contează înainte de toate e amintirea şi nu anticipaţia actului. 
Acesta e motivul pentru care marii scriitori homosexuali ai culturii 
noastre (Codeau, Genet, Burroughs) au putut descrie cu atît eleganţă 
însuşi actul sexual: imaginaţia homosexuală e legată, în esenţă, de 
amintire mai degrabă decît de anticiparea acestui act. Şi, cum am spus 
mai adineaori, toate acestea sînt produsul unor consideraţii practice, al 
unor lucruri foarte concrete care nu spun nimic despre natura 
intrinsecă a homosexualităţii. 

- Credeţi că acest lucru are vreo influenţă asupra pretinsei 
proliferări a perversiunilor lă ora actuală? Fac aluzie la fenomene 
precum scena sadomasochistă, golden showers, distracţiile 
scatologice şi alte lucruri de genul ăsta. Ştim că aceste practici există 
de multă vreme, dar se pare că în prezent lumea să dedă la ele într-un 
mod mult mai deschis. 


* Proust (M.), în căutarea timpului pierdut, voi. 1: De partea lui Swann, a 
doua parte: O iubire a lui Swann. 

- Voi spune de asemenea că mult mai mulţi oameni de dedau la 
aşa ceva. 

- Credeţi că acest fenomen e legat în vreun fel de faptul că 
homosexualitatea iese astăzi la lumină, făcîndu-şi publică forma de 
expresie? 

- Voi risca următoarea ipoteză: intr-o civilizaţie care, timp de 
secole, a considerat că esenţa relaţiilor între două persoane stă în 
faptul de a şti dacă da sau dacă nu una din cele două părţi urmează să 
cedeze celeilalte, întreg interesul şi toată curiozitatea, întreaga 
îndrăzneală şi manipulare de care fac dovadă părţile în chestiune au 
vizat dintotdeauna supunerea partenerului pentru a te culca cu el. 
Acum că întîlnirile sexuale au devenit extrem de uşoare şi de 
numeroase, cum e cazul relaţiilor homosexuale, complicaţiile nu 
intervin decît după în aceste înlîlniii la întîmplare nu începi să te 
interesezi de celălalt decît după ce ai făcut dragoste. O dată consumat 
actul sexual, te trezeşti că îl întrebi pe partener “De fapt, cum te 
cheamă?” 

Suntem aşadar în prezenţa unei situaţii în care întreaga energie şi 
imaginaţie, atît de bine canalizate de către curtare înJr-o relaţie 
heterosexuală, contribuie aici la intensificarea actului sexual. Se 
dezvoltă astăzi o întreagă artă a practicii sexuale, care încearcă să 
exploreze diversele posibilităţi interne ale comportamentului sexual. 
Vedem cum se constituie, în oraşe precum San Francisco şi New 
York, ceea ce am putea numi nişte laboratoare de experimentare 
sexuală Putem vedea în ele contrariul curţilor medievale, care 
defineau reguli foarte stricte de proprietate în ritualul de curtare. 

Tocmai pentru că a devenit atît de facil şi de accesibil 
homosexualilor, actul sexual riscă să devină rapid plictisitor, de aceea 
facem tot posibilul pentru a inova şi introduce variaţii care să 
intensifice plăcerea actului sexual. 

- Bine, dar de ce aceste inovaţii au luat această formă, şi nu o 
alta? De unde vine, de pildă, fascinaţia pentru funcţiile excretorii? 

- Mai surprinzător mi se pare, în general, fenomenul 
sadomasochismului. Mai surprinzător, în măsura în care raporturile 
sexuale se elaborează şi se exploatează aici prin intermediul relaţiilor 
mitice. Sadomasochismul nu e o relaţie între cel (sau cea) care suferă 
şi cel (cea) care provoacă suferinţă, ci între un stăpîn şi o persoană 
asupra căreia se exercită autoritatea Ceea ce îi interesează pe adepţii 
sadomasochismului e faptul că relaţia e deopotrivă supusă unor reguli 
şi deschisă. Ea se aseamănă cu un joc de şah, prin aceea că unul poate 

câştigaşi celălalt pierde. Stăpînul poate pierde, în jocul sadomasochist, 
dacă se arată incapabil să satisfacă nevoile şi exigenţele de suferinţă 
ale victimei sale. Tot aşa, sclavul poate pierde dacă nu e în stare să 
accepte sau dacă nu suportă să accepte provocarea pe care i-o aruncă 
stăpînul lui. Acest amestec de reguli şi de deschidere are ca efect 
intensificarea raporturilor sexuale introducînd o noutate, o tensiune şi 
o incertitudine perpetue, de care e lipsită simpla consumare a actului. 
Scopul e să fie utilizată fiecare parte a corpului ca un instrument 
sexual. 

De fapt, practica sadomasochismului e legată de celebra expresie 
“animal triste post coitum”. Cum coitul e imediat în relaţiile 
homosexuale, problema devine: “Ce se poate face să ne apărăm de 
accesul de tristeţe?” 

- Afi vedea o explicaţie a faptului că bărbaţii par astăzi mai 
dispuşi să accepte bisexualitatea femeilor decît pe aceea a bărbaţilor? 

- Asta are fără îndoială de-a face cu rolul pe care îl joacă femeile 
în imaginaţia bărbaţilor heterosexuali. Ei le consideră, dintotdeauna, 
ca proprietatea lor exclusivă. Pentru a păstra această imagine, un 
bărbat trebuia să îşi împiedice femeia să fie prea mult în contact cu alţi 
bărbaţi; femeile s-au văzut astfel mărginite doar la contactul social cu 
celelalte femei, ceea ce explică faptul că a existat mai mare o toleranţă 
cu privire la raporturile fizice între femei. De altfel, bărbaţii 
heterosexuali aveau impresia că, dacă ar practica homosexualitatea, 
asta ar distruge ceea ce ei îşi închipuie a fi imaginea pe care o au 
femeile despre ei. Ei cred că, în mintea femeii, sînl stăpîm Ei cred că 
ideea că se pot supune unui alt bărbat, că pot fi dominaţi de acesta în 
actul sexual ar distruge imaginea pe care o au femeile despre ei. 
Bărbaţii cred că femeile nu pot simţi plăcere decît cu condiţia să îi 
recunoască drept stăpîni. Chiar şi pentru greci, faptul de a fi partenerul 
pasiv într-o relaţie amoroasă constituia o problemă. Pentru un membru 
al nobilimii greceşti, era firesc să faci dragoste cu un sclav mascul 
pasiv, deoarece sclavul era prin natură inferior. Dar atunci dnd doi 
greci din aceeaşi clasă socială voiau să facă dragoste, asta punea o 
adevărată problemă deoarece nici unul dintre cei doi nu consimţea să 
se înjosească în faţa celuilalt. 

Homosexualii de astăzi mai cunosc încă această problemă. Cea 
mai mare parte dintre ei consideră că pasivitatea este, într-un fel, 
degradantă. Practica sadomasochistă a contribuit, într-adevăr, la a face 
problema mai puţin acută. 

-Aveţi cumva sentimentul că formele culturale care se dezvoltă 

în comunitatea gay sînt, într-o foarte largă măsură, destinate tinerilor 
membrii ai acestei comunităţi? 

- Da, aşa e în mare măsură, cred, dar nu sînt sigur că trebuie să 
fie trase concluzii importante. E sigur că, bunăoară, ca bărbat la 
cincizeci de ani am impresia, cînd citesc anumite publicaţii făcute de 
şi pentru gay, că ele nu mi se adresează, că, într-un fel, nu îmi găsesc 
locul în ele. Nu mă voi baza pe acest fapt pentru a critica aceste 
publicaţiii, care, la urma urmei, sînt făcute pentru a satisface interesul 
autorilor şi cititorilor lor. Dar nu mă pot împiedica să nu remarc că 
există o tendinţă, printre cei mai cultivaţi gay, de a considera că marile 
probleme, marile chestiuni de stil de viaţă, îi interesează, în primul 
rînd, pe oamenii care au între douăzeci şi treizeci de ani. 

- Nu văd de ce asta nu ar putea constitui baza unei critici nu 
numai a anumitor publicaţii specifice, dar şi a vieţii gay în genere. 

- Nu spun că nu putem găsi aici material de critică, ci doar că 
această critică nu mi se pare utilă. 

- De ce să nu luăm în considerare, în acest context, cultul 
închinat tînărului corp mascul drept nucleul însuşi al fantasmelor 
homosexuale clasice, şi să vorbim de modul în care acest cult 
antrenează negarea proceselor de viaţă obişnuite, în special 
îmbătrînirea şi declinul dorinţei? 

- Uitaţi, aceste probleme pe care le ridicaţi nu sînt noi, şi ştiţi 
asta. în ceea ce priveşte cultul închinat tînărului corp mascul, nu sînt 
deloc convins că e specific homosexualilor, sau că trebuie considerat 
ca patologic. Dacă asta spune întrebarea dumneavoastră, atunci o 
resping. Dar vă voi aminti de asemenea că, pe lîngă faptul că gay-i 
sînt în mod necesar tributari proceselor vieţii, în majoritatea cazurilor, 
sînt şi foarte conştienţi de asta. Poate că publicaţiile gay nu consacră 
atîta spaţiu cît aş dori problemelor de prietenie între homosexuali sau 
semnificaţiei relaţiilor în absenţa codurilor sau liniilor de conduită 
stabilite; dar tot mai mulţi gay au de rezolvat aceste chestiuni pentru ei 
înşişi. Şi, ştiţi, cred că ceea ce îi deranjează cel mai mult pe cei care nu 
sînt homosexuali în homosexualitate, e stilul de viaţă gay, şi nu actele 
sexuale în sine. 

- Faceţi cumva aluzie la lucruri precum semnele de tandreţe şi 
mîngîierile pe care homosexualii şi le fac în public, sau la maniera 
bătătoare la ochi în care se îmbracă, sau la faptul că arborează ţinute 
uniforme? 

- Toate aceste lucruri nu pot avea decît un efect perturbator 
asupra anumitor persoane. Dar fac aluzie mai ales la teama ca gay-i să 

nu stabilească relaţii care, deşi nu se conformează cu nimic modelului 
de relaţii proslăvite de ceilalţi, să apară în ciuda tuturor acestora ca 
intense şi atrăgătoare. Mulţi oameni nu suportă ideea că homosexualii 
pot crea relaţii despre care nu ştim încă ce vor fi. 

- Faceţi aşadar aluzie la relaţii care nu implică nici caracterul 
posesiv nici fidelitatea - pentru a nu menţiona decît doi din factorii 
comuni care ar putea fi negaţi? 

- Dacă nu putem încă prevedea ce vor fi aceste relaţii, atunci 
nici nu putem spune cu adevărat că, iată, cutare sau cutare trăsătură va 
fi negată. Dar putem vedea cum, în armată de pildă, poate să se nască 
şi să se afirme dragostea între bărbaţi în circumstanţe în care se 
presupune că nu prevalează decît purul obiceiul şi regulamentul. Şi e 
posibil ca, într-o mai mare proporţie, schimbările să afecteze rutinele 
stabilite, pe măsură ce homosexualii vor învăţa să-şi exprime 
sentimentele unii faţă de ceilalţi în moduri mai variate, şi vor crea 
stiluri de viaţă care nu vor semăna cu modelele instituţionalizate. 

- Consideraţi că rolul dumneavoastră e să vă adresaţi 
comunităţii gay, în special în chestiuni de importanţă generală 
precum cele pe care le ridicaţi? 

- Fireşte, am schimburi regulate cu alţi membrii ai comunităţii gay. 
Discutăm, încercăm să găsim moduri de a ne deschide unii altora. Dar mă 
feresc să-mi impun propriile mele vederi, să stabilesc un plan sau un 
program. Nu vreau să descurajez inovaţia, nu vreau ca homosexualii să 
înceteze să creadă că lor le revine să îşi rezolve propriile relaţii, 
descoperind ceea ce se potriveşte situaţiei lor individuale. 

- Nu credeţi că există sfaturi particulare, sau o perspectivă 
specifică, pe care un istoric sau un arheolog al culturii ca 
dumneavoastră să le poată oferi? 

- E întotdeauna folositor de înţeles caracterul istoric contingent 
al lucrurilor, de văzut cum şi de ce lucrurile au devenit ceea ce sînt. 
Dar nu sînt singurul dotat pentru a arăta aceste lucruri, şi vreau să evit 
să se presupună că anumite dezvoltări au fost necesare sau inevitabile. 
Fireşte, contribuţia mea poate fi utilă în anumite domenii, dar, încă o 
dată, vreau să evit să-mi impun sistemul sau planul. 

- Credeţi că, în genere, intelectualii sînt, cu privire la diferite 
moduri de comportament sexual, mai toleranţi sau mai receptivi decît 
ceilalţi oameni? Dacă da, să fie pentru că ei înţeleg mai bine 
sexualitatea umană? Dacă nu, cum credeţi că dumneavoastră şi alţi 
intelectuali puteţi mişca lucrurile? Care e cel mai bun mijloc de 
reorientare a discursului raţional asupra sexului? 

- Cred că în materie de toleranţă întreţinem numeroase iluzii 
Luaţi, de pilă, incestul. Incestul a fost, vreme foarte îndelungată, o 
practică populară - înţeleg prin asta o practică foarte râspîndită în 
popor. Spre sfîrşitul secolului al XlX-lea au început să se exercite 
diverse presiuni sociale împotriva incestului. Şi e limpede că marca 
interdicţie a incestului e o invenţie a intelectualilor. 

- Vreţi să spuneţi a unor figuri precum Freud şi Levi-Strauss, 
sau vă gîndiţi la clasa intelectuală in ansamblul ei? 

- Nu, nu vizez pe nimeni în particular. Vă atrag doar atenţia 
asupra faptului că, dacă veţi căuta, în literatura secolului al XlX-lea, 
nu veţi găsi studii sociologice sau antropologice asupra incestului. 
Există, pe ici pe colo, cîteva rapoarte medicale şi altele, dar se pare că 
practica incestului nu a fost cu adevărat pusă ca problemă a epocii. 

E adevărat. Iară îndoială, că aceste subiecte sînt abordate mai 
desclus în mediile intelectuale, dar asta nu e neapărat semnul unei mai 
mari toleranţe. Uneori e chiar indiciul contrariului. Acum zece sau 
cincisprezece ani, pe vremea cînd frecventam mediul burghez, îmi 
amintesc că rar se întîmpla să treacă o seară fără să fie abordată 
chestiunea homosexualităţii şi a pederastiei - în general, nici nu sc 
aştepta desertul. Dar chiar aceia care abordau pe faţă aceste chestiuni 
nu ar fi admis niciodată pederastia fiului lor. 

Cît despre a prescrie o orientare pe care trebuie să o ia un discurs 
raţional asupra sexului, prefer să nu legiferez în acest domeniu. Pentru 
un motiv: expresia “discurs raţional asupra sexului” e prea vagă 
Auzim anumiţi sociologi, sexologi, psihiatrii, medici şi moralişti 
ţinînd discursuri foarte stupide - aşa cum alţi membrii ai aceloraşi 
profesiuni ţin discursuri foarte inteligente. Problema, după părerea 
mea, nu e aşadar aceea a unui discurs intelectual despre sex, ci a unui 
discurs stupid şi a unui discurs inteligent. 

- Am crezut că aţi descoperit de curînd un anumit număr de 
lucrări care progresează în direcţia bună? 

- Mai multe, e drept, decît îmi puteam închipui cu cîţiva ani în 
urmă. Dar, pe ansamblu, situaţia e mereu mai puţin decîl 
încurajatoare. 

DESPRE GENEALOGIA ETICII: O 
PRIVIRE ASUPRA UNEI LUCRĂRI ÎN 

CURS 


Ceea ce urinează e produsul unei serii de şedinţe de lucru care 
ne-au reunit cu Midiei Foucault la Berkeley, în aprilie 1983. Deşi am 
păstrat forma interviului, textul a fost revăzut şi remaniat în colaborare 
cu Foucault. Acesta ne-a autorizat cu generozitate să-i publicăm 
remarcile preliminare, care sînt produsul convorbirilor orale şi 
conversaţiilor libere în limba engleză, ceea ce explică faptul că nu 
regăsim aici precizia şi suportul academic cu care ne-au obişnuit 
scrierile lui Foucault. 

H. L. D., P. R. 


ISTORIA PROIECTULUI. 

- Primul volum din Istoria sexualităţii a fost publicat în 1976 şi, 
de atunci, nu a mai apărut nici un alt volum. Credeţi în continuare că 
înţelegerea sexualităţii este centrală pentru a înţelege cine sîntem? 

- Trebuie să mărturisesc că mă interesează mult mai mult 
problemele puse de tehnicile de sine, sau de lucruri de acest ordin, 
decît sexualitatea... Sexualitatea e destul de monotonă! 

- Nici pe grecii, pare-se, nu-i interesa deloc. 

- Nu, sexualitatea nu-i interesa fără îndoială nici cît hrana sau 
regimul alimentar. Cred că ar fi foarte interesant de studiat cum s-a 
trecut lent, progresiv, de la un mod de a privilegia hrana, care, în 
Grecia, era general, la curiozitatea pentru sexualitate. Hrana avea mult 
mai mare importanţă şi la începutul erei creştine. în canoanele vieţii 
monahale, de pildă, grija era hrana, în continuare şi mereu hrana. Apoi 
observăm o foarte lentă mutaţie în Evul Mediu, cînd aceste două 

531 



probleme erau oarecum într-o situaţie de echilibru... Dar, după secolul 
al XVII-lea, sexualitatea trece în faţă. La Francisc din Sales, hrana 
serveşte drept metaforă concupiscenţei. 

- Totuşi, Practicarea plăcerilor, al doilea volum din Istoria 
sexualităţii, nu tratează aproape exclusiv - pentru a spune lucrurilor 
pe nume - decît despre sexualitate. 

- Da. Unul din numeroasele motive pentru care am avut atîtea 
probleme cu această carte, e faptul că am scris mai întîi o carte despre 
sexualitate pe care am lăsat-o mai apoi deoparte. Apoi am scris o carte 
despre noţiunea de sine şi despre tehnicile de sine din care sexualitatea 
dispăruse şi am fost nevoit să rescriu pentru a treia oară o carte în care 
am încercat să menţin un echilibre între una şi cealaltă. Vedeţi, ceea 
ce m-a frapat parcurgînd această istorie a sexualităţii, e relativa 
stabilitate a codurilor de restricţii şi de prohibiţii de-a lungul timpului; 
oamenii nu au fost cu nimic mai inventivi în materie de interdicţii 
decît în materie de plăceri. Dar cred că modul în care ei integrau 
aceste prohibiţii într-un raport cu sine e în întregime diferit Nu cred 
că putem găsi nici o urmă a ceea ce am putea numi “normalizarea”, de 
exemplu, în morala filosofică a celor vechi. Motivul e acela că 
obiectivul principal, ţinta esenţială căutată de această morală era de 
ordin estetic. Mai întîi, acest gen de morală, era doar o problemă de 
alegere personală. Mai apoi, ea era rezervată unui mic număr de 
oameni; pe atunci nu se punea problema procurării unui model de 
comportament pentru toată lumea Era o alegere personală care privea 
o elită restrînsă. Raţiunea acestei alegeri era voinţa de a avea o viaţă 
frumoasă şi de a lăsa celorlalţi amintirea unei existenţe frumoase. Sub 
continuitatea temelor şi a perceptelor, au existat modificări pe care am 
încercat să le pun în evidenţă şi care afectează modurile de constituire 
a subiectului moral. 

- Aşadar, aţi reuşit să vă echilibraţi lucrarea trecînd de la 
studierea sexualităţii la aceea a tehnicilor de sine? 

- Am încercat să-mi reechilibrez întregul proiect în jurul unei 
întrebări simple: de ce se face din comportamentul sexual o problemă 
morală, şi încă o problemă morală importantă? Printre toate 
comportamentele umane dintr-o societate, multe sînt obiecte de 
preocupare morală, multe sînt constituite drept “conduite morale”. Dar 
nu toate, şi nu toate în acelaşi fel. Adineauri am citat hrana: domeniu 
moral important altădată, acum e mai ales obiect de igienă (sau cel 
puţin al acestei flexiuni morale care este igiena). Am putea lua, de 
asemenea, ca exemplu economia, generozitatea, cheltuiala etc. Sau 

mînia (care a fost un domeniu de conduită morală atît de important în 
Antichitate). Am vrut aşadar să studiez în cel fel activitatea sexuală s- 
a constituit ca “problemă morală” şi asta prin tehnicile de sine 
penniţînd să se asigure controlul asupra plăcerilor şi dorinţelor. 

- Cum v-aţi împărţit demersul? 

- Un volum asupra problematizării activităţii sexuale în gîndirea 
clasică greacă referitor la dietetic, la economic şi la erotic, Practicarea 
plăcerilor ; apoi reelaborarea aceloraşi teme în primele două secole ale 
Imperiului, Preocuparea de sine ; apoi problematizarea activităţii 
sexuale în creştinism în secolele IV-V, Mărturisirile cărnii. 

- Şi ce va veni pe urmă? Vor exista alte cârti despre creştini 
cînd veţi termina aceste trei cărţi? 

- Ei, mă voi ocupa mai întîi de mine!... Am scris o schiţă, o primă 
versiune a unei cărţi despre morala sexuală în secolul al XVI-lea, în care 
problema tehnicilor de sine, examenul de sine, îngrijirea sufletelor sînt 
foarte importante, deopotrivă în biserica protestantă şi în cea catolică. 
Ceea ce mă frapează e faptul că, în morala grecilor, oamenii se îngrijeau 
de conduita lor morală, de etica lor, de relaţiile cu sine şi cu ceilalţi mult 
mai mult decît de problemele religioase. Să luăm aceste exemple: ce se 
îrrtîmplă după moarte? Ce sînt zeii? Intervin sau nu? Acestea sînt pentru ei 
probleme foarte, foarte neînsemnate şi care nu sînt nemijlocit legate de 
morală sau de conduita morală. Pe urmă, această morală, nu era legată de 
nici un sistem instituţional şi social - sau cel puţin de nici un sistem legal. 
De pildă, legile împotriva relelor conduite sexuale sînt foarte rare şi puţin 
constrîngătoare. în sfîişit, ceea ce îi preocupa cel mai mult, marea lor 
temă, era să constituie un fel de morală care să fie o estetică a existenţei. 

Ei bine, mă întreb dacă nu cumva problema noastră astăzi e, intr-un 
fel, aceeaşi, deoarece, în mare parte, nu credem că o morală poate fi 
întemeiată pe religie şi nu vrem un sistem legal care să intervină în viaţa 
noastră morală, personală şi intimi Recentele mişcări de eliberare suferă 
de faptul că nu găsesc un principiu pe care să întemeieze elaborarea unei 
noi morale. Acestea au nevoie de o morali dar nu reuşesc sau găsească 
alta decît aceea care se întemeiază pe o pretinsă cunoaştere ştiinţifică a 
ceea ce este eul, dorinţa, inconştientul etc. 

- Credeti că grecii oferă o altă alegere, seducătoare şi 
plauzibilă? 

- Nu! Eu nu caut o soluţie de împrumut; nu găsim soluţia unei 
probleme în soluţia unei alte probleme puse într-o altă epocă de 
oameni diferiţi. Ceea ce vreau să fac nu e o istorie a soluţiilor. 

Cred că efortul pe care îl avem de făcut, e un efort de 

problematizare şi de veşnică reproblematizare. Ceea ce blochează 
gîndirea e admiterea implicită sau explicită a unei forme dc 
problematizare şi căutarea unei soluţii care să o poată înlocui pe cea 
acceptată. Dar, dacă travaliul gîndirii are un sens - diferit de cel care 
constă în a reforma instituţiile şi codurile - acesta stă în reluarea de la 
rădăcină a modului în care oamenii îşi problematizează 
comportamentul (activitatea sexuală, practica punitivă, atitudinea faţă 
de nebunie etc ). Se întîmplă ca oamenii să ia acest efort de 
reproblematizare drept un “antireformism” bazat pe un pesimism de 
genul “nimic nu se va schimba”. Dimpotrivă. E tocmai ataşamentul 
faţă de principiul că omul este o fiinţă gînditoare, pînă în practicile 
cele mai mute, şi că gîndirea nu e ceea ce ne face să credem în ceea ce 
gîndim sau să admitem ceea ce facem; ci ceea ce ne face să 
problematizăm chiar ceea ce sîntem noi înşine. Travaliul gîndirii nu e 
să denunţe răul care ar fi tăinuit în tot ce există, ci să presimtă 
pericolul care ameninţă în tot ceea ce e obişnuit, şi să problematizeze 
tot ceea ce e solid. “Optimismul” gîndirii, dacă vrem să folosim acest 
cuvînt, înseamnă să ştim că nu există epocă dc aur. 

- Aşadar, viaţa grecilor n-a fost absolut perfectă; totuşi, ea pare 
încă afi o contra-propunere atrăgătoare faţă de nesjîrşita analiză de 
sine a creştinilor. 

- Morala grecilor era aceea a unei societăţi esenţial virile în care 
femeile erau “oprimate”, în care plăcerea femeilor nu avea importanţă, 
viaţa lor sexuală nefiind determinată decît de statutul lor de 
dependenţă faţă de tată, de tutore, de soţ. 

- Aşadar, femeile erau dominate, dar dragostea homosexuală 
era mai bine integrată decît acum. 

- Am putea într-adevăr gîndi astfel. Deoarece există o literatură 
importantă şi considerabilă despre iubirea băieţilor în cultura greacă, 
anumiţi istorici spun: “Iată dovada că ei iubeau băieţii”. Eu spun că 
această literatură dovedeşte tocmai că iubirea băieţilor le punea o 
problemă. Pentru că dacă nu ar fi fost o problemă, ar voibi despre 
aceste iubiri in aceiaşi termeni în care evocă iubirea dintre bărbaţi şi 
femei. Iar problema consta în aceea că nu puteau accepta ca un tînăr 
băiat, care în principiu urma să devină un cetăţean liber, să fi putut fi 
dominat şi folosit ca un obiect de plăcere. O femeie, un sclav puteau fi 
pasivi: era în natura şi statutul lor. Toată această reflecţie, această 
filosofie asupra iubirii băieţilor, toate aceste practici de “curte” pe care 
le dezvoltau pentru ei vin să dovedească faptul că , într-adevăr, nu 
puteau integra această practică în rolul lor social. Erotikos al lui 


534 



Plutarh arată că grecii nici nu puteau concepe reciprocitatea plăcerii 
dintre un bărbat şi un băiat. Dacă Plutarh găseşte că iubirea băieţilor 
pune o problemă, nu înţelege prin asta că iubirea băieţilor ar putea ft 
împotriva naturii, nici nimic de genul ăsta. El spune: “Nu e posibil să 
existe vreo reciprocitate în relaţiile fizice dintre un bărbat şi un băiat”. 

- In acest punct, prietenia este foarte pertinentă. Se pare că e un 
aspect al culturii greceşti de care ne vorbeşte Aristotel, dar de care 
dumneavoastră nu vorbi fi şi care are o foarte mare importanţă. In 
literatura clasică, prietenia este punctul de întîlnire, locul 
recunoaşterii mutuale. Tradiţia nu vede în prietenie cea mai mare 
virtute, dar, citindu-l pe Aristotel sau pe Cicero, am putea conchide că 
e cea mai mare virtute, pentru că e stabilă şi persistentă, pentru că e 
dezinteresată, pentru că nu poate fi cumpărată după bunul plac, 
pentru că nu neagă utilitatea şi nici plăcerile lumeşti, chiar dacă ea 
caută altceva. 

- E foarte semnificativ că, atunci cînd grecii au încercat să 
integreze iubirea băieţilor şi prietenia, au fost obligaţi să lase deoparte 
relaţiile sexuale. Prietenia e ceva reciproc, contrar relaţiilor sexuale: 
relaţiile sexuale erau percepute în jocul activ sau pasiv al penetraţiei, 
sînt întru totul de acord cu ceea ce aţi spus despre prietenie, dar văd în 
asta confirmarea a ceea ce am spus despre morala sexuală a grecilor: 
dacă ai o prietenie, e greu ai relaţii sexuale. Pentru Platon, în 
Phaidros, există reciprocitate a dorinţei fizice, dar această 
reciprocitate trebuie să conducă la o dublă renunţare. în Xenofon, 
Socrate spune că e evident că în relaţia dintre un bărbat şi un băiat, 
băiatul nu e decît spectatorul plăcerii bărbatului. Ceea ce grecii spun 
despre această iubire a băieţilor implică faptul că nu trebuie luată în 
seamă plăcerea băiatului. Mai mult, e dezonorant pentru un băiat să 
simtă orice plăcere fizică într-o relaţie cu un bărbat. 

- Foarte bine; să admitem într-adevăr că non-reciprocitatea a 
pus o problemă pentru greci; e totuşi, se pare, genul de problemă care 
s-ar putea rezolva. De ce trebuie să fie o problemă a bărbaţilor? De 
ce nu putem lua în considerare plăcerea femeilor şi a băieţilor fără a 
buscula complet cadrul general al societăţii? Problema, în cele din 
urmă, nu vine din faptul că introducînd nopunea de plăcere a celuilalt 
tot sistemul moral şi ierarhic ar ameninţa să se prăbuşească? 

- Absolut. Morala greacă a plăcerii e legată de existenţa unei 
societăţi virile, de ideea de disimetrie, de excluderea celuilalt, de 
obsesia penetraţiei, de această ameninţare de a fi privat de energia 
proprie ... Toate astea nu prea sînt atrăgătoare! 

- De acord, dar dacă relaţiile sexuale erau deopotrivă non 
reciproce şi surse de frămîntare pentru greci, cel puţin plăcerea in 
sine nu pare să le fi pus probleme. 

- Am încercat să arăt că există o tensiune crescîndă între plăcere 
şi sănătate. Ideea că sexul comportă pericole este mult mai puternică 
în secolul II al erei noastre decît în secolul IV înainte de Hristos. 
Putem arăta de pildă că actul sexual era deja considerat ca purtînd un 
anumit pericol de Hipocrate, care credea că trebuie mare atenţie, că nu 
trebuie avut raporturi sexuale tot timpul ci doar în anumite anotimpuri 
etc. Dar, în secolul I şi în secolul II, se pare că, pentru un medic, actul 
sexual constituie un pericol mai mult sau mai puţin însemnat. Şi aici 
cred că marea mutaţie este aceasta: în timp ce în secolul IV înainte de 
Hristos actul sexual e o activitate , pentru creştini e o pasivitate. Există 
o foarte interesantă şi foarte caracteristică analiză a Sfîntului Augustin 
cu privire la erecţie. Pentru grecul secolului al IV-lea, erecţia era un 
semn de activitate, semnul adevăratei activităţi. Dar după aceea, 
pentru Sfîntul Augustin şi pentru creştini, erecţia nu e ceva voluntar, c 
un semn de pasivitate - o pedeapsă a păcatului originar. 

- Orice ar spune eleniştii germani, Grecia clasică nu era aşadar 
vîrsta de aur. Şi totuşi, putem cu siguranţă să tragem învăţăminte din 
această perioadă, nu? 

- Cred că nu există valoare exemplară într-o perioadă care nu e a 
noastră... Nu e vorba să ne întoarcem la o stare anterioară. Dar sîntem 
în faţa unei experienţe morale care implica o foarte puternică 
accentuare asupra plăcerii şi a folosirii sale. Dacă am compara această 
experienţă cu a noastră, în care toată lumea - filosoful ca şi 
psihanalistul - explică faptul că importantă e dorinţa şi că plăcerea nu 
e nimic, atunci ne putem întreba dacă această separaţie nu a fost un 
eveniment istoric fără nici o necesitate, şi pe care nici o legătură nu îl 
asociază nici cu natura umană şi nici cu vreo necesitate antropologică. 

- Dar aţi explicat deja asta în Voinţa de cunoaştere opunînd 
ştiinţa noastră acelei ars erotica a Orientului. 

- Unul din numeroasele puncte care erau insuficient precizate, e 
ceea ce am spus despre această ars erotica. Am opus-o unei scientia 
sexualis. Dar trebuie să fim mai exacţi. Grecii şi romanii nu aveau nici 
o ars erotica comparabilă acelei ars erotica a chinezilor (sau, să 
spunem că nu era un lucra foarte important în cultura lor). Ei aveau o 
tekhne tou biou în care economia plăcerii juca un rol foarte mare. în 
această “artă de a trăi”, noţiunea potrivit căreia trebuia exercitată o 
stăpînire perfectă de sine a devenit repede problema centrală. Iar 

hermeneutica creştină a sinelui a constituit o nouă elaborare a acestei 
tekhne. 

- Dar, după tot ce ne-aţi spus despre această non-reciprocitate 
şi despre această obsesie a sănătăţii, ce putem învăţa din această a 
treia idee? 

- în această idee a unei tekhne tou biou, mă interesează mai 
multe lucruri. Pe de o parte, această idee, de care acum ne-am 
îndepărtat puţin, că opera pe care o avem de făcut nu e doar, nu e 
principial un lucra (un obiect, un text, o avere, o inovaţie, o instituţie) 
pe care l-am lăsa în urma noastră, ci pur şi simplu viaţa noastră şi noi 
înşine. Pentru noi, nu există operă şi nu există artă decît acolo unde 
ceva scapă condiţiei de muritor a creatorului său. Pentru antici, tekhne 
tou biou se aplica dimpotrivă acestui lucra trecător care e viaţa celui 
care o pune în operă, chiar dacă numai pentru a lăsa în urma sa siajul 
unei reputaţii sau marca unei reputaţii. Faptul că viaţa, deoarece e 
muritoare, trebuie să fie o operă de artă, e o temă remarcabilă. 

Pe de altă parte, în această temă a unei tekhne tou biou , mi se 
pare că a existat o evoluţie de-a lungul Antichităţii. Deja Socrate 
remarca faptul că această artă trebuie să fie înainte de toate dominată 
de grija de sine. Dar, în Alcibiade, trebuia să “ai grijă de tine însuţi” 
pentru a putea fi un bun cetăţean, şi pentru a fi capabil să-i guvernezi 
pe ceilalţi. Cred că această grijă de sine se autonomizează şi sfîrşeşte 
prin a deveni un scop în sine. Seneca era nerăbdător să îmbătrinească 
pentru a se putea în sfîrşit ocupa de sine. 

- Cum tratau grecii chestiunea devierii? 

- în morala sexuală a grecilor, marea diferenţă nu era între 
oamenii care preferă femeile şi cei care preferă băieţii, sau între cei 
care fac dragoste într-un fel şi cei care fac dragoste în alt fel, ci era o 
chestiune de cantitate, de activitate şi de pasivitate. Eşti sclavul sau 
stăpînul dorinţelor tale? 

- Şi ce spuneau despre cineva care făcea într-atît dragoste încît 
îşi punea sănătatea în pericol? 

- Că e din orgoliu şi că e excesiv. Problema nu e aceea a devierii 
şi a normalului, ci aceea a excesului şi a moderaţiei. 

- Ce făceau cu aceşti oameni? 

- Se credea că sînt urîţi, dizgraţioşi şi că au o reputaţie proastă. 

-Nu încercau să-i îngrijească sau să-i reformeze? 

- Existau exerciţii ale căror scop era dobînditea stăpînirii de sine. 
Pentru Epictet, trebuia să devii capabil să priveşti o fală frumoasă sau un 
băiat frumos fără a simţi dorinţă pentru ea sau pentru el. 

Austeritatea sexuală în societatea greacă era un lux, un 
rafinament filosofic, şi era adesea gestul oamenilor foarte cultivaţi; ei 
căutau prin asta să dea vieţii lor o mai mare intensitate şi o mai mare 
frumuseţe. Intr-un fel, s-a văzut acelaşi lucru în secolul XX cînd 
oamenii, pentru a avea o viaţă mai bogată şi mai frumoasă, au 
încercat să se debaraseze de constrîngerile sexuale pe care li le 
impunea societatea. In Grecia, Gidear fi fost un filosof auster. 

- Grecii erau austeri pentru că erau în căutarea unei vieţi 
frumoase; iar noi, astăzi, încercăm să ne realizăm graţie sprijinului 
psihologiei. 

- întocmai. Cred că nu e deloc necesar să legăm problemele 
morale de cunoaşterea ştiinţifică. Printre invenţiile culturale ale 
umanităţii, există o întreagă comoară de proceduri, de tehnici, de idei, 
de mecanisme care nu pot fi cu adevărat reactivate, dar care ajută la 
constituirea unui fel de punct de vedere, care poate fi util pentru a 
analiza şi pentru a transforma ceea ce se petrece în jurul nostru astăzi. 

Nu avem de ales între lumea noastră şi lumea greacă. Dar pentru 
că putem observa că unele din marile principii ale moralei noastre au 
fost legate la un moment dat de o estetică a existenţei, cred că acest 
gen de analiză istorică poate fi utilă. 

Timp de secole, am avut convingerea că între morala noastră - 
morala noastră individuală viaţa noastră de toate zilele şi marile 
structuri politice, sociale, sociale şi economice existau legături 
analitice; şi că nu puteam schimba nimic, de pildă, în viaţa noastră 
sexuală sau în viaţa noastră familială, fără a pune în pericol economia 
sau democraţia noastre. Cred că trebuie să ne debarasăm de ideea unei 
legături analitice şi necesare între morală şi celelalte structuri sociale, 
economice sau politice. 

- Dar ce gen de morală putem elabora astăzi cînd ştim că între 
morală şi celelalte structuri nu există decît conjuncţii istorice şi 
nicidecum o legătură necesară? 

- Ceea ce mă miră e faptul că, în societatea noastră, nu mai are 
raport decît cu obiectele şi nu cu indivizii sau cu viaţa; şi de asemenea 
faptul că arta e un domeniu specializat, domeniul experţilor care sînt 
artiştii. Dar nu s-ar putea ca viaţa fiecărui individ să fie o operă de 
artă? De ce un tablou sau o casă sînt obiecte de artă, dar nu şi viaţa 
noastră? 

- Bineînţeles, acest gen de proiect e foarte comun în locuri 
precum Berkeley unde oamenii cred că tot ce fac - de la ceea ce 
servesc la micul dejun pînă la dragostea făcută în cutare sau cutare 

mod, sau la ziua însăşi şi la maniera în care o petrec - ar trebui să-şi 
găsească o formă desăvîrşită. 

- Mă tem însă că, în majoritatea acestor exemple, oamenii cred 
că dacă fac ceea ce fac, dacă trăiesc aşa cum trăiesc, asta se datorează 
faptului că ei cunosc adevărul despre dorinţă, viaţă, natură, corp etc. 

- Dar dacă trebuie să te creezi pe tine însuţi fără a recurge la 
cunoaştere şi la legile universale, cum se deosebeşte concepţia 
dumneavoastră de existenţialismul sartrian? 

- Există la Sartre o tensiune între o anumită concepţie a 
subiactului şi o morală a autenticităţii. Şi mă întreb mereu dacă 
această morală nu contestă de fapt ceea ce e spus în transcendenţa 
ego-ului. Tema autenticităţii trimite explicit sau nu la un mod de a fi al 
subiectului definit prin adecvarea sa la sine. Mi se pare însă că 
raportul cu sine trebuie să poată fi descris potrivit multiplicităţilor de 
forme dintre care “autenticitatea” nu e decît una din modalităţile 
posibile; trebuie conceput faptul că raportul cu sine e structurat ca o 
practică ce poate avea modelele sale, conformităţile, variantele, dar şi 
creaţiile sale. Practica de sine e un domeniu complex şi multiplu. 

- Acest fapt ne face să ne gîndim la remarca lui Nietzsche din 
Ştiinţa voioasă (§290) ca spune că trebuie conferit un stil vieţii "cu 
preţul unui exerciţiu răbdător şi al unui efort cotidian 

- Da. Punctul meu de vedere e mai apropiat de Nietzsche decît 
de Sartre. 

STRUCTURA INTERPRETĂRII GENEALOGICE 

- Cum se situează, în planul proiectului dumneavoastră asupra 
genealogiilor, celelalte două cărţi, Practicarea plăcerilor şi 
Mărturisirile cărnii, după primul volum din Istoria sexualităţii? 

- Există trei domenii de genealogii posibile. Mai întîi, o 
ontologie istorică a noastră înşine în raporturile noastre cu adevărul, 
care ne permite să ne constituim ca subiect al cunoaşterii; pe urmă, o 
ontologie istorică a noastră înşine în raporturile noastre cu un cîmp de 
putere, în care ne constituim ca subiecţi pe cale să acţioneze asupra 
celorlalţi; în sfîrşit, o ontologie istorică a raporturilor noastre cu 
morala, care ne permite să ne constituim ca agenţi etici. 

Aşadar sînt posibile trei axe posibile pentru o genealogie. Toate 
trei erau prezente, chiar dacă într-o formă puţin confuză, în Istoria 
nebuniei. Am studiat axa adevărului în Naşterea clinicii şi în 
Arheologia cunoaşterii. Am dezvoltat axa puterii în A supraveghea şi 


539 



a pedepsi, şi axa morală în Istoria sexualităţii. 

Organizarea generală a cărţii despre sexualitate e centrată în 
jurul istoriei moralei. Cred că, într-o istorie a moralei, trebuie făcută o 
distincţie între codul moral şi acte. Actele sau conduitele sînt 
atitudinea reală a oamenilor faţă de prescripţiile morale care le sînt 
impuse. De aceste acte trebuie distins codul care determină care acte 
sînt autorizate sau interzise şi valoarea pozitivă sau negativă a 
diferitelor atitudini posibile. Dar există un alt aspect al prescripţiilor 
morale care în genere nu e izolat ca atare dar care, aparent, e foarte 
important: e vorba de relaţia cu sine însuşi care ar trebui instaurată, 
acest raport cu sine care determină în cel fel individul trebuie să se 
constituie ca subiect moral al propriilor sale acţiuni. Există palm 
aspecte principale în acest raport Primul aspect priveşte partea din 
sine însuşi sau comportamentul care e în raport cu o conduită morală. 
De exemplu, vom spune că în general, în societatea noastră, 
principalul cîmp de moralitate, partea din noi înşine care e cel mai 
mult vizată de moralitate, sînt sentimentele noastre. E clar în schimb 
că, din punct de vedere kantian, intenţia e mai importantă decît 
sentimentele. Dar, din punct de vedere creştin, materia morală e 
esenţial concupiscenţa (ceea ce nu vrea să spună că actul era fără 
importanţă). 

- încă o dată, în mare, pentru creştini, e dorinţa; pentru Kant, 
era intenţia; iar pentru noi, astăzi, sînt sentimentele? 

- Da, putem într-adevăr prezenta şi aşa lucrurile. Nu întotdeauna 
aceeaşi parte din noi înşine sau din comportamentul nostru ţine de 
morală. Eu numesc acest aspect substanţa etică. 

- Substanţa etică e oarecum materialul care va fi remodelat de 
morală? 

- Da, aşa e. Pentru greci, substanţa etică erau actele legate în 
unitatea lor de plăcere şi de dorinţă; erau ceea ce ei numeau 
aphrodisia, care erau diferite atît de “carnea” creştină cît şi de 
sexualitate. 

- Care e diferenţa etică între “came ” şi aphrodisia? 

- Voi lua un exemplu simplu. Cînd un filosof era îndrăgostii de 
un băiat dar nu se atingea de el, atitudinea lui avea o înaltă valoare 
morală Substanţa etică a conduitei sale era actul legat de plăcere şi de 
dorinţă. Pentru Sfîntul Augustin, e foarte limpede că atunci cînd îşi 
aminteşte de afecţiunile din tinereţe, ceea ce îl frâmîntă e faptul că ştie 
exact tipul de dorinţă pe care îl simţea. E o cu totul altă substanţă 
etică. 

Al doilea aspect al raportului cu sine, e ceea ce eu numesc modul 
de supunere, adică modul în care indivizii trebuie să recunoască 
obligaţiile morale care le sînt impuse. De pildă, legea divină e cea care 
s-a dezvăluit într-un text? E o lege naturală, care e în fiecare caz 
aceeaşi pentru orice fiinţă vie? E o lege raţională? E un principiu 
estetic de existenţă? 

- Cînd spune fi “raţională ” vreţi să spuneţi ştiinţifică? 

- Nu neapărat. Iată un exemplu. Găsim la Isocrate un discurs 
foarte interesant. Nicocle era suveran în Cipru. El explică de ce i-a 
fost întotdeauna fidel soţiei sale: “Pentru că sînt rege şi pentru că sînt 
cineva care porunceşte celorlalţi, care îi conduce pe ceilalţi, trebuie să 
arăt că sînt capabil să mă conduc pe mine însumi” E limpede că 
această lege a fidelităţii nu are aici nimic de-a face cu formula 
universală a stoicilor: trebuie să fiu fidel soţiei mele pentm că sînt o 
fiinţă umană şi raţională. Şi vedem aşadar că modul în care legea e 
acceptată de Nicocle şi de un stoic e foarte diferit. Şi e ceea ce eu 
numesc modul de supunere, acest al doilea aspect al moralei. 

- Cînd regele spune “pentru că sînt rege", e semnul şi indicele 
unei vieţi frumoase? 

- E semnul unei vieţi care e deopotrivă estetică şi politică, cele 
două fiind nemijlocit legate. într-adevăr, dacă vreau ca oamenii să mă 
accepte ca rege, trebuie să deţin un fel de glorie care îmi va 
supravieţui, iar această glorie nu poate fi disociată de valoarea sa 
estetică. Aşadar, puterea politică, gloria, nemurirea şi frumuseţea sînt 
lucruri care sînt toate legate unele de altele la un moment dat E un 
mod de supunere şi al doilea aspect al moralei. Al treilea aspect e 
aceasta: care sînt mijloacele graţie cărora ne putem transforma pentru 
a deveni subiecţi normali? 

- Cum să lucrăm asupra substanţei etice? 

- Da. Ce vom face fie pentru a ne domoli dorinţele şi pentru a le 
tempera, fie pentru a înţelege cine sîntem, fie pentru a ne suprima 
dorinţele, fie pentru a ne servi de dorinţa noastră sexuală pentru a 
realiza anumite obiective, ca faptul de a avea copii, toată această 
elaborare a noastră înşine care are ca scop un comportament moral. 
Acesta e cel de-al treilea aspect pe care îl numesc practica de sine sau 
ascetismul - dar ascetismul într-o accepţiune foarte largă. 

Al patrulea aspect e acesta: ce fel de fiinţă vrem să devenim cînd 
avem un comportament moral? De exemplu, trebuie să devenim puri, 
nemuritori, liberi, stăpîni pe noi etc.? E ceea ce am putea numi 
teleologia morală. în ceea ce numim morală, nu se găseşte doar 


541 



comportamentul efectiv al oamenilor, nu există doar coduri şi reguli 
de conduită, există şi acest raport cu sine care cuprinde cele patru 
aspecte pe care le-am enumerat. 

- Şi care sînt toate independente unele de celelalte? 

- Există deopotrivă relaţii între ele şi o anumită independenţă 
pentru fiecare dintre ele. Puteţi înţelege foarte bine că, dacă teleologia 
morală e definită de puritatea absolută, tipul de tehnici ale practicii de 
sine şi tehnicile de ascetism care vor trebui să utilizate nu sînt exact 
acelaşi decît dacă obiectivul e de a fi stăpîn pe comportamentul său. 

Acum, dacă aplicaţi acest tip de analiză moralei păgîne şi 
moralei de la începutul erei creştine, mi se pare că vedem apărînd 
diferenţe semnificative. în primul rînd, dacă luăm în considerare doar 
codul - altfel spus ceea ce e interzis şi ceea ce nu e interzis -, ne dăm 
seama că moraliştii sau filosofii recomandau trei mari tipuri de 
prescripţii: unele privind corpul - în speţă să-ţi economiseşti 
comportamentul sexual, care constituie o cheltuială importantă, şi să 
ai grijă să nu ai decît raporturi cît mai puţin frecvente cu putinţă. A 
doua prescripţie priveşte căsătoria: să nu ai raporturi decît cu soţia 
legitimă. în ceea ce priveşte băieţii: să te abţii pe cît posibil să ai 
raporturi sexuale cu ei. Găsim aceste principii, cu unele variaţii, la 
Platon, la pitagoricieni, la stoici etc. -, dar le regăsim şi în creştinism 
şi, în mare, în egală măsură în societatea noastră. Putem spune că, în 
esenţă, codurile în sine nu s-au schimbat deloc. Fără îndoială, anumite 
prohibiţii s-au schimbat şi sînt mult mai stricte şi mai severe. Temele 
sînt totuşi aceleaşi. însă eu cred că marile schimbări care au avut loc 
între morala greacă şi morala creştină nu s-au produs în cod, ci în ceea 
ce numesc etică, care înseamnă raportul cu sine. în Practicarea 
plăcerilor, analizez aceste patru aspecte ale raportului cu sine prin cele 
trei teme de austeritate ale codului: sănătatea, soţia şi băieţii. 

- Puteţi să rezumaţi toate acestea? 

- Să spunem că substanţa etică a grecilor era aphrodisia] modul 
de supunere era o alegere politico-estetică. Forma de asceză era acea 
teckhne folosită şi în care găsim de pildă o tekhne a corpului, sau 
această economie a legilor prin care era definit rolul soţului, sau încă 
acest erotism ca formă de ascetism faţă de sine în iubirea băieţilor etc.; 
iar pe urmă teleologia era stăpînirea de sine. Iată situaţia pe care o 
descriu în primele două părţi din Practicarea plăcerilor. Pe urmă, 
există o mutaţie în interiorul acestei morale. Raţiunea acestei mutaţii e 
schimbarea intervenită în rolul bărbaţilor faţă de societate deopotrivă 
la ei acasă, în raporturile cu soţiile lor, dar şi pe teren politic, fiindcă 

dispare cetatea. Şi, pentru toate aceste motive, felul în care ei se 
consideră subiecţi ai unui comportament politic şi economic suferă 
schimbări. De aici schimbări în forma şi în obiectivele elaborării 
raportului cu sine. în mare, putem spune că stăpînirea de sine a rămas 
mult timp legată de voinţa de a exercita un ascendent asupra celorlalţi. 
Din ce în ce mai mult, în gîndirea morală a primelor două secole, 
suveranitatea asupra sinelui are ca scop asigurarea independenţei faţă 
de evenimentele exterioare şi de puterea celorlalţi. 

Ceea ce am încercat să arăt în această serie de studii suit 
transformările care s-au produs “dedesubtul” codurilor şi regulilor, în 
formele raportului cu sine şi în practicile de sine care sînt legate de el. 
Nu o istorie a legii morale ci a subiectului moral. De la epoca clasică 
la gîndirea greco-romană a epocii imperiale, putem observa modificări 
privind mai ales modul de supunere (cu apariţia acestei teme mai ales 
“stoice” a unei legi universale impunîndu-se în acelaşi fel oricărui om 
raţional), privind de asemenea definirea unei teleologii morale (situată 
în independenţă şi agatheiă). Apoi, de la această filosofie greco- 
romană la creştinism, v«dem un nou val de transformări privind de 
data asta substanţa etică definită de acum înainte de către 
concupiscenţă, şi privind de asemenea modurile de acţiune asupra 
sinelui - purificarea, extirparea dorinţelor, descifrarea şi hermeneutica 
de sine. 

Vorbind foarte schematic, am putea spune că aceşti cei trei poli 
ai actului, plăcerii şi dorinţei nu au fost valorizaţi în acelaşi fel în 
culturi diferite. La greci, şi în general în Antichitate, actul constituia 
elementul important: asupra lui trebuia exercitat controlul, lui trebuia 
să-i fie definite cantitatea, ritmul, oportunitatea, circumstanţele. în 
erotica de sorginte chineză - dacă îi dăm crezare lui Van Gulik* -, 
elementul important era plăcerea, care trebuia sporită, intensificată, 
prelungită pe cît posibil prin întîrzierea actului însuşi, şi la limită prin 
abţinere. în etică, momentul esenţial e dorinţa: descifrarea ei, lupta 
împotriva ei, extirparea rădăcinilor ei cele mai mici; cît despre act, 
trebuie să-l poţi săvîrşi chiar fără a simţi plăcere - în orice caz 
anulînd-o pe cît posibil. 


* Autorul lucrării Sexual Life in Ancien China (tr. fr. de Louis Evrard, La vie 
sexuelle dans la Chine ancienne. Paris, Gallimard, 1971). 

DE LA ŞINELE CLASIC LA SUBIECTUL MODERN 


- Ce este această grijă de sine pe care v-aţi hotărît să o trataţi 
separat în Preocuparea de sine? 

- Ceea ce mă interesează în cultura elenă, în cultura greco- 
romană începînd din secolul IV înainte de Hristos şi pînă în secolele II 
şi III după Hristos, e acest percept pentru care grecii aveau un termen 
specific, epimeleia heautou : grija de sine. Asta nu înseamnă numai să 
te interesezi de tine şi nici nu implică o tendinţă de a exclude orice 
formă de interes sau de atenţie care nu ar fi îndreptată înspre sine. 
Epimeleia e un cuvînt foarte tare în greacă, care desemnează efortul, 
stăruinţa, zelul pentm ceva. Xenofon, de pildă, foloseşte acest cuvînt 
pentru a descrie grija pe care se cuvine să o porţi moştenirii tale. 
Responsabilitatea unui monarh faţă de concetăţenii săi era de ordinul 
acestei epimeleia. Ceea ce face un medic atunci cînd îngrijeşte un 
bolnav e de asemenea desemnat ca epimeleia. E aşadar un cuvînt care 
se raportează la o activitate, la o atenţie, la o cunoaştere. 

- Dar cunoaşterea aplicată şi tehnica de sine nu sînt invenţii 
moderne? 

- Nu, problema cunoaşterii era capitală în grija de sine, dar într- 
o cu totul altă formă decît aceea a unei investigaţii interioare. 

- Asta înseamnă că, de fapt, comprehensiunea teoretică, 
comprehensiunea ştiinţifică erau secundare şi erau motivate de o 
grijă etică şi estetică? 

- Problema era de a determina care erau categoriile de 
cunoaştere necesare pentm epimeleia heautou. De pildă, pentm 
epicurieni, cunoaşterea generală a ceea ce era lumea - necesitatea sa, 
relaţia între lume şi zei -, toate astea erau foarte importante pentm a te 
putea ocupa cum se cuvine de tine. Era materie de meditaţie: 
înţelegînd exact necesitatea lumii erai capabil să stăpîneşti pasiunile 
într-un mod mult mai satisfăcător. Motivul familiarizării cu fizica sau 
cu cosmologia era putinţa de a ajunge la autosuficienţă. 

-In ce măsură au dezvoltat creştinii noi tehnici de guvernare de 

sine? 

- Ceea ce mă interesează în acest concept clasic de grijă de sine, 
e faptul că putem vedea în el naşterea şi dezvoltarea unui anumit 
număr de tehnici ascetice care în mod obişnuit sînt atribuite 
creştinismului. în general creştinismul e incriminat pentm a fi înlocuit 
un mod de viaţă greco-roman, destul de tolerant, printr-un mod de 
viaţă auster, caracterizat printr-o serie întreagă de renunţări, de 

interdicţii şi de prohibiţii. Dar putem observa că, în această activitate a 
sinelui asupra lui însuşi, popoarele vechi au dezvoltat un număr de 
practici de austeritate pe care creştinii le-au împrumutat nemijlocit. 
Vedem că această activitate a fost legată progresiv de o anumită 
austeritate sexuală pe care morala creştină a reluat-o imediat 
modifîcînd-o. Nu e vorba de o ruptură morală între o Antichitate 
tolerantă şi un creştinism auster. 

- In numele a ce se alege impunerea acestui mod de viaţă? 

- Nu cred să fie vorba de dobîndirea vieţii veşnice după moarte, 
deoarece aceste lucruri nu prea îi preocupau în mod deosebit. 
Dimpotrivă, ei acţionau cu scopul de a conferi vieţii lor anumite valori 
(să reproducă anumite modele, să lase în urma lor o reputaţie 
excepţională sau să dea maximul de strălucire vieţii lor). Era vorba să 
faci din viaţă un obiect de cunoaştere sau de tekhne, un obiect de artă. 

Abia dacă mai păstrăm amintirea acestei idei în societatea 
noastră, idee potrivit căreia principala operă de artă de care trebuie să 
te îngrijeşti, zona majoră în care trebuie aplicate valori etice, e şinele 
însuşi, propria-ţi viaţă, existenţă. O regăsim în Renaştere dar într-o 
formă diferită, dar şi în dandismul secolului al XlX-lea, dar acestea nu 
au fost decît scurte episoade. 

- Nu cumva este grija de sine o primă versiune a 
autoconcentrării noastre, pe care mulţi o consideră ca o problemă 
centrală a societăţii noastre? 

- In ceea ce am putea numi cultul contemporan al sinelui, miza e 
descoperirea adevăratului eu separîndu-1 de ceea ce l-ar putea face 
obscur sau aliena, descifrîndu-i adevărul graţie unei cunoaşteri 
psihologice sau unui demers psihanalitic. De aceea nu numai că nu 
identific cultura antică a sinelui cu ceea ce am putea numi cultul 
contemporan al sinelui, dar cred că sînt diametral opuse. 

Ceea ce s-a înlîmplal e tocmai o răsturnare a culturii clasice a 
sinelui. Aceasta s-a produs în creştinism atunci cînd ideea unui sine la 
care trebuia renunţat - pentru că legîndu-te de tine însuţi, te opuneai 
voinţei lui Dumnezeu - a înlocuit ideea unui sine de construit şi de 
creat ca o operă de artă. 

- Unul din studiile din Preocuparea de sine se raportează la 
rolul scriiturii in formarea de sine. Cum pune Platon problema 
raportului între sine şi scriitură? 

- Mai întîi, trebuie amintit un anumit număr de fapte istorice care 
adesea sînt subestimate atunci cînd se pune problema scriiturii; trebuie 
amintită de exemplu faimoasa problemă a acelor hypomnemata. 

-Puteţipreciza cesînt aceste hypomnemata? 

- în sens tehnic, hypomnemata puteau fi registrele contabile, 
registrele publice, dar şi carneţelele individuale care serveau la luarea 
de notiţe. întrebuinţarea lor ca şi căiţi de viaţă, sau ghiduri de 
conduită, pare a fi fost un lucru mai degrabă curent cel puţin intr-un 
anumit public cultivat. în aceste carneţele, se puneau citate, extrase 
din lucrări, exemple luate din viaţa personajelor mai mult sau mai 
puţin cunoscute, anecdote, aforisme, reflecţii sau raţionamente. Ele 
constituiau memoria materială a lucrurilor citite, auzite sau gîndite; iar 
ei făceau din aceste lucruri o comoară agonisită pentru o lectură 
reînnoită şi meditaţie ulterioară. Ele formau şi un material brut pentru 
scrierea de tratate mai sistematice în care erau oferite argumentele şi 
mijloacele de luptă împotriva cutărui sau cutărui defect (precum 
mînia, invidia, sporovăială, linguşeală) sau de depăşire a unui obstacol 
(doliu, exil, ruină, dizgraţie). 

- Dar cum e legată scrierea de morală şi de sine? 

- Nici o tehnică, nici un talent profesional nu pot fi dobîndite 
fără practică; tot astfel nu poate fi învăţată arta de a trăi, tekhne tou 
biou , fără o askesis care trebuie înţeleasă ca o ucenicire de sine prin 
sine: acesta era unul din principiile căruia toate şcolile filosofice i-au 
acordat multă vreme o mare importanţă. Dintre toate formele pe care 
le lua această ucenicire (care includea abstinenţe, memorizări, 
examene dc conştiinţă, meditaţii, tăcerea şi ascultarea celorlalţi), se 
pare că scrierea - faptul de a scrie pentru sine şi pentru ceilalţi - a 
ajuns să joace un rol important destul de tîraiu. 

-Ce rol specific au jucat aceste carneţele cînd au ajuns să aibă 
importanţă la sfirşitul Antichităţii? 

- Nu trebuie să luăm aceste hypomnemata , oricît de personale ar 
fi putut fi, drept jurnale intime sau drept aceste povestiri de experienţe 
spirituale (consemnînd ispitele, luptele interioare, căderile şi izbînzile) 
pe care le putem găsi ulterior în literatura creştină. Ele nu constituie o 
“povestire de sine”; obiectivul lor nu e să pună în lumină tainele 
conştiinţei a căror confesiune - orală sau scrisă - are o valoare 
purificatoare. Mişcarea pe care încearcă să o îndeplinească e inversul 
acesteia din urmă: nu e vorba de a hăitui indescifrabilul, de a dezvălui 
ceea ce e tăinuit, de a spune nespusul, ci dimpotrivă de a aduna ceea 
ce e deja spus: de a aduna ceea ce se putea auzi sau citi, şi asta cu un 
scop care nu e altceva decît constituirea de sine. 

Aceste hypomnemata trebuie reaşezate în contextul unei tensiuni 
foarte sensibile ale acestei perioade; în interiorul acestei culturi foarte 

afectate de tradiţie, de valoarea recunoscută a ceea ce e deja spus, prin 
recurenţa discursului, prin practica “citării” sub pecetea vîrstei şi a 
autorităţii, era pe cale să se dezvolte o morală care era foarte deschis 
orientată de grija de sine către obiective precise precum: retragerea în 
sine însuşi, viaţa interioară, modul de a trăi cu sine însuşi, 
independenţa, gustul de sine însuşi. Acesta e obiectivul acestor 
hypomnemata: să facă din amintirea unui logos fragmentar, transmis 
prin învăţare, ascultare sau lectura, un mijloc de a stabili un raport cu 
sine pe cît se poate de perfect şi de adecvat. 

- înainte de a vedea care a fost rolul acestor carneţele la 
începutul erei creştine, ne puteţi spune prin ce diferă austeritatea 
greco-romană de austeritatea creştină? 

- Putem marca diferenţa în următorul punct în multe din 
moralele vechi, chestiunea “purităţii” era relativ puţin importantă. 
Desigur, era importantă pentru pitagorici şi de asemenea în 
neoplatonism, şi a devenit din ce în ce mai importantă în creştinism. 
La un moment dat, problema unei estetici a existenţei a fost complet 
acoperită de problema purităţii, care e ceva diferit şi necesită o altă 
tehnică. în ascetismul creştin, chestiunea purităţii este centrală. Tema 
virginităţii, cu modelul integrităţii feminine, avea o anumită 
importanţă în unele aspecte ale religiei vechi, dar aproape nici una în 
morală, unde problema nu era integritatea de sine în raport cu ceilalţi, 
ci stăpînirea de sine asupra sieşi. Era un model viril de stăpînire de 
sine, iar o femeie care arăta o anumită cumpătare era tot atît de virilă 
faţă de ea însăşi ca un bărbat. Paradigma autorestricţiei sexuale devine 
o paradigmă feminină prin tema purităţii şi a virginităţii, care e 
întemeiată pe modelul integrităţii fizice. Acest nou “eu” creştin trebuia 
să fie obiectul unui examen constant deoarece era ontologic marcat de 
concupiscenţă şi de dorinţele cărnii. Din acest moment, problema nu 
mai era instaurarea unui raport împlinit cu sine, ci, dimpotrivă, trebuia 
să te descifrezi pe tine însuţi şi să renunţi la tine. 

în consecinţă, între păgînism şi creştinism, opoziţia nu e aceea 
dintre toleranţă şi austeritate, ci aceea dintre o formă de austeritate 
legată de o estetică a existenţei şi alte forme de austeritate legate de 
necesitatea renunţării la sine prin descifrarea adevărului propriu. 

- Aşadar, Nietzsche nu ar avea dreptate, în Genealogia moralei, 
atunci cînd atribuie ascetismului creştin meritul de a fi făcut din noi 
“nişte creaturi care pot face promisiuni ”? 

- Da, cred că a făcut o greşeală atribuind acest fapt 
creştinismului, avînd în vedere tot ce ştim despre evoluţia moralei 

păgîne între secolul IV înainte de Hristos şi secolul IV după Hristos. 

- In ce fel s-a schimbat rolul acestor carneţele atunci cînd 
tehnica aceasta care le întrebuinţa într-un raport al sinelui cu sine a 
fost reluată de creştini? 

- O schimbare importantă e faptul că luarea de notiţe despre 
mişcările interioare pare a fi, după un text al lui Atanasie despre viaţa 
Sfintului Anton, o armă a luptei spirituale: în vreme ce demonul e o 
forţă care înşeală şi ne facem să ne înşelăm asupra noastră (o mare 
parte din Vita Antonii e consacrată acestor stratageme), scrierea 
constituie un test şi un fel de piatră de încercare: pentru a pune în 
lumină mişcările gîndirii, ea împrăştie umbra interioară în care se ţes 
comploturile duşmanului. 

- Cum a putut awa loc o transformare atît de radicală? 

- Există într-adevăr o schimbare dramatică între acele 
hypomnemata evocate de Xenofon, în care era vorba doar de a-ţi 
aminti de elementele regimului elementar, şi descrierea ispitelor 
nocturne a Sfintului Anton. Ne putem gîndi că a existat un stadiu 
intermediar în evoluţia tehnicilor de sine: obiceiul de a nota visele. 
Sinesius explică faptul că trebuia să ai un carneţel aproape de pat 
pentru a-ţi nota în el propriile vise, pentm a le interpreta tu însuţi: să 
fii propriul tău ghicitor. 

- E deja prezentă la Platon ideea că această contemplare de 
sine îţi permite să risipeşti obscuritatea în tine însuţi şi să ajungi la 
adevăr? 

- Cred că această contemplare platoniciană a sufletului - care îi 
dă acces deopotrivă la fiinţă şi la adevărurile esenţiale - e foarte 
diferită de exerciţiul prin care, într-o practică de tip stoic, de exemplu, 
încerci să rememorezi ce ai făcut peste zi, regulile de conduită de care 
ar fi trebuit să îţi aminteşti, evenimentele de care trebuie să te simţi 
independent etc. Bineînţeles, ar trebui precizate toate acestea; au 
existat interferenţe, încrucişări. “Tehnologia de sine” e un domeniu 
imens, foarte complex, a cărui istorie ar trebui scrisă. 

-Eun loc comun în studiile literare să se spună că Montaigne a 
fost primul scriitor care a inventat autobiografia, şi totuşi după 
dumneavoastră sursele scriiturii de sine par să fie mult mai 
îndepărtate. 

- Mi se pare că, în criza religioasă a secolului al XVI-lea - şi o dată 
cu repunerea în chestiune a practicilor pastoralei catolice s-au dezvoltat 
noi moduri de relaţie cu sine. Putem observa reactivarea unui anumit 
număr de practici ale stoicilor Antichităţii. De pildă, noţiunea de încercare 

de sine mi se pare apropiată tematic de ceea ce putem găsi printre stoici, 
pentru care experienţa de sine nu e această descoperire a unui adevăr 
îngropat în sine, ci o încercare de a determina ce putem face şi ce nu 
putem face cu libertatea de care dispunem. Deopotrivă la catolici şi la 
protestanţi putem constata reactivarea acestor vechi tehnici care iau forma 
practicilor spirituale creştine. 

Ar fi interesant de făcut o comparaţie sistematică între exerciţiile 
spirituale practicate în mediul catolic sau reformat şi acelea care au putut 
fi folosite în Antichitate. Şi mă gîndesc la un exemplu precis. Intr-unui din 
Dialogurile sale, Epictet recomandă practicarea unui fel de “meditaţie- 
plimbare”. Cînd te plimbi pe stradă, se cuvine, cu privire la obiectele sau 
persoanele care îţi ies în cale, să te examinezi pe tine însuţi pentru a şti 
dacă eşti impresionat, dacă te laşi mişcat, dacă sufletul îţi e cutremurat de 
puterea unui consul, de frumuseţea unei femei. însă găsiţi exerciţii de 
acest gen în spiritualitatea catolică a secolului al XVII-lea: să te plimbi, să 
deschizi ochii înjurai tău; dar nu e vorba să fad dovada suveranităţii pe 
care o exerciţi asupra ta; putem mai degrabă să recunoaştem aici 
atotputernicia lui Dumnezeu, suveranitatea pe care o exercită asupra 
fiecărui lucra şi asupra fiecărui suflet 

-Aşadar, discursul joacă un rol important, dar e întotdeauna în 
slujba altor practici, chiar în constituirea de sine. 

- Mi se pare că nu am putea înţelege nimic din toată această 
literatură zisă “a eului” - jurnale intime, povestiri de sine etc. - dacă 
nu o reaşezăm în cadrul general şi foarte bogat al practicilor de sine. 
Oamenii scriu despre ei înşişi de două mii de ani, dar evident nu în 
acelaşi fel. Am impresia - poate mă înşel - că există o anumită 
tendinţă de a prezenta relaţia între scrierea şi povestirea de sine ca un 
fenomen specific al modernităţii europene. Aşadar, nu e suficient să 
spunem că subiectul modem se constituie într-un sistem simbolic. El 
se constituie în practici reale - practici analizabile istoric. Există o 
tehnologie a constituirii de sine care traversează sistemele simbolice 
utili zîndu-le. Subiectul nu se constituie doar în jocul simbolurilor. 

- Dacă auto-analiza e o invenţie culturală, de ce ni se pare atît 
de naturală şi de plăcută? 

- Mai întîi, nu văd de ce o “invenţie culturală” nu ar fi “plăcută”. 
Plăcerea de sine poate foarte bine să ia o formă culturală, precum 
plăcerea de muzică. Şi trebuie bine priceput că e vorba aici de ceva 
diferit de ceea ce numim interes sau egoism. Ar fi interesant de văzut 
în ce fel, în secolele al XVIII-lea şi al XlX-lea, a fost propusă şi 
inculcată în clasa burgheză o întreagă morală a “interesului” - în 

opojiţie fără îndoială cu aceste alte arte de sine pe care le putem regăsi 
în mediile artistico-criMce; iar viaţa “artistă”, “dandismul” au 
constituit alte estetici ale existenţei opuse tehnicilor de sine care erau 
caracteristice culturii burgheze. 

-Să trecem la istoria subiectului modern. Mai întîi, cultura de 
sine clasică a fost în întregime pierdută sau dimpotrivă a fost 
incorjx>rată şi transformată de tehnicile creştine? 

- Nu cred că această cultură de sine a fost înghiţită sau că a fost 
sufocată. Regăsim numeroase elemente care au fost pur şi simplu 
integrate, deplasate, refolosite de creştinism. Începînd din momentul în 
care cultura de sine a fost reluată de creştinism, ea a fost pusă în slujba 
exerciţiului unei puteri pastorale, în măsura în care epimeleia heautou a 
devenit esenţial epimeleim ton allon - grija ce ceilalţi -, ceea ce constituia 
datoria pastorului. Dar, dat fiind că niîntuirea individului e îndrumată - 
cel puţin pînă la un anumit punct - de instituţia pastorală care are ca 
menire grija sufletelor, grija clasică de sine nu a dispărut; ea a fost 
intejpată şi a pierdut o marc parte a autonomiei sale. 

Ar trebui făcută o istorie a tehnicilor de sine şi a esteticilor 
existenţei în lumea modernă. Evocam mai adineauri viaţa “de artist”, 
care a avut o atît de mare importanţă în secolul al XlX-lea. Dar am 
putea de asemenea înfăţişa Revoluţia nu numai ca pe un proiect 
politic, ci ca un stil, un mod de existenţă ar estetica sa, ascetismul său, 
formele speciale de raportare la sine şi la ceilalţi. 

într-un cuvînl: avem obiceiul să facem istoria existenţei umane 
plecînd de la condiţiile sale; sau încă să căutăm ce ar putea, în această 
existenţă, să permită decelarea evoluţiei unei psihologii istorice. Dar 
mi se pare de asemenea posibil să facem istoria existenţei ca artă şi ca 
stil. Existenţa este materia primă cea mai fragilă a artei umane, dar e şi 
datul său cel mai nemijlocit. 

în timpul Renaşterii, vedem de asemenea - şi aici fac aluzie la 
celebrul text al lui Burckhandt asupra esteticii existenţei - că eroul este 
propria sa operă de artă. Ideea că putem face din viaţă o operă de artă 
e o idee care, incontestabil, e străină Evului Mediu şi care reapare doar 
în epoca Renaşterii. 

- Pînă acum, aţi vorbit de grade diferite de apropriere ale 
tehnicilor antice de guvernare de sine. în scrierile dumneavoastră, aii 
insistat întotdeauna asupra importantei rupturi care s-a produs între 
Renaştere şi epoca clasică. Nu cumva a existat o mutaţie tot pe atît de 
semnificativă în modul în care guvernarea de sine a fost legată de alte 
practici sociale? 

- Dacă e adevărat că filosofia greacă a întemeiat o raţionalitate 
în care ne recunoaştem, ea susţinea întotdeauna că un subiect nu putea 
avea acces la adevăr decît cu condiţia de a realiza mai întîi asupra lui 
un anumit travaliu care să îl facă susceptibil să cunoască adevărul. 
Legătura între accesul la adevăr şi travaliul de elaborare a sinelui prin 
sine e esenţială în gîndirea veche şi în gîndirea estetică. 

Cred că Descartes a rupt cu asta spunînd: “Pentru a accede la 
adevăr, e suficient să fiu indiferent ce subiect capabil să vadă ceea ce e 
evident.” Evidenţa a înlocuit asceza în punctul de întîlnire dintre 
raportul cu sine şi raportul cu ceilalţi, raportul cu lumea. Raportul cu 
sine mr mai are nevoie să fie ascetic pentru a fi un raport cu adevărul. 
Dar trebuie remarcat că acest fapt nu a fost posibil pentru Descartes 
însuşi decît cu preţul unui demers care a fost cel din Meditaţii, de-a 
lungul căruia a constituit un raport al sinelui cu sine însuşi calificîndu- 
1 ca putînd fi subiect de cunoaştere adevărată în forma evidenţei (sub 
rezerva că excludea posibilitatea de a fi nebun). Un acces la adevăr 
fără condiţie “ascetică”, fără un travaliu de sine asupra sinelui, e o 
idee care era mai mult sau mai puţin exclusă de culturile precedente. 
Cu Descartes, evidenţa nemijlocită e suficientă. După Descartes, avem 
un subiect de cunoaştere care îi pune lui Kant problema de a şti ce e 
raportul între subiectul moral şi subiectul cunoaşterii. S-a discutat 
mult în secolul Luminilor pentru a se şti dacă aceşti doi subiecţi erau 
diferiţi sau nu Soluţia lui Kant a fost să găsească un subiect universal 
care, în măsura în care era universal, putea fi un subiect al cunoaşterii, 
dar care cerea totuşi o atitudine etică - tocmai acest raport cu sine pe 
care Kant îl propune în Critica raţiunii practice. 

- Vreţi să spuneţi că Descartes a eliberat raţionalitatea 
ştiinţifică de morală şi că, de partea sa, Kant a reintrodus morala ca 
formă aplicată a procedurilor raţionalităpi? 

- întocmai. Kant a spus: “Trebuie să mă recunosc ca subiect 
universal, adică să mă constitui în fiecare dintre acţiunile mele ca 
subiect universal conformîndu-mă regulilor universale.” Vechile 
întrebări erau aşadar reintroduse: “Cum pot să mă constitui pe mine 
însumi ca subiect etic? Să mă recunosc pe mine însumi că atare? Am 
oare nevoie de exerciţii de ascetism? Sau de această relaţie kantiană cu 
universalul care mă face moral conformîndu-mă raţiunii practice?” în 
felul acesta Kant a introdus încă o nouă cale în tradiţia noastră şi, 
graţie acesteia, Şinele nu e doar dat, ci se constituie într-un raport cu 
sine ca subiect. 

SEX, PUTERE ŞI POLITICA 
IDENTITĂŢII 

9 


- Sugeraţi in cărţile dumneavoastră că eliberarea sexuală nu e 
atît dezvăluirea adevărurilor ascunse privind propria persoană şi 
dorinţa sa, cit un element al procesului de definire şi construire a 
dorinţei. Care sînt implicaţiile practice ale acestei distincţii? 

- Ceea ce am vrut să spun e că, după părerea mea, mişcarea 
homosexuală are astăzi nevoie mai degrabă de o artă de a trăi decît de 
o ştiinţă sau de o cunoaştere ştiinţifică (sau pseudo-ştiinţifică) a ceea 
ce este sexualitatea. Sexualitatea face parte din comportamentele 
noastre. Ea face parte din libertatea de care ne bucurăm în această 
lume. Sexualitatea este ceva creat de noi înşine - este mai mult 
propria noastră creaţie decît descoperirea unui aspect ascuns al 
dorinţei noastre. Trebuie să înţelegem că, o dată cu dorinţele noastre, 
se instaurează noi forme de raporturi, de iubire şi de creaţie. Sexul nu 
e o fatalitate; e o posibilitate de a accede la o viaţă creatoare. 

- Este, în fond, concluzia la care ajungeţi cînd spuneţi că ar 
trebui să încercăm să devenim gay şi nu să ne mulţumim să ne 
reafirmăm identitatea de gay. 

- Da, asta e. Nu trebuie să descoperim că sînlem homosexuali. 

- Nici să descoperim ce înseamnă asta? 

- Exact. Trebuie mai degrabă să creăm un mod de viaţă gay. O 
existenţă gay. 

- Şi e ceva ce nu are limite? 

- Da bineînţeles. Cînd studiem diferitele maniere în care 
oamenii şi-au manifestat libertatea sexuală - modul în care şi-au creat 
operele de artă - trebuie să constatăm că sexualitatea aşa cum o 
cunoaştem astăzi, a devenit una dintre sursele cele mai productive ale 
societăţii şi ale fiinţei noastre. în ce mă priveşte, cred că ar trebui să 
înţelegem sexualitatea în celălalt sens: lumea crede că sexualitatea 

constituie secretul vieţii culturale creatoare; pentru noi, astăzi, ea este 
mai degrabă un proces care se înscrie în necesitatea de a crea o nouă 
viaţă culturală sub acoperirea opţiunilor noastre sexuale. 

- In practică, una dintre consecinţele încercării de dezvăluire a 
secretului este că mişcarea homosexuală nu a mers mai departe de 
revendicarea de drepturi civice sau umane avînd tangenţă cu 
sexualitatea. Ceea ce înseamnă că eliberarea sexuală a rămas, din 
această cauză, la nivelul unei exigenţe de toleranţă sexuală. 

- Da, dar e un aspect pe care trebuie să-l susţinem. Mai întîi e 
important pentru un individ să aibă posibilitatea - şi dreptul - de a-şi 
alege sexualitatea. Drepturile individului privind sexualitatea sînt 
importante şi sînt încă multe locuri în care nu sînt respectate. La ora 
actuală, nu trebuie să considerăm rezolvate aceste probleme. E foarte 
adevărat că la începutul anilor şaptezeci a avut loc un veritabil proces 
de eliberare. Acest proces a fost foarte benefic, atît în ceea ce priveşte 
situaţia, cît şi mentalităţile, dar situaţia nu a fost definitiv stabilizată. 
Cred că trebuie să mai facem un pas înainte. Şi cred că unul dintre 
factorii acestei stabilizări va fi în societate, artă, cultură, crearea de noi 
forme de viaţă, relaţii, prietenii care se vor instaura prin opţiunile 
noastre sexuale, etice şi politice. Trebuie nu numai să ne apărăm, ci să 
ne şi afirmăm şi să ne afirmăm nu numai ca identitate, dar şi ca forţă 
creatoare. 

- In ceea ce spuneţi, multe lucruri amintesc, bunăoară, de 
încercările mişcării feministe care voia să-şi creeze propriul limbaj şi 
propria cultură. 

- Da, însă nu sînt sigur că ar trebui să creăm propria noastră 
cultură. Trebuie să creăm o cultură. Trebuie să realizăm creaţii 
culturale. Dar aici ne vom lovi de problema identităţii. Nu ştiu ce am 
face pentru a produce aceste creaţii şi nu ştiu ce forme ar lua acestea. 
De exemplu, nu sînt deloc sigur că cea mai bună formă de creaţie 
literară pe care o putem aştepta din partea homosexualilor sînt 
romanele homosexuale. 

- De fapt, nici măcar n-am accepta să spunem asta. Ar însemna 
că se fondează pe un esenţialism pe care, în mod precis, trebuie să-l 
evităm. 

- Este adevărat Ce înţelegem, de exemplu, prin pictură gay? Şi 
totuşi, sînt sigur că, plecînd de la opţiunile noastre sexuale, etice putem 
crea ceva care va avea o anumită legătură cu homosexualitatea. Dar acest 
ceva mi trebuie să fie o traducere a homosexualităţii în domeniul muzicii, 
al picturii - şi mai ştiu eu ce? -, căci nu cred că asta e posibil. 

- Cum vedeţi extraordinara proliferare, din ultimii zece- 
cincisprezece ani, a practicilor homosexuale masculine, 
senzualizarea, dacă vreţi, a anumitor părţi ale corpului pînă atunci 
neglijate şi expresia noilor dorinţe? Mă gîndesc, desigur, la 
caracteristicile cele mai frapante a ceea ce noi numim filmele ghetto- 
pomo, cluburile de S/M sau de fistfucking. E oare aceasta o simplă 
extindere intr-o altă sferă a proliferării generale a discursurilor 
sexuale începînd cu secolul al XlX-lea sau este vorba de dezvoltările 
unui alt tip, proprii contextului istoric actual? 

- De fapt, cred că inovaţiile pe care le implică aceste practici sînt 
tocmai cele despre care vrem să vorbim aici. Să luăm de exemplu 
cazul “subculturii S/M”, pentru a relua o expresie dragă prietenei 
noastre Gayle Rubin*. Nu cred că această mişcare de practici sexuale 
are de a face cu dezvăluirea sau descoperirea de tendinţe sado- 
masochiste profund înrădăcinate în inconştientul nostru. Cred că S/M¬ 
ul e mai mult decît atît; e creaţia reală a unor noi posibilităţi de plăcere 
pe care nu ni le-am închipuit mai înainte. Ideea că S/M-ul este legat de 
o violenţă profundă, că practicarea sa e un mijloc de a elibera această 
violenţă, de a dafrîu liber agresiunii, este o idee stupidă. Ştim foarte 
bine că ceea ce fac oamenii nu e agresiv; că inventează noi posibilităţi 
de plăcere, folosind anumite părţi ciudate ale corpului lor - erotizîndu- 
L Cred că avem aici un fel de creaţie, de întreprindere creatoare, una 
dintre pricipalele caracteristici ale acesteia fiind ceea ce eu numesc 
desexualizarea plăcerii. Cred că e într-adevăr falsă ideea potrivit 
căreia plăcerea fizică provine întotdeauna din plăcerea sexuală, dar şi 
ideea că plăcerea sexuală este fundamentul tuturor plăcerilor posibile. 
Ceea ce practicile S/M ne demonstrează e că putem produce plăcere 
plecînd de la obiecte foarte stranii, folosind anumite părţi ciudate ale 
corpului în situaţii cu totul neobişnuite etc. 

-Asimilarea plăcerii cu sexul este deci depăşită. 

- Exact. Posibilitatea de a ne folosi corpul ca sursă posibilă a 
unei multitudini de plăceri este un lucru foarte important. Dacă luăm 
în considerare, bunăoară, construirea tradiţională a plăcerii, constatăm 
că plăcerile fizice sau plăcerile cărnii sînt întotdeauna băutura, 
mîncarea şi sexul. Şi se pare că la asta se limitează înţelegerea noastră 
despre corp, despre plăceri. Ceea ce mă frusrează e că, de exemplu, 


’ G. Rubin, “The Leather Menace: Comments on Politics and S/M”, in Samois 
(ed. ), Corning to Power. Writings and Graphics on Lesbian S/M., Berkelcy, 
1981,p. 195. 


554 



considerăm întotdeauna problema drogurilor exclusiv în termeni de 
libertate şi de interdicţie. Cred că drogurile trebuie să devină un 
element al culturii noastre. 

- Ca sursă de plăcere? 

- Ca sursă de plăcere. Trebuie să studiem drogurile. Trebuie să 
le încercăm. Trebuie să fabricăm droguri bune - capabile să producă o 
plăcere foarte intensă. Cred că puritanismul relativ la drog - un 
puritanism care presupune să fim pro sau contra - e o atitudine greşită. 
Drogurile fac acum parte din cultura noastră. Tot aşa cum există 
muzică bună şi muzică proastă, există droguri bune şi droguri proaste. 
Şi deci, nu putem spune că sîntem “împotriva” muzicii mai mult decît 
putem spune că sîntem împotriva drogurilor. 

- Scopul e de a testa plăcerea şi posibilităţile sale. 

- Da. Şi plăcerea trebuie să facă parte din cultura noastră. E 
foarte interesant de remarcat, de pildă, că, de secole, oamenii în 
general - dar şi medicii, psihiatrii şi chiar mişcările de eliberare - au 
vorbit întotdeauna de dorinţă şi niciodată de plăcere. “Trebuie să ne 
eliberăm dorinţa”, spun ei. Nu! Trebuie să creăm plăceri noi. Atunci 
poate că va veni şi dorinţa. 

- E semnificativ oare că anumite identităţi se constituie în jurul 
noilor practici sexuale asemeni S/M-ului? Aceste identităţi 
favorizează explorarea unoe asemenea practici; ele contribuie şi la 
apărarea dreptului individului de a se deda la ele. Dar, în acelaşi 
timp, nu restrîngele oare posibilităţile individului7 

- Ei bine, dacă identitatea nu e decît un joc, dacă nu e decît un 
procedeu de a favoriza relaţiile, relaţiile sociale şi relaţiile de plăcere 
sexuală care vor crea noi prietenii, atunci ea e utilă. Dar dacă 
identitatea devine problema majoră a existenţei sexuale, dacă oamenii 
cred că trebuie “să-şi dezvăluie propria lor identitate” şi că această 
identitate trebuie să devină legea, principiul, codul existenţei lor, dacă 
întrebarea pe care şi-o tot pun este: “E oare acest lucm conform 
identităţii mele?”, atunci eu cred că se vor întoarce la un fel de etică 
foarte apropiată de virilitatea heterosexuală tradiţională. Dacă noi 
trebuie să ne situăm în raport cu problema identităţii, asta trebuie să se 
întîmple în măsura în care sîntem fiinţe unice. Dar raporturile pe care 
trebuie să le întreţinem cu noi înşine nu sînt raporturi de identitate; ele 
trebuie să fie mai degrabă raporturi de diferenţiere, de creare, de 
inovare. E plictisitor să fii mereu acelaşi. Nu trebuie să excludem 
identitatea, dacă oamenii îşi găsesc plăcerea prin intermediul ei, dar nu 
trebuie să considerăm această identitate ca regulă etică universală. 

- Dar pînă în prezent, identitatea sexuală a fost foarte utilă din 
punct de vedere politic. 

- Da, ea a fost foarte utilă, dar e o identitate care ne limitează şi 
cred că avem (şi putem avea) dreptul de a fi liberi. 

- Vrem ca unele dintre practicile noastre sexuale să fie practici 
de rezistenţă în sens politic şi social. Cum e totuşi posibil acest lucru, 
cită vreme stimularea plăcerii poate servi la exercitarea unui control? 
Putem fi siguri că nu va exista exploatarea acestor noi plăceri - mă 
gîndesc la modul în care publicitatea foloseşte stimularea plăcerii ca 
instrument de control social? 

- Nu putem fi siguri niciodată că nu va exista exploatare. De 
fapt, putem fi siguri că va exista şi că tot ceea ce a fost creat şi 
dobîndit, tot terenul ce a fost cîştigat va fi folosit la un moment dat în 
acest fel. Aşa se întîmplă în viaţă, în luptă, în istoria oamenilor. Şi nu 
cred că este vreo obiecţie la toate aceste mişcări sau situaţii. Dar aveţi 
întru totul dreptate să subliniaţi că este necesar să fim prudenţi şi 
conştienţi de faptul că trebuie să trecem la un alt lucru, să avem şi alte 
nevoi. Ghetoul S/M din San Francisco este un bun exemplu de 
comunitate care a experimentat plăcerea şi care şi-a constituit o 
identitate în jurul acestei plăceri. Această ghetoizare, această 
identificare, această procedură de excludere etc., toate aceste lucruri 
au produs şi reacţii. Nu îndrăznesc să folosesc cuvîntul “dialectică”, 
dar nu sîntem foarte departe de aceasta. 

- Scrieţi că puterea nu este numai o forţă negativă, ci şi o forţă 
productivă; că puterea este tot timpul prezentă: că acolo unde există 
putere, există rezistenţă şi că rezistenţa nu e niciodată într-o poziţie 
de exterioritate faţă de putere. Dacă e aşa, cum putem ajunge la o 
altă concluzie decît la aceea care constă în a spune că sîntem 
întotdeauna prinşi în interiorul acestui raport, un raport căruia, într- 
un anumit fel, nu-i putem scăpa? 

- De fapt, nu cred că “prinşi” este cuvîntul potrivit. E vorba de o 
luptă, dar ceea ce vreau să spun cînd vorbesc de raporturi de putere e 
că sîntem situaţi strategic unii în raport cu ceilalţi. Pentru că sîntem 
homosexuali, de exemplu, sîntem în luptă cu guvernul şi guvernul este 
în luptă cu noi. Cînd avem de a face cu guvernul, lupta nu e, desigur, 
simetrică, situaţia de putere nu este aceeaşi, dar noi participăm 
împreună la această luptă. Unul dintre noi biruie şi continuarea acestei 
situaţii poate determina comportamentul de urmat, influenţa 
comportamentul sau non-comportamentul celuilalt. Nu sîntem deci 
prinşi. Numai că sîntem întotdeauna în acest gen de situaţie. Ceea ce 

înseamnă că avem întotdeauna posibilitatea de a schimba situaţia, că 
această posibilitate există întotdeauna. Nu ne putem pune în afara 
situaţiei şi nicăieri nu sîntem liberi de orice raport de putere. Dar 
putem schimba situaţia tot timpul. N-am vrut deci să spun că sîntem 
mereu liberi. în sfîrşit, pe scurt, am vrut să spun că există pemanent 
posibilitatea de transformare a lucrurilor. 

- Aşadar, putem extrage rezistenţa din interiorul acestei 
dinamici? 

- Da Vedeţi, dacă n-ar exista rezistenţă, n-ar exista nici 
raporturi de putere. Pentru că totul ar fi doar o chestiune de supunere. 
Din momentul în care individul se află în situaţia de a nu putea face ce 
vrea, el trebuie să folosească raporturile de putere. Rezistenţa are 
întîietate şi rămîne superioară tuturor forţelor procesului; ea obligă, 
sub efectul său, ca raporturile de putere să se schimbe. Cred deci că 
termenul de “rezistenţă” este cuvîntul cel mai important, cuvîntul 
cheie al acestei dinamici. 

- Politic vorbind, cel mai important element cînd studiem 
puterea este probabil faptul că, potrivit anumitor concepţii anterioare, 
"a te opune ” înseamnă pur şi simplu a spune mi. S-a conceptualizat 
rezistenţa numai în termeni de negare. Aşa cum o înţelegeţi, totuşi, 
rezistenţa nu e numai o negare: ea este un proces de creaţie; a crea şi 
a recrea, a transforma situaţia, a participa activ la proces, asta 
înseamnă de fapt a rezista. 

- Da, în acest fel aş defini lucrurile. A spune nu constituie forma 
minimală de rezistenţă. Dar, fireşte, în anumite momente este foarte 
important. Trebuie să spunem nu şi să facem din acest nu o formă de 
rezistenţă decisivă. 

-Aceasta ridică problema de a şti în ce mod şi în ce măsură un 
subiect - sau o subiectivitate - dominate îşi pot crea propriul lor 
discurs. In analiza tradiţională a puterii, elementul omniprezent pe 
care se fondează aceasta este discursul dominant, reacţiile la acest 
discurs sau în interiorul acestuia nefiind decît elementele subsidiare. 
Totuşi, dacă prin rezistenţă în interiorul raporturilor de putere 
înţelegem mai mult decît o simplă negare, nu putem spune oare că 
anumite practici - S/M-ul lesbian, de exemplu - reprezintă, de fapt, 
modul în care subiecţii dominaţi îşi formulează propriul limbaj? 

- De fapt, vedeţi, cred că rezistenţa este un element al acestui 
raport strategic în care constă puterea. în realitate, rezistenţa se 
sprijină întotdeauna pe situaţia pe care o combate. în mişcarea 
homosexuală, definirea medicală a homosexualităţii, de exemplu, a 

constituit un instrument foarte important pentru a combate opresiunea, 
a cărei victimă era homosexualitatea la sfirşitul secolului al XlX-lea şi 
începutul secolului al XX-lea Această medicali zare, care era un 
mijloc de opresiune, a fost întotdeauna şi un instrument de rezistenţă, 
aşa îneît oamenii puteau spune: “Dacă sîntem bolnavi, atunci de ce ne 
condamnaţi, de ce ne dispreţuiţi?” etc. Bineînţeles, acest discurs ne 
pare astăzi destul de naiv, dar era foarte important la acea vreme. 

De asemenea, aş spune că în ceea ce priveşte mişcarea lesbiană, 
după părerea mea, faptul că femeile au fost secole la rînd izolate în 
societate, frustrate, dispreţuite în fel şi chip, le-a dat o adevărată 
posibilitate de a constitui o societate, de a crea un anumit tip de raport 
social între ele, în afara unei lumi dominate de bărbaţi. Cartea lui 
Lillian Faderman, Surpassing the Love of Meri, este de-a dreptul 
interesantă în acest sens'. Ea ridică o problemă, aceea de a şti ce tip de 
experienţă emoţională, ce tip de raporturi erau posibile într-o lume în 
care femeile nu aveau nici o putere socială, legală sau politică. Şi 
Faderman afirmă că femeile au folosit această izolare şi această 
absenţă de putere. 

- Dacă rezistenţa este procesul care constă în a depăşi 
practicile discursive, s-ar părea că S/M-ul lesbian este una din 
practicile care, la prima vedere, pot să se declare, în modul cel mai 
legitim, practici de rezistenţă. In ce măsură aceste practici şi identităţi 
pot fi percepute ca o contestare a discursului dominant? 

- în ceea ce priveşte S/M-ul lesbian, ce mi se pare interesant e că 
el permite debarasarea de un anumit număr de stereotipuri ale 
feminităţii, care au fost folosite în mişcarea lesbiană - o strategie pe 
care aceasta o elaborase în trecut. Această strategie se baza pe 
opresiunea ale cărei victime erau lesbienele, iar mişcarea o folosea 
pentru a lupta împotriva acestei opresiuni. însă, este posibil ca astăzi 
aceste instrumente, aceste arme să fie depăşite. E clar că S/M-ul 
lesbian încearcă să se debaraseze de vechile stereotipuri ale 
feminităţii, de atitudinile de respingere a bărbaţilor etc. 

-Dupăpărerea dumneavoastră, ce putem afla despre putere - 
şi de altfel şi despre plăcere - din practicarea S/M-ului care este, în 
fond, erotizarea explicită a puterii? 

- Putem spune că S/M-ul este erotizarea puterii, erotizarea 


’ L. Faderman, Surpassing the Love of Men, New York, William Morrow, 
1981. 

raporturilor strategice Ceea ce mă uimesţe la S/M este modul în care 
acesta diferă de puterea socială. Puterea se caracterizează prin faptul 
că reprezintă un raport strategic care s-a stabilizat în instituţii. în 
mijlocul raporturilor de putere, mobilitatea e deci limitată şi anumite 
puncte de rezistenţă sînt foarte, foarte greu de înlăturat, deoarece au 
fost instituţionalizate, deoarece influenţa lor este sensibilă în curţile de 
justiţie, în coduri. Asta înseamnă că raporturile strategice între indivizi 
se caracterizează prin rigiditate. 

în această privinţă, jocul S/M este foarte interesant pentru că, 
deşi e un raport strategic, este întotdeauna fluid. Există, bineînţeles, 
roluri, însă fiecare ştie foarte bine că aceste roluri pot fi inversate. 
Cîteodată, atunci cînd jocul începe, unul este stăpîn, celălalt sclav şi la 
sfîrşit cel care era sclav a devenit stăpîn. Sau chiar atunci cînd rolurile 
sînt stabile, protagoniştii ştiu foarte bine că e vorba întotdeauna de un 
joc: fie că regulile sînt depăşite, fie că există un acord explicit sau tacit 
care defineşte anumite limite. Acest joc strategic este foarte interesant 
ca sursă de plăcere fizică. Dar nu aş spune că el constituie o 
reproducere a structurii puterii în interiorul relaţiei erotice. E o punere 
în scenă a structurilor puterii printr-un joc strategic, capabil să procure 
o plăcere sexuală sau fizică. 

- Prin ce diferă acest joc strategic din sexualitate de cel din 
raporturile de putere? 

- Practica S/M-ului se răsfrînge asupra creării plăcerii şi există o 
identitate care corespunde acestei creaţiii. Motiv pentru care S/M-ul 
este cu adevărat o sub-cultură. Este un proces de inventare. S/M-ul 
este utilizarea unui raport strategic ca sursă de plăcere (de plăcere 
fizică). Nu este pentru prima dată cînd oamenii folosesc raporturile 
strategice ca sursă de plăcere. în Evul Mediu, de exemplu, exista 
tradiţia iubirii curtenitoare, cu trubaduri, manieră prin care s-ar fi 
instaurat legăturile amoroase între femeie şi amantul său etc. Şi aici 
era vorba de un joc strategic. Regăsim pînă şi astăzi acest joc între 
băieţii şi fetele care merg să danseze sîmbăta seara. Ei pun în scenă 
raporturi strategice. Ceea ce e interesant e că, în viaţa heterosexuală, 
aceste raporturi strategice preced sexul. Ele există cu singurul scop de 
a ajunge la sex. în schimb, în S/M raporturile strategice fac parte din 
sex, ca o convenţie de plăcere înăuntrul unei situaţii specifice. 

într-un caz raporturile strategice sînt raporturi pur sociale, cea 
vizată fiind fiinţa socială; în timp ce, în celălalt caz, corpul este cel 
implicat. Şi acest transfer al raporturilor strategice, care trec de la 
ritualul de curte la planul sexual, e mai cu seamă interesant. 

- Intr-un interviu pe care l-aţi acordat acum un an sau doi 
revistei Gai Pied, a ti spus că ceea ce-i deranjează cel mai mult pe 
oameni în relaţiile homosexuale nu e atît actul sexual în sine, cît 
perspectiva de a vedea relaţii afective dezmltîndu-se în afara 
cadrelor normative. Legăturile şi prieteniile care se stabilesc sînt 
imprevizibile. Credeţi că ceea ce îi sperie pe oameni e potenţialul 
necunoscut pe care îl presupun relaţiile homosexuale sau aţi spune că 
aceste relaţii sînt percepute ca o ameninţare directă la adresa 
instituţiilor sociale? 

- Dacă există un lucru care mă inlereseză astăzi, acela e 
problema prieteniei. De-a lungul secolelor care au urmat Antichităţii, 
prietenia a constituit un raport social foarte important: un raport social 
în interiorul căruia indivizii dispuneau de o anumită libertate, de un 
anumit tip de opţiune (limitată, desigur) şi care le permitea, de 
asemenea, să aibă raporturi afective foarte intense. Prietenia avea şi 
implicaţii economice şi sociale - individul avea obligaţia morală să-şi 
ajute prietenii etc. Cred că în secolele al XVl-lea şi al XVII-lea se 
observă dispariţia acestui tip de prietenii, cel puţin în societatea 
masculină. Prietenia începe să devină altceva. Începînd cu secolul al 
XVI-lea, găsim texte care critică în mod explicit prietenia, pe care o 
consideră ceva periculos. 

Armata, birocraţia, administraţia, universităţile, şcolile etc. - în 
sensul pe cate îl au astăzi aceste cuvinte - nu pot funcţiona cu 
prietenii atît de intense. Cred că putem observa în toate aceste instituţii 
un efort considerabil pentru diminuarea sau minimalizarea raporturilor 
afective. E, în special, cazul şcolilor. Cînd s-au înfiinţat internatele 
care adăposteau sute de băieţi tineri, una din probleme a fost aceea de 
a şti cum să-i împiedice nu numai să întreţină raporturi sexuale, 
bineînţeles, ci şi să lege prietenii. Pentru tema prieteniei, putem studia, 
de exemplu, strategia instituţiilor iezuite - iezuiţii înţelegînd foarte 
bine că le era imposibil să suprime prietenia. Au încercat deci să 
folosească rolul pe care îl jucau sexul, iubirea, prietenia şi să-l 
limiteze în acelaşi timp. Cred că ar trebui acum, după ce am studiat 
istoria sexualităţii, să încercăm să înţelegem istoria prieteniei sau a 
prieteniilor. E o istorie extrem de interesantă. 

Iar una dintre ipotezele mele - şi sînt sigur că ea s-ar confirma 
dacă am întreprinde această sarcină - e că homosexualitatea (prin care 


Vezi supra, nr. 293. 

înţeleg existenţa raporturilor sexuale între bărbaţi) a devenii o 
problemă începînd cu secolul al XVIII-lea. Am văzut-o devenind o 
problemă cu poliţia, cu sistemul juridic. Şi cred că dacă ea devine o 
problemă, o problemă socială în acea perioadă, e pentru că prietenia a 
dispărut. Cită vreme prietenia a fost ceva important şi atît timp cît a 
fost acceptată din punct de vedere social, nimeni nu şi-a dat seama că 
bărbaţii întreţineau raporturi sexuale. Nici nu se putea spune că nu 
întreţineau, ci pur şi simplu asta nu avea importanţă. Asta nu avea nici 
o implicaţie socială, faptul era acceptat din punct de vedere cultural. 
Că făceau dragoste sau că se sărutau n-avea nici o importanţă. Absolut 
nici una O dată dispărută prietenia ca raport acceptat cultural, s-a pus 
întrebarea: “Ce pot face bărbaţii împreună?”. Şi în acel moment a 
apărut problema. Iar în zilele noastre, atunci cînd bărbaţii fac dragoste 
sau întreţin raporturi sexuale, acest lucru e perceput ca o problemă. De 
fapt, sînt sigur că am dreptate: dispariţia prieteniei ca raport social şi 
faptul că homosexualitatea a fost declarată problemă socială, politică 
şi medicală, fac parte din acelaşi proces. 

- Dacă lucrul important astăzi e de a cerceta din nou 
posibilităţile prieteniei, trebuie să remarcăm că, într-o mare măsură, 
toate instituţiile sociale sînt create pentru a favoriza prieteniile şi 
structurile heterosexuale, în dauna prieteniilor şi structurilor 
homosexuale. Adevărata sarcină nu e oare aceea de a instaura noi 
raporturi sociale, noi modele de valori, noi structuri familiale etc.? 
Toate structurile şi instituţiile care corespund monogamiei si familiei 
tradiponale sînt unul din lucrurile la care homosexualii nu au uşor 
acces. Ce tipuri de institupi trebuie oare să începem să instaurăm, nu 
numai pentru a ne apăra, ci şi pentru a crea noi forme sociale care 
vor constitui o adevărată solupe de schimbare? 

- Ce instituţii? N-am o idee anume. Desigur, cred că ar fi de-a 
dreptul contradictoriu să aplicăm acestui scop şi acestui tip de 
prietenie modelul vieţii familiale sau instituţiile care corespund 
familiei. Şi pentru că anumite raporturi care există în societate sînt 
forme protejate de viaţă familială, e adevărată constatarea că anumite 
variante care nu sînt protejate sînt deseori mai bogate, mai interesante 
şi mai creative în acelaşi timp decît aceste raporturi. Dar, firesc, ele 
sînt de asemenea mult mai fragile şi vulnerabile. Problema de a şti ce 
tipuri de instituţii trebuie să creăm, este o problemă capitală, dar nu 
pot să-i dau un răspuns. Cred că sarcina noastră este să încercăm să 
găsim o soluţie. 

- în ce măsură vrem sau avem nevoie ca proiectul de eliberare 

al homosexualilor să fie un proiect care, departe de a se mulţumi să 
propună un parcurs, are pretenţia să deschidă noi căi? Altfel spus, 
concepţia dumneavoastră despre politica sexuală refuză necesitatea 
unui program pentru a preconiza experimentarea unor noi tipuri de 
raporturi? 

- Una dintre marile constatări pe care le-am făcut, de la ultimul 
război încoace, este aceea a eşecului tuturor programelor sociale şi 
politice. Ne-am dat seama că lucrurile nu se petrec niciodată aşa cum 
ni le descriu programele politice; şi că programele politice au condus 
tot timpul sau aproape tot timpul fie la abuzuri, fie la o dominaţie 
politică din partea unui bloc, că e vorba de tehnicieni, de birocraţi sau 
de altcineva. Dar una dintre realizările anilor şaizeci - şaptezeci, pe 
care o consider o realizare benefică, e că anumite modele 
instituţionale au fost experimentate fără program. Fără program nu 
înseamnă orbeşte - fiind orb faţă de gîndire. în Franţa, bunăoară, în 
ultimul timp a fost îndelung criticat faptul că diversele mişcări politice 
în favoarea libertăţii sexuale în închisori, în ecologie etc. nu aveau 
program. însă, după părerea mea, a nu avea program poate fi în acelaşi 
timp foarte util, foarte original şi foarte creativ, dacă aceasta nu 
însemnă a nu reflecta cu adevărat la ceea ce se întîmplă sau a nu-i păsa 
de ceea ce este imposibil. 

încă din secolul al XlX-lea, marile instituţii politice şi marile 
partide au confiscat procesul creaţiei politice; prin aceasta vreau să 
spun că ei au încercat să dea creaţiei politice forma unui program 
politic pentru a deţine puterea. Cred că trebuie să apărăm ceea ce s-a 
produs în anii şaizeci şi la începutul anilor şaptezeci. După părerea 
mea, unul din lucrurile pe care trebuie să le apărăm este existenţa unei 
anumite forme de inovaţie politică, de creaţie politică şi de 
experimentare politică dincolo de marile partide politice şi dincolo de 
programul normal sau obişnuit. E un fapt pe care viaţa cotidiană a 
oamenilor l-a schimbat începînd cu anii şaizeci şi pînă acum, iar 
propria mea viaţă mărturiseşte cu adevărat acest lucru. Cu siguranţă nu 
datorăm această schimbare partidelor politice, ci. unor numeroase 
mişcări. Aceste mişcări sociale au transformat cu adevărat vieţile 
noastre, mentalitatea şi atitudinile noastre ca şi mentalităţile altor 
oameni - oameni care nu aparţineau acestor mişcări. Aici e ceva foarte 
important şi pozitiv. Repet, nu vechile organizaţii politice tradiţionale 
şi normale sînt cele care au permis acest examen. 

SURSA TEXTELOR 


Partea I 


Prefaţă la transgresiune (în original: Preface ă la transgression) a 
apărut iniţial în revista Critique, nr. 195-196, “ Hommage ă G. 
Bataille ”), august-septembrie 1963, pp. 751-769 (număr dedicat 
memoriei lui G. Bataille, mort în 1962), şi a fost republicat in M. 
Foucault, Dits et ecrits, Paris, Gallimard, 1.1, pp. 233-250. 

Limbajul la infinit (în original: Le langage ă l'infini) a apărut iniţial în 
revista Tel Quel, nr. 15, toamna 1963, pp. 44-53, şi afost republicat in 
M. Foucault, Dits et ecrits, op. cit., 1.1, pp. 250-261. 

Limbajul spaţiului (în original: Le langage de l ’espace) a apărut iniţial 
în revista Critique, nr. 203, aprilie 1964, pp. 378-382, şi a fost 
republicat in M. Foucault, Dits et ecrits, op. cit., t. I, pp. 407-412. 

Nebunia, absenţa operei (în original: La folie, labsence d’ceuvre) a 
apărut iniţial în revista La Table ronde, nr. 196 (“La situation de la 
psychiatrie” /Situaţia psihiatriei), mai 1964, pp. 11-21, şi a fost 
republicat in M. Foucault, Dits et ecrits, op. cit., 1.1, pp. 412-420. 

Gîndirea exteriorului (în original: La pensee du dehors) a apărut iniţial 
în revista Critique, nr. 229, iunie 1966 (număr dedicat lui M. Blanchot), 
pp. 523-546), şi a mai fost republicat în 1986 de către editura Fata 
Morgana şi, ulterior, in M. Foucault, Dits et ecrits, op. cit., t. I, pp. 518- 
539. Acestui text, M. Blanchot i-a răspuns, în 1986 (după douăzeci de 

ani de la textul pe care i-1 dedicase Foucault şi la doi ani după moartea, 
survenită în 1984, a acestuia), la aceeaşi editura Fata Morgana, cu 
Michel Foucault tel que je l’imagine (Michel Foucault aşa cum mi-1 
imaginez), care începe astfel: “Cîteva cuvinte personale. Cu Michel 
Foucault nu am avut, în mod ciudat, relaţii personale. Nu l-am întîlnit 
niciodată, cu o singură excepţie, în curtea Sorbonei, în timpul 
evenimentelor din Mai ’68, prin iunie sau iulie (mi se spune, însă, că nu 
era acolo), dud i-am adresat câteva cuvinte, el neştiind cine îi vorbea 
(orice-ar spune detractorii lui Mai, a fost un moment Inimos, cînd 
fiecare putea să-i vorbească celuilalt, anonim, impersonal, om între 
oameni, înlîmpinat fără altă justificare decît aceea de a fi un alt om). 
Este adevărat că, în perioada acelor evenimente extraordinare, spuneam 
deseori: Dar de ce Foucault nu este aici?, restituindu-i, astfel, întreaga 
putere de atracţie şi atragînd atenţia asupra locului gol pe care ar fi 
trebuit să-l ocupe. întrebare la care mi se răspundea printr-o remarcă ce 
nu avea darul de a mă mulţumi: se ţine deoparte, sau: e în străinătate. 
Dar se aflau foarte mulţi străini acolo, chiar şi japonezi dintre cei 
îndepărtaţi. Aşa s-a întîmplat, poate, să ne ratăm unul pe celălalt”. Cele 
două texte, al lui Foucault despre Blanchot şi al lui Blanchot despre 
Foucault, ar trebui, cîndva, editate între coperţile aceleiaşi cărţi (ca, de 
altfel, şi textele încrucişat-polemice ale lui Foucault şi J. Derrida, stîmite 
de Istoria nebuniei). 

Nietzsche, Freud, Marx constituie textul comunicării prezentate de M. 
Foucault la istoricul, pentru generaţia sa, colocviu de la Royaumont, 
din iulie 1964, dedicat lui Nietzsche; a apărut, iniţial, în actele acestui 
colocviu (Cahiers de Royaumont, t. VI, Paris, Minuit, 1967, Nietzsche , 
pp. 183-200) şi a fost republicat in M. Foucault, Dits et ecrits, op. cit., 
1.1, pp. 564-579. 


Gîndire şi discurs: răspuns la o întrebare (în original: Reponse a une 
question) aapămt iniţial în revista Esprit, nr. 371, mai 1968, pp. 850- 
874, şi a fost republicat in M. Foucault, Dits et ecrits, op. cit., 1 . 1, pp. 
673-695. 

Despre arheologia ştiinţelor. Răspuns dat Cercului de epistemologie (în 
original: Sur l'archeologie des Sciences. Reponse au Cercle 
d'epistemologie) a apărut iniţial în publicaţia Cahiers pour l’analyse, nr. 9 
(<Genealogie des sdences/Genealogia ştiinţelor), vara 1968, pp. 9-40, şi a 
fost republicat in M. Foucault, Dits et ecrits, op. cit., 1.1, pp. 696-731. 

Ariadna s-a spînzurat (în original: Ariane s 'est pendue) a apărut iniţial 
în săptămînalul Le Nouvel Observateur, nr. 229, 31 martie-6 aprilie 
1969, pp. 36-37, ca recenzie la cartea lui Gilles Deleuze, Difference et 
Repetition (Paris, Presses Universitaires de France, 1969; Diferenţă şi 
repetiţie, trad. rom. Toader Şăulea, Bucureşti, Ed. Babei, 1995), şi a 
fost republicat in M. Foucault, Dits et ecrits, op. cit., t. I, pp. 767-771. 

Theatrum philosophicum a apărut iniţial în revista Critique, nr. 282, 
noiembrie 1970, pp. 885-908, ca un comentariu la cărţile Difference et 
Repetition (cf. supra) şi Logique du sens/Logica sensului (Paris, 
Minuit, col. “Critique”, 1969) deG. Deleuze, şi a fost republicat inM. 
Foucault, Dits et ecrits, op. cit., t. II, pp. 75-99. 

Nietzsche, genealogia, istoria (în original: Nietzsche, la genealogie, 
l’histoire), a apărut iniţial in Hommage ă Jean Hippolite, Paris, 
P.U.F., colecţia “Epimethee”, 1971, pp. 145-172, şi a fost reluat in M. 
Foucault, Dits et ecrits, op. cit., t. II, pp. 136-157 

Intelectualii şi puterea (în original: Les intellectuels et le pouvoir), 
textul unui dialog între M. Foucault şi G. Deleuze, a apărut iniţial în 
revista L’Arc, nr. 49, număr dedicat lui Deleuze, trimestrul al U-lea 
1972, pp. 3-10, şi a fost republicat in M. Foucault, Dits et ecrits, op. 
cit., t. II, pp. 306-315. 

Viaţa oamenilor infami (în original: La vie des hommes infămes) a 
apărut iniţial în publicaţia Les Cahiers du chemin, nr. 29, 15 ianuarie 
1977, pp. 12-29, şi a fost republicat in M. Foucault, Dits et ecrits, op. 
cit., t. IU, pp. 237-253. încă din perioada redactării Istoriei nebuniei, 
exhumarea arhivelor “Marii închideri” de la Hopital General şi de la 
Bastilia a reprezentat, pentru Foucault, un proiect obsedant, cămia i s- 
a dedicat, antrenîndu-i şi pe alţii, în mai multe reprize. Dintr-o 
antologie (a cărei introducere o constituie textul de faţă), acest proiect 
a devenit, în 1978, o colecţie, intitulată “Les Vies paralleles’VVieţile 
paralele (Gallimard), în care Foucault a publicat memoriile lui 
Flerculine Barbin, apoi, în 1979, Le Cercle amoureux d’Henri 
Legrand/Cercul amoros al lui Henri Legrand, după nişte manuscrise 
criptografice conservate la Biblioteca Naţională, transcrise şi 
prezentate de Jean-Paul şi Paul-Ursin Dumont. Cu toate acestea, în 
1979, Foucault îi propune istoricului Arlette Farge (care tocmai 

publicase Vivre dans la rue ă Paris au XVIIIe siecle/A. trăi pe stradă la 
Paris în secolul al XVIII-lea, Paris, Julliard/Gallimard, col. 
“Archives”) să examineze manuscrisele strînse pentru antologie. Din 
această colaborare a luat naştere volumul Le Desordre des familles 
(Paris, Julliard/Gallimard, col. “Archives”, 1982), dedicat scrisorilor 
regale cu sigiliu ( lettres de cachet). 

Incorporarea spitalului în tehnologia modernă (în original: 
L’incorporation de l'hopital dans la technologie modeme) reprezintă 
textul unei conferinţe rostite de M. Foucault în cadrul cursului de 
medicină socială de la Universitatea de Stat din Rio de Janeiro în 
octombrie 1974, text publicat iniţial, sub titlul Incoiporacion del 
hospital en la tecnologia moderna (trad. D. Reynie), în Revista 
centro-americana de Ciencias de la Salud, nr. 10, mai-august 1978, 
pp. 93-104, şi republicat in M. Foucault, Dits et ecrits, op. cit., t. III, 
pp. 508-521. 

Foucault (în original: Foucault), in Huisman D., ed., Dictionnaire des 
philosophes, Paris, P.U.F., 1984, t. I, pp. 942-944 şi a fost reluat in M. 
Foucault, Dits et ecrits, op. cit., t. IV, pp. 735-747. La începutul anilor 
’80, Denis Huisman i-a propus lui F. Ewald să redacteze o notiţă care 
ar fi consacrată lui Michel Foucault în Dictionnaire des philosophes, 
pe care îl pregătea pentru editura P.U.F. Franşois Ewald, pe atunci 
asistentul lui M. Foucault la Collâge de France, i-a făcut cunoscută 
acestuia din urmă propunerea. în acea vreme, M. Foucault elaborase o 
primă versiune a volumului II din Istoria sexualităţii, la care ştia că va 
trebui să mai muncească. O secţiune din introducerea pe care o 
redactase pentru această lucrare era o prezentare retrospectivă a 
muncii sale. Acest text a fost înmînat lui Denis Huisman, completat de 
o scurtă prezentare şi de o bibliografie. S-a convenit ca el să fie 
semnat “MauriceFlorence”, care dădea transparenta abreviere “M.F.”. 
El a fost publicat în acest fel. în textul tradus aici (preluat ca atare din 
Dits et ecrits), nu figurează decît prezentarea redactată de M. 
Foucault. 

Altfel de spaţii (în original: Des espaces autres) reprezintă textul unei 
conferinţe rostite de M. Foucault în cadrul Cercului de studii 
arhitecturale pe 14 martie 1967, text apămt iniţial în publicaţia 
Architecture, Mouvement, Continuite, nr. 5, octombrie 1984 (deci 
după moartea autorului, survenită în iulie 1984), pp. 46-49, şi 

republicat in M. Foucault, Dits et ecrits, op. cit., t. IV, pp. 752-762. M. 
Foucault nu a autorizat publicarea acestui text scris în 1967, în 
Tunisia, decît în primăvara lui 1984. 


Partea a Il-a 


Filosofie 

Metodologie pentru cunoaşterea lumii: cum să ne debarasăm de 
marxism (în original: Sekai-ninshiki no hoho: marx-shugi wo do 
shimatsu suruka), convorbire cu R. Yoshimoto, 25 aprilie 1978; a 
apărut iniţial în revista Urni, iulie 1978, pp. 302-328 şi a fost 
republicată in M. Foucault, Dits et ecrits, Gallimard, Paris, 1994, t. III, 
pp. 595-618 (traducere de E.C.). 

Michel Foucault: un parcurs filosofic (în original: Conversazione con 
Michel Foucault ), convorbire cu D. Trombadori, Paris, sfîrşitul lui 
1978, a apărut iniţial în revista II Contributo, anul IV, nr. 1, ianuarie- 

maitie 1980, pp. 23-84 şi a fost republicată in M. Foucault, Dits et 
ecrits, op. cit., t. IV, pp. 41-96 (traducere de C.M.). 

Filosoful mascat (în original: Le philosophe masque), convorbire cu 
C. Delacampagne, februarie, 1980), a apărut iniţial în ziarul Le 
Monde, nr. 10945, 6 aprilie 1980: Le Monde-Dimanche, pp I şi XVII 
şi a fost republicată in M. Foucault, Dits et ecrits, op. cit., t. IV, pp. 
104-111 (traducere de C.M.). 

Structuralism şi poststructuralism (în original: Structuralism and 
Post-Structuralism ), convorbire cu G. Râuleţ, a apărut iniţial în revista 
Telos, voi. XVI, n° 55, primăvara 1983, pp. 195-211 şi a fost 
republicată inM. Foucault, Dits et ecrits, op. cit., t. IV, pp. 431-458 
(traducere de E.C.). 

Politică 


Crime şi pedepse în (J.R.SS. şi în alte părţi (în original: Crimes et 
châtiments en U.R.S.S. et ailleurs...), convorbire cu K. S. Karol, a 
apărut iniţial în revista Ie Nouvel Observateur, nr. 585, 26 ianuarie-1 
februarie 1976, pp. 34-37 şi a fost republicată in M. Foucault, Dits et 
ecrits, op. cit., t. III, pp. 63-74 (traducere de E.C.). 

Genealogia puterii şi funcţia intelectualului în societatea actuală (în 
original: Intervista a Michel Foucault), realizată de A. Fontana şi P. 
Pasquino în iunie 1976; a apărut iniţial în Fontana (A.) şi Pasquino 
(P.), ed., Microfisica del potere: interventi politici, Torino, Einaudi, 
1977, p 3-28 şi a fost republicată in M. Foucault, Dits et ecrits, op. 
cit., t. III, pp. 140-160 (traducere de E.C.). 

Puterea, o bestie magnifică (în original: El poder, una bestia 
magnifică), convorbire cu M. Osorio, a apărut iniţial în revista 
Quademos para el dialogo, nr. 238, 19-25 noiembrie 1977 şi a fost 
republicată in M. Foucault, Dits et ecrits, op. cit., t. III, pp. 368-383 
(traducere de E.C.). 

Tortura e raţiunea (în original: Die Folter, das ist die Vemunft), 
convorbire cu K. Boesers, a apărut iniţial în revista Literaturmagazin, 
nr. 8, decembrie 1977, pp. 60-68 şi a fost republicată in M. Foucault, 
Dits et ecrits, op. cit., t. IV, pp. 390-399 (traducere de E.C.). 

Puteri şi strategii (în original: Pouvoirs et strategies), convorbire cu J. 
Ranciere, a apărut iniţial în revista Les Revoltes logiques, nr. 4, iama 
1977, pp. 89-97 şi a fost republicată in M. Foucault, Dits et ecrits, op. 
cit., t III, pp. 418-429 (traducere de E.C.). 

Politică şi etică (în original: Politics and Ethics: An Interview) 
convorbire cu M. Jay, L. Lowenthal, P. Rabinow, R. Rorty şi C. 
Taylor; Universitatea dinBerkeley, aprilie 1983, răspunsuri traduse în 
engleză in Rabinow (P), ed. The Foucault Reader, New York, 
Pantheon Books, 1984, p. 373-380. A fost republicată in M. Foucault, 
Dits et ecrits, op. cit., t. IV, pp. 584-591 (traducere de C.M.). 

Intelectualul şi puterile (în original: L'intellectual et Ies pouvoirs), 
convorbire cu C. Panier şi P. Watte, 14 mai 1981), a apărat iniţial în 
La Revue nouvelle, anul 40, t. LXXX, nr. 10: Juger... de quel droit?, 
octombrie 1984, p. 338-343 şi a fost republicată in M. Foucault, Dits 
et ecrits, op. cit., t. IV, pp. 747-752 (traducere de C.M.). 


Sexualitate 

Occidentul şi adevărul sexului (în original: L'Occident et la verite du 
sexe ) a apărut iniţial în ziarul Le Monde, nr. 9885, 5 noiembrie 1976, 
p. 24 şi a fost republicat in M. Foucault, Dits et ecrits, op. cit., t. III, 
pp. 101-106 (traducere de S.B.). 

Raporturile de putere trec în interiorul corpului (în original: Les 
rapports depouvoir passent ă l’interieur du corps), convorbire cu L. 
Finas, a apărut iniţial în revista La Quinzaine litteraire, nr 247, 1-15 
ianuarie 1977, pp. 4-6, şi a fost republicată in M. Foucault, Dits et 
ecrits, op. cit., t. III, pp. 228-237 (traducere de S.B.). 

Nu sexului rege (în original: Non au sexe roi), convorbire cu B. H.- 
Levy, a apărut iniţial în revista Le Nouvel Observateur, nr. 644, 12-21 
martie 1977, pp. 92-130, şi a fost republicată in M. Foucault, Dits et 
ecrits, op. cit., t. III, pp. 256-269 (traducere de S.B.). 

Despre prietenie ca mod de viaţă (în original: De l’amitie comme 
mode de vie), convorbire cu R. de Ceccaty, J. Danet şi J. Le Bitoux, a 
apărut iniţial în revista Gai Pied, nr. 25, aprilie 1981, pp. 38-39, şi a 
fost republicată in M. Foucault, Dits et ecrits, op. cit., t. IV, pp. 163- 
168 (traducere de S.B.). 

